
ΗΕΡΙΕΧΟΜΕΝΑ 
ΚΩ ΑΟ Ομ αι οκ λα αρ κο αής 7 
ΕΝνΟΗΠΤΑΤΓΟΡΗΙ ΣΤΑ ΠΑΘΕΙ ών όν ορ όνν ρμαἑρννόνεκώνόνμιόεν 1 
ΚΕΦΑΛΑΙΟ Θαγώνας καταπων παθών ορ μ ια ανά νώ να 12 
Νὰ μὴ δικαιολογοῦμε τὰ πάθη μᾶς...ιιιιιινννοννννωνννννννννενοννννωονννωνωενονονονοοτον τον νο κε κεκνκνννενοκοκοκτκττο 12 
ο σσ ο ο ο ον ο ο ο ο ος 14 
Ἰπποσπηθησηεκώαπαρων επια υπερηφάνεια οι ιών λαό ο εμας 15 
Τὰ πάθη ξερριζώνονται εὔκολα, ὅσο εἶναι «τρυφερὰ» ...ιιιινιν ιν ννωνννννρροοοοεωεωοννωνωνενωνωωωωννεν 16 
Πῶς θὰ ἀπαλλαγοῦμε ἀπὸ τὰ πάθη ...ιιιιιιινινιννννννννονεννενοονννωωννωνωνωνωνννενενοονονονονονοκοκνννεννννοκοκοκτ το 17 
Ἀξίζει νὰ πεθάνουμε ἡρωικά, παρὰ νὰ νικηθοῦμε ἀπὸ τὰ πάθη... 18 
Πρέπει νὰ σπείρουµε, γιὰ νὰ δώση ὁ Θεός ....ιιιιιι ιο ωνωωωνννωωωννννων νο νονοννονννννονωνενννννοννονον 19 
ΠΡΩΤΟ ΜΗΡΟΣ -“ΦΙΛΑΥΤΙΑΗ ΜΗΤΕΡΑ ΤΩΝ ΤΙΑΘΟΝ νι νονωνωννωνω 20 
ΚΕΦΑΛΑΙΟ 1 - Ἡ φιλαυτία καὶ οἱ συνέπειές τῆς......ιιωιιοιωοωνννοονωοωονωωωωον 21 
Ἀπὸ τὴν Φφιλαυτία γεννιοῦνται ὅλα τὰ πάθη «.ιιιιιιινννννωνωννννννννννονενονοννννονννωννννονοννενκνονονονο τον 21 
Φήιὸπὸ ἄνοσπὸ νά γενεσθὲ Χοστὸ». ο ον ει νε ο νο νο ον δν κουλ ή ελ ηνν 21 
Ἡ ἀγάπη τοῦ ἑαυτοῦ µας νικᾶ τὴν ἀγάπη πρὸς τὸν πλησίον μᾶς.....ιιιοοοννννννωνωνωεαν 22 
αρ κο ο οποιο ο ο ο ο ο ο ο ον ο 29 
τοβάσδανο του βολέματόος: ο βαν ονρυνΔ ο ο νεα νο κο νε οκ ο κ ναι ενω ον 24 
Ἡ Φιλαυτία μᾶς στερεῖ τὴν εἰρήνη καὶ τὴν χαθὰ ..ιιιιιιιιινοοοννωνωνωννενννονοονενιονονον νο κεκνκνννννον 25 
ΚΕΦΑΛΑΙΟ 2 - Ἡ ἐλευθερία ἀπὸ τὴν σκλαβιὰ τῆς Φιλαυτίας ....ι.ι.ιιιιιιινιωιωοι 26 
Σκοπὸς τῆς ἀσκήσεως: ἡ ἀπέκδυση ἀπὸ τὸν παλαιό µας ἄνθρωπο ........ιιιιιιοωωωωωνωννν 26 
Νὰ μὴν προσκυνᾶμε τὴν ἀνάπαυση ....ιιιιινννινινννννωννονενεονονωωννωνωνωονονοεοεοοοτοτο να νο νο κεκεκνννενενοκοκοκτκτο το 27 
Τί τὸν κρατᾶς τὸν ἑαυτό σου γιὰ τὸν ἑαυτό σΟύ;.....ιιιιιιιιιινωωνοννωωννοωωωννννννννωνεννννοννονον 28 
Ὅταν ὑπάρχη αὐταπάρνηση, δίνει ὁ Θεὸς τὴν Χάρη Του.......ι.ιιιιιοοοοονονονωνωννννωωωνον 29 
ΔΕΥΤΕΡΟ ΜΕΡΟΣ -ΎΊΠΙΕΡΗΦΑΝΕΙΑ ΗΡΙΖΑΤΟΥΚΑΚΟΥ...ννωνννωωννωνωωνωννν 20 
ΚΕΦΑΛΑΙΟ Ί1 -Ὑπερηφάνεια, τὸ Γενικὸ Ἐπιτελεῖο τῶν παθῶν.....ιιιιινινινινιοι 51 
Ὅταν δὲν καταλαβαίνουμε τὴν ὑπερηφάνεια ...ιιιιοοοοοννονωνωνωνοννννο νοκ ωνωνονννννννενννονονονον 91 
ἐπ εαν ο οπών ο ο ο ο ο ο ο 2 
ιο ο ο πο ο ο ο το ο ο ουν 99 
ΚΕΦΑΛΑΙΟ 2 - Ἡ ὑπερηφάνεια εἶναι πολύμορφῃ.......-ιιιιιιιιιιιοι ο ιονονονννονωνωωνον 34 
Κορ στ ο ο ον ο ο το ο ο ο νο 94 
Ἑωὠιομός πα αναθχικαπαιουτῃς ὑπερηφανείάςι κα οιακώνιθειώνώβι κώνο ζει εαν αν 94 
ἨἩμεναληιρεά πια τονεαρυο μας ζώα αμ κώ οικιακών βόας 95 
πο ακο]ο ο ο ο ο ο ο ο ο ο ος 96 
Πα λοοο Ίο το ο ο ο ο ο ο ο ος 37 
ἨἩιἀνθρωπαρέσκεια αντ ρι όν ολα εε ον ο μονό ο εν δννολον νὀινι αεεθέρος 37 
πλ νου μ ου  ν Ὅ  ο ὉὑὉυ Ὅυνο 99 
πα ολο ο να ο ο αν ο σαι 40 
ΚΕΦΑΛΑΙΟ» -Οἱσυνέπειες τῆς ὑπερηφανείας...ιιιιοοοοωννονονωονκοκοκ ολων 42 
Ἡ ὑπερηφάνεια μᾶς ἀπομονώνει ἀπὸ τὸν Θεό... νο νεωνωνκνκνννννωνκναν 42 
Ὅταν φέρνουμε ὑπερήφανο λογισμό, τὰ κάνουμε θάλασσα.......ιιονοονννννννωωννον 42 
Ὁ ὑπερήφανος δὲν ἔχει πνευματικὲς πτήσεις ἀλλὰ πτώσεις.........ιιιιιιιοοωωνννννωνωνωεαν 49 
Ἡ ὑπερηφάνεια γελοιοποιεῖ τὸν ἄνθρωπο.........ι.ιιιοωοωοννννννωνννεννωνο ταν νενεκνκνννωονκκεωταν 44 
ΚΕΦΑΛΑΙΟ 4- Νὰ χτυπήσουµε τὴν ὑπερηφάνεια ...ι.ιιιιιιιοιοοοονονοννονωνωωνον 46 
Νὰ εἶσαι µέσα στὴν µάχη, καὶ νὰ πολεμᾶς σωστὰ ....ιιιιιιιοοοοννννννωνωνωωωωωνννννωωωρμνννκνκωενον 46 


Τὴν ὑπερηφάνεια τὴν τσακίζεις μὲ τὴν βοήθεια τοῦ ἀδελφοῦ......ιιιιιιιιινονινονεωωνωνεννωνωνωνον 46 

Ἡ πνευματικὴ ...διάσπαση τοῦ ἀτόμου .....ιιιιιιιιιινινιοιοιοννοοννννωοωννωνωνωνωνννρνενονονονοννο νο κε κνννκνννεκοκοκτοταν 47 
ορμή μερεαη/ καιτοαπεινοᾠσόνημα ο κώμα ον ια ώμος 48 
Μη όμανηε δμώσοςοπιεσουευώσεσθεός ο κώμα μώ μου ροο ο μήως 49 
ΤΡΠΟ ΜΕΡΟΣ -ΚΑΤΑΚΡΙΣΗ:Π ΜΕΓΑΛΗ ΑΔΙΚΙΑ...... ο νονοονοοννοννννννωννωνωωννας 51 
ΚΕΦΑΛΑΙΟ 1 - «Μἠ κρίνετε, ἵνα μὴ κριθήτε» «νι ωνοοερονεονο κοκ κονλον ο. 
Ἡκατακοαιση εωαισεμασή αποαδηκο ρε μμ οραιλρον κών κωάμμμδωσήόμις: 52 
Πο νο νο Φιώ οτο -----ϱϱϱΩω-- 59 
Μὲ η Ιμμπακοισηφεὐνευη καοα ος θἐδὺ νομνωιωκώμ σι μοωριά μι ὑρωωσοιό 4 
Ὅποιος κατακρίνει τοὺς ἄλλους, πέφτει στὰ ἴδια σφάλματα ....ιιιιοιιοοοννοοοοενονονονωνωνννωωνωωωννεν 54 
Ἂν παραβλέπουμε τὰ σφάλματα τῶν ἄλλων, θὰ παραβλέψη καὶ ὁ Θεὸς τὰ δικά µας........ 55 
ΚΕΦΑΛΑΙΟ 2Ζ- Ὁ ἀγώνας κατὰ τῆς κατακρίσεως...ιιιιοωνοοοωωννονοοωοκονονωλωνωον δη 
Ἂν ὀπραφούμµε ὅτὸν ἑαυτό μας, δὲν θὰ κΚαπακρίνουμε κο ιοοοομοοζνεμόῥν νο μοον κο λε θονομοόν 57 
Ἂν δικαιολογοῦμε τοὺς ἄλλους, δὲν θὰ τοὺς κατακρίνοὺμΕ ...ιιιιιιο ιο ννννοονονοοονωονονονοωννωωωωωωωωννεν 58 
Νὰ μὴ βγάζουμε εὔκολα συμπεράσματα «.ι.ιιιιιιοννοωνωνωνωνννννννεννοοονονονο νοκ ννννννενοκοκενκοτοτονονοτον 59 
ΤΕΤΑΡΤΟ ΜΕΡΟΣ, - ΠΑΙΔΙΑ ΤΗΣ ΦΙΛΑΥΤΙΑΣ ΚΑΙ ΤΗΣ ΥΠΕΡΗΦΑΝΗΙΑΣ.,...... 61 
ΚΕΦΑΛΑΙΟ 1Ο δηλητήοιαπῃς ἑηλείιας ως αν ολ εώ ἑοννὐθόναα 62 
Πηλέα ενακοποπαμεναλυπερα πᾶσηνς ιωμώ ον ονομά δαμβ νο θώώ: 62 
Ἡ ζήλεια δηλητηριάζει τὴν πολλἠ ἀγάπη τῆς γυναίκας «..ιιιιοινννννννννννωννννρννν 62 
πο ον ορια ο οπου ο ο ο ο ο ο ο ο νο 63 
Ὅποιος θάρει τὰ δικά του χαρίσματα, ζηλεύει τὰ χαρίσματα τῶν ἄλλων.....ιιιιιιιιιιννονωωωωωωνωνν 64 
πο κ ο ο ο ο ο ο ο ορ ωρα 65 
ΚΕΦΑΛΑΙΟ 2 -Θυμός, ὁ ἐχθρὸς τῆς εἰρήνης τοῦ Θεοῦ.......ιιιιιιιιοιοιοινοννωωωωωοι 67 
Νὰ στρέψουµε τὸν θυμὸ ἐναντίον τῶν παθῶν «..ιιιιιιοιιννοοονννοοοοωονοωωνωνωωνωνωννενεννννννννννννιννκκωενον 67 
πι ών ο το ο ο απ ο ο. σος 67 
«ωσή εσθεπκαςαΠαμαρτομετερ οι ρακ  ο  Ηνα ρα νἁκμαις 68 
«Ἡτοιμάσθην καὶ οὐκ ἐταράχθην» «ινα να να νεκεωνννονο νο κεκεκεκεκενονα κανενα κνανανονν 69 
Μὲ τὴν ταπείνωση καὶ τὴν σιωπὴ δίνουµε τόπο στὴν ὀργ]].....-ιιιιιιιιοιιωννννονονονονονωονονοωωνωωωωωωωωννον 70 
κπρώαλαιο σε μ κόΦρόσοος Ἀθνακ αμαν κ άκώθα 72 
Ἡ χαρὰ εἶναι τοῦ Χριστοῦ, ἡ λύπη εἶναι τοῦ διαβόλου... ννωνννοννννννωνωωναν 72 
Ὁ ἐγωισμὸς πάντα Φέρνει λύπη καὶ ἄγχος ....ιιιιιιο ιν ιονονονονοννοοονονοωωωνωνωωωωωνενενε ων ννννννννρκκκκεωενον 73 
Ὁ ἀχάριστος εἶναι πάντα λυπηµένος .....ιιιιιιιιι ιν ονονοονοννοωεωοωονοωωνωνωνωωωωωνενενε νε νετ νννωνννεοεκκτκεκοκενον 74 
Τὸ ταγκαλάκι θέλει νὰ μᾶς βλέπη λυπημµένους....ιιιιιινοοονονονοονοωονονννωωωοωωωωννενενονεννννονννικνκννωννον 74 
Ἡ λύπη ἐξαντλεῖ τὶς ψυχικὲς καὶ σωματικές µας δυνάµείς........ιιιιιιιιοοννωοωοονοννννννωνωνωεαν 75 
Διώξτε τὴν κακομοιριὰ μὲ τὴν πνευματικὴ λεβεντιὰ....ιιιοιινονον ιν ννννωννννροοοοεωενονονωνενενννωωωωννεν 75 
Τὸ ἀντίδοτο τῆς λύπης εἶναι ἡ δοξολογία στὸν ΘΕὸ .......ι.ιιιιιιιιιννωωωωωωννννννωννωνννωνννονον 76 
ΕΝΟΤΗΤΑ ΛΕΥΤΕΡΕΗΞ ΟΙ ΑΤΕ ΓΕ Σώοι ώ ος 79 
ο κε τα τομ ο τς ο ο ο ο ο ος 80 
«Ἡ ἐργασία τῆς ἀρετῆς εἶναι ἡ τήρηση τῶν ἐντολῶν τοῦ Θεοῦ»... ννννοονονωνοννοωονωνωνωωωωωωννον δ0 
Όλες οἱ αρετεξκαλλιεογουνπα το ο μι νο μεωτ ών δ αν λαο μον ο νεο 81 
πο εν τοι σα μισο ο ο ον 82 
Οἱ συνταγὲς τῶν Ἁγίων στὴν ἐργασία τῆς ἀρετῆς....ι.ιιιιιι ιο οονονοννωωονννωνννονεοννννννννννκνννοος 88 
Νὰ λαμπικάρουµε τὴν ἀρετή µας... νο νονολελεκνννονενοκοκκοκτκτοτο το νο τον 83 
Κλεέφτηςπωνάασετῶών εναν υπερηφάνεια κο ῥα αι καώνιορνκν ζει εκανε ον μιὸ δ4 
Ἑωπνευματικὴ ὁμορφίὰ ιο α νο βώ τενον οςοαρ νεο ενελ ο σενιενκο νεο ιο ει θε ον εν νε να δ5 
ΠΡΩΤΟ ΜΕΡΟΣ - ΜΙΑ ΕΠΝΑΙ Η ΑΡΕΤΗ, Η ΤΑΙΤΙΕΙΝΩΣΕΙ... ΙΟ ΙΑ ννννωνωωννς δ6 
ΚΕΦΑΛΑΙΟ 1Ι- «Ὁ Θεός ταπεινοῖς δίδώσι χάρινδει οκ κανοενοολοοδολοἈνονοκάόλολοκάνοφ ορ αόθκοὖν 87 
Ὁπαπεινος,ἐχείὀλεςτὶῖς ἀθεξἒς ιο ορ τε νο αρ σερε θης 87 


Στὸν ταπεινὸ ἀναπαύεται τὸ πνεῦμα τοῦ Θεοῦ ....ιιιιινωωνννωνωνωνννωννννονοοονοννοκονωνννωενονοκοκοκτοος 88 

Ἕνας ταπεινὸς λογισμὸς κάνει ἀμέσως τὴν Χάρη τοῦ Θεοῦ νὰ ἐνεργῆ ....ιιιιιιιιιιινωωωνν 89 
ΚΕΦΑΛΑΙΟ 2 - Ἡ ἐργασία γιὰ τὴν ἀπόκτηση τῆς ταπεινώσεως........ιιιιιιιιι.. 91 
Πω με απο κο ορ ο ο ο ο ο ο ο ον 91 
τοπανα να μμαρσοιακηπαπε αι ρα ομαμο ων νώκώνοιωσκοθα λίρα ού» 92 
Ἰαπείνωση στὴν πράξη, ὄχι µόνο στὰ ΛόγΙά.....ιιιιιινονεοωννωνωνωνωνννοννν ον κεκνννννννενοκκοκτοοο 92 
Ὅταν ζητᾶμε ἀπὸ τὸν Θεὸ ταπείνωση, νὰ δεχώµαστε καὶ τὶς ταπεινώσεῖίς ......ιιιιιιιιιιιιινιωνν. 94 
Σο το πιο λιζο------ᾱ--ϱϱϱΡμ-- 95 
«Ὁπόκάπωπασηε της Ἱκπίσεώῴς». ο ο νοκ νομών ο ειν νεο ελ ού ορονν 96 
ΚΕΦΑΛΑΙΟ 3 - Ταπείνωση, ἡ µεγάλη δύναμη τῆς πνευµατικῆς ζωῆς......... 95 
Ὁπου ὑπάρχειπαπείνωση, δὲν ἔχει θέση Ὁ διάβόλΟξ αυ εεομνενἑονευμώνεν ές 98 
Πνευματικὴ πρόοδος ὑπάρχει ὅπου ὑπάρχει πολλὴ ταπείνωση ....ιιιιιιιιιοοοονννννννννωωννον 99 


Οἱ ταπεινοὶ διαφυλάσσουν τὸν πνευματικό τους πλοῦτο στὸ θησαυροφυλάκιο τοῦ Θεοῦ100 


ΆΒΥΤΗΡΟΜΗΡΩΣ ΑΙ ΑΜΙΠΙ ΙΝΕ ΜΑ ΤΕΕ ΑΝ άνωμ ον νήσος 101 


ς 


ΚΕΦΑΛΑΙΟ Ί1 - Ἡ ἀνεξάντλητη ἀγάπη τοῦ Θεοῦ καὶ ἡ ἀγάπη µας πρὸς τὸν 


Οεσονσλι οκ οοδαυ α οαπώμμας ο αμ λόε 102 
Ὁ Θεὸς μᾶς «βομβαρδίζευ μὲ τὴν ἀγάπη Του... νοκεκννννννννωνοκτκτον 102 
ἐπ ο Το οταν ως 103 
Εἀνόδοςιστοὺς ουρανούς ο με τε ατομα έαετεονενεοτεε ια δε ιό εεε ο θε σε» 103 
Νὰ δώσουμε τὴν ἀγάπη µας στὸν Χθιστὸ......ιιιιιιιιιινωονονονωνωωωνοννοοεννννννονοννννονεωονοκοννκνοονονονο τον 104 
ολο αμ ος ο μμ - 105 
(ΦωΠο ας ο ρα ο ο ο ο ο ο ους 106 
ἡ κο ο ο ο ο ο ο ο ο ος. 107 
αν ποιο ο ο ο ο ο ο μωρο 107 
ΚΕΦΑΛΑΙΟ2Ζ- Ἡ ἀγάπη πρὸς τὸν πλησίον... ρολο 109 
Ἁπαπῃκαιταπενὼσῃ,οι δυο ἀδελφώμενες ἀθετέςι ιβ οόκλο νο αμ νιώεζεομκνε κἰφνεαδκώναν 109 
Εακοιρη αληθινή ἀγάπῃναι ον εε ιαννοον οενναο ονεεν ανν νεα σενόν ἑκοονοκρίονεκ ο εν ασε εώς 109 
Να βιάξουμεπον ἑαυτο μας αποπηςαῄάπη ΜΕ: οο ανά οοβορκώομνοώ οκ ανεκνν ών 110 
Αηάπη μπαρικη ία ὅλουξις ο ρα μανθνονοκωοεννν ανε νο ειμο ενα ο 111 
ἨἩκαρδιὰ δέν φέρνάξεποτετος ο ο ῥρ ο μεώ ον με μού ῥαόσνέωαν 112 
Ἡ συνεργασία τοῦ νοῦ καὶ τῆς καρδιᾶς........ιιιιιιιιοοννοοοοωοωνννωννννωνεννοωονο να νκ να νεωννννονονωνκταν 119 
κο ως ων ο αν ο ο ο ο ο ο ο ο ο ϱὕοο 114 
Ρίξτε τὸ παλιὸ κατάστιχο µέσα στὴν Φωτιὰ τῆς ἀγάτῆς ...ιιιιιιινινονονννννωνωννννενοοονοννννωονννωννον 115 
κ αλ ο ο ο ο. ο μυς 116 
Ἡ αγάπή πληροφορεί ο δολ οενν ο ο δεν νοκ αλ οοοκὸ λοενονεν ορ οο εν νοκ λαο νο, λενε ο νκοἳ 118 

Ὁ μακαριστὸς Γέροντας ΤΠαἴΐσιος στὸ ξεκίνημα τῆς κοινοβιακῆς µας ζωῆς, τὸ 
1968, μᾶς εἶχε πεῖ: «Μία εἶναι ἡ ἀρετή, ἡ ταπείνωση! ἐπειδὴ ὅμως δὲν τὸ καταλαβαίνετε, 
ἄντε, νὰ σᾶς πῶ καὶ τὴν ἀγάπη. Ἀλλά, ὅποιος ἔχει ταπείνωση, δὲν ἔχει καὶ ἀγάπη;». 
Αὐτὲς οἱ δύο «ἀδελφωμένες ἀρετές», ὅπως χαρακτήριζε ὁ Γέροντας τὴν ταπείνωση καὶ 
τὴν ἀγάπη, εἶναι τὸ θεμέλιο τῆς πνευματικῆς ζωῆς, ἀφοῦ αὐτὲς ἑλκύουν τὴν Χάρη τοῦ 
Θεοῦ καὶ γεννοῦν καὶ ὅλες τὶς ἄλλες ἀρετές. «Καλλιεργῆστε ἁπλὰ τὴν ταπείνωση καὶ 
τὴν ἀγάπη, μᾶς ἔλεγε, καί, µόλις αὐξηθοῦν αὐτὲς οἱ ἀρετές, ἡ ὑπερηφάνεια καὶ ἡ κακία 
θὰ μείνουν ἀτροφικὲς καὶ τὰ πάθη θὰ ἀρχίσουν νὰ ψυχορραγοῦν». 

Στὸν παρόντα Ε΄ τόμο -- ὁ ὁποῖος ἐκδίδεται μὲ τὴν εὐλογία τοῦ Ποιμενάρχου 
µας Σεβασμιωτάτου Μητροπολίτου Κασσανδρείας κ. ἈΝικοδήµμου - 
συμπεριλαμβάνονται λόγοι τοῦ Γέροντα σχετικὰ μὲ τὰ πάθη καὶ τὶς ἀρετές. Οἱ λόγοι 
αὐτοὶ δὲν ἀποτελοῦν συστημµατικὴ διδασκαλία οὔτε ἀναφέρονται ἐκτενῶς σὲ ὅλα τὰ 
πάθη καὶ τὶς ἀρετές. Ἔχουν συγκροτηθῆ ἀπὸ ἀπαντήσεις τοῦ Γέροντα σὲ ἐρωτήσεις 
µας σχετικὲς μὲ τὴν διάγνωση καὶ τὴν θεραπεία τῶν παθῶν, καθὼς καὶ μὲ τὴν 
ἐργασία τῆς ἀρετῆς. Οἱ ἀπαντήσεις αὐτὲς δὲν ἐνδιαφέρουν µόνον τοὺς μοναχοὺς 
ἀλλὰ καὶ κάθε ἄνθρωπο ποὺ έχει «τὴν καλὴ ἀνησυχία» γιὰ τὴν καλλιέργεια τῆς 
ἀρετῆς. Ὁ Γέροντας μὲ τὴν γνωστὴ ποιμαντική του, τὰ εὔστοχα παραδείγματα καὶ τὸ 
πηγαϊο χιοῦμορ, κάνει πνευματικὴ «λιακάδα», ἡ ὁποία εὐνοεῖ νὰ ἀνοίξουν στὴν ψυχή 
μας τὰ ἄνθη τῆς µετανοίας καὶ νὰ δώσουμε καρπὸ ἀρετῆς. Μᾶς ἐνθαρρύνει νὰ δοῦμε 
κατὰ πρόσωπο τὸν παλαιό µας ἄνθρωπο, ὥστε νὰ σιχαθοῦμε τὸ «εἰδεχθὲς 
προσωπείον» του καὶ νὰ τὸ ἀποβάλουμε. Πιστεύουμε ὅτι ὁ ἁπλὸς ἀλλὰ φωτισµένος 
λόγος τοῦ Γέροντα θὰ μᾶς βοηθήση νὰ ἀγωνισθοῦμε ἀκόμη περισσότερο, γιὰ νὰ 
ἐλευθερωθοῦμε ἀπὸ τὴν δουλεία τῶν παθῶν καὶ νὰ ζήσουμε τὴν ἐν Χριστῷ 
ἐλευθερία. 


Ὁ Γέροντας ἔλεγε: «Ὁ Θεὸς δὲν δίνει στὸν ἄνθρωπο ἐλαττώματα ἀλλὰ 
δυνάμεις. Ἀνάλογα μὲ τὸ πῶς θὰ χρησιµοποιήση ὁ ἄνθρωπος τὶς δυνάµεις αὐτές, µπορεί 
νὰ γίνη καλὸς ἢ κακός». Ἂν δηλαδὴ χρησιμοποιήσουμε τὶς δυνάµεις αὐτὲς σύµφωνα μὲ 
τὸ θέληµα τοῦ Θεοῦ, πλησιάζουµε στὸν Θεὸ καὶ γινόμαστε κατὰ χάριν ὅμοιοι μὲ 
Ἐκεῖνον. Ἂν τὶς χρησιμοποιήσουμε σύμφωνα μὲ «τὰ Θελήματα τοῦ παλαιοῦ 
ἀνθρώπου», γινόμαστε δοῦλοι τῶν παθῶν καὶ ἀπομακρυνόμαστε ἀπὸ τὸν Θεό. Γιὰ νὰ 
γίνουμε «καινοὶ ἄνθρωπου χρειάζεται νὰ ταυτίσουµε τὸ θέληµά µας μὲ τὸ θέληµα 
τοῦ Θεοῦ, τὸ ὁποῖο ἐκφράζεται μὲ τὶς ἅγιες ἐντολές Του. «Τηρώντας τὶς ἐντολὲς τοῦ 
Θεοῦ, ἔλεγε ὁ Γέροντας, ἐργαζόμαστε τὴν ἀρετῆ καὶ ἀποκτοῦμε τὴν ὑγεία τῆς ψυχῆς». 

Ὁ Γέροντας τόνιζε ὅτι ἡ θεία Χάρις παύει νὰ ἐνεργῆ στὸν ἄνθρωπο ποὺ 
δουλεύει στὰ πάθη του. Τι αὐτό, ὅταν κάποιος τοῦ ἔλεγε ὅτι πέφτει σὲ ἕνα πάθος, 
συνήθιζε νὰ λέη: «Πρόσεξε, γιατὶ ἔτσι διώχνεις τὴν Χάρη τοῦ Θεοῦ». Καὶ ὅταν τὸν 
ρωτούσαμε πῶς θὰ ἀποκτήσουμε τὴν Χάρη τοῦ Θεοῦ ἡ πῶς ὁ ἄνθρωπος συγγενεύει 
μὲ τὸν Θεό, ἄλλοτε μᾶς ἔλεγε μὲ τὴν ταπείνωση, ἄλλοτε μὲ τὴν ἀγάπη καὶ τὴν 
ἀρχοντιά, ἄλλοτε μὲ τὴν θυσία καὶ τὸ Φιλότιμο, καὶ ἄλλοτε τόνιζε τὸ πέταµα τοῦ 
ἑαυτοῦ µας. Γιατὶ ὅλα αὐτὰ εἶναι τὰ χαρακτηριστικὰ τοῦ «καινοῦ ἀνθρώπου», τοῦ 
ἀνθρώπου ποὺ ἔχει ἀπαλλαγη ἀπὸ τὰ πάθη. «Ὅταν λέω νὰ πετάξουμε τὸν ἑαντό µας, 

ἔλεγε ὁ Γέροντας, ἐννοῶ νὰ πετάξουμε τὰ πάθη µας, νὰ ἀπεκδυθοῦμε τὸν παλαιό µας 
ἄνθρωπο... Ἂν πετάξουμε τὸν ἑαυτό µας καὶ φύγη ὁ κακὸς ἐνοικιαστής, ὁ παλαιὸς 
ἄνθρωπος, θὰ κατοικήση στὸ κενὸ τῆς καρδιᾶς ὁ καινὸς ἄνθρωπος τῆς Καινῆς 
Διαθήκης». 


Ὁ τόµος αὐτὸς ἀπαρτίζεται ἀπὸ δύο ἑνότητες καὶ ἡ καθεμιὰ χωρίζεται σὲ 
τέσσερα µέρη. Ἡ πρώτη ἑνότητα ἀναφέρεται στὰ πάθη καὶ ἡ δεύτερη στὶς ἀρετές. 

Τὸ πρῶτο µέρος τῆς ἑνότητας τῶν παθῶν ἀναφέρεται στὴν Φιλαυτία, τὴν 
«μητέρα τῶν παθών», ἀφοῦ ὅλα τὰ πάθη -- τόσο τὰ σωματικά, ὅπως ἡ γαστριµαργία, ἡ 
Φιληδονία κ.λπ., ὅσο καὶ τὰ ψυχικά, ὅπως ἡ ὑπερηφάνεια, ἡ ζήλεια κ.λπ. --, «ἀπὸ ἐκεῖ 
ξεκινοῦν». 

Τὸ δεύτερο µέρος κάνει λόγο γιὰ τὴν ὑπερηφάνεια, τὸ «Γενικὸ Ἐπιτελείο τῶν 
παθών», ὅπως τὴν χαρακτήριζε ὁ Γέροντας. Θὰ μπορούσαμε νὰ ποῦμε ὅτι, ὅπως «μία 
εἶναι ἡ ἀρετή, ἡ ταπείνωση», ἔτσι κι ἕνα εἶναι τὸ πάθος, ἡ ὑπερηφάνεια, ἀφοῦ αὐτὴ 
«μᾶς ἔφερε ἀπὸ τὸν Παράδεισο στὴν γη, κι αὐτὴ ἀπὸ τὴν γῆ προσπαθεί νὰ μᾶς στείλη 
στὴν κόλαση». 

Τὸ τρίτο µέρος ἀναφέρεται στὴν κατάκριση, ποὺ γεννιέται ἀπὸ τὴν 
ὑπερηφάνεια καὶ εἶναι «γεμάτη ἀπὸ ἀδικία». Ὁ ἄνθρωπος τὸ χάρισμα τῆς κρίσεως ποὺ 
τοῦ ἔδωσε ὁ Θεός, γιὰ νὰ διακρίνη τὸ καλὸ ἀπὸ τὸ κακό, τὸ µεταστρέφει στὸ πάθος 
τῆς κατακρίσεως, ποὺ κατ ἐξοχὴν ἀποστρέφεται ὁ Θεός. 

Στὸ τέταρτο µέρος γίνεται λόγος γιὰ τὰ πάθη τῆς ζήλειας, τοῦ θυμοῦ καὶ τῆς 
λύπης, ποὺ καὶ αὐτὰ ἀποτελοῦν διαστροφὴ δυνάµεων τῆς ψυχῆς καὶ κατάχρηση 
ἀντίστοιχων χαρισµάτων. Τὴν δύναμη τοῦ ἐπιθυμητικοῦ, ποὺ μᾶς δόθηκε ἀπὸ τὸν 
Θεὸ γιὰ νὰ ἀναζητᾶμε τὸ καλό, τὴν µεταστρέφουµε σὲ ζήλεια καὶ Φθόνο, ἐἑνῶ τὴν 
ἔμφυτη δύναμη τοῦ θυμικοῦ, ποὺ πρέπει νὰ χρησιμοποιοῦμε γιὰ νὰ ἀγωνιζώμαστε μὲ 
ἀνδρεία καὶ παλληκαριὰ κατὰ τοῦ κακοῦ, τὴν στρέφουµε ἐναντίον τοῦ πλησίον. Τὸ 
πάθος τέλος τῆς λύπης μᾶς στερεῖ τὴν δυνατότητα νὰ χαιρώμαστε τὶς πλούσιες 
εὐλογίες τοῦ Θεοῦ καὶ μᾶς ἀποδυναμώνει πνευματικά. Ὁ Γέροντας ἀντιδιαστέλλει 
τὴν λύπη αὐτὴν ἀπὸ τὴν κατὰ Θεὸν λύπη, ἡ ὁποία πηγάζει ἀπὸ τὴν μετάνοια καὶ 
γεμίζειτὴν ψυχὴ μὲ γλυκειὰ παρηγοριά. 

Ἡ ἑνότητα τῶν ἀρετῶν ἀρχίζει μὲ τὴν «ὑψοποιὸ» ταπείνωση. Χωρὶς τὴν 
ταπείνωση οἱ ἀρετές µας εἶναι «τοξινωμµένες»: Ἡ ὑπομονὴ μπορεῖ νὰ ἔχη µέσα 
γογγυσμὸ ἢ ὑποκρισία, ἡ ἁπλότητα μπορεῖ νὰ ἐκτραπῆ σὲ ἀναίδεια καὶ πονηρία, ἡ 
χαρὰ νὰ μὴν εἶναι πνευματικὴ ἀγαλλίαση ἀλλὰ κοσμικὴ ἱκανοποίηση. «Ὅσοι βρήκαν 
τὸν δρόμο τῆς ταπεινοφροσύνης, ἔλεγε ὁ Γέροντας, προχωροῦν στὴν πνευµατικὴ ζωὴ 
σύντομα, σταθερὰ καὶ χωρὶς κόπο». Καὶ σὲ ἐπιστολή του ἔγραφε: «Ὁ πιὸ σύντομος, 
σίγουρος καὶ εὔκολος δρόμος πρὸς τὴν ἄνω Ἱερουσαλὴμ εἶναι ἡ ταπείνωση». 

Τὸ δεύτερο µέρος ἀναφέρεται στὴν ἀγάπη, ἡ ὁποία πρέπει νὰ «μοιράζεται» 
σωστὰ στὸν Θεό, στὸν πλησίον καὶ σὲ ὅλη τὴν κτίση. Ἡ ἀγάπη πρὸς τὸν Θεὸ εἶναι 
ἀδιάσπαστα δεμένη μὲ τὴν ἀγάπη πρὸς τὸν πλησίον καὶ ὁδηγεῖ τὴν ψυχἠ σὲ θεῖο 
ἔρωτα, θεία τρέλλα, θεία µέθη. Ἡ ἀληθινὴ ἀγάπη πρὸς τὸν πλησίον εἶναι ἡ «ἀκριβὴ 
πνευματικὴ ἀγάπη» ποὺ ἔχει ὅποιος «βγάζει τὸν ἑαυτό του ἀπὸ τὴν ἀγάπη του», ὅποιος 
δηλαδὴ δὲν ἀποβλέπει σὲ δικό του συμφέρον. Καὶ ἡ ἀγάπη πρὸς ὅλη τὴν κτίση εἶναι τὸ 
ὑπερχείλισμα τῆς «γενικῆς» ἀγάπης ποὺ ἔχει ὁ πνευματικὸς ἄνθρωπος. 

Τὸ τρίτο µέρος ἀναφέρεται στὴν ἀρχοντιὰ καὶ στὸ φιλότιμο, ποὺ ἀποτελοῦν 
κύριους ἄξονες τῆς διδασκαλίας τοῦ Γέροντα. «Ἡ ἀρχοντιά, ἔλεγε ὁ Γέροντας, ὅλα τὰ 
ἔχει" ἔχει φιλότιμο, ἔχει ταπείνωση καὶ ἁπλότητα, ἔχει ἀνιδιοτέλεια, τιµιότητα..., ἔχει 
καὶ τὴν μεγαλύτερη χαρὰ καὶ τὴν πνευµατικὴ ἀγαλλίαση». Ὁ Γέροντας, χωρὶς νὰ 
μειώνη τὴν ἀξία τῆς ἀσκήσεως, βάζει τὴν ἀρχοντιὰ καὶ τὸ φιλότιμο πάνω ἀπὸ κάθε 
ἀσκητικὸ ἀγώνα, ἀφοῦ, ἂν δὲν ὑπάρχη ἀρχοντιά, ὅλα τὰ πνευματικὰ -- ἄσκηση, 
µετάνοιες κ.λπ. --, εἶναι, ὅπως έλεγε, «κουκουσκιάχτικα», δηλαδὴ «μόνον τὶς κουροῦνες 
μποροῦν νὰ διώξουν καὶ ὄχι τὰ ταγκαλάκια». 

Στὸ τέταρτο µέρος γίνεται ἀναφορὰ στὴν ἁπλότητα, ποὺ εἶναι «τὸ πρῶτο παιδὶ 
τῆς ταπεινώσεως», στὴν πίστη καὶ στὴν ἐλπίδα στὸν Θεό, ποὺ «εἶναι ἡ µεγαλύτερη 
ἀσφάλεια γιὰ τὸν ἄνθρωπο», στὴν ὑπομονή, ποὺ «ξεδιαλύνει πολλὰ καὶ φέρνει θεϊκὰ 
ἀποτελέσματα», καὶ στὴν πνευματικὴ χαρά, ποὺ «ἔρχεται μὲ τὴν ἐσωτερικὴ 
τακτοποίηση καὶ δίνει φτερὰ στὴν ψυχή». Τέλος, ὁ Γέροντας μιλάει γιὰ τὴν διάκριση, 
τὴν «κορωνίδα τῶν ἀρετῶν». Ἡ διάκριση «δὲν εἶναι ἁπλῶς µία ἀρετή», δὲν εἶναι βῆμα 
πρὸς τὴν πνευματικὴ πρόοδο, ἀλλὰ τὸ ἀποτέλεσμα καὶ ἡ ἀσφάλειά της' εἶναι «τὸ 
τιμόνι ποὺ ὁδηγει μὲ ἀσφάλεια τὴν ψυχή, ὥστε νὰ μὴ σκοντάφτη οὔτε δεξιὰ οὔτε 
ἀριστερά», ἀλλὰ νὰ βαδίζη μὲ σταθερότητα τὴν βασιλικὴ ὁδὸ τῶν ἀρετῶν 
ἀποφεύγοντας τὰ ἄκρα, ποὺ εἶναι τῶν δαιμόνων. 

Ὡς ἐπίλογος τοῦ τόµου ἔχουν παρατεθῆ λόγοι τοῦ Γέροντα γιὰ τὴν καλὴ 
ἀνησυχία, «τὴν καλὴ ἀγωνία γιὰ τὸν "καλὸν ἀγῶνα”», ὅπως τὴν χαρακτήριζε. «Ἡ καλὴ 
ἀνησυχία, ἔλεγε, εἶναι φτερούγισμα. Δίνει στὴν ψυχὴ λεβεντιά, ζωντάνια’ δὲν φέρνει 
ἄγχος καὶ στενοχώρια, ἀλλὰ παρηγοριά’ δὲν εἶναι κόπος, δὲν εἶναι ἀγωνία, ἀλλὰ ζῆλος 
γιὰ ἀγώνα». 

Αὐτὸς ὁ πνευματικὸς ζῆλος εὐχόμαστε νὰ ἀνάψη σὲ ὅλους µας, ὥστε νὰ 
ἀγωνισθοῦμε νὰ ἀπεκδυθοῦμε τὸν παλαιό µας ἄνθρωπο καὶ νὰ ἐνδυθοῦμε τὴν 
ταπείνωση, γιὰ νὰ κατοικήση στὴν καρδιά µας ἡ Ἀγάπη, ὁ Χριστός. 


26 Σεπτεµβρίου 2006 
Μετάστασις τοῦ Ἁγίου Ἀποστόλου 
καὶ Εὐαγγελιστοῦ Ἰωάννου τοῦ Θεολόγου 


Ἡ Καθηγουμένη τοῦ Ἱεροῦ Ἡσυχαστηρίου 
Φιλοθέη Μοναχὴ 
καὶ αἱ σὺν ἐμοὶ ἐν Χριστῷ Ἀδελφαὶ 

- Γέροντα, πέστε µας κάτι πρὶν φύγετε. 

-Τίνὰ σᾶς πω; Τόσα σᾶς εἶπαίι 

- Πέστε µας κάτι, γιὰ νὰ τὸ δουλέψουμε,μέχρι νὰ ξαναρθητε. 

- Ἐ, ἀφοῦ ἐπιμένετε, νὰ σᾶς πὠ... Μία εἶναι ἡ ἀρετή, ἡ ταπείνωση: ἐπειδὴ 
ὅμως δὲν τὸ καταλαβαίνετε, ἄντε, νὰ σᾶς πῶ καὶ τὴν ἀγάπη. Ἀλλά, 
ὅποιος ἔχει ταπείνωση, δὲν ἔχει καὶ ἀγάπη; 

«Ὁ ἀγώνας κατὰ τῶν παθῶν 
εἶναι ἕνα διηνεκὲς γλυκὸ μαρτύριο 
γιὰ τὴν τήρηση τῶν ἐντολῶν, 
γιὰ τὴν ἀγάπη τοῦ Χριστοῦ». 


Ἁγ. Παϊσίου Ἁγιορείτου: ΛΟΓΟΙ Ε’ «Πάθη καὶ Ἀρετὲς» -12- 


ΚΕΦΑΛΑΙΟ 1 - Ὁ ἀγώνας κατὰ τῶν παθῶν 


- Τέροντα, ὅταν ὁ Προφήτης Δαβὶὸδ έλεγε: «πνεύματι ἡγεμονικῷ στήριξόν µε»], τί 
ζητοῦσε; 

-Ὁ Δαβὶδ ζητοῦσε ἀπὸ τὸν Θεὸ νὰ τοῦ δώση διοικητικὀ χάρισμα, ἐπειδὴ εἶχε 
νὰ κυβερνήση ἀνθρώπους. Ἀλλὰ καὶ ὁ κάθε ἄνθρωπος χρειάζεται «πνεῦμα 
ἡγεμονικό», γιατὶ ἔχει νὰ κυβερνήση τὸν ἑαυτό του, γιὰ νὰ μὴν τὸν κάνουν κουμάντο 
τὰ πάθη του. 

-Γέροντα, τί εἶναι τὰ πάθη; 

- Ἐγὼ τὰ πάθη τὰ βλέπω σὰν δυνάµεις τῆς φψυχῆς. Ὁ Θεὸς δὲν δίνει 
ἐλαττώματα ἀλλὰ δυνάμεις’. Ὅταν ὅμως δὲν ἀξιοποιοῦμε αὐτὲς τὶς δυνάμεις γιὰ τὸ 
καλό, ἔρχεται τὸ ταγκαλάκι, τὶς ἐκμεταλλεύεται καὶ γίνονται πάθη, καὶ ὕστερα 
γκρινιάζουµε καὶ τὰ βάζουμε μὲ τὸν Θεό. Ἐνῶ, ἂν τὶς ἀξιοποιήσουμε στρέφοντάς τες 
ἐναντίον τοῦ κακοῦ, μᾶς βοηθοῦν στὸν πνευματικὸ ἀγώνα. Ὁ θυμὸς λ.χ. δείχνει ὅτι ἡ 
ψυχὴ ἔχει ἀνδρισμό, ὁ ὁποῖος βοηθάει στὴν πνευματικὴ ζωή. Κάποιος ποὺ δὲν εἶναι 
θυµώδης καὶ δὲν ἔχει ἀνδρισμὸ δὲν μπορεῖ νὰ βάλη εὔκολα τὸν ἑαυτό του στὴν θέση 
του. Ὁ θυµώδης ἄνθρωπος, ἂν ἀξιοποιήση στὴν πνευματικὴ ζωὴ τὴν δύναμη ποὺ ἔχει, 
εἶναι σὰν ἕνα γερὸ αὐτοκίνητο ποὺ πιάνει τὴν εὐθεῖα καὶ κανεὶς δὲν τὸ φθάνει. Ἂν 
ὅμως δὲν τὴν ἀξιοποιήση καὶ ἀφήνη ἀνεξέλεγκτο τὸν ἑαυτό του, μοιάζει μὲ 
αὐτοκίνητο ποὺ τρέχει μὲ ὑπερβολικὴ ταχύτητα σὲ ἀνώμαλο δρόμο καὶ κάθε τόσο 
ἐκτροχιάζεται. 

Ὁ ἄνθρωπος πρέπει νὰ γνωρίση τὶς δυνάµεις ποὺ ἔχει καὶ νὰ τὶς στρέψη στὸ 
καλό. Ἔτσι θὰ Φθάση, μὲ τὴν βοήθεια τοῦ Θεοῦ, σὲ καλὴ πνευμµατικὴ κατάσταση. Τὸν 
ἐγωισμὸ λ.χ. νὰ τὸν στρέψη ἐναντίον τοῦ διαβόλου καὶ νὰ μὴν τὸ βάζη κάτω, ὅταν 
πάη καὶ τὸν πειράζη. Τὴν τάση γιὰ Φλυαρία νὰ τὴν ἁγιάση καλλιεργώντας τὴν εὐχή. 
Δὲν εἶναι καλύτερα νὰ µιλάη μὲ τὸν Χριστὸ καὶ νὰ ἁγιάζεται παρὰ νὰ Φλυαρη καὶ νὰ 
ἁμαρτάνη; Ἀνάλογα δηλαδὴ μὲ τὸ πῶς θὰ χρησιµοποιήση ὁ ἄνθρωπος τὶς δυνάµεις 
τῆς ψυχῆς, μπορεῖ νὰ γίνη καλὸς ἢ κακός. 


Νὰ μὴ δικαιολογοῦμε τὰ πάθη µας 


- Γέροντα, μερικοὶ νομίζουν ὅτι δὲν ἔχουν προὐποθέσεις γιὰ νὰ κάνουν 
πνευματικὴ ζωὴ καὶ λένε: «Οὐκ ἂν λάβης παρὰ τοῦ μὴ ἔχοντος»». 


τψαλμ. 50, 14. 

ΣὉ Γέροντας μὲ ἁπλὸ τρόπο ἐκφράζει τὴν ἀλήθεια τῆς πίστεώς µας ὅτι ὁ Θεὸς «κακὸν 
οὔτε πεποίηκεν οὔτε δεδηµιούργηκεν» (Ἁγ. Ἰωάννου Σιναΐτου, Κλιμαξ, Λόγος Κ6’, µέρος Β΄’, 
μα΄). ᾿Ἑπομένως, ὅπως λέει ὁ Ἁγ. Νικόδημος ὁ Ἁγιορείτης, οὔτε πάθη «ἔκτισεν ἐν τῇ 
ἀνθρωπίνη φύσει, ἀλλὰ ἓκ τῆς ἀμελείας τῆς ἐδικῆς µας παρὰ φύσιν ἐμβῆκαν εἰς αὐτήν». (Νέα 
Κλιμαξ, ἐκδ. Σωτ. Σχοινᾶ, Βόλος 1956, σ. 152). Τὰ πάθη κατὰ τοὺς Ἁγίους Πατέρες 
προέρχονται ἀπὸ τὴν «παρὰ φύσιν» χρήση τῶν λειτουργιῶν τοῦ σώματος ἢ τῶν δυνάµεων τῆς 
ψυχῆς. Ὅταν ἡ «παρὰ φύσιν» αυτὴ χρήση χρονίση, γίνεται κακὴ ἕξη καὶ χρειάζεται πολὺς 
ἀγώνας γιὰ νὰ ξεροιζωθῆ. 

3Βλ. Λουκιανοῦ, Νεκρικοὶ διάλογοι, Διάλογος Β’. 

-Ἂν λένε κιόλας ὅτι τοὺς βαραίνουν πάθη κληρονομικὰ καὶ δικαιολογοῦν τὸν 
ἑαυτό τους, αὐτὸ εἶναι ἀκόμη χειρότερο. 

--Καὶ ὅταν, Γέροντα, κάποιον ὄντως τὸν βαραίνουν; 

-Κοίταξε νὰ σοῦ πῶ: Ὁ κάθε ἄνθρωπος ἔχει κληρονομικὲς καταβολὲς καλὲς 
καὶ κακές. Πρέπει νὰ ἀγωνισθῆ νὰ ἁπαλλαγῆ ἀπὸ τὰ ἐλαττώματά του καὶ νὰ 
καλλιεργήση τὰ καλὰ ποὺ ἔχει, γιὰ νὰ γίνη μιὰ ἀληθινή, χαριτωµένη εἰκόνα τοῦ 
Θεοῦ. 

Οἱ κακὲς κληρονομικὲς καταβολὲς δὲν εἶναι ἐμπόδιο γιὰ τὴν πνευματικὴ 
πρόοδο. Γιατί, ὅταν ἀγωνίζεται κανείς, ἕστω καὶ Λίγο ἀλλὰ μὲ πολὺ Φιλότιμο, τότε 
κινεῖται στὸν πνευματικὸ χῶρο, στὸ θαῦμα, καὶ ὅλα τὰ ἄσχημα κληρονομικὰ τὰ 
διαλύει ἡ Χάρις τοῦ Θεοῦ. 

Ὁ Θεὸς πολὺ συγκινεῖται καὶ πολὺ βοηθάει µία ψυχὴ ποὺ ἔχει κακὲς 
κληρονομικὲς καταβολὲς καὶ ἀγωνίζεται Φιλότιμα στὸ οὐράνιο πέταγμα μὲ τὴν 
ἀτροφική της φτερούγα -- τὴν κακὴ κληρονομικότητα. Γνωρίζω πολλοὺς ποὺ μὲ τὴν 
μικρὴ προσπάθεια ποὺ κατέβαλαν καὶ μὲ τὴν µεγάλη βοήθεια τοῦ Θεοῦ 
ἐλευθερώθηκαν ἀπὸ αὐτά. Αὐτοὶ οἱ ἄνθρωποι εἶναι γιὰ τὸν Θεὸ μεγάλοι ἥρωες. Γιατὶ 
αὐτὸ ποὺ θὰ συγκινήση τὸν Θεὸ εἶναι ἡ ἐργασία ποὺ θὰ κάνουµε στὸν παλαιό µας 
ἄνθρωπο. 

-Γέροντα, τὸ Βάπτισμα δὲν ἐξαλείφει τὶς κακὲς κληρονομικὲς καταβολές; 

- Τὸ Βάπτισμα μᾶς ἀπαλλάσσει ἀπὸ τὴν κατάρα τοῦ προπατορικοῦ 
ἁμαρτήματος καὶ ἀπὸ ὅλες τὶς ἁμαρτίες. Ὅταν βαπτίζεται ὁ ἄνθρωπος, ντύνεται τὸν 
Χριστό, ἀπελευθερώνεται ἀπὸ τὸ προπατορικὸ ἁμάρτημα καὶ ἔρχεται ἡ θεία Χάρις: οἱ 
κακὲς ὅμως κληρονομικὲς καταβολὲς µένουν. Μήπως ὁ Θεὸς δὲν θὰ μποροῦσε νὰ τὶς 
ἐξαλείψη καὶ αὐτὲς μὲ τὸ Ἅγιο Βάπτισμα; Τὶς ἀφήνει ὅμως, γιὰ νὰ ἀγωνισθοῦμε, νὰ 
νικήσουμε καὶ νὰ στεφανωθοῦμε. 

- Τέροντα, ἐγώ, ὅταν πέφτω συνέχεια σὲ κάποιο πάθος, λέω: «Ἔτσι 
γεννήθηκα, τέτοια εἶμαι». 

- Ακόμη αὐτὸ ἔλειψε, νὰ μᾶς πῆς ὅτι οἱ γονεῖς σου σοῦ ἔδωσαν ὅλα τὰ 
ἐλαττώματα ποὺ ἔχεις. Ἀπὸ πάππον πρὸς πάππον ὅλα τὰ ἐλαττώματα σ ἐσένα 
δόθηκαν καὶ ὅλα τὰ χαρίσματα στοὺς ἄλλους;.. Μήπως τὰ βάζεις καὶ μὲ τὸν Θεό; 
Ὅποιος λέει: «ἐγὼ αὐτὸν τὸν χαρακτήρα ἔχω, ἔτσι γεννήθηκα, ἔχω ἄσχημες 
κληρονομικὲς καταβολές, μµ αὐτὲς τὶς συνθῆκες µεγάλωσα, ἄρα δὲν μπορῶ νὰ 
διορθωθῶ...», εἶναι σὰν νὰ λέη: «Φταίει ὄχι µόνον ὁ πατέρας µου καὶ ἡ µάνα µου, 
ἀλλὰ καὶ ὁ Θεός»! Ὅταν ἀκούω κάτι τέτοια, ξέρετε πῶς στενοχωριέµαι; Ἔπσι βρίζει 
κανεὶς καὶ τοὺς γονεῖς του καὶ τὸν Θεό. Ἀπὸ τὴν στιγμὴ ποὺ σκέφτεται ἔτσι, παύει νὰ 
ἐνεργῇ ἡ Χάρις τοῦ Θεοῦ. 

- Γέροντα, μερικοὶ λένε ὅτι ὅταν ἕνα ἐλάττωμα εἶναι στὴν δομὴ τοῦ 
ἀνθρώπου, δὲν διορθώνεται. 

- Ξέρεις τί γίνεται; μερικοὺς τοὺς συμφέρει νὰ λένε ὅτι κάποιο ἐλάττωμα 
ὀφείλεται στὴν δοµή τους, γιατὶ ἔτσι δικαιολογοῦν τὸν ἑαυτό τους καὶ δὲν κάνουν 
καμμιὰ προσπάθεια νὰ ἀπαλλαγοῦν ἀπὸ αὐτό. «Ἐμένα, λένε, δὲν μοῦ ἔδωσε 
χαρίσματα ὁ Θεός! Τί φταίω ἐγώ; Γιατί μοῦ ζητοῦν πράγµατα πάνω ἀπὸ τὶς δυνάµεις 
μου»! Ὁπότε ἀραλίκι µετά. Δικαιολογοῦν τὸν ἑαυτό τους, ἀναπαύουν τὸν λογισμό 
τους καὶ βαδίζουν μὲ τὸν χαβᾶ τους. Ἂν ποῦμε: «αὐτὰ εἶναι κληρονομικά, τὰ ἄλλα 

εἶναι τοῦ χαρακτήρα µου», πῶς θὰ διορθωθοῦμε; Αὐτὴ ἡ ἀντιμετώπιση διώχνει τὴν 
πνευματικὴ λεβεντιά. 

-λΝαί, Γέροντα, ἀλλά... 

Πάλι «ἀλλά»; Τί εἶσαι ἐσύ, βρὲ παιδάκι µου; Σὰν χέλι ξεγλιστρᾶς. Συνέχεια 
δικαιολογεῖσαι. 

-Γέροντα, ἐσκεμμένα τὸ κάνω; 

- Δὲν λέω ὅτι τὸ κάνεις ἐσκεμμένα, ἀλλά, ἐνῶ ὁ Θεὸς σὲ προίκισε μὲ τόσο 
μυαλὸ καὶ εἶσαι σπίρτο, πανέξυπνη, δὲν καταλαβαίνεις πόσο κακὸ εἶναι ἡ 
δικαιολογία! Ἕνα τόσο δὰ κεφαλάκι νὰ ἔχη τόσο μυαλό, καὶ νὰ μὴν τὸ καταλαβαίνη! 

Παρατήρησα ὅτι µερικοί, ἐνῶ εἶναι ἔξυπνοι καὶ καταλαβαίνουν ποιό εἶναι τὸ 
σωστό, ὑποστηρίζουν τὸ λανθασμένο, ἐπειδὴ αὐτὸ τοὺς βολεύει καὶ ἔτσι 
δικαιολογοῦν τὰ πάθη τους. Άλλοι πάλι δὲν δικαιολογοῦν τὸν ἑαυτό τους, ἀλλὰ μὲ 
τὸν Λλογισμὸ ὅτι ὑπάρχει κάτι ἀδιόρθωτο στὸν χαρακτήρα τους πέφτουν στὴν 
ἀπελπισία. Ὁ διάβολος ἔτσι κάνει: τὸν ἕναν τὸν ἐμποδίζει ἀπὸ τὴν πνευματικὴ 
πρόοδο μὲ τὴν δικαιολογία τοῦ ἑαυτοῦ του, τὸν ἄλλον τὸν πιάνει μὲ τὴν 
ὑπερευαισθησία καὶ τὸν ρίχνει στὴν ἀπόγνωση. 

Γιὰ νὰ κοπῆ ἕνα πάθος, πρέπει νὰ μὴ δικαιολογῆ ὁ ἄνθρωπος τὸν ἑαυτό του, 
ἀλλὰ νὰ ταπεινώνεται. Ἂν λ.χ. λέη: «ἐγὼ δὲν ἔχω ἀγάπη στὴν φύση µου, ἐνῶ ὁ ἄλλος 
ἔχει» καὶ δὲν ἀγωνίζεται νὰ ἀποκτήση, πῶς θὰ προκόψη; Χωρὶς ἀγώνα δὲν γίνεται 
προκοπή. Δὲν ἔχετε διαβάσει στὰ Πατερικὰ βιβλία πόσα ἐλαττώματα εἶχαν μερικοὶ 
Πατέρες καὶ σὲ τί πνευματικὰ µέτρα ἔφθασαν; Ξεπέρασαν ἄλλους ποὺ εἶχαν πολλὲς 
ἀρετές. Νά, ὁ Ἀββᾶς Μωυσῆς ὁ Αἰθίοπας", ἕνας τόσο μεγάλος ἐγκληματίας, σὲ τί 
κατάσταση ἔφθασε[ Τί κάνει ἡ Χάρις τοῦ Θεοῦ! 

Κατὰ τὸν λογισμό µου αὐτὸς ποὺ ἔχει κακὲς κληρονομικὲς καταβολὲς καὶ 
ἀγωνίζεται νὰ ἀποκτήση ἀρετές, θὰ ἔχη πιὸ πολὺ μισθὸ ἀπὸ ἐκεῖνον ποὺ 
κληρονόμησε ἀπὸ τοὺς γονεῖς του ἀρετὲς καὶ δὲν χρειάζεται νὰ ἀγωνισθῆ, γιὰ νὰ τὶς 
ἀποκτήση. Γιατὶ ὁ ἕνας τὰ βρῆκε ὅλα ἕτοιμα, ἐνῶ ὁ ἄλλος ἀγωνίσθηκε σκληρά, γιὰ νὰ 
τὰ ἀποκτήση. Βλέπεις, καὶ οἱ ἄνθρωποι ἐκτιμοῦν περισσότερο ἐκεῖνα τὰ παιδιὰ ποὺ 
βρῆκαν χρέη ἀπὸ τοὺς γονεῖς τους καὶ ἀγωνίσθηκαν σκληρὰ ὄχι µόνον νὰ τὰ 
ἐξοφλήσουν, ἀλλὰ καὶ νὰ δημιουργήσουν περιουσία, παρὰ ὅσα βρῆκαν περιουσία ἀπὸ 
τοὺς γονεῖς τους καὶ τὴν διατήρησαν. 


Ἡ ἀποκάλυψη τῶν παθῶν 


-Γέροντα, ταλαιπωροῦμαι ἀπὸ τὰ πάθη µου. 

-Καταλαβαίνεις ὅτι ὑπάρχουν µέσα σου πάθη; 

--Μερικὲς φορὲς τὸ καταλαβαίνω. 

-Αὐτὸ εἶναι καλό' ὅταν ὁ ἄνθρωπος ἀναγνωρίζη ὅτι ἔχει πάθη, ταπεινώνεται, 
ὁπότε ἔρχεται ἡ Χάρις τοῦ Θεοῦ. 

--Στενοχωριέµαι ὅμως ποὺ συνέχεια σφάλλω. 

- Νὰ χαίρεσαι ποὺ συνέχεια σφάλλεις, γιατὶ ἔχεις ὑπερηφάνεια καὶ ἔτσι 
ταπεινώνεσαι. «Θεέ µου, αὐτὴ εἶμαι, νὰ λές. Βοήθησέ µε. Ἂν δὲν μὲ βοηθήσης Ἐσύ, 


4Ρλ. Τὸ Γεροντικόν, Ἀββᾶς Μακάριος ὁ Αἰγύπτιος κβ’, ἐκδ. «Ἀστήρ», Ἀθῆναι 19581, σ. 68. 


Ἁγ. Παϊσίου Ἁγιορείτου: ΛΟΓΟΙ Ε’ «Πάθη καὶ Ἀρετὲς» -15- 


τίποτε δὲν μπορῶ νὰ κάνω». Μὴν ἀπελπίζεσαι. Ὅταν σφάλλουμε, ξεσκεπάζεται ὁ 
πραγματικὸς ἑαυτός µας, τὸν γνωρίζουμε καὶ προσπαθοῦμε νὰ διορθωθοῦμε. Μὲ 
αὐτὸν τὸν τρόπο προχωροῦµε θετικὰ καὶ δὲν ζοῦμε μὲ ψευδαισθήσεις ὅτι πᾶμε καλά. 
Ἐγὼ χαίρομαι, ὅταν ἐκδηλώνεται μιὰ ἀδυναμία µου, ὅταν ξεφυτρώνουν τὰ πάθη µου. 
Ἐὰν δὲν ξεφύτρωναν, θὰ νόμιζα ὅτι ἁγίασα, ἐνῶ οἱ σπόροι τῶν παθῶν θὰ ἦταν 
κρυμμένοι στὴν καρδιά µου. Ἔτσι κι ἐσύ, ὅταν θυµώσης ἢ πέσης στὴν κατάκριση, θὰ 
στενοχωρηθῆς Φυσικά, γιατὶ ἔπεσες, ἀλλὰ πρέπει νὰ χαρῆς κιόλας, γιατὶ ἐκδηλώθηκε 
ἡ ἀδυναμία σου, ὁπότε θὰ ἀγωνισθῆς νὰ ἀπαλλαγῆς ἀπὸ αὐτήν. 

- Γέροντα, ὅταν κάποιο πάθος µου δὲν ἐκδηλώνεται γιὰ ἕνα διάστηµα, 
σηµαίνει ὅτι δὲν ὑπάρχει πιὰ µέσα µου; 

-Ἂν ὑπάρχη µέσα σου ἕνα πάθος, κάποια στιγμὴ θὰ ἐκδηλωθῆη. Γι αὐτό, ὅταν 
ξέρης ὅτι µέσα σου κρύβεται κάποιο πάθος, πρέπει νὰ προσέχης. Ἂν ξΣέρης λ.χ. ὅτι 
κάπου ἔξω ἀπὸ τὸ κελλί σου κρύβεται ἕνα Φίδι, ὅταν βγαίνης ἔξω, θὰ ρίχνης καμμιὰ 
ματιὰ πρὸς τὰ ἐκεῖ καὶ θὰ προσέχης µήπως βγῆ καὶ σὲ τσιµπήση. Ἐπικίνδυνο δὲν 
εἶναι, ὅταν ξέρης ὅτι βρίσκεται ἐκεῖ τὸ Φίδι καὶ ἔχης τὸν νοῦ σου πότε θὰ βγῆ, γιὰ νὰ 
τὸ σκοτώσης' ἐπικίνδυνο εἶναι, ὅταν δὲν ξέρης ὅτι εἶναι ἐκεῖ καί, ἐνῶ περπατᾶς 
ἀμέριμνη, μπορεῖ νὰ ἔρθη νὰ σὲ τσιµπήση. Θέλω νὰ πῶ, ἐπικίνδυνο εἶναι, ὅταν ὁ 
ἄνθρωπος δὲν παρακολουθῆ τὸν ἑαυτό του καὶ δὲν γνωρίζη τὰ πάθη του. Ὅταν 
γνωρίζη τὰ πάθη του καὶ κάνη τὸν σχετικὸ ἀγώνα, τότε καὶ ὁ Χριστὸς τὸν βοηθάει γιὰ 
τὸ ξερρίζωµάτους. 

-ΓΤέροντα, µήπως πρέπει νὰ ἀγωνίζωμαι χωρὶς νὰ ἀνησυχῶ ἂν διορθώθηκα; 
Μήπως τὸ νὰ διορθωθῶ ἀνήκει στὸν Θεό; 

-ΊΝαί, νὰ ἀγωνίζεσαι καὶ νὰ τὰ ἀφήνης ὅλα στὸν Θεό, ἀλλὰ νὰ ἐξετάζης καὶ 
τὸν ἑαυτό σου, γιὰ νὰ δῆς ποῦ βρίσκεσαι, τί κάνεις. Βλέπεις, ὁ γιατρὸς πρῶτα ψάχνει 
νὰ βρῆ τὴν αἰτία ἀπὸ τὴν ὁποία προέρχεται ὁ πυρετὸς καὶ μετὰ τί φάρμακο νὰ δώση 
στὸν ἄρρωστο, γιὰ νὰ ρίξη τὸν πυρετό. Ἀπὸ τὴν στιγμὴ δηλαδὴ ποὺ ὁ ἄνθρωπος 
ἀρχίζει νὰ βλέπη τὰ ἐλαττώματά του, πρέπει νὰ μπῆ µέσα του ἡ καλὴ ἀνησυχία, γιὰ 
νὰ ἀγωνισθῆ νὰ τὰ διορθώση. Ἐγὼ ἐξετάζω τὸν ἑαυτό µου καὶ βλέπω ὅτι ἔχω αὐτὰ 
καὶ αὐτὰ τὰ ἐλαττώματα. Κάνω τὸν ἀγώνα µου, καὶ ἐξετάζω πάλι τὸν ἑαυτό µου: 
«Μέχρι χθὲς εἶχα αὐτὰ καὶ αὐτὰ τὰ ἐλαττώματα. Ἔκοψα κανένα; Σ. ἐκεῖνο ποῦ 
βρίσκομαι». Καὶ μετὰ λέω στὸν Θεό: «Θεέ µου, κάνω ὅτι μπορῷ, ἀλλὰ βοήθησέ µε 
Ἐσὺ νὰ διορθωθῶ, γιατὶ µόνος µου δὲν μπορῶ». 

-Γέροντα, μπορεῖ ἕνας ἄνθρωπος νὰ μὴν ἔχη τὴν δύναμη νὰ δῆ τὰ πάθη του; 

- Ὅταν ὁ ἄνθρωπος εἶναι εὐαίσθητος, ὁ Θεὸς δὲν ἐπιτρέπει νὰ γνωρίση 
ἀπότομα τὰ πάθη του. Γιατὶ τὸν εὐαίσθητο τὸν πειράζει καὶ ὁ διάβολος καὶ τὸν ρίχνει 
στὴν ἀπελπισία: «Γιατί νὰ έχης αὐτὸ τὸ πάθος; τοῦ λέει, καὶ γιατί έκανες ἐκεῖνο; καὶ 
πῶς τὸ ἄλλο; Άρα δὲν θὰ σωθῆς». Κι ἔτσι μπορεῖ νὰ καταλήξη στὸ ψυχιατρεῖο. 


Ὑποστηρικτής τῶν παθῶν εἶναι ἡ ὑπερηφάνεια 


-Τέροντα, ὅταν μιὰ ψυχὴ ἀγωνίζεται χρόνια καὶ δὲν βλέπη πρόοδο, τί 
συμβαίνει; 

- Ὅταν δὲν βλέπουμε πρόοδο στὸν ἀγώνα µας, σηµαίνει ἢ ὅτι δὲν ἔχουμε 
ἐγρήγορση ἢ ὅτι ὁ Θεὸς δὲν ἐπιτρέπει νὰ προχωρήσουμε περισσότερο, γιὰ νὰ μὴν 
ὑπερηφανευθοῦμε καὶ βλαφθοῦμε. 

- Γέροντα, ὅπως βλέπω τὸν ἑαυτό µου, κάθε µέρα γίνομαι χειρότερη, τί θὰ 
γίνη; 

-Κοίταξε, εὐλογημένη, ὑπάρχουν τρία στάδια. Στὸ πρῶτο στάδιο, ὁ Θεὸς δίνει 
καραμέλες καὶ σοκολάτες, γιατὶ βλέπει τὴν ἀνάγκη καὶ τὴν ἀδυναμία τῆς ψυχῆς. Στὸ 
δεύτερο, παίρνει λίγο τὴν Χάρη Του γιὰ παιδαγωγία, γιὰ νὰ καταλάβη ὁ ἄνθρωπος ὅτι 
χωρὶς τὴν βοήθειά Του δὲν μπορεῖ νὰ κάνη τὸ παραμικρό, ὥστε νὰ ταπεινωθῆ καὶ νὰ 
αἰσθανθῆ τὴν ἀνάγκη νὰ καταφύγη σ Αὐτόν. Καὶ τὸ τρίτο στάδιο εἶναι μιὰ μόνιμη 
καὶ σταθερὴ καλὴ πνευματικὴ κατάσταση. Ἐσὺ βρίσκεσαι ἀνάμεσα στὸ δεύτερο καὶ 
τρίτο στάδιο. Προχωρᾶς λίγο, μετὰ ξεχνᾶς τὴν ἀδυναμία σου, παίρνει ὁ Χριστὸς τὴν 
Χάρη Του, ἀπογυμνώνεσαι ἀπὸ τὴν θεία Χάρη, βλέπεις ἑανὰ τὴν ἀδυναμία σου καὶ 
συνέρχεσαι. Ἂν μοῦ ἔλεγες ὅτι, ὅσο προχωρᾶς, εἶσαι καλύτερα, θὰ φοβόμουν, γιατὶ θὰ 
ἔβλεπα ὅτι ἔχεις ὑπερηφάνεια. Τώρα ὅμως ποὺ λὲς ὅτι ὅλο καὶ πιὸ χάλια βλέπεις τὸν 
ἑαυτό σου, ἐγὼ χαίρομαι, γιατὶ βλέπω ὅτι εἶσαι καλά. Μὴ Φφοβᾶσαι. Ὅσο προχωράει 
κανείς, τόσο περισσότερο βλέπει τὶς ἐλλείψεις του καὶ τὶς ἀτέλειές του καὶ αὐτὸ εἶναι 
πρόοδος. 

-Γέροντα, ὑπάρχει, περίπτωση νὰ μὴ μὲ ἀκούη ὁ Θεός, ὅταν Τοῦ ζητάω νὰ μὲ 
βοηθήση νὰ ἀπαλλαγῶ ἀπὸ ἕνα πάθος; 

-Τί, Βάαλ» εἶναι ὁ δικός µας ὁ Θεός; Ὁ Θεὸς ἀκούει καὶ μᾶς βοηθάει. Ἴσως νὰ 
μὴ νιώθης τὴν βοήθειά Του" αἰτία ὅμως δὲν εἶναι ὁ Θεός, ἀλλὰ ἐσὺ ἡ ἴδια ποὺ διώχνεις 
τὴν βοήθειά Του μὲ τὴν ὑπερηφάνεια. 

Ἂν δὲν ὑπάρχη κίνδυνος νὰ τὸ πάρουµε ἐπάνω µας καὶ νὰ ὑπερηφανευθοῦμε, 
εἶναι ἀδύνατο νὰ μὴ βοηθήση ὁ Θεός. Ὁ Καλὸς Θεὸς θέλει νὰ ἀπαλλαγοῦμε ἀπὸ τὰ 
πάθη µας, ἀλλά, ἂν ἔχουμε ὑπερηφάνεια ἢ προδιάθεση ὑπερηφανείας, δὲν μᾶς 
βοηθάει νὰ ἀπαλλαγοῦμε, γιατὶ θὰ νοµίζουµε ὅτι τὸ κατορθώσαμε χωρὶς τὴν δική Του 
βοήθεια. 

Γι αὐτό, ὅταν παρακαλοῦμε τὸν Θεὸ μὲ ὅλη τὴν καρδιά µας νὰ μᾶς βοηθήση 
νὰ ἁἀπαλλαγοῦμε ἀπὸ ἕνα πάθος καὶ δὲν μᾶς βοηθάη, πρέπει ἀμέσως νὰ 
καταλάβουμε ὅτι πίσω ἀπὸ αὐτὸ τὸ πάθος κρύβεται ἄλλο µεγαλύτερο, καὶ αὐτὸ εἶναι 
ἡ ὑπερηφάνεια. Ἐπειδὴ δηλαδὴ δὲν βλέπουμε τὴν ὑπερηφάνεια, ἀφήνει ὁ Θεὸς νὰ 
παραμµένη τὸ πάθος ποὺ βλέπουμε, π.χ. ἣἡ γαστριµαργία, ἡ Φλυαρία, ὁ θυμὸς κ.λπ., γιὰ 
νὰ ταπεινωνώµαστε. Ὅταν σιχαθοῦμµε πιὰ τὰ πάθη µας ἀπὸ τὶς συνεχεῖς πτώσεις 
μας, γνωρίσουμε τὴν ἀδυναμία µας καὶ ταπεινωθοῦμε, τότε μᾶς βοηθάει ὁ Θεὸς καὶ 
ἀνεβαίνουμε δύο-δύο τὰ πνευματικὰ σκαλιά. 


Τὰ πάθη δερριζώνονται εὔκολα, ὅσο εἶναι «τρυφερᾶ» 
-Γέροντα, βλέπω ὅτι έχω πολλὰ πάθη. 
-Ναί, έχεις πολλὰ πάθη, ἀλλὰ καὶ νειάτα έχεις καὶ παλληκαριὰ ἔχεις, γιὰ νὰ 


δουλέψης καὶ νὰ βγάλης ἀπὸ τὸ περιβόλι σου τὰ ἀγκάθια καὶ νὰ βάλης κρίνα, 


5Ελ. [”βασ. 18, 26. 

ζουμπούλια, τριαντάφυλλα καὶ νὰ ἀγάλλεσαι μετὰ µέσα στὸ περιβόλι σου. Τώρα ποὺ 
εἶσαι νέα, τὰ πάθη εἶναι «τρυφερὰ» καὶ εὔκολα ξερριζώνονται. Βλέπεις, καὶ τὰ 
ἀγριόχορτα - καὶ ἀγκάθια νὰ εἶναι -, ὅταν εἶναι ἀκόμη τρυφερά, εὔκολα 
ξερριζώνονται' ἐνῶ, ὅταν μεγαλώσουν, σκληραίνουν καὶ δύσκολα μπορεῖς νὰ τὰ 
πιάσης, γιὰ νὰ τὰ ξερριζώσης. Καὶ ἡ τσουκνίδα, ὅταν βγάζη τὰ πρῶτα Φύλλα, δὲν 
διαφέρει στὴν ἁπαλάδα ἀπὸ τὸν βασιλικό’ μπορεῖς νὰ τὴν πιάσης καὶ νὰ τὴν µυρίσης, 
γιατὶ εἶναι τρυφερή. Γι αὐτὸ νὰ προσπαθήσης νὰ ξερριζώσης τὰ πάθη σου, ὅσο εἶσαι 
νέα, γιατί, ἂν τὰ ἀφήσης, θὰ αἰχμαλωτισθῆ ἡ ψυχή σου σὲ διάφορες ἐπιθυμίες καὶ θὰ 
εἶναι δύσκολο νὰ ἐλευθερωθῆς ἀπὸ αὐτές. 

Ὅσοι ἀπὸ νέοι δὲν ξερριζώνουν τὰ πάθη τους, ὑποφέρουν πολὺ στὰ 
γεράµατα, διότι γερνᾶνε μὲ τὰ πάθη, τὰ ὁποῖα γίνονται «παλιὰ κακὰ» 
ὁυσκολοθεράπευτα. Ὅσο μεγαλώνει ὁ ἄνθρωπος, ἀρχίζει νὰ ἀγαπᾶ τὰ πάθη του. 
Ἔρχεται ἡ ἡλικία τῆς ἀγάπης, τῆς στοργῆς καὶ γίνεται πιὸ ἐπιεικὴς στὸν ἑαυτό του. 
Ἐξασθενεῖ καὶ ἡ θέληση, καὶ ὁ ἀγώνας κατὰ τῶν παθῶν γίνεται πιὸ δύσκολος. Ὁ νέος 
ἔχει ζωντάνια" ἐὰν ἀξιοποιήση αὐτὴν τὴν ζωντάνια στὸ ξερρίζωµα τῶν παθῶν, 
προκόβρει. 


Πῶς θὰ ἁἀπαλλαγοῦμε ἀπὸ τὰ πάθη 


-Γέροντα, γιατί πέφτω συνέχεια στὴν γαστριµαργία; 

- Γιατὶ ἐκεῖ ἔχεις ἀδυναμία. Ὁ διάβολος πολεμάει τὸ φυλάκιο ποὺ εἶναι 
ἀδύνατο' τὰ ἄλλα ποὺ εἶναι ὀχυρωμένα καλὰ δὲν τὰ χτυπάει. «Ἂν καταλάβω αὐτὸ τὸ 
Φυλάκιο, λέει, εὔκολα θὰ καταλάβω ἕνα-ἕνα καὶ ὅλα τὰ ἄλλα φυλάκια». Τι αὐτό, τὸ 
ἀδύνατο φυλάκιο πρέπει νὰ ὀχυρώσης καλά. 

-Γέροντα, πελαγώνω, ὅταν βλέπω τὰ πάθη µου. 

-Νὰ μὴν πελαγώνης οὔτε νὰ δειλιάζης. Μὲ θάρρος νὰ παίρνης ἕνα-ἕνα τὰ 
πάθη σου, ἀρχίζοντας τὸν ἀγώνα σου ἀπὸ τὸ πιὸ µεγάλο. Στὴν ἀρχὴ βοηθάει νὰ μὴν 
τὰ λεπτολογῆς, ἀλλὰ νὰ χτυπᾶς καὶ νὰ ξερριζώνης τὰ πιὸ χοντρὰ ποὺ βλέπεις. Καὶ 
καθὼς θὰ ἀχρηστεύωνται οἱ ρίζες τῶν μεγάλων παθῶν, θὰ ξεραίνωνται καὶ οἱ λεπτὲς 
ρίζες ἀπὸ τὰ μικρότερα πάθη. Ἑπομένως, ὅταν ἑερριζώσης ἕνα µεγάλο πάθος, μαζὶ 
μὲ αὐτὸ θὰ ξερριζωθοῦν καὶ ἄλλα μικρότερα. 

- Γιατί, Γέροντα, ἐνῶ παίρνω πολλὲς ἀποφάσεις νὰ ἀγωνισθῶ μὲ ζῆλο κατὰ 
τῶν παθῶν µου, τελικὰ δὲν τὶς πραγματοποιῶ; 

- Γιατὶ παίρνεις πολλὲς ἀποφάσεις µαζί. Τὰ πάθη, ὅπως καὶ οἱ ἀρετές, 
ἀποτελοῦν μιὰ ἁλυσίδα. Τὸ ἕνα πάθος εἶναι συνδεδεμένο μὲ τὸ ἄλλο καὶ ἡ µία ἀρετὴ 
εἶναι συνδεδεμένη μὲ τὴν ἄλλη, ὅπως τὰ βαγόνια τοῦ τραίνου εἶναι ἑνωμένα τὸ ἕνα 
μὲ τὸ ἄλλο καὶ ὅλα ἀκολουθοῦν τὸ πρῶτο. Ἂν Λλοιπὸν ἀποφασίσης νὰ ἀγωνισθῆς γιὰ 
ἀρκετὸ διάστηµα, γιὰ νὰ κόψης ἕνα συγκεκριµένο πάθος καὶ νὰ καλλιεργήσης τὴν 
ἀντίστοιχη ἀρετή, θὰ τὸ πετύχης. Καὶ μαζὶ μ᾿ αὐτὸ τὸ πάθος ποὺ θὰ κόψης, θὰ 
ἀἁπαλλαγῆς καὶ ἀπὸ ἄλλα πάθη καὶ θὰ ἀναπτυχθοῦν οἱ ἀντίστοιχες ἀρετές. Ἄς ποῦμε 
ὅτι ζηλεύεις ἂν ἀγωνισθῆς νὰ μὴ ζηλεύης, θὰ καλλιεργήσης τὴν ἀγάπη, τὴν 
καλωσύνη, καὶ συγχρόνως θὰ ἁπαλλαγῆς ἀπὸ τὸν θυμό, ἀπὸ τὴν κατάκριση, ἀπὸ τὴν 
κακία, ἀπὸ τὴν λύπη. 

-Γέροντα, ἕνα πάθος ἢ µία κακὴ συνήθεια εἶναι καλύτερα νὰ τὰ κόψης μιὰ 
καὶ ἔξω ἢ σιγὰ-σιγά; 

- Ἂν µπορῆς νὰ τὰ κόψης μιὰ καὶ ἔξω, εἶναι καλύτερα, γιατὶ διαφορετικὰ 
ἀφήνουν... δέκατα. Δὲν χρειάζεται καθυστέρηση. Ὅταν περνάη κανεὶς ἕνα ποτάμι, 
ἰδίως χειμώνα καιρό, προσπαθεῖ νὰ τὸ περάση ὅσο πιὸ γρήγορα μπορεῖ, γιατὶ θὰ 
παγώση. Ἂν τὸ περάση γρήγορα, µέχρι νὰ κρυώση, θὰ ζεσταθῆ πάλι. Βλέπεις, καὶ τὰ 
ἄλογα, ὅταν τὰ δένουν, ἂν θέλουν νὰ ἐλευθερωθοῦν, κόβουν τὸ σχοινὶ ἀπότομα. Μὲ 
τὸν πειρασμὸ θέλει ἀπότομα κόψιμο τὸ σχοινί. 

- Γέροντα, ὁ Ἀββᾶς Ἰσαὰκ λέει «Ἀπάθεια εἶναι, ὄχι τὸ νὰ μὴν αἰσθάνεται 
κανεὶς τὰ πάθη, ἀλλὰ τὸ νὰ μὴ δέχεται αὐτά»έ. Μπορεῖ καὶ ὁ ἀπαθὴς νὰ ἔχη 
προσβολὴ ἀπὸ πάθη; 

-Μπορεῖ ἀλλά, ὅτι καὶ νὰ τοῦ πετάξη ὁ διάβολος, καίγεται ἀπὸ τὴν θεία 
Φλόγα ποὺ ἔχει ἀνάψει µέσα του. Ὁ διάβολος δὲν παύει νὰ προσβάλλη τὸν ἄνθρωπο, 
ἀλλά, ὅταν ὁ ἄνθρωπος δὲν δέχεται τὶς προσβολὲς τοῦ ἐχθροῦ, τότε καθαρίζει ἡ 
καρδιά του καὶ κατοικεῖ πιὰ µέσα του ὁ Χριστός. Ἡ καρδιά του μετατρέπεται σὲ 
καμίνι, σὲ «βάτο καιομένη»”, καί, ὅτι καὶ ἂν πέση μετὰ µέσα, καίγεται. 


Αξίζει νὰ πεθάνουμε ἡρωικά, παρὰ νὰ νικηθοῦμµε ἀπὸ τὰ πάθη 


- Γέροντα, µόνον ἡ εὐγνωμοσύνη στὸν Θεὸ φθάνει γιὰ νὰ μᾶς παρακινήση 
στὸν ἀγώνα κατὰ τῶν παθῶν; 

-Μόνον ἡ εὐγνωμοσύνη στὸν Θεὸ δὲν φθάνει χρειάζεται καὶ καλὴ διάθεση, 
ἀναγνώριση τῆς ἁμαρτωλότητός µας καὶ Φιλότιμη ἄσκηση. 

-Γέροντα, ἡ μνήμη τοῦ θανάτου βοηθάει στὴν ἐσωτερικὴ ἐργασία; 

- Ναί, πολὺ βοηθάει. Ἂν ἔχουμε µνήµη Θανάτου μὲ ἐλπίδα στὸν Θεό, θὰ 
γνωρίσουμε τὴν µαταιότητα αὐτοῦ τοῦ κόσμου καὶ θὰ βοηθηθοῦμε πνευματικά. Γι 
αὐτὸ νὰ φέρνουμε στὸν νοῦ µας τὸ κριτήριο τοῦ Θεοῦ καὶ νὰ μὴν ξεχνοῦμε ὅτι θὰ 
κριθοῦµε γιὰ τὶς ἁμαρτίες ποὺ κάναμε καὶ δὲν µετανοήσαμε. «Τί κάνω; ΠΤῶς ζῶ μὲ 
τόση ἀμέλεια; νὰ σκεφθῶ. Ἂν πεθάνω αὐτὴν τὴν στιγµή, ποῦ θὰ πάω; Μήπως ἔἕκανα 
κανένα συμβόλαιο μὲ τὸν θάνατο; Πεθαίνουν καὶ μικροὶ καὶ μεγάλου». Ἂν σκέφτωμαι 
ὅτι ὁ Θεὸς μπορεῖ σὲ λίγο νὰ μὲ πάρη, τότε δὲν θὰ ἁμαρτάνω. 

Γιὰ νὰ πεθάνουν τὰ πάθη, πρέπει νὰ σκεφτώµαστε τὸν θάνατο, τὴν μέλλουσα 
Κρίση, καὶ νὰ πάθουµε κι ἐμεῖς ἀπὸ Φιλότιμο γιὰ τὸν Χριστὸ ποὺ πολλὰ ἔπαθε, γιὰ νὰ 
μᾶς λυτρώση. Ὁ ἀγώνας κατὰ τῶν παθῶν εἶναι ἕνα διηνεκὲς γλυκὸ μαρτύριο γιὰ τὴν 
τήρηση τῶν ἐντολῶν, γιὰ τὴν ἀγάπη τοῦ Χριστοῦ. Αξίζει νὰ πεθάνουμε ἡρωικά, παρὰ 
νὰ νικηθοῦμε ἀπὸ τὰ πάθη καὶ νὰ πληγώσουµε τὸν Χριστό. 

--Στρυμώχνομαι, Γέροντα, στὸν ἀγώνα µου. 

- Ἕνα ἀγκαθάκι βγάζεις ἀπὸ τὸ δάκτυλό σου καὶ πονᾶς, πόσο μᾶλλον νὰ 
ξερριζώσης ἀπὸ µέσα σου ἕνα πάθος! Ὕστερα νὰ ἑέρης ὅτι, ὅταν ὁ ἄνθρωπος 
καταβάλλη προσπάθεια νὰ κόψη ἕνα πάθος του, τότε ὁ πειρασμὸς βάζει ἐμπόδια καὶ 
στρυµώχνεται ὁ ἄνθρωπος, ὅπως στρυµώχνεται καὶ ὁ δαιµονισµένος, ὅταν τοῦ 


6Βλ. Ἀββᾶ Ἰσαὰκ τοῦ Σύρου, Οἱ Ἀσκητικοὶ Λόγοι, Λόγος ΠΙΑ’, ἐκδ. «Ἀστήρ», Ἀθῆναι 1961, 
σ. 2/2. 
7Βλ. Ἔξ. 9, 2-3. 

διαβάζουν ἐξορκισμούς, γιατὶ γίνεται ἀγώνας, παλεύει μὲ τὸν διάβολο" ἔπειτα ὅμως 
ἐλευθερώνεται. 

Τὸ καθάρισμα τοῦ ἑαυτοῦ µας δὲν γίνεται χωρὶς κόπο, πατώντας κουμπιά. 
Δὲν κόβονται ἀμέσως τὰ πάθη, ὅπως καὶ ὁ κορμὸς τοῦ δένδρου δὲν κόβεται ἀμέσως μὲ 
μιὰ πριονιά. Τὸ πριόνι κόβει γιὰ πολλὴ ὥρα, µέχρι νὰ κοπῆ πέρα-πέρα ὁ κορμός. Καὶ 
δὲν τελειώνει ἐδῶ ἡ δουλειά. Γιὰ νὰ γίνη ὁ κορμὸς ἔπιπλο, πόσος κόπος χρειάζεται! 
Πρέπει πρῶτα νὰ πελεκηθῆ, νὰ γίνη σανίδες καὶ μετὰ νὰ τὶς πάρη ὁ ἐπιπλοποιός, γιὰ 
νὰ τὶς κάνη χρήσιμο ἔπιπλο. 

-Κι άν, Γέροντα, δὲν καταλαβαίνω ὅτι αὐτὸς ὁ κόπος εἶναι ἀπαραίτητος; 

-Τότε θὰ µείνης κούτσουρο καὶ θὰ σὲ ρίξουν στὴν Φωτιά. 


Πρέπει νὰ σπείρουµε, γιὰ νὰ δώση ὁ Θεὸς 


-Γέροντα, κάθε µέρα λέω: «Ἀπὸ αὔριο θὰ προσέχω, θὰ διορθωθῶ», ἀλλὰ καὶ 
πάλι πέφτω στὰ ἴδια. 

- Νὰ βάζης τὸν Θεὸ µπροστά' νὰ Λές: «μὲ τὴν δύναμη τοῦ Θεοῦ, θὰ 
προσπαθήσω νὰ διορθωθῶ», ὥστε νὰ βοηθήση ὁ Θεός. Τὸ ὅτι θέλεις νὰ διορθωθῆς, 
αὐτὸ σηµαίνει ὅτι δέχεσαι βοήθεια. Ζητᾶς καὶ ἀπὸ τὸν Θεὸ νὰ σὲ βοηθήση καὶ ρίχνει ὁ 
Θεὸς τὸ βλέμμα Του ἐπάνω σου. Κάνεις καὶ τὴν µικρή σου προσπάθεια καὶ προχωρεῖς. 
Ποιός, ὅταν δῆ ἕνα μικρὸ παιδάκι νὰ προσπαθη μὲ τὰ χεράκια του νὰ κυλήση μιὰ 
κοτρώνα, δὲν θὰ τρέξη νὰ τὸ βοηθήση, γιὰ νὰ μὴν παιδεύεται; Ἔτσι καὶ ὁ Θεός, ὅταν 
δῆ τὴν µικρή σου προσπάθεια, θὰ σὲ βοηθήση νὰ νικήσης. 

Μερικοί, ἐνῶ δὲν καταβάλλουν καμμιὰ προσπάθεια νὰ διορθωθοῦν, λένε: 
«Χριστέ µου, ἔχω αὐτὰ τὰ πάθη. Ἐσύ, μπορεῖς νὰ μὲ ἁπαλλάξης' ἀπάλλαξέ µε». Ἐ, 
πῶς νὰ βοηθήση τότε ὁ Θεός; Γιὰ νὰ βοηθήση ὁ Θεός, πρέπει νὰ καταβάλη ὁ 
ἄνθρωπος τὴν προσπάθεια ποὺ μπορεῖ. Δηλαδὴ εἶναι μερικὰ πράγµατα ποὺ πρέπει 
νὰ κάνη ὁ ἴδιος ὁ ἄνθρωπος, γιὰ νὰ βοηθήση μετὰ ὁ Θεός. Σὲ καμμιὰ περίπτωση δὲν 
βοηθιέται, ἂν δὲν θέλη νὰ βοηθήση ὁ ἴδιος τὸν ἑαυτό του. 

Ἐμεῖς μερικὲς Φορὲς πᾶμε νὰ ἀποκτήσουμε τὴν Χάρη καὶ τὰ χαρίσματα τοῦ 
Θεοῦ μὲ ἕναν μαγικὸ τρόπο. Νομίζουµε πὼς χωρὶς ἀγώνα θὰ ἀποκτήσουμε μιὰ ἀρετὴ 
ἢ ἀκόμη καὶ θὰ ἁγιάσουμε. Γιὰ νὰ δώση ὅμως ὁ Θεός, πρέπει νὰ σπείρουµε. Τῶς θὰ 
δώση ὁ Θεὸς χωρὶς νὰ ἐργασθοῦμε; Τί λέει τὸ τροπάριο; «Τῆς ἐρήμου τὸ ἄγονον 
ἐγεώργησας»δ. Ὁ Θεὸς ρίχνει-οίχνει βροχή, µαλακώνει τὸ χῶμα, ἀλλὰ καὶ ἐμεῖς 
πρέπει νὰ «γεωργήσουµε» τὸ χωράφι µας. Τὸ χώμα εἶναι ἕτοιμο, ἀλλὰ πρέπει νὰ 
βάλουμε τὸ ὑνὶ στὸ χωράφι καὶ νὰ τὸ σπείρουµε’' καὶ ὅτι σπείρουµε, θὰ θερίσουµε. Ἂν 
ὅμως δὲν ὀργώσουμε, πῶς θὰ σπείρουµε; Κι ἂν δὲν σπείρουµε, τί θὰ θερίσουµε; 

Γι αὐτὸ νὰ μὴ οωτᾶτε µόνον τί μπορεῖ νὰ κάνη ὁ Θεός, ἀλλὰ νὰ ρωτᾶτε καὶ 
τὸν ἑαυτό σας τί μπορεῖτε νὰ κάνετε κι ἐσεῖς. Ἡ τράπεζα τοῦ Χριστοῦ δίνει πολὺ 
µεγάλο τόκο. Ἀλλά, ἂν δὲν κάναμε κατάθεση στὴν τράπεζα, πῶς θὰ κάνουμε 


ἀνάληψη; 


ὃ Ἀπὸ τὸ Ἀπολυτίκιο τῶν Ὁσίων: «Ταΐς τῶν δακρύων σου ῥοαίς». 

ΗΡΩΤΟ ΜΕΡΟΣ -ΦΙΛΑΥΤΙΑ ΗἩ ΜΗΤΕΡΑ ΤΩΝ ΠΑΘΩΝ 


«Ὅποιος ἔχει φιλαυτία, 
δὲν μπορεῖ νὰ ἔχη ἀνάπαυση, εἰρήνη ψυχῆς, 
γιατὶ δὲν εἶναι ἐσωτερικὰ ἐλεύθερος». 

ΚΕΦΑΛΑΙΟ 1 - Ἡ φιλαυτία καὶ οἱ συνέπειές της 
Ἀπὸ τὴν φιλαυτία γεννιοῦνται ὅλα τὰ πάθη 


-Γέροντα, τί εἶναι Φιλαυτία; 

-Τὸ νὰ κάνης τὰ χατίρια τοῦ παλαιοῦ σου ἀνθρώπου, νὰ ἀγαπᾶς δηλαδὴ τὸν 
παλαιό σου ἄνθρωπο. Καὶ ἡ γαστριµαργία καὶ ὁ ἐγωισμὸς καὶ τὸ πεῖσμα καὶ ἡ ζήλεια 
πρακτορεῖο τους ἔχουν τὴν Φιλαυτία. Καὶ βλέπεις, ἄλλος ἀπὸ Φιλαυτία ζητάει τὸ 
βόλεμά του, τὴν ἀνάπαυσή του, καὶ δὲν λογαριάζει κανέναν. Άλλος φροντίζει 
σχολαστικὰ γιὰ τὸ Φαγητό του, γιὰ τὸν ὕπνο του, μὴν τυχὸν καὶ πάθη τίποτε ἡ ὑγεία 
του. Ἄλλος ζητᾶ νὰ τὸν ὑπολογίζουν, νὰ τὸν ἐκτιμοῦν' λίγο νὰ μὴν τοῦ δώσουν 
σημασία, νὰ μὴν κάνουν τὸ θέληµά του, ἀντιδράει. Σοῦ λέει «Γιατί δὲν μὲ 
ὑπολόγισαν; Θὰ τοὺς δείξω ἐγώ». Πὰ-πά, φοβερὸ πράγµα ἡ Φιλαυτία! 

- Γέροντα, πῶς μπορεῖ νὰ λέη κανείς; «Ἕνεκά σου θανατούμεθα ὅλην τὴν 
ἡμέραν»]; 

-Ἂν θυσιάζη τὸ θέληµά του γιὰ χάρη τοῦ ἄλλου. Τὸ θέληµα ἔχει τὸν ἑαυτό 
μας µέσα, ἔχει φιλαυτία. Ὅποιος δὲν ἐξετάζει ἂν αὐτὸ ποὺ ἀναπαύει τὸν ἑαυτό του 
ἀναπαύη καὶ τὸν ἄλλον καὶ ἀρχίζει μὲ μιὰ ἀπαίτηση: «Θέλω ἐκεῖνο, θέλω τὸ ἄλλο» ἢ 
«γιατί δὲν μοῦ τὸ ἔκανες ἐκεῖνο, γιατί δὲν μοῦ έδωσες τὸ ἄλλο;», αὐτὸς τελικὰ θὰ 
κανοναρχῆται ἀπὸ τὸν διάβολο. 

- Μερικοί, Γέροντα, ὅταν δὲν γίνεται αὐτὸ ποὺ Θέλουν, δὲν μποροῦν νὰ 
ἡἠσυχάσουν. 

-Πῶς νὰ ἡσυχάσουν, ἀφοῦ ἔχουν τὸν ἑαυτό τους µέσα σ᾿ αὐτὸ ποὺ θέλουν; 
Ἂν κανεὶς ἔχη τὸν ἑαυτό του σὲ ὅτι θέλει, μπορεῖ νὰ ἔχη καὶ τὸν Χριστό; Ὅταν ὅμως 
δὲν ἔχη τὸν ἑαυτό του καὶ ἔχη τὸ ἕνα, τὸ κυριώτερο, δηλαδὴ τὸν Χριστό, τότε τὰ ἔχει 
ὅλα. Ὅταν δὲν ἔχη τὸν Χριστό, τίποτε δὲν ἔχει. Ἂν ὁ ἄνθρωπος πετάξη τὸν ἑαυτό του, 
ὁ Θεὸς τοῦ τὰ δίνει ὅλα κατὰ τρόπο θαυμαστό. 

-Γέροντα, ἐγώ, ὅταν μᾶς μιλᾶτε γιὰ τὸ πέταµα τοῦ ἑαυτοῦ µας, αἰσθάνομαι 
ἕναν φόβο, µήπως δὲν ἀντέξω. 

--Έ,τί πάθαμε! Εἶναι σὰν νὰ λές: «Ἂν πετάξω τὰ πάθη, τί θὰ ἔχω µετά;». Γιατί, 
ὅταν λέω νὰ πετάξουμε τὸν ἑαυτό µας, ἐννοῷ νὰ πετάξουμε τὰ πάθη µας, νὰ 
ἀπεκδυθοῦμε τὸν παλαιό µας ἄνθρωπο. Γιὰ τὸν µεγάλο ποὺ ἔχει ἐπίγνωση εἶναι 
λιγάκι βαρὺ νὰ πῆ: «Δὲν μπορῶ νὰ πετάξω τὸν ἑαυτό µου». Ἂν σοῦ ποῦν: «πάρε τὸ 
βαριὸ καὶ γκρέμισε αὐτὸν τὸν τοῖχο» κι ἐσὺ εἶσαι µαθηµένη μὲ τὴν πέννα, 
δικαιολογεῖται νὰ πῆς «δὲν μπορῶ». Ἀλλὰ γιὰ τὴν ἀπέκδυση τοῦ παλαιοῦ ἀνθρώπου 
δὲν χρειάζονται δυνάµεις σωµατικές' ταπείνωση χρειάζεται. 


Ἀπὸ τὸ ἄνοστο νὰ γεύεσθε Χριστὸ 
Φιλαυτία εἶναι καὶ ἡ ἐπιθυμία νὰ φάη ἢ νὰ ξεκουρασθη κανεὶς παραπάνω ἀπὸ 


ὅσο τοῦ εἶναι ἀπαραίτητο. Κανονικὰ πρέπει νὰ δίνουµε στὸ σώμα µόνον αὐτὸ ποὺ 
ἔχει ἀνάγκη. Άλλο ἐπιθυμία καὶ ἄλλο ἀνάγκη. Άλλο εἶναι νὰ θέλω νὰ εὐχαριστήσω 


τψαλμ. 49, 29. 

τὸ σῶμα καὶ ἄλλο νὰ δώσω στὸ σῶμα αὐτὸ ποὺ ἔχει ἀνάγκη. Ἄς ὑποθέσουμε ὅτι ἔχω 
μπροστά µου δύο φαγητὰ ἴδια σὲ βιταμίνες, ἀλλὰ τὸ ἕνα εἶναι πιὸ νόστιμο ἀπὸ τὸ 
ἄλλο. Ἂν προτιµήσω τὸ νοστιµότερο, αὐτὸ ἔχει Φιλαυτία. Ἂν ὅμως ἔχω ἀνορεξία, 
ἐπειδὴ εἶμαι φιλάσθενος, καὶ προτιµήσω τὸ νοστιµότερο, γιὰ νὰ μπορέσω νὰ τὸ φάω, 
αὐτὸ έχει διάκριση. 

Μπορεῖ τὸ σώμα, ὁ «κακὸς τελώνης»2, ὅπως τὸ λέει ὁ Ἀββᾶς Μακάριος, νὰ 
ζητάη παραπάνω, γιατὶ καὶ ὁ ὀργανισμὸς εἶναι ὅπως τὸν συνηθίση κανείς. Ὅταν ὁ 
ἄνθρωπος ἔχη τὸ στομάχι περιορισμένο, τότε εὔκολα μπορεῖ νὰ κάνη μιὰ ἐγκράτεια: 
διαφορετικὰ γίνεται δοῦλος στὸ στομάχι του, γιατὶ καὶ τὸ στομάχι μετὰ έχει ἀνάγκη 
νὰ γεµίζη. Νά, πάρε ἕναν ποὺ εἶναι πολὺ χονδρός' αὐτός, τόση ἀποθήκη ποὺ ἔχει 
κάνει, θέλει νὰ βάλη τοὐλάχιστον μισὸ µοσχάρι µέσα, γιὰ νὰ χορτάση, καὶ νὰ πιῆ 
μετὰ καὶ δυὸ µπετόνια νερό! 

- Παλιά, Γέροντα, οἱ ἄνθρωποι εἶχαν πιὸ δυνατὸ ὀργανισμὸ ἢ βίαζαν τὸν 
ἑαυτό τους; 

- Εἶχαν φυσικὰ καὶ Λίγο πιὸ δυνατὸ ὀργανισμό, ἀλλὰ βίαζαν καὶ τὸν ἑαυτό 
τους. Ὁ Χατζη-Γεώργης στὰ καλογέρια του ἔδινε κάθε µέρα Λίγο µέλι καὶ καρύδια». 
Καὶ ἦταν παιδιὰ δεκαπέντε χρονῶν, πάνω στὴν ἀνάπτυξη, ἀλλὰ εἶχαν τὴν 
πνευματικὴ ἀνάπτυξη! Σήµερα μπαίνει μιὰ κοσμικὴ λογική: «νὰ μὴ νηστέψουν τὰ 
παιδιά, γιὰ νὰ μὴν ἀρρωστήσουν, νὰ μὴ λείψη τίποτε ἀπὸ τὰ παιδιά, γιὰ νὰ μὴ 
δυσκολευθοῦν», καὶ τελικὰ ζοῦν κακομοιριασµένα καὶ θέλουν μπριζόλες συνέχεια, 
ἀλλὰ καὶ αὐτὸ πάλι δὲν τὰ βοηθάει σὲ τίποτε. 

Ἂν χαίρεται κανείς, ὅταν δὲν τρώη γιὰ τὴν ἀγάπη τοῦ Χριστοῦ, τότε τρέφεται. 
Ἂν προτιµάη τὸ ἄνοστο ἀπὸ τὸ νόστιμο γιὰ τὴν ἀγάπη τοῦ Χριστοῦ, τότε ἀπὸ τὸ 
ἄνοστο γεύεται Χριστό. 


Ἡ ἀγάπη τοῦ ἑαυτοῦ µας νικᾶ τὴν ἄγάπη πρὸς τὸν πλησίον µας 


- Γέροντα, σήµερα ἕνα γεροντάκι δυσκολευόταν νὰ ἀνεβῆ τὶς σκάλες τῆς 
ἐκκλησίας καί, ἐνῶ περνοῦσαν πολλοὶ ἀπὸ ᾿κεῖ, κανένας δὲν πήγαινε νὰ τὸ βοηθήση. 

- «Καὶ ἱερεὺς ἰδὼν αὐτὸν ἀντιπαρῆλθε.. καὶ Λευΐτς ἰδὼν αὐτὸν 
ἀντιπαρήλθεν»". Ἔχουν δίκαιο... Δὲν ξέρουν... δὲν ἄκουσαν ποτὲ τὸ Εὐαγγέλιο τοῦ 
καλοῦ ΣαμαρείτηΙ... Τί νὰ πῶ; Ἀγαπᾶμε τὸν ἑαυτό µας, δὲν ἀγαπᾶμε τοὺς ἄλλους. Ἡ 
ἀγάπη τοῦ ἑαυτοῦ µας νικᾶ τὴν ἀγάπη πρὸς τὸν πλησίον µας, γι αὐτὸ κινούµαστε 
έτσι. Ὅποιος ὅμως ἀγαπᾶ τὸν ἑαυτό του περισσότερο ἀπὸ τοὺς ἄλλους, δὲν ζῆ 
σύμφωνα μὲ τὸ πνεῦμα τοῦ Εὐαγγελίου. Καὶ ὁ Χριστός, ἂν σκεφτόταν τὸν Ἑαυτό Του, 
θὰ καθόταν στὸν Οὐρανό: δὲν θὰ ἐρχόταν στὴν γῆ νὰ ταλαιπωρηθήη, νὰ σταυρωθῆ, 
γιὰ νὰ μᾶς σώση. 


2Βλ. Παλλαδίου, Ἐπισκόπου Ἑλενοπόλεως, Λαυσαϊκη Ἱστορία, Φιλοκαλία τῶν Νηπτικῶν 
καὶ Ἀσκητικῶν, τόμος 6, ἐκδ. «Τὸ Βυζάντιον», Θεσσαλονίκη 1996, σ. 124. 

ὃ Ἡ συνοδία τοῦ Γέροντα Χατζη-Γεώργη εἶχε τὸ τυπικὸ τῆς συνεχοῦς νηστείας. (Βλ. 
Γέροντος Παϊσίου Ἁγιορείτου, Ὁ Γέρων Χατζη-Γεώργης, Ἱ. Ἡσυχ. Εὐαγγ. Ἰωάννης ὁ Θεολόγος, 
Σουρωτὴ Θεσσαλονίκης, 52005). 

άῃουκ. 10, 31-32. 

Σήµερα, λίγο-πολύ, στοὺς περισσότερους ἀνθρώπους ὑπάρχει Φιλαυτία: δὲν 
ὑπάρχει τὸ πνεῦμα τῆς Ουσίας. Έχει μπῆ τὸ πνεῦμα: «νὰ μὴν πάθω ἐγὼ κακό». Ξέρετε 
πόσο πονάω, ὅταν βλέπω τί κόσμος ὑπάρχει... Τώρα ποὺ ἤήμουν στὸ Νοσοκομεῖο», μιὰ 
μέρα χρειάσθηκε νὰ σηκώσουν ἕναν ἄρρωστο κατάκοιτο, γιὰ νὰ τὸν μεταφέρουν σὲ 
ἄλλο θάλαμο. Ἠταν ἕνας νοσοκόµος πού, ἐνῶ αὐτὴ ἦταν ἡ δουλειά του, δὲν πῆγε νὰ 
βοηθήση καθόλου. «Δὲν μπορώ, μοῦ πονάει ἡ µέση», εἶπε μὲ μιὰ ἀδιαφορία! Πὰ-πά, 
βλέπεις ἄνθρωπο ἀπάνθρωπο! Καὶ νὰ δῆς, μιὰ νοσοκόμα, ποὺ εἶχε δύο παιδάκια καὶ 
περίµενε καὶ τρίτο, ζορίστηκε ἡ καηµένη μαζὶ μὲ μιὰ ἄλλη καὶ τὸν σήκωσαν. Τὸν 
ἑαυτό της δὲν τὸν σκέφθηκε καθόλου. Ξέχασε ὅτι ἦταν σὲ τέτοια κατάσταση κι ἔτρεξε 
νὰ βοηθήση τὸν ἄρρωστο!ί Ὅταν βλέπω ἕναν ἄνθρωπο νὰ δυσκολεύεται, νὰ μὴν ἔχη 
κουράγιο καὶ νὰ γίνεται θυσία, γιὰ νὰ ἐξυπηρετήση τοὺς ἄλλους, ξέρετε τί χαρὰ μοῦ 
δίνει; Ὦ, µεγάλη χαρά! Ἡ καρδιά µου σκιρτάει. Νιώθω νὰ ἔχω συγγένεια µαζί του, 
γιατὶ καὶ αὐτὸς ἔχει συγγένεια μὲ τὸν Θεό. 


Τσιμέντο νὰ γίνουν οἱ ἄλλοι 


-Γέροντα, σήµερα, ἐνῶ πολὺς κόσμος περίμενε νὰ σᾶς δῆ, κάποιος νεαρὸς δὲν 
περίμενε στὴν σειρά του’ τοὺς προσπέρασε ὅλους. 

-ΊΝαί, ἠρθε καὶ μοῦ εἶπε: «Εἶναι ἀνάγκη νὰ σὲ δῶ. Πῆγα στὸ Ἅγιον Ὄρος καὶ 
δὲν σὲ βρῆκα καὶ ἦρθα ἐδῶ». «Καλά, τοῦ λέω, δὲν βλέπεις τί κόσμος περιμένει; νὰ 
σταματήσουν ὅλοι, γιὰ νὰ ἀσχοληθῷ τώρα µ ἐσένα;». «Ναί, Πάτερ», μοῦ λέει. Ἀκοῦς 
κουβέντα; Καὶ νὰ εἶναι οἱ ἄλλοι στὶς σκάλες ὅὄρθιοι, στρυμωγμµένοι, μεγάλοι, ἄρρωστοι, 
γυναῖκες μὲ μικρὰ παιδιά... κι ἐκεῖνος νὰ ἐπιμένη. Καὶ δὲν ἦταν ὅτι εἶχε κανένα 
σοβαρὸ θέµα" χαζοµάρες ἦταν αὐτὰ ποὺ ἤθελε νὰ μοῦ πῆ. Κατάλαρες; Τσιμέντο νὰ 
γίνουν οἱ ἄλλοι! 

Νὰ σκεφθῆτε, ἔρχονται μερικοὶ καὶ μοῦ Λένε: «ΠΙάτερ, σήµερα νὰ κάνης 
προσευχἠ µόνο γιὰ μένα, γιὰ κανέναν ἄλλον». Τέτοια ἀπαίτηση! Εἶναι σὰν νὰ λένε: 
«Μ᾽ αὐτὴν τὴν ἁμαξοστοιχία θὰ ταξιδέψω µόνον ἐγώ' νὰ μὴν μπῆ µέσα κανένας 
ἄλλος». Ἀφοῦ πάει καὶ πάει τὸ τραϊνο, γιατί νὰ μὴν μποῦν καὶ ἄλλοι µέσα; 

-Γέροντα, ποιό νόηµα ἔχει αὐτὸ ποὺ εἶπε ὁ Χριστός: «Ὁς ἂν θέλη τὴν ψυχηὴν 
αὐτοῦ σῶσαι, ἀπολέσει αὐτήν»5; 

-Ἐννοεῖ νὰ «ἀπολέση» ὁ ἄνθρωπος τὴν ζωή του, μὲ τὴν καλἠὴ ἔννοια. Νὰ μὴν 
ὑπολογίζη τὴν ζωή του, νὰ Ουσιάζη τὴν ζωή του γιὰ τὸν ἄλλον. «Μηδεὶς τὸ ἑαυτοῦ 
ζητείτω ἀλλὰ τὸ τοῦ ἑτέρου ἕκαστος»7, λέει ὁ Ἀπόστολος Παῦλος. Ὅλη ἡ βάση στὴν 
πνευματικὴ ζωὴ ἐδῶ εἶναι. νὰ ξεχνάω τὸν ἑαυτό µου μὲ τὴν καλὴ ἔννοια καὶ νὰ 
σκέφτωμαι τὸν ἄλλον, νὰ συμμετέχω στὸν πόνο, στὴν δυσκολία τοῦ ἄλλου. Νὰ μὴν 
κοιτάζω πῶς νὰ ξεφύγω τὴν δυσκολία, ἀλλὰ πῶς νὰ βοηθήσω τὸν ἄλλον, πῶς νὰ τὸν 
ἀναπαύσω. 

--Πῶς θὰ καταλαβαίνω, Γέροντα, τί ἀναπαύει τὸν ἄλλον, γιὰ νὰ τὸ κάνω; 


5Τὸ 1987 ὁ Γέροντας ὑποβλήθηκε σὲ ἐγχείρηση κήλης. 
ό Ματθ. 16, 25. 
Α΄ Κορ. 10, 24. 

- Ἂν ἔρχεσαι στὴν θέση τοῦ ἄλλου, τότε θὰ καταλαβαίνης τί ἀναπαύει τὸν 
ἄλλον. Ἂν ὅμως µένης κλεισµένη στὸ καβούκι σου, πῶς θὰ καταλάβης τί ἀναπαύει 
τὸν ἄλλον; 

Στὴν ἐποχή µας οἱ πιὸ πολλοὶ κοιτάζουν πῶς νὰ πάρουν τὴν θέση τοῦ ἄλλου 
καὶ ὄχι πῶς νὰ έρθουν στὴν Θέση τοῦ ἄλλου, γιὰ νὰ τὸν καταλάβουν. Παρατηρῶ 
καμμιὰ φορὰ πὼς μερικοί, ἀκόμη καὶ ὅταν πᾶνε νὰ κοινωνήσουν, δὲν περιμένουν 
στὴν σειρά τους. Καθένας λέει: «ἐγὼ ἔχω δουλειὰ καὶ βιάζοµαυ καὶ δὲν σκέφτεται: 
«ἄραγε εἶμαι ἄξιος νὰ κοινωνήσω;» ἢ «μήπως ὁ ἄλλος εἶναι πιὸ βιαστικὸς ἀπὸ µένα;». 
Τίποτε! κοινωνοῦν καὶ φεύγουν. Ἐδῶ, ἀκόμη καὶ νὰ στερηθῆς τὴν Θεία Κοινωνία γιὰ 
χάρη τοῦ ἄλλου, πρέπει νὰ χαίρεσαι. Κι ἂν ὁ ἱερεὺς ἔχη µία µόνο µερίδα, µόνον ἕναν 
µαργαρίτη, καὶ βοεθῆ κάποιος ἄρρωστος ποὺ εἶναι ἑτοιμοθάνατος καὶ χρειάζεται νὰ 
κοινωνήση, τότε πρέπει νὰ χαρῆς ποὺ δὲν θὰ κοινωνήσης ἐσύ, γιὰ νὰ κοινωνήση ὁ 
ἄρρωστος. Αὐτὸ θέλει ὁ Χριστός. Ἔτσι ἔρχεται ὁ Χριστὸς µέσα στὴν καρδιὰ καὶ 
πλημμυρίζει κανεὶς ἀπὸ χαρά. 


Τὸ βάσανο τοῦ βολέματος 


-Γέροντα, μὲ δυσκολεύει μιὰ ἀδελφή. 

- Ξέρεις τί γίνεται; Πολλοὶ βλέπουν σὲ τί τοὺς δυσκολεύουν οἱ ἄλλοι, καὶ ὄχι 
σἐτί δυσκολεύουν ἐκεῖνοι τοὺς ἄλλους. Ἀπαιτήσεις ἔχουν µόνον ἀπὸ τοὺς ἄλλους, ὄχι 
ἀπὸ τὸν ἑαυτό τους. Ἡ λογικὴ ὅμως τῆς πνευµατικῆς ζωῆς εἶναι νὰ ἐξετάζης σὲ τί 
δυσκολεύεις ἐσὺ τοὺς ἄλλους καὶ ὄχι σὲ τί σὲ δυσκολεύουν οἱ ἄλλοι' νὰ βλέπης τί 
ἀναπαύει τὸν ἄλλον καὶ ὄχι τί ἀναπαύει ἐσένα. Γιὰ ἀνάπαυση ἤρθαμε σὲ αὐτὴν τὴν 
ζωή; γιὰ βόλεμα; Σ αὐτὸν τὸν κόσµο δὲν ήρθαμε γιὰ νὰ καλοπεράσουµε' ἤρθαμε νὰ 
ξεσκονισθοῦµε καὶ νὰ ἑτοιμασθοῦμε γιὰ τὴν ἄλλη ζωή. 

Ἂν σκεφτώµαστε µόνον τὸν ἑαυτό µας καὶ κάνουµε µόνον αὐτὸ ποὺ ἀναπαύει 
ἐμᾶς, θέλουµε μετὰ νὰ μᾶς σκέφτωνται οἱ ἄλλοι, θέλουμε ὅλοι νὰ μᾶς ἐξυπηρετοῦν, 
θέλουµε ὅλοι νὰ μᾶς βοηθοῦν.., συνέχεια δηλαδὴ Θέλουμε, καὶ καταλήγουμε στὸ 
βόλεμια τοῦ ἑαυτοῦ µας. «Ἐμένα ἔτσι μὲ βολεύευ» ὁ ἕνας, «ἐμένα ἀλλιῶς μὲ βολεύει» ὁ 
ἄλλος, καὶ τελικὰ ὁ καθένας ἀναπαύεται σ᾽ αὐτὸ ποὺ τὸν βολεύει, ἀλλὰ ἀνάπαυση 
δὲν βοίσκει, γιατὶ ἡ πραγµατικὴ ἀνάπαυση ἔρχεται ἀπὸ τὴν ἀνάπαυση τοῦ ἄλλου. 

Στὴν Κατοχή, τὸ 1941, ἐπειδὴ οἱ Γερμανοὶ ἔμπαιναν στὰ χωριά, ἔβαζαν φωτιὲς 
καὶ σκότωναν, εἴχαμε φύγει ἀπὸ τὴν Κόνιτσα καὶ εἴχαμε ἀνεβη στὸ βουνό. Τὴν ἡμέρα 
ποὺ οἱ Γερμανοὶ µπῆκαν στὴν Κόνιτσα, τὰ δύο ἀδέλφια µου εἶχαν πάει νωρὶς τὸ πρωὶ 
κάτω στὸν κάμπο, στὸ χωράφι ποὺ εἴχαμε καλαμπόκια, νὰ σκαλίσουν. Μόλις ἄκουσα 
ὅτι ἔφθασαν οἱ Γερμανοί, λέω στὴν µητέρα µου: «Θὰ πάω στὸ χωράφι νὰ τοὺς 
εἰδοποιήσω». Ἐκείνη δὲν µ᾿ ἄφηνε, γιατὶ ὅλοι τῆς ἔλεγαν: «Οἱ ἄλλοι ἔτσι κι ἀλλιῶς 
εἶναι χαμένοι. Μὴν τὸ ἀφήνης κι αὐτὸ νὰ πάη, γιατὶ θὰ χαθη κι αὐτό». Ποῦ νὰ ἀκούσω 
ἐγώ! Φοράω τὰ ἄρβυλα καὶ τρέχω κάτω στὸν κάμπο. Ἀπὸ τὴν βία µου ὅμως δὲν τὰ 
ἔδεσα καλὰ καί, καθὼς περνοῦσα µέσα ἀπὸ ἕνα ποτισµένο χωράφι, κόλλησαν τὰ 
ἄρβυλα στὴν λάσπη. Τὰ ἀφήνω καὶ τρέχω ξυπόλυτος µέσα ἀπὸ τὴν ποταμιὰ ποὺ ἦταν 
γεμάτη τριβόλιαδ. Περίπου µία ὥρα, καλοκαίρι µέσα στὴν ζέστη, ἔτρεχα ξυπόλυτος 
πάνω στὰ τριβόλια, ἀλλὰ οὔτε κἂν καταλάβαινα πὀνο. Φθάνω στὸ χωράφι µας, πάω 


ὃΤριβόλι: Ἀγριόχορτο μὲ πολλὰ ἀγκάθια. 

κοντὰ στὰ ἀδέλφια µου ἐκεῖ ποὺ σκάλιζαν. «Ἠρθαν οἱ Γερμανοί, τοὺς λέω, πᾶμε νὰ 
κρυφτοῦμε». Ὁπότε βλέπουμε τοὺς Γερμανοὺς νὰ ἔρχωνται μὲ τὰ ὅπλα. «Συνεχίστε, 
τοὺς λέω, νὰ σκαλίζετε μὲ τὶς τσάπες κι ἐγὼ θὰ κάνω πὼς ἀραιώνω τὰ καλαμπόκια 
καὶ ξεβοτανίζω». Πέρασαν λοιπὸν οἱ Γερμανοὶ καὶ δὲν μᾶς πείραξαν' δὲν μᾶς εἶπαν 
τίποτε. Ὕστερα εἶδα ὅτι τὰ πόδια µου ἀπὸ τὰ τριβόλια εἶχαν γίνει ὅλο πληγές’ µέχρι 
τότε δὲν εἶχα καταλάβει τίποτε. Ἐκεῖνο τὸ τρέξιμο εἶχε χαρά! Εἶχε τὴν χαρὰ τῆς 
θυσίας. Νὰ ἄφηνα τὰ ἀδέλφια µου; Ἂν δὲν ἔτρεχα καὶ πάθαιναν κάτι, μετὰ θὰ ἦταν 
γιὰ µένα βάσανο. Καὶ ἀσυνείδητος νὰ ἤμουν, θὰ εἶχα μετὰ τὸ βάσανο τοῦ βολέματος. 


Ἡ φιλαυτία μᾶς στερε!Ι τὴν εἰρήνη καὶ τὴν χαρὰ 


-Τίφταίει, Γέροντα, καὶ δὲν εἶμαι πάντοτε εἰρηνική; 

- Δὲν ἐλευθερώθηκες ἀπὸ τὸν ἑαυτό σου, εἶσαι σκλάβα στὸν παλαιό σου 
ἄνθρωπο. Κοίταξε νὰ πετάξης τὸν ἑαυτό σου, γιατί, ἂν δὲν πετάξης τὸν ἑαυτό σου, θὰ 
σὲ πετάξη ὁ ἑαυτός σου. Ὅποιος ἔχει φιλαυτία, δὲν μπορεῖ νὰ ἔχη ἀνάπαυση, εἰρήνη 
ψυχῆς, γιατὶ δὲν εἶναι ἐσωτερικὰ ἐλεύθερος. Εἶναι σὰν τὴν χελώνα καὶ τὸ περπάτηµά 
του εἶναι σὰν τῆς χελώνας. Βγάζει ἐλεύθερα τὸ κεφάλι της ἡ χελώνα; Τὸν 
περισσότερο καιρὸ μένει κλεισµένη στὸ καβούκι τῆς. 

-"Νοµίζω, Γέροντα, ὅτι θεωρητικὰ πιάνω τὸν ἑαυτό µου, στὴν πράξη ὅμως... 

- Ἡ ἐφαρμογὴ εἶναι δύσκολη: ἐκεῖ ζορίζεται ὁ παλαιὸς ἄνθρωπος. Ἂν ὅμως 
δὲν ζορίσουµε Φιλότιμα τὸν παλαιό µας ἄνθρωπο, θὰ μᾶς ἀνατινάξη τὴν πνευματική 
μας οἰκοδομή. 

-Γέροντα, πῶς εἶναι ἡ κόλαση; 

- Θὰ σοῦ πῶ μιὰ ἱστορία ποὺ εἶχα ἀκούσει. Κάποτε ἕνας ἁπλὸς ἄνθρωπος 
παρακαλοῦσε τὸν Θεὸ νὰ τοῦ δείξη πῶς εἶναι ὁ Παράδεισος καὶ ἡ κόλαση. Ἕνα βράδυ 
λοιπὸν στὸν ὕπνο του ἄκουσε μιὰ φωνὴ νὰ τοῦ λέη: «Ἔλα, νὰ σοῦ δείξω τὴν κόλαση». 
Βρέθηκε τότε σὲ ἕνα δωμάτιο, ὅπου πολλοὶ ἄνθρωποι κάθονταν γύρω ἀπὸ ἕνα 
τραπέζι καὶ στὴν µέση ἦταν μιὰ κατσαρόλα γεμάτη φαγητό. Ὅλοι ὅμως οἱ ἄνθρωποι 
ἦταν πεινασμµένοι, γιατὶ δὲν μποροῦσαν νὰ Φφᾶνε. Στὰ χέρια τους κρατοῦσαν ἀπὸ μιὰ 
πολὺ μακριὰ κουτάλα: ἔπαιρναν ἀπὸ τὴν κατσαρόλα τὸ Φαγητό, ἀλλὰ δὲν μποροῦσαν 
νὰ Φέρουν τὴν κουτάλα στὸ στόµα τους. Τι αὐτὸ ἄλλοι γκρίνιαζαν, ἄλλοι φώναζαν, 
ἄλλοι ἔκλαιγαν... Μετὰ ἄκουσε τὴν ἴδια φΦωνὴ νὰ τοῦ λέη: «Ἔλα τώρα νὰ σοῦ δείξω 
καὶ τὸν Παράδεισο». Βρέθηκε τότε σὲ ἕνα ἄλλο δωµάτιο ὅπου πολλοὶ ἄνθρωποι 
κάθονταν γύρω ἀπὸ ἕνα τραπέζι ἴδιο μὲ τὸ προηγούμενο καὶ στὴν µέση ἦταν πάλι μιὰ 
κατσαρόλα μὲ Φαγητὸ καὶ εἶχαν τὶς ἴδιες μακριὲς κουτάλες. Ὅλοι ὅμως ἦταν χορτάτοι 
καὶ χαρούμενοι, γιατὶ ὁ καθένας ἔπαιρνε μὲ τὴν κουτάλα του φαγητὸ ἀπὸ τὴν 
κατσαρόλα καὶ τάιζε τὸν ἄλλον. Κατάλαβες τώρα κι ἐσὺ πῶς μπορεῖς νὰ ζῆς ἀπὸ 
αὐτὴν τὴν ζωὴ τὸν Παράδεισο; 

Ὅποιος κάνει τὸ καλό, ἀγάλλεται, διότι ἀμείβεται μὲ θεϊκὴ παρηγοριά. 
Ὅποιος κάνει τὸ κακό, ὑποφέρει καὶ κάνει τὸν ἐπίγειο παράδεισο ἐπίγεια κόλαση. 
Ἔχεις ἀγάπη, καλωσύνη; Εἶσαι ἄγγελος καί, ὅπου πᾶς ἢ σταθῆς, µεταφέρεις τὸν 
Παράδεισο. Ἔχεις πάθη, κακία; Έχεις µέσα σου τὸν διάβολο καί, ὅπου πᾶς ἡ σταθῆς, 
µεταφέρεις τὴν κόλαση. Ἀπὸ ἐδῶ ἀρχίζουμε νὰ ζοῦμε τὸν Παράδεισο ἢ τὴν κόλαση. 

ΚΕΦΑΛΑΙΟ 2Ζ- Ἡ ἐλευθερία ἀπὸ τὴν σκλαβιὰ τῆς φιλαυτίας 
Σκοπὸς τῆς ἀσκήσεως: ἡ ἀπέκδυση ἀπὸ τὸν παλαιό µας ἄἀνθρωπο 


-Πῶς, Γέροντα, θὰ Σξεπεράσω τὴν Φιλαυτία; Οἱ σωματικές µου δυνάµεις εἶναι 
λίγες καὶ δυσκολεύοµαι στὴν αὐταπάρνηση καὶ στὴν θυσία. 

-. «Θυσία τῷ Θεῷ πνεῦμα συντετριμμένον' καρδίαν συντετριµµένην καὶ 
τεταπεινωμµένην ὁ Θεὸς οὐκ ἐξουδενώσει»]. Δὲν ξεπερνᾶς τὴν Φιλαυτία σου μὲ τὸ νὰ 
σηκώνης τὸν βαρὺ τουρβᾶ τοῦ ἄλλου -- αὐτὸ δὲν θὰ τὸ ζητήση ἀπὸ σένα ὁ Θεός, ἀφοῦ 
δὲν έχεις σωματικὲς δυνάµεις --», ἀλλὰ ἂν ταπεινώνεσαι καὶ σηκώνης μιὰ κουβέντα, 
μιὰ ἀδικία. Κι ἂν προστεθῆ καὶ λίγος σωματικὸς κόπος ἀπὸ ἀγάπη καὶ καλωσύνη, 
ξέρεις πῶς βοηθάει μετὰ ὁ Θεός; 

-Γέροντα, ὁ σωματικὸς κόπος καὶ ἡ ἄσκηση τί σχέση ἔχουν μὲ τὴν ἐκκοπὴ τῶν 
παθῶν; 

- Ὁ σωματικὸς κόπος ὑποτάσσει τὸ σῶμα στὸ πνεῦμα. Καὶ ἡ νηστεία καὶ ἡ 
ἀγρυπνία καὶ κάθε ἄσκηση, ὅταν γίνωνται γιὰ τὴν ἀγάπη τοῦ Χριστοῦ, παράλληλα μὲ 
τὸν ἀγώνα γιὰ τὴν ἐκκοπὴ τῶν ψυχικῶν παθῶν, βοηθοῦν. Γιατί, ἂν δὲν κάνη κανεὶς 
ἀγώνα γιὰ νὰ ξερριζώση τὰ ψυχικὰ πάθη, τὴν ὑπερηφάνεια, τὴν ζήλεια, τὸν θυμό, καὶ 
κάνη µόνο μιὰ ξερὴ σωματικὴ ἄσκηση, θὰ θρέψη τὰ πάθη του μὲ τὴν ὑπερηφάνεια. 
Τὰ ψυχικὰ πάθη μᾶς κάνουν µεγαλύτερο κακὸ ἀπὸ ὅ,τι τὸ πάχος τοῦ σώματος! αὐτὸ 
εἶναι καλοήθης ὄγκος, ἐνῶ τὰ ψυχικὰ πάθη εἶναι κακοήθης ὄγκος. Δὲν λέω νὰ μὴν 
κάνη κανεὶς ἄσκηση, ἀλλὰ νὰ μπῆ στὸ νόηµα τῆς ἀσκήσεως ποὺ σκοπός της εἶναι ἡ 
ἀπέκδυση ἀπὸ τὸν παλαιό µας ἄνθρωπο. 

--Πῶς πρέπει, Γέροντα, νὰ ἀγωνίζεται κανεὶς στὴν ἐγκράτεια; 

-Ὁ ἀγώνας πρέπει νὰ γίνεται ὡς ἑξῆς: Ὅ,τι ἔχει ἀνάγκη ὁ ὀργανισμὸς νὰ τοῦ 
τὸ δίνη κανείς’ ὕπνο, φαγητὸ κ.λπ. Μετὰ θὰ ἔχη στόχο νὰ κόβη τὰ ψυχικὰ πάθη: τὶς 
ἐπιθυμίες του, τὸν ἐγωισμότου, τὴν ζήλεια του κ.λπ. Καὶ μετὰ νὰ κάνη ἐγκράτεια στὸ 
Φαγητό, στὸν ὕπνο. Τότε θὰ έχη νόηµα ἡ σωματικὴ ἄσκηση. 

-ΓῬέροντα, πῶς θὰ διακρίνη κανεὶς µέχρι ποῦ φθάνουν τὰ ὅρια τῆς ἀντοχῆς 
του καὶ ἀπὸ ποῦ ξεκινάει ἡ Φιλαυτία; 

- Πρέπει νὰ παρακολουθῆ τὸν ἑαυτό του καὶ νὰ δοκιµάζη. Δοκιμάζοντας θὰ 
βρῆ τὰ δικά του µέτρα. Καὶ ὁ µπακάλης στὴν ἀρχὴ ποὺ εἶναι ἄπειρος, ὅταν ζυγίζη, 
ἄλλοτε βάζει Λίγο καὶ ἄλλοτε πολύ. Ὅταν μετὰ ἀποκτήση πεῖρα, βάζει ὅσο 
χρειάζεται. Πάντως, ὅταν εἶναι νέος κανείς, μπορεῖ νὰ κάνη περισσότερη ἄσκηση. 
Ὅσο περνάει ἡ ἡλικία, οἱ δυνάµεις κάµπτονται καὶ δὲν μπορεῖ νὰ ζορίση πολὺ τὸν 
ἑαυτό του. Ἂν τὸν ζορίση παραπάνω, μπορεῖ νὰ βλάψη καὶ τὴν ὑγεία του. Γι αὐτὸ 
κατὰ καιροὺς χρειάζεται νὰ κάνη μιὰ ἀναθεώρηση τῶν δυνάμεών του καὶ νὰ 
προσαρμόζεται ἀνάλογα μὲ τὴν νέα κατάστασή του. 

- Καμμιὰ φορά, Γέροντα, ὅταν αἰσθάνωμαι µία ἐξάντληση, μὲ πιάνει µία 
δειλία καὶ δὲν μπορῶ νὰ κάνω τίποτε. Μήπως εἶναι Φιλαυτία; 

-Ὅταν αἰσθάνεσαι ἐξάντληση, νὰ ἐξετάζης ἐὰν εἶναι ἀπὸ ἀρρώστια. Ἐὰν δὲν 
εἶναι ἀπὸ ἀρρώστια, δὲς μήπως σοῦ Λλείπη ὕπνος ἢ µήπως χρειαζόταν νὰ φᾶς ἢ νὰ 


1ψαλμ. 50, 19. 

ξεκουρασθῆς Λίγο παραπάνω. Ἂν τίποτε ἀπὸ αὐτὰ δὲν συµβαίνη, τότε εἶναι τοῦ 
πειρασμοῦ. Σήκω, ἄρχισε τὴν δουλειά σου, καὶ νικᾶς τὸν πειρασμό. 

-Πόσο πρέπει νὰ ἐπιμείνω, Γέροντα, στὸν κόπο; Μήπως μὲ τὸ νὰ οἰκονομάω 
τὸν ἑαυτό µου διώχνω τὴν Χάρη τοῦ Θεοῦ; 

- Όχι, εὐλογημένη! Θέλει νὰ προσέχης καὶ νὰ σταματᾶς, πρὶν φΦθάσης νὰ μὴν 
μπορῆς. 

- Ὅμως, Γέροντα, αἰσθάνομαι ὅτι ποτὲ δὲν ἐφάρμοσα αὐτὸ ποὺ λένε οἱ 
Πατέρες: «Δῶσε αἷμα, γιὰ νὰ λάβης πνεῦμα»2. 

- Τί αἷμα νὰ δώσης ἐσύ, ἀφοῦ σοῦ λείπει αἷμα; Ἐσὺ ἔχεις ἀνάγκη νὰ σοῦ 
δώσουν αἷμα... Τὰ ψυχικὰ πάθη νὰ προσέξης. 


Νὰ μὴν προσκυνᾶμετὴν ἀνάπαυση 


- Ὅταν, Γέροντα, λέω: «Τόσο μπορῶ νὰ δουλέψω, αὐτὴ εἶναι ἡ ἀντοχή µου», 
ἀπὸ Φιλαυτία τὸ λέω; 

-Ὅσο κάθεται κανείς, τόσο χαλαρώνει ὅσο δουλεύει, τόσο δυναμώνει. Ἐκτὸς 
ποὺ διώχνει τὴν μούχλα μὲ τὴν δουλειά, βοηθιέται καὶ πνευματικά. 

Ὁ σκοπὸς εἶναι νὰ Φθάση νὰ χαίρεται ὁ ἄνθρωπος περισσότερο ἀπὸ τὴν 
κακοπάθεια παρὰ ἀπὸ τὴν καλοπέραση. Ἂν ξέρατε πῶς ζοῦν μερικὰ γεροντάκια ἐκεῖ 
στὸ Ἅγιον Ὄρος, ἀλλὰ καὶ τί χαρὰ νιώθουν! Νά, ἕνα γεροντάκι, ποὺ ἔμενε µόνο του 
ἕνα χιλιόμετρο πιὸ πέρα ἀπὸ τὸ Καλύβι µου, τί αὐταπάρνηση εἶχει Τὸ Καλύβι του 
ἦταν ψηλά, σὲ ἕνα πολὺ ἀπότομο µέρος, καὶ τὸ καηµένο ἀρκουδώντας κατέβαινε ἀπὸ 
τὸ μονοπάτι γιὰ νὰ πάη σὲ ἕνα ἄλλο γεροντάκι πιὸ κάτω, ὅταν χρειαζόταν κάτι. 
Ἔθελαν νὰ τὸ πάρουν νὰ τὸ γηροκοµήσουν, ἀλλὰ δὲν δεχόταν, καὶ ὅλοι μετὰ ἔλεγαν: 
«αὐτὸς εἶναι πλανεμένος», γιατὶ καθόταν µόνος του ἐκεῖ. Μιὰ µέρα ποὺ ἠρθε στὸ 
Καλύβι, μοῦ εἶπε γιὰ ποιόν λόγο δὲν ἤθελε νὰ φύγη: Ὅταν ζοῦσε ὁ Γέροντάς του, τὸ 
Καλύβι τους δὲν εἶχε ναὸ καὶ ἐκεῖνος παρακαλοῦσε τὸν Γέροντά του νὰ κάνουν ναό. 
«Ἄς κάνουμε ναό, τοῦ εἶπε τελικὰ ὁ Γέροντάς του, ἀλλὰ μετὰ δὲν πρέπει ποτὲ νὰ 
φύγης ἀπὸ ᾿δῶ, γιατὶ θὰ µένη στὸ Ἱερὸ ὁ Φύλακας Άγγελος καὶ δὲν κάνει νὰ τὸν 
ἀφήσης µόνον». Τότε αὐτὸς τοῦ ὑποσχέθηκε ὅτι θὰ µείνη γιὰ πάντα στὸ Καλύβι, καὶ 
ἔτσι ἔκαναν τὸν ναό. Τελευταῖα εἶχε γκρεµισθῆ καὶ τὸ Κελλί του καὶ ἔμενε µέσα στὴν 
ἐκκλησία' κοιμόταν σὲ ἕνα στασίδι. Τέτοια αὐταπάρνηση! Εἶχα Φροντίσει νὰ ἔχη 
μερικὰ ροῦχα, γιὰ νὰ ἀλλάζη τοὐλάχιστον, γιατὶ ὑπέφερε ἀπὸ τὰ ἔντερα καὶ εἶχε 
κοφίµατα. Μιὰ µέρα ἔστειλα ἕναν γνωστὸ γιατρὸ νὰ πάη νὰ τὸν δῆ. Πῆγε μὲ ἕναν 
ἄλλον, χτυποῦν, ξαναχτυποῦν, τίποτε. Ὅταν ἄνοιξαν, τὸν βρῆκαν πεθαµένο στὸ 
στασίδι ποὺ ἔμενε, σκεπασμένο μὲ μιὰ κουβέρτα. Ἐκεῖ ἀνεπαύθη ἐν Κυρίῳ! 

Ἡ σκληρότητα στὴν ζωή µας γιὰ τὴν ἀγάπη τοῦ Χριστοῦ φέρνει στὴν καρδιὰ 
τὴν τρουφεράδα τοῦ Χριστοῦ. Οἱ θεῖες ἡδονὲς γεννιοῦνται ἀπὸ τὶς σωματικὲς ὀδύνες. 
Οἱ Πατέρες ἔδωσαν αἷμα καὶ ἔλαβαν πνεῦμα. Μὲ ἱδρώτα καὶ κόπο πῆραν τὴν Χάρη. 
Πέταξαν τὸν ἑαυτό τους καὶ τὸν βρῆκαν στὰ χέρια τοῦ Θεοῦ. 

Πολὺ μὲ συγκίνησε τὸ συναξάρι τῶν Ἁγίων Ἀσκητῶν τοῦ Σινᾶ. Πέντε χιλιάδες 
ἀσκητὲς έζησαν στὸ Σινᾶ καὶ πόσοι ἄλλοι στὸ Ἅγιον Ὄρος Χίλια χρόνια πόσοι 
Πατέρες ἁγίασαν! Ἀλλὰ καὶ οἱ Ὁμολογητὲς καὶ οἱ Μάρτυρες τί τράβηξαν! Καὶ ἐμεῖς 


2Ρλ. Τὸ Γεροντικόν, Ἀββᾶς Λογγίνος ε’, σ. 63. 

γκρινιάζουµε γιὰ τὴν παραμικρὴ ταλαιπωρία. Ζητᾶμε νὰ ἀποκτήσουμε χωρὶς κόπο 
τὴν ἁγιότητα. Σπανίζει ἡ αὐταπάρνηση. Οὔὗτε ἐμεῖς οἱ μοναχοὶ δὲν καταλάβαμε ὅτι 
«τὰ καλὰ κόποις κτῶνται»ὸ καὶ ἔχουμε τὴν ἐπιείκεια στὸν ἑαυτό µας! δικαιολογοῦμε 
τὸν ἑαυτό µας καὶ βρίσκουμε ἐλαφρυντικὰ γιὰ τὸ καθετί. Ἀπὸ ᾿κεῖ ξεκινάει τὸ κακό. 
Καὶ ὁ διάβολος βρίσκει δικαιολογίες γιὰ τὸν κάθε ἄνθρωπο, ἀλλὰ τὰ χρόνια περνᾶνε. 

Γι αὐτὸ νὰ μὴν ξεχνιώµαστε νὰ θυμώμαστε καὶ Λίγο ὅτι ὑπάρχει καὶ 
θάνατος. Μιὰ ποὺ θὰ πεθάνουμε, νὰ μὴν προσέχουμε καὶ τόσο πολὺ τὸ σώμα! ὄχι νὰ 
μὴν προσέχουμε καὶ νὰ παθαίνουµε ζημιές, ἀλλὰ νὰ μὴν προσκυνοῦμε τὴν 
ἀνάπαυση. 


Τί τὸν κρατᾶς τὸν ἑαυτό σου γιὰ τὸν ἑαυτό σου; 


- Γέροντα, ἔχω τὸν λογισμὸ µήπως δὲν Φταίει ἡ λίγη ἀντοχή µου ποὺ 
κουράζομαι εὔκολα ἀλλὰ κάτι ἄλλο. 

-ΊΝαί, ἂν ὑπῆρχε ἡ θεία Φλόγα µέσα σου, τότε ὅλα θὰ ἦταν διαφορετικά. 

-Γέροντα, πῶς θὰ ἀποκτήσω αὐτὴν τὴν θεία Φλόγα; 

-Ἂν ξεχνᾶς τὸν ἑαυτό σου καὶ σκέφτεσαι τοὺς ἄλλους. 

--Μοῦ φαίνεται δύσκολο νὰ τὸ κάνω πάντοτε αὐτό. 

-Τοὐλάχιστον προσπάθησε νὰ σκέφτεσαι καὶ νὰ φροντίζης τοὺς ἄλλους ὅπως 
σκέφτεσαι καὶ φροντίζεις τὸν ἑαυτό σου. Ἔτσι, σιγὰ-σιγὰ θὰ Φφθάσης νὰ ἀδιαφορῆς 
γιὰ τὸν ἑαυτό σου, μὲ τὴν καλὴ ἔννοια, καὶ νὰ σκέφτεσαι πάντα τοὺς ἄλλους. Καὶ τότε 
βέβαια θὰ σὲ σκέφτεται καὶ ὁ Θεός, θὰ σὲ σκέφτωνται καὶ οἱ ἄλλοι µόνο νὰ μὴν τὸ 
κάνης, γιὰ νὰ σὲ σκέφτωνται οἱ ἄλλοιί... 

--Τελικά, Γέροντα, αὐτὸ ποὺ μὲ βασανίζει εἶναι ὁ ἑαυτός µου. 

- Ναί, βοὲ παιδί, πέταξε τὸν ἑαυτό σου. Ἂν πετάξης τὸν ἑαυτό σου, μετὰ θὰ 
πετᾶς. Τί τὸν κρατᾶς τὸν ἑαυτό σου γιὰ τὸν ἑαυτό σου; Τὸ κομμάτι τῆς ἀγάπης ποὺ 
κρατᾶς γιὰ τὸν ἑαυτό σου, τὸ ἀφαιρεῖς ἀπὸ τὴν ὁλοκληρωτικὴ ἀγάπη ποὺ πρέπει νὰ 
ἔχης γιὰ τοὺς ἄλλους. 

-Γέροντα, πῶς θὰ πετάξω τὸν ἑαυτό µου; 

- Ὅσο μπορεῖς, νὰ βγάζης τὸν ἑαυτό σου ἔξω ἀπὸ τὶς ἐνέργειές σου καὶ νὰ 
βάζης µέσα σου τοὺς ἄλλους. Προσπάθησε αὐτὸ ποὺ θέλεις γιὰ τὸν ἑαυτό σου νὰ τὸ 
δίνης στοὺς ἄλλους. Νὰ δίνης-νὰ δίνης, χωρὶς νὰ ὑπολογίζης τὸν ἑαυτό σου. Ὅσο θὰ 
δίνης, τόσο θὰ παίρνης, γιατὶ ὁ Θεὸς θὰ σοῦ δίνη ἄφθονη τὴν Χάρη Του καὶ τὴν ἀγάπη 
Του: θὰ σὲ ἀγαπάη πολύ, καθὼς κι ἐσὺ πολὺ θὰ Τὸν ἀγαπᾶς, γιατὶ θὰ πάψης νὰ 
ἀγαπᾶς τὸν ἑαυτό σου, ὁ ὁποῖος σοῦ ζητάει νὰ τρέφεσαι ἀπὸ τὸν ἐγωισμὸ καὶ τὴν 
ὑπερηφάνεια, καὶ ὄχι ἀπὸ τὴν Χάρη τοῦ Θεοῦ ποὺ δίνει ὅλες τὶς βιταμίνες στὴν ψυχὴ 
καὶ τὴν Θεία ἀλλοίωση στὴν σάρκα, καὶ κάνει τὸν ἄνθρωπο νὰ ἀκτινοβολῆ. Θὰ 
εὔχωμαι πολὺ γρήγορα νὰ τὰ νιώσης ὅλα αὐτά, γιὰ νὰ ἀπαλλαγῆς ἀπὸ τὸ βάσανο τῆς 
Φιλαυτίας. 

-ΙΜπορεῖ, Γέροντα, νὰ ἀγωνίζωμαι νὰ ἀπαλλαγῶ ἀπὸ τὴν Φιλαυτία µου, καὶ 
πάλι νὰ ἔχω τὸν ἑαυτό µου σὲ ὅτι κάνω; 


5 Ἀρχαῖο γνωμικό. ΠΟβΛ. καὶ Εὐχολόγιον τὸ Μέγα, Ἀκολουθία τοῦ Μεγάλου καὶ 
Ἀγγελικοῦ Σχήµατος, ἐκδ. «Ἀστήρ», Ἀθῆναι 1992, σ. 207. 

-Πῶς ἀγωνίζεσαι; Τὸν πετᾶς τὸν ἑαυτό σου; Ὅιτι εἶναι σιχαμερὸ τὸ πετάει 
κανείς' πρέπει ὅμως νὰ καταλάβη ὅτι εἶναι σιχαµερό. Ἅμα δὲν τὸ σιχαθῆ, δὲν τὸ 
πετάει. Θέλω νὰ πω, καὶ τὸν παλαιό σου ἄνθρωπο, γιὰ νὰ τὸν πετάξης, πρέπει νὰ τὸν 
σιχαθῆς. Μὲ μουδιασμµένα πράγματα δὲν γίνεται προκοπή. 


Ὅταν ὑπάρχη αὐταπάρνηση, δίνει ὁ Θεὸς τὴν Χάρη Του 


- Γέροντα, μὲ πειράζει ἡ συνείδηση, ὅταν οἰκονομάω τὸν ἑαυτό µου. 
Σκέφτομαι: «ΠΙῶς οἱ Ἅγιοι βίαζαν τὸν ἑαυτό τους;». 

-Ὅταν ὁ ἄνθρωπος ξεπερνᾶ τὰ ὅρια τῆς ἀντοχῆς του, ἀγωνιζόμενος ταπεινά, 
μὲ φιλότιμο, τότε ἔρχεται σ’ αὐτὸν θεία δύναμη, ὑπερφυσική. 

- Γέροντα, ὁ Ἀββᾶς Βαρσανούφιος λέει: «Μἠ ζητήσης σωματικὴν ἀνάπαυσιν, 
ἐὰν μὴ δώη σοι αὐτὴν ὁ Κύριος»3. Τί ἐννοεῖ; 

- Θέλει νὰ πῆ νὰ μὴν κοιτάζη κανεὶς τὸ χουζούρι του, τὸ βόλεμά του. 
Αὐταπάρνηση χρειάζεται πρῶτα καὶ ὕστερα ἔρχονται πολλὲς θεῖες δυνάμεις, γιατί, 
ὅταν ὑπάρχη αὐταπάρνηση, τότε ὁ Θεὸς δίνει στὸν ἄνθρωπο τὴν Χάρη Του. 

Ἂν ὁ ἄνθρωπος ἔχη τὸ πνεῦμα τῆς θυσίας, τότε δέχεται τὴν θεία βοήθεια, τὸν 
οἰκονομάει ὁ Θεός. Ἀνάλογη μὲ τὴν Ουσία καὶ μὲ τὴν προσευχἠ ποὺ κάνει κανεὶς γιὰ 
τὸν συνάνθρωπό του, εἶναι καὶ ἡ βοήθεια ποὺ λαμβάνει ἀπὸ τὸν Θεό. Μιὰ φορὰ ποὺ 
πήγαινα ἀργὰ τὸ ἀπόγευμα ἀπὸ τὴν Μονὴ Σταυρονικήτα στὸ Καλύβι τοῦ Ἱαπα- 
Τύχωνα -- τὸ ἑτοίμαζα τότε», γιὰ νὰ µείνω ἐκεῖ -- μὲ σταμάτησε στὸν δρόµο κάποιος 
ποὺ εἶχε πολλὰ προβλήµατα. Στάθηκα ὄρθιος, Φορτωμένος μὲ τὸν τουρβᾶ γεμάτο 
πράγµατα καὶ τὸν ἄκουγα" ψιχάλιζε κιόλας. Νύχτωσε καὶ ἐκεῖνος ἔλεγε-έλεγε 
συνέχεια. Ψιχάλα-ψιχάλα, εἴχαμε γίνει μούσκεμα. Κάποια στιγμὴ μοῦ ἠρθε ὁ 
λογισμός: «Πῶς θὰ βρῷ τὸ Καλύβι; Νύχτα, λάσπη, τὸ μονοπάτι δύσκολο, δὲν ἔχω καὶ 
Φακό, ἀλλὰ πῶς νὰ τὸν διακόψω;». Τὸν ρώτησα ποῦ θὰ µείνη, μοῦ εἶπε σὲ ἕνα κοντινὸ 
Κελλί. Σταθήκαµε λοιπὸν ἐκεῖ µέχρι τὰ μεσάνυχτα. Μόλις χωρίσαµε καὶ πῆρα τὸ 
μονοπάτι, γλίστρησα κι ἔπεσα µέσα στὰ βάτα. Τὰ παπούτσια ἔφυγαν κάτω, ὁ τουρβᾶς 
πιάστηκε στὰ κλαδιά, τὸ ζωστικὸ μαζεύτηκε στὸν λαιμό. Δὲν ἔβλεπα τίποτε. Ὁπότε 
εἶπα: «Καλύτερα ἃς µείνω ἐδῶ καὶ ἂς ἀρχίσω τὸ Ἀπόδειπνο. Θὰ κάνω καὶ τὸ 
Μεσονυκτικὸ καὶ τὸν Ὄρθρο, θὰ Φφωτίση καὶ θὰ βρῶ τὸ Κελλί µου. Ἄραγε αὐτὸς ὁ 
καηµένος θὰ βρῆ τὸν δρόµο του;». Μόλις ἔφθασα στὸ «Ἐλέησόν µε ὁ Θεὸς κατὰ τὸ 
μέγα ἔλεός σου», ξαφνικά, ἕνα φῶς, σὰν προβολέας, φώτισε ὅλον τὸν λάκκο τῆς 
Καλιάγρας! Βρῆκα τὰ παπούτσια καὶ ξεκίνησα. Ὅλο τὸ μονοπάτι ἦταν µέσ στὸ φῶς. 
Ἔφθασα στὸ Καλύβι, βρῆκα καὶ τὸ κλειδὶ ἀπὸ τὸ λουκέτο, ποὺ ἦταν τόσο μικρὸ καὶ τὸ 
εἶχα βάλει σὲ τέτοιο µέρος πού, καὶ µέρα νὰ ἦταν, δύσκολα θὰ τὸ έβρισκα. Μπῆκα 
µέσα, ἄναψα τὰ καντήλια στὸ ἐκκλησάκι, καὶ τότε χάθηκε ἐκεῖνο τὸ φῶς. Δὲν 
χρειαζόταν ἄλλο[... 


4 Ῥαρσανουφίου καὶ Ἰωάννου, Κείμενα διακριτικὰ καὶ ἠσυχαστικά, ἐρώτ. ϱ6’, ἐκδ. 
«Ἑτοιμασία», Ἱερὰ Μονὴ Τιμίου Προδρόμου, Καρέας 1996, τόμος Α΄, σ. 244. 
5Τὸ 1968. 

ΔΕΥΤΕΡΟ ΜΕΡΟΣ -ΎΠΕΡΗΦΑΝΕΙΑΗΡΙΖΑΤΟΥΚΑΚΟΥ 


«Ὁ ὑπερήφανος εἶναι χωρισμένος ἀπὸ τὸν Θεό, 
γιατὶ ἡ ὑπερηφάνεια εἶναι κακὸς ἀγωγός, 
μονωτικό, ποὺ δὲν ἀφήνει 
τὴν Χάρη τοῦ Θεοῦ νὰ περάση, 
καὶ μᾶς ἀπομονώνει ἀπὸ τὸν Θεό». 

ΚΕΦΑΛΑΙΟ 1 -.Ὑπερηφάνεια, τὸ Γενικὸ Ἐπιτελεῖο τῶν παθῶν 


- Γέροντα, έχω ζήλεια, µνησικακία, κατακρίνω, θυµώνω... 

- Ἡ ζήλεια, ἡ κατάκριση, ὁ Θυμός, ἡ µνησικακία κ.λπ., ὅλα ἀπὸ τὴν 
ὑπερηφάνεια ξεκινοῦν. Ἡ ὑπερηφάνεια εἶναι τὸ Γενικὸ Ἐπιτελεῖο ὅλων τῶν παθῶν. 
Ἂν λοιπὸν χτυπήσης τὴν ὑπερηφάνεια, χτυπᾶς ὅλα τὰ πάθη καὶ ἔρχεται µέσα σου ἡ 
ταπείνωση καὶ ἡ ἀγάπη. Γι αὐτό, νοµίζω, ἀρκετὸ εἶναι νὰ ἀσχοληθῆς ἢ μᾶλλον νὰ 
ἀνοίξης μέτωπο µάχης μὲ τὴν ὑπερηφάνεια' νὰ στρέψης ὅλα τὰ πυρὰ πρὸς τὸ κάστρο 
τῆς ὑπερηφανείας, τὸ ὁποῖο μᾶς χωρίζει ἀπὸ τὸν Θεό. Βλέπεις, ὅταν ὁ ἐχθρὸς 
πολεµμάη ἕνα κράτος, τὶς περισσότερες δυνάµεις θὰ τὶς στείλη νὰ χτυπήσουν τὴν 
πρωτεύουσα. Μία βόμβα ἂν ρίξη στὴν πρωτεύουσα καὶ τὴν καταστρέψη, πάει µετά, 
κατέστρεψε ὅλο τὸ κράτος. 

-Γέροντα, μὲ ποιόν συγγενεύει ὁ ὑπερήφανος; 

-Μὲ τὸν ἔξω ἀπὸ ᾿δῶ, μὲ τὸν διάβολο... Ἂν καὶ εὐκολώτερα κάμµπτεται ὁ 
διάβολος παρὰ ὁ ὑπερήφανος. Γιατὶ τὸν δαίμονα τὸν κάµπτεις, ἂν ταπεινωθῆς, ἐνῶ 
τὸν ὑπερήφανο, ἀκόμη καὶ νὰ ταπεινωθῆς καὶ νὰ τοῦ ζητήσης συγγνώμη, δὲν τὸν 
κάμµπτεις' θὰ σοῦ πῆ: «ὑποκρίνεσαι!». 

Ὅποιος ἔχει περισσότερη ταπείνωση, ἔχει περισσότερο πνευματικὸ 
περιεχόµενο. Ὁ ὑπερήφανος δὲν ἔχει ἐσωτερικὸ περιεχόµενο. Εἶναι σὰν τὸ ἀφώμωτο 
στάχυ ποὺ στέκεται ὄρθιο, ἐνῶ τὸ ψωμωμένο στάχυ γέρνει τὸ κεφαλάκιτου. Καὶ ἐκτὸς 
ποὺ εἶναι σκοτισµένος, εἶναι καὶ ἐσωτερικὰ ἀνήσυχος καὶ ἐξωτερικὰ ταραγµένος καὶ 
θορυβώδης. Γιατί, ὅταν ὑπάρχη ὑπερηφάνεια, ὅτι κάνει ὁ ἄνθρωπος, εἶναι μιὰ 
φούσκα ποὺ τὴν φουσκώνει ὁ διάβολος καὶ μετὰ τὴν τρυπάει μὲ μιὰ καρφίτσα, κάνει 
κρότο καὶ σπάει. 

Εἶναι ἄτιμη ἡ ὑπερηφάνεια, εἶναι φοβερὸ πράγµα, ἀφοῦ τοὺς Ἀγγέλους τοὺς 
ἔκανε δαίμονες! Αὐτὴ μᾶς έφερε ἀπὸ τὸν Παράδεισο στὴν γἢ καὶ τώρα ἀπὸ τὴν γῆ 
προσπαθεῖ νὰ μᾶς στείλη στὴν κόλαση. 


Ὅταν δὲν καταλαβαίνουμε τὴν ὑπερηφάνεια 


-Ἐγώ, Γέροντα, δὲν καταλαβαίνω νὰ ὑπερηφανεύωμαι γιὰ κάτι συγκεκριµένο. 

- Τότε θὰ ὑπάρχη µέσα σου μιὰ γενικὴ ὑπερηφάνεια. Πολλὲς φορὲς ὁ 
διάβολος τὰ παρουσιάζει ὅλα καμουφλαρισµένα καὶ δὲν παίρνει ὁ ἄνθρωπος εἴδηση, 
ὅταν ἐνεργῆ ὑπερήφανα. Ἂν ὅμως παρακολουθῆ καὶ ἐξετάζη τὸν ἑαυτό του, βλέπει 
ποὺ ἐνήργησε μὲ ὑπερηφάνεια. Μπορεῖ νὰ μὴν καταλαβαίνη ὅλη τὴν ὑπερηφάνεια 
ποὺ ἔχει, ἀλλὰ Λίγο θὰ τὴν καταλαβαίνη. Θὰ δῆ ὅτι νιώθει µέσα του μιὰ ἐγωιστικὴ 
ἱκανοποίηση, μιὰ ὑπεροχὴ ἀπέναντι στοὺς ἄλλους. 

- Καὶ ὅταν, Γέροντα, κάποιος δὲν µπορῆ νὰ καταλάβη καθόλου ὅτι ἔχει 
ὑπερηφάνεια, τί γίνεται; 

- Τότε λειτουργοῦν οἱ πνευματικοὶ νόμοι. Ὑπερηφανεύεται, πέφτει καὶ 
ταπεινώνεται. Ξανὰ ὑπερηφανεύεται, πάλι πέφτει πάλι ταπεινώνεται. Καὶ 
συνεχίζεται ἡ ἴδια κατάσταση σὲ ὅλη του τὴν ζωή, ὑπερηφάνεια-ταπείνωση, 
ὑπερηφάνεια-ταπείνωση. Αὐτὴ ἡ ταπείνωση δὲν εἶναι ἀρετή' εἶναι τὸ ἀποτέλεσμα τῶν 
πνευματικῶν νόμων ποὺ λειτουργοῦν. Ταπεινώνεται δηλαδὴ ὁ ἄνθρωπος, χωρὶς νὰ τὸ 

θέλη καὶ χωρὶς νὰ βγαίνη τίποτε. Ὑπάρχει μιὰ στασιμότητα! τοῦ δίνεται µόνον ἡ 
εὐκαιρία νὰ καταλάβη ὅτι δὲν πάει καλά. Λέω, ἂς ποῦμε, σὲ μιὰ ἀδελφή: «Αὐτὴν τὴν 
εἰκόνα τὴν ἔκανες καλή». Ἂν ὑπερηφανευθῆ, ὅταν πρόκειται νὰ κάνη ἄλλη εἰκόνα, θὰ 
πῆ: «Αὐτὴν τὴν εἰκόνα θὰ τὴν κάνω πιὸ καλὴ ἀπὸ τὴν προηγούµενη, γιὰ νὰ μοῦ πῆ ὁ 
Γέροντας πάλι "μπράβο"». Καὶ βλέπεις, μετὰ κάνει μιὰ καρικατούρα. Τὴν διορθώνω 
καί, ἐπειδὴ πάλι λέει µέσα της: «τώρα θὰ τὴν κάνω ὅπως ἀκριβῶς μοῦ εἶπε ὁ 
Γέροντας, γιὰ νὰ μοῦ πῆ "μπράβο"», κάνει πάλι καρικατούρα. 

-Μπορεῖ ὅμως, Γέροντα, ἡ ἴδια νὰ τὴν θεωρῆ καλή; 

--Πῶς δὲν μπορεῖ Τὴν καρικατούρα μπορεῖ νὰ τὴν θεωρήση ἀριστούργημα καὶ 
νὰ ἔρθη μὲ χαρὰ νὰ μοῦ πῆ: «ΠΙῶς σᾶς Φαίνεται, Γέροντα, τώρα; Εἶναι καλή;». Θὰ τῆς 
ἀποδείξω ὅτι εἶναι καρικατούρα καὶ τότε θὰ καταλάβη. 

-Κι ᾶν δὲν τὸ καταλάβη; 

- Τότε ἡ ὑπερηφάνειά της ἔχει πιάσει πουρὶ καὶ θὰ συνεχίζη νὰ κάνη τὰ ἴδια 
λάθη. Ὅιτι καὶ νὰ πῆς, δὲν θὰ βγαίνη ἀπὸ τὸ δικό της. 

- Ἐάν, Γέροντα, μὲ τὸν νοῦ µου πιάνω τὴν ὑπερηφάνεια, ἀλλὰ ἡ καρδιά µου 
μένει σκληρή; 

- Απὸ ᾿κεῖ θὰ ἀρχίσης καὶ σιγὰ-σιγὰ θὰ ἔρθη ἡ θεραπεία. Ὁ γιατρὸς πρὠτα 
κάνει τὴν διάγνωση καὶ ὕστερα προχωρεῖ στὴν θεραπεία. 


Ἡ ὑπερηφάνεια εἰσχωρεί παντοῦ 


- Γέροντα, πιὸ πολὺ μὲ βοηθάει νὰ ἔχω λίγη δυσκολία, ὅταν κάνω τὰ 
πνευματικά µου καθήκοντα. Μπορεῖ ὅμως νὰ ἔχη καὶ αὐτὸ ὑπερηφάνεια; 

-Ἐ, ἂν δὲν προσέξη κανείς, καὶ ἑαπλωμένος νὰ εἶναι καὶ νὰ μὴν κάνη τίποτε, 
πάλι μπορεῖ νὰ ὑπερηφανεύεται. Τὸ τραϊνο ἐκτροχιάζεται καὶ ἀπὸ τὰ ἀριστερὰ καὶ 
ἀπὸ τὰ δεξιά. Ὁ διάβολος καὶ ἀπὸ ᾿δῶ καὶ ἀπὸ ᾿κεῖ μᾶς πιάνει. Μὲ ϱωτοῦν μερικοί: «Τί 
νὰ προσέξω, γιὰ νὰ μὴν πέφτω στὴν ὑπερηφάνεια;». Εἶναι σὰν νὰ λένε: «Ἀπὸ ποῦ 
κινδυνεύω νὰ πέσω; ἀπὸ δῶ ἡ ἀπὸ κεῦ». Καὶ ἀπὸ ᾿δῷ καὶ ἀπὸ κεῖ μπορεῖ νὰ πέσης, 
καὶ ἀπὸ ἀριστερὰ καὶ ἀπὸ δεξιά, καὶ ἀπὸ τὴν σκάλα καὶ ἀπὸ τὴν καρέκλα καὶ ἀπὸ τὸ 
σκαμµνί. Κάθε στιγμὴ καὶ σὲ κάθε περίπτωση χρειάζεται προσοχή, γιατὶ ἡ 
ὑπερηφάνεια εἰσχωρεῖ παντοῦ. 

--Μπορεῖ, Γέροντα, κάποιος νὰ μὴν ἔχη τίποτε καὶ νὰ ὑπερηφανεύεται; 

-Καμμιὰ φορὰ αὐτὸς μπορεῖ νὰ ἔχη περισσότερη ὑπερηφάνεια. Ὅταν ἤμουν 
στὴν Μονὴ Στομίου], στὴν Ἔπειρο, εἶχα μάθει γιὰ ἕναν γέρο τσοομπάνο ὅτι ἦταν 
τελείως ἐγκαταλελειμμένος. Δὲν εἶχε κάνει οἰκογένεια καὶ γύριζε ἐδῶ κι ἐκεῖ. Τελικὰ 
τὸν συµµάζεψε ἕνας ἄλλος τσομπάνος καὶ τὸν ἔβαλε σὲ μιὰ καλύβα, ὅπου εἶχε τὰ 
κλαδιὰ γιὰ τὶς κατσίκες. Δὲν τὸν ἄφηνε νὰ ἀνάβη οὔτε φωτιά, γιὰ νὰ ζεσταθῆ, γιατὶ 
φοβόταν μὴν πιάσουν Φωτιὰ τὰ κλαδιά. Ἐκεῖ µέσα στὸ κρύο, σὲ μιὰ γωνιὰ εἶχε δύο 
σανίδες γιὰ κρεββάτι κι ἕνα στρῶμα. Ὅταν τὸ έμαθα, πῆγα νὰ τὸν δω. Ἠταν χάλια. 
Εἶἴπα μετὰ σὲ μιὰ φτωχὴ γυναίκα: «ΠΙόσα θέλεις, γιὰ νὰ τὸν πλένης Λίγο;». «Τίποτε, 
μοῦ λέει, µόνον τὸ σαπούνι νὰ μοῦ δίνης». Μιὰ µέρα ποὺ εἶχα πάει, ἦταν μεσημέρι καὶ 
ἔτρωγε. Μόλις τέλειωσε τὸ Φαγητό, μὲ κοιτάζει, γυρίζει τὸ πιάτο ἀνάποδα καὶ λέει μὲ 


1Ὁ Γέροντας µόνασε στὴν Ἱερὰ Μονἠὴ Στοµίου Κονίτσης ἀπὸ τὸ 1958 µέχρι τὸ 1962. 

μιὰ ἱκανοποίηση: «Αὐτὸ θὰ πῆ µελό2, καλόγερε, αὐτὸ θὰ πῆ µελό! Ἔχει σκυλιά, γατιὰ 
ἐδῶ». Δηλαδὴ τὸ ὅτι γύρισε ἀνάποδα τὸ πιάτο, γιὰ νὰ μὴν τὸ γλείφουν τὰ γατιὰ καὶ τὰ 
σκυλιά, τὸ θεώρησε κατόρθωμα. Λὲς καὶ ἀνέβηκε στὸ διάστηµα. Νά, ὑπερηφάνειαί Τὰ 
χάλια του εἶχε, καὶ ὅμως τί ὑπερηφάνεια εἶχει 


Οἱ ὑπερήφανοι Λλογισµο! 


-Γέροντα, τί πρέπει νὰ κάνουμε, ὅταν μᾶς έρχωνται λογισμοὶ ὑπερηφανείας; 

-Ὅπως οἱ ἄλλοι γελοῦν, ὅταν μᾶς βλέπουν νὰ ὑπερηφανευώμαστε, ἔτσι κι 
ἐμεῖς νὰ γελοῦμε μὲ τοὺς λογισμοὺς ὑπερηφανείας. 

-Στὸν ταπεινὸ ἔρχονται ὑπερήφανοι λογισμοί; 

-Ἔρχονται, ἀλλὰ γελάει, γιατὶ γνωρίζει τὸν ἑαυτό του. 

-Γέροντα, κάπου διάβασα ὅτι τὸν λογισμὸ τῆς ὑπερηφανείας πρέπει νὰ τὸν 
διώχνουµε ἀμέσως ὅπως τὸν αἰσχρὸ λογισμό. 

-Τὸ θέµα εἶναι ὅτι τὸν αἰσχρὸ λογισμὸ τὸν καταλαβαίνεις εὔκολα, ἐνῶ τὸν 
λογισμὸ τῆς ὑπερηφανείας, γιὰ νὰ τὸν καταλάβρης, χρειάζεται πολλὴ ἐγρήγορση. Ἂν 
λ.χ. τὴν ὥρα τῆς προσευχῆς περάση ἕνας ἄσχημος λογισμὸς ἀπὸ τὸν νοῦ σου, θὰ τὸν 
καταλάβης καὶ θὰ τὸν διώξης ἀμέσως' «ἄντε Φύγε ἀπὸ ᾿δῶ», θὰ πῆς. Ἀλλά, ἂν στὴν 
ἐκκλησία σοῦ περάση ὁ λογισμὸς ὅτι διάβασες ὡραῖα τὸ Ψαλτήρι καὶ ὑπερηφανευθῆς, 
χρειάζεται ἐγρήγορση, γιὰ νὰ τὸν καταλάβης καὶ νὰ τὸν πετάξης. 

- Γέροντα, τὶς περισσότερες φορὲς προλαβαίνει καὶ ἔρχεται ὁ λογισμὸς τῆς 
ὑπερηφανείας σὲ χρόνο μηδέν. Πῶς θὰ προλαβαίνω νὰ φέρνω ταπεινὸ λογισμό; 

- Πρέπει νὰ γίνη δουλειὰ ἀπὸ νωρίτερα -- «ἧτοιμάσθην καὶ οὐκ ἐταράχθην»», 
λέει ὁ Δαβίδ --, γιατὶ οἱ λογισμοὶ τῆς ὑπερηφανείας ἔρχονται ἀστραπιαῖα. Αὐτὸ εἶναι 
παλιὰ μηχανη τοῦ διαβόλου. Τώρα νὰ πάρης μιὰ καινούργια μηχανὴ - νὰ καλλιεργῆς 
συνέχεια ταπεινοὺς λογισμούς --, γιὰ νὰ τρέχης. 

Μόνον οἱ ταπεινοὶ λογισμοὶ φέρνουν ταπείνωση καὶ µόνο μὲ τὴν ταπείνωση 
Φεύγει ἡ ὑπερηφάνεια. Μιὰ φορὰ ἕνας ἱεροκήρυκας μοῦ εἶπε ὅτι ἑτοίμασε ἕνα ὡραῖο 
κήρυγμα. Ἀνέβηκε στὸν ἄμβωνα καὶ μιλοῦσε πολὺ ὡραῖα. Κάποια στιγμµὴ ὅμως τοῦ 
πέρασε ἕνας ὑπερήφανος λογισμὸς καὶ μπερδεύτηκε. Ξέσπασε τότε σὲ ἕνα νευρικὸ 
κλάμα καὶ κατέβηκε ἀπὸ τὸν ἄμβωνα ντροπιασµένος. Ὕστερα, γιὰ πολὺν καιρὸ δὲν 
μποροῦσε νὰ κάνη κήρυγμα" εἶχε ἀχρηστευθῆ. «Κοίταξε, τοῦ λέω, ἐκεῖνο τὸ ἔπαθες 
ἀπὸ ὑπερηφάνεια. Ἐπειδὴ ὑπερηφανεύθηκες, ἀπομακρύνθηκε ἡ Χάρις τοῦ Θεοῦ. 
Τώρα νὰ ξεκινήσης ταπεινά. Ὅταν έρθη ἡ ὥρα νὰ ἀνεβῆς στὸν ἄμβωνα, νὰ πῆς: Ἂν 
μπερδευτῶ, σηµαίνει ὅτι μοῦ χρειάζεται οεζιλίκι γιατὶ αὐτὸ θὰ μὲ βοηθήση 
πνευματικά". Καὶ ἂν τυχὸν σὲ πιάση πάλι τὸ κλάμα, οἱ ἄνθρωποι θὰ νομίζουν ὅτι 
συγκινήθηκες, ὁπότε θὰ βοηθηθοῦν καὶ δὲν θὰ σκανδαλισθοῦν. Μὴ φοβᾶσαι». 
Πράγματι, ξεκίνησε ἔτσι ταπεινά, περιμένοντας ρεζιλίκι, καὶ ἄρχισε πάλι νὰ κηρύττη. 


2Μελό: Μυαλό. 
Σψαλμ. 115, 60. 

ΚΕΦΑΛΑΙΟ 2Ζ- Ἡ ὑπερηφάνεια εἶναι πολύμορφη 
Ἡ κρυφἠ ὑπερηφάνεια 


-Μοῦ εἴπατε, Γέροντα, ὅτι ἔχω κρυφὴ ὑπερηφάνεια. Τοιά εἶναι ἡ κρυφὴ 
ὑπερηφάνεια; 

--Εἶναι ἡ ἐσωτερικὴ ὑπερηφάνεια. Καὶ ἡ ἐσωτερικὴ ὑπερηφάνεια εἶναι πολὺ 
χειρότερη ἀπὸ τὴν ἐξωτερική. 

-Γέροντα, τί διαφορὰ ἔχει ἡ ἐξωτερικὴ ἀπὸ τὴν ἐσωτερικὴ ὑπερηφάνεια; 

-Ἡ ἐξωτερικὴ ὑπερηφάνεια Φαίνεται καὶ θεραπεύεται εὔκολα. Ὁ ἄνθρωπος 
ποὺ ἔχει ἐξωτερικὴ ὑπερηφάνεια Φαίνεται καὶ ἀπὸ τὰ ροῦχα του καὶ ἀπὸ τὸ 
περπάτηµά του καὶ ἀπὸ τὴν ὁμιλία του, καὶ ἔτσι μπορεῖ κανεὶς νὰ τοῦ πῆ καμμιὰ 
κουβέντα καὶ νὰ βοηθηθῆ. Ἐνῶ ἡ κρυφὴ ὑπερηφάνεια εἶναι πολὺ ὕπουλη καὶ γι αὐτὸ 
δύσκολα θεραπεύεται. Κρύβεται καὶ δὲν τὴν βλέπουν οἱ ἄλλοι µόνον ἕνας 
πεπειραµένος μπορεῖ νὰ τὴν καταλάβη. Ἡ κρυφὴ ὑπερηφάνεια συνήθως ὑπάρχει 
στοὺς πνευματικοὺς ἀνθρώπους. Καὶ τότε, ἐνῶ ἔχουν ἐξωτερικὰ σχήµατα ταπεινά, 
σχήµατα εὐλαβείας, µέσα τους κρύβουν τοῦ κόσμου τὴν ὑπερηφάνειαί Βλέπεις, 
ντύνεται στὰ κουρέλια τὸ ταγκαλάκι... 

-Γέροντα, ὁ ἄνθρωπος ποὺ ἔχει κρυφἠ ὑπερηφάνεια τὴν καταλαβαίνει; 

-Ἂν παρακολουθῆ τὸν ἑαυτότου, τὴν καταλαβαίνει. 

-Γέροντα, ἔχω τὸν λογισμὸ ὅτι αὐτὸς ποὺ ἔχει κρυφἠ ὑπερηφάνεια, δὲν νιώθει 
µέσα του ἀνάπαυση. 

-Ανάπαυση θεϊκὴ δὲν νιώθει, οὔτε γνώρισε ποτὲ τὴν θεϊκὴ ἀνάπαυση, ἀλλὰ 
ἀναπαύει τὸν λογισμό του. 

--Τί θὰ μὲ βοηθήση, Γέροντα, νὰ καταλάβω ἂν ἔχω κρυφἠ ὑπερηφάνεια καὶ νὰ 
ἀγωνισθωώ νὰ τὴν διώξω; 

-Ἂν κάνης, ἂς ὑποθέσουμε, ἕναν πνευματικὸ ἀγώνα καὶ σοῦ λέη ὁ λογισμὸς 
ὅτι κάνεις κάτι σπουδαῖο, εἶσαι ἐνάρετη κ.λπ., σίγουρα ὑπάρχει µέσα σου 
ὑπερηφάνεια, ἀλλὰ τὴν κρύβεις. Ἂν λοιπὸν προσέξης, θὰ δῆς ὅτι νιώθεις μιὰ 
ἱκανοποίηση ψεύτικη. Γιὰ νὰ φύγη ἡ κρυφἠ ὑπερηφάνεια, πρέπει νὰ σιχαθῆς αὐτὸ τὸ 
ψεύτικο καὶ νὰ τὸ πετάξης. Αὐτοὺς ποὺ ἔχουν ἐξωτερικὴ ὑπερηφάνεια, τοὺς 
σιχαίνονται οἱ ἄλλοι, καὶ ἔτσι μποροῦν νὰ διορθωθοῦν' ἐνῶ, ὅσοι ἔχουν ἐσωτερική, 
κρυφή, ὑπερηφάνεια, πρέπει οἱ ἴδιοι νὰ σιχαθοῦν τὸν ἑαυτό τους, γιὰ νὰ ἁπαλλαγοῦν 
ἀπὸ αὐτήν. Ἀλλά, καὶ ὅταν δίνης στοὺς ἄλλους τὸ δικαίωµα νὰ σοῦ κάνουν 
παρατηρήσεις, αὐτὸ θὰ σὲ βοηθήση, γιατὶ θὰ βγῆ ἔξω ἡ κρουφὴ ὑπερηφάνεια, θὰ 
Φανερωθῆ καὶ σιγὰ-σιγὰ θὰ Φύγη. 


Ἐγωισμός, τὸ ἀναρχικὸ παιδὶ τῆς ὑπερηφανείας 


-Γέροντα, ἄλλο πάθος εἶναι ἡ ὑπερηφάνεια καὶ ἄλλο ὁ ἐγωισμός; 

- Ἡ ὑπερηφάνεια, ὁ ἐγωισμός, ἡ κενοδοξία κ.λπ., ἐκτὸς ἀπὸ τὴν ἔπαρση ποὺ 
εἶναι ἑωσφορικὸς βαθμός, εἶναι τὸ ἴδιο πάθος μὲ μικρὲς διαφορὲς καὶ διαβαθμίσεις. 

Ὁ ἐγωισμὸς εἶναι τὸ ἀναρχικὸ παιδὶ τῆς ὑπερηφανείας' δὲν τὸ βάζει κάτω, 
ἐπιμένει. Ὅπως ὅμως τὰ δένδρα ποὺ δὲν λυγίζουν, σπάζουν τελικὰ ἀπὸ τὸν ἀέρα, ἔτσι 

καὶ ὁ ἄνθρωπος ποὺ ἔχει ἐγωισμό, ἐπειδὴ δὲν κάµπτεται, σπάζει τελικὰ τὰ μοῦτρα 
του. Μεγάλο κακὸ ὁ ἐγωισμός! Ἐνῶ καὶ ἀνάπαυση δὲν ἔχει ὁ ἐγωιστής, πάλι ἐπιμένει! 
Δὲν βλέπεις, ὁ Ἄρειος, Ὅταν ἡ μητέρα του τοῦ εἶπε: «καλά, τόσοι λένε ὅτι σφάλλεις: 
δὲν τὸ καταλαβαίνεις», «ναί, τὸ ξέρω, τῆς ἀπάντησε, ἀλλὰ πῶς νὰ ὑποταχθω σ᾿ 
αὐτούς;». Ὁ ἐγωισμός του δὲν τὸν ἄφηνε νὰ παραδεχθηῆ τὸ λάθος του. 

-Καὶ δὲν τὸν ἀπασχολοῦσε, Γέροντα, ποὺ εἶχε παρασύρει τόσον κόσµο στὴν 
αἴρεση; 

- Όχι δὲν τὸν ἀπασχολοῦσε. «Ἂν παραδεχθῶ ὅτι σφάλλω, ἔλεγε, θὰ 
ἐξευτελισθώ καὶ στοὺς ὀπαδούς µου». Καὶ ὅσο καταλάβαινε ὅτι κάνει λάθος, ἄλλο 
τόσο ζοριζόταν νὰ τοὺς πείση ὅτι εἶχε δίκαιο. Φοβερὸ πράγµα ὁ ἐγωισμός! 

-Σὲ τί διαφέρει, Γέροντα, ὁ ἐγωιστὴς ἀπὸ τὸν ὑπερήφανο; 

-Ὁ ἐγωιστῆς ἔχει θέληµα, πεῖσμα, ἐνῶ ὁ ὑπερήφανος μπορεῖ νὰ μὴν ἔχη οὔτε 
θέληµα οὔτε πεῖσμα. Ἄς ποῦμε ἕνα παράδειγµα: Στὴν ἐκκλησία προσκυνᾶτε τὶς 
εἰκόνες μὲ μιὰ σειρά: ἡ καθεμιὰ ξέρει τὴν σειρά της. Μιὰ ἀδελφή, ἂν ἔχη ἐγωισμὸ καὶ 
τῆς πάρη κάποια ἄλλη τὴν σειρά, θὰ κατεβάση τὰ μοῦτρα καὶ μπορεῖ νὰ μὴν πάη οὔτε 
νὰ προσκυνήση. «Ἀφοῦ προσκύνησε ἐκείνη πρὶν ἀπὸ µένα, θὰ πῆ, δὲν πάω νὰ 
προσκυνήσω». Ἐνῶ, ἂν ἔχη ὑπερηφάνεια, πάλι θὰ πειραχθῆη, ἀλλὰ δὲν θὰ ἀντιδράση 
έτσι μπορεῖ μάλιστα νὰ πῆ καὶ στὶς ἑπόμενες, δῆθεν μὲ εὐγένεια: «Περάστε! πέρνα κι 
ἐσύ, πέρνα κι ἐσνύ!». 

-Τίνὰ κάνω, Γέροντα, ὅταν πληγώνεται ὁ ἐγωισμός µου; 

- Ὅταν πληγώνεται ὁ ἐγωισμός σου, μὴν τὸν περιθάλπης' ἄφησέ τον νὰ 
πεθάνη. Ἂν πεθάνη ὁ ἐγωισμός σου, θὰ ἀναστηθῆ ἡ ψυχή σου. 

-Καὶ πῶς πεθαίνει, Γέροντα, ὁ ἐγωισμός; 

- Πρέπει νὰ θάψουµμε τὸ ἐγώ µας, νὰ σαπίση καὶ νὰ γίνη κοπριά, γιὰ νὰ 
ἀναπτυχθῆ ἡ ταπείνωση καὶ ἡ ἀγάπη. 


Ἡ µεγάλη ἰδέα γιὰ τὸν ἑαυτό µας 


-Γέροντα, γιατί ὑπερηφανεύομαι εὔκολα; 

-Γιὰ νὰ ὑπερηφανεύεσαι εὔκολα, σηµαίνει ὅτι ἔχεις µεγάλη ἰδέα γιὰ τὸν 
ἑαυτό σου. Πιστεύεις ὅτι κάτι εἶσαι. Δὲν μπορεῖ νὰ ὑπερηφανευθῆ κανείς, ἂν δὲν 
πιστεύη ὅτι κάτι εἶναι. Ἀφοῦ Λοιπὸν πιστεύεις ὅτι εἶσαι σπουδαία, μετὰ μὲ τὸ 
παραμικρὸ ὑπερηφανεύεσαι, σὰν τοὺς ὑπερτασικοὺς πού, μόλις Λίγο στενοχωρηθοῦν, 
ἀμέσως ἀνεβάζουν πίεση. 

- Γέροντα, ἔχει παγώσει πάλι ἡ καρδιά µου. Γιατί φΦθάνω σ᾽ αὐτὴν τὴν 
κατάσταση; 

-Γιατὶ ἀφήνεις τὸ κεφάλι σου ξεβίδωτο καὶ παίρνει ἀέρα τὸ μυαλό σου. Ἐγὼ 
βάζω τάπα, τὴν βιδώνω, ἀλλὰ ἐσὺ τὴν πετᾶς. Τώρα χρειάζεται νὰ βάλουμε τάπα 
µεγάλη καὶ νὰ τὴν βιδώσουμε γερὰ-γερά. Ῥέρεις πόσα θὰ σοῦ ἔδινε ὁ Χριστός, ἂν δὲν 
εἶχες αὐτὸ τὸ ἐλάττωμα; Ὅταν δὲν προσέχουμε, ἔρχεται ὁ διάβολος ὕπουλα, μᾶς 
τρυπάει τὸ κεφάλι μὲ τὸ σουβλί του, τὴν οἴηση, μᾶς τὸ φΦουσκώνει σὰν μπαλόνι καὶ 
μᾶς σηκώνει στὸν ἀέρα. 

-Γέροντα, ἕνας ποὺ ἔχει µεγάλη ἰδέα γιὰ τὸν ἑαυτό του, δὲν εἶναι εὔκολο νὰ 
δῆ τὸ καλὸ ποὺ ἔχει ὁ ἄλλος. 

- Ἔπσι εἶναι. Αὐτὸς ποὺ ἔχει µεγάλη ἰδέα γιὰ τὸν ἑαυτό του, παραμένει µέσα 
στὴν ἀντάρα τῆς ὑπερηφανείας καὶ δὲν ἔχει οὔτε πνευματικὴ ὑγεία οὔτε ὁρατότητα, 
ὁπότε δὲν μπορεῖ νὰ δῆ τὰ χαρίσματα τοῦ ἄλλου. Ἀλλὰ γιατί νὰ ἔχη κανεὶς µεγάλη 
ἰδέα γιὰ τὸν ἑαυτό του; Πῶς θὰ ἔρθουν οἱ θεῖες ἰδέες, ἂν δὲν πετάξη τὴν δική του 
µεγάλη ἰδέα; Ἂν πάρη τὸ κατσαβίδι ὁ Χριστός, λίγο τὴν βιδούλα νὰ στρίψη, 
μπανταλομάρες! θὰ λέμε. Τί ἰδέα νὰ ἔχης λοιπὸν γιὰ τὸν ἑαυτό σου; 

Αὐτὸς ποὺ ἔχει µεγάλη ἰδέα γιὰ τὸν ἑαυτό του, εἶναι ἐκτὸς τοῦ ἑαυτοῦ του, 
παράφρων. Χρειάζεται νὰ κατεβη-νὰ κατεβῆ, νὰ προσγειωθή, γιὰ νὰ βρῆ τὸν ἑαυτό 
του’ ἀλλιῶς θὰ γυρίζη στὰ σύννεφα καὶ θὰ ξοδεύη τὴν βενζίνη στὸν ἀέραί 


Ἡ αὐτοπεποίθηση 


-Γέροντα, τί σηµαίνει: «Ἐὰν µὴ Κύριος οἰκοδομήση οἶκον, εἰς µάτην ἐκοπίασαν οἱ 
οἰκοδομοῦντες»2; 

- Αὐτὸ ἀναφέρεται στὴν αὐτοπεποίθηση τοῦ ἀνθρώπου. Βλέπεις, καὶ στὴν 
Ἀκολουθία τοῦ Μεγάλου Σχήµατος, ὅταν ὁ ὑποψήφιος μοναχὸς ἐρωτᾶται: «Ταῦτα 
πάντα ὑπομένεις;», ἀπαντα: «Ναί, τοῦ Θεοῦ συνεργοῦντος»». Δὲν λέει: «Ναί, ἐγὼ µόνος 
µου θὰ ὑπομείνω». Ὅταν ὁ ἄνθρωπος δὲν βάζη σὲ ὅλα μπροστὰ τὸν Θεό, ἀλλὰ λέη: 
«ἐγὼ µόνος µου θὰ κάνω αὐτό, ἐγὼ μὲ τὶς δικές µου δυνάµεις θὰ κάνω ἐκεῖνο», τότε 
καὶ τὰ μοῦτρα του τρώει καὶ τίποτε δὲν κάνει. 

-Γέροντα, στενοχωρῶ πολὺ τὶς ἀδελφές' ἄλλα μοῦ λένε νὰ κάνω, ἄλλα κάνω. 

- Ἀπὸ τὴν αὐτοπεποίθηση τὸ παθαίνεις. Ἐσὺ νομίζεις ὅτι πιάνεις πουλιὰ στὸν 
ἀέρα, ἐνῶ πιάνεις ἀέρα! Σηκώνεις τὸ χέρι σου καὶ νομίζεις ὅτι ἔπιασες ἕνα πουλί. «Τὸ 
ἔπιασα» Λές, ἀλλὰ τὸ χέρισου εἶναι ἄδειο. Σηκώνεις καὶ τὸ ἄλλο σου χέρι, «τὸ ἔπιασα» 
λές, ἀλλὰ καὶ πάλι τὸ χέρι σου εἶναι ἄδειο. Νὰ βλέπης πρῶτα ἂν εἶναι γεμάτο τὸ χέρι 
σου καὶ ὕστερα νὰ λὲς «τὸ ἔπιασα». 

-Γέροντα, οἱ ἀδελφὲς μοῦ λένε ὅτι δυσκολεύονται µαζί µου, ἐπειδὴ ἐπιμένω 
στὴν γνώµη µου’ ἐγὼ ὅμως δὲν τὸ καταλαβαίνω πάντοτε. 

- Ξέρεις τί συμβαίνει µ ἐσένα; Ὅταν σχηµατίζης μιὰ γνώμη γιὰ κάτι, δὲν λές: 
«μοῦ πέρασε αὐτὸς ὁ λογισμός, δὲν ξέρω ἂν εἶναι σωστός», ἀλλὰ πιστεύεις ὅτι ἡ 
γνώμη σου εἶναι πάντοτε σωστὴ καὶ ἐπιμένεις. Κάνεις σὰν ἐκείνη τὴν νοικοκυρὰ ποὺ 
τῆς ἀγόρασε ὁ ἄνδρας της ἕνα χταπόδι νὰ µαγειρέψη, ἀλλὰ τοῦ ἔλειπε τὸ ἕνα 
πλοκάμµι. «Τὸ µαγείρεψες, τῆς λέει, τὸ χταπόδι; ἔβρασε;». «Ποιό χταπόδι; λέει ἐκείνη, 
τὸ ἑπταπόδυ. Ὄχι τὸ ὀχταπόδι-ὄχι τὸ ἑπταπόδι, νευρίασε στὸ τέλος ὁ ἄνδρας της ἀπὸ 
τὴν ἐπιμονή τῆς καὶ τὴν πέταξε στὸ πηγάδι. Ἀλλὰ καὶ ἀπὸ ᾿κεῖ έδειχνε μὲ τὰ δάκτυλά 
της «ἑπτά, ἑπτά, ἑπτά»! Κοίταξε, νὰ λὲς τὸν λογισμό σου, ἀλλὰ νὰ μὴν ἐπιμένης. 

-Ὅμως, Γέροντα, πολλὲς φορὲς βλέπω ὅτι ἡ δική µου γνώµη εἶναι καλύτερη 
ἀπὸ τὴν γνώμη τῶν ἀδελφῶν μὲ τὶς ὁποῖες συνεργάζοµαι. 

- Ἀπὸ τὴν αὐτοπεποίθηση ποὺ ἔχεις βλέπεις έτσι τὰ πράγµατα. Νὰ προσέξης 
πολύ, γιατὶ ὅποιος ἔχει πολλὴ λογικὴ καὶ κρίση μὲ ἐγωισμὸ καὶ αὐτοπεποίθηση, 
μπορεῖ νὰ φθάση νὰ μὴν παραδέχεται κανέναν. 


1Ὁ Γέροντας χρησιμοποιοῦσε τὴν λέξη «μπανταλομάρα» ἀντὶ τῆς λέξεως «ἀνοησία». 
ΖΨψαλμ. 126, 1. 
3Ρλ. Εὐχολόγιον τὸ Μέγα, Ἀκολουθία τοῦ Μεγάλου καὶ Ἀγγελικοῦ Σχήµατος, σ. 207. 

-Πῶς θὰ ἀπαλλαγῶ ἀπὸ τὴν αὐτοπεποίθηση; 

-Ἂν γνωρίσης τὸν ἑαυτό σου, θὰ δῆς ὅτι δὲν ἔχεις τίποτε δικό σου καὶ τίποτε 
δὲν μπορεῖς νὰ κάνης χωρὶς τὴν βοήθεια τοῦ Θεοῦ. Ἂν Λλοιπὸν καταλάβης πὠὼς ὅ,τι 
καλὸ κάνεις εἶναι ἀπὸ τὸν Θεὸ καὶ ὅσες χαζοµάρες κάνεις εἶναι δικές σου, τότε θὰ 
πάψφης νὰ ἔχης ἐμπιστοσύνη στὸν ἑαυτό σου καὶ θὰ ἁπαλλαγῆς ἀπὸ τὴν 
αὐτοπεποίθηση. 


Ἡ καυχησιολογία 


-Γέροντα, ὅποιος ἔχει ὑπερηφάνεια πάντοτε λέει τὸ καλὸ ποὺ κάνει; 

-Καὶ νὰ τὸ πῆ καὶ νὰ μὴν τὸ πῆ, τόχει µέσα του κρυφὸ καμάρι! Νά, αὐτὲς τὶς 
μέρες ἠρθε κάποιος νὰ μὲ δῆ. Μοῦ μιλοῦσε συνέχεια γιὰ τὸν ἑαυτό του καὶ κάθε τόσο 
πρόσθετε: «Εἰς δόξαν Θεοῦ τὰ λέω». Ἔλεγε-ἔλεγε... «Βἰς δόξαν Θεοῦ τὰ λέω». Μὲ 
τρόπο τοῦ εἶπα: «Μήπως μπαίνει λίγο καὶ ἡ δόξα ἡ δική σου;». «Ά, ὄχι, μοῦ λέει, ὅλα 
εἰς δόξαν Θεοῦ... Καὶ τελικὰ δὲν εἶχε έρθει νὰ μοῦ πῆ κάτι ποὺ τὸν ἀπασχολοῦσε, 
ἀλλὰ νὰ μοῦ διηγηθή τὰ κατορθώματά του «εἰς δόξαν Θεοῦ..», ἐνῶ στὴν 
πραγματικότητα ὅλα τὰ ἔλεγε γιὰ τὴν δόξα τὴν δική του. 

Πάντως, ὅταν ὁ ἄνθρωπος κάνη γνωστὸ τὸ καλὸ ποὺ κάνει καὶ 
ὑπερηφανεύεται, πάντοτε τὸ χάνει. Τότε καὶ κουράζεται ἄσκοπα καὶ κολάζεται. 
Κάποιος ποὺ ἐπρόκειτο νὰ γίνη ἱερέας πῆγε σὲ ἕνα ἀπομονωμένο μοναστήρι νὰ 
καθήση σαράντα µέρες πρὶν ἀπὸ τὴν χειροτονία του. Στὶς τριάντα ὀκτὼ ὅμως µέρες 
παρουσιάσθηκε κάποια ἀνάγκη καὶ χρειάσθηκε νὰ κατεβῆ στὸν κόσµο. Μετὰ ἔκανε 
τὸ πᾶν νὰ ἐπιστρέψη, γιὰ νὰ µείνη ἀκόμη δυὸ μέρες, γιατὶ πῶς θὰ ἔλεγε ὅτι κάθησε 
στὴν ἔρημο σαράντα µέρες πρὶν ἀπὸ τὴν χειροτονία του; Βλέπεις, καὶ ὁ Μωυσῆς 
σαράντα µέρες κάθησε στὸ Σινᾶ, πρὶν πάρη τὶς δέκα ἐντολές']... Έλεγε μετὰ παντοῦ: 
«Ἐγὼ πρὶν ἀπὸ τὴν χειροτονία µου κάθησα στὴν ἡσυχία σαράντα μέρες». Ἔτσι 
έρχεται ἡ Χάρις; Χίλιες φορὲς νὰ καθόταν εἴκοσι µέρες ἡ δεκαπέντε ἢ νὰ μὴν καθόταν 
οὔτε μιὰ µέρα, γιὰ νὰ μὴ καυχιέται ὅτι κάθησε σαράντα µέρες. Τότε περισσότερη 
Χάρη θὰ εἶχε. 

-Γέροντα, ὁ Ἀπόστολος Παῦλος λέει: «Ὁ καυχώμενος ἐν Κυρίῳ κανχάσθω»». 
Αὐτὴ ἡ καύχηση μπορεῖ νὰ ἔχη ὑπερηφάνεια; 

- Όχι, πῶς νὰ ἔχη ὑπερηφάνεια; Αὐτὸ ἔχει μιὰ δοξολογία, μιὰ εὐχαριστία 
στὸν Θεό. Ἂν θεωροῦμε µεγάλη τιμὴ καὶ εὐεργεσία ποὺ οἰκονόμησε ὁ Καλὸς Θεὸς νὰ 
εἴμαστε Χριστιανοί, αὐτὴ ἡ καύχηση δὲν ἔχει ὑπερηφάνεια. Ὅταν κάποιος, ἂς 
ὑποθέσουμε, θεωρῆ εὐλογία καὶ χαίρεται ποὺ ὁ Θεὸς οἰκονόμησε νὰ ἔχη καλούς, 
εὐλαβεῖς, γονεῖς, αὐτὸ δὲν σηµαίνει ὅτι καμαρώνει κοσμικά, ἀλλὰ ὅτι ἔχει 
εὐγνωμοσύνη πρὸς τὸν Θεό. 


Ἡ ἀνθρωπαρέσκεια 


-Γέροντα, πολλὲς φορὲς μὲ πιάνει ἕνα παράπονο. 
-Τίπαράπονο ἔχεις; 


4Βλ. Ἔδ. 94, 28. 
5Α’ Κορ. 1, 91. Βλ. καὶ Ρωμ. 5, 11: Φιλιπ. 3, 9. 

-Νά, λέω: «Γιατί δὲν ἀναγνώρισαν τὸν κόπο µου καὶ μοῦ συµπεριφέρθηκαν 
ἔτσι;». 

- Ὅταν κάποιος κάνη κάτι ταπεινὰ καὶ μὲ ἀγάπη, καὶ δὲν βρῆ ἀναγνώριση, 
μπορεῖ νὰ τοῦ ἔρθη καὶ ἕνα παράπονο. Αὐτὸ εἶναι ἀνθρώπινο -- ὄχι φυσικὰ ὅτι καὶ 
αὐτὸ εἶναι σωστό, ἀλλὰ τότε έχει κανεὶς κάποια ἐλαφρυντικά. Ὅταν ὅμως ἀπαιτῆ τὴν 
ἀναγνώριση, αὐτὸ εἶναι βαρύ: ἔχει µέσα ἐγωισμό, δικαίωµαξό, ἀνθρωπαρέσκεια. Ὅσο 
μπορεῖς, νὰ κινῆσαι ταπεινά. Ὅ,τι κάνεις νὰ τὸ κάνης μὲ φιλότιμο, γιὰ τὸν Χριστό, καὶ 
ὄχι ἀπὸ ἀνθρωπαρέσκεια καὶ κενοδοξία, γιὰ νὰ ἀκούσης τὸ «μπράβο» ἀπὸ τοὺς 
ἀνθρώπους. Ὅταν ὁ ἄνθρωπος δὲν δέχεται τὰ «μπράβο» ἀπὸ τοὺς ἀνθρώπους καὶ 
ἐργάζεται µόνον γιὰ τὸν Θεό, τότε ἀνταμείβεται ἀπὸ τὸν Θεὸ καὶ σ αὐτὴν τὴν ζωὴ μὲ 
τὴν ἄφθονη Χάρη Του, καὶ στὴν ἄλλη μὲ τὰ ἀγαθὰ τοῦ Παραδείσου. 

--Μπορεῖ, Γέροντα, µέσα στὸ Φιλότιμο νὰ ὑπάρχη ἀνθρωπαρέσκεια; 

-Μπορεῖ ὁ διάβολος, ποὺ ὅλα θέλει νὰ τὰ μολύνη, νὰ κλέβη τὸ λίγο φιλότιμο 
μὲ τὴν ἀνθρωπαρέσκεια. Ἔχει δηλαδὴ ὁ ἄνθρωπος Λίγο Φιλότιμο, ἀλλά, ἂν δὲν 
προσέξη, μπαίνει µέσα ἡ ἀνθρωπαρέσκεια καὶ µετά, ὅτι κι ἂν κάνη, πάει χαμένο. 
Εἶναι σὰν νὰ βγάζη νερὸ μὲ τρύπιο κουβᾶ. Ἂν ὅμως καταλάβη πὼς ὅ,τι κάνει ἀπὸ 
ἀνθρωπαρέσκεια μολύνεται, μετὰ δὲν θὰ ἔχη ὄρεξη νὰ κάνη κάτι γιὰ νὰ ἐπιδειχθη: 
δὲν θὰ ἔχη µάτια νὰ δῆ ἂν τὸν καμαρώνουν οἱ ἄλλοι οὔτε αὐτιὰ νὰ ἀκούση τί λένε γι 
αὐτόν. 

-Γέροντα, ἐγὼ δὲν μπορῶ νὰ ξεχωρίσω ἂν κάτι τὸ κάνω ἀπὸ καθαρὸ φιλότιμο 
ἢ ἀπὸ ἀνθρωπαρέοκεια. 

- Τὸ καθαρὸ Φαίνεται. Ὅταν κινῆται κανεὶς μὲ καθαρὸ Φιλότιμο, ἔχει 
πληροφορία ἐσωτερική, ἔχει δηλαδὴ µέσα του ἀνάπαυση, γαλήνη, ἐνῶ ἡ 
ἀνθρωπαρέσκεια Φέρνει ἀνησυχία, ταραχή. 

- Γέροντα, μοῦ λέει ὁ λογισμὸς πὼς πέφτω σὲ πειρασμούς, ἐπειδὴ ἡ καρδιά 
μου δὲν εἶναι ὁλοκληρωτικὰ δοσµένη στὸν Θεό. 

-ΊΝαί, κλέβρεσαι ἀπὸ τὴν ἀνθρωπαρέσκεια. Προσπάθησε στὴν κάθε Φιλότιμη 
ἐνέργειά σου νὰ μὴ σφηνώνεται ἡ ἀνθρωπαρέσκεια, γιὰ νὰ ἔχης καὶ καθαρὸ μισθό, 
χωρὶς κρατήσεις ἀπὸ τὸ ταγκαλάκι, ἀλλὰ καὶ περισσότερη ἐσωτερικὴ εἰρήνη. Νὰ 
ἐξετάζης τὰ ἐλατήρια μὲ τὰ ὁποῖα κινεῖσαι καί, µόλις ἀντιληφθῆς ὅτι κινεῖσαι ἀπὸ 
ἀνθρωπαρέσκεια, νὰ τὴν χτυπᾶς ἀμέσως. Ἂν κάνης αὐτὸν τὸν «καλὸν ἀγώνα»7, θὰ 
ἀποτοξινωθῆς ἀπὸ κάθε κοσμικὸ ἐλατήριο ποὺ ἔχει κέντρο τὸ ἐγώ. Τότε θὰ γίνωνται 
ὅλα καλὰ καὶ δὲν θὰ ἔχης πειρασμοὺς οὔτε ἐξωτερικοὺς οὔτε δικούς σου ἐσωτερικούς, 
ἀλλὰ θὰ έχης ἐσωτερικὴ εἰρήνη. 

-Γέροντα, στενοχωριέµαι γιὰ τὴν στασιμότητα ποὺ ἔχω. Θὰ ήθελα κάθε µέρα 
νὰ προοδεύω πνευματικά. 

-Βέρεις τί συμβαίνει καμμιὰ φορά; Μπορεῖ νὰ θέλουµε νὰ ἀπαλλαγοῦμε ἀπὸ 
τὰ πάθη µας καὶ νὰ γίνουμε καλύτεροι, ὄχι γιὰ νὰ εὐαρεστήσουμε τὸν Θεό, ἀλλὰ γιὰ 
νὰ ἀρέσουμε στοὺς ἄλλους. Κι ἐσύ, ἂς ποῦμε, θέλεις νὰ γίνης καλύτερη, νὰ 
προχωρήσης πνευματικά. Ἐξέτασες ὅμως γιατί τὸ θέλεις; Τὸ θέλεις, γιὰ νὰ πλησιάσης 
περισσότερο στὸν Θεὸ ἢ γιὰ νὰ φαίνεσαι καλύτερη ἀπὸ τὶς ἄλλες ἀδελφές; Βιάζεσαι 


6 Ἡ λέξη «δικαίωμα» στὴν μοναχικὴ ζωὴ δηλώνει τὴν τάση τοῦ μοναχοῦ νὰ δικαιώνη τὸν 
ἑαυτό του καὶ τὴν ἀπαίτηση νὰ ἱκανοποιῆ ὁποιαδήποτε ἐγωκεντρικὴ ἐπιθυμία του. 
ΓΑ Ἡμ. στο, 


Ἁγ. Παϊσίου Ἁγιορείτου: ΛΟΓΟΙ Ε’ «Πάθη καὶ Ἀρετὲς» -39 - 


λ.χ. νὰ πᾶς στὴν ἐκκλησία. Γιατί τὸ κάνεις; γιὰ νὰ εἶσαι ἀπὸ τὴν ἀρχὴ στὴν 
Ἀκολουθία, ἐπειδὴ αὐτὸ εἶναι τὸ σωστὸ ἢ γιὰ νὰ πᾶς πρώτη καὶ νὰ λένε οἱ ἀδελφὲς 
καλὰ λόγια γιὰ σένα; Ὁ πνευματικὸς ἄνθρωπος ἐνδιαφέρεται νὰ ἀρέση στὸν Θεό, ὄχι 
στοὺς ἀνθρώπους. «Ἂν ἤθελα νὰ ἀρέσω στοὺς ἀνθρώπους, λέει ὁ Ἀπόστολος Παῦλος, 
δὲν θὰ ήμουν δοῦλος τοῦ Χριστοῦ»δ. 

-Γέροντα, ἔχω πάντοτε ἕναν Φόβο μὴν ξεπέσω στὰ µάτια τῶν ἄλλων, ἐνῶ δὲν 
σκέφτομαι πῶς μὲ βλέπει ὁ Θεός. Πῶς θὰ αὐξηθῆ ὁ Φόβος τοῦ Θεοῦ; 

- Ἐγροήγορση χρειάζεται. Σὲ κάθε σου ἐνέργεια, ἀκόμη καὶ στὴν παραμικρή 
σου κίνηση, κέντρο νὰ εἶναι ὁ Θεός. Στρέψε ὅλον τὸν ἑαυτό σου πρὸς τὸν Θεό. Ἂν 
ἀγαπήσης τὸν Θεό, ὁ νοῦς σου θὰ εἶναι συνέχεια στὸ πῶς νὰ εὐχαριστήσης τὸν Θεό, 
στὸ πῶς νὰ ἀρέσης στὸν Θεό, καὶ ὄχι στὸ πῶς νὰ ἀρέσης στοὺς ἀνθρώπους. Αὐτὸ 
πολὺ θὰ σὲ βοηθήση νὰ ἐλευθερωθῆς ἀπὸ τὶς βαρειὲς ἁλυσίδες τῆς ἀνθρωπαρέσκειας 
ποὺ σοῦ εἶναι ἐμπόδιο γιὰ τὴν ἀνώτερη ζωή. Καὶ ὅταν θὰ χαίρεσαι, γιατὶ ξέπεσες στὰ 
µάτια τῶν ἀνθρώπων, τότε θὰ γλυκαίνεσαι ἐσωτερικὰ ἀπὸ τὸν Γλυκὺ Ἰησοῦ. 


Ἡ καραμέλα τοῦ ἐπαίνου 


-Γέροντα, ἄκουσα κάτι ἐπαίνους καί... 

-Ἑ, καὶ τί έγινε; Τελείως κούφιο εἶσαι, βρὲ παιδί Ἐμᾶς τί πρέπει νὰ μᾶς 
ἐνδιαφέρη; Πῶς μᾶς βλέπουν οἱ ἄλλοι ἢ πῶς μᾶς βλέπει ὁ Χριστός; Οἱ ἄλλοι θὰ εἶναι 
γιὰ μᾶς ἡ κινητήρια δύναμη ἢἡ ὁ Χριστός  Ἐσὺ ἔχεις σοβαρότητα μὴ γίνεσαι 
ἐλαφρούτσικη. Ἐμένα πολλὲς Φορές, ἀκόμη καὶ σοβαροὶ ἄνθρωποι, μοῦ λένε κάτι 
ἐπαινετικὸ καὶ μοῦ έρχεται νὰ κάνω ἐμετό. Γελῶ ἀπὸ µέσα µου καὶ τὸ πετῷ πέρα. Κι 
ἐσὺ κάτι τέτοια νὰ τὰ πετᾶς ἀμέσως. Εἶναι χαμένα πράγματα! Τί κερδίζουμε, ἂν μᾶς 
καμαρώνουν οἱ ἄλλοι; Γιὰ νὰ μᾶς καμαρώνουν μεθαύριο τὰ ταγκαλάκια; Ὅποιος 
χαίρεται, ὅταν τὸν καμαρώνουν οἱ ἄνθρωποι, κοροϊδεύεται ἀπὸ τοὺς δαίμονες. 

Οἱ ἔπαινοι, εἴτε κοσμικοὶ εἶναι εἴτε πνευματικοί, εἴτε στὸ σῶμα ἀναφέρονται 
εἴτε στὴν ψυχή, βλάπτουν, ὅταν ὁ ἄνθρωπος εἶναι βλαμμένος, ὅταν δηλαδὴ ἔχη 
ὑπερηφάνεια ἢ προδιάθεση ὑπερηφανείας. Γι’ αὐτὸ νὰ προσέχουμε νὰ μὴν ἐπαινοῦμε 
εὔκολα τὸν ἄλλον, γιατί, ἂν τυχὸν εἶναι φιλάσθενος πνευματικά, παθαίνει ζημιά: 
μπορεῖ νὰ καταστραφή. 

Οἱ ἔπαινοι εἶναι σὰν τὰ ναρκωτικά. Κάποιος, ἂς ὑποθέσουμε, ποὺ ξεκινᾶ νὰ 
κάνη κηρύγματα, μπορεῖ τὴν πρώτη Φφορὰ νὰ ρωτήση ἂν τὸ κήρυγμα ἦταν καλό, ἂν 
πρέπη κάτι νὰ προσέξη, γιὰ νὰ μὴν κάνη κακὸ στὸν κόσµο. Ὁπότε καὶ ὁ ἄλλος, γιὰ νὰ 
τὸν ἐνθαρρύνη, τοῦ λέει «Καλὰ τὰ εἶπες' µόνο σ᾿ ἐκεῖνο τὸ σημεῖο ἤθελε Λίγο νὰ 
προσέξης». Ὕστερα ὅμως, ἂν ἔχη λίγη προδιάθεση ὑπερηφανείας, μπορεῖ νὰ φθάση 
νὰ ρωτάη ἂν ἦταν καλὸ τὸ κήρυγμα, µόνον καὶ µόνο γιὰ νὰ ἀκούση ὅτι ἦταν καλὸ καὶ 
νὰ αἰσθανθὴῆ ἱκανοποίηση. Κι ἂν τοῦ ποῦν: «πολὺ καλὸ ἦταν», χαίρεται. «Ἀ, λένε 
καλὰ λόγια γιὰ µένα!», σκέφτεται καὶ Φουσκώνει. Ἂν ὅμως τοῦ ποῦν: «δὲν ἦταν 
καλό», στενοχωριέται. Βλέπετε πῶς μὲ μιὰ καραμέλα ἐπαίνου τὸν ξεγελάει τὸ 
ταγκαλάκι; Στὴν ἀρχὴ οωτάει μὲ καλὸ λογισμό, γιὰ νὰ διορθωθῆ, καὶ μετὰ ρωτάει, 
γιὰ νὰ ἀκούη ἐπαίνους καὶ νὰ χαίρεται! 


ΣΡλ. Τάλ.1 10: 

Ἂν χαίρεσθε καὶ νιώθετε ἱκανοποίηση, ὅταν σᾶς ἐπαινοῦν, καὶ στενοχωριέσθε 
καὶ κατεβάζετε τὰ μοῦτρα, ὅταν σᾶς κάνουν καμμιὰ παρατήρηση ἢ σᾶς ποῦν ὅτι μιὰ 
δουλειὰ δὲν τὴν κάνατε καλά, νὰ ξέρετε ὅτι αὐτὸ εἶναι μιὰ κοσμικὴ κατάσταση. Καὶ ἡ 
στενοχώρια εἶναι κοσμικὴ καὶ ἡ χαρὰ εἶναι κοσμική. Ἕνας ποὺ ἔχει πνευματικὴ ὑγεία, 
καὶ νὰ τοῦ πῆς: «αὐτὸ δὲν τὸ έκανες καλό», χαίρεται, γιατὶ τὸν βοήθησες νὰ δῆ τὸ 
λάθος του. Πιστεύει ὅτι δὲν τὸ ἔκανε καλό, γι αὐτὸ τὸν φωτίζει ὁ Θεὸς καὶ τὴν 
ἑπόμενη Φφορὰ τὸ κάνει πολὺ καλό. Ἀλλὰ καὶ πάλι αὐτὸ τὸ ἀποδίδει στὸν Θεό. «Τί θὰ 
ἔκανα ἐγὼ µόνος µου; λέει. Ἂν δὲν μὲ βοηθοῦσε ὁ Θεός, μπανταλομάρες θὰ ἔκανα». 
Ὅλα δηλαδὴ τὰ τοποθετεῖ σωστά. 

- Πῶς θὰ μπορέσουμε, Γέροντα, νὰ αἰσθανώμαστε τὸ ἴδιο, καὶ ὅταν μᾶς 
ἐπαινοῦν καὶ ὅταν μᾶς προσβάλλουν; 

-Ἂν µισήσετε τὴν κοσμικὴ προβολή, τότε θὰ δέχεσθε μὲ τὴν ἴδια διάθεση καὶ 
τὸν ἔπαινο καὶ τὴν προσβολή. 


Ἡ κενοδοξδία 


--Γιατί, Γέροντα, νιώθω µέσα µου ἕνα κενό; 

- Ἀπὸ τὴν κενοδοξία εἶναι. Ὅταν ἐπιδιώκουμε νὰ ἀνεβαίνουμε στὰ µάτια τῶν 
ἀνθρώπων, νιώθουμε µέσα µας κενὸ -- τὸν καρπὸ τῆς κενοδοξίας --, γιατὶ ὁ Χριστὸς 
δὲν έρχεται στὸ κενό, ἀλλὰ στὴν καρδιὰ τοῦ καινοῦ ἀνθρώπου. Δυστυχῶς, πολλὲς 
φορὲς οἱ πνευματικοὶ ἄνθρωποι θέλουν τὴν ἀρετή, ἀλλὰ θέλουν καὶ κάτι ποὺ νὰ 
τρέφη τὴν ὑπερηφάνειά τους, δηλαδὴ ἀναγνώριση, πρωτεῖα κ.λπ., κι ἔτσι μένουν μὲ 
ἕνα κενὸ στὴν ψυχή τους, τὸ κενὸ τῆς κενοδοξίας' δὲν ὑπάρχει τὸ πλήρωμα, τὸ 
Φφτερούγισμα τῆς καρδιᾶς. Καὶ ὅσο μεγαλώνει ἡ κενοδοξία τους, τόσο μεγαλώνει καὶ 
τὸ κενὸ µέσα τους καὶ τόσο περισσότερο ὑποφέρουν. 

-Γέροντα, ἀπὸ ποῦ προέρχεται τὸ ζόρισμα ποὺ νιώθω στὸν ἀγώνα µου; 

- Δὲν ἀγωνίζεσαι ταπεινά. Ὅποιος ἀγωνίζεται ταπεινά, δὲν συναντᾶ 
δυσκολία στὸν ἀγώνα του. Ὅταν ὅμως ὑπάρχουν πνευματικὲς ἐπιδιώξεις ποτισµένες 
μὲ κενοδοξία, τότε ἡ ψυχἠ ζορίζεται. Τὰ ἄλλα πάθη δὲν μᾶς δυσκολεύουν τόσο πολὺ 
στὸ πνευματικὸ ἀνέβασμα, ὅταν ἐπικαλούμαστε ταπεινὰ τὸ ἔλεος τοῦ Θεοῦ. Ὅταν 
ὅμως μᾶς κλέβη τὸ ταγκαλάκι μὲ τὴν κενοδοξία, μᾶς δένει τὰ µάτια καὶ μᾶς ὁδηγεῖ 
ἀπὸ τὸ δικό του δύσβατο μονοπάτι καὶ τότε ζοριζόμαστε, γιατὶ βρισκόμαστε σὲ 
ταγκαλίστικο χῶρο. 

Ἡ πνευματικὴ ζωὴ δὲν εἶναι ὅπως ἡ κοσμικὴ ζωή. Ἐκεῖ, γιὰ νὰ πάη, ἂς 
ὑποθέσουμε, καλὰ μιὰ ἐπιχείρηση, πρέπει νὰ κάνη κανεὶς τὴν τάδε διαφήμιση, νὰ 
ρίξη αὐτὰ τὰ Φέιγ-βολάν, νὰ κοιτάξη πῶς νὰ προβληθῆ. Στὴν πνευματικὴ ζωὴ ὅμως, 
µόνον ἂν µισήση κανεὶς τὴν κοσμικὴ προβολή, πάει καλὰ ἡ ἐπιχείρηση ἡ πνευματική. 

-Γέροντα, πῶς θὰ διώξω τοὺς λογισμοὺς κενοδοξίας; 

-Νὰ χαίρεσαι μὲ τὰ ἀντίθετα ἀπὸ αὐτὰ ποὺ ἐπιδιώκουν οἱ κοσµικοί. Μόνο μὲ 
τὰ ἀντίθετα τῶν κοσμικῶν ἐπιδιώξεων θὰ µπορέσης νὰ κινηθῆς στὸν πνευματικὸ 
χῶρο. Στοργὴ θέλεις Νὰ χαίρεσαι, ὅταν δὲν σοῦ δίνουν σημασία. Ζητᾶς Θρόνο; 
Κάθισε τὸν ἑαυτό σου στὸ σκαμνί. Ζητᾶς ἐπαίνους; Ἀγάπησε τὴν περιφρόνηση, γιὰ νὰ 
νιώσης τὴν ἀγάπη τοῦ Περιφρονημένου Ἰησοῦ. Ζητᾶς δόξα; Ζήτα ἀτιμία”, γιὰ νὰ 


3ΑἈτιµία: Ἀδοξία, ἔλλειψη τιμῆς καὶ δόξας. 

νιώσης τὴν δόξα τοῦ Θεοῦ. Καὶ ὅταν νιώσης τὴν δόξα τοῦ Θεοῦ, θὰ νιώθης τὸν ἑαυτό 
σου εὐτυχισμένο καὶ θὰ έχης µέσα σου τὴν μεγαλύτερη χαρὰ ἀπὸ ὅλες τὶς χαρὲς ὅλου 
τοῦ κόσμου. 

ΚΕΦΑΛΑΙΟ 3- Οἱ συνέπειες τῆς ὑπερηφανείας 
Ἡ ὑπερηφάνεια μᾶς ἀπομονώνει ἀπὸ τὸν Θεὸ 


-Γέροντα, βλέπω ὅτι δὲν πάω καλά. 

- Βρῆκες τὴν αἰτία; Τὴν προηγούµενη Φφορὰ ποὺ εἶχα έρθει, εἶδα ὅτι, ἐπειδὴ 
σκεφτόσουν σωστὰ καὶ ἐνεργοῦσες μὲ σύνεση, σὲ βοηθοῦσε καὶ ὁ Χριστός. Μήπως 
τώρα ὑπερηφανεύθηκες γι αὐτό, ὁπότε πΏρε τὴν Χάρη Του ὁ Χριστός; 

-ΊΝαί, Γέροντα, ἔτσι εἶναι. 

- Ὅταν δὲν καταλαβαίνουμε ὅτι προοδεύουµε μὲ τὴν βοήθεια τοῦ Θεοῦ καὶ 
νοµίζουµε ὅτι τὰ καταφέρνουµε μόνοι µας καὶ ὑπερηφανευώμαστε, παίρνει ὁ Θεὸς 
τὴν Χάρη Του, γιὰ νὰ καταλάβουμε ὅτι µόνον ἡ θέληση καὶ ἡ προσπάθεια εἶναι δικά 
μας: ἡ δύναμη καὶ τὸ ἀποτέλεσμα εἶναι τοῦ Θεοῦ. Μόλις ἀναγνωρίσουμε ὅτι ὁ Θεὸς 
μᾶς βοηθοῦσε καὶ γι αὐτὸ προοδεύαµε, ἀνοίγουν τὰ µάτια µας, ταπεινωνόµαστε, 
κλαῖμε γιὰ τὴν πτώση µας, μᾶς λυπᾶται ὁ Θεός, μᾶς ξαναδίνει τὴν Χάρη Του καὶ 
προχωροῦμε. 

-Γέροντα, ὅταν ἕνας ἄνθρωπος ὑπερηφανευθῆ, ἡ θεία Χάρις Φεύγει ἀμέσως; 

- Φυσικά! Τί νομίζεις, χρειάσθηκαν ὧρες γιὰ νὰ γίνη ὁ Ἑωσφόρος ἀπὸ 
Ἄγγελος διάβολος; Μέσα σὲ δευτερόλεπτα ἔγινε. Λίγο ἕνας λογισμὸς ἂν περάση στὸν 
ἄνθρωπο ὅτι κάτι εἶναι, ἀμέσως Φεύγει ἡ Χάρις τοῦ Θεοῦ. Γιατὶ τί δουλειὰ ἔχει ἡ Χάρις 
τοῦ Θεοῦ μὲ τὴν ὑπερηφάνεια; Ὁ Θεὸς εἶναι ταπείνωση. Καὶ ὅταν φύγη ἡ Χάρις τοῦ 
Θεοῦ, ἔρχεται ὁ διάβολος καὶ ζαλίζει τὸν ἄνθρωπο. Μπορεῖ μετὰ νὰ δεχθῆ ὁ 
ἄνθρωπος μιὰ ἐπίδραση δαιμονικὴ ἐξωτερικὴ καὶ νὰ ἔχη µέσα του σκοτάδι 
πνευματικό. 

Ὁ ὑπερήφανος δὲν ἔχει Χάρη Θεοῦ, γι αὐτὸ ὑπάρχει κίνδυνος νὰ πάρη -- Θεὸς 
Φφυλάξοι! - τὸν µεγάλο κατήφορο. Εἶναι χωρισμένος ἀπὸ τὸν Θεό, γιατὶ ἡ 
ὑπερηφάνεια εἶναι κακὸς ἀγωγός, μονωτικό, ποὺ δὲν ἀφήνει τὴν Χάρη τοῦ Θεοῦ νὰ 
περάση καὶ μᾶς ἀπομονώνει ἀπὸ τὸν Θεό. 


Ὅταν φέρνουμε ὑπερήφανο Λογισµό, τὰ κάνουμε θάλασσα 


-Γέροντα, εἶμαι πολὺ ἀπρόσεκτη: ὅλο ζημιὲς κάνω. 

- Φαίνεται, θὰ ὑπάρχη µέσα σου κρυφὴ ὑπερηφάνεια. Ἐπειδὴ ὁ Θεὸς σὲ 
ἀγαπάει, λειτουργοῦν οἱ πνευματικοὶ νόμοι! κάνεις μιὰ ζημιὰ καὶ ταπεινώνεσαι. «Ὁ 
ὑψῶν ἑαυτὸν ταπεινωθήσεται»2. 

-Γέροντα, φοβᾶμαι νὰ ξανασιδερώσω, γιατὶ ἕκαψα ἕνα ξένο ράσο. 

--ΙΝὰ κάνης τὸν σταυρό σου καὶ νὰ σιδερώνης. 

-"Μήπως ἦταν τοῦ πειρασμοῦ; 


1 Ὁ Γέροντας συχνὰ ἀναφερόταν στοὺς πνευματικοὺς νόμους, γιὰ τοὺς ὁποίους ἔγραψε 
ἐκτενέστερα στὸ βιβλίο «Ὁ Γέρων Χατζη-Γεώργης ὁ Ἀθωνίτης», σ. 70 (Βλ. καὶ Γέροντος Παϊσίου 
Ἁγιορείτου, Λόγοι, Τόμος Δ΄, «Οἰκογενειακὴ ζωή», Ἱ. Ἡσυχ. Εὐαγγ. Ἰωάννης ὁ Θεολόγος, 
Σουρωτὴ Θεσσαλονίκης, 72006, σ. 2493). 

2/ουκ. 14, 11. 

- Σπάνια μιὰ ζημιὰ εἶναι ἀπὸ Φθόνο τοῦ διαβόλου. συνήθως εἶναι ἀπὸ 
ὑπερήφανο λογισμό. Ὅταν φέρνουμε ὑπερήφανο λογισμό, τὰ κάνουµε θάλασσα. Κι 
ἐσύ, φαίνεται, ἔφερες ὑπερήφανο λογισμό. 

-Γιατί κάηκε τὸ ράσο καὶ δὲν ἔπαθα ἐγὼ ζημιά; 

- Γιατὶ τὸ ράσο πῆγε στὸν ἄλλον, ἔγινε γνωστὴ ἡ ζημιά, ὁπότε ἔτσι 
ρεζιλεύτηκες καὶ ταπεινώθηκες. Ἐνῶ, ἂν πάθαινες ἐσὺ κάτι, δὲν θὰ ρεζιλευόσουν. 
Γιατί ἐξομολογεῖται κανείς; Γιὰ νὰ θεατρινισθῆ ἡ ἁμαρτία: ἔτσι σκάζει ὁ διάβολος. 

-Ὅταν, Γέροντα, πάη κάποιος νὰ κάνη μιὰ δουλειὰ καὶ τελικὰ γίνεται ζημιά, 
τί συμβαίνει; Δὲν δούλεψε σωστά; δὲν εἶχε καθαρὴ διάθεση; 

--Εἶναι πολλὲς περιπτώσεις. Πρέπει νὰ ἐξετάση ἀπὸ ποῦ ξεκίνησε. 

--Μπορεῖ, Γέροντα, κάποιος νὰ κάνη ζημιὲς ἀπὸ ἀφηρημάδα; 

- Τί θὰ πῆ ἀφηρημάδα; Ἂν ἐξετάσης, θὰ δῆς ὅτι τὶς περισσότερες φορὲς οἱ 
ζημιὲς στὴν ὑπερηφάνεια ὀφείλονται. Ἂν σὲ μιὰ νοικοκυρὰ περάση ὁ λογισμὸς ὅτι 
καμμιὰ ἄλλη δὲν πλένει τὰ πιάτα τόσο καλὰ ὅσο αὐτή, μπορεῖ νὰ ρίξη ὅλο τὸ ράφι μὲ 
τὰ πιάτα καὶ νὰ σπάσουν ὅλα. Μιὰ φορὰ κάποια ποὺ ἐργαζόταν σὲ ἕνα ὑαλοπωλεῖο 
σκέφθηκε: «Τί εὔκολα κατεβάζω τὰ κουτιὰ μὲ τὰ ποτήρια!». Μόλις έβαλε αὐτὸν τὸν 
λογισμό, τῆς έφυγαν τὰ κουτιὰ ἀπὸ τὰ χέρια καὶ ἔσπασαν ὅλα τὰ ποτήρια. Ἠ, ἂς 
ποῦμε, ἕνας ὁδηγὸς βλέπει ἕνα γεροντάκι ἀνήμπορο καὶ τὸ παίρνει νὰ τὸ πάη στὸν 
προορισμό του. Ἂν τοῦ περάση ὁ λογισμός: «γιά δές, ἄλλος θὰ τὸ ἔκανε αὐτό; τί καλὰ 
λόγια θὰ λέη τώρα τὸ γεροντάκι γιὰ µένα!», θὰ τὸν ἐγκαταλείψη ἡ Χάρις τοῦ Θεοῦ καὶ 
μπορεῖ νὰ πέση πάνω σὲ καμμιὰ κολόνα ἢ νὰ ἀνεβῆ πάνω στὸ πεζοδρόμιο, νὰ 
χτυπήση καὶ κανέναν! 


Ὁ ὑπερήφανος δὲν ἔχει πνευματικὲς πτήσεις ἀλλὰ πτώσεις 


-Γέροντα, ὑποχώρησαν τὰ δέκατα ποὺ εἶχα. 

- Χαίρομαι πολὺ ποὺ ὑποχώρησαν - δόξα τῷ Θεῷ --, γιατὶ πολὺ σὲ 
ταλαιπωροῦσαν. Πιστεύω ὅτι τώρα θὰ ὑποχωρήσουν καὶ τὰ πνευματικὰ δέκατα, ἂν 
πιάσης τὴν ὑπερηφάνεια ἀπὸ τὴν ὁποία προέρχονται. Γιατὶ εἶναι ἀλήθεια ὅτι ἡ 
ὑπερηφάνεια ἀνεβάζει ὄχι µόνο δέκατα πνευματικὰ ἀλλὰ καὶ µεγάλο πυρετὸ 
πνευματικό. Ἀνάλογα μὲ τὸ ἀνέβασμα τῆς ὑπερηφανείας εἶναι καὶ τὸ ἀνέβασμα τοῦ 
πνευματικοῦ πυρετοῦ, ὁ ὁποῖος ἐπιδρᾶ καὶ στὸ σώμα, καὶ ἀρχίζει νὰ ἀνεβαίνη καὶ ὁ 
σωματικὸς πυρετός, ἐπειδὴ ἡ ψυχὴ καὶ τὸ σῶμα συνεργάζονται. 

Ἡ ὑπερηφάνεια εἶναι ἡ µεγαλύτερη πνευματικὴ ἀρρώστια. Σὰν τὴν βδέλλα 
πού, ἂν κολλήση ἐπάνω σου, σοῦ ρουφάει τὸ αἷμα, ἔτσι καὶ ἡ ὑπερηφάνεια ρουφάει 
ὅλο τὸ ἐσωτερικὸ τοῦ ἀνθρώπου. Φέρνει καὶ πνευματικὴ ἀσφυξία, γιατὶ καταναλώνει 
ὅλο τὸ πνευματικὸ ὀξυγόνο τῆς ψυχῆς. 

-Γέροντα, ἔχω προσέξει πώς, µόλις βάλω μιὰ σειρὰ στὸν ἀγώνα µου, γίνονται 
ὅλα... 

- Φαίνεται, λὲς μὲ τὸν λογισμό σου «καλὰ πάω», γι αὐτὸ ὕστερα έχεις 
πτώσεις. Ὁ ὑπερήφανος δὲν ἔχει πνευματικὲς πτήσεις ἀλλὰ πτώσεις. 

-Γέροντα, ὅ,τι καὶ νὰ κάνω ἢ νὰ πῶ, βλέπω ὅτι μὲ κεντᾶ ἡ ὑπερηφάνεια. 

-Ὅιτι κάνεις, νὰ τὸ κάνης μὲ ταπεινὸ λογισμό, γιατὶ διαφορετικὰ βάζεις τὸν 
διάβολο ἀκόμη καὶ στὶς καλὲς ἐνέργειές σου. Ἂν, ἂς ὑποθέσουμε, λέη κάποιος 

ὑπερήφανα: «θὰ πάω νὰ κάνω μιὰ καλωσύνΏ», βάζει καὶ τὸν διάβολο µέσα καὶ μπορεῖ 
νὰ συναντήση ἕνα σωρὸ ἐμπόδια καὶ τελικὰ νὰ μὴν µπορέση νὰ πάη. Ἐνῷῶ, ἂν πάη 
ἀθόρυβα νὰ κάνη μιὰ καλωσύνη, τότε δὲν μπαίνει ὁ διάβολος. 

--Πῶς γίνεται, Γέροντα, ἡ σωστὴ πνευματικὴ ἐργασία στὸν ἑαυτό µας; 

- Μυστικὰ καὶ σιωπηλά. Ἡ πνευματικὴ ἐργασία εἶναι πολὺ λεπτὴ καὶ 
χρειάζεται πολλὴ προσοχὴ στὴν κάθε µας ἐνέργεια. Ἡ πνευματικὴ ζωὴ εἶναι 
«ἐπιστήμη ἐπιστημῶν»», λένε οἱ Ἅγιοι Πατέρες. Τί ἐγοήγορση χρειάζεται! Τὸ ἀνέβασμα 
στὴν πνευματικὴ ζωὴ εἶναι σὰν τὸ ἀνέβασμα σὲ μιὰ κυκλικὴ σκάλα ποὺ δὲν ἔχει 
κάγκελα. Ἂν ἀνεβαίνη κανεὶς χωρὶς νὰ βλέπη ποῦ πατοῦν τὰ πόδια του καὶ λέη: «ὦ, 
πόσο ψηλὰ ἀνέβηκαί καὶ ποῦ θὰ φθάσω ἀκόμη!», παραπατάει καὶ πέφτει κάτω. 

--Γιατί, Γέροντα, δὲν ἔχει κάγκελα ἡ σκάλα; 

-Γιατὶ εἶναι ἐλεύθερος ὁ ἄνθρωπος καὶ πρέπει νὰ χρησιμοποιῆ τὸ μυαλὸ ποὺ 
τοῦ ἔδωσε ὁ Θεός. Ἂν δὲν τὸ χρησιµοποιῆ σωστά, τί νὰ τὸν κάνη ὁ Θεός; 

- Γέροντα, μπορεῖ μιὰ κατάσταση πνευματικῆς ξηρασίας νὰ ἔχη αἰτία τὴν 
ὑπερηφάνεια; 

-Ναί, ἂν ὑπάρχη ὑπερηφάνεια, ὁ Θεὸς ἐπιτρέπει νὰ µένη ὁ ἄνθρωπος σὲ μιὰ 
κατάσταση ὀκνηρίας, ἀκηδίας καὶ ψΨυχρότητος, γιατί, ἂν τὸν βοηθήση καὶ γευθῆ κάτι 
οὐράνιο, τότε ἕνα κι ἕνα θὰ τὸ πάρη ἐπάνω του, θὰ νοµίζη ὅτι αὐτὸ ὀφείλεται στὸν 
ἀγώνα ποὺ ἔκανε καὶ θὰ ὑπερηφανεύεται: «Ἀγωνισθῆτεί θὰ λέη μετὰ καὶ στοὺς 
ἄλλους. Ἐγὼ ἀγωνίσθηκα καὶ τί ἀξιώθηκα νὰ ζήσω]», καὶ ἔτσι θὰ πληγώνη ψυχές. Γι 
αὐτὸ ὁ Θεὸς τὸν ἀφήνει νὰ χτυπηθῆ, ὅσο χρειάζεται, γιὰ νὰ πεθάνη ἡ ἰδέα ποὺ ἔχει 
γιὰ τὸν ἑαυτό του, νὰ ἀπελπισθη μὲ τὴν καλὴ ἔννοια ἀπὸ τὸν ἑαυτό του καὶ νὰ νιώση 
τὸ «χωρὶς ἐμοῦ οὗ δύνασθε ποιεῖν οὐδέν». 


Ἡ ὑπερηφάνεια γελοιοποιεῖ τὸν ἄνθρωπο 


- Γέροντα, τί εἶναι αὐτὸ ποὺ μᾶς κάνει νὰ θέλουμε νὰ γίνη γνωστὸ στοὺς 
ἄλλους ὅ,τι καλὸ κάνουμε, ἐνῶ ἔχει τόση γλυκύτητα, τόση ἁπαλάδα, τὸ νὰ ζῆ καὶ νὰ 
ἐργάζεται κανεὶς στὴν ἀφάνεια; 

- Τὸ πιὸ σπουδαῖο εἶναι ὅτι, ὅταν ὁ ἄνθρωπος ἔχη ἐσωτερικότητα καὶ 
προσπαθη νὰ μὴ γίνεται γνωστὸ τὸ καλὸ ποὺ κάνει, αὐτὸ εἶναι αἰσθητὸ στοὺς ἄλλους: 
ὅλοι τὸν εὐλαβοῦνται καὶ τὸν ἀγαποῦν, χωρὶς ὁ ἴδιος νὰ τὸ καταλαβαίνη. 

Πόσο συμπαθὴς εἶναι ὁ ταπεινὸς ἄνθρωπος καὶ πόσο ἀποκρουστικὸς ὁ 
ὑπερήφανος! Τὸν ὑπερήφανο κανεὶς δὲν τὸν ἀγαπάει, ἀκόμη καὶ ὁ Θεὸς τὸν 
ἀποστρέφεται. Βλέπεις, καὶ τὰ μικρὰ παιδιά, ἂν δοῦν κανένα παιδὶ λίγο ὑπερήφανο, 
τὸ κοροϊδεύουν, ἐνῶ ἕνα παιδὶ σιωπηλό, συνετό, πόσο τὸ ἐκτιμοῦν! Ἠ, ἂν δοῦν 
κανέναν νὰ περπατάη καμαρωτὸς-καμαρωτός, τὸν παίρνουν μυρωδιὰ καὶ τὸν 
κοροϊδεύουν. Θυμᾶμαι κάποιον στὴν Κόνιτσα πού, ἐνῶ πέθαινε ἀπὸ τὴν πεῖνα, 
Φοροῦσε κάθε µέρα κοστούμι, γραβάτα καὶ ρεπούμπλικο καὶ έβγαινε στὴν πλατεία 
καµαρωτός. Τὰ παιδάκια, μόλις τὸν ἔβλεπαν, πήγαιναν ἀπὸ πίσω του καὶ παρίσταναν 


ὃ Βλ. Ἡσυχίου Πρεσβυτέρου, Πρὸς Θεόδουλον Λόγος ψυχωφελὴς καὶ σωτήριος περὶ 
νήψεως καὶ ἀρετῆς κεφαλαιώδης, ρκα’, Φιλοκαλία τῶν Ἱερῶν Νηπτικῶν, ἐκδ. «Ἀστήρ», Ἀθῆναι 
1974, τόμος Α΄’, σ. 150. 

4Ἰω. 15, 5. 


Ἁγ. Παϊσίου Ἁγιορείτου: ΛΟΓΟΙ Ε΄ «Πάθη καὶ Ἀρετὲς» -45- 


πῶς περπατοῦσε. Μικρούτσικα παιδάκια τώρα! Τόσο μᾶλλον οἱ μεγάλοι 
καταλαβαίνουν τὸν ὑπερήφανο ἄνθρωπο! Μὴ βλέπης ποὺ δὲν μιλοῦν, γιὰ νὰ μὴν τὸν 
ἐκθέσουν' ἀπὸ µέσα τους ὅμως ἀηδιάζουν. 

Ὅποιος θέλει νὰ προβάλλη τὸν ἑαυτό του, τελικὰ γελοιοποιεῖται. Θυμᾶμαι, 
ὅταν ήμουν στὸ Σινᾶδ, εἶχε ἔρθει ἕνας παπᾶς ποὺ τὸν ἔλεγαν Σάββα. Ἠταν λίγο 
κενόδοξος, εἶχε καὶ µεγάλη ἰδέα γιὰ τὸν ἑαυτό του. Μιὰ µέρα οἱ Βεδουϊνοι ἀνέβαζαν 
στὸ μοναστήρι ἕνα βαρὺ πράγµα μὲ τὸ βίντσι καί, καθὼς τὸ σήκωναν, φώναζαν, γιὰ 
νὰ συγχρονισθοῦν, «σάουα-σάουα», δηλαδὴ «ὅλοι μαζί. Τοὺς ἄκουσε ὁ παπα-- 
Σάββας κι ἔτρεξε ἀμέσως ἔξω. «Βρέ, ἀκόμη δὲν ἦρθα, λέει, καὶ "Σάββα" φωνάζουν! 
Καὶ ἐδῶ ὅλοι μὲ ἔμαθαν!». Νόμιζε ὅτι οἱ Βεδουΐνοι φώναζαν «Σάββα, Σάββα»! Μόλις 
τὸ ἄκουσα, μὲ ἔπιασαν τὰ γέλια! Εἶναι νὰ μὴ γελάσης; Ὅπως δουλεύει τὸ μυαλὸ τοῦ 
ἀνθρώπου, ἔτσι τὰ ἑρμηνεύει ὅλα... Ἅμα ὁ ἄνθρωπος εἶναι λίγο φΦαντασμένος, ὅλα 
φαντασμένα τὰ ἑρμηνεύει. 

-Γέροντα, ἀπὸ ὑπερηφάνεια τὸ κάνει; 

- Εἶναι αἰχμάλωτος στὴν κενοδοξία, τὸν κλέβει καὶ ἡ Φαντασία καὶ φθάνει 
µετά... Μοῦ ἔλεγε ἕνας μοναχὸς πώς, ὅταν ἦταν λαϊκός, εἶχε δώσει σὲ κάποιον ἕνα 
ἐπίσημο ἐπανωφόρι. Μιὰ µέρα ποὺ βρέθηκαν μαζὶ σὲ μιὰ συντροφιά, ἐκεῖνος τὸ 
Φφοροῦσε, ὁπότε κάποια στιγμὴ λέει: «Αὐτὸ τὸ παλτὸ ξέρετε ἀπὸ ποῦ τὸ ἔχω; Ἀπὸ τὸ 
Παρίσι! Ἂν ξέρατε καὶ πόσο τὸ ἀγόρασαίι». Καὶ νὰ εἶναι ἐκεῖ μπροστὰ καὶ ὁ ἄλλος ποὺ 
τοῦ ἔδωσε τὸ ἐπανωφόρι εὐλογίαί 

-Καλά, Γέροντα, ἀνόητος ἦταν; 

- Μὰ πιὸ ἀνόητος ἀπὸ τὸν ὑπερήφανο ὑπάρχει; Τελικὰ ἡ ὑπερηφάνεια 
γελοιοποιεῖ τὸν ἄνθρωπο. 


5Ὁ Γέροντας ἀσκήτεψε στὸ Σινᾶ ἀπὸ τὸ 1962 µέχρι τὸ 1964. 

ΚΕΦΑΛΑΙΟ 4- Νὰ χτυπήσουµε τὴν ὑπερηφάνεια 
Νὰ εἶσαι µέσα στὴν µάχη, καὶ νὰ πολεμᾶς σωστᾶ 


Γέροντα, μοῦ λέει ὁ λογισμὸς ὅτι, ἂν ἀλλάξω διακόνηµα καὶ σταματήσω νὰ 
Ψάλλω καὶ νὰ ἁγιογραφῶ, θὰ σταματήσω νὰ ὑπερηφανεύωμαι καὶ νὰ πέφτω 
συνέχεια σὲ πειρασμούς. 

- Καὶ νὰ φύγης ἀπὸ τὴν ψαλτικὴ ἢ τὴν ἁγιογραφία, ἐὰν δὲν σιχαθῆς τὴν 
κενοδοξία, θὰ κάνης περισσότερες γκάφες. Ἀλλὰ καὶ ἡ Φυγὴ αὐτὴ πάλι ἔχει µέσα 
ὑπερηφάνεια, καὶ μάλιστα περισσότερη, γιατὶ στὴν πραγματικότητα θέλεις νὰ φύγης 
ἀπὸ τὰ διακονήµατα αὐτά, γιὰ νὰ μὴ θίγεται ὁ ἐγωισμός σου. 

-Ὅταν, Γέροντα, κάνω μιὰ δουλειὰ καὶ δῶ ὅτι ὑπερηφανεύομαι, μήπως εἶναι 
καλύτερα νὰ μὴν τὴν κάνω; 

-Ἂν σοῦ ποῦν νὰ πᾶς νὰ κάνης μιὰ δουλειά, νὰ πᾶς, ἀλλὰ νὰ προσέχης νὰ 
μὴν πέσης' καὶ ἂν γλιστρήσης καὶ πέσης, νὰ σηκωθῆς. Νὰ καταλάβης ὅτι γλίστρησες, 
ἐπειδὴ δὲν πρόσεξες, καὶ ἄλλη φορά, ἂν σοῦ ποῦν νὰ ξαναπᾶς, νὰ προσέχης νὰ μὴν 
ξαναγλιστρήσης. Όχι νὰ μὴν ξαναπᾶς, ἐπειδὴ τὴν προηγούµενη Φορὰ έπεσες! Άλλο 
ἂν σοῦ ποῦν: «Μὴν πηγαίνης, ἀφοῦ τὴν προηγούµενη Φφορὰ ἔπεσες». Τότε δὲν θὰ 
ξαναπᾶς. Κατάλαβες; Ἅμα σοῦ Λένε νὰ κάνης μιὰ δουλειά, νὰ τὴν κάνης, ἀλλὰ νὰ 
προσπαθῆς νὰ τὴν κάνης σωστὰ καὶ ταπεινά. Τὸ νὰ μὴν κάνης τίποτε, γιὰ νὰ μὴν 
ὑπερηφανευθῆς, αὐτὸ εἶναι χειρότερο. Εἶναι σὰν νὰ µένης ἔξω ἀπὸ τὴν µάχη, νὰ μὴν 
πολεμᾶς, γιὰ νὰ μὴν πληγωθῆς. Σκοπὸς εἶναι νὰ εἶσαι µέσα στὴν µάχη, ἀλλὰ νὰ 
προσέχης νὰ πολεμᾶς σωστά! διαφορετικὰ θὰ εἶσαι ἕνα ἄχρηστο πράγμα. 


Τὴν ὑπερηφάνεια τὴν τσακίζεις μὲ τὴν βοήθεια τοῦ ἀδελφοῦ 


-Γέροντα, στενοχωριέµαι, ὅταν οἱ ἀδελφὲς μοῦ κάνουν κάποια παρατήρηση. 

-Ἔχεις ὑπερηφάνεια, γι αὐτὸ στενοχωριέσαι. Τὴν ὑπερηφάνεια τὴν τσακίζεις 
μὲ τὴν βοήθεια τοῦ ἀδελφοῦ, ὅταν τοῦ δίνης τὸ δικαίωµα νὰ σοῦ κάνη παρατηρήσεις 
καὶ δέχεσαι μιὰ κουβέντα ποὺ θὰ σοῦ πῆ. Ἔτσι λαμπικάρεται ἡ ψυχή. 

Ἐπειδὴ τὸ ὑψηλὸ φρόνημα δύσκολα τὸ ἀντιλαμβάνεται κανεὶς µόνος του, 
πρέπει νὰ δέχεται τοὺς ἄλλους σὰν γιατρούς του καὶ νὰ παίρνη ὅλα τὰ φάρμακα ποὺ 
τοῦ δίνουν, γιὰ νὰ ἀπαλλαγη ἀπὸ αὐτό. Καὶ ὅλοι οἱ ἄνθρωποι ἔχουν στὴν τσέπη τους 
φάρμακα γιὰ τοὺς ἄλλους: οἱ μὲν καλοὶ συμβουλεύουν μὲ πόνο καὶ ἀγάπη τὸν 
ἄρρωστο, οἱ δὲ κακοὶ τὸν ἐλέγχουν μὲ κακία καὶ πάθος -- αὐτοὶ µάλιστα πολλὲς φορὲς 
γίνονται καλύτεροι χειρουργοὶ ἀπὸ τοὺς πρώτους, γιατὶ προχωροῦν τὸ νυστέρι πιὸ 
βαθιά. 

-Ἐγώ, Γέροντα, εἶμαι κουτὴ καὶ πολλὲς Φφορὲς δὲν καταλαβαίνω γιατί μοῦ 
κάνουν παρατήρηση. 

- Καλύτερα πές: «Εἶμαι τετραπέρατη, ἀλλὰ δὲν ἔχω ταπείνωση». Ἐσύ, ἑνῶ 
σφάλλεις καὶ σοῦ κάνουν παρατήρηση, πᾶς νὰ δικαιολογηθῆς. Πῶς νὰ Φθάσης σὲ 
κατάσταση νὰ παίρνης ἐπάνω σου τὸ σφάλμα, ὅταν δὲν σφάλλης καὶ σὲ κατηγοροῦν; 
Ὁ ἄνθρωπος ποὺ δικαιολογεῖ τὸν ἑαυτό του, ὅταν τοῦ κάνουν μιὰ παρατήρηση, 

ἐξοντώνει συνέχεια τὴν ταπείνωση. Ἐνῶ ὁ ἄνθρωπος ποὺ ρίχνει ὅλο τὸ βάρος ἐπάνω 
του γιὰ κάποιο σφάλµατου, ταπεινώνεται καὶ τὸν λούζει ἡ Χάρις τοῦ Θεοῦ. 

-Γέροντα, ἐγὼ νομίζω ὅτι δὲν προσπαθῶ νὰ ἀποδείξω ὅτι έχω δίκαιο, ἀλλὰ νὰ 
ἐξηγήσω ὅτι πρόκειται γιὰ παρεξήγηση. 

- Έχω δεῖ ὅτι ἔχεις μιὰ κρυφὴ ὑπερηφάνεια ποὺ ἐκδηλώνεται μὲ τὴν 
δικαιολογία. Νὰ προσπαθήσης νὰ μὴ δικαιολογῆσαι, ὅντι κι ἂν σοῦ ποῦν' νὰ βάζης μιὰ 
εἰλικρινῆ μετάνοια" αὐτὸ φθάνει. Μὲ τὸ «εὐλόγησον»! τῆς εἰλικρινοῦς µετανοίας 
κόβεται ἡ ὑπερηφάνεια. 

-Γέροντα, σήµερα ἕνα παιδάκι στὸ ἀρχονταρίκι ἔκανε μιὰ ἀταξία. Τοῦ ἔλεγε ἡ 
μητέρα του: «πὲς συγγνώμη», καὶ αὐτὸ ἀπαντοῦσε: «τὰ κὀόκκαλά µου πονᾶνε», καὶ 
«συγγνώμη» δὲν ἔλεγε. Γιατί μερικοὶ ἄνθρωποι δυσκολεύονται τόσο πολὺ νὰ ποῦν 
«εὐλόγησον»; 

-Ἡ ὑπερηφάνεια δὲν ἀφήνει τὸν ἄνθρωπο νὰ πῆ «εὐλόγησον». 


Ἡ πνευµατικὴ ...διάσπαση τοῦ ἀτόμου 


-Γέροντα, πῶς θὰ Φύγη ἡ µεγάλη ἰδέα ποὺ ἔχω γιὰ τὸν ἑαυτό µου; 

- Ἂν στραφῆς µέσα σου καὶ γνωρίσης τὸν ἑαυτό σου, θὰ δῆς τόση ἀσχήμια, 
ποὺ θὰ σιχαθῆς τὸν ἑαυτό σου. 

Ἂν ὁ ἄνθρωπος δὲν γνωρίση τὸν ἑαυτό του γιὰ νὰ ταπεινωθῆ Φυσιολογικά, ἡ 
ταπείνωση δὲν μπορεῖ νὰ τοῦ γίνη κατάσταση, γιὰ νὰ παραµένη µέσα του ἡ θεία 
Χάρις. Τότε εἶναι σὲ θέση ὁ διάβολος νὰ τοῦ φάη ὅλα τὰ χρόνια τῆς ζωῆς του -- ἀκόμη 
καὶ τὰ χρόνια τοῦ Μαθουσάλα νὰ τοῦ δώση ὁ Θεός --, παίζοντας τὸ παιχνίδι τῆς 
κολοκυθιᾶς. Δηλαδὴ μιὰ θὰ τοῦ φέρνη ὁ διάβολος τὸν λογισμὸ ὅτι κάτι εἶναι, μιὰ θὰ 
φέρνη αὐτὸς ἕναν ταπεινὸ λογισμὸ ὅτι δὲν εἶναι τίποτε μιὰ ὁ διάβολος, μιὰ ὁ 
ἄνθρωπος, μιὰ θὰ κερδίζη ὁ ἕνας μιὰ ὁ ἄλλος, καὶ θὰ συνεχίζεται τὸ ἴδιο βιολί. 

-Ἑλέπω, Γέροντα, ὅτι ὅλες οἱ ἀδελφὲς μὲ ἔχουν ξεπεράσει στὴν ἀρετή, ἀκόμη 
καὶ οἱ νεώτερες. 

-Ἀφοῦ δὲν ταπεινώθηκες µόνη σου, ταπεινώθηκες ἀπὸ τοὺς ἄλλους. Ξέρεις τί 
κάνουν, ὅταν Οέλουν νὰ στείλουν ἕναν πύραυλο στὸ διάστηµα; Μετροῦν 
κατεβαίνοντας ἀπὸ τοὺς μεγάλους ἀριθμοὺς στοὺς μικρούς: «δέκα, ἐννιά, ὀκτώ, 
ἑπτά... ἕνα, μηδέν!». Μόλις φθάσουν στὸ μηδέν, ἐκτοξεύεται. Ἔτσι κι ἐσύ, τώρα ποὺ 
ἔφθασες στὸ μηδέν, θὰ ἐκτοξευθῆς καὶ θὰ πᾶς ψηλά. Ἐσὺ Φφυσικἡ δὲν σπούδασες; 

-λΝαί, Γέροντα. 

-Τώρα λοιπὸν εἶναι καιρὸς νὰ µάθης καὶ τὴν φυσικὴ τῆς μεταφυσικῆς, γιὰ νὰ 
γνωρίσης πῶς θὰ γίνη ἡ πνευματικὴ διάσπαση τοῦ ἀτόμου σου. 

--Πῶς θὰ γίνη, Γέροντα; 

- Ὅταν ἀσχοληθῆς μὲ τὸ «ἄτομό σου» καὶ γνωρίσης τὸν ἑαυτό σου, θὰ 
ταπεινωθῆς καὶ τότε θὰ γίνη ἡ πνευματικὴ διάσπαση τοῦ ἀτόμου σου, θὰ βγῆ ἡ 
πνευματικὴ ἐνέργεια καὶ θὰ πεταχτῆς στὸ ..διάστηµα. Μόνον ἔτσι θὰ µπορέσης νὰ 
µπῆς στὴν πνευματικὴ τροχιά: διαφορετικὰ θὰ παραμµένης στὴν κοσμικὴ τροχιά. 

Σὲ τίποτε δὲν ὠφελεῖ νὰ ἐρευνήση κανεὶς ὅλον τὸν κόσµο, ἂν δὲν ἔχη 
ἐρευνήσει τὸν δικό του κόσµο. Ἂν γνωρίση πρῶτα τὸν ἐσωτερικό του κόσµο, δηλαδὴ 


1Εὐλόγησον: Συγχώρεσέ µε. 

τὸν ἑαυτό του, τὸ ἄτομό του, εὔκολα μετὰ γνωρίζει ὄχι µόνον τὴν γῆ ἀλλὰ καὶ τὸ 
διάστηµα. Ὅταν ὁ ἄνθρωπος γνωρίση τὸ ἄτομό του, τότε γίνεται αὐτομάτως καὶ ἡ 
διάσπαση τοῦ ἀτόμου του καὶ κινεῖται πλέον στὴν πνευματικὴ τροχιὰ ἔξω ἀπὸ τὴν 
ἕλξη τῆς γῆς, ἔξω ἀπὸ τὴν ἕλξη τοῦ κόσμου. Ἐνῶ ζῆ στὴν γῆ ὡς ἄνθρωπος, ζῆ δίχως 
νὰ τὸν ἕλκη ἡ ἁμαρτία καὶ γενικὰ οἱ ἐπιθυμίες τοῦ κόσμου. 

-Ὅταν, Γέροντα, παραμένη ἡ ὑπερηφάνεια, δὲν ἔχει κάνει ὁ ἄνθρωπος σωστὴ 
ἀναγνώριση τοῦ ἑαυτοῦ του; 

--Ναί, δὲν ἔγινε ἀκόμη ἡ πνευματικὴ διάσπαση τοῦ ἀτόμου του. Κατάλαβες; 

-Δηλαδή, Γέροντα, πάλι στὴν ταπείνωση γυρίζουµε. 

-Μὰ βέβαια! Ὁ ἄνθρωπος ποὺ ἔχει ὑπερηφάνεια δὲν ἔχει γνωρίσει τὸν ἑαυτό 
του. Ἂν γνωρίση τὸν ἑαυτό του, θὰ φύγη ἡ ὑπερηφάνεια. Ἡ ἀναγνώριση εἶναι τὸ πᾶν. 
Λείπει ἡ ἀναγνώριση, γι αὐτὸ λείπει ἡ ταπείνωση. Καὶ ὅταν ὁ ἄνθρωπος ἀναγνωρίζη 
ταπεινὰ τὸν ἑαυτότου, ἀναγνωρίζεται καὶ ἀπὸ τοὺς ἀνθρώπους. 

-Κιᾶν, Γέροντα, ὑπάρχη ἀναγνώριση καὶ δὲν ὑπάρχη ταπείνωση; 

-Τότε δὲν θὰ ὑπάρχη καλὴ διάθεση, φιλότιμο. 


Ὑψηλὴ θέση καὶ ταπεινὀ φρόνημα 


-Σ, ἐµμένα, Γέροντα, ὑπάρχει ὑπερηφάνεια; 

- Ἔ, ὑπάρχει καὶ λίγη ὑπερηφάνεια. Τουλάχιστον νὰ ἔχουμε τὴν κανονικὴ 
ὑπερηφάνεια, ὅση προβλέπει ὁ νόμος... 

-Ὑπάρχει, Γέροντα, καὶ «κανονικὴ» ὑπερηφάνεια; 

- Κοίταξε νὰ σοῦ πὠ: Ἂν κάποιος ἔχη ἱκανότητες, γνώσεις κ.λπ., καὶ νὰ 
ὑπερηφανευθῆ Λίγο, ἔχει ἐλαφρυντικά. Ὄχι βέβαια πὼς εἶναι καλὴ καὶ αὐτὴ ἡ 
ὑπερηφάνεια, ἀλλὰ δικαιολογεῖται κατὰ κάποιον τρόπο. Ἕνας ὅμως ποὺ δὲν ἔχει οὔτε 
ἱκανότητες οὔτε γνώσεις, δὲν δικαιολογεῖται νὰ ὑπερηφανεύεται ἐπιβάλλεται νὰ 
εἶναι ταπεινός. Ἂν ὑπερηφανεύεται, εἶναι τελείως χαμένος. Βλέπεις, μιὰ νοσοκόμα 
ποὺ κάνει μιὰ ἔνεση πενικιλίνης στὸν ἄρρωστο καὶ τοῦ πέφτει ὁ πυρετός, μπορεῖ νὰ 
έχη ὑπερήφανο λογισμό, ἐνῶ ὁ Φλέμινγκ ποὺ ἀνακάλυψε τὴν πενικιλίνη καὶ βοήθησε 
τόσον κόσµο, πόση ταπείνωση εἶχει Ὁ Φλέμινγκ μετὰ τὴν ἀνακάλυψη τῆς πενικιλίνης 
εἶχε πάει στὴν Ἀμερική. Ἐκεῖ τὸν χειροκροτοῦσαν οἱ ἄλλοι, χειροκροτοῦσε καὶ αὐτός. 
Κάποια στιγμὴ ρώτησε: «Τί συμβαίνει γιὰ ποιόν χειροκροτοῦν;». «Γιὰ σένα 
χειροκροτοῦν», τοῦ εἶπαν. Τᾶχασειί Δὲν εἶχε καταλάβει γιὰ ποιόν χειροκροτοῦσαν! 
Θέλω νὰ πῶ, ἐκεῖνος ποὺ βρῆκε τὴν πενικιλίνη δὲν ὑπερηφανεύτηκε, καὶ ἡ νοσοκόμα 
ποὺ κάνει τὴν ἔνεση καὶ πέφτει ὁ πυρετὸς καμαρώνει. Γι αὐτὸ ὁ Μέγας Βασίλειος 
λέει; «Τὸ σπουδαιότερο εἶναι νὰ ἔχη ὁ ἄνθρωπος ὑψηλὴ θέση καὶ ταπεινὸ φρόνημα»2. 
Αὐτὸ ἔχει µεγάλη ἀξία καὶ ἀνταμείβεται ἀπὸ τὸν Θεό. 

Βλέπω τὴν ταπείνωση ποὺ ἔχουν μεγάλοι ἀξιωματικοὶ καὶ τὴν ὑπερηφάνεια 
ποὺ ἔχουν ἁπλοὶ χωροφύλακες. Εἶχε ἔρθει μιὰ Φορὰ στὸ Καλύβι ἕνας ὑπονωματάρχης 
μὲ ἕναν ἀέρα καὶ ἔλεγε-ἔλεγε... «Εἶμαι ἀστυφύλακας, εἶμαι ἐκεῖνο, εἶμαι τὸ ἄλλοί». 
Διοικητὴς τῆς Χωροφυλακῆς νὰ ἦταν, δὲν θὰ μιλοῦσε ἔτσι. Φοβερό! Καὶ ἄλλοι μὲ 
πλούτη, μὲ θέσεις, μὲ ἱκανότητες, ἔχουν μιὰ ταπείνωση, μιὰ ἁπλότηταί Νιώθουν σὰν 
νὰ μὴν ἔχουν τίποτε. Μεγάλοι ἀξιωματικοὶ δὲν Φορᾶνε τὴν στολή τους, γιὰ νὰ 


2Τὸ χωρίο δὲν ἐντοπίσθηκε. 

ἀποφύγουν τὶς τιµές. Θυμᾶμαι, ἕνας στρατηγός, ποὺ εἶχε πολλὰ παράσηµα ἀπὸ τὸν 
πόλεμο, ὅταν ἦταν νὰ πάη γιὰ παρέλαση, ἔλεγε: «Θὰ φορτωθῶ τώρα τὰ παράσημα...». 
Καὶ ἕνας ἄλλος µόνον ἕνα γαλόνι εἶχε πάρει καὶ Φοροῦσε συνέχεια τὴν στολή, γιὰ νὰ 
τὸ δείχνη. Εἶχε βάλει καὶ πιὸ φαρδὺ σειρίτι -- μέχρις ἐκεῖ ποὺ νὰ μὴν τὸν κλείσουν 
µέσα, γιατὶ ὑπάρχει κανονισμὸς πόσο φαρδὺ νὰ εἶναι τὸ σειρίτι. Καημένοι ἄνθρωποι 

- Δηλαδή, Γέροντα, ὅταν ἔχη κάποιος ταπεινὴ θέση καὶ ὑπερηφανεύεται, τί 
δείχνει; ὅτι εἶναι ἀνόητος; 

--ΜΠιὰ φορά; Πολλὲς φορές! 


Μην κάνης δικό σου ὅτι σοῦ ἔδωσε ὁ Θεὸς 


- Γέροντα, ὑπερηφανεύομαι γιὰ τὶς σωματικὲς ἱκανότητες καὶ γιὰ τὰ 
πνευματικὰ χαρίσματα ποὺ νομίζω πὼς ἔχω. 

- Γιατί νὰ ὑπερηφανεύεσαι; Ἐσὺ «ἐποίησας τὸν οὐρανὸν καὶ τὴν γῆν»» 
Πρόσεξε, μὴν κάνης δικό σου ὅτι σοῦ ἔδωσε ὁ Θεὸς καί, ὅτι σοῦ λείπει, μὴν 
προσπαθῆς νὰ δείχνης ὅτι τὸ ἔχεις. Νὰ λὲς στὸν ἑαυτό σου: «Ὁ Θεός, ἐπειδὴ ἤμουν 
ἀδύνατη, μοῦ ἔδωσε μερικὰ χαρίσματα, γιατὶ ἀλλιῶς θὰ στεναχωριόµουν καὶ θὰ 
ἤμουν κακορρίζικη. Ἐκεῖνο ποὺ πρέπει νὰ κάνω τώρα εἶναι νὰ τὰ ἀξιοποιήσω, γιὰ νὰ 
πλουτήσω πνευματικά. Δόξα σοι, Θεέ µου! Σ εὐχαριστῶ, ποὺ μὲ λυπήθηκες καὶ μὲ 
βοήθησες». Ἐσὺ θεωρεῖς ὅτι εἶναι δικά σου ὅλα τὰ χαρίσματα ποὺ ἔχεις' εἶναι ὅμως 
δικά σου; «Τί ἔχεις ὃ οὐκ ἔλαβες,»'. Ἐδῶ χρειάζεται ἡ ἐξυπνάδα, ἐδῶ πρέπει νὰ 
δουλέψης τὸ μυαλὸ καὶ νὰ καταλάβης ὅτι ὅλα τὰ χαρίσματα εἶναι τοῦ Θεοῦ. Λίγο ἂν 
μᾶς ἐγκαταλείψῃη ἡ Χάρις τοῦ Θεοῦ, τίποτε δὲν θὰ μποροῦμε νὰ κάνουμε. Εἶναι ἁπλὰ 
τὰ πράγµατα. Ἔχει, ἂς ὑποθέσουμε, κάποιος μερικὲς ἱκανότητες καὶ ὑπερηφανεύεται 
γι αὐτές. Πρέπει νὰ σκεφθη: Ποῦ τὶς βρῆκε; Τοῦ τὶς ἔδωσε ὁ Θεός. Αὐτὸς τί ἔκανε; 
Τίποτε. Δίνει λ.χ. ὁ Θεὸς σὲ κάποιον Λίγο παραπάνω μυαλὸ καὶ μπορεῖ νὰ ἔχη μιὰ 
µεγάλη ἐπιχείρηση καὶ νὰ ζῆ ἄνετα. Νὰ ὑπερηφανευθῆ ὅτι τὰ καταφέρνει; Λίγο νὰ 
τὸν ἐγκαταλείψη ὁ Θεός, μπορεῖ νὰ χρεωκοπήση καὶ νὰ πάη φυλακή. 

Πάντως, ὅποιος ἔχει χαρίσματα, ἀλλὰ δὲν ἔχει ταπείνωση καὶ πληγώνει μὲ 
τὴν προκλητικὴ συμπεριφορά του τὸν πλησίον του, ἀναγκάζει τὸν Χριστὸ νὰ πάρη τὸ 
κατσαριδάκι καὶ νὰ τοῦ λασκάρη Λίγο τὴν βίδα, γιὰ νὰ ταπεινωθῆ ἀκουσίως. Ἄς 
ὑποθέσουμε, κάποιος θέλει νὰ βγάλη ἕναν βράχο καὶ παιδεύεται, γιατὶ δὲν ἔχει πολὺ 
μυαλό, ὥστε νὰ βρῆ ἕναν τρόπο νὰ τὸν µετακινήση. Ὁπότε τὸν πλησιάζει ἕνας ἄλλος 
ποὺ εἶναι λίγο ἔξυπνος καὶ τοῦ λέει: «Βρὲ χαµένε, δὲν σοῦ κόβει». Παίρνει ἀμέσως 
ἕναν λοστό, τὸν κάνει μοχλὸ καὶ βγάζει εὔκολα τὸν βράχο. Ἐ, ἀφοῦ Φέρεται ἔτσι, δὲν 
εἶναι δίκαιο νὰ πάρη τὸ κατσαβρίδι ὁ Θεὸς καὶ νὰ τοῦ λασκάρη λίγο τὸ μυαλό; Μερικοὶ 
ποὺ εἶναι μεγάλοι ρήτορες παθαίνουν µεγάλες διαλείψεις καὶ φθάνουν σὲ σημεῖο νὰ 
μὴν μποροῦν οὔτε μιὰ λέξη νὰ ποῦν! Ἔτσι ταπεινώνονται. Ἂν ἄφηνε ὁ Θεὸς κάποιον 
συνέχεια ρήτορα-ρήτορα κι ἐκεῖνος ὑπερηφανευόταν, τί θὰ γινόταν; Τὸν καθέναν ὁ 
Θεὸς τὸν φρενάρει μὲ κάποιον τρόπο, γιὰ νὰ μὴν πάθη ζημιά. 

Πρέπει πολὺ νὰ προσέξουμε τὰ χαρίσματα ποὺ μᾶς ἔδωσε ὁ Θεὸς νὰ μὴν τὰ 
οἰκειοποιούμαστε, ἀλλὰ νὰ εὐχαριστοῦμε τὸν Θεὸ καὶ νὰ έχουµε τὴν ἀνησυχία μὴν 


2Λ’ Ρασ. 19, 15: Νεεμ. 9, 6: Ἐσθηρ 4, 17: Ἠσ. 37, 16:Ἱερ. 39, 17. 
4Α’ Κορ. 8, 7. 

τυχὸν δὲν ἀνταποκρινόμαστε σ αὐτά. Συγχρόνως νὰ πονᾶμε γιὰ τοὺς ἄλλους ποὺ 
δὲν ἀξιώθηκαν νὰ λάβουν τέτοια χαρίσματα ἀπὸ τὸν Θεὸ καὶ νὰ προσευχώµαστε γι 
αὐτούς. Καὶ ὅταν βλέπουμε ἕναν ἄνθρωπο νὰ ὑστερη σὲ κάτι, νὰ λέμε μὲ τὸν λογισμό 
μας: «Ἐὰν αὐτὸς εἶχε τὰ χαρίσματα ποὺ ἔδωσε σ᾿ ἐμένα ὁ Θεός, θὰ ἦταν τώρα ἅγιος, 
ἐνῶ ἐγὼ δὲν τὰ ἀξιοποίησα, καὶ ἐπιπλέον ἀδικῷ τὸν Θεὸ κάνοντας δικά µου τὰ 
χαρίσματα ποὺ μοῦ ἔδωσε». Ὁ Θεὸς βέβαια δὲν στενοχωριέται, ὅταν ὁ ἄνθρωπος 
οἰκειοποιῆται τὰ χαρίσματα ποὺ τοῦ δίνει: δὲν μπορεῖ ὅμως νὰ τοῦ δώση ἄλλα, γιὰ νὰ 
μὴν τὸν βλάψη. Ἐνῶ, ἂν κάποιος κινῆται ἁπλὰ καὶ ταπεινά, γιατὶ ἀναγνωρίζει ὅτι τὰ 
χαρίσματα ποὺ ἔχει εἶναι τοῦ Θεοῦ, τότε ὁ Θεὸς θὰ τοῦ δώση καὶ ἄλλα. 

Μὲ τὴν ὑπερηφάνεια κάνουμε τὸν ἑαυτό µας δυστυχισµένο, ἐπειδὴ τὸν 
ἀπογυμνώνουμε ἀπὸ τὰ χαρίσματα ποὺ μᾶς δίνει ὁ Θεός, ἀλλὰ στενοχωροῦµε καὶ τὸν 
Θεό, ποὺ πονάει, γιατὶ μᾶς βλέπει δυστυχισµένους. Γιατί, ἐνῶ ἔχει ἄφθονα πλούτη νὰ 
μᾶς δωρίση, δὲν μᾶς τὰ δίνει, γιὰ νὰ μὴ μᾶς βλάψη. Γιατὶ τί γίνεται; Ἂν μᾶς δώση 
κάποιο χάρισμα, βλέπουμε τοὺς ἄλλους σὰν μυρμήγκια καὶ τοὺς πληγώνουµε μὲ τὴν 
ὑπερήφανη συμπεριφορά µας. Ἂν δὲν μᾶς δώση, ἀπελπιζόμαστε. Ὁπότε καὶ ὁ Θεὸς 
λέει: «Ἂν τοὺς δώσω κάποιο χάρισμα, ὑπερηφανεύονται, βλάπτουν τὸν ἑαυτό τους καὶ 
στοὺς ἄλλους Φέρονται μὲ ἀναίδεια. Ἂν δὲν τοὺς δώσω, εἶναι ταλαίπωροι, 
βασανισμένοι. Κι ἐγὼ δὲν ξέρωτί νὰ κάνω». 

Νὰ εὐχαριστοῦμε τὸν Θεὸ ὄχι µόνο γιὰ τὰ χαρίσματα ποὺ μᾶς ἔχει δώσει, 
ἀλλὰ καὶ γιὰ τὸ ὅτι μᾶς ἔχει κάνει ἀνθρώπους, ἐνῶ Νοικοκύρης εἶναι καὶ μποροῦσε νὰ 
μᾶς κάνη καὶ Φίδια καὶ σκορπιοὺς καὶ χελῶνες καὶ µουλαράκια καὶ γαϊδουράκια. «Ὁ 
Θεός, νὰ λέμε, μποροῦσε νὰ μὲ κάνη μουλάρι καὶ νὰ ἔπεφτα σὲ ἀδιάκριτα χέρια καὶ 
νὰ μὲ φόρτωναν ἑκατὸν πενῆντα κιλὰ βάρος καὶ νὰ μὲ χτυποῦσαν, ἀλλὰ δὲν μὲ 
ἔκανε. Μποροῦσε νὰ μὲ κάνη Φίδι ἢ σκορπιό, ἀλλὰ δὲν μὲ έκανε. Μποροῦσε νὰ μὲ 
κάνη χελώνα, γουρούνι, βάτραχο, κουνούπι, μύγα κ.λπ., ἀλλὰ δὲν μὲ ἔκανε. Τί μὲ 
έκανε; Μὲ ἔκανε ἄνθρωπο. Ἐγὼ ἔχω ἀνταποκριθῆ σὲ ὅσα μοῦ ἔδωσε; Όχι». Ἂν ὁ 
ἄνθρωπος δὲν ἐξετάζη τὰ πράγµατα μὲ αὐτὸν τὸν τρόπο, ἐνῶ Φαίνεται στοὺς 
ἀνθρώπους δίκαιος, εἶναι ὁ μεγαλύτερος ἄδικος τοῦ κόσμου, γιατὶ δὲν ἀδικεῖ 
ἀνθρώπους, ἀλλὰ τὸν Θεό, ποὺ τοῦ έδωσε τόσα χαρίσματα. Ὅταν ὅμως τὰ ἐξετάζη μὲ 
αὐτὸν τὸν τρόπο, ἀκόμη κι ἂν Φθάση σὲ πνευματικὰ µέτρα καὶ κάνη χιλιάδες 
θαύματα τὴν ἡμέρα, πάλι δὲν θὰ τοῦ πῆ ὁ λογισμὸς ὅτι κάτι κάνει, γιατὶ ὅλα τὰ 
ἀποδίδει στὸν Θεὸ καὶ αὐτὸς ἐλέγχεται συνέχεια μήπως δὲν ἔχει ἀνταποκριθῆ σὲ ὅσα 
τοῦ ἔδωσε ὁ Θεός. Καὶ τότε ἀρχίζει ἀπὸ αὐτὴν τὴν ζωὴ ἡ µία Χάρις νὰ διαδέχεται τὴν 
ἄλλη καὶ ἡ ἄλλη τὴν ἄλλη, καὶ ἔτσι γίνεται χαριτωµένος ἄνθρωπος, ἐπειδὴ ἡ 
ταπείνωση τοῦ ἔγινε πλέον κατάσταση. Καὶ ὅταν τὰ ἀποδίδη ὅλα στὸν Θεὸ καὶ γίνη 
εὐγνώμων δοῦλος τοῦ Θεοῦ, θὰ ἀκούση στὴν ἄλλη ζωὴ τὸ «εὖ, δοῦλε ἀγαθὲ καὶ πιστέ! 
ἐπὶ ὀλίγα ἧἦς πιστός, ἐπὶ πολλῶν σε καταστήσω»Σ. 


5Λήατθ. 25,21 καὶ 25, 29. 

ΤΡΙΤΟ ΜΕΡΟΣ -)ΚΑΤΑΚΡΙΣΗ:Η ΜΕΓΑΛΗ ΑΛΙΚΙΑ 


«Μόνον ὁ Θεὸς κρίνει δίκαια, γιατὶ µόνον 
Αὐτὸς γνωρίζει τὶς καρδιὲς τῶν ἀνθρώπων. 
Ἐμεῖς, ἐπειδὴ δὲν ξέρουμε 
τὴν δίκαιη κρίση τοῦ Θεοῦ, 
κρίνουµε"κατ ὄψιν", ἐξωτερικά, 
καὶ γι αὐτὸ πέφτουµε ἔξω καὶ ἀδικοῦμε τὸν ἄλλον». 

ΚΕΦΑΛΑΙΟ 1 - «Μὴ κρίνετε, ἵνα μὴ κριθήτε»! 
Ἡ κατάκριση εἶναι γεμάτη ἀπὸ ἀδικία 


-Γέροντα, εὔκολα κρίνω καὶ κατακρίνω. 

- Ἡ κρίση ποὺ ἔχεις, εἶναι, φυσικά, χάρισμα ποὺ σοῦ ἔδωσε ὁ Θεός, ἀλλὰ τὴν 
ἐκμεταλλεύεται τὸ ταγκαλάκι καὶ σὲ κάνει νὰ κατακρίνης καὶ νὰ ἁμαρτάνης. Γι αὐτό, 
µέχρι νὰ ἐξαγνισθῆ ἡ κρίση σου καὶ νὰ ἔρθη ὁ θΟεῖος Φωτισμός, νὰ μὴν τὴν 
ἐμπιστεύεσαι. Ὅταν κανεὶς ἀσχολῆται μὲ τοὺς ἄλλους καὶ τοὺς κρίνη, ἐνῶ ἀκόμη δὲν 
ἔχει ἐξαγνισθη ἡ κρίση του, πέφτει συνέχεια στὴν κατάκριση. 

-Καὶ πῶς, Γέροντα, θὰ ἐξαγνισθη ἡ κρίση µου; 

- Πρέπει νὰ τὴν λαμπικάρης. Μπορεῖ νὰ ἔχης καλὴ διάθεση καὶ μιὰ δύναμη 
µέσα σου, ἀλλὰ πιστεύεις ὅτι κρίνεις πάντοτε σωστά. Ἡ κρίση σου ὅμως εἶναι 
ἀνορώπινη, κοσμική. Προσπάθησε νὰ ἁπαλλαγῆς ἀπὸ τὸ ἀνθρώπινο στοιχεῖο, νὰ 
ἀποκτήσης ἀνιδιοτέλεια, γιὰ νὰ ἔρθη ὁ θεῖος φωτισμὸς καὶ νὰ γίνη ἡ κρίση σου 
πνευματική, θεϊκή. Τότε ἡ κρίση σου θὰ εἶναι σύμφωνη μὲ τὴν δικαιοσύνη τοῦ Θεοῦ 
καὶ ὄχι μὲ τὴν ἀνθρώπινη δικαιοσύνη: μὲ τὴν ἀγάπη καὶ τὴν εὐσπλαχνία τοῦ Θεοῦ καὶ 
ὄχι μὲ τὴν λογικὴ τὴν ἀνθρώπινη. 

Μόνον ὁ Θεὸς κρίνει δίκαια, γιατὶ µόνον Αὐτὸς γνωρίζει τὶς καρδιὲς τῶν 
ἀνθρώπων. Ἐμεῖς, ἐπειδὴ δὲν εέρουµε τὴν δίκαιη κρίση τοῦ Θεοῦ, κρίνουµε «κατ᾽ 
ὄψιν»2, ἐξωτερικά, καὶ γι αὐτὸ πέφτουµε ἔξω καὶ ἀδικοῦμε τὸν ἄλλον. Ἡ ἀνθρώπινη 
κρίση µας δηλαδὴ εἶναι μιὰ µεγάλη ἀδικία. Εἶδες τί εἶπε ὁ Χριστός: «ΜΙἠ κρίνετε κατ᾽ 
ὄψιν, ἀλλὰ τὴν δικαίαν κρίσιν κρίνατε»». 

Θέλει πολλὴ προσοχή! ποτὲ δὲν μποροῦμε νὰ γνωρίζουμε πως ἀκριβῶς ἔχουν 
τὰ πράγματα. Πρὶν ἀπὸ χρόνια σὲ ἕνα μοναστήρι στὸ Ἅγιον Ὄρος ἦταν ἕνας πολὺ 
εὐλαβὴς διάκος. Κάποτε ὅμως Φόρεσε ροῦχα κοσμικὰ καὶ γύρισε στὴν πατρίδα του. 
Ἰότε πολλοὶ Πατέρες εἶπαν διάφορα ἐναντίον του. Ἀλλὰ τί εἶχε γίνει Κάποιος τοῦ 
εἶχε γράψει ὅτι οἱ ἀδελφές του ἦταν ἀκόμη ἀτακτοποίητες καί, ἐπειδὴ φοβήθηκε 
μήπως παραστρατήσουν, πῆγε νὰ τὶς βοηθήση. Ἔπιασε δουλειὰ σὲ ἕνα ἐργοστάσιο 
καὶ ζοῦσε πιὸ καλογερικὰ ἀπὸ ὅτι προηγουμένως. Μόλις τακτοποίησε τὶς ἀδελφές 
του, ἄφησε τὴν δουλειά του καὶ πῆγε πάλι σὲ μοναστήρι, γιὰ νὰ µείνη. Ὁ ἡγούμενος, 
ὅταν εἶδε ὅτι τὰ ήξερε ὅλα, τυπικό, διακονήµατα κ.λπ., τὸν ρώτησε ποῦ τὰ έμαθε καὶ 
ἐκεῖνος ἄνοιξε τὴν καρδιά του καὶ τοῦ τὰ εἶπε ὅλα. Τότε ὁ ἡγούμενος ἐνημέρωσε τὸν 
ἐπίσκοπο, καὶ ἐκεῖνος τὸν χειροτόνησε ἀμέσως ἱερέα. Μετὰ πΏῆγε σὲ ἕνα 
ἀπομακρυσμένο μοναστήρι καὶ ἐκεῖ ζοῦσε πολὺ πνευματικὴ ζωή, μὲ πολλὴ ἄσκηση. 
Ἔφθασε σὲ ἁγία κατάσταση καὶ βοήθησε πνευματικὰ πολλοὺς ἀνθρώπους. Μερικοὶ 
ποὺ δὲν ξέρουν τί ἀπέγινε μπορεῖ ἀκόμη νὰ τὸν κατακρίνουν΄. 


1Ματο.7,1 

2Ίω. 7, 24. 

ποτε, 

4 Τὸ παράδειγµα αὐτὸ ἀναφέρεται σὲ µία ἐνέργεια, ἡ ὁποία σύµφωνα μὲ τοὺς κανόνες 
τῆς Ἐκκλησίας καὶ τὴν ἐκκλησιαστικὴ τάξη δὲν μπορεῖ νὰ θεωρηθῆ σωστή. Ὁ Γέροντας τὸ 
ἀνέφερε, γιὰ νὰ τονίση ὅτι ἡ «κατ ὄψιν» κρίση, ὅσο σωστὴ καὶ ἂν Φαίνεται, μπορεῖ νὰ ἀδικήση 
τὸν ἄλλον. 

Πόσο πρέπει νὰ προσέχουμε τὴν κατάκριση! Πόσο ἀδικοῦμε τὸν πλησίον µας, 
ὅταν τὸν κατακρίνουµε! Ἂν καὶ στὴν πραγματικότητα μὲ τὴν κατάκριση ἀδικοῦμε τὸν 
ἑαυτό µας καὶ ὄχι τοὺς ἄλλους, διότι μᾶς ἀποστρέφεται ὁ Θεός. Τίποτε ἄλλο δὲν 
ἀποστρέφεται τόσο πολὺ ὁ Θεὸς ὅσο τὴν κατάκριση, γιατὶ ὁ Θεὸς εἶναι δίκαιος καὶ ἡ 
κατάκριση εἶναι γεμάτη ἀπὸ ἀδικία. 


Πῶς φθάνουμε στὴν κατάκριση 


-Γέροντα, γιατί πέφτω συχνὰ στὴν κατάκριση; 

- Ἐπειδὴ ἀσχολεῖσαι πολὺ μὲ τοὺς ἄλλους. Περιεργάζεσαι τὶς ἀδελφὲς καὶ 
θέλεις ἀπὸ περιέργεια νὰ µαθαίνης τί κάνει ἡ µιά, τί κάνει ἡ ἄλλη: ἔτσι µαζεύεις 
ὑλικό, γιὰ νὰ ἔχη τὸ ταγκαλάκι νὰ ἐργάζεται καὶ νὰ σὲ ρίχνη στὴν κατάκριση. 

Γιατί, Γέροντα, ἐνω πρώτα δὲν ἔβλεπα τὰ ἐλαττώματα τῶν ἄλλων, τώρα τὰ 
βλέπω καὶ κατακρίνω; 

--Τώρα βλέπεις τὰ ἐλαττώματα τῶν ἄλλων, γιατὶ δὲν βλέπεις τὰ δικά σου. 

-ἈΑπὸ ποῦ προέρχονται, Γέροντα, οἱ λογισμοὶ κατακρίσεως; 

-ἈΑπὸ τὴν ἰδέα ποὺ ἔχουμε γιὰ τὸν ἑαυτό µας -- δηλαδὴ ἀπὸ τὴν ὑπερηφάνεια 
--καὶ ἀπὸ τὴν τάση νὰ δικαιολογοῦμµε τὸν ἑαυτό µας. 

-Γέροντα, ἡ κατάκριση ἔχει ἔλλειψη ἀγάπης; 

- Ἔμ, τί ἔχει Καὶ ἔλλειψη ἀγάπης ἔχει καὶ ἀναίδεια έχει. Ὅταν δὲν έχης 
ἀγάπη, δὲν βλέπεις μὲ ἐπιείκεια τὰ λάθη τῶν ἄλλων, ὁπότε τοὺς ταπεινώνεις µέσα 
σου καὶ τοὺς κατακρίνεις. Πάει μετὰ τὸ ταγκαλάκι καὶ τοὺς βάζει νὰ κάνουν καὶ ἄλλο 
σφάλμα! τὸ βλέπεις ἐσύ, τοὺς κατακρίνεις πάλι καὶ ὕστερα συµπεριφέρεσαι μὲ 
ἀναίδεια. 

- Μερικὲς Φορές, Γέροντα, μὲ στενοχωρεῖ ἡ ἀδελφὴ μὲ τὴν ὁποία 
συνεργάζοµαι καὶ τὴν κατακρίνω. 

- Ποῦ ξέρεις ἐσὺ μὲ πόσα ταγκαλάκια πολεμάει ἐκείνη τὴν ὥρα ἡ ἀδελφή; 
Μπορεῖ νὰ τὴν πολεμοῦσαν πενήντα δαίμονες, γιὰ νὰ τὴν ρίξουν, ὥστε νὰ σὲ κάνουν 
νὰ πῆς: «Ά, τέτοια εἶναι». Ὕστερα, ὅταν δοῦν ὅτι τὴν κατέκρινες, θὰ ἔρθουν 
πεντακόσιοι δαίμονες νὰ τὴν ρίξουν πάλι µπροστά σου, γιὰ νὰ τὴν κατακρίνης ἀκόμη 
περισσότερο. Μπορεῖ λ.χ. νὰ τῆς πῆς: «Ἀδελφή, μὴ βάζης αὐτὸ τὸ πράγµα ἐκεῖ ἐδῶ 
εἶναι ἡ θέση του». Τὴν ἄλλη µέρα θὰ τὴν κάνη τὸ ταγκαλάκι νὰ ξεχάση τί τῆς εἶπες 
καὶ νὰ τὸ βάλη πάλι στὴν ἴδια θέση. Θὰ κάνη καὶ καμμιὰ ἄλλη ἀταξία καὶ θὰ λὲς μὲ 
τὸν λογισμό σου: «Μὰ χθὲς τῆς εἶπα νὰ προσέξη καὶ σήµερα τὸ έβαλε πάλι ἑκεῖι 
Ἔκανε κι ἄλλη ἀταξία!». Ὁπότε τὴν κατακρίνεις καὶ δὲν μπορεῖς νὰ συγκρατηθῆς καὶ 
νὰ μὴ µιλήσης. «Ἀδελφή, τῆς λές, δὲν σοῦ εἶπα νὰ μὴ τὸ βάζης ἐκεῖ Αὐτὸ εἶναι 
ἀκαταστασία. Μὲ ἔχει σκανδαλίσει ἡ συμπεριφορά σου!». Αὐτὸ ἦταν! Ὁ διάβολος 
ἔκανε τὴν δουλειά του. Σὲ έβαλε νὰ τὴν κατακρίνης, ἀλλὰ καὶ νὰ ψυχρανθῆς µαζίτης. 
Καὶ ἐκείνη, ἐπειδὴ δὲν ξέρει ὅτι ἐσὺ ἤσουν αἰτία γιὰ τὴν ἀπροσεξία της, θὰ νιώθη 
τύψεις ποὺ σὲ σκανδάλισε καὶ θὰ πέση σὲ λύπη. Βλέπετε μὲ τί πονηριὰ ἐργάζεται τὸ 
ταγκαλάκι κι ἐμεῖς τὸ ἀκοῦμε; 

Γι αὐτὸ προσπαθῆστε νὰ μὴν κρίνετε κανέναν νὰ κρίνετε µόνον τὰ 
ταγκαλάκια πού, ἐνῶ ἦταν Άγγελοι, κατήντησαν δαίμονες καί, ἀντὶ νὰ µετανοήσουν, 
γίνονται πιὸ πονηροὶ καὶ κακοὶ καὶ βάλθηκαν μὲ µανία νὰ καταστρέφουν τὰ 

πλάσματα τοῦ Θεοῦ. Ὁ πονηρὸς δηλαδὴ παρακινεῖ τοὺς ἀνθρώπους νὰ κάνουν 
παραξενιὲς καὶ ἀταξίες, καὶ ὁ ἴδιος πάλι βάζει λογισμοὺς σὲ ἄλλους ἀνθρώπους, γιὰ 
νὰ κρίνουν καὶ νὰ κατακρίνουν, καὶ ἔτσι νικάει καὶ τοὺς μὲν καὶ τοὺς δέ. Καὶ αὐτοὶ μὲν 
ποὺ νικοῦνται καὶ κάνουν ἀταξίες, αἰσθάνονται μετὰ τὴν ἐνοχή τους καὶ μετανοοῦν, 
ἐνῶ οἱ ἄλλοι ποὺ κατακρίνουν δικαιώνουν τὸν ἑαυτό τους, ὑπερηφανεύονται καὶ 
καταλήγουν στὴν ἴδια πτώση μὲ τὸν πονηρό, τὴν ὑπερηφάνεια. 


Μὲ τὴν κατάκριση φεύγει ἡ Χάρις τοῦ Θεοῦ 


- Ὅταν, Γέροντα, μοῦ περνάη ἕνας λογισμὸς εἰς βάρος τοῦ ἄλλου, εἶναι 
πάντοτε κατάκριση; 

-Δὲν τὸ καταλαβαίνεις ἐκείνη τὴν ὥρα; 

--Μερικὲς φορὲς ἀργῶ νὰ τὸ καταλάβω. 

- Κοίταξε νὰ καταλαβαίνης τὸ συντομµώτερο τὴν πτώση σου καὶ νὰ ζητᾶς 
συγχώρηση καὶ ἀπὸ τὴν ἀδελφὴ τὴν ὁποία κατέκρινες καὶ ἀπὸ τὸν Θεό, γιατὶ αὐτὸ 
γίνεται ἐμπόδιο στὴν προσευχή. Μὲ τὴν κατάκριση Φεύγει αὐτομάτως ἡ Χάρις τοῦ 
Θεοῦ καὶ δημιουργεῖται ἀμέσως ψυχρότητα στὴν ἐπικοινωνία σου μὲ τὸν Θεό. Πῶς νὰ 
κάνης μετὰ προσευχή; Ἡ καρδιὰ γίνεται πάγος, μάρμαρο. 

Ἡ κατάκριση καὶ ἡ καταλαλιὰ εἶναι οἱ μεγαλύτερες ἁμαρτίες καὶ 
ἀπομακρύνουν τὴν Χάρη τοῦ Θεοῦ περισσότερο ἀπὸ κάθε ἄλλο ἁμάρτημα. «Ὅπως τὸ 
νερὸ σβήνει τὴν φωτιά, λέει ὁ Ἅγιος Ἰωάννης τῆς Κλίµακος, ἔτσι καὶ ἡ κατάκριση 
σβήνει τὴν Χάρη τοῦ Θεοῦ»Σ. 

-Γέροντα, νυστάζω πολὺ στὴν πρωινὴ Ἀκολουθία. 

--Μήπως κατέκρινες καμμιὰ ἀδελφή; Ἐσὺ βλέπεις ἐξωτερικὰ τὰ πράγµατα 
καὶ κατακρίνεις, γι αὐτὸ νυστάζεις μετὰ στὴν Ἀκολουθία. Ἀπὸ τὴν στιγμὴ δηλαδὴ 
ποὺ κατακρίνει κανεὶς καὶ δὲν ἀντιμετωπίζει τὰ πράγµατα πνευματικά, μαζεύονται 
δέκατα πνευματικὰ καὶ ἀποδυναμώνεται. Καὶ ὅταν ἀποδυναμωθη, ἡ νυστάζει ἢ ἔχει 
ἀυπνία. 

-Γέροντα, συχνὰ πέφτω καὶ στὴν γαστριµαργία. 

-Κοίταξε, ἐκεῖνο ποὺ τώρα πρέπει νὰ προσέξης πολὺ εἶναι ἡ κατάκριση. Ἂν 
δὲν κόψης τὴν κατάκριση, οὔτε ἀπὸ τὴν γαστριµαργία θὰ µπορέσης νὰ ἀπαλλαγῆς. Ὁ 
ἄνθρωπος ποὺ κατακρίνει, ἐπειδὴ διώχνει τὴν Χάρη τοῦ Θεοῦ, µένει ἀβοήθητος καὶ 
δὲν μπορεῖ νὰ κόψη τὰ ἐλαττώματά του. Καὶ ἂν δὲν καταλάβη τὸ σφάλμα του, γιὰ νὰ 
ταπεινωθῆ, θὰ ἔχη συνέχεια πτώσεις. Ἂν ὅμως τὸ καταλάβη καὶ ζητήση τὴν βοήθεια 
τοῦ Θεοῦ, τότε ξαναέρχεται ἡ Χάρις τοῦ Θεοῦ. 


Ὅποιος κατακρίνει τοὺς ἄλλους, πέφτει στὰ ἴδια σφάλματα 


-Γέροντα, πὼς συμβαίνει, ὅταν κατακρίνω μιὰ ἀδελφὴ γιὰ κάποιο σφάλμα 
τῆς, σὲ λίγο νὰ κάνω κι ἐγὼ τὸ ἴδιο σφάλμα; 

-Ἂν κατακρίνη κανεὶς τὸν ἄλλον γιὰ ἕνα σφάλμα του καὶ δὲν καταλάβη τὴν 
πτώση του, ὥστε νὰ µετανοήση, συνήθως πέφτει στὸ ἴδιο σφάλμα, γιὰ νὰ τὸ 


ΣΕΛ. Ἰωάννου τοῦ Σιναΐτου, Κλιμαξ, μεταγλωττισθείσα ὑπὸ Ἱερεμίου Σιναῖτου, ἐκδοθεῖσα 
τὸ πρῶτον ἐν ἔτει 1774 ἓν Βενετίᾳ, Λόγος Ι΄, η΄, ἐκδ. «Ἀστήρ», Ἀθῆναι 1969, σ. 145. 

καταλάβη. Ὁ Θεὸς δηλαδὴ ἀπὸ ἀγάπη ἐπιτρέπει νὰ ἀντιγράφη ὁ ἄνθρωπος τὴν 
κατάσταση αὐτοῦ τὸν ὁποῖο κατέκρινε. Ἂν πῆς λ.χ. ὅτι κάποιος εἶναι πλεονέκτης καὶ 
δὲν καταλάβρης ὅτι κατέκρινες, ὁ Θεὸς παίρνει τὴν Χάρη Του καὶ ἐπιτρέπει νὰ πέσης κι 
ἐσὺ στὴν πλεονεξία’ ἀρχίζεις τότε νὰ μαζεύης. Μέχρι νὰ καταλάβης τὴν πτώση σου 
καὶ νὰ ζητήσης συγχώρεση ἀπὸ τὸν Θεό, θὰ λειτουργοῦν οἱ πνευματικοὶ νόμοι. 

Γιὰ νὰ σὲ βοηθήσω, θὰ σοῦ πῶ κάτι ἀπὸ τὸν ἑαυτό µου. Ὅταν ἤμουν στὴν 
Ἱερὰ Μονὴ Στοµίου, ἔμαθα γιὰ μιὰ συµμµαθήτριά µου ἀπὸ τὸ Δημοτικὸ ὅτι εἶχε 
παραστρατήσει καὶ έκανε ζημιὰ κάτω στὴν Κόνιτσα. Προσευχόµουν λοιπὸν νὰ τὴν 
φωτίση ὁ Θεὸς νὰ ἀνεβῆ στὸ μοναστήρι, γιὰ νὰ τῆς μιλήσω. Εἶχα ξεχωρίσει καὶ μερικὰ 
κομμάτια περὶ µετανοίας ἀπὸ τὴν Ἁγία Γραφὴ καὶ ἀπὸ Πατερικά. Μιὰ µέρα λοιπὸν 
ἠρθε μὲ δυὸ ἄλλες γυναῖκες. Μιλήσαμε καὶ ἔδειξε ὅτι κατάλαβε. Στὴν συνέχεια 
ἐρχόταν συχνὰ μὲ τὸ παιδί της καὶ ἔφερνε κεριά, λάδι, λιβάνι γιὰ τὸν ναό. Μιὰ φορὰ 
κάποιοι γνωστοὶ προσκυνητὲς ἀπὸ τὴν Κόνιτσα μοῦ λένε: «Πάτερ, αὐτὴ ἡ γυναίκα 
ὑποκρίνεται. Ἐδῶ φέρνει κεριὰ καὶ λιβάνι καὶ κάτω συνεχίζει μὲ τοὺς ἀξιωματικούς». 
Ὅταν ξαναήρθε, τὴν βρῆκα στὴν ἐκκλησία νὰ ἀσπάζεται τὶς εἰκόνες, καὶ τῆς ἔβαλα 
τὶς φωνές: «Φύγε ἀπὸ ᾿δῶ, τῆς εἶπα, ἔχεις βρωμίσει ὅλη τὴν περιοχή!...». Ἡ καηµένη 
ἔφυγε κλαίγοντας. Δὲν πέρασε πολλὴ ὥρα καὶ αἰσθάνθηκα µεγάλο σαρκικὸ πόλεμο. 
«Τί εἶναι αὐτό; λέω. Ποτέ µου δὲν εἶχα τέτοιον πειρασμό. Τί συμβαίνει». Δὲν 
μποροῦσα νὰ βρῷ τὴν αἰτία. Κάνω προσευχή, τὰ ἴδια" ὁπότε παίρνω τὸν ἀνήφορο γιὰ 
τὴν Γκαμήλαν. «Καλύτερα νὰ μὲ Φφᾶνε οἱ ἀρκοῦδες», εἶπα. Προχώρησα ἀρκετὰ µέσα 
στὸ βουνό' ὁ πειρασμὸς δὲν ὑποχωροῦσε. Βγάζω τότε ἕνα τσεκουράκι ποὺ εἶχα 
κρεμασμµένο στὴν µέση µου καὶ δίνω τρεῖς τσεκουριὲς στὸ πόδι µου, µήπως καὶ μὲ τὸν 
πόνο Φύγη ὁ πειρασμός. Τὸ παπούτσι γέμισε αἷμα, ἀλλὰ τίποτε. Σὲ μιὰ στιγμὴ ἠρθε 
στὸν νοῦ µου ἐκείνη ἡ γυναίκα καὶ τὰ λόγια ποὺ τῆς εἶχα πεῖ. «Θεέ µου, εἴπα τότε, ἐγὼ 
γιὰ λίγο ἔζησα αὐτὴν τὴν κόλαση καὶ δὲν μπορῶ νὰ τὴν ἀντέξω, κι αὐτὴ ἡ ταλαίπωρη 
ποὺ ζῆ συνέχεια αὐτὴν τὴν κόλαση!.. Συγχώρεσέ µε ποὺ τὴν κατέκρινα». Ἀμέσως 
ένιωσα μιὰ δροσιὰ θεϊκὴ καὶ ἐξαφανίσθηκε ὁ πόλεμος. Βλέπεις τί κάνει ἡ κατάκριση7; 


Ἂν παραβλέπουμε τὰ σφάλματα τῶν ἄλλων, θὰ παραβλέψη καὶ ὁ Θεὸς τὰ 
δικά µας 


-Γέροντα, σήµερα στὴν διαλογὴ τῶν ἐλιῶν κατέκρινα μερικὲς ἀδελφές, γιατὶ 
ἔβλεπα ὅτι δὲν ἔκαναν προσεκτικὰ τὴν δουλειά τους. 


ὁΓκαμήλα ὀνομάζεται ἡ βουνοκορφὴ τῆς Πίνδου Πάπιγγο-Τύμφη, ἐπειδὴ τὸ σχῆμα της 
μοιάζει μὲ καμήλα. 

”. Ὁ Γέροντας ἀποκαλύπτοντας ἐξομολογητικὰ τὸ γεγονὸς αὐτό, ἀποκαλύπτει 
συγχρόνως τὸ μαρτυρικό του φρόνημα, τὸ ὁποῖο πήγαζε ἀπὸ τὴν ἀγάπη του γιὰ τὸν Χριστό. Ἡ 
ἀγάπη αὐτὴ κατέφλεγε τὴν καρδιά του καὶ τὸν παρακινοῦσε πρὸς κάθε ὑπερβολὴ ἀσκήσεως 
καὶ ὀδύνης. Τὸ κίνητρο δηλαδὴ γιὰ τὴν ἀντιμετώπιση αὐτὴν τοῦ πειρασμοῦ δὲν ἦταν τὸ µίσος 
πρὸς τὸ σῶμα, ἀλλὰ ἡ ἀγάπη του γιὰ τὸν Χριστό. (Παρόμοια παραδείγματα μαρτυροῦνται καὶ 
στοὺς βίους τῶν Ἁγίων. Βλ. Βίος Ὁσίου Μαορτινιανοῦ, 19 Φεβρουαρίου). Ὁ Γέροντας ἀνέφερε 
τὸ γεγονὸς αὐτό, γιὰ νὰ τονίση ὅτι μὲ τὴν κατάκριση ἀπομακρύνεται ἀπὸ τὸν ἄνθρωπο ἡ 
Χάρις τοῦ Θεοῦ: σὲ καμμιὰ περίπτωση δὲν θὰ ὑπεδείκνυε παρόμοια ἀντιμετώπιση ἑνὸς 
σαρκικοῦ πειρασμοῦ. 

-Κοίταξε νὰ ἀφήσης τὶς κρίσεις καὶ τὶς κατακρίσεις, γιατὶ μετὰ θὰ σὲ κρίνη κι 
ἐσένα ὁ Θεός. Ἐσὺ δὲν βάζεις καμμιὰ ἐλιὰ λίγο χαλασμένη μὲ τὶς καλές; 

- Όχι, Γέροντα, προσέχω νὰ μὴ βάζω. 

-Ἂν μᾶς κάνη τέτοιο καλὸ διάλεγµα ὁ Χριστὸς στὴν Κρίση, χαθήκαμε! Ἐνω, 
ἂν τώρα παραβλέπουμε τὰ σφάλματα τῶν ἄλλων καὶ δὲν τοὺς κατακρίνουµε, θὰ 
μποροῦμε τότε νὰ ποῦμε στὸν Χριστό: «Χριστέ µου, βάλε µε κι ἐμένα σὲ καμμιὰ ἄκρη 
µέσα στὸν Παράδεισο!». Θυμᾶστε τί γράφει τὸ Γεροντικὸ γιὰ ἕναν ἀμελῆ μοναχὸ ποὺ 
σώθηκε, ἐπειδὴ δὲν κατέκρινε; Ὅταν ἠρθε ἡ ὥρα νὰ πεθάνη, ἦταν πολὺ χαρούμενος 
καὶ εἰρηνικός. Τότε ὁ Γέροντάς του, γιὰ νὰ ὠφεληθοῦν οἱ Πατέρες ποὺ εἶχαν μαζευτῆ 
ἀπὸ τὰ γύρω Κελλιά, τὸν ρώτησε: «Ἀδελφέ, πῶς δὲν φοβᾶσαι τὸν θάνατο, ἀφοῦ 
έζησες μὲ ἀμέλεια;». Καὶ ὁ ἀδελφὸς τοῦ ἀπάντησε: «Εἶναι ἀλήθεια ὅτι ἔζησα μὲ 
ἀμέλεια: ἀπὸ τότε ὅμως ποὺ ἔγινα μοναχὸς προσπάθησα νὰ μὴν κατακρίνω κανέναν, 
ὁπότε τώρα θὰ πῶ στὸν Χριστό: Χριστέ µου, εἶμαι ἕνας ταλαίπωρος, ἀλλὰ 
τοὐλάχιστον τὴν ἐντολή Σου "μὴ κρίνετε, ἵνα μὴ κριθητε"Σ, τὴν τήρησα». «Μακάριος 
εἶσαι, ἀδελφέ, τοῦ εἶπε τότε ὁ Γέροντας, γιατὶ σώθηκες χωρὶς κόπο»”. 

- Γέροντα, μερικοὶ πνευματικοὶ ἄνθρωποι, ὅταν βλέπουν κάποιον νὰ ζῆ 
ἁμαρτωλά, λένε: «Ἀ, αὐτός, ἔτσι ποὺ πάει, εἶναι γιὰ τὴν κόλαση/!». 

-Άχ, ἂν οἱ κοσμικοὶ ἄνθρωποι θὰ πᾶνε στὴν κόλαση ἀπὸ τὶς καταχρήσεις, οἱ 
πνευματικοὶ ἄνθρωποι θὰ πᾶνε ἀπὸ τὶς κατακρίσεις... Γιὰ κανέναν δὲν μποροῦμε νὰ 
ποῦμε ὅτι θὰ πάη στὴν κόλαση. Ὁ Θεὸς δὲν ξέρουμε πῶς ἐργάζεται. Τὰ κρίµατα τοῦ 
Θεοῦ εἶναι ἄβυσσος. Κανέναν νὰ μὴν καταδικάζουµε, γιατὶ ἔτσι παίρνουμε τὴν κρίση 
ἀπὸ τὰ χέρια τοῦ Θεοῦ: πᾶμε νὰ γίνουμε θεοί. Ἂν μᾶς ρωτήση ὁ Χριστὸς τὴν ἡμέρα 
τῆς Κρίσεως, ἂς ποῦμε τὴν γνώµη µας... 


δλήατθ. 7, 1. 
3Βλ. Τὸ Μέγα Γεροντικόν, τόμος Α΄’, κεφ. Γ΄, παρ. 51, ἔκδ. Ἱ. Ἡσυχαστηρίου «Τὸ Γενέσιον 
τῆς Θεοτόκου», Πανόραμα Θεσσαλονίκης, 1994, σ. 344. 

ΚΕΦΑΛΑΙΟ Ζ- Ὁ ἀγώνας κατὰ τῆς κατακρίσεως 
Ἂν στραφοῦμε στὸν ἑαυτό µας, δὲν θὰ κατακρίνουµε 


-Γέροντα, ὅταν βλέπω κάποια ἀταξία στὸ διακόνηµα, κατακρίνω µέσα µου. 

-Ἐσύ, νὰ κοιτᾶς τὴν εὐταξία τὴν δική σου καὶ ὄχι τὶς ἀταξίες τῶν ἄλλων. Νὰ 
εἶσαι αὐστηρὴ μὲ τὸν ἑαυτό σου καὶ ὄχι μὲ τοὺς ἄλλους. Τί δουλειὰ ἔκανες σήµερα; 

-πεσκόνιζα. 

-Ξεσκόνιζες τοὺς ἄλλους ἢ τὸν ἑαυτό σου; 

-Δυστυχῶς τοὺς ἄλλους. 

- Κοίταξε, θὰ ἀρχίσης νὰ κάνης δουλειὰ στὸν ἑαυτό σου, ὅταν πάψης νὰ 
ἀσχολῆσαι μὲ τὸ τί κάνουν οἱ ἄλλοι γύρω σου. Ἂν ἀσχολῆσαι μὲ τὸν ἑαυτό σου καὶ 
πάψης νὰ ἀσχολῆσαι μὲ τοὺς ἄλλους, θὰ βλέπης µόνον τὰ δικά σου σφάλματα καὶ 
στοὺς ἄλλους δὲν θὰ βρίσκης κανένα σφάλμα. Τότε θὰ ἀπελπισθῆς μὲ τὴν καλὴ 
ἔννοια ἀπὸ τὸν ἑαυτό σου καὶ θὰ κατακρίνης µόνον τὸν ἑαυτό σου. Θὰ αἰσθάνεσαι 
τὴν ἁμαρτωλότητά σου καὶ θὰ ἀγωνίζεσαι νὰ ἀπαλλαγῆς ἀπὸ τὶς ἀδυναμίες σου. 
Ὕστερα, ὅταν θὰ βλέπης στοὺς ἄλλους κάποια ἀδυναμία, θὰ λές: «Μήπως ἐγὼ 
ξεπέρασα τὶς ἀδυναμίες µου; Πῶς λοιπὸν ἔχω τέτοια ἀπαίτηση ἀπὸ τοὺς ἄλλους;». Γι 
αὐτὸ νὰ μελετᾶς καὶ νὰ παρακολουθῆς συνέχεια τὸν ἑαυτό σου, γιὰ νὰ ἀποφεύγης 
τὴν κρυφὴ ὑπερηφάνεια, καὶ νὰ ἔχης αὐτομεμψία μὲ διάκριση, γιὰ νὰ ἀποφεύγης τὴν 
ἐσωτερικὴ κατάκριση! ἔτσι θὰ διορθωθῆς. 

- Γέροντα, ὁ Ἀββᾶς Ἰσαὰκ γράφει: «Ἐὰν ἀγαπᾶς τὴν καθαρότητα, εἰσελθων 
ἔργασαι ἐν τῇ ἀμπέλῳ τῆς καρδίας σου, ἐκρίζωσον ἐκ τῆς ψυχῆς σου τὰ πάθη, ἔργασαι 
μὴ γνῶναι κακίαν ἀνθρώπου»]. Τί ἐννοεῖ; 

-Ἐννοεῖ νὰ στραφῆς στὸν ἑαυτό σου καὶ νὰ κάνης δουλειὰ στὸν ἑαυτό σου. Οἱ 
Ἅγιοι πῶς ἁγίασαν; Εἶχαν στραφῆ στὸν ἑαυτό τους καὶ ἔβλεπαν µόνον τὰ δικά τους 
πάθη. Μὲ τὴν αὐτοκριτικὴ καὶ τὴν αὐτομεμψία ποὺ εἶχαν, ἔπεσαν τὰ λέπια ἀπὸ τὰ 
µάτια τῆς ψυχῆς τους καὶ ἔφθασαν νὰ βλέπουν καθαρὰ καὶ βαθιά. Ἔβλεπαν τὸν 
ἑαυτό τους κάτω ἀπὸ ὅλους τοὺς ἀνθρώπους καὶ ὅλους τοὺς θεωροῦσαν καλύτερους 
ἀπὸ τὸν ἑαυτό τους. Τὰ δικά τους σφάλματα τὰ ἔβλεπαν μεγάλα καὶ τὰ σφάλματα 
τῶν ἄλλων πολὺ μικρά, γιατὶ ἔβλεπαν μὲ τὰ µάτια τῆς ψυχῆς τους καὶ ὄχι μὲ τὰ γήινα 
µάτια. Ἔτσι ἐξηγεῖται ὅταν ἔλεγαν: «Ἐγὼ εἶμαι χειρότερος ἀπὸ ὅλους τοὺς 
ἀνθρώπους». Τὰ µάτια τῆς ψυχῆς τους εἶχαν καθαρίσει καὶ εἶχαν γίνει διόπτρες, γι 
αὐτὸ καὶ ἔβλεπαν τὰ μικρά τους σφάλματα -- τὰ ξυλαράκια -- σὰν δοκάρια. Ἐμεῖς 
ὅμως, ἑνῶ τὰ σφάλματά µας εἶναι δοκάρια, δὲν τὰ βλέπουμε ἢ τὰ βλέπουμε σὰν 
ξυλαράκιαΣ. Κοιτᾶμε τοὺς ἄλλους μὲ τὸ μικροσκόπιο καὶ βλέπουμε τὰ δικά τους 
ἁμαρτήματα μεγάλα, ἐνῶ τὰ δικά µας δὲν τὰ βλέπουμε, γιατὶ δὲν καθάρισαν τὰ µάτια 
τῆς ψυχῆς µας. 

Ἡ βάση εἶναι νὰ καθαρίσουν τὰ µάτια τῆς ψυχῆς. Ὅταν ὁ Χριστὸς ρώτησε τὸν 
τυφλό: «πῶς βλέπεις τώρα τοὺς ἀνθρώπους;», ἐκεῖνος Τοῦ ἀπάντησε: «σὰν δένδρα»2 


1 Βλ. Τοῦ Ὁσίου πατρὸς ἡμῶν Ἰσαάκ, Τὰ εὑρεθέντα ἀσκητικά, Ἐπιστολὴ Δ΄, ἐκδ. Ρασ. 
ῬΡηγοπούλου, Θεσσαλονίκη 1977, σ. 353. 

2Βλ. Ματθ. 7, 3. 

3Βλ. Μάρκ. ὃ, 24. 

γιατὶ δὲν εἶχε ἀποκατασταθη ὅλο τὸ φῶς του. Ὅταν ἀποκαταστάθηκε ὅλο τὸ φῶςτου, 
τότε ἔβλεπε καθαρά. Θέλω νὰ πῶ ὅτι ὁ ἄνθρωπος, ὅταν Φθάση σὲ καλὴ πνευματικὴ 
κατάσταση, ὅλα τὰ βλέπει καθαρά, ὅλα τὰ σφάλματα τῶν ἄλλων τὰ δικαιολογεῖ, μὲ 
τὴν καλὴ ἔννοια, γιατὶ τὰ βλέπει μὲ τὸ θεϊκὸ µάτι καὶ ὄχι μὲ τὸ ἀνθρώπινο. 


Ἂν δικαιολογοῦμε τοὺς ἄλλους, δὲν θὰ τοὺς κατακρίνουµε 


- Γέροντα, ὅταν μοῦ περνοῦν λογισμοὶ ὑπερηφανείας καὶ κατακρίσεως, 
προσπαθῶ νὰ δικαιολογῶ τοὺς ἄλλους. Αὐτὸ εἶναι πτώση ἢ ἀγώνας; 

-Ἀγώνας εἶναι. Ὅταν κάποιος χαζεύη μὲ ἀνοιχτὸ τὸ στόµα καὶ μπῆ μιὰ μύγα 
στὸ στόμα του, θὰ τὴν φτύση. Ἀλλὰ καλύτερα εἶναι νὰ προσέχη νὰ μὴν μπῆ. 

-Συχνὰ ὅμως, Γέροντα, βλέποντας τί κάνουν οἱ ἄλλοι τοὺς κατακρίνω. 

-Ἐδῶ ποὺ τὰ λέμε, δὲν μπορεῖς νὰ μὴ βλέπης τί γίνεται γύρω σου. Πρέπει 
ὅμως νὰ ἀποκτήσης διάκριση, ὥστε νὰ δίνης στοὺς ἄλλους ἐλαφρυντικὰ καὶ νὰ τοὺς 
δικαιολογῆς. Τότε θὰ τοὺς βλέπης σὲ καλὴ κατάσταση. 

- Γέροντα, τὴν ὥρα τῆς Ἀκολουθίας ἔχω λογισμοὺς γιατί μιὰ ἀδελφὴ δὲν 
ἔρχεται στὸ ἀναλόγιο νὰ ψάλη, γιατί μιὰ ἄλλη ψάλλει σιγανά, καὶ συνέχεια 
κατακρίνω. 

- Ἐ, καλά, γιατί δὲν σκέφτεσαι ὅτι ἡ ἀδελφὴ ἴσως εἶναι κουρασμένη ἢ εἶχε 
ἕναν πόνο καὶ δὲν μπόρεσε νὰ κοιμηθή, καὶ γι αὐτὸ δὲν ψάλλει; Ξέρω ἀδελφὲς πού, 
καὶ ἄρρωστες νὰ εἶναι καὶ νὰ μὴν μποροῦν νὰ σύρουν τὰ πόδια τους ἀπὸ τὸν πυρετό, 
θὰ ἀγωνισθοῦν νὰ μὴ γίνη αὐτὸ ἀντιληπτό, γιὰ νὰ μὴν τὶς ποῦν νὰ Φύγουν ἀπὸ τὸ 
διακόνηµα καὶ πάη ἄλλη ἀδελφὴ στὴν θέση τους καὶ δυσκολευθῆ. Αὐτὸ δὲν σὲ 
συγκινεῖ; 

-Μὲ συγκινεῖ, Γέροντα, ἀλλὰ δὲν καταφέρνω πάντα νὰ δικαιολογήσω μιὰ 
ἀδελφή, ὅταν Φέρεται ἄσχημα. 

-Σκέφθηκες ποτὲ ὅτι ἡ ἀδελφὴ μπορεῖ νὰ φέρεται ἄσχημα, γιὰ νὰ κρύψη τὴν 
ἀρετή της Ἐγὼ γνωρίζω ἀνθρώπους ποὺ κάνουν ἐπίτηδες ἀταξίες καὶ τοὺς 
κακολογοῦν ὅσοι δὲν ἀσχολοῦνται μὲ τὸν ἑαυτό τους. ἩἨἩ μπορεῖ κάποια ἀδελφὴ νὰ 
Φερθῆ ἄσχημα, ἐπειδὴ εἶναι κουρασμένη, ἀλλὰ ἀμέσως μετανοιώνει ἐσὺ τὴν 
κατακρίνεις, ἐνῶ ἐκείνη ἔχει ἤδη μµετανοιώσει γιὰ τὴν ἄσχημη συμπεριφορά τῆς. Στὰ 
µάτια τῶν ἀνθρώπων εἶναι ταπεινωµένη, στὰ μάτια ὅμως τοῦ Θεοῦ εἶναι ψηλά. 

-ΓΤέροντα, ἔχω μιὰ στενότητα! δὲν ἔρχομαι στὴν θέση τοῦ ἄλλου, γιὰ νὰ τὸν 
δικαιολογήσω. 

-Νὰ βλέπης μὲ πόνο τὸν ἄλλον ποὺ σφάλλει καὶ νὰ δοξάζης τὸν Θεὸ γιὰ ὅσα 
σοῦ ἔχει δώσει, γιατὶ μετὰ ὁ Θεὸς θὰ σοῦ πῆ: «Ἐγώ, παιδί µου, τόσα σοῦ ἔδωσα, κι ἐσὺ 
γιατί μοῦ Φφέρθηκες σκληρά;». Νὰ βλέπης πλατιὰ τὰ πράγματα. Νὰ σκέφτεσαι τὸ 
παρελθὸν τοῦ ἀνθρώπου, τὶς εὐκαιρίες ποὺ τοῦ δόθηκαν νὰ καλλιεργήση τὸν ἑαυτό 
του καὶ τὶς εὐκαιρίες ποὺ εἶχες ἐσὺ καὶ δὲν τὶς ἀξιοποίησες. Ἔτσι θὰ συγκινηθῆς ἀπὸ 
τὶς δωρεὲς ποὺ σοῦ χάρισε ὁ Θεός, θὰ Τὸν δοξολογήσης γι αὐτὲς καὶ θὰ ταπεινωθῆς, 
ἐπειδὴ δὲν ἀνταποκρίθηκες. Παράλληλα θὰ νιώσης ἀγάπη καὶ πόνο γιὰ τὸν ἀδελφὸ 
ποὺ δὲν εἶχε τὶς δικές σου εὐκαιρίες καὶ θὰ κάνης γι αὐτὸν καρδιακὴ προσευχή. 

Ὑπάρχουν ἄνθρωποι ποὺ κάνουν ἐγκλήματα μεγάλα, ἀλλὰ ἔχουν πολλὰ 
ἐλαφρυντικά. Ποιός ξέρει οἱ ἄνθρωποι αὐτοὶ πῶς εἶναι στὰ µάτια τοῦ Θεοῦ; Ἐὰν δὲν 

μᾶς βοηθοῦσε ὁ Θεός, μπορεῖ κι ἐμεῖς νὰ ἤμασταν ἀλῆτες. Κάποιος ἐγκληματίας 
ἔκανε λ.χ. εἴκοσι ἐγκλήματα καὶ τὸν κατακρίνω καὶ δὲν σκέφτομαι τί παρελθὸν έχει. 
Ποιός ξέρει πόσα ἐγκλήματα μπορεῖ νὰ ἔκανε ὁ πατέρας του]... Ἀπὸ μικρὸ παιδὶ τί 
κλοπὲς θὰ τὸν ἔβαζαν νὰ κάνη! Ὕστερα, ὅταν ἦταν νέος, πόσα χρόνια θὰ έζησε µέσα 
στὶς φυλακὲς καὶ θὰ καθοδηγήθηκε ἀπὸ ἄλλους ἔμπειρους φυλακισμένους. Αὐτὸς θὰ 
μποροῦσε νὰ εἶχε κάνει ὄχι εἴκοσι ἀλλὰ σαράντα ἐγκλήματα καὶ συγκρατήθηκε. Ἐνῶ 
ἐγὼ μὲ τὴν κληρονομικότητα καὶ μὲ τὴν ἀγωγὴ ποὺ εἶχα, θὰ έπρεπε τώρα νὰ ἔκανα 
θαύματα. Ἔκανα,; Όχι. Άρα εἶμαι ἀναπολόγητος. Ἀλλά, ἀκόμη καὶ εἴκοσι θαύματα ἂν 
ἕκανα, ἐνῶ μποροῦσα νὰ κάνω σαράντα, πάλι θὰ ήμουν ἀναπολόγητος. Μὲ αὐτοὺς 
τοὺς λογισμοὺς διώχνουµε τὴν κατάκριση καὶ ἀνοίγουμε µία ρϱωγμὴ στὴν σκληρὴ 
καρδιά µας. 


Νὰ µὴ βγάζουμε εὔκολα συμπεράσματα 


-Γέροντα, τί θὰ μὲ βοηθήση νὰ μὴν κατακρίνω; 

-Ὅλα εἶναι πάντοτε ἔτσι ὅπως τὰ σκέφτεσαι ἐσύ; 

-Όχι Γέροντα. 

-Έ, τότε νὰ λές: «Δὲν σκέφτομαι πάντοτε σωστά’ πολλὲς φορὲς κάνω λάθος. 
Νά, στὴν τάδε περίπτωση σκέφΦθηκα ἔτσι καὶ βγῆκε ὅτι εἶχα ἄδικο. Στὴν τάδε 
περίπτωση ἔκρινα καὶ ἔπεσα ἔξω, ὁπότε τὸν ἀδίκησα τὸν ἄλλον. Ἑπομένως δὲν 
πρέπει νὰ ἀκούω τὸν λογισμό µου». Ὁ καθένας µας λίγο-πολὺ έχει περιπτώσεις ποὺ 
ἔπεσε έξω στὴν κρίση του. Ἂν Φφέρη στὸν νοῦ του τὶς περιπτώσεις ποὺ έκρινε καὶ ἔπεσε 
ἔξω, τότε θὰ ἀποφεύγη τὴν κατάκριση. Ἀλλὰ καὶ μιὰ φορὰ νὰ μὴν έπεσε ἔξω καὶ νὰ 
εἶχε δίκαιο, ποῦ ξέρει τὰ ἐλατήρια τοῦ ἄλλου; Ξέρει πῶς έγινε κάτι; Νὰ μὴ βγάζουμε 
εὔκολα συμπεράσματα. 

Κι ἐγώ, ὅταν ἤμουν νέος, εἶχα τὴν κατάκριση ψωμοτύρι. Ἐπειδὴ ζοῦσα λίγο 
προσεκτικὰ καὶ εἶχα μιὰ ψευτοευλάβρεια, ὅτι μοῦ φαινόταν στραβὀ, τὸ ἔκρινα. Γιατί, 
ὅταν στὸν κόσµο ζῆ κανεὶς Λίγο πνευματικά, μπορεῖ νὰ βλέπη πολλὰ κουσούρια 
στοὺς ἄλλους καὶ νὰ μὴ βλέπη ἀρετές. Ἐκείνους ποὺ καλλιεργοῦν τὴν ἀρετὴ μπορεῖ 
νὰ μὴ τοὺς βλέπει, γιατὶ ζοῦν στὴν ἀφάνεια, ἀλλὰ νὰ βλέπη τοὺς ἄλλους ποὺ κάνουν 
ἀταξίες καὶ νὰ τοὺς κατακρίνη. «Αὐτός, λέει, κάνει ἔτσι, ἐκεῖνος περπατάει ἔτσι, ὁ 
ἄλλος κοιτάζει ἔτσι...». 

Ξέρετε τί εἶχα πάθει μιὰ φορά; Εἴχαμε πάει μὲ ἕναν γνωστό µου νὰ 
λειτουργηθοῦµε σὲ ἕνα μοναστήρι στὸ Μονοδένδὃρι, ἐννιὰ ὧρες περίπου μακριὰ ἀπὸ 
τὴν Κόνιτσα. Ὅταν µπήκαμε στὸν ναό, ὁ γνωστός µου στάθηκε στὸ ἀναλόγιο, γιὰ νὰ 
Ψάλη, καὶ ἐγὼ πῆγα στὸ στασίδι πίσω ἀπὸ τὸν ψάλτη' παρακολουθοῦσα κι ἔψελνα 
σιγανά. Κάποια στιγμὴ ἠρθε μιὰ γυναίκα μὲ μαῦρα, σχετικὰ νέα, στάθηκε δίπλα µου 
καὶ συνέχεια μὲ κοιτοῦσε. Μὲ κοιτοῦσε, ἔκανε τὸν σταυρό της’ μὲ κοιτοῦσε, ἔκανε τὸν 
σταυρό της... Εἶχα ἀγανακτήσει. «Βρέ, παιδάκι µου, ἔλεγα µέσα µου, τί σόι ἄνθρωπος 
εἶναι αυτή; Μέσα στὸν κόσµο, µέσα στὴν ἐκκλησία, τί κοιτάζει έἔτσι;». Ἐγὼ τὶς ἀδελφές 
µου, ὅταν περνοῦσαν στὸν δρόµο δίπλα µου, δὲν τὶς ἔβλεπα. Πήγαιναν μετὰ στὸ σπίτι 
καὶ ἔκαναν παράπονα στὴν µάνα µας: «Μὲ εἶδε ὁ Ἀρσένιος", ἔλεγαν, καὶ δὲν μοῦ 
µίλησε!». «Καλά, μοῦ ἔλεγε μετὰ ἡ μητέρα µου, βλέπεις τὶς ἀδελφές σου στὸν δρόµο 


4 Τὸ κατὰ κόσμον ὄνομα τοῦ Γέροντα. 

καὶ δὲν τὶς μιλᾶς;». «Ἐγὼ θὰ κοιτάζω ἂν αὐτὴ ποὺ περνάει δίπλα µου εἶναι ἡ ἀδελφή 
μου; τῆς ἔλεγα. Ἕνα σωρὸ σόι ἔχουμεδ. Αὐτὸ θὰ κάνω;». Θέλω νὰ πῶ, εἶχα κάτι τέτοιες 
ἀκρότητες. Νὰ περνᾶ τώρα δίπλα σου ἡ ἀδελφή σου καὶ νὰ μὴν τῆς μιλᾶς! Τέλος 
πάντων... Μόλις λοιπὸν τελείωσε ἡ Θεία Λειτουργία, πῆγε αὐτὴ ἡ µαυροφόρα καὶ 
παρακάλεσε τὸν ἱερέα νὰ μοῦ πῆ νὰ πάω στὸ σπίτι της, γιατὶ ἔμοιαζα πολὺ μὲ τὸ 
παιδί της ποὺ εἶχε σκοτωθῆ στὸν πόλεμοί Ὅταν πῆγα στὸ σπίτι της, εἶδα τὴν 
Φωτογραφία τοῦ παιδιοῦ της' πραγματικά, µοιάζαμε σὰν ἀδέλφια! Αὐτὴ ἡ καηµένη μὲ 
κοιτοῦσε µέσα στὴν ἐκκλησία καὶ ἔκανε τὸν σταυρό της σὰν νὰ ἔβλεπε τὸ παιδί της. 
Κι ἐγὼ ἔλεγα: «Τὴν ἀθεόφοβη, µέσα στὴν ἐκκλησία πῶς κοιτάζει». Ὦ, μετὰ ξέρετε 
πῶς μὲ εἶχε λειώσει αὐτὸ τὸ περιστατικό; «Γιὰ δές, εἶπα, ἐσὺ νὰ ἔχης τέτοιους 
λογισμούς, ὅτι ποιός ξέρει τί γυναίκα εἶναι καὶ µέσ᾽ στὴν ἐκκλησία νὰ μὴ ντρέπεται 
καθόλου... καὶ αὐτὴ ἡ Φουκαριάρα νὰ ἔχη χάσει τὸ παιδί της καὶ νὰ ἔχη τὸν καημό 
της!». 

Μιὰ ἄλλη φορὰ κατέκρινα τὸν ἀδελφό µου ποὺ ἦταν φαντάρος. Μοῦ ἔστειλε 
μήνυμα ὁ σιτιστής: «Ἔδωσα στὸν ἀδελφό σου δύο µπετόνια μὲ λάδι τί ἔγιναν τὰ 
µπετόνια;». «Μά, αὐτὸς ἐκεῖ πέρα, εἶπα, έφερνε στὸ σπίτι τοὺς στρατιώτες καὶ τοὺς 
Φιλοξενούσαμε, τώρα πῶς τὄκανε αὐτό, νὰ πάρη λάδι ἀπὸ τὸν στρατό;». Ὁπότε πιάνω 
καὶ γράφω στὸν ἀδελφό µου ἀγανακτισμένος ἕνα γράμμα... Κι ἐκεῖνος μοῦ ἀπαντάει: 
«Τὰ µπετόνια νὰ τὰ ζητήσης ἀπὸ τὴν νεωκόρο τῆς κάτω ἐκκλησίας»! Αὐτὸς τὸ λάδι τὸ 
εἶχε στείλει στὴν ἐκκλησία τῆς κάτω Κόνιτσας, γιατὶ ἦταν φτωχή. «Χρόνια πολλά, 
εἶπα τότε στὸν ἑαυτό µου. Τὴν ἄλλη φορὰ κατέκρινες ἐκείνη τὴν Φουκαριάρα! τώρα 
τὸν ἀδελφό σου. Άλλη Φορὰ τίποτε-τίποτε!». Θέλω νὰ πῶ, ὅταν εἶδα ὅτι ἔπεφτα ἔξω 
στὶς κρίσεις µου, ἐξέταζα τὸν ἑαυτό µου: «Στὴν τάδε περίπτωση εἶχα πεῖ γιὰ τὸν 
ἄλλον ὅτι ἐνήργησε ἔτσι, ἀλλὰ τὰ πράγµατα ἦταν διαφορετικά. Ἄλλη φορὰ ἄλλο 
συμπέρασμα εἶχα βγάλει κι ἀλλιῶς ἦταν». Ἔτσι ἔβαλα τὸν ἑαυτό µου στὴν θέση του. 
«Άλλη φορά, εἶπα, δὲν θὰ κρίνης καθόλου. Τελεία-παύλα! Εἶσαι στραβὸς καὶ ὅλα 
στραβὰ καὶ ἀνάποδα τὰ βλέπεις. Κοίταξε νὰ γίνης σωστὸς ἄνθρωπος». Καὶ µετά, ὅταν 
μοῦ Φαινόταν κάτι στραβό, ἔλεγα: «Κάτι καλὸ θὰ εἶναι ἀλλὰ ἐγὼ δὲν τὸ 
καταλαβαίνω: ὅσες Φορὲς έβαλα ἀριστερὸ λογισμό, ἔπεσα ἔξω». Ὅταν πλέον 
σιχάθηκα τὸν ἑαυτό µου, μὲ τὴν καλὴ ἔννοια, ὅλους τοὺς δικαιολογοῦσα! γιὰ τοὺς 
ἄλλους ἔβρισκα πάντα ἐλαφρυντικὰ καὶ µόνον τὸν ἑαυτό µου κατέκρινα. Ἀλλά, ἐὰν ὁ 
ἄνθρωπος δὲν παρακολουθῆ τὸν ἑαυτό του, ὅλα τὰ περνάει ἀπαρατήρητα καὶ μετὰ 
στὴν Κρίση θὰ εἶναι ἀναπολόγητος. 


Θέλει παλληκαριά, γιὰ νὰ κοπῆ ἡ κατάκρισηό. 
Λοιπόν: 

Καλὴ Ἀρχή. 9ΤΟΡ. 

ΟΤΓΟΡ τῶν κριτικῶν λογισμῶν. Ἀμήν. 

Καλὴ ἐξάγνιση τοῦ νοῦ καὶ τῆς καρδιᾶς. Ἀμήν. 


5Ὁ Γέροντας εἶχε ἑπτὰ ἀδέλφια. Αὐτὴν τὴν ἐποχὴ οἱ τρεῖς μεγαλύτερες ἀδελφές του 
εἶχαν ήδη δημιουργήσει οἰκογένεια. 
6Ὁ Γέροντας ἔγραψε τὰ ἀκόλουθα ὑπὸ τύπον τηλεγραφήµατος πρὸς δόκιµη ἀδελφή. 

ΤΕΤΑΡΤΟ ΜΕΡΟΣ - ΠΑΙΔΙΑ ΤΗΣ ΦΙΛΑΥΤΙΑΣ ΚΑΙ ΤΗΣ ΥΤΠΙΕΡΗΦΑΝΕΙΑΣ 
Ζήλεια-Θυμὸς-Λύπη 


«Ὅταν ὁ ἄνθρωπος φθάση νὰ χαίρεται 
γιὰ τὴν πρόοδο τῶν ἄλλων, 
τότε ὁ Χριστὸς θὰ τοῦ δώση ὅλη τὴν πρόοδο τῶν ἄλλων 
καὶ θὰ χαίρεται ὅσο χαίρονται ὅλοι οἱ ἄλλοι, 
καὶ τότε φυσικὰ θὰ εἶναι πολλὴ καὶ ἡ πρόοδός του καὶ ἡ χαρά του». 

ΚΕΦΑΛΑΙΟ Ί -Τὸ δηλητήριο τῆς ζήλειας 
Ἡ ζήλεια εἶναι ἀπὸ τὰ μεγαλύτερα πάθη 


-Γέροντα, ζηλεύω μιὰ ἀδελφή. 

-Βέρω ποιά ἀδελφὴ ζηλεύεις.. Ἔμαθα ὅμως ὅτι κι ἐκείνη ζηλεύει ἐσέναί Ἐγὼ 
θὰ εὔχωμαι καὶ οἱ δυό σας νὰ ζηλεύετε τὸν ζηλωτὴ Ἠλία καὶ ἐκεῖνος νὰ σᾶς διώξη τὴν 
ζήλεια καὶ νὰ σᾶς δώση ἀπὸ τὸν δικό του θεῖο ζῆλο. Ἀμήν. 

-Ὅταν, έροντα, ζηλεύω, προσπαθῷῶ νὰ τοποθετηθῶ λογικά. 

- Ἂν ἐξ ἀρχῆς προσπαθήσης νὰ μὴ ζηλέψης, δὲν εἶναι πιὸ καλά; Ἡ ζήλεια 
εἶναι γελοῖο πράγμα. Λίγη σκέψη χρειάζεται, γιὰ νὰ ξεπεράση τὴν ζήλεια κανείς’ δὲν 
χρειάζεται νὰ κάνη μεγάλους ἀγῶνες καὶ πολλὴ ἄσκηση, γιατὶ εἶναι ψυχικὸ πάθος. 
Πρόσεξε, μὴν ἀφήσης ποτὲ τὸ πάθος τῆς ζήλειας νὰ σὲ κυριέψη, γιατὶ εἶναι ἕνα ἀπὸ 
τὰ μεγαλύτερα πάθη. Ξέρεις ἀπὸ τὴν ζήλεια ποῦ μπορεῖ νὰ φθάση ὁ ἄνθρωπος; Στὸν 
Φθόνο καὶ στὴν διαβολή. Καὶ οἱ διαβολὲς κάνουν πολὺ µεγαλύτερο κακὸ ἀπὸ τὸν 
Φθόνο. 

-Γέροντα, τί ἔχει µέσα ἡ ζήλεια; 

- Καὶ τί δὲν ἔχει... Ὑπερηφάνεια ἔχει, ἐγωισμὸ ἔχει, φιλαυτία ἔχει... Δὲν ἔχει 
ἀγάπη οὔτε φυσικὰ καὶ ταπείνωση. 

-Δηλαδή, Γέροντα, ἂν κανεὶς ζηλεύη, ἀποκλείεται νὰ έχη ἀγάπη; 

- Καὶ βέβαια ἀποκλείεταή Δὲν εἶναι δυνατὸν ἕνας ἄνθρωπος νὰ ἔχη 
συγχρόνως ζήλεια καὶ ἀγάπη. Κι ἂν ἀκόμη ἔχη λίγη ἀγάπη, ἡ ἀγάπη του δὲν εἶναι 
καθαρή, γιατὶ µέσα στὴν ἀγάπη του εἶναι ὁ ἑαυτός του. Ἡ ζήλεια μουρνταρεύει τὴν 
ἀγάπη καὶ τὴν καλωσύνη, ὅπως τὸ ψόφιο ποντίκι μουρνταρεύει ὅλο τὸ λάδι, ὅταν 
πέση µέσα στὸ πιθάρι. 

-Γέροντα, ἐγὼ νομίζω ὅτι ζηλεύω, ἐπειδὴ µέσα µου δὲν νιώθω γεμάτη. 

-Πῶς νὰ νιώθης γεμάτη, ὅταν τὰ θέλης ὅλα δικά σου; 

-Ὅταν ὅμως ἐπιθυμῶ κάτι ποὺ δίνεται σὲ μιὰ ἄλλη ἀδελφή; 

- Ἀφοῦ ὁ Θεὸς εἶπε: «οὐκ ἐπιθυμήσεις ὅσα τῷ πλησίον σού ἐστι»ὶ, πῶς νὰ 
ἐπιθυμήσουμε κάτι ποὺ ἔχει ὁ ἄλλος; Οὖτε τὶς βασικὲς ἐντολὲς νὰ μὴν τηρήσουµε; 
Μετὰ ἡ ζωή µας γίνεται κόλαση. «Ἕκαστος πειράζεται ὑπὸ τῆς ἰδίας ἐπιθυμίας»2, λέει 
ὁ Ἅγιος Ἰάκωβος ὁ Ἀδελφόθεος. Αὐτὲς οἱ ἐπιθυμίες θὰ βασανίζουν τὶς ψυχὲς καὶ στὴν 
κόλαση. Κι ἂν μᾶς πάρη ὁ Θεὸς στὸν Παράδεισο, χωρὶς νὰ ἔχουμε ἀπαλλαγη ἀπὸ τὴν 
ζήλεια, καὶ ἐκεῖ δὲν θὰ βροῦμε ἀνάπαυση, γιατὶ θὰ ἔχουμε τὶς ἴδιες παράλογες 
ἐπιθυμίες. 





Ἡ ζήλεια δηλητηριάζει τὴν πολλὴ ἀγάπη τῆς γυναίκας 


-Γέροντα, γιατί τὸ πάθος τῆς ζήλειας ὑπάρχει στὶς γυναῖκες σὲ µεγαλύτερο 
βαθμὸ ἀπὸ ὅτι στοὺς ἄνδρες; 


1Βλ. Ἔξ. 20, 17: Δευτ. 5, 21. 
ΣἸακ. 1, 14. 

- Ἐπειδὴ ἡ γυναίκα ἔχει ἀπὸ τὴν φύση της πολλὴ καλωσύνη καὶ ἀγάπη, ὁ 
διάβολος πολὺ τὴν πολεμάει" τῆς πετάει τὴν Φαρμακερὴ ζήλεια καὶ τῆς δηλητηριάζει 
τὴν ἀγάπη. Καὶ ὅταν ἡ ἀγάπη της δηλητηριασθηῆ καὶ γίνη κακότητα, τότε ἡ γυναίκα 
ἀπὸ μέλισσα γίνεται σφήκα καὶ ξεπερνᾶ τὴν σκληρότητα τοῦ ἄνδρα. Καὶ βλέπεις, ἐνῶ 
γιὰ τὸν ἄνδρα εἶναι ἀρκετὸ νὰ Φύγη ἕνα ἀνεπιθύμητο πρόσωπο ἀπὸ κοντά του, γιὰ νὰ 
μὴν τὸ βλέπουν τὰ µάτια του, ἡ γυναίκα, ποὺ τὴν ἔχει πλάσει ὁ Θεὸς μὲ σπλάχνα, δὲν 
ἀρκεῖται στὸ νὰ ἐξαφανισθη τὸ πρόσωπο ποὺ ζηλεύει καὶ νὰ μὴν τὸ βλέπουν τὰ µάτια 
της, ἀλλὰ θὰ ἤθελε νὰ πεθάνη. Δηλαδὴ ...σίγουρες δουλειές! 

Ἐμένα φοβήθηκε τὸ µάτι µου ἀπὸ τὴν κακία, ἡ ὁποία, ὅταν μπῆ µέσα της ἡ 
ζήλεια καὶ τὸ πεῖσμα, μπορεῖ νὰ Φφθάση σὲ δαιμονικὸ βαθµό. Οὔτε τὸν Θεὸ 
ὑπολογίζουν μετὰ οἱ ἄνθρωποι γίνονται ταγκαλάκια σωστά. Καὶ τοὺς ἄλλους 
βασανίζουν καὶ οἱ ἴδιοι βασανίζονται καὶ αἰώνια θὰ βασανίζωνται -- Θεὸς φυλάξοι --, 
ἂν δὲν διώξουν τὴν ζήλεια. 

Ἡ γυναίκα πρέπει νὰ προσέχη πολὺ τὴν ζήλεια. Ἐπιβάλλεται νὰ βγάλη τὸν 
ἑαυτό της ἀπὸ τὴν ἀγάπη της, γιὰ νὰ µείνη καθαρὴ ἡ πολλὴ ἀγάπη ποὺ ἔχει. 

--Πῶς θὰ γίνη αὐτό, Γέροντα; 

-Ἂν ξεπεράση τὶς µικρότητες καὶ καλλιεργήση τὴν πνευματικὴ λεβεντιὰ καὶ 
τὴν πνευματικὴ ἀρχοντιά, τὴν θυσία. Ἡ ἀρχοντιὰ εἶναι τὸ ἀντίδοτο τῆς ζήλειας. Ἀλλὰ 
δυστυχῶς λίγοι ἔχουν ἀρχοντιά. 


Ἡ ζήλεια μᾶς ἀποδυναμώνει 


-Γέροντα, δὲν ἔχω καθόλου κουράγιο. 

-Ζηλεύεις, γι αὐτὸ δὲν ἔχεις κουράγιο. Ὅταν ζηλεύη κανείς, στενοχωριέται, 
δὲν μπορεῖ νὰ Φφάη, ὁπότε ἀδυνατίζει καὶ χάνει τὸ κουράγιο του’ καὶ οἱ ἄλλοι μπορεῖ 
νὰ νομίζουν πὼς εἶναι μεγάλος ἀσκητής! 

-Γέροντα, αἰσθάνομαι πολὺ φτωχὴ πνευματικὰ καὶ ἀδύναμη. 

-Ἐσὺ έχεις πολλὲς δυνάµεις, ἀλλὰ τὶς χαραμίζεις μὲ τὴν χαζὴ ζήλεια καί, ἑνῶ 
εἶσαι ἕνα ἀρχοντόπουλο, βασανίζεσαι σὰν κακόµοιρο γυφτάκι. Θὰ εἶχες προχωρήσει 
πολὺ στὴν πνευματικὴ ζωή, ἂν δὲν σκάλωνες στὴν ζήλεια. Πρόσεξε, γιατὶ ἡ ζήλεια 
σοῦ ρουφάει ὅλες τὶς ψυχικὲς καὶ σωματικές σου δυνάµεις, ποὺ θὰ μποροῦσες νὰ τὶς 
προσφέρης θυσία στὸν Θεό. Ἐὰν ἔδιωχνες τὴν ζήλεια, καὶ ἡ προσευχή σου θὰ εἶχε 
δύναμη. 

Μὲ τὴν ζήλεια ἀποδυναμώνεται κανεὶς πνευματικά. Γιατί, νομίζετε, οἱ 
Ἀπόστολοι δὲν μπόρεσαν νὰ βγάλουν τὸ δαιμόνιο ἀπὸ τὸ δαιµονισμµένο παιδί, ἐνῶ 
εἶχαν λάβει αὐτὴν τὴν ἐξουσία ἀπὸ τὸν Χριστὸ καὶ εἶχαν βγάλει ἄλλα δαιμόνια; 
Ἐπειδὴ ζήλεψαν, ποὺ ὁ Χριστὸς πῆρε στὴν Μεταμόρφωση µόνον τοὺς τρεῖς Μαθητές, 
τὸν Πέτρο, τὸν Ἰάκωβρο καὶ τὸν Ἰωάννη΄. Μποροῦσε ὁ Χριστὸς νὰ πάρη ὅλους τοὺς 
Μαθητές, ἀλλὰ δὲν ἦταν ὅλοι σὲ κατάσταση νὰ χωρέσουν αὐτὸ τὸ μυστήριο, γι αὐτὸ 
πῆρε αὐτοὺς ποὺ μποροῦσαν νὰ τὸ χωρέσουν. Λέτε νὰ μὴν ἀγαποῦσε τοὺς ἄλλους 
Μαθητές; Ἡ μήπως ἀγαποῦσε τὸν Ἰωάννη περισσότερο ἀπὸ τοὺς ἄλλους; Όχι, ἀλλὰ ὁ 
Ἰωάννης ἀγαποῦσε περισσότερο ἀπὸ τοὺς ἄλλους Μαθητὲς τὸν Χριστὸ καὶ γι αὐτὸ 


3ῬΏλ. Ματθ. 17, 16: Μάρκ. 9, 18: Λουκ. 9, 40. 
4ῬΏλ. Ματθ. 17, 1: Μάρκ. 9, 2: Λουκ. 9, 28. 

καταλάβαινε τὴν ἀγάπη τοῦ Χριστοῦ καλύτερα. Εἶχε πολλὴ χωρητικότητα" ἡ 
μπαταρία του ἦταν µεγάλη. Βλέπετε πῶς ἡ ζήλεια ἀπομάκρυνε τὴν Χάρη τοῦ Θεοῦ 
ἀπὸ τοὺς ἄλλους Ἀποστόλους καὶ δὲν μπόρεσαν νὰ γιατρέψουν τὸ δαιμονισμένο 
παιδάκι; Γι αὐτὸ ὁ Χριστὸς εἶπε: «ὉὮ) γενεὰ ἄπιστος καὶ διεστραμµένη! ἕως πότε ἔσομαι 
μεθ’ ὑμῶν; ἕως πότε ἀνέξομαι ὑμῶν;»»ὶ 


Ὅποιος θάρει τὰ δικά του χαρίσματα, ζηλεύει τὰ χαρίσματα τῶν ἄλλων 


-Γέροντα, πῶς θὰ βοηθηθῆ κάποιος ποὺ ζηλεύει νὰ ξεπεράση τὴν ζήλεια; 

- Ἂν γνωρίση τὰ χαρίσματα μὲ τὰ ὁποῖα τὸν ἔχει προικίσει ὁ Θεὸς καὶ τὰ 
ἀξιοποιήση, τότε δὲν θὰ ζηλεύη καὶ ἡ ζωή του θὰ εἶναι Παράδεισος. Πολλοὶ δὲν 
βλέπουν τὰ δικά τους χαρίσματα! βλέπουν µόνον τὰ χαρίσματα τῶν ἄλλων καὶ τοὺς 
πιάνει ἡ ζήλεια. Θεωροῦν τὸν ἑαυτό τους ἀδικημένο, μειωμένο, κι ἔτσι βασανίζονται 
καὶ κάνουν τὴν ζωή τους μαύρη. «Γιατί αὐτὸς νὰ ἔχη αὐτὰ τὰ χαρίσματα κι ἐγὼ νὰ 
μὴν τὰ ἔχω;», λένε. Μὰ ἐσὺ ἔχεις ἄλλα χαρίσματα, ἐκεῖνος ἄλλα. Θυμᾶστε τὸν Κάῑν 
καὶ τὸν Ἄβελ; Δὲν ἔψαξε ὁ Κάῑν νὰ βρῆ τὰ δικά του χαρίσματα, ἀλλὰ κοιτοῦσε τὰ 
χαρίσματα τοῦ Ἄβελ' ὁπότε καλλιέργησε τὸν Φθόνο πρὸς τὸν ἀδελφό του, μετὰ τὰ 
ἔβαλε καὶ μὲ τὸν Θεὸ καὶ τελικὰ ἀπὸ τὸν Φθόνο έφθασε στὸν Φόνοέ. Καὶ μπορεῖ αὐτὸς 
νὰ εἶχε περισσότερα καὶ μεγαλύτερα χαρίσματα ἀπὸ τὸν Ἀρελ. 

-Γέροντα, πῶς μπορεῖ κανείς, ὅταν βλέπη τὰ χαρίσματα τῶν ἄλλων, νὰ μὴ 
ζηλεύη, ἀλλὰ νὰ χαίρεται; 

-Ἂν ἀξιοποιῆ τὰ δικά του χαρίσματα καὶ δὲν τὰ θάβη, τότε θὰ χαίρεται μὲ τὰ 
χαρίσματα τῶν ἄλλων. Χρόνια τώρα βλέπω ἐδῶ μιὰ ἀδελφὴ τί φωνὴ ἔχει, τί εὐλάρεια, 
καὶ ὅμως δὲν πάει νὰ ψάλη. Καὶ ἐπειδὴ τὸ δικό τῆς χάρισμα τὸ θάρει καὶ δὲν ψάλλει, 
µαραζώνει, ὅταν ἀκούη τὴν ἄλλη ποὺ δὲν ἔχει καὶ τόσο καλὴ φωνὴ νὰ ψάλλη. Δὲν 
σκέφτεται ὅτι σ αὐτὴν ἔδωσε ὁ Θεὸς καλύτερη φωνή, ἀλλὰ δὲν τὴν καλλιεργεῖ. 

Γι αὐτό, λέω, ὁ καθένας νὰ ψάξη νὰ δῆ µήπως τὸ χάρισμα ποὺ βλέπει στὸν 
ἄλλον καὶ τὸ ζηλεύει τὸ ἔχει καὶ αὐτός, ἀλλὰ δὲν τὸ καλλιεργεῖ, ἢ µήπως ὁ Θεὸς τοῦ 
έδωσε ἄλλο χάρισμα. Γιατὶ ὁ Θεὸς δὲν ἀδικεῖ κανέναν’ στὸν καθέναν ἔχει δώσει ἕνα 
διαφορετικὸ χάρισμα ποὺ θὰ τὸν βοηθήση στὴν πνευματική του πρόοδο. 

Ὅπως ὁ ἕνας ἄνθρωπος δὲν μοιάζει μὲ τὸν ἄλλο, ἔτσι καὶ τὸ χάρισμα τοῦ ἑνὸς 
δὲν μοιάζει μὲ τοῦ ἄλλου. Προσέξατε καμμιὰ φορὰ τὰ ἀγριομπίζελα ποὺ ἔχετε ἐκεῖ 
κάτω στὸν φράχτη; Ὅλα εἶναι ἀπὸ µία ρίζα, ἀλλὰ ἔχουν διαφορετικὰ χρώματα καὶ τὸ 
ἕνα εἶναι πιὸ ὅμορφο ἀπὸ τὸ ἄλλο. Καὶ ὅμως τὸ ἕνα δὲν ζηλεύει τὸ ἄλλο... Τὸ καθένα 
χαίρεται μὲ τὸ χρώμα ποὺ ἔχει. Βλέπετε καὶ τὰ πουλιά; Τὸ καθένα ἔχει τὴν χάρη του, 
τὸ δικό του κελάηδηµα. 

Ἂς βρῆ λοιπὸν ὁ καθένας τὰ χαρίσματα ποὺ τοῦ ἔδωσε ὁ Θεός, ἂς δοξάζη τὸν 
Καλὸ Θεό, ὄχι ἐγωιστικά, φαρισαϊκά, ἀλλὰ ταπεινά, ἀναγνωρίζοντας ὅτι δὲν έχει 
ἀνταποκριθῆ στὶς δωρεὲς τοῦ Θεοῦ, καὶ ἂς τὰ ἀξιοποιήση στὸ ἑξῆς. 

-Γέροντα, ζηλεύω μερικὲς ἀδελφές, γιατὶ ἔχουν ὁρισμένα χαρίσματα ποὺ ἐγὼ 
δὲν τὰ ἔχω. 


ΣΜατθ. 17, 17.Βλ. καὶ Μάρκ. 9, 19: Λουκ. 9, 41. 
6Ῥλ. Γέν. 4, 3-8. 

-Σ ἐσένα ὁ Θεὸς ἔδωσε τόσα χαρίσματα κι ἐσὺ ζηλεύεις τὰ χαρίσματα τῶν 
ἄλλων; Μοῦ θυµίζεις τὴν κόρη ἑνὸς ζαχαροπλάστη ποὺ εἴχαμε στὴν Κόνιτσα. Ὁ 
πατέρας της τῆς ἔδινε κάθε µέρα ἕνα μικρὸ κομμάτι ραβανί, γιὰ νὰ μὴν τὴν πειράξη 
τὸ µεγάλο, καὶ αὐτὴ ἔβλεπε τὰ παιδιὰ στὸ σχολεῖο ποὺ ἔτρωγαν µεγάλο κομμάτι 
μπομπότα΄ καὶ τὰ ζήλευε. «Τί µεγάλο κομμάτι τρῶνε αὐτά! ἔλεγε. Ἐμένα ὁ πατέρας 
μου μικρὸ μοῦ δίνει». Ζήλευε τὴν μπομπότα ποὺ ἔτρωγαν τὰ ἄλλα παιδιά, ἑνω αὐτὴ 
εἶχε ὁλόκληρο ζαχαροπλαστεῖο καὶ ἔτρωγε ραβανί Θέλω νὰ πῶ, κι ἐσὺ δὲν ἐκτιμᾶς τὰ 
μεγάλα χαρίσματα ποὺ σοῦ ἔδωσε ὁ Θεός, ἀλλὰ βλέπεις τὰ χαρίσματα τῶν ἄλλων καὶ 
ζηλεύεις. 

ἊἌς μὴν εἴμαστε ἀχάριστοι πρὸς τὸν Καλὸ Πατέρα µας Θεό, ὁ Ὁποιῖος ἔχει 
προικίσει ὅλα τὰ πλάσµατά Του μὲ χαρίσματα διάφορα, γιατὶ Αὐτὸς γνωρίζει τί 
χρειάζεται ὁ καθένας µας, ὥστε νὰ μὴ βλαφθοῦμε. Ἐμεῖς ὅμως πολλὲς φορὲς κάνουμε 
σὰν τὰ μικρὰ παιδιὰ καὶ παραπονιόµαστε, γιατί δὲν ἔδωσε καὶ σ᾿ ἐμᾶς ὁ Πατέρας ἕνα 
Φράγκοξ ἢ ἕνα δίφραγκο, ὅπως ἔδωσε στὰ ἀδέλφια µας, ἐνῶ σ ἐμᾶς έχει δώσει 
ὁλόκληρο ἑκατοστάρικο”. Νομίζουµε ὅτι αὐτὸ ποὺ ἔδωσε σ᾿ ἐμᾶς δὲν εἶναι τίποτε, 
γιατὶ περνᾶμε τὸ ἑκατοστάρικο γιὰ χαρτί, καὶ μᾶς συγκινεῖ τὸ Φράγκο ἢ τὸ δίφραγκο 
ποὺ ἔδωσε στὰ ἀδέλφια µας καὶ κλαϊμε καὶ ἀγανακτοῦμε μὲ τὸν Καλὸ Πατέρα µας"). 


Ἡ καλἠὴ ζήλεια 


-Γέροντα, ζηλεύω μιὰ ἀδελφή, γιατὶ βλέπω πὼς ἔχει ταπείνωση, ἁπλότητα, 
εὐλάρεια. 

-Ἐγὼ θὰ κάνω κομποοσχοίνι νὰ πεθάνη. Θέλεις νὰ πεθάνη; 

- Όχι, Γέροντα! Μπορεῖ νὰ ζηλεύω τὸ καλὸ τοῦ ἄλλου, ἀλλὰ οὔτε κατὰ 
διάνοια δὲν θέλω νὰ πάθη κακό. Δὲν θέλω νὰ μὴν ἔχη ὁ ἄλλος ἀρετή: θὰ ἤθελα ὅμως 
νὰ ἔχω κι ἐγὼ κάτι καλό. 

-Έ, τότε νὰ τὸ µοιράσουµε, γιὰ νὰ τὸ ἔχετε ἀπὸ μισό! Μὴ στενοχωριέσαι. 
Καλὴ εἶναι ἡ ζήλεια ποὺ ἔχεις' ζηλεύεις «τὰ κρείττονα»!!... 

-Δηλαδή, Γέροντα, ὑπάρχει καὶ καλὴ ζήλεια; 

- Ναί, ὅταν κάποιος ζηλεύη τὸ καλὸ τοῦ ἄλλου καὶ συγχρόνως χαίρεται γιὰ 
τὴν πρὀοδό του, αὐτὴ ἡ ζήλεια εἶναι καλή. Ἂν ὅμως νιώθη ἄσχημα καὶ στενοχωριέται, 
ὅταν βλέπη τὸν ἄλλον νὰ προοδεύη, ἡ χαίρεται ὕπουλα μὲ τὴν δυσκολία του, αὐτὴ ἡ 
ζήλεια εἶναι κακή. Ἄς ὑποθέσουμε ὅτι ζηλεύεις μιὰ ἀδελφή, ἐπειδὴ ἔχει καλὴ φωνὴ 
καὶ ψάλλει ὡραῖα. Ἂν ἀκούσης ὅτι βράχνιασε καὶ δὲν μπορεῖ νὰ ψάλη καὶ χαρῆς, αὐτὸ 
σηµαίνει ὅτι ἡ ζήλεια σου ἔχει κακία, ἔχει δηλητήριο. Ἂν στενοχωρηθῆς, αὐτὸ δείχνει 
ὅτι ἡ ζήλεια σου δὲν ἔχει κακία: ἁπλῶς θὰ ἤθελες νὰ ψάλλης κι ἐσὺ καλά. 

-Γέροντα, πῶς θὰ ἀποκτήσω τὴν καλὴ ζήλεια; 

-Νὰ σὲ ποῦμε Ὡραιοζήλη!.. Προσπάθησε νὰ ἐξαγνίσης τὴν ζήλεια ποὺ ἔχεις, 
γιὰ νὰ γίνη καλὴ ζήλεια. Δηλαδὴ νὰ χαίρεσαι τὴν ἀδελφὴ ποὺ προοδεύει καὶ νὰ 


ἸΜπομπότα: Ψωμὶ ἀπὸ καλαμποκήσιο ἀλεύρι. 

δΦράγκο: Έτσι ὀνομαζόταν παλιότερα ἡ δραχμή. 
Ἑκατοστάρικο: Χάρτινο νόμισμα ισοδύναμο μὲ ἑκατὸ δραχμές. 
10 Ἀπὸ γράµµα τοῦ Γέροντα πρὸς ἀδελφὴ τὸ 1968. 

ΠΒλ. Α΄ Κορ. 12, 91. 

ἀγωνίζεσαι νὰ τὴν µιµηθῆς. Ἔτσι θὰ ἀλλοιωθῆς πνευματικὰ καὶ θὰ παραμµένη µέσα 
σου ἡ Χάρις τοῦ Θεοῦ, ποὺ χαρίζει τὴν οὐράνια ἀγαλλίαση ἀπὸ αυτὴν τὴν ζωή. 

--Μπορεῖ, Γέροντα, ἀπὸ τὴν καλὴ ζήλεια νὰ φΦθάση κάποιος στὴν κακή; 

- Ἂν δὲν κάνη δουλειὰ στὸν ἑαυτό του, καὶ βέβαια μπορεῖ. Θέλει πολλὴ 
προσοχή. 

-ΓΤέροντα, ἐγὼ δὲν μπορῶ πάντοτε νὰ καταλάβω ἂν αὐτὸ ποὺ νιώθω γιὰ τὴν 
πρόοδο μιᾶς ἀδελφῆς εἶναι ζήλεια καλὴ ἡ κακή. 

-Ῥώτησε τὸν ἑαυτό σου: «Ἐὰν ἡ ἀδελφὴ ἔκανε ἕνα θαῦμα, τί θὰ ἔνιωθα» ἢ 
«ἐὰν ἔπεφτε σὲ πειρασμὸ καὶ ξέπεφτε στὰ µάτια τῶν ἀνθρώπων, θὰ χαιρόµουν ἢ θὰ 
στενοχωριόµουν;». Ἀπὸ τὴν ἀπάντηση ποὺ θὰ δώσης θὰ καταλάβης ἂν ἡ ζήλεια ποὺ 
έχεις εἶναι καλὴ ἡ κακή. Ἀλλὰ γιά πές µου: Ἂν ἀκούσης ὅτι ἡ ἀδελφὴ ποὺ ζηλεύεις τὸ 
ἔρριξε στὸ ρεμπελιὸ καὶ δὲν κάνει καθόλου πνευματικά, ἀλλὰ βάζει τὸ μαγνητόφωνο 
νὰ λέη τὸ «Κύριε Ἰησοῦ Χριστέ», θὰ στενοχωρηθῆς; 

- Ναί, θὰ στενοχωρηθῶ, ἀλλὰ κι ἂν ἀκούσω ὅτι συνέχεια προοδεύει, νομίζω 
πὼς δὲν θὰ χαρω. 

-Κοίταξε, ἂν ἐσὺ μὲ δυσκολία περπατᾶς, νὰ χαίρεσαι αὐτὸν ποὺ τρέχει, ὄχι νὰ 
στενοχωριέσαι. Ἂν θέλης νὰ κάνης πνευματικὴ προκοπή, νὰ χαίρεσαι, ὅταν οἱ 
ἀδελφὲς προοδεύουν, καὶ νὰ παρακαλᾶς τὸν Θεὸ αὐτὲς νὰ προοδεύουν συνέχεια κι 
ἐσὺ νὰ Φθάσης στὴν δική τους πρὀοδο. Στὸ Κοινόβιο, ὅταν ἤμουν δόκιμος”, ἦταν καὶ 
ἕνας ἄλλος δόκιµος στὴν ἴδια ἡλικία περίπου μ᾿ ἐμένα, ποὺ εἶχε φθάσει σὲ πολὺ 
µεγάλη πνευματικὴ κατάσταση ἔλαμπε τὸ πρόσωπό του. Σὲ ὅλα ἦταν πρότυπο, 
ὑπόδειγμα' πολὺ ἀγωνιστὴς καὶ βιαστής. Εἶχε καὶ πολλὴ εὐλάβεια' ἀκόμη καὶ οἱ 
γεροντότεροι σηκώνονταν ὅρθιοι ἀπὸ σεβασμό, ὅταν περνοῦσε ἀπὸ µπροστά τους. 
Περισσότερο ὠφελήθηκα ἀπὸ αὐτὸν τὸν δόκιµο παρὰ ἀπὸ τὰ βιβλία ποὺ εἶχα 
διαβάσει µέχρι τότε, γιατὶ ἦταν ζωντανὸ παράδειγµα. Μιὰ φορὰ πονοῦσε ἡ καρδιά 
µου. Ἔτυχε τότε νὰ περάση ἀπὸ τὸ κελλί µου αὐτὸς ὁ ἀδελφὸς καὶ τοῦ εἶπα νὰ κάνη 
εὐχή. Δὲν πρόλαβε νὰ ἀπομακρυνθῆ καὶ μοῦ πέρασε ὁ πόνος. Ἄλλη φορὰ εἶχε έρθει 
ἕνας δαιμονισµένος καὶ ζητοῦσε νὰ τὸν κάνουν οἱ Πατέρες καλά. Τότε ὁ Γέροντας 
εἶπε σ αὐτὸν τὸν δόκιµο: «Ἄντε, πήγαινε νὰ κάνης καμμιὰ εὐχή, νὰ Φύγη τὸ δαιμόνιο 
ἀπὸ αὐτὸν τὸν ταλαίπωρο». «Μὲ τὶς εὐχές σας, εἶπε ἐκεῖνος, νὰ διώξη ὁ Χριστὸς τὸ 
δαιμόνιο». Μόλις ἀπομακρύνθηκε, ἔφυγε τὸ δαιμόνιο. Τέτοια παρρησία εἶχε στὸν Θεό! 
Σὲ τέτοια πνευματικὴ κατάσταση εἶχε φθάσει! Παρακαλοῦσα λοιπὸν τὸν Θεὸ αὐτὸς ὁ 
ἀδελφὸς νὰ Φθάση στὰ µέτρα τοῦ Ἁγίου ποὺ εἶχε τὸ ὄνομά του κι ἐγὼ νὰ Φθάσω στὰ 
µέτρα τὰ δικά του. Ἔτσι νὰ κάνης κι ἐσύ, καὶ θὰ δῆς Φανερὰ τὴν ἐνέργεια τοῦ Θεοῦ. 


Ὅταν ὁ ἄνθρωπος φθάση νὰ χαίρεται γιὰ τὴν πρόοδο τῶν ἄλλων, τότε ὁ 


Χριστὸς θὰ τοῦ δώση ὅλη τὴν πρόοδο τῶν ἄλλων καὶ θὰ χαίρεται ὅσο χαίρονται ὅλοι 
οἱ ἄλλοι, καὶ τότε φυσικὰ θὰ εἶναι πολλὴ καὶ ἡ πρόοδός του καὶ ἡ χαρά του. 


1 Στὴν Ἱερὰ Μονὴ Ἐσφιγμένου, τὸ 1955. 

ΚΕΦΑΛΑΙΟ 2- Θυμός, ὁ ἐχθρὸς τῆς εἰρήνης τοῦ Θεοῦ 
Νὰ στρέψουµε τὸν θυμὸ ἐναντίον τῶν παθῶν 


-Γέροντα, θέλω νὰ ἀπαλλαγῶ ἀπὸ τὸν θυμό. Βλέπω πόσο ἀνάρμοστο εἶναι νὰ 
θυµώνη ὁ μοναχός. 

-Ὁ θυμός, ὁ καθαρὸς θυμός, εἶναι δύναμη τῆς ψυχῆς. Ἐὰν ὁ ἐκ φύσεως πρᾶος 
βοηθιέται μιὰ φορὰ ἀπὸ τὸν χαρακτήρα του γιὰ τὴν πνευματική του πρόοδο, ὁ 
θυµώδης βοηθιέται δυὸ φορὲς ἀπὸ τὴν δύναμη ποὺ ἔχει ὁ χαρακτήρας του, ἀρκεῖ τὴν 
δύναμη αὐτὴ τοῦ θυμοῦ νὰ τὴν ἀξιοποιήση κατὰ τῶν παθῶν του καὶ τοῦ πονηροῦ. Ἂν 
δὲν τὴν ἀξιοποιήση, θὰ τὴν ἐκμεταλλευθῆ ὁ διάβολος. Ὁ ἐκ φύσεως ἤπιος, ἐὰν δὲν 
ἀγωνισθῆ νὰ ἀποκτήση ἀνδρισμό, δὲν μπορεῖ νὰ κάνη ἄλματα. Ἐνῶ ὁ θυµώδης, ἐὰν 
πάρη μιὰ γενναία ἀπόφαση καὶ στρέψη τὸν Θυμό του ἐναντίον τοῦ κακοῦ, πάει, 
πήδησε. Γι αὐτὸ τὰ ἄλματα στὴν πνευματικὴ ζωὴ τὰ κάνουν ὅσοι ἔχουν παλαβὴ 
Φλέβα. 

-Καταλαβαίνω, Γέροντα, ὅτι θὰ έπρεπε νὰ θυμώνω μὲ τὸν διάβολο καὶ ὄχι μὲ 
τὶς ἀδελφές. 

-Κοίταξε, στὴν ἀρχὴ θυμµώνει κανεὶς μὲ τοὺς ἄλλους' ὕστερα, ἂν ἀγωνισθη, 
θὰ θυµώνη μὲ τὸ ταγκαλάκι καὶ στὸ τέλος φθάνει νὰ θυµώνη µόνο μὲ τὸν παλαιό του 
ἄνθρωπο, μὲ τὰ πάθη του. Προσπάθησε λοιπὸν νὰ θυµμώνης µόνον μὲ τὸ ταγκαλάκι 
καὶ ἐναντίον τῶν παθῶν σου καὶ ὄχι μὲ τὶς ἀδελφές. 

-Γέροντα, ὁ θυµός, τὸ πεῖσμα, ποὺ ἔχω εἶναι παιδικὰ πάθη; 

- Όχι, εὐλογημένη! Ἕνα μικρὸ παιδὶ δικαιολογεῖται νὰ θυµώση, νὰ χτυπήση 
τὰ πόδια του κάτω, νὰ φΦωνάξη: «δὲν θέλω, δὲν θέλω!». Ὅταν ὅμως µεγαλώση, πρέπει 
νὰ τὰ ἀποβάλη αὐτὰ καὶ νὰ κρατήση τὴν παιδικὴ ἁπλότητα, τὴν ἀθωότητα! ὄχι νὰ 
κρατήση καὶ τὶς παιδικὲς ἀνοησίες. Καὶ βλέπεις μερικοὶ ποῦ φθάνουν µετά!... Ὅταν 
θυµώνουν, χτυποῦν τὸ κεφάλι τους στὸν τοῖχο -- εὐτυχῶς ποὺ ὁ Θεὸς οἰκονόμησε νὰ 
εἶναι γερὰ τὰ κεφάλια καὶ δὲν παθαίνουν τίποτε!.. Ἄλλοι σχίζουν τὰ οοῦχα τους! 
Ἠταν κάποιος ποὺ κάθε µέρα ἀπὸ τὸν θυμό του έσχιζε ἕνα πουκάμισο. Τὸ ἔκανε 
κομμάτια. Ξεσποῦσε σ ἐκεῖνο, γιὰ νὰ μὴν ξεσπάση στοὺς ἄλλους. 

-Δηλαδή, Γέροντα, ὁ θυμὸς εἶναι ἕνα ξέσπασμα; 

-ΊΝαί, ἀλλὰ δὲν εἶναι καλύτερα νὰ ξεσπάη κανεὶς στὸν παλαιό του ἄνθρωπο 
καὶ ὄχι στοὺς ἄλλους; 


Γιατί θυµώνουμε 


-Γέροντα, ἐγὼ νομίζω ὅτι δὲν θυµώνω, ἀλλὰ ἁπλῶς νευριάζω. 

-Πῶς γίνεται αὐτό, βρὲ παιδί Ἂν νευριάζης, πρέπει νὰ ἐξετάσῆῃς νὰ δῆς 
μήπως ἔχεις τὸ πάθος τοῦ θυμοῦ. Ἄλλο ἂν κάποιος νευριάση καὶ πῆ καμμιὰ 
κουβέντα, ἐπειδὴ εἶναι κουρασμένος ἡ ἔχει κάποιο πρόβλημα, ἕναν πόνο κ.λπ. Τότε 
«καλημέρα» νὰ τοῦ πῆ ὁ ἄλλος, «δὲν μὲ παρατᾶς κι ἐσύ!», μπορεῖ νὰ τοῦ ἀπαντήση. 
Μὰ καλά, «καλημέρα» τοῦ εἶπε δὲν τοῦ εἶπε κάτι κακό. Αὐτὸς ὅμως εἶναι 
κουρασμένος, ἔχει τὸν πόνο του, γι αὐτὸ ἀντιδρᾶ ἔτσι. Βλέπεις, καὶ τὸ πιὸ 
ὑπομονετικὸ γαϊδουράκι, ὅταν τὸ παραφορτώσης, θὰ κλωτσήση. 

- Γέροντα, ὅταν δὲν εἶμαι συμφιλιωμένη μὲ τὸν ἑαυτό µου, μοῦ φταίει τὸ 
καθετὶ καὶ ἀντιδρω. 

- Ἂν δὲν εἶσαι συμφιλιωμένη μὲ τὸν ἑαυτό σου, αὐτὸ σηµαίνει ὅτι ἔχεις µία 
πνευματικὴ ἀδιαθεσία καὶ εἶναι φΦυσικὸ μετὰ νὰ ἀντιδρᾶς. Ὅπως, ὅταν κάποιος εἶναι 
σωματικὰ ἄρρωστος, χάνει καμμιὰ φορὰ τὴν ὑπομονή του καὶ κουράζεται λ.χ. νὰ 
ἀκούη τοὺς ἄλλους νὰ μιλᾶνε, ἔτσι καὶ ὅταν δὲν εἶναι σὲ καλὴ πνευματικὴ 
κατάσταση, τοῦ λείπει ἡ ἐγρήγορση, ἡ ὑπομονή, ἡ ἀνεκτικότητα. 

-Τίφταίει,͵ Γέροντα, ποὺ θυµμώνω μὲ τὸ παραμικρό; 

--Φταίει ποὺ πιστεύεις ὅτι πάντοτε Φταῖνε οἱ ἄλλοι. Ὁ θυμὸς σ’ ἐσένα ξεκινάει 
ἀπὸ τοὺς ἀριστεροὺς Λλογισμοὺς ποὺ βάζεις γιὰ τοὺς ἄλλους. Ἐὰν βάζης δεξιοὺς 
λογισμούς, δὲν θὰ ἐξετάζηῆς τί σοῦ εἶπαν ἢ πῶς σοῦ τὸ εἶπαν, θὰ παίρνης τὸ βάρος 
ἐπάνω σου καὶ δὲν θὰ θυμµώνης. 

-Ὅμως, Γέροντα, δὲν μπορῶ νὰ πιστέψω ὅτι πάντοτε φταίω ἐγώ. 

- Φαίνεται, ὑπάρχει µέσα σου κρυφὴ ὑπερηφάνεια. Νὰ προσέχης, γιατὶ ὁ 
θυμὸς ἔχει µέσα δικαιολογία, ὑπερηφάνεια, ἀνυπομονησία, ἀναίδεια. 

-Γέροντα, γιατί σήµερα οἱ ἄνθρωποι νευριάζουν τόσο εὔκολα; 

- Τώρα καὶ οἱ μύγες νευριάζουν/ Ἔχουν πεῖσμα, θέλημαίι... Παλιά, ἂν τὶς 
ἔδιωχνες, ἔφευγαν. Τώρα, ἐπιμένουν... Εἶναι ὅμως ἀλήθεια ὅτι καὶ μερικὰ 
ἐπαγγέλματα σήµερα ὄχι µόνο δὲν βοηθοῦν γιὰ τὴν ψυχικὴ ἠρεμία, ἀλλὰ καὶ τὸν ἐκ 
φύσεως ήρεμο ἄνθρωπο μπορεῖ νὰ τὸν κάνουν νευρικό. 

-Γέροντα, ἐγώ, ὅταν ήμουν στὸν κόσµο, θύμωνα πολύ' τώρα στὸ μοναστήρι 
γιατί δὲν θυµώνω; 

-Πολλὲς φορές, ἀπὸ μερικὲς ἐξωτερικὲς ἀφορμὲς ἀγανακτεῖ ὁ ἄνθρωπος καὶ 
ξεσπᾶ, ἐπειδὴ δὲν ἀναπαύεται μὲ αὐτὸ ποὺ κάνει καὶ θέλει κάτι ἄλλο. Αὐτὲς ὅμως οἱ 
ἀντιδράσεις εἶναι ἐξωτερικὲς σκόνες ποὺ φεύγουν, ὅταν βρῆ ὁ ἄνθρωπος αὐτὸ ποὺ 
τὸν ἀναπαύει. 


«Ὀργίζεσθε καὶ μὴ ἁμαρτάνετε»' 


-Γέροντα, ἡ ἀγανάκτηση προέρχεται ἀπὸ ἐγωισμό; 

- Όχι πάντοτε. Ὑπάρχει καὶ δίκαιη, θεία, ἀγανάκτηση. Ὁ Προφήτης Μωυσῆς 
τὶς πλάκες μὲ τὶς ἐντολὲς κρατοῦσε στὰ χέρια του καί, ὅταν εἶδε τοὺς Ἰσραηλίτες νὰ 
θυσιάζουν στὸ χρυσὸ μοσχάρι, τὶς πέταξε κάτω ἀπὸ θεία ἀγανάκτηση καὶ τὶς 
ἔσπασεξ. Πρὶν ἀνεβῆ στὸ ὄρος Χωρήβὸ, γιὰ νὰ πάρη τὶς ἐντολές, τοὺς εἶχε πεῖ τί 
έπρεπε νὰ κάνουν µέχρι νὰ γυρίση. Ὕστερα καὶ οἱ ἴδιοι ἔβλεπαν τὰ ἀστροπελέκια στὸ 
Χωρήβ, ἀλλά, ἐπειδὴ ἄργησε νὰ ἐπιστρέψη, ἔψαχναν γιὰ θεό. Πῆγαν στὸν Ἀαρών καὶ 
τοῦ εἶπαν: «Ὁ Μωυσῆς δὲν ξέρουμε τί ἔγινε. Ποιός θὰ μᾶς ὁδηγήση τώρα; Σήκω καὶ 
Φτιάξε µας θεούς, γιὰ νὰ μᾶς ὁδηγήσουν». Ὁ Ἀαρών ἀντιστάθηκε στὴν ἀρχή, ἀλλὰ 
μετὰ ὑποχώρησε. Κοπίασαν λοιπόν, ἔφτιαξαν ἕνα καμµίνι, ἔρριξαν µέσα ὅλα τὰ 


1Ψψαλµ. 4, 5. 
ΣΡΒλ. Ἔξ. 92, 1-24. 
ὃὈνομασία τοῦ ὄρους Σινᾶ, ἡ ὁποία συναντᾶται στὴν Παλαιὰ Διαθήκη. 

χουσαφικὰ ποὺ τοὺς εἶχαν δώσει οἱ Αἰγύπτιοι, πρὶν φύγουν ἀπὸ τὴν Αἴγυπτο', καὶ 
έκαναν ἕνα ὁλόκληρο χρυσὸ µοσχάρι. Τὸ ἔστησαν ἐπάνω σὲ ἕναν βράχο καὶ ἄρχισαν 
νὰ πίνουν καὶ νὰ γλεντοῦν. «Αὐτὸ θὰ μᾶς ὁδηγήση», ἔλεγαν. Τότε ὁ Θεὸς εἶπε στὸν 
Μωυση: «Κατέβα γρήγορα, γιατὶ ὁ λαὸς ἀποστάτησε». Καθώς Λλοιπὸν κατέβαινε ὁ 
Μωυσῆς ἀπὸ τὸ Σινᾶ, ἄκουσε φωνές. Τοῦ λέει ὁ Ἰησοῦς τοῦ Ναυῆ ποὺ τὸν περίµενε 
λίγο πιὸ κάτω: «Τί γίνεται; ἦρθαν οἱ ἀλλόφυλοι!». «Αὐτὲς οἱ φωνὲς δὲν εἶναι ἀπὸ 
πόλεμο: γλέντια εἶναι», τοῦ λέει ὁ Μωνυσῆς. Πλησιάζουν καὶ τί νὰ δοῦν! Αὐτοὶ εἶχαν 
χαρές, γιατὶ θὰ τοὺς ὁδηγοῦσε τὸ µοσχάορι στὴν Γῆ τῆς Ἐπαγγελίας! Βλέπεις, ἦταν 
χουσόΙ... Ὁπότε ἀγανάκτησε ὁ Μωυσῆς καὶ ἔρριξε κάτω τὶς πλάκες μὲ τὶς ἐντολὲς καὶ 
τὶς ἔσπασε. 

Ἕνας πνευματικὸς ἄνθρωπος μπορεῖ νὰ νευριάση, νὰ ἀγανακτήση καὶ νὰ 
Φωνάξη, ἀλλὰ γιὰ θέµατα σοβαρά, πνευματικά. Δὲν ἔχει ὅμως κακία µέσα του οὔτε 
κάνει κακὸ στὸν ἄλλον. «Ὀργίζεσθε καὶ μὴ ἁμαρτάνετε»», δὲν λέει ὁ Δαβίδ; 


«Ἡτοιμάσθην καὶ οὐκ ἐταράχθην»ό 


-Γέροντα, πῶς θὰ ξεπεράσω τὸν θυμό; 

--Σκοπὸς εἶναι νὰ προλαβαίνης νὰ μὴ Φθάνης στὸν θυμό. Καὶ τὸ γάλα, ἂν δὲν 
προλάβης νὰ τὸ κατεβάσης ἀπὸ τὴν φωτιά, μόλις φουσκώση, χύνεται. 

--Πῶς θὰ προλαβαίνω νὰ μὴ θυµώνω; 

- Χρειάζεται ἐπαγρύπνηση. Νὰ παρακολουθῆς τὸν ἑαυτό σου καὶ νὰ 
συγκρατῆς τὸν θυμό σου, γιὰ νὰ μὴ ριζώση µέσα σου τὸ πάθος, γιατὶ µετά, καὶ νὰ 
θελήσης νὰ τὸ κόψης μὲ τὸ τσεκούρι, θὰ πετάη συνέχεια «λαίμαργα»7. Νὰ θυμᾶσαι 
αὐτὸ ποὺ εἶπε ὁ Δαβίδ: «Ἡτοιμάσθην καὶ οὐκ ἐταράχθην»ὲ. Εἶδες ἐκεῖνος ὁ μοναχὸς τί 
ἔκανε; Μόλις ἔβγαινε ἀπὸ τὸ κελλί του, ἔκανε τὸν σταυρό του καὶ ἔλεγε: «Θεέ µου, 
Φύλαξέ µε ἀπὸ τοὺς πειρασμοὺς» καὶ ἦταν ἕτοιμος νὰ ἀντιμετωπίση πειρασμό. Ἠταν 
σὰν νὰ κρατοῦσε σκοπιά. Κοιτοῦσε ἀπὸ ποῦ θὰ τοῦ ἔρθη ὁ πειρασμός, γιὰ νὰ ἀμυνθῆ. 
Ἂν Λοιπὸν κάποιος ἀδελφὸς τοῦ φερόταν ἄσχημα, αὐτὸς ἦταν ἕτοιμος καὶ τὸν 
ἀντιμετώπιζε μὲ πραότητα καὶ ταπείνωση. Έτσι νὰ κάνης κι ἐσύ. 

- Γέροντα, μερικὲς Φορὲς σὲ ἕναν πειρασμὸ λέω ἀπὸ µέσα µου: «δὲν θὰ 
μιλήσω», ἀλλὰ στὸ τέλος ξεσπάω. 

- Τί θὰ πῆ ξεσπᾶς; Τὰ σπασμένα τί γίνονται µετά; Καΐγονται; Δὲν ἔχεις, 
φαίνεται, πολλὴ ὑπομονή, γι αὐτὸ Φθάνεις μέχρις ἑνὸς σηµείου καὶ ὕστερα ξεσπᾶς. 
Χρειάζεσαι λίγη ἀκόμη... Πρὶν µιλήσης, νὰ λὲς δυὸ-τρεῖς φορὲς τὴν εὐχή, γιὰ νὰ πάρης 


4 Βλ. Ἔξ. 11, 1-39 καὶ 12, 96-37. Οἱ Ἰσραηλίτες, Λίγο πρὶν ἀπὸ τὴν ἐξοδό τους ἀπὸ τὴν 
Αίγυπτο, εἶχαν δανεισθῆ κατ ἐντολὴν τοῦ Θεοῦ ἀπὸ τοὺς Αἰγυπτίους σκεύη ἀσημένια καὶ 
χουσὰ καὶ ἱματισμό. Αὐτὰ δὲν τὰ ἐπέστρεψαν, γιατὶ στὴν συνέχεια θανατώθηκαν τὰ 
πρωτότοκα τῶν Αἰγυπτίων καὶ ὁ Φαραὼ φοβήθηκε καὶ τοὺς ἔδιωξε ἀμέσως ἀπὸ τὴν Αἴγυπτο. 

Σψαλμ. 4, 5. 

όψαλμ. 115, 60. 

”. Λαίμαργα: Τὰ κλαδιὰ ποὺ ἀπομυζώντας τὸν χυμὸ τοῦ δένδρου ἀναπτύσσονται 
ὑπερβολικά, ἀλλὰ δὲν δίνουν καρπό. 

Σψαλμ. 115, 60. 

λίγο φῶς. Μιὰ γυναίκα, ὅταν Ούμωνε, ἔλεγε τὸ «Πιστεύω» καὶ ὕστερα μιλοῦσε. 
Κοσμικοὶ ἄνθρωποι καὶ βλέπεις τί ἀγώνα κάνουν! 

-Γέροντα, ὅταν ἀντιδρῶ μὲ τὴν συμπεριφορὰ μιᾶς ἀδελφῆς, τί νὰ κάνω; 

--Νὰ βλέπης τὴν ἀδελφὴ μὲ καλωσύνη. Νὰ προσπαθῆς νὰ τὴν δικαιολογῆς μὲ 
ἀγάπη. Αὐτὸ θὰ σὲ βοηθήση νὰ ἀποκτήσης Φυσιολογικὰ μιὰ σταθερή, καλὴ 
πνευματικὴ κατάσταση καί, ὅταν θὰ ἔρχεται τὸ πάθος τοῦ θυμοῦ, θὰ βρίσκη 
κατειληµμµένη τὴν θέση τῆς καρδιᾶς σου ἀπὸ τὴν ἀγάπη καὶ δὲν θὰ µπορῇ πλέον νὰ 
σταθή: θὰ Φεύγη. 


Μὲ τὴν ταπείνωση καὶ τὴν σιωπὴ δίνουμε τόπο στὴν ὀργὴ 


-Γέροντα, πῶς δίνει κανεὶς τόπο στὴν ὀργή; 

-Μὲ τὴν ταπείνωση καὶ τὴν σιωπὴ δίνουµε τόπο στὴν ὀργή. Γιατί λέμε ὅτι τὸ 
Φίδι εἶναι φρόνιµο; Παρόλο ποὺ ἔχει ὅπλο δυνατό, τὸ δηλητήριο, καὶ μπορεῖ νὰ μᾶς 
κάνη κακό, λίγο θόρυβο ἂν ἀκούση, ἀμέσως Φεύγει δὲν πάει κόντρα, δίνει τόπο στὴν 
ὀργή. Ἔτσι κι ἐσύ, ἂν κανεὶς σοῦ πῆ κανέναν λόγο καὶ σὲ πειράξη, μὴν ἀπαντᾶς. Ἂν 
σιωπήσης, ἀφοπιλίζεις τὸν ἄλλον. Μιὰ φορὰ στὸ Καλύβι ὁ Ντίκας, ὁ μεγάλος γάτος, 
πῆγε νὰ χτυπήση ἕνα βατραχάκι. Ἐκεῖνο δὲν κουνήθηκε καθόλου, ὁπότε ὁ Ντίκας τὸ 
ἄφησε καὶ ἔφυγε. Τὸ βατραχάκι μὲ τὴν σιωπή του καὶ μὲ τήν... ταπείνωσή του τὸν 
νίκησε. Ἂν κουνιόταν λίγο, θὰ τὸ τίναζε ὁ Ντίκας ἐπάνω καὶ θὰ τὸ χτυποῦσε σὰν τὸ 
ντέφι. 

-Γέροντα, ὅταν διαφωνοῦμε μὲ κάποια ἀδελφὴ καὶ ἐπιμένη ἡ καθεμιὰ στὴν 
γνώμη της, φθάνουμε σὲ ἀδιέξοδο καὶ τελικὰ νευριάζω. 

- Κοίταξε, πρέπει ἡ μιὰ ἀπὸ τὶς δυό σας νὰ ταπεινωθῆ καὶ νὰ ὑποχωρήση' 
ἀλλιῶς δὲν γίνεται. Ἂν δύο ἄνθρωποι θέλουν νὰ περάσουν ἕνα μακρὺ ξύλο ἀπὸ μιὰ 
μικρή πόρτα, πρέπει ὁ ἕνας νὰ κάνη πίσω, γιὰ νὰ μπῆ πρῶτα ὁ ἄλλος' διαφορετικὰ 
δὲν θὰ μπορέσουν νὰ περάσουν. Ὅταν ὁ καθένας ἐπιμένη στὴν γνώµη του, εἶναι σὰν 
νὰ χτυπάη ὁ πυριόβολος” στὴν στουρναρόπετρα καὶ πετιοῦνται Φωτιές]... Οἱ 
Φαρασιῶτες]ὸ, ὅταν κάποιος ἐπέμενε στὸ δικό του, ἔλεγαν: «Ἄς εἶναι τὸ δικὀ σου 
κατσίκι θηλυκὸ καὶ τὸ δικό µου ἀρσενικό»]], κι ἔτσι ἀπέφευγαν τὸν καβγᾶ. Πάντως, 
ὅποιος ὑποχωρεῖ, κέρδος ἔχει, γιατὶ στερεῖται κάτι, κάνει μιὰ θυσία, καὶ αὐτὸ τοῦ δίνει 
τὴν χαρὰ καὶ τὴν εἰρήνη. 

- Καὶ ὅταν κανεὶς ἐξωτερικὰ Φέρεται σωστὰ καὶ ὑποχωρῆη, ἀλλὰ µέσα του 
ἀντιδρᾶ; 

- Αὐτὸ σηµαίνει ὅτι µέσα του ζῆ ἀκόμη ὁ παλαιὸς ἄνθρωπος καὶ παλεύει μὲ 
αὐτόν. 

-Γιατί ὅμως, Γέροντα, ἂν καὶ φέρεται σωστά, δὲν έχει εἰρήνη µέσα του; 

-Πῶς νὰ ἔχη εἰρήνη! Γιὰ νὰ ἔχη ὁ ἄνθρωπος εἰρήνη, πρέπει καὶ ἐσωτερικὰ νὰ 
εἶναι τοποθετηµένος σωστά. Τότε Φεύγει ὁ θυµός, ἡ ἀνησυχία καὶ ἔρχεται στὸν 


ς 


ἄνθρωπο ἡ εἰρήνη τοῦ Θεοῦ. Καὶ ὅταν ἔρθη ἡ ψυχικὴ ἠρεμία µέσα του, ἀφανίζει τὸν 


"Πυριόβολος: Τσακμακόπετρα. 
10 Κάτοικοι τῶν Φαράσων τῆς Καππαδοκίας, πατρίδος τοῦ Γέροντος Παἴσίου. 
1 Τὸ θηλυκὸ κατσίκι, ἐπειδὴ εἶναι παραγωγικό, ἔχει µεγαλύτερη ἀξία ἀπὸ τὸ ἀρσενικό. 

καπνὸ τοῦ θυμοῦ, καθαρίζουν τὰ µάτια τῆς ψυχῆς καὶ βλέπει καθαρά. Γι αὐτὸ ὁ 
Χριστὸς µόνον γιὰ τοὺς «εἰρηνοποιοὺς» λέει ὅτι «υἱοὶ Θεοῦ κληθήσονται»3. 


1 Ματθ. 5, 9. 

ΚΕΦΑΛΑΙΟΣ5- Ἡ ψυχοφθόρος λύπη 
Ἡ χαρᾶ εἶναι τοῦ Χριστοῦ, ἡ λύπη εἶναι τοῦ διαβόλου 


-Γέροντα, αὐτὸν τὸν καιρό, στενοχωριέµαι πολύ. 

-Τιατί στενοχωριέσαι; Βούλιαξαν τὰ καράβια σου; Ποῦ τὰ ἔβγαλες καὶ 
βούλιαξαν; στὸν Ατλαντικό; Καλά, βγάζουν τὰ καράβια μὲ τέτοιον καιρὸ στὸν 
ὠκεανό; Πόσα βούλιαξαν; 

-Ὅλα, Γέροντα, βούλιαξαν. 

--Ἐ, τότε εἶσαι ἀκτήμων καὶ μπορεῖς νὰ γίνης καλὴ μοναχή! Γιατί δὲν δοξάζεις 
διαρκῶς τὸν Θεό; Τί σοῦ λείπει; Νὰ ἔχη λύπη ἕνας ἄνθρωπος ποὺ βρίσκεται μακριὰ 
ἀπὸ τὸν Χριστό, τὸ καταλαβαίνω: ἀλλὰ νὰ ἔχη λύπη ἕνας ποὺ εἶναι κοντὰ στὸν 
Χριστό, δὲν τὸ καταλαβαίνω, γιατί, καὶ πόνο νὰ ἔχη, ὁ πόνος του µελώνεται ἀπὸ τὸν 
Χριστό. 

Ὅπως ἔχω καταλάβει, στὸν ἄνθρωπο δὲν ὑπάρχει φαρμάκι, γιατί, ἂν τὸ 
Φαρμάκι τὸ ἀκουμπήση στὸν Χριστό, γίνεται γλυκὸ σιρόπι. Ὅποιος ἔχει µέσα του 
Φαρμάκι, σηµαίνει ὅτι δὲν ἀκουμπάει τὰ προβλήματά του στὸν Χριστό. 

Ἡ χαρὰ εἶναι τοῦ Χριστοῦ, ἡ λύπη εἶναι τοῦ διαβόλου. Ὅταν βλέπω μοναχὸ νὰ 
εἶναι σὰν ζηµιωμµένος µπακάλης, ξέρετε πῶς στενοχωριέµαι; Ἄλλο ἡ κατὰ Θεὸν λύπη, 
τὸ χαροποιὸν πένθος. Τότε ὁ ἄνθρωπος ἀγάλλεται. Ἡ σιωπή, ἡ συστολὴ ποὺ ἔχει, 
στάζουν µέλι στὴν καρδιά του. Ὅταν δῶ ἕναν τέτοιον ἄνθρωπο, νὰ τοῦ Φιλήσω καὶ τὰ 
πόδια. 





-Γέροντα, ἀπὸ ποῦ θὰ καταλάβη κανεὶς ἂν ἡ λύπη του εἶναι πράγµατι κατὰ 
Θεόν; 

-Ἄς ὑποθέσουμε, κάνει μιὰ ἁμαρτία ὁ ἄνθρωπος καὶ λυπᾶται. Ἂν λυπᾶται 
ἀπὸ καθαρὸ φιλότιμο γιὰ τὴν πτὠση του, γιατὶ στενοχώρησε τὸν Χριστό, νιώθει µέσα 
του ἕναν γλυκὸ πόνο, γιατὶ ὁ Θεὸς σκορπᾶ στὴν ψυχή του γλυκύτητα, τὴν θεία 
παρηγοριά. Αὐτὴ ἡ λύπη εἶναι κατὰ Θεόν. Ἐνῶ, ὅταν κανεὶς νιώθη συνεχῆ λύπη μὲ 
ἄγχος καὶ ἀπελπισία, πρέπει νὰ καταλάβη ὅτι αὐτὴ ἡ λύπη δὲν εἶναι κατὰ Θεόν. Ἡ 
κατὰ Θεὸν λύπη εἶναι χαρὰ πνευματικὴ καὶ φέρνει στὴν ψυχὴ παρηγοριά, ἐνῶ ἡ λύπη 
ποὺ δὲν εἶναι κατὰ Θεὸν φέρνει ἄγχος καὶ ἀδιέξοδο. 

- Καὶ ὅταν, Γέροντα, ἕνας πνευματικὸς ἄνθρωπος στενοχωριέται, ἐπειδὴ 
κάποιος αἱρετικὸς χρησιμοποιεῖ τὸ ὄνομά του καὶ κάνει κακὸ στοὺς ἀνθρώπους]; 

- Αὐτὴ ἡ στενοχώρια εἶναι δικαιολογημένη καὶ πρέπει νὰ στενοχωρεθῆ ὁ 
ἄνθρωπος, γιατὶ βλάπτονται πολλοί. Καὶ σ᾿ αὐτὴν ὅμως τὴν περίπτωση ἡ 
ἀντιμετώπιση πρέπει νὰ εἶναι πνευματική. Ἂν τοποθετηθῆ ταπεινὰ καὶ πῆ: «Θεέ µου, 
δὲν θέλω νὰ πάθουν κακὸ οἱ ἄνθρωποι' φώτισέ τους νὰ καταλάβουν τὴν ἀλήθεια», 
ἀναπαύεται. Ἐνῶ, ἂν ἀρχίση νὰ ἀγωνιᾶ καὶ νὰ λέη: «τί νὰ κάνω; χροησιμοποιοῦν τὸ 
ὄνομά µου καὶ καταστρέφονται ψυχὲς» κ.λπ., ἀνάπαυση δὲν θὰ ἔχη. Πάντως, ὅταν 


1 Ἡ ἀδελφὴ ποὺ ἔκανε τὴν ἐρώτηση εἶχε ὑπ ὄψιν της περιπτώσεις ἀνθρώπων ποὺ 
χρησιμοποιοῦσαν τὸ ὄνομα τοῦ Γέροντα, γιὰ νὰ ἐξυπηρετήσουν συμφέροντά τους ἢ γιὰ νὰ 
πείσουν τὸν κόσµο νὰ δεχθῆ πλανεμένες ἰδέες τους. 

κανεὶς δὲν ἔφταιξε καὶ ἔχη ἀναπαυμένη τὴν συνείδησή του, τότε, ἀκόμη κι ἂν οἱ ἄλλοι 
τὸν πληγώνουν, ἐκεῖνος νιώθει µέσα του µεγάλη παρηγοριά. 
Ὁ ἐγωισμὸς πάντα φέρνει λύπη καὶ ἄγχος 


-ΓΤέροντα, σκέφτομαι συνέχεια τὸ σφάλμα µου ποὺ σᾶς στενοχώρησε καὶ μὲ 
πιάνει λύπη. 

-Μὴν τὸ σκέφτεσαι, μιὰ ποὺ πέρασε, γιατὶ αὐτὸ µόνο θὰ σὲ Ολίβη καὶ δὲν θὰ 
σὲ βοηθήση σὲ τίποτε. Τὸ νὰ προσέχης ὅμως στὸ ἑξῆς, αὐτὸ θὰ σὲ ὠφελῆ. Συνέχισε μὲ 
φιλότιμο τὸν ἀγώνα σου. Ὅλοι οἱ ἄνθρωποι κάνουµε ἀπροσεξίες, ἀλλὰ ὁ Καλὸς Θεὸς 
σὰν2 Πατέρας μᾶς προστατεύει. Γι αὐτὸ ἔχει τοὺς Ἁγίους Του, γι’ αὐτὸ ἔχει βάλει καὶ 
ἀπὸ ἕναν Άγγελο ξεχωριστὰ σὲ κάθε ἄνθρωπο, γιὰ νὰ τὸν προστατεύη, γι αὐτὸ 
οἰκονομάει νὰ ὑπάρχουν καὶ πνευματικοὶ ἄνθρωποι, γιὰ νὰ βοηθᾶνε πάλι τοὺς 
ἀνθρώπους. 

- Γέροντα, κάµπτοµαι ἀπὸ τὴν στενοχώρια γιὰ τὶς πτώσεις µου καὶ 
κουράζοµμαι στὸν ἀγώνα µου. 

- Ἀπὸ τὸν ἐγωισμὸ εἶναι. Ἐπειδὴ δὲν «κάμπτεις», γι αὐτὸ ἀποκάμνεις µετά. 
Δὲν ὑπάρχει ταπείνωση, μετάνοια, συντριβή: ὑπάρχει ἐγωισμός, καὶ ὁ ἐγωισμὸς 
πάντα Φέρνει λύπη καὶ ἄγχος. Ὅταν ὁ ἄνθρωπος δὲν ἔχη μετάνοια, ἀλλὰ 
στενοχωριέται ἀπὸ ἐγωισμό, ἀπὸ ἀνθρωπαρέοκεια, ἐπειδὴ ξέπεσε στὰ µάτια τῶν 
ἄλλων, τότε ὑπάρχει µέσα του ἀγωνία, φαρμάκι, πόνος. 

-Δηλαδή, Γέροντα, ὅταν κανεὶς μετὰ ἀπὸ μιὰ πτώση του στενοχωριέται πολύ, 
αὐτὸ προέρχεται πάντα ἀπὸ ἐγωισμό; 

- Όχι πάντα" μπορεῖ νὰ προέρχεται καὶ ἀπὸ φιλότιμο. Καὶ ὅταν ἡ στενοχώρια 
εἶναι πολλὴ καὶ προέρχεται µόνον ἀπὸ καθαρὸ Φιλότιμο, τότε καὶ ἡ θεία παρηγοριὰ 
εἶναι πολλὴ καὶ δυνατὴ καὶ τονώνει ὄχι µόνον τὴν ψυχἠ ἀλλὰ καὶ τὸ σῶμα. 

-Καὶ πῶς θὰ καταλάβω, Γέροντα, ἂν στενοχωριέµαι ἀπὸ Φιλότιμο; 

-Ὅποιος στενοχωριέται ἀπὸ Φιλότιμο, οίχνει τὸ βάρος ἐπάνω του" ἐνῶ, ὅποιος 
στενοχωριέται ἀπὸ ἐγωισμό, ρίχνει τὸ βάρος στοὺς ἄλλους καὶ λέει ὅτι τὸν ἀδικοῦν. 
Θίγεται ὁ ἐγωισμός του, κατεβάζει τὰ μοῦτρα, δὲν μιλάει... Νά, σήµερα δυὸ ἀδελφὲς 
έκαναν μιὰ ζημιά. Ἔκανα καὶ στὶς δύο παρατήρηση. Καὶ οἱ δύο λυπήθηκαν καὶ 
ἔσκυψαν τὸ κεφάλι. Ἡ µία ὅμως λυπήθηκε ἀπὸ Φιλότιμο, γιατὶ μὲ στενοχώρησε μὲ 
τὴν ζημιὰ ποὺ ἔκανε, ἐνῶ ἡ ἄλλη λυπήθηκε ἀπὸ ἐγωισμό. Ἡ πρώτη ντρεπόταν ἀκόμη 
καὶ νὰ μὲ κοιτάξη. Ἡ ἄλλη, γιὰ νὰ μὴ χάση τὴν ὑπόληψή της, πῆγε ἀμέσως νὰ 
δικαιολογηθῆ, χωρὶς νὰ ἐξετάση πόσο µεγάλη ἦταν ἡ ζημιά. Σκέφθηκε: «Ξέπεσα στὰ 
µάτια τῶν ἄλλων' δὲν θὰ µ ἔχουν πιὰ ἐμπιστοσύνη. Πῶς νὰ δικαιολογήσω τώρα τὸ 
σφάλμα µου, γιὰ νὰ μὴ χάσω τὴν ὑπόληψή µου;». Ἂν ἀναγνώριζε τὸ σφάλμα της καὶ 
ἔπαιρνε τὸ βάρος ἐπάνωτης, θὰ εἶχε µέσα της παρηγοριά. Αὐτὴ ὅμως προσπάθησε νὰ 
δικαιολογηθῆ, γι αὐτὸ ἀνάπαυση µέσα της δὲν εἶχε. Γιατί, ὅταν δικαιολογούμαστε, 
δίνουµε χῶρο στὸν διάβολο, ὁπότε ἔρχεται, μᾶς κάνει λεπτὴ ἐργασία καὶ μᾶς 
στενοχωρεῖ ἐνῶ, ὅταν παίρνουμε ὅλο τὸ βάρος ἐπάνω µας, τότε καὶ ὁ Θεὸς μᾶς 
παίρνει ὅλο τὸ βάρος. Ἄς κανονίσουμε Λλοιπὸν ποιό ἀπὸ τὰ δυὸ θὰ διαλέξουµε: τὴν 


2 Ὁ Γέροντας σ᾿ αὐτὲς τὶς περιπτώσεις συνήθως χρησιμοποιεῖ τὸ µόριο «σὰν» ἀντὶ τοῦ 
«ὡς», ποὺ εἶναι τὸ ὀρθό. 

ταπείνωση ποὺ δίνει ἀνάπαυση ἢ τὸν ἐγωισμὸ ποὺ φέρνει στενοχώρια, ἄγχος καὶ 
ταραχή; 


Ὁ ἀχάριστος εἶναι πάντα λυπηµένος 


- Γέροντα, γιατί πολλοὶ ἄνθρωποι, ἐνῶ τὰ ἔχουν ὅλα, νιώθουν ἄγχος καὶ 
στενοχώρια; 

-Ὅταν βλέπετε ἕναν ἄνθρωπο νὰ ἔχη µεγάλο ἄγχος, στενοχώρια καὶ λύπη, 
ἐνῶ τίποτε δὲν τοῦ λείπει, νὰ ξέρετε ὅτι τοῦ λείπει ὁ Θεός. 

Ὅποιος τὰ ἔχει ὅλα, καὶ ὑλικὰ ἀγαθὰ καὶ ὑγεία, καί, ἀντὶ νὰ εὐγνωμονῆ τὸν 
Θεό, ἔχει παράλογες ἀπαιτήσεις καὶ γκρινιάζει, εἶναι γιὰ τὴν κόλαση μὲ τὰ 
παπούτσια. Ὁ ἄνθρωπος, ὅταν ἔχη εὐγνωμοσύνη, μὲ ὅλα εἶναι εὐχαριστημένος. 
Σκέφτεται τί τοῦ δίνει ὁ Θεὸς κάθε µέρα καὶ χαίρεται τὰ πάντα. Ὅταν ὅμως εἶναι 
ἀχάριστος, μὲ τίποτε δὲν εἶναι εὐχαριστημένος' γκρινιάζει καὶ βασανίζεται μὲ ὅλα. 
Ἂν, ἂς ποῦμε, δὲν ἐκτιμάη τὴν λιακάδα καὶ γκρινιάζη, ἔρχεται ὁ Βαρδάρης» καὶ τὸν 
παγώνει... Δὲν θέλει τὴν λιακάδα! θέλει τὸ τουρτούρισµα ποὺ προκαλεῖ ὁ Βαρδάρης. 

-Γέροντα, τί θέλετε νὰ πῆτε μ΄ αὐτό; 

-Θέλω νὰ πῶ ὅτι, ἂν δὲν ἀναγνωρίζουμε τὶς εὐλογίες ποὺ μᾶς δίνει ὁ Θεὸς 
καὶ γκρινιάζουµε, ἔρχονται οἱ δοκιμασίες καὶ µαζευόµαστε κουβάρι. Όχι, ἀλήθεια σᾶς 
λέω, ὅποιος έχει αὐτὸ τὸ τυπικό, τὴν συνήθεια τῆς γκρίνιας, νὰ ξέρη ὅτι θὰ τοῦ ἔρθη 
σκαμπιλάκι ἀπὸ τὸν Θεό, γιὰ νὰ ξοφλήση τουλάχιστον λίγο σ αὐτὴν τὴν ζωή. Καὶ ἂν 
δὲν τοῦ ἔρθη σκαμπιλάκι, αὐτὸ θὰ εἶναι χειρότερο, γιατὶ τότε θὰ τὰ πληρώση ὅλα μιὰ 
καὶ καλὴ στὴν ἄλλη ζωή. 

-Δηλαδή, Γέροντα, ἡ γκρίνια μπορεῖ νὰ εἶναι συνήθεια; 

- Γίνεται συνήθεια, γιατὶ ἡ γκρίνια φέρνει γκρίνια καὶ ἡ κακομοιριὰ φέρνει 
κακοµοιριά. Ὅποιος σπέρνει κακοµοιριά, θερίζει κακομοιριὰ καὶ ἀποθηκεύει ἄγχος. 
Ἐνῶ, ὅποιος σπέρνει δοξολογία, δέχεται τὴν θεϊκὴ χαρὰ καὶ τὴν αἰώνια εὐλογία. Ὁ 
γκρινιάρης, ὅσες εὐλογίες κι ἂν τοῦ δώση ὁ Θεός, δὲν τὶς ἀναγνωρίζει. Γι αὐτὸ 
ἀπομακρύνεται ἡ Χάρις τοῦ Θεοῦ καὶ τὸν πλησιάζει ὁ πειρασμός! τὸν κυνηγάει 
συνέχεια ὁ πειρασμὸς καὶ τοῦ Φέρνει ὅλο ἀναποδιές, ἐνῶ τὸν εὐγνώμονα τὸν 
κυνηγάει ὁ Θεὸς μὲ τὶς εὐλογίες Του. 

Ἡ ἀχαριστία εἶναι µεγάλη ἁμαρτία, τὴν ὁποία ἤλεγξε ὁ Χριστός. «Οὐχὶ οἱ δέκα 
ἑκαθαρίσθησαν; οἱ δὲ ἐννέα ποῦ», εἶπε στὸν Λλεπρὸ ποὺ ἐπέστρεψε νὰ Τὸν 
εὐχαριστήση. Ὁ Χριστὸς ζήτησε τὴν εὐγνωμοσύνη ἀπὸ τοὺς δέκα λεπροὺς ὄχι γιὰ τὸν 
ἑαυτό Του ἀλλὰ γιὰ τοὺς ἴδιους, γιατὶ ἡ εὐγνωμοσύνη ἐκείνους θὰ ὠφελοῦσε. 


Τὸ ταγκαλάκι θέλει νὰ μᾶς βλέπη λυπηµένους 
-Γέροντα, γιατί πέφτω ἀπότομα ἀπὸ τὴν χαρὰ στὴν λύπη; 
ὃ Ῥαρδάρης: Ὁ πολὺ δυνατὸς καὶ ψυχρὸς ἄνεμος, ὁ ὁποῖος πνέει βορειοδυτικὰ τῆς 


Θεσσαλονίκης κατὰ µῆκος τοῦ ποταμοῦ Ἀξιοῦ. 
4/ουκ. 17, 17. 

-Τὸ ἀπότομο πέρασμα ἀπὸ τὴν χαρὰ στὴν λύπη τὶς πιὸ πολλὲς Φφορὲς εἶναι 
τοῦ πειρασμοῦ. Τὸ ταγκαλάκι μὲ τὴν κακία του πολεμάει πολὺ τὸν ἄνθρωπο, ἰδίως 
τὸν εὐαίσθητο καὶ χαρούμενο στὴν φύση του, ποὺ Θέλει νὰ ζήση πνευματικὴ ζωή. 
Αὐτὴ εἶναι ἡ δουλειά του: θέλει νὰ μᾶς βλέπη λυπηµένους καὶ νὰ χαίρεται. Γιατί ὅμως 
νὰ ἀφήνουμε τὸ ταγκαλάκι νὰ κάνη τὴν δουλειά του; Ἡ χαρὰ δὲν εἶναι καλύτερη ἀπὸ 
τὴν λύπη; Ἡ ἀγάπη δὲν εἶναι καλύτερη ἀπὸ τὴν κακία; 

-Γέροντα, ὁρισμένες φορὲς πέφτω σὲ λύπη, χωρὶς νὰ ξέρω τὴν αἰτία. 

-Τὸ ταγκαλάκι δὲν θέλει κανένας νὰ χαίρεται. Καὶ αὐτοὺς ποὺ ἔχουν λόγο νὰ 
στενοχωρηθοῦν καὶ αὐτοὺς ποὺ δὲν έχουν, βρίσκει τρόπους νὰ τοὺς στενοχωρῆ. 
Ἐκεῖνο ποὺ βλέπω σ᾿ ἐσένα εἶναι ὅτι ἀφορμὴ ζητάει νὰ σὲ ἀπογοητεύη. Σὲ μπερδεύει 
ὅλο καὶ περισσότερο μὲ λεπτὲς κλωστές. Ἐὰν σὲ µπέρδευε μὲ σπάγκο, τέλος πάντων, 
θὰ έλεγα ὅτι ἔχεις λίγο δίκαιο, ἀλλὰ ἐσὺ τὶς λεπτὲς κλωστὲς τὶς βλέπεις γιὰ χοντρὰ 
σχοινιὰ καὶ στενοχωριέσαι. Μὴ βασανίζεσαι χωρὶς νὰ ὑπάρχη λόγος, γιατὶ δίνεις χαρὰ 
στὸ ταγκαλάκι καὶ στενοχωρεῖς τὸν Χριστό. Θέλεις νὰ στενοχωριέται ὁ Χριστός; 

-Όχι Γέροντα, ἀλλά... 

--Τίποτε! «Ὁ Ἄιδης ἐπικράνθη!»5. Πές: «Ἐπικράνθη!». 

-«Ἐπικράνθη!». 


Ἡ λύπη ἐξαντλεῖ τὶς ψυχικὲς καὶ σωματικές µας δυνάμεις 


-Γέροντα, συχνὰ μοῦ πονάει τὸ στομάχι καὶ δυσκολεύοµαι νὰ ἀνταποκριθώῷ 
στὰ πνευματικά µου καθήκοντα. 

-Ἐσὺ κάθεσαι καὶ συζητᾶς μὲ τοὺς λογισμούς σου, τὰ βλέπεις ὅλα μαῦρα καὶ 
βασανίζεσαι χωρὶς λόγο’ ἔτσι τσακίζεσαι ψυχικὰ καὶ σωματικά. Ἔπειτα ἀπὸ ἕνα 
τέτοιο τσάκισµα πονάει καὶ τὸ στομάχι, καὶ ποῦ νὰ βρεθῆ μετὰ κουράγιο γιὰ 
πνευματικά; Μπορεῖ νὰ πάρης κάτι καὶ νὰ σοῦ περάση τὸ στομάχι, ἀλλά, ἂν δὲν λείψη 
ἡ στενοχώρια, πάλι θὰ πονέση. Μἠ δέχεσαι τοὺς λογισμοὺς ποὺ σὲ ἀπογοητεύουν, γιὰ 
νὰ μὴν ἀχρηστέψης τὰ δῶρα ποὺ σοῦ ἔχει δώσει ὁ Θεός. Ὅσο θὰ τοποθετῆσαι σωστά, 
τόσο θὰ γαληνεύης καὶ θὰ ἠρεμῆς, καὶ τόσο ἡ ὑγεία σου θὰ καλυτερεύη καὶ δὲν θὰ 
ἔχης ἀνάγκη ἀπὸ φάρμακα. 

Ἡ στενοχώρια ἀφοπλίζει τὸν ἄνθρωπο. Τοῦ ρουφάει ὅλο τὸ μεδούλι τῶν 
ψυχικῶν καὶ σωματικῶν του δυνάµεων καὶ δὲν τὸν ἀφήνει νὰ κάνη τίποτε. 
Δηλητηριάζει τὴν ψυχἠὴ καὶ φέρνει ἀνωμαλίες καὶ στὸ σώμα. Χτυπάει στὰ πιὸ 
εὐαίσθητα µέρη τοῦ σώματος καὶ ἐξασθενεῖ τὸν ἄνθρωπο μὲ τὸ ἄγχος ποὺ 
δημιουργεί. Τὸ δηλητηρίασµα ἀπὸ τὴν πίκρα μπορεῖ νὰ καταβάλη τελείως ὄχι µόνον 
ἕναν εὐαίσθητο ὀργανισμὸ ἀλλὰ καὶ γεροὺς ὀργανισμούς. Μιὰ ἀδελφὴ ἐδῶ ξέρετε τί 
δυνατότητες ἔχει; Μπορεῖ νὰ κάνη πολὺ καλὴ πνευματικὴ ἐργασία, καὶ στὶς δουλειὲς 
εἶναι σπίρτο! Ὅλο τὸ μοναστήρι μπορεῖ νὰ τὸ φέρη βόλτα, ἀλλά, ἐπειδὴ τὴν πιάνει 
αὐτὸ τὸ τσάκισµα ἀπὸ τὴν στενοχώρια, δὲν μπορεῖ νὰ κάνη τίποτε’ χαραμίζεται. Κι 
ἔτσι ἀχρηστεύεται μιὰ γερὴ μηχανή. 


Διώδτε τὴν κακομοιριᾶ μὲ τὴν πνευματικὴ Λεβεντιὰ 


5 Ἁγίου Ἰωάννου τοῦ Χρυσοστόμου, Λόγος Κατηχητικὸς εἰς τὸ Ἅγιον Πάσχα, Ρο 50, 7253: 
Πεντηκοστάριον, ἔκδ. «Ἀποστολικῆς Διακονίας», Ἀθῆναι ”2002, σ. 27.Βλ. καὶ Ἠσ. 14, 9. 

-Γέροντα, ὅταν μοῦ ἔρχωνται ἐπανωτὲς δυσκολίες στὸν ἀγώνα µου, γογγύζω 
καὶ μὲ πιάνει λύπη. 

-Ἔ, στὴν δύσκολη στιγµὴ φαίνεται ἡ δύναμη τοῦ ἀνθρώπου. Μὴ φοβᾶσαι, 
μὴν πανικοβάλλεσαι, ὅταν συναντᾶς κάποια δυσκολία. Νὰ ζητᾶς ἀπὸ τὸν Θεὸ νὰ σοῦ 
δίνη πνευματικὸ ἀνδρισμό, γιὰ νὰ ἀντιμετωπίζῆς τὶς δυσκολίες στὴν πνευματική σου 
πορεία μὲ θάρρος καὶ νὰ ἀγωνίζεσαι μὲ λεβεντιά. 

- Γέροντα, ἡ λύπη ποὺ νιώθω αὐτὸν τὸν καιρὸ γιὰ τὴν ἄσχημη πνευματική 
µου κατάσταση μὲ παραλύει πνευματικά. 

-ΠΜΒάντως ἐκεῖ ποὺ ἤσουν, δὲν εἶσαι -- δόξα τῷ Θεῷ --, ἀλλὰ καὶ ἐκεῖ ποὺ ἔπρεπε 
νὰ βρίσκεσαι, δὲν βρίσκεσαι. Πιστεύω ὅμως σύντομα νὰ δείξης τὴν παλληκαριά σου 
καὶ νὰ ξεγαντζωθῆς ἀπὸ τὰ ὑπόλοιπα σχοινιὰ τῆς κακομοιριᾶς, τὰ ὁποῖα μπορεῖς νὰ 
κόψης μὲ τὴν Χάρη τοῦ Θεοῦ, ὅπως τὸ λιοντάρι κόβει τὴν κλωστὴ τῆς ἀράχνης. Διώξε 
τὴν κακομοιριὰ μὲ τὴν πνευματικὴ λεβεντιά. Περιμένω, εὔχομαι καὶ ἐλπίζω νὰ δω τὴν 
πρὀοδό σου καὶ νὰ χαρῶ πολύ. 

-Γέροντα, ὅταν παραλείπω τὰ πνευματικά µου καθήκοντα, μὲ πιάνει λύπη. 

-Ἡ λύπη γιὰ ὅτι παραλείψαµε νὰ κάνουµε ἢ ἡ χαρὰ γιὰ ὅτι κάναμε, εἶναι 
κάτι φυσικό, ἀλλὰ μπορεῖ νὰ µπαίνη µέσα καὶ ὁ ἐγωισμός' γι αὐτὸ νὰ προσέχης. Νὰ 
βάλης τώρα μιὰ καλὴ ἀρχὴ καὶ ἕνα πρόγραμμα στὸν ἀγώνα σου καὶ σιγὰ-σιγὰ θὰ 
προχωρᾶς. Ἔτσι θὰ οσταθεροποιήσης κατάσταση καὶ θὰ σταματήσουν τὰ 
ἀνεβοκατεβάσματα ποὺ σοῦ προκαλεῖ ὁ καμουφλαρισμένος ἐχθρός. Ἐὰν ἀξιοποιήσης 
τὶς δυνάµεις σου μὲ πνευματικὴ λεβεντιὰ στὴν καλογερική, θὰ κάνης πολλὴ προκοπή. 
Ἐὰν ὅμως ἀφήσης τὸν ἑαυτό σου στὴν κακοµοιριά, ἐσὺ θὰ μοιρολογᾶς καὶ τὸ 
ταγκαλάκι θὰ χτυπάη παλαμάκια. 

-Γέροντα, ἡ βία μοῦ λείπει; 

-Ἐπίθεση χρειάζεται, βρὲ παιδί! 

-Ἡ ἐπίθεση πῶς γίνεται; 

-Μὲ λεβεντιά! Ἐγὼ δὲν Οέλω κακομοῖρες ἀδελφές, ἀλλὰ Σουλιώτισσες 
πνευματικές, νὰ πολεμοῦν τὸ ταγκαλάκι μὲ λεβεντιὰ πνευματική, δοξολογώντας τὸν 
Θεό. 


Τὸ ἀντίδοτο τῆς λύπης εἶναι ἡ δοξολογία στὸν Θεὸ 


- Ὅταν, Γέροντα, βλέπω µέσα µου ὑπολείμματα ἀπὸ ἕνα πάθος, 
στενοχωριέµαι. 

- Πές: «Δόξα σοι ὁ Θεός, ποὺ ἔφυγαν τὰ πολλά!». Ἂν ἤμουν ἐγὼ στὴν θέση 
σου, θὰ ἔβλεπα τὶς ὁλοφάνερες µεγάλες δωρεὲς τοῦ Θεοῦ καὶ «ἀπὸ φυλακῆς πρωΐας 
µέχρι νυκτὸς»6ό θὰ ἔλεγα τὸ «δόξα σοι ὁ Θεός». Ἂν θέλης νὰ ζῆς παραδεισένια ἀπὸ 
αὐτὴν τὴν ζωή, δὲς κι ἐσὺ τὶς εὐεργεσίες καὶ τὶς πλούσιες δωρεὲς ποὺ σοῦ δίνει ὁ Θεὸς 
καὶ ἄρχισε τὸ «δόξα σοι ὁ Θεός». Νὰ δοξάζετε τὸν Θεό, γιατὶ σᾶς βοήθησε καὶ 
προοδεύσατε ἔστω καὶ λίγο, εἴτε ἐπειδὴ ἐσεῖς κοπιάσατε, εἴτε ἐπειδὴ σᾶς βοήθησαν οἱ 
ἄλλοι. Ὅταν ὁ ἄνθρωπος Λλέη «δόξα σοι ὁ Θεός», βοηθάει ὁ Θεός, γιατὶ ἡ 


6 ψαλμ. 129, 6. 

εὐγνωμοσύνη μὲ τὸ ταπεινὸ φρόνημα καὶ μὲ τὸν φιλότιμο ἀγώνα τραβάει συνέχεια 
οὐράνιες δυνάµεις καὶ εὐλογίες θεϊκές. 

--Καὶ ὅταν, Γέροντα, ξέρω ὅτι θὰ ξαναπέσω; 

-Δὲν ξέρεις ἀπὸ Φφοβία σκέφτεσαι ἔτσι. Μὴν έχετε Φοβία μήπως ξανακάνετε 
τὸ ἴδιο σφάλμα, γιατὶ ἔτσι κλονίζεται ἡ πίστη σας στὸν Θεό. Μὴν τὰ σκαλίζετε τόσο 
πολύ. Ὅταν σᾶς λέη ὁ λογισμὸς ὅτι δὲν πρόκειται νὰ διορθωθῆτε καὶ διαλύεσθε ἀπὸ 
τὴν λύπη, χρειάζεται νὰ δώσετε ἕνα ψεύτικο κουράγιο στὸν ἑαυτό σας. «Δόξα σοι ὁ 
Θεός, νὰ πῆτε, σήµερα εἶμαι καλύτερα ἀπὸ χθές. Δόξα σοι ὁ Θεὸς χίλιες φορές... Ἂν 
καὶ Φαίνεται ψεύτικο αὐτὸ τὸ κουράγιο, µέσα του ὅμως κρύβει μιὰ µεγάλη δύναμη, 
τὴν ἐλπίδα στὸν Θεό. Ἡ ἐλπίδα στὸν Θεὸ εἶναι ὁ μοχλὸς ποὺ ἀναποδογυρίζει τὴν 
ἀπελπισία, ἐλευθερώνει τὴν ψυχἠ ἀπὸ τὴν λύπη καὶ τὸ ἄγχος καὶ τονώνει σιγὰ-σιγὰ 
τὶς πνευματικὲς δυνάµεις μὲ τὴν θεία ζωντάνια ποὺ δίνει. 

-Γέροντα, στενοχωριέµαι γιατὶ ἔχω πολλὰ προβλήµατα ὑγείας. 

- Ὅλα νὰ τὰ δέχεσαι σὰν μεγάλα δῶρα τοῦ Θεοῦ. Ὁ Θεὸς δὲν εἶναι ἄδικος. 
Στὸν Οὐρανὸ θὰ ἔχης πολλὰ νὰ ἀπολαύσης' θὰ ἔχης σύνταξη µεγάλη, ἐὰν δὲν τὴν 
µειώσης µόνη σου μὲ τὸν γογγυσμό. 

-Πῶς, Γέροντα, ἀφοῦ τώρα δὲν νιώθω µέσα µου τὸν Οὐρανό; 

- Δὲν νιώθεις τὸν Οὐρανό, γιατὶ δὲν δοξολογεῖς τὸν Θεό. Ὅταν ὁ ἄνθρωπος 
κινῆται στὸν χῶρο τῆς δοξολογίας, χαίρεται μὲ ὅλα. Ὑπάρχουν κοσμικοὶ ἄνθρωποι 
ποὺ θὰ μᾶς κρίνουν ἐμᾶς τοὺς μοναχούς. Νὰ δῆτε οἱ Βεδουΐνοι τί ταλαιπωρία 
περνοῦν, ἀλλὰ εὐχαριστοῦν τὸν Θεὸ καὶ εἶναι χαρούμενοι’. Τὸ σιτάρι δὲν τὸ 
καθαρίζουν, γιὰ νὰ βγάλουν τὴν πέτρα, ἀλλὰ τὸ ἀλέθουν ὅπως εἶναι, καὶ τὸ ψωμί 
τους εἶναι ὅλο πέτρα! Καὶ οἱ τροφές τους, Φαίνεται, δὲν ἔχουν τὰ ἀπαραίτητα 
συστατικά, ἀσβέστιο κ.λπ., ὁπότε τὰ δόντια τους καταστρέφονται τελείως. Καὶ 
βλέπεις Βεδουΐνους νὰ ἔχουν µόνον ἕνα δόντι καὶ νὰ χαίρωνται σὰν νὰ εἶναι τὸ δόντι 
µαργαριταρένιο. Καὶ ἄλλος τοῦ λείπει ἕνα δόντι καὶ αἰσθάνεται µειονεκτικά. Μὲ ὅλα 
αὐτὰ ποὺ ἀκοῦτε, νὰ κινῆσθε συνέχεια στὴν δοξολογία’ νὰ δοξάζετε µέρα-νύχτα τὸν 
Θεὸ γιὰ τὶς εὐεργεσίες Του. 

Μοῦ ἔλεγε κάποιος ἐπίσκοπος ὅτι σὲ ἕναν ναό, τὴν ὥρα ποὺ ὁ διάκος διάβαζε 
τὸ Εὐαγγέλιο τῆς θεραπείας τῶν δαιμονισμένων τῶν Γεργεσηνῶνξὲ, ἕνας ἄνθρωπος 
πολὺ ἁπλὸς στεκόταν πίσω ἀπὸ τὸ δεσποτικὸ καὶ ἔλεγε συνέχεια «δόξα σοι ὁ Θεός». 
Ἀρχίζει ὁ διάκος: «Τῷ καιρῷ ἐκείνῳ ἐλθόντι τῷ Ἰησοῦ εἰς τὴν χώραν τῶν Γεργεσηνών», 
«δόξα σοι ὁ Θεός», λέει ἐκεῖνος, «ὑπήντησαν αὐτῷ δύο δαιµονιζόμενοι», «δόξα σοι ὁ 
Θεός»: «χαλεποἰ λίαν», «δόξα σοι ὁ Θεός»: «καὶ ἰδοὺ ὥρμησε πᾶσα ἡ ἀγέλη τῶν χοίρων... 
εἰς τὴν θάλασσαν», «δόξα σοι ὁ Θεός». «Κατάλαβα, μοῦ εἶπε ὕστερα ὁ ἐπίσκοπος, ὅτι 
εἶχε δίκαιο αὐτὸς ὁ ἁπλὸς ἄνθρωπος ποὺ ἔλεγε "δόξα σοι ὁ Θεός", γιατὶ τὸ "δόξα σοι ὁ 
Θεὸς" ρίχνει τοὺς δαίμονες στὴν θάλασσα». Κι ἐσεῖς πάντα νὰ λέτε «δόξα σοι ὁ Θεός, 
δόξα σοι ὁ Θεός», µέχρι νὰ ὁρμήση ἡ ἀγέλη στὴν θάλασσα... 

Ἡ δοξολογία ἁγιάζει τὰ πάντα. Μὲ τὴν δοξολογία διαλύεται ὁ ἄνθρωπος ἀπὸ 
εὐγνωμοσύνη, παλαβώνει μὲ τὴν καλὴ ἔννοια, πανηγυρίζει τὰ πάντα. Καὶ ὅταν ὁ 
ἄνθρωπος εὐχαριστῆ τὸν Θεὸ ἀκόμη καὶ γιὰ τὰ Λίγα, ἔρχεται μετὰ τόσο πλούσια ἡ 


”Ὁ Γέροντας ἀναφέρεται στὴν ἐποχὴ ποὺ έμεινε στὸ Σινᾶ (1962-1964). 
Βλ. Ματθ. δ, 28-34. 


Ἁγ. Παϊσίου Ἁγιορείτου: ΛΟΓΟΙ Ε’ «Πάθη καὶ Ἀρετὲς» -7δ- 


εὐλογία τοῦ Θεοῦ, ποὺ δὲν μπορεῖ νὰ τὴν ἀντέξη' καὶ τότε ὁ διάβολος δὲν μπορεῖ πιὰ 
νὰ σταθῆ καὶ φεύγει. 


Ἁγ. Παϊσίου Ἁγιορείτου: ΛΟΓΟΙ Ε΄ «ΠΙάθη καὶ Ἀρετὲς» -79- 


ΕΝΟΤΗΤΑ ΔΕΥΤΕΡΗ - ΟΙ ΑΡΕΤΕΣ 


«Ὅποιος ἔχει τὴν πνευματικὴ ὀμορφιὰ 
ποὺ δίνει ἡ ἀρετή, λάμπει ἀπὸ τὴν θεία Χάρη. 
Γιατί, ὅσο ἀποκτάει ὁ ἄνθρωπος ἀρετές, θεώνεται, 
καὶ ἑπόμενο εἶναι νὰ ἀκτινοβολη 
καὶ νὰ προδίδεται ἀπὸ τὴν θεία Χάρη». 


Ἁγ. Παϊσίου Ἁγιορείτου: ΛΟΓΟΙ Ε’ «ΠΓΙάθη καὶ Ἀρετὲς» -δ0- 


Ἡ καλλιέργεια τῶν ἀρετῶν 


--Πότε φθάνει, Γέροντα, ὁ ἄνθρωπος στὴν θέωση; 

-Ὅταν ἔρθη µέσα του ἡ θεία Χάρις. 

-Τότε έχει χαρὰ µέσα του; 

-)- Έχει µέσα του ὄχι µόνο χαρά, ἀλλὰ καὶ πολλὴ ἀγάπη, ταπείνωση, 
παρηγοριά, σιγουριά. Ἔχει τὶς ἰδιότητες τοῦ Θεοῦ καὶ γι αὐτὸ ἔρχεται µέσα του ἡ 
Χάρις τοῦ Θεοῦ. 

-Γέροντα, τί θὰ πῆ: «Θεὸς θεῶν»!; 

- «Θεοί ἐστε καὶ υἱοὶ Ὑψίστου πάντες»3, δὲν λέει ὁ Δαβίδ; Ὁ ἄνθρωπος εἶναι 
πλασμένος «Κκατ᾽ εἰκόνα» Θεοῦ, ἄρα ὁ Θεὸς εἶναι Θεὸς τῶν θεῶν, δηλαδὴ τῶν 
ἀνθρώπων. Ὁ ἄνθρωπος πρέπει νὰ θεωθῆ. «Κατ εἰκόνα» Θεοῦ εἴμαστε ὅλοι οἱ 
ἄνθρωποι, ἀλλὰ πόσοι βρισκόμαστε στὸν δρόµο πρὸς τὸ «καθ ὁμοίωσιν»; Ὅσο 
ἀπομακρυνόμαστε ἀπὸ τὸν Θεό, τόσο δὲν µοιάζουµε μὲ τὸν Θεό, τόσο δηλαδὴ 
ἀπομακρυνόμαστε ἀπὸ τὸ «καθ ὁμοίωσιν». 

Γιὰ νὰ ὁμοιάση ὁ ἄνθρωπος μὲ τὸν Θεό, πρέπει νὰ ζῆ σύµφωνα μὲ τὶς ἐντολὲς 
τοῦ Θεοῦ κάνοντας δουλειὰ στὸν ἑαυτό του. Ἔτσι καθαρίζεται ἀπὸ τὰ πάθη καὶ 
ἀποκτάει ἀρετές͵ καὶ τότε δὲν εἶναι µόνον «κατ εἰκόνα» Θεοῦ, ἀλλὰ περνᾶ στὸ «καθ᾽ 
ὁμοίωσιν», γιατὶ ἐνεργεῖ µέσα του ἡ Χάρις τοῦ Θεοῦ. 


«Ἡ ἐργασία τῆς ἀρετῆς εἶναι ἡ τήρηση τῶν ἐντολῶν τοῦ Θεοῦ»» 


--Γέροντα, θὰ ήθελα νὰ δῶ τὸν Ἅγιό µου. 

-Ἐγὼ θὰ ήθελα νὰ προσπαθήσης νὰ πιάσης Φιλία μὲ τὸν Θεό. 

-Πῶς θὰ τὸ κατορθώσω αὐτό, Γέροντα; 

-- «Ἐν τίνι κατορθώσει νεώτερος τῆν ὁδὸν αὐτοῦ; Ἐν τῷ φυλάξασθαι τοὺς λόγους 
σου»ή. Ἂν ζῆς σύµφωνα μὲ τὶς ἐντολὲς τοῦ Θεοῦ, θὰ πιάσης Φιλία μὲ τὸν Θεό. 

Ἂν εἴμαστε παιδιὰ τοῦ Θεοῦ, πρέπει νὰ τηροῦµε καὶ τὶς ἐντολές Του. Ὅταν οἱ 
Ἰουδαῖοι εἶπαν: «ἐμεῖς πατέρα ἔχουμε τὸν Ἀβραάμ», ὁ Χριστὸς τοὺς εἶπε: «Δὲν ἔχετε 
πατέρα τὸν Ἀβραάμ, ἀλλὰ τὸν σατανᾶ, γιατί, ἂν ἤσασταν παιδιὰ τοῦ Ἀβραάμ, θὰ 
κάνατε καὶ τὰ ἔργα τοῦ Ἀβραάμ»». 

- Γέροντα, τί ἐννοεῖ ὁ Ἀββᾶς Ἰσαάκ, ὅταν λέη ὅτι ὁ Χριστὸς δὲν ζητᾶ τὴν 
τήρηση τῶν ἐντολῶν ἀλλὰ τὴν διόρθωση τῆς ψυχῆςό; 

-Γιὰ ποιόν λόγο ἔδωσε ὁ Θεὸς τὶς ἐντολές; Γιὰ τὴν διὀρθωσή µας δὲν τὶς 
ἔδωσε; Τηρώντας τὶς ἐντολὲς τοῦ Θεοῦ ἐργαζόμαστε τὴν ἀρετὴ καὶ ἀποκτοῦμε τὴν 
ὑγεία τῆς ψυχῆς. «Ἡ ἐργασία τῆς ἀρετῆς, λέει ὁ Ἀββᾶς Ἰσαάκ, εἶναι ἡ τήρηση τῶν 
ἐντολῶν τοῦ Θεοῦ»”7. 


1Ψψαλμ. 49, 1. 

2Ψαλμ. δΊ, 6. 

3Ῥλ. Ἀββᾶ Ἰσαὰκ τοῦ Σύρου, Οἱ Ἀσκητικοὶ Λόγοι, Λόγος ΔΖ’, σ. 140. 
"ψαλμ. 115,9. 

5δΡλ.Ἰω. 8, 39 καὶ 8, 44. 

6Ῥλ. Ἀββᾶ Ἰσαὰκ τοῦ Σύρου, Οἱ Ἀσκητικοὶ Λόγοι, Λόγος ΔΖ’, σ. 140. 
7Ὅ.π. 

-Γέροντα, ὁ Ἀββᾶς Ἠσαῖας λέει: «Χρείαν ἔχει ὁ ἄνθρωπος ἀνδρείας καρδίας 
καὶ µεγάλης, μεριμνᾶν εἰς τὸ φυλάξαι τὰς ἐντολὰς τοῦ Κυρίου»δ. 

- Έτσι εἶναι. Γιὰ νὰ τηροῦμε μὲ ἀκρίβεια τὶς ἐντολὲς τοῦ Θεοῦ, χρειάζεται 
ἀνδρεία, παλληκαριὰ καὶ ἐγρήγορση. Γι’ αὐτὸ νὰ ψάχνης νὰ βρῆς σὲ τί ὑστερεῖς καὶ τί 
ζητᾶ ὁ Θεὸς ἀπὸ σένα! νὰ ἐξετάζης τί ἔκανες καὶ τί ἔπρεπε νὰ κάνης καὶ δὲν ἔκανες. 
Νὰ λὲς στὸν ἑαυτό σου: «Καλά, αὐτὸ ποὺ κάνω, ἐμένα μὲ ἀναπαύει, τὸν Χριστὸ ὅμως 
Τὸν ἀναπαύει» καὶ νὰ ἀγωνίζεσαι νὰ κάνης τὸ θέληµα τοῦ Θεοῦ. «Διὰ τοὺς λόγους 
τῶν χειλέων σου ἐγὼ ἐφύλαξα ὁδοὺς σκληράς»”, λέει στὴν Ἁγία Γραφή. 

Ἀξία ἔχει ἡ ἀρετὴ ποὺ ἀποκτιέται μὲ ἐλευθερία, χωρὶς πίεση. Πρέπει ὁ 
ἄνθρωπος νὰ αἰσθανθῆ ὡς ἀνάγκη τὴν ἀρετὴ καὶ στὴν συνέχεια νὰ ἐργασθῆ, γιὰ νὰ 
τὴν ἀποκτήση. Δὲν εἶναι ὅτι ὁ Θεὸς ἔχει ἀνάγκη νὰ κάνουµε τὸ θέληµά Του: ἐμεῖς 
ἔχουμε ἀνάγκη νὰ κάνουμε τὸ θέληµα τοῦ Θεοῦ, γιὰ νὰ ἐλευθερωθοῦμε ἀπὸ τὸν 
παλαιό µας ἄνθρωπο. 

Ὅλος ὁ ἀγώνας τοῦ πιστοῦ πρέπει νὰ ἔχη στόχο τὴν ἀκριβῆ τήρηση τῶν 
ἐντολῶν τοῦ Θεοῦ. Ὅταν ὁ ἄνθρωπος κοιτάζη πῶς νὰ γίνη τὸ θέληµα τοῦ Θεοῦ, τότε 
πλησιάζει στὸν Θεὸ καὶ τότε, χωρὶς νὰ ζητάη, λαμβάνει τὴν θεία Χάρη" παίρνει 
δηλαδὴ νερὸ ἀπ᾿ εὐθείας ἀπὸ τὴν πηγή. 


Ὅλες οἱ ἀρετὲς καλλιεργοῦνται 


-Γέροντα, μπορεῖ κανεὶς νὰ εἶναι ἐκ φύσεως ἐνάρετος; 

- ἹΜπορεῖ κάποιος ἀπὸ τὴν Φύση του νὰ εἶναι, ἂς ὑποθέσουμε, ἁπιλός, 
Φιλήσυχος, πρᾶος. Αὐτὰ ὅμως εἶναι φυσικὰ χαρίσματα ποὺ τοῦ ἔδωσε ὁ Θεὸς καὶ 
πρέπει νὰ τὰ καλλιεργήση, γιὰ νὰ τὰ αὐξήση. Μὲ τὸν ἀγώνα ποὺ θὰ κάνη θὰ λάβη τὰ 
πνευματικὰ χαρίσματα, τὰ χαρίσματα τοῦ Ἁγίου Πνεύματος. 

-Γέροντα, ἡ σύνεση εἶναι χάρισμα ἀπὸ τὸν Θεὸ ἢ εἶναι ἀρετὴ ποὺ ἀποκτιέται 
σιγὰ-σιγὰ μὲ τὴν πνευματικὴ ἐργασία ποὺ κάνει κανείς; 

- Κοίταξε νὰ σοῦ πῶ: Ἡ σύνεση εἶναι χάρισμα, ἀλλὰ ἂς ποῦμε ὅτι ἐσὺ δὲν 
ἔχεις αὐτὸ τὸ χάρισμα: ἔχεις ὅμως κάποιο ἄλλο. Καλλιεργώντας τὸ χάρισμα ποὺ έχεις, 
καλλιεργεῖς κοντὰ σ᾿ αὐτὸ καὶ τὴν σύνεση καὶ ἄλλες ἀρετές, κι ἔτσι ἀναπληρώνεις τὶς 
ἀρετὲς ποὺ σοῦ Λείπουν. Ὅταν κανεὶς ἀγωνίζεται λ.χ. στὴν ἐγκράτεια, συγχρόνως 
καλλιεργεῖ τὴν σιωπή, τὴν προσοχή, τὴν προσευχή, τὴν σύνεση κ.λπ. 

Ὅλες οἱ ἀρετὲς καὶ ὅλα τὰ πάθη καλλιεργοῦνται. Ἐξαρτᾶται ἀπὸ τὸ τί 
ἐργασία θὰ κάνη ὁ ἄνθρωπος. Ἂν καλλιεργήση τὶς ἀρετές, ἀναπτύσσονται οἱ ἀρετὲς 
καὶ πνίγουν τὰ πάθη. Ἂν καλλιεργήση τὰ πάθη, ἀναπτύσσονται τὰ πάθη καὶ πνίγουν 
τὶς ἀρετές. Ἂν καλλιεργήση καὶ τὰ δύο, ἀναπτύσσονται καὶ τὰ δύο, καὶ βγαίνει ἕνα 
μπερδεµμένο πράγμα. Τιὰ νὰ τὸ καταλάβετε αὐτό, σκεφθῆτε ἕναν κήπο ποὺ ἔχει µέσα 
καὶ λουλούδια καὶ ἀγριόχορτα. Ἂν καλλιεργηθοῦν τὰ ἀγριόχορτα, θὰ ἀναπτυχθοῦν 
καὶ θὰ πνίξουν τὰ λουλούδια. Ἂν καλλιεργηθοῦν τὰ λουλούδια, θὰ ἀναπτυχθοῦν καὶ 
θὰ πνίξουν τὰ ἀγριόχορτα. Ἂν καλλιεργηθοῦν ὅλα µαζί, δὲν θὰ Σξεχωρίζης τὰ 
λουλούδια ἀπὸ τὰ ἀγριόχορτα. 


δΑβΡᾶ Ἠσαίῖου, Λόγοι ΚθΘ’ Λόγος Κ6’, ἐκδ. Σωτ. Σχοινᾶ, Βόλος 1962, σ. 171. 
3ψαλμ. 16, 4. 

Γιὰ νὰ προκόψη ὁ ἄνθρωπος, πρέπει νὰ ἀναγνωρίση τὰ πάθη ποὺ ἔχει καὶ νὰ 
καταβάλη προσπάθεια γιὰ νὰ τὰ κόψη. Ἐπίσης, νὰ γνωρίση τὰ χαρίσματα ποὺ τοῦ 
ἔδωσε ὁ Θεὸς καὶ νὰ τὰ καλλιεργήση. Ἂν τὰ καλλιεργήση ταπεινά, σύντομα θὰ 
πλουτήση πνευματικά. Ἂν δουλέψη κανεὶς πνευματικά, γίνεται καλός ἂν 
ἀδιαφορήση, γίνεται κακός. 

Ἔχω δεῖ ψυχὲς πού, ἐνῶ τὸ χωράφι τους ἦταν γόνιμο, τὸ ἄφησαν 
ἀκαλλιέργητο καὶ γέμισε παλιούρια καὶ πουρνάρια. Καὶ ἄλλες ψυχὲς ποὺ τὸ χωράφι 
τους ἦταν γεμάτο παλιούρια καὶ πουρνάρια, τὰ ξερρίζωσαν, τὸ ἔσκαψαν καὶ ἔγινε 
εὔφορο. Τί μᾶς ὠφελεῖ, ἂν ὁ Θεὸς μᾶς ἔδωσε καλὸ χωράφι κι ἐμεῖς τὸ ἀφήσαμε κι 
ἔγινε ρουµάνι; Ὅταν στὸ χωράφι µας μπορεῖ νὰ εὐδοκιμήση τὸ ζαχαροκάλαμο, ἀλλὰ 
ἐμεῖς εἴμαστε εὐχαριστημένοι καὶ μὲ τὰ καλάμια καὶ δὲν Φροντίζουμε νὰ τὰ 
ξερριζώσουµε καὶ νὰ καλλιεργήσουµε τὰ ζαχαροκάλαμα, τί νὰ μᾶς κάνη ὁ Θεός; Τὰ 
καλάμια µόνον καλάθια γίνονται ζάχαρη δὲν βγάζουν... 

Ὁ Θεὸς θὰ ζητήση λόγο ἀπὸ τὸν καθέναν µας, ἐὰν διπλασίασε τὸ χάρισμα 
ποὺ τοῦ ἔδωσε. Ἐὰν σὲ κάποιον ἔδωσε πέντε χαρίσματα, πρέπει νὰ τὰ κάνη δέκα’ τὸ 
ἐννιὰ δὲν εἶναι γι αὐτὸν ἄριστα. Γι αὐτό, ὅσο μπορεῖ κανείς, νὰ ἀγωνίζεται ταπεινὰ 
καὶ μὲ διάκριση γιὰ τὸ ἄριστα, γιατὶ ὁ Θεὸς θὰ ζητήση λόγο ἐὰν τὸ ἕνα τάλαντο τὸ 
έκανε δύο, ἐὰν τὰ δύο τὰ ἔκανε τέσσερα, ἐὰν τὰ πέντε τὰ ἔκανε δέκα. Ἑπομένως ὅλα, 
ἐὰν διπλασιασθοῦν, εἶναι γιὰ τὸν Θεὸ τὸ ἄριστα. Καὶ ἐὰν κάποιος, ἀπὸ φιλότιμο καὶ 
ὄχι ἀπὸ ἐγωισμό, τὸ ἕνα τάλαντο τὸ κάνη δέκα, αὐτὸ συγκινεῖ ὄχι µόνον τὸν Θεὸ ἀλλὰ 
ἀκόμη καὶ ἀνθρώπους ποὺ ἔχουν γρανιτένια καρδιά. 


Ἡ ἀρετὴ τῶν ἄλλων ἀρωματίζει κι ἐμᾶς 


-Τίβοηθάει, Γέροντα, νὰ ἀποκτήσης μιὰ ἀρετή; 

- Νὰ συναναστρέφεσαι κάποιον ποὺ ἔχει αὐτὴν τὴν ἀρετή. Ὅπως, ἂν 
συναναστρέφεσαι κάποιον ποὺ ἔχει εὐλάβεια, θὰ µπορέσης σιγὰ-σιγὰ νὰ ἀποκτήσης 
κι ἐσὺ εὐλάρεια, τὸ ἴδιο συμβαίνει καὶ μὲ ὅλες τὶς ἀρετές, γιατὶ ἡ ἀρετὴ τῶν ἄλλων 
ἀρωματίζει κι ἐμᾶς. 

Ὅταν καθρεφτίζουµε τὸν ἑαυτό µας στὶς ἀρετὲς τῶν ἄλλων καὶ προσπαθοῦµε 
νὰ τὶς μιμηθοῦμε, οἰκοδομούμαστε. Ἀλλὰ καὶ στὰ ἐλαττώματά τους ὅταν 
καθρεφτίζουµε τὸν ἑαυτό µας, πάλι βοηθιόµαστε, γιατὶ τὰ δικά τους ἐλαττώματα μᾶς 
βοηθᾶνε νὰ δοῦμε τὰ δικά µας. Καὶ τὸ μὲν χάρισμα τοῦ ἄλλου μὲ παρακινεῖ νὰ 
ἀγωνισθω, γιὰ νὰ τὸ μιμηθώ, ἐνῶ τὸ ἐλάττωμά του μὲ κάνει νὰ σκεφθῶώ µήπως τὸ έχω 
κι ἐγὼ καὶ σὲ τί βαθμὸ τὸ ἔχω, γιὰ νὰ ἀγωνισθῶ νὰ τὸ κόψω. Βλέπω λ.χ. κάποιον ποὺ 
ἔχει ἐργατικότητα. Τὸ χαίρομαι καὶ προσπαθώ νὰ τὸν µιμηθώ. Βλέπω σὲ ἄλλον ὅτι 
ἔχει περιέργεια. Δὲν κατακρίνω τὸν ἀδελφό, ἀλλὰ ψάχνω νὰ δῶῷ µήπως έχω κι ἐγὼ 
περιέργεια. Κι ἂν δῶ ὅτι ἔχω, προσπαθῶ νὰ τὴν κόψω. Ἂν ὅμως βλέπω µόνον τὶς δικές 
µου ἀρετὲς καὶ τὰ ἐλαττώματα τῶν ἄλλων, ἐνῶ τὰ δικά µου ἐλαττώματα τὰ 
παραβλέπω ἢ τὰ δικαιολογῶ καὶ λέω: «εἶμαι καλύτερος καὶ ἀπὸ αὐτὸν καὶ ἀπὸ 
ἐκεῖνον καὶ ἀπὸ τὸν ἄλλον]!», πάει, βούλιαξα. 

Ὁ καθρέφτης µας εἶναι οἱ ἄλλοι. Στοὺς ἄλλους καθρεφτιζόµαστε καὶ 
βλέπουμε τὸν ἑαυτό µας, καὶ οἱ ἄλλοι βλέπουν τὶς μουντζοῦρες µας καὶ πλενόμαστε 
μὲ τὴν ὑπόδειξή τους. 


Ἁγ. Παϊσίου Ἁγιορείτου: ΛΟΓΟΙ Ε’ «Πάθη καὶ Ἀρετὲς» -δ83- 


Οἱ συνταγὲς τῶν Ἁγίων στὴν ἐργασία τῆς ἀρετῆς 


-Γέροντα, ποιά εἶναι τὰ γνωρίσματα τῶν Ἁγίων; 

-Ἡ ἀγάπη μὲ τὴν ταπείνωση, ἡ ἁπλότητα καὶ ἡ διάκριση εἶναι τὰ γνωρίσματα 
τῶν Ἁγίων. Ἂν ὁ ἄνθρωπος βιάση μὲ διάκριση τὸν ἑαυτό του νὰ μµιμηθῆ τὴν ζωὴ τῶν 
Ἁγίων, ἁγιάζεται καὶ αὐτός. 

Πολὺ θὰ βοηθηθοῦµε στὴν ἐργασία γιὰ τὴν ἀπόκτηση τῶν ἀρετῶν, ἂν έχουμε 
πρότυπο τοὺς Ἁγίους. Συγκρίνοντας τὸν ἑαυτό µας μὲ τοὺς Ἁγίους, βλέπουμε τὰ 
πάθη µας, ἐλεγχόμαστε, ταπεινωνόµαστε καὶ ἀγωνιζόμαστε μὲ Φφιλότιµο καὶ μὲ θεῖο 
ζῆλο νὰ τοὺς μιμηθοῦμε. Δὲν δικαιολογούµαστε νὰ μὴν προχωροῦμµε, γιατὶ ἔχουμε τὶς 
συνταγὲς τῶν Ἁγίων καὶ τὴν ζωήτους, τὸ ἅγιο παράδειγμά τους. Ὅλοι οἱ Ἅγιοι εἶναι 
παιδιὰ τοῦ Θεοῦ καὶ βοηθᾶνε ἐμᾶς τὰ ταλαίπωρα παιδιὰ τοῦ Θεοῦ δείχνοντάς µας τὴν 
μέθοδο γιὰ νὰ γλυτώνουµε ἀπὸ τὶς µεθοδίες τοῦ πονηροῦ. 

Μὲ τὴν µελέτη τῶν βίων τῶν Ἁγίων θερμαίνεται ἡ ψυχή µας καὶ παρακινεῖται 
νὰ τοὺς μιμηθῆ καὶ νὰ προχωρήση μὲ Λλεβεντιὰ στὸν ἀγώνα γιὰ τὴν ἀπόκτηση τῶν 
ἀρετῶν. Μέσα στοὺς Ἁγίους βλέπει κανεὶς τὴν ἴδια πνευματικὴ τρέλλα, µόνον ποὺ 
παρουσιάζεται στὸν καθέναν μὲ ἄλλη µορφή. Βλέπει τὸν έρωτα ποὺ εἶχαν γιὰ τὸν 
Θεὸ καὶ ἀνάβει µέσα του ὁ θεῖος ζῆλος νὰ τοὺς μιμηθη. 

- Γέροντα, τὸ Συναξάρι τοῦ Ἁγίου τῆς ἡμέρας πόσα χρόνια πρέπει νὰ τὸ 
διαβάζη κανείς; 

- Συνέχεια, σὲ ὅλη του τὴν ζωή. Ἂν καί, ὅσα κι ἂν γράψουν τὰ Συναξάρια, 
εἶναι πολὺ Λίγα, γιατὶ ἀπὸ τοὺς Ἁγίους δὲν ἔχουμε τὴν ζωή τους ἀλλὰ τὴν 
ὑπερχείλιση τῆς ζωῆς τους. Θὰ ἦταν ἀνόητοι οἱ Ἅγιοι, ἂν φανέρωναν ὅσα ἔζησαν ἐν 
τῷ κρυπτῷ. Φθάνουν ὅμως καὶ τὰ λίγα ποὺ ξέρουμε ἀπὸ τὴν ζωή τους, γιὰ νὰ 
βοηθηθοῦμµε, ἀρκεῖ νὰ μᾶς κεντοῦν τὴν καρδιά, γιὰ νὰ τὰ βάζουμε σὲ ἐφαρμογή. 

-Γέροντα, μοῦ φαίνεται δύσκολο νὰ κάνω κάτι ἀπὸ αὐτὰ ποὺ ἔκαναν οἱ Ἅγιοι. 
Ἄς ποῦμε, ἡ Ἁγία Συγκλητικἠτν τί ἄσκηση ἔκανε µέχρι τὸ τέλος τῆς ζωῆς της, ἂν καὶ 
ὑπέφερε ἀπὸ ἐπώδυνη ἀρρώστια! Ἡ ὁ Ὅσιος Βαρσανούφιος]! πόσα χρόνια κράτησε 
τέλεια σιωπή! 

- Ἐντάξει ἂν θέλης νὰ μιμηθῆς τὸν Ὅσιο Βαρσανούφιο, προσπάθησε 
τοὐλάχιστον νὰ μὴ µιλήσης, ὅταν σοῦ κάνουν μιὰ παρατήρηση. Ὅσο γιὰ τὴν ἄσκηση 
τῆς Ἁγίας Συγκλητικῆς, κι ἐγὼ βλέπω ὅτι δὲν μπορεῖς νὰ ἀσκηθῆς τόσο πολὺ 
σωματικά, γιατὶ δὲν ἀντέχεις, ἀλλὰ ἐσωτερικά, νομίζω, μπορεῖς νὰ τὴν μιµηθῆς, καὶ 
ἐκεῖ ἔχεις πολλὴ δουλειὰ νὰ κάνης. Εὐχομαι νὰ σοῦ δώση ἡ Ἁγία λίγα ἀπὸ τὰ πολλὰ 
ποὺ εἶχε ἡ ἴδια. 


Νὰ Λλαμπικάρουµε τὴν ἀρετή µας 


-Γέροντα, μερικὲς Φορὲς μιλᾶτε γιὰ «τοξινωμένη ἀρετή»' πότε μιὰ ἀρετὴ εἶναι 
«τοξινωμένη»; 


1 Ἡ µνήµη της ἑορτάζεται στὶς 5 Ἰανουαρίου. 
Ἡ Ἡ µνήµη του ἑορτάζεται στὶς ό Φεβρουαρίου. 


Ἁγ. Παϊσίου Ἁγιορείτου: ΛΟΓΟΙ Ε’ «Πάθη καὶ Ἀρετὲς» -δ4 - 


-«Τοξινωμένη» ἀρετὴ εἶναι λ.χ. ἡ καλωσύνη, ὅταν ἔχη ἀνθρωπαρέσκεια, ἢ ἡ 
ἀγάπη, ὅταν ἔχη ἰδιοτέλεια. Ὅταν δὲν εἶναι ἁγνὰ τὰ κίνητρά µας καὶ βάζουμε στὴν 
ἀρετή µας τὸν ἑαυτό µας, νοθεύουµε τὴν ἀρετή µας. Τότε ἡ ἀρετή µας εἶναι σὰν ἕνα 
ἄγουρο Φροῦτο, ποὺ ἔχει βέβαια Λίγες βιταμίνες, ἀλλὰ συγχρόνως ἔχει καὶ τὴν 
στυφάδα του. 

-Γέροντα, μπορεῖ νὰ μὴν ἔχω ἀρετὴ καὶ ὁ ἄλλος νὰ μὲ θεωρῆ ἐνάρετη; 

-Τὸ κακὸ εἶναι νὰ θεωρῆς ἐσὺ τὸν ἑαυτό σου ἐνάρετο. 

-Μπορεῖ, Γέροντα, νὰ μὴν καταλαβαίνω τὴν πραγματικὴ πνευματική µου 
κατάσταση καὶ νὰ νομίζω ὅτι ἔχω ἀρετή; 

- Μπορεῖ, ἀλλά, ἂν προσέξης, θὰ δῆς ὅτι δὲν ἔχεις ἐσωτερικὴ γλυκύτητα, 
ὁπότε θὰ καταλάβης ποῦ βρίσκεσαι πνευματικά. Καμμιὰ φορὰ μπορεῖ νὰ νοµίζη 
κανεὶς ὅτι ἔχει μιὰ ἀρετή, ἐπειδὴ ἔμαθε ἁπλῶς κάποια ἐξωτερικὰ γνωρίσµατά της καὶ 
συμμορφώνεται µ αὐτά, γιὰ νὰ Φαίνεται ἐνάρετος. Αὐτὸ ὅμως δὲν εἶναι πραγματικὴ 
ἀρετὴ καὶ δὲν μπορεῖ νὰ µείνη ἔτσι θὰ κοσκινισθῆ καὶ κάποτε θὰ Φφανηῆ ἡ 
πραγματικότητα. Ἄλλο εἶναι, ἂς ὑποθέσουμε, νὰ ἀγωνίζεται κανεὶς νὰ μὴ µιλάη, γιὰ 
νὰ μὴν πληγώνη τοὺς ἄλλους, καὶ σιγὰ-σιγὰ νὰ ἀποκτήση τὴν ἀρετὴ τῆς σιωπῆς, καὶ 
ἄλλο νὰ μὴ µιλάη, γιὰ νὰ Φαίνεται ὅτι ἔχει τὴν ἀρετὴ τῆς σιωπῆς. Τότε μπορεῖ νὰ 
σιωπᾶ, ἐνῶ μὲ τοὺς λογισμούς του συνέχεια νὰ Φλυαρῆη καὶ νὰ ἔχη µέσα του ἕνα σωρὸ 
πάθη. Ἡ ἐξωτερικὴ συμπεριφορὰ μπορεῖ νὰ παρουσιάζη ἕναν τέλειο ἅγιο καί, ὅταν 
ἀποκαλυφθῆ ὁ ἐσωτερικός του ἄνθρωπος, νὰ εἶναι... 

- Γέροντα, μὲ ἀπογοητεύει ἡ πραγματικότητα τοῦ ἑαυτοῦ µου. Καὶ τὰ καλὰ 
ποὺ νόμιζα ὅτι εἶχα, ἀποδείχθηκαν σκάρτα. 

Ποιά δηλαδή; 

--Νά, τὸ φιλότιμο ποὺ νόμιζα ὅτι εἶχα ἀποδείχθηκε ὅτι εἶναι τελικὰ ἐγωισμός. 

- Δὲν εἶναι ἔτσι, εὐλογημένη! Ἕνα πέτρωμα ἔχει µέσα διάφορα μέταλλα. 
Μπορεῖ νὰ ἔχη πολλὴ ἄμμο, ἀλλὰ ἔχει καὶ χαλκὸ καὶ σίδηρο καὶ λίγο χρυσάφι... Ἂν 
µπῆ στὸ χωνευτήρι, θὰ ξεχωρίση ὁ χρυσός. «Ὁ χρυσὸς ἓν τῷ χωνευτηρίῳ»”, δὲν λέει; 


Κλέφτης τῶν ἀρετῶν εἶναι ἡ ὑπερηφάνεια 


--Γέροντα, κλέβομαι ἀπὸ τὰ πάθη µου. Άλλοτε μὲ κλέβει ἡ Φιλαυτία, ἄλλοτε ἡ 
ἐξωστρέφεια... 

-Ἂν ἀφήνη κανεὶς τοὺς κλέφτες νὰ τὸν κλέβουν, μπορεῖ ποτὲ νὰ πλουτήση; Κι 
ἐσύ, ἂν ἀφήνης νὰ σὲ κλέβουν τὰ πάθη, μπορεῖς νὰ κάνης προκοπή; Πάντα φτωχὴ θὰ 
εἶσαι, γιατί, ὅσα µαζεύεις, θὰ τὰ χάνης. Ἀπορώ πῶς σὲ κλέβει τὸ ταγκαλάκι, ἐνῶ ἐσὺ 
μπορεῖς νὰ κλέψης τὸν Παράδεισο! 

- Γιατί, Γέροντα, ἐνῶ ἔχω διάθεση νὰ δουλέψω γιὰ μιὰ ἀρετή, µένω σὲ μιὰ 
στάσιμη κατάσταση; τί φταίει; 

-Πολλὲς φορὲς δὲν ἔχει έρθει καὶ ἡ ὠριμότητα γι αὐτὴν τὴν ἀρετή. Ἐσὺ ὅμως 
βλέπω ὅτι ἄρχισες νὰ ὠριμάζης πνευματικά. Πρόσεξε λοιπόν, τώρα ποὺ έρχεται ἡ 
ἐποχὴ τοῦ καλοκαιριοῦ καὶ ἡ ἀγουρίδα γίνεται σιγὰ-σιγὰ μέλι, νὰ Φφυλᾶς καλὰ τὰ 
σταφύλια ἀπὸ τὶς κουροῦνες -- τὰ ταγκαλάκια -- ζώντας ταπεινὰ καὶ ἀθόρυβα. 

-Γέροντα, ὅτι καλὸ κάνω, τελικὰ τὸ χάνω, γιατὶ ἀμέσως ὑπερηφανεύομαι. 


12Ώλ. Σοφ. Σολ. 9, 6. 


Ἁγ. Παϊσίου Ἁγιορείτου: ΛΟΓΟΙ Ε’ «Πάθη καὶ Ἀρετὲς» -δ5- 

-Βέρεις ἐσὺ τί κάνεις; Φτιάχνεις µέλι καὶ ὕστερα ἀφήνεις τὸ κακὸ ταγκαλάκι 
καὶ σοῦ τὸ κλέβει, ὁπότε μένεις μὲ τὸν κόπο. Ὅπως ὁ μελισσουργὸς ζαλίζει τὶς 
μέλισσες μὲ καπνὸ καὶ παίρνει τὸ μέλι, ἔτσι κι ἐσένα σὲ ζαλίζει τὸ ταγκαλάκι μὲ τὸν 
καπινὸ τῆς ὑπερηφανείας, σοῦ κλέβει τὸ πνευματικὸ µέλι ποὺ ἔφτιαξες καὶ τρίβει τὰ 
χέρια του. Σοῦ κλέβει δηλαδη τὰ πολύτιμα δῶρα τοῦ Θεοῦ καὶ ὕστερα χαίρεται. Ἐσὺ 
εἶσαι ἔξυπνη, πῶς δὲν τὸ πιάνεις αὐτό; Γιατί δὲν πιάνεις τὸν κλέφτη, τὸν πονηρό, ποὺ 
σὲ κλέρει; 

-Τέροντα, ὅταν κάποιος νιώθη ὅτι ἕνα χάρισμα ποὺ ἔχει εἶναι τοῦ Θεοῦ, πῶς 
εἶναι δυνατὸν νὰ κλέβεται ἀπὸ τὸν πειρασμό; 

-Κλέβεται, γιατὶ δὲν προσέχει. Ὁ Θεὸς προικίζει τὸν κάθε ἄνθρωπο μὲ πολλὰ 
χαρίσματα, ἀλλὰ ὁ ἄνθρωπος, ἐνῶ θὰ ἔπρεπε νὰ εὐγνωμονῆ γι αὐτὰ τὸν Θεό, 
πολλὲς Φφορὲς δὲν προσέχει, οἰκειοποιεῖται τὰ χαρίσματα ποὺ τοῦ ἔδωσε ὁ Θεὸς καὶ 
καυχᾶται ἐσωτερικά. Τότε ὁ πονηρὸς διάβολος, σὰν κλέφτης ποὺ εἶναι, πηγαίνει, τοῦ 
κλέβει τὰ χαρίσματα, τὰ δηλητηριάζει μὲ τὰ δηλητήριά του καὶ έτσι τὰ ἀχρηστεύει. 


Ἡ πνευμµατικὴ ὀμορφιὰ 


-Γέροντα, πῶς θὰ ἀποκτήσω τὴν πνευματικὴ ὀμορφιά; 

- Ἂν ἀγωνισθῆς μὲ θεῖο ζῆλο νὰ ἀποκτήσης ἀρετές, θὰ ἀποκτήσης τὴν 
πνευματικὴ ὀμορφιά. Ἡ Παναγία εἶχε καὶ τὴν ἐξωτερικὴ καὶ τὴν ἐσωτερικὴ ὀμορφιά' 
ὅποιος τὴν ἔβλεπε ἀλλοιωνόταν. Ἐκείνη ἡ πνευματικὴ ἁπαλάδα ποὺ σκορποῦσε 
θεράπευε ψυχές. Μὲ τὴν ἐσωτερική της ὀμορφιὰ καὶ τὴν δύναμη τῆς Χάριτος τί 
ἱεραποστολὴ ἔκανει Ἀλλὰ καὶ κάθε ἄνθρωπος, ἂν ἐργασθηῆ πνευματικὰ καὶ σµιλέψη 
τὸν χαρακτήρα του, χαριτώνεται καὶ ὀμορφαίνει ἡ ψυχή του. 

-Γέροντα, ὁ ἄνθρωπος ποὺ ἔχει τὴν θεία Χάρη, τὸ καταλαβαίνει ὁ ἴδιος; 

-Καταλαβαίνει μερικὲς ἐνέργειες τῆς Χάριτος. 

-Ὁ ἄλλος ποὺ τὸν βλέπει μπορεῖ νὰ διακρίνη ὅτι ἔχει τὴν θεία Χάρη; 

- Ναί, τὸ διακρίνει, γιατὶ τὸν προδίδει ἡ θεία Χάρις. Βλέπεις, ἡ ἀρετὴ δὲν 
κρύβεται, ὅσο καὶ νὰ θέλη κανεὶς νὰ τὴν κρύψη, ὅπως ὁ ἥλιος δὲν κρύβεται μὲ τὸ 
κόσκινο, γιατὶ περνοῦν ἀρκετὲς ἀκτίνες ἀπὸ τὶς τρυποῦλες του. 

Ὅποιος ἔχει τὴν πνευματικὴ ὀμορφιὰ ποὺ δίνει ἡ ἀρετή, λάμπει ἀπὸ τὴν θεία 
Χάρη. Γιατί, ὅσο ἀποκτάει ὁ ἄνθρωπος ἀρετές, θεώνεται, καὶ ἑπόμενο εἶναι νὰ 
ἀκτινοβολῆ καὶ νὰ προδίδεται ἀπὸ τὴν θεία Χάρη. Ἔτσι Φανερώνεται στοὺς 
ἀνθρώπους, χωρὶς νὰ τὸ θέλη καὶ χωρὶς ὁ ἴδιος νὰ τὸ καταλαβαίνη, καὶ δοξάζεται ὁ 
Θεός. 

Ἡ ἀποτοξίνωση ἀπὸ τὰ πάθη καὶ τὸ λαμπικάρισµα τῆς ψυχῆς διακρίνονται 
καὶ στὴν σάρκα, ἡ ὁποία λαμπικάρεται καὶ αὐτή, γιατὶ τὸ λαμπικάρισµα ξεκινάει ἀπὸ 
τὴν καρδιά. Ἡ καρδιὰ μεταδίδει μὲ τὴν κυκλοφορία τοῦ αἵματος τὴν πνευµατικότητά 
της καὶ στὴν σάρκα, κι ἔτσι ἁγιάζεται ὅλος ὁ ἄνθρωπος. 


Ἁγ. Παϊσίου Ἁγιορείτου: ΛΟΓΟΙ Ε΄ «ΠΙάθη καὶ Ἀρετὲς» -86- 


ΠΡΩΤΟ ΜΕΡΟΣ -ΜΙΑ ΕΙΝΑΙ Η ΑΡΕΤΗ, Η ΤΑΠΕΙΝΩΣΗ 


«Ἡ ταπείνωση ἀνοίγει 
τὶς πόρτες τοῦ Οὐρανοῦ 
καὶ ἔρχεται στὸν ἄνθρωπο ἡ Χάρις τοῦ Θεοῦ». 


Ἁγ. Παϊσίου Ἁγιορείτου: ΛΟΓΟΙ Ε’ «Πάθη καὶ Ἀρετὲς» -δ7- 


ΚΕΦΑΛΑΙΟ Ί1 - «Ὁ Θεὸς ταπεινοῖς δίδωσι χάριν»: 
Ὁ ταπεινὀς ἔχει ὅλες τὶς ἀρετὲς 


-Γέροντα, πέστε µας κάτι, πρὶν φύγετεξ. 

-Τίνὰ σᾶς πῶ; Τόσα σᾶς εἶπαι 

--Πέστε µας κάτι, γιὰ νὰ τὸ δουλέψουμε, µέχρι νὰ ξαναρθητε. 

- Ἐ, ἀφοῦ ἐπιμένετε, νὰ σᾶς πω... Μία εἶναι ἡ ἀρετή, ἡ ταπείνωση: ἐπειδὴ 
ὅμως δὲν τὸ καταλαβαίνετε, ἄντε, νὰ σᾶς πῶ καὶ τὴν ἀγάπη. Ἀλλά, ὅποιος έχει 
ταπείνωση, δὲν ἔχει καὶ ἀγάπη; 

-Γέροντα, ὁ Ἀββᾶς Ἰσαὰκ λέει: «Ὅ,τι εἶναι τὸ ἁλάτι γιὰ τὸ φαγητό, εἶναι καὶ ἡ 
ταπείνωση γιὰ τὴν ἀρετή»». 

-Δηλαδὴ χωρὶς τὴν ταπείνωση δὲν ...τοώγονται οἱ ἀρετέςὶ Θέλει νὰ πῆ ὁ Ἅγιος 
πόσο ἀπαραίτητη εἶναι ἡ ταπείνωση στὴν ἐργασία τῶν ἀρετῶν. 

- Γέροντα, ἀλλοῦ ὁ Ἀββᾶς Ἰσαὰκ λέει ὅτι ἡ ταπείνωση ἔρχεται, ὅταν 
ἀποκτήση ὁ ἄνθρωπος ἀρετέςᾖ. 

-Μήπως δὲν τὸ κατάλαβες καλά; Ἂν δὲν ἔχη ὁ ἄνθρωπος ταπείνωση, καμμιὰ 
ἀρετὴ δὲν μπορεῖ νὰ τὸν πλησιάση». 

-Δηλαδή, Γέροντα, ὅποιος ἔχει ταπείνωση ἔχει ὅλες τὶς ἀρετές; 

- Ἐμ βέβαια. Ὁ ταπεινὸς ἔχει ὅλα τὰ πνευματικὰ ἀρώματα: ἁπλότητα, 
πραότητα, ἀγάπη χωρὶς ὅρια, καλωσύνη, ἀνεξικακία, θυσία, ὑπακοὴ κ.λπ. Ἐπειδὴ ἔχει 
τὴν πνευματικὴ Φτώχειαθ, έχει καὶ ὅλον τὸν πνευματικὸ πλοῦτο. Εἶναι ἐπίσης καὶ 
εὐλαβὴς καὶ σιωπηλός, γι αὐτὸ συγγενεύει καὶ μὲ τὴν Κεχαριτωµένη Θεοτόκο Μαρία, 
ἡ ὁποία εἶχε µεγάλη ταπείνωση. Ἐνῶ εἶχε µέσα της ὁλόκληρο τὸν Θεὸ σαρκωμµένο, 
δὲν µίλησε καθόλου, µέχρι ποὺ µίλησε ὁ Χριστὸς στὰ τριάντα Του χρόνια. Στὸν 
ἀσπασμὸό᾽ τοῦ Ἀγγέλου εἶπε: «Ἰδοὺ ἡ δούλη Κυρίου" γένοιτό µοι κατὰ τὸ ρῆμά σου»δξ. Δὲν 
εἶπε: «Ἐγὼ θὰ γίνω µητέρα τοῦ Υἱοῦ τοῦ Θεοῦ». 

Ἡ Παναγία, γιὰ τὴν ταπείνωσή της, κατέχει τὰ δευτερεῖα τῆς Ἁγίας Τριάδος. 
«Χαίροις μετὰ Θεὸν ἡ Θεός, τὰ δευτερεία τῆς Τριάδος ἡ ἔχουσα»", λέει ὁ Ἅγιος Ἀνδρέας 


1Ἰακ. 4, 6: Α΄ Πέτρ. 5, 95. Βλ. καὶ Παρ. 3, 94. 

2 Ἡ συζήτηση αὐτὴ ἔγινε στὸ Ἡσυχαστήριο τὸν Φεβρουάριο τοῦ 1968 μὲ τὶς πρῶτες 
ἀδελφές. Ὁ Γέροντας τὴν ἄλλη ἡμέρα θὰ ἔφευγε γιὰ τὸ Ἅγιον Ὄρος, ἀφοῦ εἶχε μείνει στὸ 
Ἡσυχαστήριο δύο µῆνες, γιὰ νὰ βάλη τὰ θεμέλια τῆς πνευματικῆς καὶ κοινοβιακῆς ζωῆς. 

2Ρλ. Τοῦ Ὁσίου πατρὸς ἡμῶν Ἰσαάκ, Τὰ εὑρεθέντα ἀσκητικά, Λόγος ΜΘ΄’, σ. 203. 

4Βλ. Ἀββᾶ Ἰσαὰκ τοῦ Σύρου, Οἱ Ἀσκητικοὶ Λόγοι, Λόγος Κ΄,σ. 71. 

5 Στὸ χωρίο στὸ ὁποῖο ἀναφέρεται ἡ ἀδελφὴ ὁ Ἀββᾶς Ἰσαὰκ μιλάει γιὰ τὴν ταπείνωση ὡς 
τελεία πλέον κατάσταση, ἐνω ὁ Γέροντας ἀναφέρεται στὴν ταπεινοφροσύνη ποὺ ἀπαιτεῖται 
στὸν ἀγώνα γιὰ τὴν καλλιέργεια τῶν ἀρετῶν. («Ἡ ταπείνωσις εἶναι κρυπτή τις δύναµις, τὴν 
ὁποίαν δέχονται οἱ τέλειοι ἅγιοι μετὰ τὸ τέλος πάσης τῆς ἑαυτῶν πολιτείας», Ἀββᾶ Ἰσαὰκ τοῦ 
Σύρου, Οἱ Ἀσκητικοὶ Λόγοι, Λόγος Κ΄, σ. 69). 

6ῬΒλ. Ματθ. 5, 3: «Μακάριοι οἱ πτωχοὶ τῷ πνεύματι». 

Ασπασμός: Χαιρετισμός. 

δ/ουκ. 1, 38. 

"Ἁγίου Ἀνδρέου Κρήτης, Προσόμοιον πλ. Α΄ ἤχου. (Θεοτοκάριον, ἐκδοθὲν τὸ πρῶτον παρὰ 
τοῦ Ἁγίου Νικοδήμου Ἁγιορείτου τοῦ Ναξίου, ἐκδ. Σωτ. Σχοινᾶ, Βόλος 1991, σ. 102). 

Κρήτης. Νὰ εἶναι δούλη, νὰ εἶναι καὶ Νύμφη τοῦ Θεοῦ! Νὰ εἶναι παρθένος, νὰ εἶναι 
καὶ μητέρα! Νὰ εἶναι πλάσμα τοῦ Θεοῦ, νὰ εἶναι καὶ Μητέρα τοῦ Πλάστου! Αὐτὰ εἶναι 
τὰ μεγάλα μυστήρια, τὰ παράξενα, ποὺ δὲν ἐξηγοῦνται, ἀλλὰ µόνο βιώνονται! 

-Γέροντα, ποιά εἰκόνα τῆς Παναγίας σᾶς ἀρέσει περισσότερο; 

- Ἐμένα ὅλες οἱ εἰκόνες τῆς Παναγίας μοῦ ἀρέσουν. Καὶ µόνον τὸ ὄνομά Της 
νὰ βρῶ κάπου γραμμένο, τὸ ἀσπάζομαι πολλὲς φορὲς μὲ εὐλάβεια καὶ σκιρτάει ἡ 
καρδιά µου. 

Εἶναι φοβερό, ἂν τὸ σκεφθῆς! Μικρὸ κοριτσάκι ἦταν καὶ εἶπε τὸ «Μεγαλύνει ἡ 
ψυχή µου τὸν Κύριον, ὅτι ἐπέβλεψεν ἐπὶ τὴν ταπείνωσιν τῆς δούλης αὐτοῦ»]ῖ. Μέσα σὲ 
Λίγες λέξεις τόσα νοήματα! Πολὺ θὰ βοηθηθῆς, ἐὰν ἐμβαθύνης στὰ λόγια αὐτά. Εἶναι 
λίγα καὶ δυνατά. Ἂν τὰ μελετᾶς, θὰ ἀγαπήσης τὴν ταπείνωση! κι ἂν ταπεινωθῆς, θὰ 
δῆς τὸν Θεὸ νὰ ἔρχεται µέσα σου καὶ νὰ κάνη τὴν καρδιά σου Φάτνη τῆς Βηθλεέμ. 


Στὸν ταπεινὸὀ ἀναπαύεται τὸ πνεῦμα τοῦ Θεοῦ 


- Γέροντα, ποιές ἀρετὲς πρέπει νὰ ἔχη ὁ ἄνθρωπος, γιὰ νὰ τὸν ἐπισκιάση ἡ 
Χάρις τοῦ Θεοῦ; 

- Καὶ µόνον ἡ ταπείνωση Φθάνει. Συχνὰ μὲ ρωτοῦν: «ΠΙόσος καιρὸς 
χρειάζεται, γιὰ νὰ ἀποκτήση κανεὶς τὴν θεία Χάρη;». Μερικοὶ μπορεῖ σὲ ὅλη τους τὴν 
ζωὴ νὰ ζοῦν δῆθεν πνευματικά, νὰ κάνουν ἄσκηση κ.λπ., ἀλλὰ νὰ νομίζουν ὅτι κάτι 
εἶναι, καὶ γι αὐτὸ νὰ μὴ λαμβάνουν τὴν Χάρη τοῦ Θεοῦ. Καὶ ἄλλοι σὲ λίγο χρόνο 
χαριτώνονται, ἐπειδὴ ταπεινώνονται. 

Ἂν ὁ ἄνθρωπος ταπεινωθῆ, μπορεῖ µέσα σὲ ἕνα λεπτὸ νὰ τὸν λούση ἡ θεία 
Χάρις, νὰ γίνη ἄγγελος καὶ νὰ βρεθῆ στὸν Παράδεισο. Ἐνῶ, ἂν ὑπερηφανευθῆ, μπορεῖ 
µέσα σὲ ἕνα λεπτό νὰ γίνη ταγκαλάκι καὶ νὰ βρεθῆ στὴν κόλαση. Ἂν θέλη δηλαδη ὁ 
ἄνθρωπος, γίνεται ἀρνί' ἂν Οέλη, γίνεται κατσίκι. Τὰ καημένα τὰ κατσίκια, καὶ νὰ 
θέλουν νὰ γίνουν ἀρνιά, δὲν μποροῦν' στὸν ἄνθρωπο ὅμως ὁ Θεὸς ἔδωσε τὴν 
δυνατότητα νὰ γίνη ἀπὸ κατσίκι ἀρνί, ἀρκεῖ νὰ τὸ θελήση. 

Ἡ Χάρις τοῦ Θεοῦ πάει µόνο στὸν ταπεινὸ καὶ πρᾶο ἄνθρωπο. Ἐκεῖ 
ἀναπαύεται τὸ πνεῦμα τοῦ Θεοῦ. Εἶδες τί λέει ὁ Προφήτης ἨἩσαΐας; «Ἐπὶ τίνα 
ἐπιβλέψω, ἀλλ᾽ ἢ ἐπὶ τὸν ταπεινὸν καὶ ἡσύχιον»Ἡ. 

Ὁ Θεὸς θέλει νὰ ἔχουμε µόνο λίγη ταπείνωση, γιὰ νὰ συγγενεύουµε µαζί Του, 
καὶ μετὰ ὅλες οἱ δωρεές Του ἔρχονται ἄφθονες ἡ µία μετὰ τὴν ἄλλη. Γιατὶ ὁ Θεὸς 
χοωστᾶ κατὰ κάποιον τρόπο στὸν ταπεινὸ ἄνθρωπο πολλὴ Χάρη καὶ τοῦ τὴν δίνει ὡς 
δῶρο, χωρὶς ἐκεῖνος νὰ τὴν ζητήση. Εἶναι πνευματικὸς νόμος αὐτό. «Ὁ Θεὺὸς 
ὑπερηφάνοις ἀντιτάσσεται, ταπεινοίς δὲ δίδωσι χάριν»3 δὲν λέει τὸ Εὐαγγέλιο; Έτσι τὰ 
έχει κανονίσει ὁ Θεός. «Εἶμαι ταπεινὸς» θὰ πῆ: «Ἔχω θεία Χάρη»! Πολὺ ταπεινός, 
πολλὴ Χάρη λαμβάνει ἀπὸ τὸν Θεό, γιατὶ ὁ ταπεινὸς σὰν σφουγγάρι τὴν ρουφάει τὴν 
θεία Χάρη. 

Ὅποιος σκύβει ταπεινὰ καὶ δέχεται τὰ χτυπήματα ἀπὸ τοὺς ἄλλους, διώχνει 
τὰ δικά του ἐξογκώματα, ὁὀμορφαίνει πνευματικὰ σὰν Ἄγγελος, καὶ ἔτσι χωράει ἀπὸ 


19Ώλ. Λουκ. 1, 46-48. 
Ἡ Ἠσ. 66, 2. 
γἸακ. 4, 6: Α΄ Πέτρ. 5, 5. Βλ. καὶ Παρ. 5, 94. 

τὴν στενἠ πύλη τοῦ Παραδείσου. Στὸν Οὐρανὸ δὲν ἀνεβαίνει κανεὶς μὲ τὸ κοσμικὸ 
ἀνέβασμα ἀλλὰ μὲ τὸ πνευματικὸ κατέβασμα. 

Ἡ ταπείνωση ἀνοίγει τὶς πόρτες τοῦ Οὐρανοῦ καὶ ἔρχεται στὸν ἄνθρωπο ἡ 
Χάρις τοῦ Θεοῦ, ἐνῶ ἡ ὑπερηφάνεια τὶς κλείνει. Ὁ Ἱαπα-Γύχων ἔλεγε: «Ἕνας 
ταπεινὸς ἄνθρωπος έχει περισσότερη Χάρη ἀπὸ πολλοὺς ἀνθρώπους µαζί. Κάθε πρωὶ 
ὁ Θεὸς εὐλογεῖ τὸν κόσµο μὲ τὸ ἕνα χέρι, ἀλλά, ὅταν δῆ κανέναν ταπεινὸ ἄνθρωπο, 
τὸν εὐλογεῖ μὲ τὰ δυό Του χέρια. Ἐκεῖνος ποὺ ἔχει µεγαλύτερη ταπείνωση, εἶναι ὁ 
μεγαλύτερος ἀπὸ ὅλους!». 

Ὅλα ἀπὸ τὸ ταπεινὸ φρόνημα ἐξαρτῶνται. Ὅταν ὑπάρχη στὸν ἄνθρωπο 
ταπεινὸ φρόνημα, τότε Φυσιολογικὰ ἀνταμώνει ἡ γῆ μὲ τὸν Οὐρανό. Οἱ ἄνθρωποι μὲ 
τὴν ταπείνωση βρῆκαν τὸ κουμπί τὸ πατοῦν καὶ ἀνεβαίνουν στὸν «Τρίτο Οὐρανὸ»]ά 
μὲ τὸ πνευματικὸ ἀσανσὲρ τῆς ἀγάπης. Καὶ ἀκοῦς μερικοὺς νὰ λένε: «Καὶ γιατί ὁ Θεὸς 
θέλει νὰ ταπεινωθοῦμε;». Ἀκοῦς κουβέντα; Μά, ἂν δὲν ταπεινωθῆ ὁ ἄνθρωπος, δὲν 
χωράει στὸν Παράδεισο, ἀλλὰ καὶ σ᾽ αὐτὴν τὴν ζωὴ δὲν ἔχει ἀνάπαυση. Τί εἶπε ὁ 
Χριστός; «Μάθετε ἀπ᾿ ἐμοῦ ὅτι πρᾶᾷός εἰμι καὶ ταπεινὸς τῇ καρδίᾳ καὶ εὑρήσετε 
ἀνάπαυσιν ταῖς ψυχαις ὑμῶν»]». 


Ἕνας ταπεινὸς λογισμὸς κάνει ἀμέσως τὴν Χάρη τοῦ Θεοῦ νὰ ἐνεργή 


Μοῦ ἔκανε ἐντύπωση πῶς ἕνας ταπεινὸς λογισμὸς κάνει ἀμέσως τὴν Χάρη 
τοῦ Θεοῦ νὰ ἐνεργῇ. Εἶχε έρθει στὸ Καλύβι ἕνα ξένο γατάκι. Τὸ καηµένο, Φαίνεται, 
κάτι εἶχε φάει ποὺ τὸ πείραξε καὶ ζητοῦσε βοήθεια. Χτυπιόταν ἀπὸ τὸν πόνο καὶ 
πεταγόταν σὰν τὸ χταπόδι, ὅταν τὸ χτυποῦν... Τὸ λυπόµουν ποὺ τὸ έβλεπα σ αὐτὴν 
τὴν κατάσταση, ἀλλὰ δὲν μπορούσα νὰ κάνω τίποτε. Τὸ σταύρωνα, τὸ 
ἑανασταύρωνα, τίποτε! «Βρὲ ταλαίπωρε, λέω τότε στὸν ἑαυτό µου, βλέπεις τὰ χάλια 
σου; Τόσα χρόνια καλόγερος, οὔτε ἕνα γατὶ δὲν μπορεῖς νὰ βοηθήσης!». Μόλις 
ἐλεεινολόγησα τὸν ἑαυτό µου, ἐκεῖ ποὺ τὸ γατάκι κόντευε νὰ ψοφήση, ἀμέσως 
συνήλθε. Ἠρθε κοντά µου, μοῦ ἔγλειφε τὰ πόδια καὶ ἔκανε χαρούμενο ὄμορφες 
τοῦμπες... Τί δύναμη ἔχει ἡ ταπείνωση! Γι αὐτὸ λέει: «Ἐν τῇ ταπεινώσει ἡμῶν ἐμνήσθη 
ἡμων ὁ Κύριος»]ὲ. 

Ἔχω προσέξει ὅτι ἕνας ταπεινὸς λογισμὸς κάνει τὸν ἄνθρωπο νὰ λάµπη, νὰ 
ἀκτινοβοληῆ. Ὅταν ὁ ἄνθρωπος παίρνη ὅλο τὸ σφάλμα ἐπάνωτου, τὸν λούζει ἡ Χάρις 
τοῦ Θεοῦ. Ἠρθε προχθὲς ἕνας γιατρὸς ποὺ ἔχει πολλὰ παιδιὰ καὶ μοῦ εἶπε: «ΓΙάτερ 
µου, ἔχω πολλὴ ὑπερηφάνεια καὶ γίνεται αἰτία ἡ δική µου ὑπερηφάνεια νὰ κάνουν 
ἀταξίες τὰ παιδιά». Καὶ τὸ ἔλεγε αὐτὸ μπροστὰ στὰ παιδιά του καὶ τὰ µάτια του ἦταν 
βουρκωμένα, ἀλλὰ τὸ πρόσωπό του ἔλαμπεί Τὸ ἴδιο πρόσεξα πρὸ ἡμερῶν καὶ ἐδω. 
Ἠρθαν μερικὲς ἀδελφὲς νὰ συζητήσουμε. Εἴπαμε διάφορα ἀναγκάστηκα νὰ τὶς 
µαλώσω πολύ. Μία ἀπὸ αὐτὲς δὲν βοηθήθηκε καθόλου’ κρύα ἠρθε, κρύα ἔφυγε' μόνον 
ἐκεῖ πέρα ἔλεγε τὰ κουσούρια τῶν ἄλλων χαρτὶ καὶ καλαμάρι -- βλέπεις, ὅποιος δὲν 


19Ῥλ. Γέροντος Παϊσίου Ἁγιορείτου, Ἁγιορεῖται Πατέρες καὶ Ἁγιορείτικα, Ἱ. Ἡσυχ. Εὐαγγ. 
Ἰωάννης ὁ Θεολόγος, Σουρωτὴ Θεσσαλονίκης, 12005, σ. 31. 

1ΡΒλ. Β΄ Κορ. 12,2. 

15Ματθ. 11, 29. 

ψαλμ. 198,28. 

κάνει δουλειὰ στὸν ἑαυτό του, ἔχει αὐτὸ τὸ ....χάρισµα! Μία ἄλλη στρυµώχθηκε, µέχρι 
ποὺ ἔκλαψε. Ταπεινώθηκε, ἀλλὰ μετὰ ἔλαμπε τὸ πρόσωπό της. Βλέπετε τί κάνει ἕνας 
ταπεινὸς λογισμὸς μὲ συντριβή! Ἀμέσως πᾶνε ὅλα τὰ κουσούρια στὴν ἄκρη, 
τακτοποιεῖται ὁ ἄνθρωπος καὶ ἀκτινοβολεῖ τὸ πρόσωπό του: ἐνῶ μὲ ἕναν λογισμὸ 
ὑπερήφανο ἢ βλάσφημµο σκοτεινιάζει. 

Ὅσο ἀνεβάζει πνευματικὰ τὴν ψυχὴ ἕνας πολὺ ταπεινὸς λογισμὸς ποὺ θὰ 
Φφέρη γιὰ μιὰ στιγμὴ ὁ ἄνθρωπος, δὲν τὴν ἀνεβάζουν χρόνια ὁλόκληρα ἀγῶνες 
ὑπερφυσικοί. 

-Γέροντα, ἂν κάποιος εἶναι ὑπερήφανος καὶ βάλη ἕναν ταπεινὸ λογισμό, θὰ 
τὸν βοηθήση ὁ Θεός; 

-Ἔμ, ἂν βάλη ἕναν ταπεινὸ λογισμό, τότε δὲν θὰ εἶναι ὑπερήφανος' θὰ εἶναι 
ταπεινὸς καὶ θὰ τὸν βοηθήση ὁ Θεός. Ὁ ἄνθρωπος εἶναι τρεπτός' πάει μιὰ ἀπὸ ᾿δῶ- 
μιὰ ἀπὸ ᾿κεῖ, ἀνάλογα μὲ τὸ τί λογισμὸ ἔχει. Ὁ ὑπερήφανος, ἂν βάλη ἕναν ταπεινὸ 
λογισμό, βοηθιέται. Καὶ ὁ ταπεινός, ἂν φέρη ἕναν ὑπερήφανο λογισμό, παύει νὰ εἶναι 
ταπεινός. Εἶναι κανεὶς σὲ καλὴ πνευματικὴ κατάσταση; Ἂν ὑπερηφανευθὴ, τὸν 
ἐγκαταλείπει ἡ Χάρις τοῦ Θεοῦ καὶ φθάνει σὲ ἄσχημη κατάσταση. Εἶναι σὲ ἄσχημη 
κατάσταση, γιατὶ ἔκανε λ.χ. κάποιο σφάλμα; Ἂν συναισθανθῆ τὸ σφάλμα του καὶ 
µετανοήση εἰλικρινά, ἔρχεται ἡ ταπείνωση καὶ φθάνει σὲ καλὴ κατάσταση, γιατὶ ἡ 
ταπείνωση Φέρνει τὴν Χάρη τοῦ Θεοῦ. Ἀλλά, γιὰ νὰ γίνη ἡ ταπείνωση μόνιμη 
κατάσταση στὸν ἄνθρωπο, ὥστε νὰ παραμείνη µέσα του ἡ Χάρις τοῦ Θεοῦ, χρειάζεται 
δουλειὰ πνευματική. 

ΚΕΦΑΛΑΙΟ 2 - Ἡ ἐργασία γιὰ τὴν ἀπόκτηση τῆς ταπεινώσεως 
Πῶς καλλιεργεῖται ἡ ταπείνωση 


--ΙΜὲ ποιόν τρόπο, Γέροντα, καλλιεργεῖται ἡ ταπείνωση; 

-Ἡ ταπείνωση καλλιεργεῖται μὲ τὸ φιλότιμο, καλλιεργεῖται καὶ μὲ τὴν κοπριὰ 
τῶν πτώσεων. Ἀνάλογα. Ἕνας Φιλότιμος ἄνθρωπος ὅ,τι καλὸ έχει τὸ ἀποδίδει στὸν 
Θεό. Βλέπει τὶς πολλὲς εὐεργεσίες τοῦ Θεοῦ, καταλαβαίνει ὅτι δὲν ἔχει ἀνταποκριθῆ, 
ταπεινώνεται καὶ δοξολογεῖ διαρκῶς τὸν Θεό. Καὶ ὅσο ταπεινώνεται καὶ δοξολογεῖ 
τὸν Θεό, τόσο τὸν λούζει ἡ θεία Χάρις. Αὐτὴ εἶναι ἡ ἑκούσια ταπείνωση. Ἐνῶ ἡ 
ταπείνωση ποὺ φέρνουν οἱ διαρκεῖς πτώσεις εἶναι ἡ ἀκούσια ταπείνωση. 

Φυσικὰ ἡ ἑκούσια ταπείνωση ἔχει πολὺ µεγαλύτερη ἀξία ἀπὸ τὴν ἀκούσια. 
Μοιάζει μὲ χωράφι ποὺ ἔχει καλὸ χῶμα καὶ καρπίζουν τὰ δένδρα, δίχως λίπασμα ἢ 
κοπριά, καὶ οἱ καρποί τους εἶναι νόστιµοι. Ἡ ἀκούσια ταπείνωση μοιάζει μὲ χωράφι 
ποὺ ἔχει ἀδύνατο ἔδαφος καί, γιὰ νὰ δώση καρπούς, πρέπει νὰ ρίξης καὶ λίπασμα καὶ 
κοπριά, καὶ πάλι οἱ καρποί του δὲν θὰ εἶναι τόσο νόστιµοι. 

- Γέροντα, μοῦ στοιχίζει, ὅταν ἐξαιτίας μιᾶς ἄσχημης συμπεριφορᾶς µου 
πέφτω στὰ µάτια τῶν ἄλλων καὶ ταπεινώνωμµαι ἀκούσια. 

-Μὲ τὴν ἀκούσια ταπείνωση ἐξοφλᾶς καὶ λίγο ἀπὸ τὸ χρέος τῶν ἁμαρτιῶν 
σου. Πρέπει ὅμως νὰ ἀρχίσης νὰ ταπεινώνεσαι ἑκούσια. 

- Γέροντα, ἔχω Φθάσει σὲ πολὺ δύσκολη κατάσταση. Ἔχω σαρκικοὺς 
λογισμοὺς καὶ πέφτω στὴν λύπη. Φοβᾶμαι µήπως δὲν βγῶ ποτὲ ἀπὸ αὐτὴν τὴν 
κατάσταση. 

- Ἔχε θάρρος, καλό µου παιδί, καὶ ὁ Χριστὸς θὰ νικήση τελικά. Νὰ ψάλλης: 
«Ἐκ νεότητός µου ὁ ἐχθρὸς μὲ πειράζει, ταῖς ἡδοναις φλέγει µε’ ἐγω δὲ πεποιθὼς ἐν σοί, 
Κύριε, τροποῦμαι τοῦτον»]. τὴν οὐσία δὲν φταίει πολὺ ἡ καηµένη ἡ σάρκα, ἀλλὰ ἡ 
ὑπερηφάνεια. Εἶναι ἀλήθεια ὅτι ἔχεις πολλὲς ἱκανότητες, τὶς ὁποῖες φυσικὰ ὁ Θεὸς 
σοῦ τὶς ἔδωσε, ἀλλά, ἐπειδὴ ἀμελεῖς λιγάκι καὶ δὲν προσέχεις, ὁ ἐχθρὸς βρίσκει 
εὐκαιρία, τὶς ἐκμεταλλεύεται καὶ σὲ ρίχνει στὴν ὑπερηφάνεια. Κι ἐνῶ θὰ ἔπρεπε νὰ 
λούζης τὸ πρόσωπό σου μὲ δάκρυα ἀγαλλιάσεως καὶ εὐγνωμοσύνης πρὸς τὸν Θεό, τὸ 
λούζεις μὲ πικρὰ δάκρυα πόνου καὶ στενοχώριας. Ἔτσι βγαίνει τὸ ἑξῆς συμπέρασμα: 
Ἐὰν δὲν ταπεινωθοῦμε ἑκουσίως, θὰ ταπεινωθοῦμε ἀκουσίως, διότι μᾶς ἀγαπᾶ ὁ 
Καλὸς Θεός. Θάρρος λοιπόν, παιδί µου, καὶ θὰ νικήση ὁ Χριστός. «Ἐὰν γὰρ πάλιν 
ἰσχύσητε, καὶ πάλιν ἠττηθήσεσθε, ὅτι μεθ’ ἡμῶν ὁ Θεός»2. Μπόρα εἶναι καὶ θὰ περάση 
καὶ πολλὰ καλὰ θὰ Φφέρη. Θὰ γνωρίσης πιὸ καλὰ τὸν ἑαυτό σου, θὰ ταπεινωθῆς 
ὑποχρεωτικά, καὶ κατὰ τοὺς πνευματικοὺς νόμους ὑποχρεωτικὰ θὰ ἔρθη σ’ ἐσένα καὶ 
ἡ Χάρις τοῦ Θεοῦ, ποὺ προηγουμένως ἐμποδιζόταν ἀπὸ τὴν ὑπερηφάνεια. 

Δὲν γνωρίσαμε τὸν ἑαυτό µας. Ἂν τὸν γνωρίσουμε, ἡ Ψυχή µας θὰ χαίρεται 
καὶ θὰ ζητᾶ ταπεινὰ τὸ ἔλεος τοῦ Θεοῦ. Ἡ γνώση τοῦ ἑαυτοῦ µας γεννᾶ τὴν 
ταπείνωση. Γιατί, ὅσο περισσότερο γνωρίζει ὁ ἄνθρωπος τὸν ἑαυτό του, τόσο 
περισσότερο ἀνοίγουν τὰ µάτια τῆς ψυχῆς του καὶ βλέπει καθαρώτερα τὴν µεγάλη 


1Πρῶτος Ἀναβαθμὸς τοῦ πλ. Δ΄ ήχου. 
2 Ὡρολόγιον τὸ Μέγα, ἔκδ. «Ἀποστολικῆ Διακονίας», Ἀθήνα 32001, σ. 164. Βλ. καὶ Ἠσ. ὃ, 9- 
10. 

του ἀδυναμία. Γνωρίζει τὴν ἀθλιότητά του καὶ τὴν ἀχαριστία του, καθὼς καὶ τὴν 
µεγάλη ἀρχοντιὰ καὶ τὴν εὐσπλαχνία τοῦ Θεοῦ, ὁπότε συντρίβεται ἐσωτερικά, 
ταπεινώνεται πολὺ καὶ ἀγαπάει τὸν Θεὸ πολύ. 


Τὸ πᾶν εἶναι ἡ καρδιακἠ ταπείνωση 


- Γέροντα, μπορεῖ νὰ ταπεινώνεται κανεὶς σκεπτόμενος λογικά, χωρὶς νὰ 
ταπεινώνεται καρδιακά; 

- Παλιὰ τὰ μοναστήρια καὶ πολλὰ σπίτια εἶχαν πολὺ χαμηλὲς πόρτες καὶ 
ἔπρεπε κανεὶς νὰ σκύψη, γιὰ νὰ περάση' ἂν δὲν ἔσκυρβε, χτυποῦσε τὸ κεφάλι του. Ἔτσι 
τὸ µπόι του καμπτόταν λίγο καὶ τὸ κεφάλι του έβαζε μυαλό, ὥστε νὰ προσέχη ἄλλη 
Φορά, γιὰ νὰ μὴ σακατεύεται καὶ οεζιλεύεται. Μ΄ αὐτὸ τὸ παράδειγµα θέλω νὰ πῶ ὅτι, 
ὅταν ταπεινώνεται κανεὶς μὲ τὴν λογική, εἶναι ἴσα-ῖσα γιὰ νὰ μὴ σπάζη τὸ κεφάλι του 
καὶ χάνη τὴν ὑπόληψή του. Νά, προχθὲς ἦρθε μιὰ ἀδελφὴ καὶ μοῦ λέει: «Γέροντα, μοῦ 
εἶπε ἡ Γερόντισσα ὅτι, ὅταν ψάλλω, καμαρώνω τὴν φωνή µου, καὶ ἀπὸ τότε τὸ ἔχω 
στὸν νοῦ µου καὶ προσπαθώ νὰ ψάλλω πιὸ ταπεινά». «Κατάλαβες αὐτὸ ποὺ σοῦ εἶπε 
ἡ Γερόντισσα; τῆς λέω. Χρειάζεται νὰ αἰσθανθῆς αὐτὴν τὴν ἀδυναμία σου καὶ νὰ 
θελήσης νὰ ἀπαλλαγῆς ἀπὸ αὐτήν. Γιατί, ἂν ἡ προσπάθειά σου νὰ μὴν καμαρώνης 
τὴν φωνή σου εἶναι µόνον ἐξωτερική, ἁπλῶς γιὰ νὰ μὴ σοῦ ἑανακάνη παρατήρηση ἡ 
Γερόντισσα, τότε μπορεῖ νὰ φθάσης νὰ καμαρώνης ὅλον τὸν ἑαυτό σου». 

--Γέροντα, ἐνῶ φέρνω ταπεινοὺς λογισμούς, στὸ βάθος, µέσα µου, ὑπάρχει μιὰ 
αὐτοεκτίμηση. Πῶς συµβιβάζονται αὐτά; 

- Ἐσὺ ἁπλῶς Φφέρνεις στὸν νοῦ σου ταπεινοὺς λογισμούς, ἀλλὰ αὐτοὶ οἱ 
λογισμοὶ δὲν ἀγγίζουν τὴν καρδιά σου. Ἂν ἄγγιζαν τὴν καρδιά σου, θὰ σὲ ἀλλοίωναν 
ἐσωτερικά, μὲ τὴν καλὴ ἔννοια, καὶ θὰ ἤσουν ἄγγελος. Τὸ πᾶν εἶναι ἡ καρδιακὴ 
ταπείνωση. Τί λέει ὁ Ἀββᾶς Ἰσαάκ; «Ὁ ἀληθινὰ ταπεινὸς δὲν ψάχνει μὲ τὸν νοῦ του νὰ 
βρῇ τρόπους νὰ ταπεινωθή, ἀλλὰ εἶναι πραγματικὰ ταπεινὸς κατὰ τὴν καρδίαν»». 


Ταπείνωση στὴν πράξη, ὄχι µόνο στὰ λόγια 


- Γέροντα, ἂν κανεὶς ταπεινώνεται μόνος του κατηγορώντας τὸν ἑαυτό του: 
«εἶμαι λειψός, χαμένος, κ.λπ.», αὐτὸ τὸν βοηθάει νὰ ἀποκτήση ταπείνωση; 

--Ἠόνος του εὔκολα κατηγορεῖ κανεὶς τὸν ἑαυτό του, ἀλλὰ δύσκολα δέχεται 
τὴν κατηγορία τῶν ἄλλων. Μόνος του μπορεῖ νὰ Λλέη: «εἶμαι ἐλεεινός, ὁ πιὸ 
ἁμαρτωλός, ὁ χειρότερος ἀπ᾿ ὅλους», ἀλλὰ ἕναν λόγο τοῦ ἄλλου νὰ μὴν τὸν σηκώνη. 
Βλέπεις, ὅταν κάποιος πέφτη µόνος του καὶ χτυπάη, μπορεῖ νὰ πονέση, ἀλλὰ δὲν δίνει 
καὶ πολλὴ σημασία. Ἠ, ὅταν τὸν χτυπήση ἕνας ποὺ τὸν ἀγαπάει, λέει «Ἔ, δὲν 
πειράζευ. Ἂν ὅμως Λίγο τὸν γρατζουνίση ἢ τὸν σπρώξη κάποιος ποὺ δὲν τὸν 
συμπαθεῖ, ὦ, τότε νὰ δῆς! Θὰ βάλη τὶς φωνές, θὰ κάνη πὼς πονάει, πὼς δὲν μπορεῖ νὰ 
περπατήση! 

Ὅταν ήμουν στὸ Σινᾷᾶ, ἦταν ἐκεῖ κι ἕνας λαϊκὸς -- Στρατὴ τὸν ἔλεγαν -- πού, ἂν 
τὸν φώναζες: «κύριε Στρατή», σοῦ ἔλεγε: «Ἀμαρτωλὸ Στρατῆ, νὰ Λές, ἁμαρτωλὸ 


3Ρλ. Ἀββᾶ Ἰσαὰκ τοῦ Σύρου, Οἱ Ἀσκητικοὶ Λόγοι, Λόγος Κ΄,σ. 69. 

Στρατῆ». Ὅλοι ἔλεγαν: «Τί ταπεινὸς ποὺ εἶναι». Ἕνα πρωὶ τὸν πῆρε ὁ ὕπνος καὶ δὲν 
κατέρηκε στὴν ἐκκλησία. ΠΙῆγε λοιπὸν κάποιος νὰ τὸν ξυπνήση. «Στρατή, τοῦ λέει, 
ἀκόμη κοιμᾶσαι; τελείωσε καὶ ὁ Ἑξάψαλμος: δὲν θὰ ᾿ροθῆς στὴν ἐκκλησία;». Ὁπότε 
ἐκεῖνος βάζει κάτι Φωνές... «Ἐγὼ έχω περισσότερη εὐλάβεια ἀπὸ σένα καὶ ἦρθες ἐσὺ 
νὰ μοῦ πῆς νὰ κατεβῶ στὴν ἐκκλησία;». Έκανε σὰν τρελλός... Μέχρι ποὺ πῆρε τὸ 
κλειδὶ ἀπὸ τὴν πόρτα -- ἦταν ἀπὸ ἐκεῖνα τὰ κλειδιὰ τὰ μεγάλα -- γιὰ νὰ τὸν χτυπήση, 
γιατὶ θίχτηκε. Τὰ ἔχασαν οἱ ἄλλοι ποὺ τὸν ἄκουσαν ἔτσι νὰ φωνάζη, γιατὶ τὸν εἶχαν 
γιὰ ὑπόδειγμα, γιὰ πολὺ ταπεινό. Ἔγινε ρεζίλι. Βλέπεις τί γίνεται; Μόνος του ἔλεγε 
ὅτι εἶναι ἁμαρτωλός, ἀλλά, μόλις θίχτηκε ὁ ἐγωισμός του, ἔγινε θηρίο! 

Ἕνας ἄλλος στὴν Ἠπειρο εἶχε ἐπιδιορθώσει μιὰ ἐκκλησία. Μόνος του ἔλεγε 
ὅτι δὲν ἔκανε τίποτε παρὰ μιὰ ψευτιά. Ὅταν ὅμως τοῦ εἶπα: «ὄχι καὶ ψευτιά, κάτι 
ἔκανες», ὤ, πῶς θύμωσε! «Ἐσὺ θὰ τὴν διόρθωνες καλύτερα τὴν ἐκκλησία; μοῦ εἶπε. 
Ἐγὼ ξέρω ἀπὸ οἰκοδομές' δὲν εἶμαι μαραγκὸς σὰν κι ἐσένα. Ὁ πατέρας µου ἦταν 
ἐργολάβος»! Θέλω νὰ πῶ, µόνος του εὔκολα ταπεινώνεται κανείς, ἀλλὰ αὐτὸ δὲν 
σηµαίνει ὅτι ἔχει πραγμµατικὴ ταπείνωση. 

-Γέροντα, ποιά εἶναι ἡ γνήσια, ἡ πραγματικὴ ταπείνωση; 

- Ὅταν σὲ ταπεινώνη ὁ ἄλλος καὶ τὸ δέχεσαι, τότε ἔχεις πραγματικὴ 
ταπείνωση, γιατὶ πραγματικὴ ταπείνωση εἶναι ἡ ταπείνωση στὴν πράξη, ὄχι στὰ 
λόγια. Μιὰ φορὰ ὁ Ἅγιος Κοσμᾶς ὁ Αἰτωλὸς ρώτησε τοὺς ἀνθρώπους ποὺ εἶχαν 
συγκεντρωθῆ γύρωτου: «Ποιός ἀπὸ σᾶς δὲν ἔχει ὑπερηφάνεια;». «Ἐγώ», εἶπε κάποιος. 
«Ἔλα ἐδῶ ἐσὺ ποὺ δὲν ἔχεις ὑπερηφάνεια, τοῦ λέει. Κόψε τὸ μισὸ μουστάκι καὶ 
πήγαινε στὴν πλατεία». «Ἀ, αὐτὸ δὲν μπορῶ νὰ τὸ κάνω», τοῦ ἀπαντᾶ. «Ἐ, τότε δὲν 
έχεις ταπείνωση», τοῦ λέει. Ἴθελε νὰ πῆ ὁ Ἅγιος ὅτι χρειάζεται ἔμπρακτη 
ταπείνωση. 

-Γέροντα, ἐγώ, ὅταν μὲ πειράζουν, ἀντιδρῶ. 

- Δὲν ἔχεις ταπείνωση, γι αὐτὸ ἀντιδρᾶς. Εἶδες ὁ Ἀββᾶς Μωυσῆς τί 
ταπείνωση εἶχε; Ὅταν τὸν έκαναν ἱερέα, θέλησε ὁ ἀρχιεπίσκοπος νὰ τὸν δοκιµάση 
καὶ εἶπε στοὺς κληρικούς: «Ὅταν µπῆ στὸ Ἱερὸ ὁ Ἀββᾶς Μωνυσῆς, νὰ τὸν διώξετε καὶ 
μετὰ νὰ πᾶτε ἀπὸ πίσω του νὰ ἀκούσετε τί θὰ πῆ». Μόλις λοιπὸν µπῆκε ὁ Ἀββᾶς 
Μωυσῆς στὸ Ἱερό, τὸν ἔδιωξαν. «Βρὲ κατάµαυρε, τοῦ εἶπαν, τί ζητᾶς ἐδῶ;». «Ἔχουν 
δίκαιο, εἶπε ἐκεῖνος' τί δουλειὰ ἔχω ἐδῶ µέσα ἐγὼ ὁ κατάµαυρος; Αὐτοὶ εἶναι 
ἄγγελοι»»! Δὲν πειράχθηκε, δὲν θύμωσε. 

- Γέροντα, μπορεῖ κάποιος νὰ εἶναι πρᾶος καὶ νὰ μὴν ἀντιδρᾶ, ὅταν τὸν 
βρίζουν, ἀλλὰ νὰ μὴν ἔχη ταπείνωση; 

- Ὁ ταπεινὸς ἄνθρωπος εἶναι καὶ πρᾶος. Αὐτὸ ὅμως δὲν σηµαίνει ὅτι ὅσοι 
εἶναι πρᾶοι εἶναι καὶ ταπεινοί. Στὴν πραότητα πρέπει νὰ ὑπάρχη καὶ ἡ ταπείνωση, 
γιατί, ἂν δὲν ὑπάρχη, μπορεῖ νὰ Φαίνεται κανεὶς ἐξωτερικὰ πρᾶος, ἀλλὰ µέσα του νὰ 
εἶναι γεμάτος ἀπὸ ὑπερηφάνεια καὶ νὰ λέη: «Αὐτοὶ εἶναι βλαμμένοι, ἄσ᾽ τους νὰ 
λένε!». Σὰν ἐκεῖνον τὸν μοναχὸ ποὺ τὸν ἔβλεπαν οἱ Πατέρες νὰ μὴν ἀντιδρᾶ καθόλου, 
ὅταν τοῦ ἔκαναν παρατηρήσεις ἢ τὸν µάλωναν, ἀλλὰ ἡ ὅλη ζωή του δὲν τοὺς 
πληροφοροῦσε. Γι αὐτὸ μιὰ φορὰ τὸν ρώτησαν: «Καλά, ὅταν σὲ µαλώνουμε, τί 


4 Ῥλ. Ἀρχιμ. Χαραλάμπους Βασιλοπούλου, Ὁ Ἅγιος Κοσμᾶς ὁ Αἰτωλός, ἐκδ. «Ὀρθοδόξου 
Τύπου», Ἀθῆναι 1993, ἔκδοσις ὀγδόη ἐπηυξημένη, σ. 198-199. 
ΣΡλ. Τὸ Γεροντικόν, Ἀββᾶς Μωῦύσης δ᾽, σ. 72. 

λογισμὸ ἔχεις καὶ δὲν μιλᾶς;». Καὶ ἐκεῖνος τοὺς ἀπάντησε: «Λέω ἀπὸ µέσα µου: '"Ἄσ᾽ 
τους, ξόανα εἶναι'»6Ι Τοὺς περιφρονοῦσε δηλαδή. 


Ὅταν ζητᾶμε ἀπὸ τὸν Θεὸ ταπείνωση, νὰ δεχώµαστε καὶ τὶς ταπεινώσεις 


--Τίθὰ μὲ βοηθοῦσε, Γέροντα, πρακτικὰ νὰ ἀποκτήσω ταπείνωση; 

- Πώς ἀποκτᾶ ταπείνωση κανείς; Ὅταν τοῦ λένε μιὰ κουβέντα, νὰ λέη δύο; 
Νὰ μὴ σηκώνη μύγα στὸ σπαθί του; Εὐλογημένη, ὅταν σοῦ δίνεται εὐκαιρία γιὰ 
ταπείνωση, νὰ δέχεσαι τὴν ταπείνωση. Ἔτσι ἀποκτιέται ἡ ταπείνωση. 

Τὸ φάρμακο τὸ δικό σου εἶναι νὰ κινῆσαι ἁπλά, ταπεινά, νὰ δέχεσαι ὅπως ἡ 
γῆ καὶ τὴν βροχἡ καὶ τὸ χαλάζι καὶ τὰ σκουπίδια καὶ τὰ Φτυσίματα, ἐὰν θΘέλης νὰ 
ἐλευθερωθῆς ἀπὸ τὰ πάθη σου. Οἱ ἐξωτερικὲς ταπεινώσεις βοηθοῦν τὸν ἄνθρωπο νὰ 
ἐλευθερωθῆ πολὺ γρήγορα ἀπὸ τὸν παλαιὸ ἑαυτό του, ὅταν τὶς δέχεται. 

-Ἐγώ, Γέροντα, ἔχω ἀνάγκη ἀπὸ πολλὴ ταπείνωση. 

- Νὰ πᾶς νὰ ἀγοράσης. Ὑπάρχουν πολλοὶ ἄνθρωποι ποὺ πουλοῦν τὴν 
ταπείνωση, καὶ μάλιστα δωρεάν, ἀρκεῖ νὰ τὴν Οέλης... 

--Ποιοί εἶναι αὐτοί, Γέροντα; 

- Εἶναι οἱ ἄνθρωποι πού, ὅταν δὲν ἔχουν καλὴ πνευματικὴ κατάσταση, 
φέρονται ἀδιάκριτα καὶ μὲ τὴν συμπεριφορά τους μᾶς ταπεινώνουν. 

Ἡ ταπείνωση δὲν ἀγοράζεται ἀπὸ τὸν µπακάλη ὅπως τὰ ψώνια. Ὅταν λέμε: 
«δῶσ᾽ µου, Θεέ µου, ταπείνωση», ὁ Θεὸς δὲν θὰ πάρη τὴν σέσουλα καὶ 6) ἀρχίση: 
«πάρε ἕνα κιλὸ ταπείνωση ἐσύ», «μισὸ κιλὸ ἐσύ», ἀλλὰ θὰ ἐπιτρέψη νὰ ἔρθη λ.χ. 
κάποιος ἄνθρωπος ἀδιάκριτος νὰ μᾶς Φφερθῆ σκληρὰ ἡ θὰ πάρη ἀπὸ ἄλλον τὴν Χάρη 
Του καὶ θὰ ἔρθη νὰ μᾶς βρίση. Ἔτσι θὰ δοκιμασθοῦμε καὶ θὰ ἐργασθοῦμε, ἐὰν 
θέλουµε νὰ ἀποκτήσουμε τὴν ταπείνωση. Ἀλλὰ ἐμεῖς δὲν σκεφτόμαστε ὅτι ὁ Θεὸς 
ἐπιτρέπει νὰ γίνη ὁ ἀδελφός µας κακός, γιὰ νὰ βοηθηθοῦμε ἐμεῖς, καὶ θυµώνουμε μὲ 
τὸν ἀδελφό. Καΐ, ἐνῶ ζητᾶμε ἀπὸ τὸν Θεὸ ταπείνωση, δὲν δεχόμαστε τὶς εὐκαιρίες 
ποὺ μᾶς στέλνει, γιὰ νὰ ταπεινωθοῦμε, ἀλλὰ δυσανασχετοῦμε. Κανονικὰ θὰ έπρεπε 
νὰ χρωστᾶμε εὐγνωμοσύνη σ᾿ αὐτὸν ποὺ μᾶς ταπεινώνει, γιατὶ αὐτὸς εἶναι ὁ 
μεγαλύτερος εὐεργέτης µας. Ὅποιος ζητάει στὴν προσευχή του ταπείνωση ἀπὸ τὸν 
Θεό, ἀλλὰ δὲν δέχεται τὸν ἄνθρωπο ποὺ τοῦ στέλνει ὁ Θεός, γιὰ νὰ τὸν ταπεινώση, 
δὲν ξέρει τί ζητάει. 

Ὅταν ήμουν στὴν Μονὴ Στοµίου, ἦταν κάτω στὴν Κόνιτσα ἕνας παπᾶς ποὺ μὲ 
ἀγαποῦσε πολὺ ἀπὸ λαϊκὸ ἀκόμη. Μιὰ Κυριακὴ εἶχα κατεβῆ νὰ λειτουργηθῶ στὴν 
Κόνιτσα. Ἡ ἐκκλησία ἦταν γεμάτη κόσµο. Τὴν στιγμὴ ποὺ ἔμπαινα, ὅπως συνήθιζα, 
στὸ Ἱερό, εἶπα µέσα µου: «Θεέ µου, βάλε ὅλους αὐτοὺς τοὺς πιστοὺς στὸν Παράδεισο 
κι ἐμένα, ἂν θέλης, βάλε µε σὲ μιὰ ἀκρούλα». Ὅταν πλησίασε ἡ ὥρα τῆς Θείας 
Κοινωνίας, ἐνῶ αὐτὸς ὁ παπᾶς πάντα μὲ κοινωνοῦσε µέσα στὸ Ἱερό, γύρισε πρὸς τὸ 
µέρος µου καὶ φώναξε δυνατά: «Βγὲς ἀπὸ τὸ Ἱερὸ καὶ νὰ κοινωνήσης ἀπ ἔξω 
τελευταῖος, γιατὶ εἶσαι ἀνάξιος». Βγῆκα ἔξω, χωρὶς νὰ πω τίποτε. Πῆγα στὸ ἀναλόγιο 
καὶ ἄρχισα νὰ διαβάζω τὴν ἀκολουθία τῆς Θείας Μεταλήψεως. Ὕστερα, καθὼς 


ό Τὸ περιστατικὸ ἀναζητήθηκε, ἀλλὰ δὲν ἐντοπίσθηκε. Παρόμοια διήγηση ὑπάρχει στὶς 
διδαχὲς τοῦ Αββᾶ Δωροθέου. (Βλ. ΑββΡᾶ Δωροθέου, Ἔργα Ἀσκητικά, Ζ΄Διδασκαλία, παρ. δ0, 
ἐκδ. «Ἑτοιμασία», Ἱερὰ Μονὴ Τιμίου Προδρόμου, Καρέας «2000, σ. 204-207). 

πήγαινα τελευταῖος νὰ κοινωνήσω, εἶπα µέσα µου: «Ὁ παπᾶς φωτίσθηκε ἀπὸ τὸν Θεὸ 
καὶ μοῦ ἀποκάλυψε ποιός εἶμαι. Κύριε Ἰησοῦ Χριστέ, ἐλέησέ µε, τὸ κτῆνος». Μόλις 
κοινώνησα, αἰσθάνθηκα µέσα µου µεγάλη γλυκύτητα. Ὅταν τελείωσε ἡ Θεία 
Λειτουργία, μὲ πλησιάζει ὁ παπᾶς συντετριµµένος: «Συγχώρεσέ µε! μοῦ λέει. Πῶς τὸ 
ἕκανα αὐτό! Ἐγὼ µπροστά σου δὲν έβαζα οὔτε τὰ παιδιά µου οὔτε τὴν παπαδιά, οὔτε 
τὸν ἑαυτό µου. Τί ἦταν αὐτὸ ποὺ ἔπαθα» Ἔπεφτε κάτω, μοῦ ἔβαζε μετάνοια, μοῦ 
ζητοῦσε συγγνώμη, προσπαθοῦσε νὰ μοῦ Φιλήση τὰ χέρια. «Πιαπᾶ µου, τοῦ λέω, μὴ 
στενοχωριέσαι. Δὲν Φταῖς ἐσύ' ἐγὼ φταίω. Σὲ χρησιμοποίησε ὁ Θεὸς ἐκείνη τὴν 
στιγµή, γιὰ νὰ δοκιµάση ἐμένα». Ὁ παπᾶς δὲν μποροῦσε νὰ καταλάβη τί τοῦ ἔλεγα 
καὶ τελικά, νομίζω, δὲν τὸν ἔπεισα. Ὅλα αὐτὰ ἔγιναν ἐξαιτίας τῆς προσευχῆς ποὺ 
εἶχα κάνει. 

Κι ἐσεῖς, ὅταν βλέπετε μιὰ ἀδελφὴ νὰ παραφέρεται καὶ νὰ σᾶς µιλάη ἄσχημα, 
νὰ ξέρετε ὅτι τὶς περισσότερες Φορὲς αἰτία εἶναι ἡ προσευχὴ ποὺ κάνετε. Ἐπειδὴ 
δηλαδὴ ζητᾶτε ἀπὸ τὸν Θεὸ νὰ σᾶς δώση ταπείνωση, ἀγάπη κ.λπ., παίρνει ὁ Θεὸς γιὰ 
λίγο τὴν Χάρη Του ἀπὸ τὴν ἀδελφὴ καὶ σᾶς ταπεινώνει καὶ σᾶς στενοχωρεῖ. Έτσι σᾶς 
δίνεται εὐκαιρία νὰ δώσετε ἐξετάσεις στὴν ταπείνωση, στὴν ἀγάπη. Ἂν ταπεινωθῆτε, 
θὰ ὠφεληθηῆτε. Ὅσο γιὰ τὴν ἀδελφή, θὰ λάβη διπλὴ τὴν Χάρη τοῦ Θεοῦ’ καὶ γιατὶ τῆς 
πῆρε ὁ Θεὸς τὴν Χάρη, γιὰ νὰ δοκιµάση ἐσᾶς, καὶ γιατὶ ταπεινώθηκε μὲ τὸ σφάλμα 
της καὶ ζήτησε συγχώρεση ἀπὸ τὸν Θεό. Ὁπότε καὶ ἐσεῖς ἐργάζεσθε στὴν ταπείνωση 
καὶ ἐκείνη γίνεται καλύτερη. 


«Σµίκρυνον σεαυτὸν ἐν πᾶσι»΄’ 


-Ὅταν, Γέροντα, κάνω ἕνα σφάλμα καὶ βλέπω ὅτι οἱ ἄλλοι θὰ μποροῦσαν νὰ 
μὲ προλάβουν νὰ μὴν τὸ κάνω, τοὺς ζητῶ τὸν λόγο. 

- Ακόμη καὶ στὸ νὰ διορθωθοῦμε, µόνον ἀπὸ τὸν ἑαυτό µας πρέπει νὰ έχουμε 
ἀπαίτηση. Ἀλλὰ ἐσὺ κάνεις σὰν τὰ μικρὰ παιδιὰ ποὺ έχουν µόνον ἀπαιτήσεις. 

- Ὅμως, Γέροντα, πότε θὰ µεγαλώσω; πότε θὰ καταλάβω ὅτι ἔχω καὶ 
ὑποχρεώσεις; 

- Ὅταν ..μικρύνης! Ὅταν δηλαδὴ καλλιεργήσης τὴν ταπείνωση καὶ τὴν 
ἀγάπη. 

-Γέροντα, ὁ Ἀββᾶς Ἰσαὰκ γράφει: «Σμίκρυνον σεαυτὸν ἐν πᾶσι πρὸς πάντας 
ἀνθρώπους»δ. Πῶς γίνεται αὐτό; 

-Μὲ τὴν ταπεινὴ συμπεριφορά. Σὲ μιὰ οἰκογένεια, σὲ ἕνα μοναστήρι κ.Απ., 
ὅταν ὑπάρχη ἀγωνιστικὸ πνεῦμα γιὰ τὴν πνευματικὴ καλλιέργεια καὶ ταπεινώνεται ὁ 
ἕνας στὸν ἄλλον, αὐτὸ βοηθάει ὅλους, ὅπως στὴν πρώτη Ἐκκλησία ποὺ γινόταν 
δηµόσια ἐξομολόγηση καὶ ὅλοι βοηθιοῦνταν. Ὅποιος ταπεινώνεται, χαριτώνεται ἀπὸ 
τὸν Θεὸ καὶ μετὰ βοηθάει καὶ τοὺς ἄλλους. Ἡ ταπεινὴ συμπεριφορὰ ποτὲ δὲν 
πληγώνει τὸν ἄλλον, γιατὶ ὁ ταπεινὸς πάντα ἔχει καὶ ἀγάπη. 

-Γέροντα, τί θὰ μὲ βοηθήση νὰ νιώθω ὅτι εἶμαι κάτω ἀπὸ ὅλες τὶς ἀδελφές; 


7 Τοῦ Ὁσίου πατρὸς ἡμῶν Ἰσαάκ, Τὰ εὑρεθέντα ἀσκητικά, Λόγος Ε΄, σ.28. 
δὍ.π. 


Ἁγ. Παϊσίου Ἁγιορείτου: ΛΟΓΟΙ Ε’ «ΠΓΙάθη καὶ Ἀρετὲς» -96- 


-Γιὰ νὰ νιώθης κατώτερη ἀπὸ ὅλες τὶς ἀδελφές, νὰ σκέφτεσαι τὶς πολλὲς 
δωρεὲς ποὺ σοῦ ἔδωσε ὁ Θεὸς καὶ δὲν τὶς ἔχεις διπλασιάσει. Νὰ λὲς στὸν ἑαυτό σου: 
«Τὸ τάλαντο’ ἔμαθα µόνον νὰ χτυπῷ' τὰ τάλαντά µου δὲν μπόρεσα ἀκόμη νὰ τὰ 
διπλασιάσω!». 

Ὅταν ὁ ἄνθρωπος βλέπη τὸν ἑαυτό του κάτω ἀπὸ ὅλους, κάτω, κάτω... ἀπὸ 
κεῖ βγαίνει ἐπάνω στὸν Οὐρανό. Ἀλλὰ ἐμεῖς τί κάνουμε; Συγκρίνουµε τὸν ἑαυτό µας 
μὲ τοὺς ἄλλους καὶ βγάζουμε συμπεράσματα ὅτι εἴμαστε ἀνώτεροι ἀπὸ ἐκείνους. 
«Καὶ ἀπὸ ἐκεῖνον εἶμαι καλύτερος, λέμε, καὶ ἀπὸ τὸν ἄλλον... Δὲν εἶμαι σὰν κι 
αὐτόν...». Ἀπὸ τὴν στιγμµὴ ὅμως ποὺ ἔχουμε τὸν λογισμὸ ὅτι ὁ ἄλλος εἶναι κατώτερος 
ἀπὸ ἐμᾶς, δὲν μποροῦμε νὰ βοηθηθοῦμµε. 

-Γέροντα, ὅταν ἀναγνωρίζω τὴν ἀρετὴ τοῦ ἄλλου, αὐτὸ έχει ταπείνωση; 

--Φυσικά, ὅταν εὐλαβῆσαι καὶ ἀγαπᾶς τὸν ἄλλον ποὺ ἔχει ἀρετή, αὐτὸ δείχνει 
ὅτι ἔχεις ταπείνωση καὶ ἀγαπᾶς πραγματικὰ τὴν ἀρετή. Σηµάδι πνευμµατικῆς προόδου 
εἶναι καὶ αὐτό: ἕνα καλὸ ποὺ ἔχεις δὲν τὸ θεωρεῖς σπουδαῖο καὶ τὸ παραμικρὸ καλὸ 
τοῦ ἄλλου τὸ βλέπεις πολὺ ἀνώτερο ἀπὸ τὸ δικό σου’ πάντα δηλαδὴ ἐκτιμᾶς τὸ καλὸ 
τῶν ἄλλων. Τότε ἔρχεται ἄφθονη ἡ θεία Χάρις. Γι’ αὐτό, ὅποιος πιστεύει ὅτι οἱ ἄλλοι 
εἶναι ἀνώτεροίτου, αὐτὸς εἶναι ἀνώτερος, γιατὶ ἔχει τὴν Χάρη τοῦ Θεοῦ. 

Ὅλοι οἱ ἄνθρωποι ἔχουν καὶ τὶς ἀδυναμίες τους, ἔχουν καὶ τὰ καλά τους, τὰ 
ὁποία ἢ κληρονόµησαν ἀπὸ τοὺς γονεῖς τους ἡ τὰ ἀπέκτησαν μὲ ἀγώνα' ἄλλος δέκα 
τοῖς ἑκατό, ἄλλος τριάντα τοῖς ἑκατό, ἄλλος ἑξῆντα τοῖς ἑκατό, ἄλλος ἐνενῆντα τοῖς 
ἑκατό. Ἑπομένως, ὅλοι μποροῦμε νὰ πάρουµε κάτι καλὸ ἀπὸ τοὺς ἄλλους, γιὰ νὰ 
ὠφεληθοῦμε καὶ νὰ ὠφελήσουμε. Αὐτὸ ἄλλωστε εἶναι τὸ ὀρθόδοξο πνεῦμα. Ἐγὼ καὶ 
ἀπὸ µμικρὰ παιδιὰ βοηθιέµαι, ἄσχετα ἂν δὲν τὸ Φανερώνω, γιὰ νὰ μὴν 
ὑπερηφανευθοῦν καὶ βλαφθοῦν. 


«Ὑποκάτω πάσης τῆς κτίσεωςσ»1 


-Γέροντα, ποιά εἶναι ἡ ἀνώτερη πνευματικὴ ἐργασία γιὰ ἕναν μοναχό; 

-Δὲν θυμᾶσαι τί ἀπάντησε ὁ Ἀββᾶς Σισώης σὲ ἐκεῖνον τὸν μοναχὸ ποὺ τοῦ 
εἶπε ὅτι ὁ νοῦς του βρίσκεται συνέχεια κοντὰ στὸν Θεό; «Αὐτὸ δὲν εἶναι σπουδαῖο" 
σπουδαῖο εἶναι νὰ ἔχης τὸν ἑαυτό σου "ὑποκάτω πάσης τῆς κτίσεως" 12. 

-Πῶς μπορεῖ, Γέροντα, νὰ νιώθη κανεὶς τὸν ἑαυτό του «ὑποκάτω πάσης τῆς 
κτίσεως»τ5; 

--Μιὰ µέρα, ἐξετάζοντας τὸν ἑαυτό µου, προσπαθοῦσα νὰ βρῶ μὲ ποιό ζῶο θὰ 
μποροῦσα νὰ τὸν παροµοιάσω καὶ ἔφθασα στὸ σκαθάρι. Ὅταν ὅμως πρόσεξα τί 
κάνει, εἶδα ὅτι εἶμαι χειρότερος ἀπὸ αὐτό. Ξέρεις τί κάνει τὸ σκαθάρι; Τὴν κοπριὰ ποὺ 
βρίσκει στὸν δρόµο τὴν κόβει κομματάκια, τὴν κάνει µπαλάκια, τὴν κυλάει πρὸς τὰ 


3 Ἰάλαντο: Ξύλινο χειροσήµαντρο, τὸ ὁποῖο χτυπάει ὁ ἐντεταλμένος μοναχὸς μὲ ξύλινο 
σφυράκι, γιὰ νὰ ἀναγγείλη τὴν έναρξη μιᾶς Ἀκολουθίας. 

12Ώλ. Ματθ. 25, 14-20. 

Ἡ Τὸ Γεροντικόν, Ἀββᾶς Σισώης ιγ’, σ. 111. 

Όιπ. 

λα, 

έξω καὶ καθαρίζει τὸν δρόμο”. Βλέποντας λοιπὸν τὸ έργο του, εἶπα στὸν ἑαυτό µου: 
«Εἶσαι χειρότερος ἀκόμη καὶ ἀπὸ τὸ σκαθάρι, γιατὶ αὐτό, ἕνα τόσο μικρὸ ζωύφιο, 
καθαρίζει ἀπὸ τὶς κοπριὲς τὸν δρόµο, ἐνῶ ἐσύ, ποὺ ὁ Θεὸς σὲ ἔκανε ἄνθρωπο, μὲ τὶς 
ἁμαρτίες σου μαζεύεις κοπριὰ στὸν "Ναὸὀ τοῦ Θεοῦ"15». Θέλω νὰ πῶ, ὅσο ὁ ἄνθρωπος 
σκέφτεται τὶς εὐεργεσίες τοῦ Θεοῦ καὶ βλέπει ὅτι δὲν ἀνταποκρίνεται, ὅλο καὶ πιὸ 
ἔνοχο νιώθει τὸν ἑαυτό του καὶ αἰσθάνεται χειρότερος ἀπὸ ὅλους τοὺς ἀνθρώπους, 
χειρότερος ἀπὸ ὅλα τὰ ζῶα, χειρότερος καὶ ἀπὸ αὐτὸν τὸν διάβολο ἀκόμη. Λέει στὸν 
ἑαυτό του: «Ὁ διάβολος μὲ τὸν λογισμό του ἁμάρτησε μιὰ φορά, ἐγὼ ὅμως ἁμαρτάνω 
κάθε µέρα καὶ μὲ τὸν λογισμὸ καὶ μὲ τὶς αἰσθήσεις. Άρα εἶμαι χειρότερος καὶ ἀπὸ 
αὐτόν». 

-Γέροντα, δὲν εἶναι ἐπικίνδυνο νὰ σκεφθῆ κάποιος ὅτι εἶναι χειρότερος ἀπὸ 
τὸν διάβολο; 

- Ἐπικίνδυνο εἶναι µόνο γιὰ ἕναν ἄνθρωπο ποὺ δὲν ἔχει τὴν πνευματικὴ 
παλληκαριὰ καὶ ἀπογοητεύεται εὔκολα. Αὐτὸς πρέπει νὰ λέη στὸν διάβολο: «Ὅντι κι 
ἂν εἶμαι, ἀπὸ σένα καλύτερος εἶμαι. Ἑπομένως δὲν θὰ μὲ ἀφήση ὁ Χριστός: ἐλπίζω ὅτι 
θὰ μὲ σώση». Ἕνας ὅμως ποὺ ἔχει παλληκαριά, μπορεῖ νὰ πῆ: «Ὁ διάβολος κάνει 
καλὰ τὴν δουλειά του, ἐγὼ ὅμως τί κάνω;». 


4 Σκαθάρι (σκαραβαιος ὁ ἱερός): Ἔντομο τὸ ὁποῖο, γιὰ νὰ ἐκκολαφθοῦν τὰ αὐγά του, τὰ 
τοποθετεῖ µέσα σὲ µπαλίτσες ἀπὸ κοπριὰ ζώων, τὶς ὁποῖες κυλάει μὲ τὰ πόδια του καὶ τὶς 
βάζει σὲ µέρος ἀσφαλισμένο. 

15Βλ. Α΄ Κορ. 3, 16: Β΄ Κορ. 6, 16. 

ΚΕΦΑΛΑΙΟ 5 - Ταπείνωση, ἡ µεγάλη δύναμη τῆς πνευµατικῆς ζωῆς 
Ὅπου ὑπάρχει ταπείνωση, δὲν ἔχει θέση ὁ διάβολος 


--Γέροντα, στὸ βιβλίο «Ἁγιορεῖτες Πατέρες» ἀναφέρετε ὅτι οἱ δαίμονες ἔδειραν 
τὸν Γερο-Εὐλόγιο!. Πῶς τὸ ἐπέτρεψε ὁ Θεός; 

Ποιός ἔφαγε τὸ ξύλο; 

-Ὁ Γερο-Εύλόγιος. 

- Όχι, οἱ δαίμονες ἔφαγαν τὸ ξύλο! Καὶ στὴν περίπτωση ποὺ ἐπιτρέπει ὁ Θεὸς 
ἕνας ἄνθρωπος νὰ δείρη κάποιον ἄλλον καὶ αὐτὸς τὸ δέχεται ταπεινά, τελικὰ 
σακατεύεται ἐκεῖνος ποὺ δέρνει. Δὲν μοῦ λές, ὁ διάβολος τί φοβᾶται περισσότερο; 

-Τὴν ταπείνωση, Γέροντα. 

- Κι ἐγὼ νόμιζα ὅτι φοβᾶται τὴν ὑπερηφάνεια, γιατὶ νιώθει ..κόμπλεξ! 
«Περήφανος ἐγώ, λέει, περήφανος καὶ αὐτός, ποῦ θά πάη;»! Ναί, βρὲ παιδί, ἔτσι εἶναι, 
τὴν ταπείνωση Φοβᾶται ὁ διάβολος' αὐτὴ τὸν σακατεύει. Ὅπου ὑπάρχει ταπείνωση, 
δὲν μπορεῖ νὰ σταθὴ ὁ διάβολος. 

Μὲ τὴν ταπείνωση Φωτίζεται ὁ ἄνθρωπος καὶ δὲν σκοντάφτει ποτὲ στὴν 
πνευματική του πορεία ξεπερνάει ὅλα τὰ ἐμπόδια ποὺ τοῦ βάζει ὁ πειρασμός. 
Θυμᾶστε τὸν Μέγα Ἀντώνιο ποὺ εἶδε τὶς παγίδες τοῦ διαβόλου ἁπλωμένες σὲ ὅλη τὴν 
γη; «Ποιός μπορεῖ νὰ γλυτώση ἀπ᾿ αὐτές;», φώναξε. Καὶ ἀμέσως ἄκουσε μιὰ φωνὴ νὰ 
τοῦ λέη: «Ἡ ταπεινοφροσύνη»2. 

Στὸ Σινᾶ, τὸ ἀσκητήριο τῆς Ἁγίας Ἐπιστήμης, ὅπου ἔμενα, ἦταν ἕνα ἀμπρί», 
ποὺ εἶχε ἕνα ἐκκλησάκι καὶ ἕνα κελλάκι.Ἀπὸ τὴν πάνω μεριὰ ἦταν τὸ βουνό’ ἀπὸ τὴν 
κάτω ἦταν ἕνας τοῖχος, ποὺ εἶχε ὕψος τέσσερα μὲ πέντε µέτρα. Ἐκεῖ σὲ μιὰ ἄκρη εἶχα 
βάλει ἕνα ξύλο καὶ ἐκεῖ πάνω πλάνιζα τὰ σανιδάκια γιὰ τὰ ξυλόγλυπτα εἰκονάκια 
ποὺ ἔκανα. Μιὰ µέρα λοιπὸν ἐκεῖ ποὺ πλάνιζα λέγοντας τὴν εὐχή, ἀκούω μιὰ φωνὴ 
νὰ μοῦ λέη: «Μπορεῖς νὰ πέσης κάτω ἀπὸ τὸν τοῖχο καὶ νὰ μὴν πάθης τίποτε». 
Γυρνάω καὶ βλέπω μιὰ μαύρη σκιὰ μὲ ἕνα µεγάλο κεφάλι. «Βρὲ τὸ ταγκαλάκι», λέω. 
Τέλος πάντων, δὲν ἔδωσα σημασία. Αὐτὸ ὅμως ἐκεῖ! δὲν ἔφευγε. «Μπορεῖς νὰ πέσης 
κάτω καὶ νὰ μὴν πάθης τίποτε», ἔλεγε. Ἐγὼ ἔκανα πὼς δὲν ἄκουγα. Γιὰ κανένα 
τέταρτο ἐπαναλάμβανε τὸ ἴδιο. Ἀπόλαυση ἦταν! Ὁπότε κάποια στιγμὴ τοῦ λέω: 
«Άντε, θὰ πετάξω κάτω μιὰ πέτρα». «Αὐτό, μοῦ λέει, οὔτε ὁ Χριστὸς δὲν τὸ σκέφθηκεά! 
Καλύτερα κι ἀπ τὸν Χριστὸ ἀπάντησες!». Ἔ, τότε ἀγανάκτησα. «Ὁ Χριστὸς ἦταν 
Θεός, τοῦ λέω, δὲν ἦταν καραγκιόζης σὰν κι ἐμένα ποὺ κάθομαι καὶ χαζεύω ἐσένα. 
Ἄντε ἀπὸ δῶ!». Αὐτὸ ἦταν. Ἀμέσως ἐξαφανίσθηκε. 


1Βλ. Γέροντος Παϊσίου Ἁγιορείτου, Ἁγιορεῖται Πατέρες καὶ Ἁγιορείτικα, σ. 41-42. 

2Ρλ. Τὸ Γεροντικόν, Ἀββᾶς Ἀντώνιος ,σ.2. 

ὃ Ἀμπρί: Καταφύγιο, χαράκωµα ποὺ προστατεύει τοὺς στρατιώτες ἀπὸ τὶς ἐχθρικὲς βολές. 
(Ἔτσι χαρακτήριζε ὁ Γέροντας καὶ τὸ κελλὶ τοῦ μοναχοῦ). 

4 Αναφέρεται στὴν ἀπάντηση «οὐκ ἐκπειράσεις Κύριον τὸν Θεόν σου» (Βλ. Ματθ. 8, 6-7) ποὺ 
έδωσε ὁ Χριστὸς στὸν διάβολο, ὅταν Τοῦ εἶπε νὰ πέση ἀπὸ τὴν στέγη τοῦ ναοῦ τοῦ 
Σολομῶντος. 

Ὅταν ὑπάρχη ταπείνωση, ὁὃ διάβολος δὲν μπορεῖ νὰ ρίξη τὴν Ψυχή. Ὁ 
ταπεινὸς δὲν πέφτει, γιατὶ βαδίζει χαμηλά. Ὁ Γερο-Ἀββακούμ, ὅταν ἀσκήτευε στὴν 
ἔρημο τῆς Βίγλας, τί εἶχε πάθει! Μιὰ µέρα ποὺ ἔκανε προσευχἠ μὲ τὸ κομποσχοίνι 
ἐπάνω σ᾿ ἕναν βράχο, τοῦ παρουσιάζεται ξαφνικὰ ὁ διάβολος ὡς «ἄγγελος φωτός». 
«Ἀββακούμ, τοῦ λέει, μὲ ἔστειλε ὁ Θεὸς νὰ σὲ πάρω στὸν Παράδεισο, γιατὶ ἔγινες πιὰ 
ἄγγελος: ἔλα νὰ πετάξουμε». «Μὰ ἐσὺ ἔχεις φτερά, τοῦ λέει ὁ Γερο-Ἀββακούμ, ἐγὼ 
πῶς θὰ πετάξω;». Καὶ ὁ δῆθεν ἄγγελος τοῦ λέει: «Κι ἐσὺ ἔχεις φτερά, ἀλλὰ δὲν τὰ 
βλέπεις». Τότε ὁ Γερο-Ἀββακοὺμ ἔκανε τὸν σταυρό του καὶ εἶπε: «Παναγία µου, τί 
εἶμαι ἐγώ, γιὰ νὰ πετάξω;». Ἀμέσως ὁ δῆθεν ἄγγελος ἔγινε ἕνα μαῦρο παράξενο 
κατσίκι μὲ Φφτερὰ σὰν τῆς νυχτερίδας καὶ ἐξαφανίσθηκε. 

Βλέπετε πῶς μὲ τὴν ταπείνωση μποροῦμε νὰ καταλάβουμε τὶς παγίδες τοῦ 
διαβόλου; 


Πνευματικὴ πρόοδος ὑπάρχει ὅπου ὑπάρχει πολλὴ ταπείνωση 


-ΓΤέροντα, πῶς ἕνας ἄνθρωπος ἀλλάζει σὲ ἕναν µήνα, καὶ ἄλλος ἀγωνίζεται 
χρόνια καὶ προκοπὴ δὲν κάνει; 

--Ἐσεῖς τί λέτε; Πῶς γίνεται αὐτό; 

-Γέροντα, μοῦ λέει ὁ λογισμὸς πώς, ἂν ὁ ἄνθρωπος ταπεινωθῆ καὶ ζητήση τὸ 
έλεος τοῦ Θεοῦ, τὸν βοηθάει ὁ Θεὸς καὶ προοδεύει. 

- Αὐτὸ εἶναι. Ταπείνωση χρειάζεται. Πνευματικὴ πρόοδος ὑπάρχει ὅπου 
ὑπάρχει πολλὴ ταπείνωση. 

Ὅσοι βρῆκαν τὸν δρόµο τῆς ταπεινοφροσύνης, προχωροῦν στὴν πνευματικὴ 
ζωὴ σύντομα, σταθερὰ καὶ χωρὶς κόπο. Ἀκόμη δὲν έχουµε καταλάβει τὴν ταπείνωση, 
αὐτὴν τὴν µεγάλη δύναμη! Ὅλη ἡ πρόοδος ἐκεῖ βρίσκεται. Ὅσο κανεὶς ταπεινώνεται, 
τόσο χαριτώνεται ἀπὸ τὸν Θεὸ καὶ τόσο πιὸ πολὺ προοδεύει. Πόση δύναμη ἔχει ἡ 
ταπείνωση, καὶ ὅμως δὲν τὴν ἀξιοποιοῦν οἱ ἄνθρωποι 

-Γέροντα, μιὰ ταπεινὴ ψυχἠ ἔχει πιὸ εὔκολο πνευματικὸ ἀγώνα; 

- Καὶ βέβαια, γιατὶ ὁ ταπεινὸς μὲ Λίγο σπρώξιµμο τρέχει πολύ. Πάρε μιὰ 
µπίλια" κάν την ἔτσι, κυλάει κάν την ἀλλιῶς, πάλι κυλάει, γιατὶ δὲν ἔχει 
ἐξογκώματα, γιὰ νὰ σκαλώνη. 

- Γέροντα, ὑπάρχει περίπτωση προσπαθώντας κανεὶς νὰ καλλιεργήση τὴν 
ταπείνωση νὰ ταπεινώνη συνέχεια τὸν ἑαυτό του καὶ τελικὰ νὰ πέση στὴν ἀπόγνωση; 

- Όχι, γιατὶ ἡ πραγματικὴ ταπείνωση Φέρνει ἐλπίδα, ὄχι ἀπελπισία. 
Ἀπελπισία Φέρνει ὁ ἐγωισμός, γιατὶ ὁ ἐγωιστὴς στηρίζεται στὸν ἑαυτό του, ἐνῶ ὁ 
ταπεινὸς ἐλπίζει στὸ ἔλεος τοῦ Θεοῦ. Μέσα ἀπὸ τὴν συντριβὴ τῆς ταπεινώσεως σιγὰ- 
σιγὰ ἀναπτύσσεται ὁ πνευματικὸς ἄνθρωπος. Ὅλη ἡ ζωὴ τοῦ ἀνθρώπου μετὰ εἶναι 
ἕνας μεγάλος καὶ Φιλότιμος ἀγώνας, ἀλλὰ πάντα προχωρεῖ μὲ µεγάλη ἐλπίδα στὸν 
Θεό, ἀπογοητευμένος ἀπὸ τὸν ἑαυτό του μὲ τὴν καλὴ ἔννοια, ἀπογοητευμένος 
δηλαδὴ ἀπὸ τὸ ἐγώτου. 

-Γέροντα, τὴν ἐλπίδα στὸ έλεος τοῦ Θεοῦ τὴν νιώθει καὶ ἕνας ἄνθρωπος ποὺ 
δὲν έχει καλὴ πνευματικὴ κατάσταση; 


ΣΕΛ. Β΄ Κορ. 11, 14. 

-Καὶ ποῦ ξέρει κανεὶς ἂν ἔχει καλὴ πνευματικὴ κατάσταση; Ὁ ἄνθρωπος ἕνα 
µόνον μπορεῖ νὰ εέρη: ὅτι δὲν ἔχει καλὴ πνευματικὴ κατάσταση. Ἀκόμη καὶ νὰ ἔχη, 
δὲν τὴν βλέπει, ἐπειδὴ καὶ τότε µόνον τὴν ἁμαρτωλότητά του βλέπει. Γιατὶ ὅποιος 
ἀγωνίζεται γιὰ τὴν πρόοδο τὴν πνευματική, ποτὲ δὲν βλέπει τὴν πρόὀοδό του' µόνον 
τὶς πτώσεις του βλέπει. 


Οἱταπεινοί διαφυλάσσουν τὸν πνευματικό τους πλοῦτο στὸ θησαυροφυλάκιο 
τοῦ Θεοῦ 


-ΓῬέροντα, βλέπω ὅτι δὲν ἀγαπῶ τὴν ἀφάνεια. Μήπως γι αὐτὸ νιώθω µέσα 
μου ἄδεια; 

- Ἐσὺ µόνο γιὰ σαλὴ δὲν κάνεις!... Ἐκεῖ θέλει πολλὴ ταπείνωση. Κοίταξε, ἂν 
θέλης νὰ ἀγαπήσης τὴν ἀφάνεια, διάβασε τὸν βίο τῆς Ὁσίας Ἰσιδώραςά, γιὰ νὰ 
γνωρίσης τὰ φλωριὰ τῆς Ἁγίας, τὶς ἀρετές τῃς, νὰ πετάξης τὰ δικά σου τὰ κάλπικα, τὰ 
µπακιρένια, καὶ στὸ ἑξῆς νὰ μαζεύης χρυσαφένια καὶ νὰ τὰ κρύβης στὴν καρδιά σου 
καὶ νὰ τὰ κλειδώνης καλά, γιὰ νὰ μὴν τὰ κλέψη τὸ ταγκαλάκι. 

Οἱ διὰ Χριστὸν Σαλοὶ δὲν ἔχουν µέσα τους κενό, ἀλλὰ ξεχείλισµα ἀπὸ τὸ πολὺ 
γέμισμα τῆς ἀγάπης τοῦ Θεοῦ. Εἶναι μεγάλοι Ἅγιοι. Λένε μὲν μπανταλομάρες, ἀλλὰ 
στὴν πραγματικότητα Λένε σωστὲς συμβουλὲς μὲ πολὺ βάθος. Ἔχουν πολὺ µεγάλη 
ταπείνωση! δὲν λογαριάζουν καθόλου τὸν ἑαυτό τους. Τι αὐτὸ καὶ ὁ Θεὸς τοὺς 
ἀξιώνει νὰ γνωρίσουν τὰ θεῖα μυστήρια καὶ νὰ ἀποκτήσουν πολλὰ χαρίσματα. 

-ΓΤέροντα, πῶς μερικοὶ Φαρασιῶτες, ἐνῶ ἔβλεπαν τὸν Ἅγιο Ἀρσένιο νὰ κάνη 
τόσα θαύματα, δὲν τὸν καταλάβαιναν καὶ τὸν παρεξηγοῦσαν; 

-Οἱ Ἅγιοι περισσότερο ἀγώνα ἔκαναν, γιὰ νὰ κρύψουν τὸν πνευματικό τους 
πλοῦτο, παρὰ γιὰ νὰ τὸν ἀποκτήσουν. Καὶ ὁ Ἅγιος Ἀρσένιος κάλυπτε τὶς ἀρετές του 
μὲ διάφορα ἐξωτερικὰ καπιάδ, καὶ ἦταν ἑπόμενο οἱ ἐξωτερικοὶ ἄνθρωποι νὰ μὴν τὸν 
«βλέπουν» καὶ νὰ τὸν παρεξηγοῦν ἀπὸ τὰ ἐξωτερικὰ καπιά, δηλαδὴ τὶς προσποιητὲς 
ἰδιοτροπίες ποὺ ἔβλεπαν. Προσπαθοῦσε δηλαδὴ πάντοτε ὁ Ἅγιος νὰ παρουσιάζη 
στοὺς ἀνθρώπους τὸ ἀντίθετο τῆς κάθε ἀρετῆς του, γιὰ νὰ ἀποφύγη τὸν θαυμασμό 
τους. Ὅσοι Φυσικὰ εἶχαν κρυμμένες ἀρετές, καταλάβαιναν πόσο θησαυρὸ ἔκρυβε ὁ 
Ἅγιος. 

Οἱ ταπεινοὶ καὶ ἀφανεῖς ἥρωες τοῦ Χριστοῦ εἶναι οἱ ἐξυπνότεροι τοῦ κόσμου, 
διότι κατορθώνουν νὰ Φυλάσσουν τὸν πνευματικό τους θησαυρὸ στὸ 
θησαυροφυλάκιο τοῦ Θεοῦ. Γι αὐτὸ µεγάλη χαρὰ νὰ νιώθουμε, ὅταν ζοῦμε στὴν 


ὁ Ἡ Ὁσία Ἰσιδώρα ἔζησε στὸ Μοναστήρι τῶν Ταβεννησιωτῶν, τὸ ὁποῖο εἶχε ἱδρύσει ὁ 
Ὅσιος Παχώμιος στὶς ἀρχὲς τοῦ 4ου αἰῶνος. Ἰαπείνωνε καὶ ἐξευτέλιζε τὸν ἑαυτό της καὶ 
ὑποκρινόταν τὴν σαλὴ «διὰ τὸν Χριστόν». Περιφερόταν πάντοτε ἑυπόλυτη καὶ φοροῦσε ἕνα 
κουρέλι στὸ κεφάλι της, ἐνῶ οἱ ἄλλες μοναχὲς φοροῦσαν κουκούλι. Ἂν καὶ πολλὲς Φφορὲς 
δέχθηκε ὕβρεις καὶ χτυπήματα, ποτὲ δὲν γόγγυσε. Ἡ ἁγιότητα τοῦ βίου της ἀποκαλύφθηκε 
μὲ ὅραμα στὸν µεγάλο ἀσκητὴ Πιτηροῦν, ὁ ὁποῖος ἐπισκέφθηκε τὸ Μοναστήρι καὶ φανέρωσε 
ἐνώπιον ὅλης τῆς Ἀδελφότητος ὅτι ἡ Ἰσιδώρα, τὴν ὁποία θεωροῦσαν σαλή, ἦταν Ἀμμᾶς, 
δηλαδὴ πνευματικὴ μητέρα. 

Ἰ Κάτοικοι τῶν Φαράσων τῆς Καππαδοκίας, πατρίδος τοῦ Ἁγίου Ἀρσενίου. 

ἑΚαπί: Ἐπανωφόρι χονδρό. 

ἀφάνεια, γιατὶ τότε θὰ δοῦμε πρόσωπο Θεοῦ στὴν ἄλλη ζωὴ καὶ θὰ νιώθουμε καὶ ἀπ' 
αὐτὴν τὴν ζωὴ τὴν παρουσία Του δίπλα µας. 


ΔΕΥΤΕΡΟ ΜΕΡΟΣ -ΑΓΑΙΠΙΗ ΠΝΕΥΜΑΤΙΚΗ 


«Ὁ πνευματικὸς ἄνθρωπος 
δίνει τὴν ἀγάπη του πρῶτα στὸν Θεό, 
ἔπειτα στοὺς ἀνθρώπους, 
καὶ τὴν ὑπερχείλιση τῆς ἀγάπηςτου 
τὴν δίνει στὰ ζώα καὶ σὲ ὅλη τὴν κτίση». 

ΚΕΦΑΛΑΙΟ 1 -Ἡ ἀνεξάντλητη ἀγάπη τοῦ Θεοῦ καὶ ἡ ἀγάπη µας πρὸς τὸν 
Θεὸ 


Ὁ Θεὸς μᾶς «βομβαρδίζει» μὲ τὴν ἀγάπη Του 


- Γέροντα, μερικὲς Φορὲς αἰσθάνομαι ἔντονα τὴν ἀγάπη τοῦ Θεοῦ καὶ πονῶ 
βλέποντας τὴν δική µου ἀχαριστία. 

-Εὔχομαι νὰ ἀνταποκριθῆς στὶς πολλὲς εὐεργεσίες τοῦ Θεοῦ. «Τὸ ἔλεός Σου, 
Κύριε, καταδιώξει µε πάσας τὰς ἡμέρας τῆς ζωῆς µου»], ἔλεγε ὁ Δαβίδ. Νὰ τὸ λὲς κι 
ἐσύ, γιατὶ εἶναι ἀλήθεια ὅτι αὐτὸ συμβαίνει καὶ σ’ ἐσένα: ἀλλὰ καὶ πάλι εἶναι ἀλήθεια 
ὅτι τὸ ἀναγνωρίζεις καὶ εὐχαριστεῖς καὶ δοξολογεῖς τὸν Θεό. 

Ὅταν ὁ ἄνθρωπος ἀναγνωρίζη τὴν ἀγάπη τοῦ Θεοῦ, τότε καὶ ὁ Θεὸς τὸν 
ω«βομβαρδίζευ μὲ τὴν ἀγάπη Του. Ἴσως παραξενευθῆτε μὲ τὴν λέξη «βομβαρδίζευ», 
ἀλλά, γιὰ νὰ διαλυθῆ τὸ πουρὶ ἢ ὁ γρανίτης ποὺ εἶναι γύρω ἀπὸ τὴν καρδιά µας, 
χρειάζονται βόμβες θΟεϊκὲς ποὺ νὰ ἔχουν ὡς ὕλη ἐκρηκτικὴ τὴν ἀγάπη τοῦ Θεοῦ. 
Ὅταν πιὰ διαλυθῆ ὁ σκληρὸς αὐτὸς φλοιός, τότε ἡ καρδιὰ γίνεται εὐαίσθητη καὶ ὁ 
ἄνθρωπος συγκινεῖται ἀκόμη καὶ ἀπὸ τὶς πιὸ μικρὲς εὐεργεσίες τοῦ Θεοῦ. Αἰσθάνεται 
καταχρεωµένος στὸν Θεὸ καὶ εἶναι συνέχεια κατασυγκινηµένος, διότι, ἐνῶ σκέφτεται 
πῶς νὰ ξεχρεωθή, ὁ Θεὸς τοῦ δίνει ὅλο καὶ περισσότερες εὐλογίες, µέχρι ποὺ λειώνει 
ἡ ψυχἠὴ ἡ Φιλότιμη ἀπὸ τὴν ἀγάπη Του. 

-Γέροντα, γιατί μᾶς ἀγαπάει τόσο πολὺ ὁ Θεός; 

-Γιατὶ μᾶς ἔχει παιδιά Του: περισσότερα δὲν μπορῶ νὰ σᾶς πῶὶ 

-Γέροντα, ἐὰν κανείς, παρόλο ποὺ ἀγωνίζεται, ἔχη συνεχῶς τὶς ἴδιες πτώσεις, 
δὲν δυσαρεστεῖ τὸν Θεό, δὲν Τὸν ἀπογοητεύει; 

-ΙΜήπως ὁ Θεὸς περιμένει προκοπὴ ἀπὸ μᾶς; Όχι. Εἴμαστε ὅμως παιδιά Του 
καὶ μᾶς ἀγαπάει ὅλους τὸ ἴδιο. Εἶδα μιὰ φορὰ κάποιον πατέρα, ποὺ εἶχε κι ἕνα 
χαζούλικο παιδάκι ποὺ ἔτρεχαν οἱ μύξες του καὶ τὶς σκούπιζε μὲ τὰ μανίκια του, ἀλλὰ 
τὸ ἔσφιγγε καὶ αὐτὸ στὴν ἀγκαλιά του καὶ τὸ Φφιλοῦσε καὶ τὸ χάιδευε ὅπως καὶ τὰ 
ἄλλα. Ἔτσι καὶ ὁ Θεὸς σὰν Καλὸς Πατέρας δὲν ἀγαπάει µόνον τὰ χαριτωµένα παιδιά 
Του, ἀλλὰ καὶ τὰ πνευματικὰ ἀδύνατα, γιὰ τὰ ὁποῖα µάλιστα πονάει καὶ ἐνδιαφέρεται 
περισσότερο. 

Κανεὶς δὲν μπορεῖ νὰ συλλάβη πόσο ἀγαπάει ὁ Θεὸς τὸν ἄνθρωπο! Ἡ ἀγάπη 
Του δὲν συγκρίνεται μὲ τίποτε! Δὲν ἔχει ὅρια! Εἶναι τόσο µεγάλη πού, κάτι ἐλάχιστο 
ἂν αἰσθανθῆ ὁ ἄνθρωπος ἀπὸ τὴν ἀγάπη αὐτήν, ἡ πήλινη καρδιά του δὲν μπορεῖ νὰ 
τὴν ἀντέξη! διαλύεται, γιατὶ εἶναι πηλός. 

Ὁ Θεὸς πολλὲς φορὲς ἐπιτρέπει νὰ πέση ἄφθονη ἡ ἀγάπη Του στὰ πλάσµατά 
Του καὶ τότε ἡ ψυχή µας θερμαίνεται καὶ βλέπουμε ὅτι εἶναι τόσο γλυκειὰ ἡ θεία 
ἀγάπη, τόσο µεγάλη, ποὺ δὲν τὴν ἀντέχουμε καὶ φθάνουμε στὸ σημεῖο νὰ ποῦμε: 
«Θεέ µου, φθάνει! Ἐλάττωσε Λίγο τὴν ἀγάπη Σου, γιατὶ δὲν τὴν ἀντέχω». Μὲ αὐτὸν 
τὸν τρόπο ὁ Θεὸς θέλει νὰ μᾶς δείξη ὅτι ἀπὸ µέρους Του ὑπάρχει ὅλη ἡ διάθεση νὰ 
μᾶς δώση ἄφθονη τὴν ἀγάπη Του, ἀλλὰ δὲν τὸ κάνει, γιατὶ ἡ μπαταρία µας εἶναι 
µικρή. Χρειάζεται νὰ τὴν µεγαλώσουμε, ὥστε νὰ χωράη περισσότερη θεία ἀγάπη, 


1Προκείμενον Ἑσπερινοῦ Τρίτης. Βλ. καὶ Ψαλμ. 22, 6. 

γιατὶ τὸ ΘΟεῖο ρεῦμα τῆς ἀγάπης τοῦ Θεοῦ ἔρχεται σ ἐμᾶς ἀνάλογα μὲ τὴν 
χωρητικότητά µας. 

-Γέροντα, πῶς θὰ αὐξηθῆ αὐτὴ ἡ χωρητικότητα; 

- Ὅσο θὰ καθαρίζεται ἡ καρδιά µας, τόσο θὰ αὐξάνεται ἡ χωρητικότητά της 
καὶ τόσο θὰ δεχώµαστε τὴν θεϊκὴ ἀγάπη, ἡ ὁποία εἶναι ἀπεριόριστη καὶ ἀχώρητη καὶ 
ἀνεξάντλητη. 


Ἡ καλἢὴ μοιρασιᾶ τῆς ἀγάπης 


-Μπορεῖ, Γέροντα, ἡ ἀγάπη µου πρὸς ἕναν Ἅγιο νὰ ἐλαττώση τὴν ἀγάπη µου 
πρὸς τὸν Θεό; 

--Όχι, γιατί, ὅταν κανεὶς ἔχη µεγάλη εὐλάβεια γιὰ ἕναν Ἅγιο καὶ τὸν ἀγαπᾶ 
πολύ, ἐκεῖ κρύβεται ἡ µεγάλη ἀγάπη καὶ εὐλάβεια πρὸς τὸν Τριαδικὸ Θεὸ καὶ πρὸς 
τὴν Παναγία. 

Ὅποιος τιµάει τοὺς Ἁγίους, ἀναμφιβόλως τιµάει πολὺ περισσότερο τὴν 
Παναγία. Ὅπως, ἐπίσηῃῆς, αὐτὸς ποὺ τιµάει πολὺ τὴν Παναγία, Φυσικά, τιµάει 
περισσότερο τὴν Παναγία Τριάδα. Καὶ βλέπεις, ὅταν ἔχης ἐπαφὴ μὲ ἕναν Ἅγιο καὶ 
νιώθης µεγάλη εὐγνωμοσύνη πρὸς αὐτόν, θὰ μποροῦσες ἀκόμη καὶ νὰ θυσιασθῆς γι 
αὐτόν. Ἀλλά, ἂν θυσιαζόσουν γιὰ ἕναν Ἅγιο, πάλι γιὰ τὸν Θεὸ δὲν θὰ θυσιαζόσουν; 

Ἡ ἀγάπη πρὸς τὸν Χριστό, πρὸς τὴν Παναγία, πρὸς τοὺς Ἁγίους εἶναι µεγάλη 
ὑπόθεση. Εἶναι μιὰ ἀγάπη ποὺ δὲν συγκρίνεται μὲ καμμιὰ ἄλλη ἀγάπη. Εἶναι 
σίγουρη! βρίσκεις ἀνταπόκριση. 

-Τέροντα, μπορεῖ κανεὶς νὰ ἀγαπάη τὸν Θεὸ καὶ νὰ μὴν ἀγαπάη τοὺς 
ἀνθρώπους; 

- Όχι, γιατί, ὅταν ἀγαπᾶς τὸν Θεό, δὲν εἶναι δυνατὸν νὰ μὴν ἀγαπᾶς τὴν 
εἰκόνα τοῦ Θεοῦ, τὸν ἄνθρωπο. Ἡ ἀγάπη µας πρὸς τὸν Θεὸ φέρνει τὴν ἀγάπη πρὸς 
τὸν πλησίον, διότι ὅποιος πλησιάζει στὸν Θεὸ εἶναι πλησίον ὅλων τῶν ἀνθρώπων, 
ὅπως καὶ οἱ Ἅγιοι. Ἀλλὰ καὶ στὴν ἀγάπη µας πρὸς τὸν πλησίον κρύβεται ἡ µεγάλη 
ἀγάπη µας πρὸς τὸν Θεό. 

Ὅταν δώση κανεὶς τὴν καρδιά του στὸν Θεό, ὅλα τὰ ἀγαπάει' ὄχι µόνον ὅλους 
τοὺς ἀνθρώπους, ἀλλὰ καὶ τὰ πουλιὰ καὶ τὰ δένδρα, ἀκόμη καὶ τὰ Φίδια. Τότε 
προσκυνάει μὲ εὐλάρεια ὄχι µόνον τὸν Θεὸ καὶ τοὺς Ἁγίους ἀλλὰ καὶ τὶς εἰκόνες τοῦ 
Θεοῦ, τοὺς ἀνθρώπους. Κι ὅλα τὰ δημιουργήματα, μεγάλα ἢ μικρά, πολύτιμα ἢ 
ἀσήμαντα πετραδάκια καὶ ξυλάκια, τὰ παίρνει μὲ εὐλάβεια καὶ τὰ ἀσπάζεται, σὰν 
εὐλογία ἀπὸ τὸν Δημιουργό του, ὅπως ἀσπάζεται κανεὶς ἕνα μικρὸ ἢ µεγάλο 
ἀντικείμενο ποὺ παίρνει εὐλογία ἀπὸ κάποιο σεβαστό του πρόσωπο. 


Ἡ ἄνοδος στοὺς Οὐρανοὺς 


-Γέροντα, πῶς φθάνει ὁ ἄνθρωπος στὸν Θεό; 

- Δύο περιπτώσεις ὑπάρχουν γιὰ νὰ µπορέση νὰ ἀνεβῆ κανεὶς ἐκεῖ ψηλὰ στὸν 
Θεὸ καὶ νὰ Τὸν «κάμψη» νὰ κατεβῆ καὶ νὰ µένη µαζίτου. Ἡ πρώτη περίπτωση εἶναι ἡ 
εἰλικρινὴς μετάνοια καὶ ἀφορᾶ τοὺς πολὺ ἁμαρτωλούς. Ὅταν συναισθάνωνται τὶς 
µεγάλες τους πτώσεις καὶ ταπεινώνωνται πολύ, ὁ Θεὸς γιὰ τὴν µεγάλη τους αὐτὴ 

ταπείνωση τοὺς ἀγαπάει πολὺ καὶ τοὺς ὑψώνει µέχρι τοὺς Οὐρανούς. «Μεγάλη χαρὰ 
γίνεται στοὺς Οὐρανοὺς γιὰ ἕναν ἄνθρωπο ποὺ μετανοεῖ»2, λέει τὸ Εὐαγγέλιο. Τότε 
Φφυσικὰ καὶ οἱ ἁμαρτωλοὶ ἀγαποῦν τὸν Θεὸ πολύ, διότι πολὺ χρέος τοὺς χάρισε. Ἡ 
δεύτερη περίπτωση εἶναι ἡ ἑξῆς: Ὅταν ὁ ἄνθρωπος φΦυλαχθῆ καθαρὸς ἀπὸ θανάσιµες 
ἁμαρτίες, πρέπει νὰ εὐχαριστῆ τὸν Καλὸ Θεὸ ποὺ τὸν φύλαξε ἀπὸ μικρὸ παιδάκι καὶ 
δὲν λερώθηκε τὸ ἔνδυμα τῆς ψυχῆς του. Κι ἐσύ, ἂν δὲν σὲ ἐφύλαγε ἀπὸ μικρὴ ὁ 
Χριστὸς σὰν τὸ κλωσσοπούλι κάτω ἀπὸ τὰ Φτερά Του, ἴσως νὰ ἤσουν σήµερα ἡ πιὸ 
ἁμαρτωλὴ τοῦ κόσμου. Γι αὐτὸ νὰ δοξολογῆς μµέρα-νύχτα τὸν Καλὸ Θεὸ γιὰ τὴν 
µεγάλη Του αὐτὴ δωρεὰ καὶ νὰ ξεσπᾶς σὲ δάκρυα χαρᾶς καὶ εὐγνωμοσύνης πρὸς 
Αὐτόν. Αὐτὰ τὰ δάκρυα ἔχουν τὴν ἴδια δύναμη -ἢ καὶ µεγαλύτερη -- μὲ τὰ δάκρυα τῆς 
µετανοίας καὶ τότε ὑψώνεται ὁ ἄνθρωπος στοὺς Οὐρανούς, φθάνει στὸν Θεὸ καὶ Τὸν 
δοξολογεῖ συνέχεια ὅπως οἱ Άγγελοι. Κι ἐνῶ ζῆ στὴν γῆ, εἶναι σὰν νὰ ζῆ στὸν Οὐρανό. 
Ὅλη ἡ ζωή του τότε εἶναι µία δοξολογία καὶ τὸν θάνατο τὸν περιμένει μὲ δοξολογία, 
γιατὶ σκέφτεται ὅτι θὰ πάη πιὰ κοντὰ στὸν Θεὸ µονίµως, ποὺ εἶναι ὁ προορισμός του. 
Τότε ξεσπάει στὴν πιὸ µεγάλη δοξολογία «Δόξα σοι τῷ δείξαντι τὸ φῶς...». 


Νὰ δώσουμε τὴν ἀγάπη µας στὸν Χριστὸ 


-Γέροντα, πῶς πρέπει νὰ ἐργασθῷ, γιὰ νὰ ἀγαπήσω τὸν Θεό; 

-Γιὰ νὰ ἀγαπήσης τὸν Θεό, πρέπει νὰ ξεκινήσης ἀπὸ τὴν Ουσία. Ὅταν ὁ 
ἄνθρωπος δὲν ὑπολογίζη τὸν ἑαυτό του καὶ θυσιάζεται, τότε τὰ πράγµατα πᾶνε 
κανονικά: ἀγαπάει τὸν πλησίον του, ἀγαπάει τὸν Θεό. Ὅσοι Λένε ὅτι ἀγαποῦν τὸν 
Θεό, ἀλλὰ δὲν κάνουν μιὰ Ουσία γιὰ τὸν πλησίον τους, «ἠγάπησαν τὸν Θεὸν ἐν τῷ 
στόµατι αὐτῶν καὶ τῇ γλώσση αὐτῶν ἐψεύσαντο Αὐτῳ»». 

-Γέροντα, πῶς αὐξάνεται ἡ ἀγάπη πρὸς τὸν Θεό; 

-Νὰ ἔχετε τὸν νοῦ σας συνέχεια στὸν Θεό, νὰ σκέφτεσθε τὸν Θεό. Νὰ λέτε 
τὴν εὐχή, νὰ μιλᾶτε μὲ τὸν Θεό. Ὅταν ὁ ἄνθρωπος κάνη αὐτὴν τὴν ἐργασία, κατ 
ἀρχὰς νιώθει Λίγο τὴν ἀγάπη τοῦ Θεοῦ καὶ ἀργότερα, ὅσο προχωράει, τὴν νιώθει ὅλο 
καὶ πιὸ πολύ. Ὁ νοῦς του βρίσκεται μόνιμα πλέον στὸν Θεό, καὶ δὲν τὸν συγκινεῖ 
τίποτε τὸ γήινο καὶ µάταιο. τὴν καρδιά του φουντώνει ἡ ἀγάπη πρὸς τὸν Θεό, 
γεμίζει καὶ δὲν θέλει πιὰ νὰ σκέφτεται τίποτε ἄλλο ἐκτὸς ἀπὸ τὸν Θεό. Ἀδιαφορεῖ γιὰ 
ὅλα τὰ τοῦ κόσμου καὶ σκέφτεται συνέχεια τὸν Οὐράνιο Πατέρα. Βλέπεις, ὅσοι 
ἀσχολοῦνται μὲ ἐφευρέσεις, ἀπορροφοῦνται ἀπὸ τὴν ἐπιστήμη. Ποῦ εἶναι ὅμως ἡ δική 
µας ἀπορρόφηση ἀπὸ τὸν Χριστό; 

-Τί μᾶς λείπει, Γέροντα, καὶ δὲν ἀναζητοῦμε μὲ τέτοιο ζῆλο τὸν Χριστό; 

- Τίποτε δὲν μᾶς λείπει. Μυαλὸ ἔχουμε, ἡλικία ἔχουμε. Ὁ ἑαυτός µας εἶναι τὸ 
ἐμπόδιο. 

Ἂν δὲν πετάξουμε τὸν ἑαυτό µας, πῶς θὰ μπῆ µέσα µας ὁ Χριστός; Ἂν 
πετάξουμε τὸν ἑαυτό µας καὶ Φύγη ὁ κακὸς ἐνοικιαστής, ὁ παλαιὸς ἄνθρωπος, θὰ 
κατοικήση στὸ κενὸ τῆς καρδιᾶς ὁ καινὸς ἄνθρωπος τῆς Καινῆς Διαθήκης καὶ θὰ 
γεµίση ὁ ναός µας, ὅλη ἡ ὑπαρξή µας, ἀπὸ ἀγάπη, γιατὶ θὰ Φφιλοξενῆται µέσα µας ἡ 


2Βλ. Λουκ. 15, 7. 
3Ρλ. Ψαλμ. 77, 36. 

Ἀγάπη, ὁ Χριστός. Τότε πιὰ ἡ καρδιὰ γίνεται καμπάνα καὶ χτυπάει συνέχεια 
χαρµόσυνα καὶ τόσο δυνατά, ποὺ κοντεύουν νὰ σπάσουν οἱ τσατµάδες -- τὰ κόκκαλα 
τῶν πλευρῶν --, οἱ ὁποῖοι εἶναι σουβαντισµένοι μὲ πηλό, ποὺ ἔγινε σάρκα μὲ τὴν 
διαταγὴ τοῦ Θεοῦ. Κι ἂν βρεθῆς στὴν ἔρημο καὶ δὲν ὑπάρχη ναός, τότε ναὸς εἶναι τὸ 
σώμα σου καὶ καμπάνα ἡ καρδιά σου. 

Ὅταν ὁ ἄνθρωπος δώση τὴν καρδιά του στὸν Θεό, τότε καὶ τὰ μυαλὰ τοῦ 
ἀνθρώπου εἶναι παρμένα ἀπὸ τὴν ἀγάπη τοῦ Θεοῦ καὶ ἡ καρδιά του σκιρτάει 
συνέχεια!" νιώθει τὸ κεφάλι του ἐλαφρὸ καὶ τὸ σώμα του σὰν πούπουλο. Καὶ ὅταν ἡ 
ἀγάπη τοῦ Θεοῦ εἶναι περισσότερη ἀπὸ τὴν χωρητικότητα τῆς καρδιᾶς, τὸ χτύπημα 
τῆς καρδιᾶς ἀκούγεται καὶ στοὺς γύρωτου, γιατὶ σ᾿ αὐτὴν τὴν κατάσταση συμμετέχει 
καὶ τὸ σῶμα. 

Μιὰ καρδιὰ τόσο μικρὴ καὶ μπορεῖ νὰ ἀγαπάη τόσο πολύ! Κι ἂν εἶναι τόση ἡ 
ἀγάπη τοῦ ἀνθρώπου γιὰ τὸν Θεό, σκεφθῆτε τί εἶναι ἡ ἀγάπη τοῦ Θεοῦ! Ἐννοῶῦ σὲ 
ποσότητα, γιατὶ σὲ ποιότητα εἶναι ἴδια ἡ ἀγάπη τοῦ Θεοῦ μὲ τὴν δική µας, ὅταν καὶ ἡ 
δική µας εἶναι πνευματική. 

Τί µεγάλο κακὸ κάνουµε οἱ περισσότεροι ἄνθρωποι νὰ μὴ θέλουμε νὰ 
δώσουμε τὴν ἀγάπη µας στὸν Χριστό, ἀλλὰ νὰ τὴν χαραμίζουµε σὲ γήινα, φθηνὰ καὶ 
µάταια πράγματα! Μιὰ ζωὴ ἀκόμη καὶ χιλίων ἐτῶν, καὶ χίλιες καρδιὲς νὰ έχη κανείς, 
δὲν φθάνουν γιὰ νὰ τὶς δώση στὸν Χριστὸ γιὰ τὴν µεγάλη ἀγάπη ποὺ μᾶς ἔδειξε καὶ 
ποὺ μᾶς δείχνει καὶ στὴν συνέχεια: μᾶς συγχωρεῖ, μᾶς ἀνέχεται καὶ καθαρίζει τὶς 
βρώμικες ψυχές µας μὲ τὸ θεϊκό Του αἷμα. 


Ἡ φλόγα τῆς ἀγάπης τοῦ Θεοῦ 


--Γέροντα, γιατί δὲν ἀγαπῶ τὸν Θεὸ ὅπως ἕναν ἄνθρωπο ποὺ ἀγαπωῷὼ πολὺ καὶ 
θέλω νὰ εἶμαι κοντά του; 

- Αὐτὸ ἔρχεται σιγὰ-σιγὰ μετὰ ἀπὸ ἀγώνα" ἀλλιῶς θὰ ἔπιαναν Φωτιὰ οἱ 
ἄνθρωποι καὶ θὰ καίγονταν ἀπὸ τὴν ἀγάπη τοῦ Θεοῦ. Ἐνῶ θὰ εἶχε γύρω τους κρύο, 
θὰ νόμιζαν ὅτι Φφλογίζονται καὶ πολλοὶ θὰ ἔπαιρναν τὰ βουνά. Ἕνας στρατιώτης, ἐν 
καιρῷ πολέμου, ἄφησε τὴν µονάδα του καὶ ἔφυγε στὸ βουνό. Εἶχε ἀνάψει τέτοια 
Φλόγα στὴν καρδιά του ποὺ δὲν μποροῦσε νὰ συγκρατηθή' ἤθελε νὰ πάη νὰ 
προσευχηθῆ. Δὲν ὑπολόγισε τίποτε. 11ῆγε, βοῆκε μιὰ σπηλιά, μπῆκε µέσα καὶ 
προσευχόταν! Ὅταν οἱ ἄλλοι στρατιῶτες βγῆκαν στὶς ἐπιχειρήσεις, τὸν βρῆκαν καὶ 
τὸν ἔπιασαν. «Ἀνυπότακτος», εἶπαν. Τὸν κάλεσε μετὰ ὁ διοικητὴς σὲ ἀνάκριση. «Τί 
εἶναι αὐτὸ ποὺ έκανες;», τοῦ λέει. «Καΐγομαν, κύριε διοικητά, καίγοµαν γιὰ τὸν 
Χριστό. Ξέρεις τί θὰ πῆ καίγοµαν;». «Καλά, ἐγὼ δὲν καίγοµαι;», τοῦ λέει ὁ διοικητής. 
«Ἐγὼ καίγοµαι, κύριε διοικητά, καταλαβαίνετε;», ἐπανέλαρε ἐκεῖνος, σὰν νὰ ἔλεγε: 
«Ἂν καίγεσαι, Φύγε κι ἐσύ»! Τὸν βοήθησε ὅμως ὁ Θεὸς καὶ γλύτωσε τὸ στρατοδικεῖο. 
Ἐδω, ἐν καιρῷ εἰρήνης ἂν φύγη ἕνας στρατιώτης ἀπὸ τὴν θέση του, ἔχει στρατοδικεῖο, 
πόσο μᾶλλον ἐν καιρῷ πολέμουἨ! 


4 Ὁ Γέροντας, ὁ ὁποῖος ὡς γνωστὸν ἦταν κατὰ πάντα νοµοταγής, χρησιμοποιεῖ αὐτὸ τὸ 
παράδειγµα τοῦ ἀνυπότακτου στρατιώτη, γιὰ νὰ μᾶς βοηθήση νὰ καταλάβουμε ὅτι, ἂν 
Φουντώση ἡ Φλόγα τῆς ἀγάπης τοῦ Θεοῦ στὸν ἄνθρωπο, τότε «καὶ τὰ μυαλὰ τοῦ ἀνθρώπου 

-Γέροντα, ὅταν βρίσκεται κανεὶς σ᾽ αὐτὴν τὴν κατάσταση, ὑπάρχει θέρµη σὲ 
ὅλο τὸ σῶμα; 

- Ναί, ἀλλὰ περισσότερο στὴν περιοχὴ τοῦ στήθους. Ὅταν ἀνάψη ἡ 
πνευματικὴ ἀγάπη, Φλογίζεται ὅλο τὸ στῆθος. Ὅλο τὸ στῆθος γίνεται μιὰ Φλόγα. 
Καΐγεται ὁ ἄνθρωπος ἀπὸ τὴν µεγάλη γλυκειὰ φλόγα τῆς ἀγάπης τοῦ Θεοῦ, πετάει, 
ἀγαπάει μὲ ἀγάπη πραγματική, μητρική. 

Αὐτὴ ἡ ἐσωτερικὴ Φλόγα, τὴν ὁποία ἀνάβει ὁ Ἴδιος ὁ Χριστὸς μὲ τὴν ἀγάπη 
Του, Θερµαίνει τὸ σώμα πολὺ περισσότερο ἀπὸ τὴν αἰσθητὴ Φφωτιὰ καὶ ἔχει τὴν 
δύναμη νὰ καίη καὶ κάθε σκουπίδι, κάθε κακὸ λογισμὸ ποὺ πετάει τὸ ταγκαλάκι, 
καθὼς καὶ κάθε κακὴ ἐπιθυμία καὶ κάθε ἄσχημη εἰκόνα. Τότε ἡ ψυχἠ αἰσθάνεται καὶ 
τὶς θεῖες ἡδονὲς ποὺ δὲν συγκρίνονται μὲ καμμιὰ ἄλλη ἡδονή! 

Ἄχ, αὐτὴ ἡ Φλόγα δὲν μπῆκε ἀκόμη µέσα σας! Ἂν ἀνάψη καὶ φουντώση στὴν 
καρδιά σας, δὲν θὰ σᾶς συγκινοῦν καθόλου πιὰ τὰ μάταια πράγµατα. Εὐχομαι νὰ 
κάψη ὁ Θεὸς μὲ τὴν ἀγάπη Του τὶς καρδιές σας! 


Ὁ θε[ος ἔρως 


-Γέροντα, ὁ θεῖος ἔρως εἶναι ἡ ἀγάπη γιὰ τὸν Θεό; 

-Ὁ θεῖος ἔρως εἶναι κάτι ἀνώτερο ἀπὸ τὴν ἀγάπη γιὰ τὸν Θεό: εἶναι τρέλλα. 
Ἀγάπη-ἔρως-τρέλλα, ὅπως φθόνος-μίσος-φόνος. Ἡ ἀκριβὴ ἀγάπη πρὸς τὸν Θεό, μὲ 
τὶς θυσίες της, γλυκοβράζει τὴν καρδιά, καὶ σὰν τὸν ἀτμὸ πετιέται ὁ θεῖος έρως, ὁ 
ὁποῖος δὲν μπορεῖ νὰ συγκρατηθῆ, καὶ ἑνώνεται μὲ τὸν Θεό. 

Ὁ θεῖος ἔρως λυγίζει τὰ σκληρὰ κόκκαλα καὶ γίνονται τόσο µαλακά, ποὺ ὁ 
ἄνθρωπος δὲν μπορεῖ νὰ σταθη ὄρθιος, πέφτει κάτω! Γίνεται σὰν τὴν λαμπάδα ποὺ 
βρίσκεται σὲ θερμὸ χῶρο καὶ δὲν μπορεῖ νὰ σταθῆ ὄρθια' πὀτε λυγίζει ἀπὸ ἐδῶ, πότε 
λυγίζει ἀπὸ ἐκεῖι. Τὴν σιάζεις, ἀλλὰ πάλι λυγίζει πάλι πέφτει, γιατὶ εἶναι θερμὸς ὁ 
χῶρος, πολὺ θερµός... Ὅταν κανεὶς βρίσκεται σ αὐτὴν τὴν κατάσταση καὶ πρέπη νὰ 
πάη κάπου ἢ νὰ κάνη κάποια δουλειά, δὲν μπορεῖ παλεύει, προσπαθεῖ νὰ βγῆ ἀπὸ 
αὐτὴν τὴν κατάσταση... 

- Τέροντα, ὅταν βρίσκεται κανεὶς στὴν κατάσταση τοῦ θείου ἔρωτος, ἂν 
πονάη, τὸ αἰσθάνεται; 

-Ὁ πόνος, ἂν εἶναι πολὺ δυνατός, µετριάζεται καὶ γίνεται ὑποφερτός: ἂν εἶναι 
λίγος, χάνεται. Βλέπεις, ὅσοι εἶναι ἐρωτευμένοι, συνεπαίρνονται τελείως, οὔτε ὕπνος 
τοὺς πιάνει. Μοῦ ἔλεγε ἕνας μοναχός: «Γέροντα, ὁ ἀδελφός µου ἔχει ἐρωτευθῆ μιὰ 
γύφτισσα, καὶ οὔτε νὰ κοιμηθῆ µμπορεῖ. Συνέχεια "Παρασκευούλα µου, 
Παρασκευούλα µου" λέει. Μάγια τοῦ ἔχουν κάνει δὲν ξέρω! Ἐγὼ τόσα χρόνια 
καλόγερος, δὲν ἀγαπῶ τὴν Παναγία οὔτε ὅσο ἀγαπάει ὁ ἀδελφός µου αὐτὴν τὴν 
γύφτισσαί Καθόλου νὰ μὴ σκιρτάη ἡ καρδιά µου!». 

Δυστυχῶς ὑπάρχουν πνευματικοὶ ἄνθρωποι ποὺ σκανδαλίζονται μὲ τὴν λέξη 
«θεῖος ἔρως». Δὲν ἔχουν καταλάβει τί θὰ πῆ «Οεῖος έρως» καὶ θέλουν νὰ βγάλουν τὴν 
λέξη αυτὴ ἀπὸ τὰ Μηναϊα καὶ ἀπὸ τὴν Παρακλητική, γιατὶ λένε ὅτι σκανδαλίζει. Ποῦ 
Φφθάσαμε[ί Ἀντίθετα, οἱ κοσμικοὶ ποὺ ἔχουν ζήσει τὸν κοσμικὸ ἔρωτα, ἂν τοὺς µιλήσης 


εἶναι παρμένα ἀπὸ τὴν ἀγάπη τοῦ Θεοῦ» καὶ φθάνει νὰ κάνη πράγµατα ποὺ δύσκολα μπορεῖ 
κανεὶς νὰ τὰ καταλάβρη καὶ νὰ τὰ δικαιολογήση. 

γιὰ θεῖο ἔρωτα, ἀμέσως λένε: «Κάτι ἀνώτερο θὰ εἶναι αὐτό». Πόσα παιδιὰ ποὺ 
γνώρισαν τὸν κοσμικὸ έρωτα τὰ φέρνω ἀμέσως σὲ λογαριασμό, ὅταν τοὺς μιλῶ γιὰ 
τὸν Οεῖο έρωτα! «Ἐσεῖς πέσατε κάτω καμμιὰ Φφορὰ ἀπὸ τὴν ἀγάπη ποὺ νιώσατε; τὰ 
ρωτάω. Νιώσατε ποτὲ ἐσεῖς ἔτσι ποὺ νὰ μὴν µπορῆτε νὰ κουνηθῆτε, νὰ μὴν µπορῆτε 
νὰ κάνετε τίποτε». Ἀμέσως καταλαβαίνουν ὅτι αὐτὸ εἶναι κάτι ἀνώτερο καὶ 
συνεννοούµαστε. «Ἂν ἐμεῖς, λένε, ἀπὸ αὐτὸ τὸ κοσμικὸ κάτι νιώθουμε, Φαντάσου τί 
θὰ εἶναι ἐκεῖνο τὸ οὐράνιο!». 


Ἡ θεία τρέλλα 


-Πῶς μπορεῖς νὰ παλαβώσης, Γέροντα, ἀπὸ τὴν ἀγάπη τοῦ Θεοῦ; 

-Νὰ συναναστρέφεσαι μὲ ..παλαβούς, γιὰ νὰ σοῦ μεταδώσουν τὴν τρέλλα 
τους τὴν πνευματική! Θὰ εὔχωμαι νὰ σὲ δῶ ...θεότρελλη! Ἀμήν. 

Ἔχω κι ἐγὼ μιὰ μικρὴ πεῖρα ἀπὸ τὴν πνευματικὴ τρέλλα, ἡ ὁποία προέρχεται 
ἀπὸ τὸν θεῖο ἔρωτα. Φθάνει τότε ὁ ἄνθρωπος στὴν θεία ἀφηρημάδα καὶ δὲν θέλει νὰ 
σκέφτεται τίποτε ἐκτὸς ἀπὸ τὸν Θεό, τὰ Οεῖα, τὰ πνευματικά, τὰ οὐράνια. 
Ἐρωτευμένος πιὰ θεϊκά, καίγεται ἐσωτερικά, γλυκά, καὶ ξεσπάει ἐξωτερικά, παλαβά, 
µέσα στὸν Οεῖο χῶρο τῆς σεµνότητος, δοξολογώντας σὰν Άγγελος μέρα-νύχτα τὸν 
Θεὸ καὶ Πλάστη του. 

-Εἶναι ἔκστασις αὐτό, Γέροντα; 

-Ναί, εἶναι ἐκτὸς ἑαυτοῦ τότε ὁ ἄνθρωπος, μὲ τὴν καλὴ ἔννοια. Αὐτὸ εἶναι... 
«ἔκστηθι φρίττων οὐρανέ»»ὶ 

Ἡ θεία τρέλλα βγάζει τὸν ἄνθρωπο ἔξω ἀπὸ τὴν ἕλξη τῆς γῆς: τὸν ἀνεβάζει 
στὸν θρόνο τοῦ Θεοῦ, καὶ νιώθει πιὰ ὁ ἄνθρωπος τὸν ἑαυτό του σὰν τὸ σκυλάκι στὰ 
πόδια τοῦ ἀφεντικοῦ του καὶ τοῦ γλείφει τὰ πόδια μὲ χαρὰ καὶ εὐλάρεια. 


Ἡ θεία µέθη 


-Γέροντα, φοβᾶμαι µήπως δὲν σωθῶ. 

-Μὴ φοβᾶσαι μαζὶ θὰ πᾶμε ἐπάνω. Μόνο νὰ πῆς στὴν Γερόντισσα νὰ μᾶς 
δώση δύο μεγάλα µπουκάλια γιὰ τὸν δρόμο -- πρόσεξε νὰ εἶναι πλαστικά, ὄχι 
γυάλινα, γιὰ νὰ μὴ σπάσουν στὸ ταξίδΗ... Θὰ τὰ γεµίσουµε νερὸ καί, µέχρι νὰ 
ἀνεβοῦμε στὸν Οὐρανό, ἀπὸ τὴν κούραση θὰ τὸ πιοῦμεί Μόνον τρία δάκτυλα θὰ 
ἀφήσουμε καὶ θὰ παρακαλέσουμµε τὸν Χριστὸ νὰ τὸ εὐλογήση, νὰ τὸ κάνη κρασὶ καὶ 
μετὰ θὰ τὸ πιοῦμε καὶ θὰ μεθύσουμε πνευματικὰ κοντὰ στὸν Χριστό. 

-Γέροντα, ποιό εἶναι αὐτὸ τὸ νερό; 

--Εἶναι ἡ ἀγάπη πρὸς τὸν Χριστὸ καὶ τοὺς ἀδελφούς. 

-Καὶ ἡ μέθη; 

- Εἶναι ἡ µέθη ἀπὸ τὸ Ἅγιο Πνεῦμα. Αὐτοὶ ποὺ μεθοῦν ἀπὸ τὸ Ἅγιο Πνεῦμα, 
ἀγάλλονται συνέχεια ἀπὸ τὴν στοργὴ τοῦ Θεοῦ, τοῦ Πατέρα τους. 

Ἂν μεθύση ὁ ἄνθρωπος πνευματικὰ μὲ τὸ οὐράνιο κρασί, ἡ ζωή του ἐδῶ στὴν 
γῆ γίνεται µαρτυρική, μὲ τὴν καλὴ ὅμως ἔννοια. Ἀχρηστεύεται γιὰ τὸν κόσμο, 


5 Ἀπὸ τὸν εἱρμὸ τῆς η΄ὠδῆς τοῦ κανόνος τοῦ Μεγάλου Σαββάτου. 

ἀδιαφορεῖ γιὰ καθετὶ γήινο καὶ ὅλα τὰ «Οεωρεῖ σκύβαλα»έ. Βλέπεις, ὅσοι πίνουν πολὺ 
καὶ μεθοῦν, μετὰ δὲν νοιάζονται γιὰ τίποτε. «Μπαρμπα-Θανάση, τὸ καλύβι σου 
καίγεταυ», φώναζαν σὲ κάποιο γεροντάκι ποὺ τὸ καλύβι του εἶχε πάρει φωτιά. «Ἅσ΄ το 
νὰ καῆ», ἔλεγε αὐτός, γιατὶ εἶχε πιεῖ καὶ ἦταν µεθυσμένος!... 

Ἡ ἄλλη µέθη, ἡ οὐράνια, εἶναι καλή, ἀλλὰ πρέπει νὰ εἶναι κανεὶς συνέχεια 
ἐκεῖ, στὸ ἀτέλειωτο βαρέλι, τὸ οὐράνιο. Εὔχομαι νὰ βρῆτε τὴν παραδεισένια θεία 
κάνουλα καὶ νὰ πίνετε καὶ νὰ μεθᾶτε συνέχεια ἀπὸ τὸ παραδεισένιο κρασί. Ἀμήν! 


6Ῥλ. Φιλιπ. 9, δ. 

ΚΕΦΑΛΑΙΟΖ- Ἡ ἀγάπη πρὸς τὸν πλησίον 
Ἀγάπη καὶ ταπείνωση, οἱ δυὸ ἀδελφωμένες ἀρετὲς 


-Γέροντα, πῶς θὰ σωθῶ μὲ τόσα πάθη ποὺ ἔχω; 

-ΙΜὲ τὴν ἀγάπη καὶ τὴν ταπείνωση. Μόλις αὐξηθοῦν αὐτὲς οἱ δύο ἀρετές, ἡ 
ὑπερηφάνεια καὶ ἡ κακία θὰ μείνουν ἀτροφικὲς καὶ τὰ πάθη θὰ ἀρχίσουν νὰ 
φυχορραγοῦν. Ἔτσι ὅλα τὰ πάθη σιγὰ-σιγὰ θὰ ἀφανισθοῦν καὶ ὅλες οἱ ἄλλες ἀρετὲς 
θὰ έρθουν µόνες τους. Γι αὐτὸ στρέψε ὅλες τὶς δυνάµεις σου στὴν ἀγάπη καὶ στὴν 
ταπείνωση. 

Ἡ ἀληθινὴ ἀγάπη εἶναι ἀγκαλιασμένη μὲ τὴν ταπείνωση σὰν δύο ἀδέλφια 
δίδυμα, πολὺ ἀγαπημένα. Ἡ ἀγάπη δὲν χωρίζει ἀπὸ τὴν ταπείνωση. Μέσα στὴν 
ἀγάπη βρίσκεις τὴν ταπείνωση καὶ µέσα στὴν ταπείνωση βρίσκεις τὴν ἀγάπη. 

Γιὰ µένα ὅλη ἡ βάση στὴν πνευματικὴ ζωὴ εἶναι ἡ ἀγάπη καὶ ἡ ταπείνωση. 
Ὅπου ὑπάρχει ἀγάπη, κατοικεῖ ὁ Χριστός, ἡ Ἀγάπη, καί, ὅπου ὑπάρχει ταπείνωση, 
τὴν Χάρη τοῦ Θεοῦ τὴν πιάνει τὸ ἐνοικιοστάσιο]. Τότε παντοῦ βασιλεύει ὁ Θεὸς καὶ ἡ 
γῆ μεταβάλλεται σὲ Παράδεισο. Ἐνῶ, ὅπου λείπει ἡ ἀγάπη καὶ ἡ ταπείνωση, ἐκεῖ 
κατοικεῖ τὸ ταγκαλάκι, ὁ ἐχθρός, καὶ ζοῦν ἀπὸ ἐδῶ οἱ ἄνθρωποι µαζί του τὴν κόλαση 
καὶ συνέχεια χειροτερεύουν τὴν θέση τους στὴν ἄλλη ζωή. 

Ὁ εὐκολώτερος δρόμος γιὰ νὰ σωθοῦμε εἶναι ἡ ἀγάπη καὶ ἡ ταπείνωση: γι’ 
αὐτὰ θὰ κριθοῦμε. Αὐτὲς οἱ δύο ἀρετὲς συγκινοῦν καὶ κάµπτουν τὸν Θεὸ καὶ 
ἀνεβάζουν τὸ πλάσμα Του στὸν Οὐρανό. Ἀπὸ τὰ διακριτικὰ αὐτὰ -- τὴν ταπείνωση καὶ 
τὴν ἀγάπη -- ξεχωρίζουν οἱ ἅγιοι Ἄγγελοι τὰ παιδιὰ τοῦ Θεοῦ, τὰ παίρνουν μὲ ἀγάπη, 
τὰ περνοῦν ἄφοβα ἀπὸ τὰ ἐναέρια τελώνια2 καὶ τὰ ἀνεβάζουν στὸν Φιλόστοργο 
Πατέρα Θεό. 


Ἡ ἀκριβή ἀληθινὴ ἀγάπη 


Κατ ἐμὲ ἡ ἀγάπη εἶναι τριῶν εἰδῶν: ἡ σαρκικὴ ἀγάπη, ἡ ὁποία εἶναι γεμάτη 
πνευματικὰ μικρόβια, ἡ κοσμικὴ ἀγάπη, ἡ ὁποία εἶναι Φαινομενική, τυπική, 
ὑποκριτική, δίχως βάθος, καὶ ἡ πνευματικὴ ἀγάπη, ἡ ὁποία εἶναι ἡ ἀληθινή, ἡ ἁγνή, ἡ 
ἀκριβὴ ἀγάπη. Αὐτὴ ἡ ἀγάπη εἶναι ἀθάνατη' µένει «εἰς αἰῶνας αἰώνων». 

-Πῶς θὰ καταλάβω, Γέροντα, ἂν ἔχω ἀληθινὴ ἀγάπη; 

-Γιὰ νὰ τὸ καταλάβης, νὰ ἐξετάσης ἂν ἀγαπᾶς ὅλους τοὺς ἀνθρώπους ἐξίσου 
κι ἂν ὅλους τοὺς ἀνθρώπους τοὺς θεωρεῖς καλύτερους ἀπὸ σένα. 

-Γέροντα, ἔχει ψυχρανθη ἡ ἀγάπη µου γιὰ τὸν Θεὸ καὶ γιὰ τὸν πλησίον. 

- Σπεῖρε τὴν Λίγη ἀγάπη ποὺ σοῦ ἔμεινε, γιὰ νὰ Φυτρώση ἀγάπη, νὰ 
µεγαλώση, νὰ καρπίση καὶ νὰ θερίσης ἀγάπη. Μετὰ θὰ σπείρης τὴν περισσότερη 
ἀγάπη ποὺ θὰ θερίσης, καὶ σιγὰ-σιγὰ θὰ γεµίση τὸ ἀμπάρι σου καὶ δὲν θὰ ἔχης ποῦ 


1 Ἐνοικιοστάσιο: Νομικὴ διάταξη σύμφωνα μὲ τὴν ὁποία οἱ ἐνοικιαστὲς στέγης δικαιοῦνται 
παράταση τῆς µισθώσεως. 

2 Βλ. Γρηγορίου μοναχοῦ, μαθητοῦ Ἁγ. Βασιλείου τοῦ Νέου, «Ὁ τελωνισμὸς τῶν ψυχών 
κατὰ τὴν ὥρα τοῦ θανάτου: Τὰ εἴκοσι τρία βασικά τελώνια», Ἱ. Ἡσυχ. Ἁγ. Ἀθανασίου καὶ Ἁγ. 
Νεομαρτύρων Ἀκυλίνης, Κυράννης καὶ Ἀργυρῆς, Γαλήνη Ὄσσης Λαγκαδᾶ. 

νὰ τὴν βάλης, γιατί, ὅσο σπέρνεις ἀγάπη, τόσο πιὸ πολὺ αὐξάνει. Ἄς ποῦμε, ἕνας 
γεωργὸς ἔχει ἕνα σακκουλάκι σπόρο καὶ τὸν σπέρνει. Μετὰ μαζεύει τὸν καρπὸ καὶ 
γεμίζει µία µεγάλη σακκούλα. Ἂν σπείρη ὕστερα τὸν καρπὸ ποὺ ἔχει στὴν σακκούλα, 
θὰ γεµίση ἕνα σακκί. Καὶ ὅταν µαζέψη πολὺ σπόρο καὶ τὸν σπείρη, θὰ γεμµίση ἕνα 
ἀμπάρι. Ἐνῶ, ἂν κρατήση τὸν σπόρο στὸ σακκουλάκι καὶ δὲν τὸν σπείρη, ὁ σπόρος θὰ 
σκουληκιάση. Πρέπει νὰ πετάξη τὸν σπόρο στὴν γῆ, γιὰ νὰ φΦυτρώση, νὰ µεγαλώση 
καὶ νὰ κάνη καρπὀ. 

Ἔτσι, θέλω νὰ πῶ, γίνεται καὶ μὲ τὴν ἀγάπη. Γιὰ νὰ αὐξηθη ἡ ἀγάπη, πρέπει 
νὰ τὴν δώσης. Ὅποιος ὅμως δὲν δίνει ἔστω καὶ τὴν λίγη ἀγάπη ποὺ έχει, εἶναι σὰν νὰ 
ἔχη ἕνα ἁπλόχεροὸ σπόρο, ἀλλὰ τὸν κρατάει καὶ δὲν τὸν σπέρνει. Αὐτὸς εἶναι ὁ 
πονηρὸς δοῦλος ποὺ έκρυψε τὸ τάλαντοΆ. 

Ἀνάλογα μὲ τὴν ἀγάπη ποὺ θὰ προσφέρης, θὰ ἔχης νὰ λάβης. Ἂν δὲν δώσης 
ἀγάπη, δὲν θὰ λάβης ἀγάπη. Βλέπεις, ἡ μάνα δίνει συνέχεια στὰ παιδιά της, ἀλλὰ καὶ 
συνέχεια παίρνει ἀπὸ τὰ παιδιά της, καὶ συνέχεια αὐξάνει ἡ ἀγάπη της. Ὅταν ὅμως 
ζητᾶμε τὴν ἀγάπη τῶν ἄλλων ἀποκλειστικὰ γιὰ τὸν ἑαυτό µας καὶ θέλουµε ὅλοι νὰ 
μᾶς δίνουν καί, ὅταν κάνουµε κάποιο καλό, σκεφτώµαστε τὴν ἀνταπόδοση, δὲν 
ἔχουμε ἀκριβὴ ἀλλὰ Φφθηνὴ ἀγάπη. Τότε ἀποξενωνόμαστε ἀπὸ τὸν Θεὸ καὶ δὲν 
λαμβάνουμε ἀγάπη οὔτε ἀπὸ τὸν Θεὸ οὔτε ἀπὸ τοὺς ἀνθρώπους. 

Ὅσοι ἔχουν κοσμικὴ ἀγάπη µαλώνουν ποιός νὰ ἁρπάξη περισσότερη ἀγάπη 
γιὰ τὸν ἑαυτό του. Ὅσοι ὅμως ἔχουν τὴν πνευματική, τὴν ἀκριβή, ἀγάπη, µαλώνουν 
ποιός νὰ δώση περισσότερη ἀγάπη στὸν ἄλλον. Ἀγαποῦν, χωρὶς νὰ σκέφτωνται ἂν 
τοὺς ἀγαποῦν ἢ δὲν τοὺς ἀγαποῦν οἱ ἄλλοι, οὔτε ζητοῦν ἀπὸ τοὺς ἄλλους νὰ τοὺς 
ἀγαποῦν. Θέλουν ὅλο νὰ δίνουν καὶ νὰ δίνωνται, χωρὶς νὰ θέλουν νὰ τοὺς δίνουν καὶ 
νὰ τοὺς δίνωνται. Αὐτοὶ οἱ ἄνθρωποι ἀγαπιοῦνται ἀπ᾿ ὅλους, ἀλλὰ πιὸ πολὺ ἀπὸ τὸν 
Θεό, μὲ τὸν Ὁποίο καὶ συγγενεύουν. 

Ἀγάπη χωρὶς ἀντιπαροχή! Νὰ μὴν κάνουμε καλωσύνες, γιὰ νὰ πάρουμε 
εὐλογίες. Νὰ καλλιεργήσουµε τὴν ἀρχοντική, τὴν ἀκριβὴ ἀγάπη, τὴν ὁποία ἔχει ὁ 
Θεός, καὶ ὄχι τὴν φθηνὴ κοσμικἡ ἀγάπη, ἡ ὁποία ἔχει κάθε ἀνθρώπινη ἀδυναμία. 

-Τέροντα, δυσκολεύοµαι νὰ δώσω τὴν ἀγάπη µου ἐκεῖ ποὺ δὲν θὰ τὴν 
ἐκτιμήσουν. 

- Δὲν ἔχεις πραγματικὴ ἀγάπη, γι αὐτὸ δυσκολεύεσαι. Ὅποιος έχει 
πραγματικὴ ἀγάπη, δὲν τὸν ἀπασχολεῖ ἂν ἐκτιμήσουν τὴν ἀγάπη του ἢ ὄχι. Τὴν 
θυσία ποὺ κάνει γιὰ τὸν πλησίον του, ἐπειδὴ τὴν κάνει ἀπὸ καθαρὴ ἀγάπη, οὔτε κἂὰν 
τὴν θυμᾶται. 

-Πῶς μπορῶ, Γέροντα, νὰ ξεχνῶ τὸ καλὸ ποὺ κάνω; 

-Ρίξ το στὸ γιαλό... Ἔτσι θὰ τὸ ξεχνᾶς. Ἀλλὰ καὶ τὸ κακὸ ποὺ σοῦ κάνουν, κι 
αὐτὸ νὰ τὸ ξεχνᾶς. Μὲ αὐτὸν τὸν τρόπο θὰ συγκεντρώσης ἕναν πλοῦτο πνευματικό, 
χωρὶς κἂν νὰ τὸ ἀντιληφθῆς. 


Νὰ βγάζουμε τὸν ἑαυτό µας ἀπὸ τὴν ἀγάπη µας 
-Γέροντα, ποιό εἶναι τὸ µέτρο τῆς ἀγάπης; 


2 Ἁπλόχερο: Ὅσο χωράει µία χούφτα. 
4Βλ. Ματθ. 25, 25. 

- Τὸ «ἀγαπᾶτε ἀλλήλους, καθὼς ἐγὼ ἠγάπησα ὑμᾶς»». Μὲ αὐτὸ ὁ Χριστὸς 
ἐννοεῖ ὅτι πρέπει πάντοτε νὰ Ουσιαζώμαστε γιὰ τοὺς ἄλλους, ὅπως Ἐκεῖνος 
θυσιάσθηκε γιὰ μᾶς. 

--Μπορεῖ, Γέροντα, µέσα στὴν Ουσία νὰ ὑπάρχη θέλημα; 

-Ναί, μπορεῖ. Θυμᾶμαι -- λαϊκὸς ήμουν ἀκόμη --, κάποιος Κονιτσιώτης ἀμέσως 
μετὰ τὴν Ἀνάσταση ἔλεγε εἰς ἐπήκοον πάντων: «Θὰ πάω πάνω στὸ μοναστήρι, στὴν 
Παναγία, νὰ ἀνάψω τὰ καντήλια». Μὲ τὸν τρόπο ὅμως ποὺ τὸ έλεγε, ἔβλεπες ὅτι εἶχε 
ὑπερηφάνεια, θέλημα... Πήγαινε λοιπὸν τὴν νύχτα πάνω στὸ μοναστήρι, γιὰ νὰ 
ἀνάψη τὰ καντήλια, δυὸ ὧρες δρόμο νὰ πάη καὶ δυὸ νὰ γυρίση. Καὶ τί δρόμο; 
κακόδροµο! Καὶ στὸ ἐκκλησάκι ἦταν ὅλα ἐγκαταλελειμμένα, πεταµένα ἐδω κι ἐκεῖ' 
ποῦ νὰ βρῆ καντηλήθρα καὶ Φιτίλι Καὶ τελικά, ἔκανε ὅλον αὐτὸν τὸν κόπο καὶ ὅλα 
πήγαιναν χαμένα. Ἂν τοῦ ἔλεγε κανείς; «τώρα ποὺ θὰ πᾶς στὸ σπίτι, ἄναψε τὸ 
καντήλι», μπορεῖ καὶ νὰ μὴν τὸ ἄναβε! Ἂν ήθελε πραγματικὰ νὰ κάνη θυσία, ἔπρεπε 
νὰ πάη ἁπλά, ἀθόρυβα, στὸ μοναστήρι καὶ νὰ ἀνάψη τὰ καντήλια. 

-Δηλαδή, Γέροντα, μπορεῖ κάποιος νὰ κάνη μιὰ θυσία ἀπὸ ὑπερηφάνεια; 

-Πῶς δὲν μπορεῖ; Μπορεῖ νὰ θυσιάση, ὅπως λέει ὁ Ἀπόστολος Παῦλος, ἀκόμη 
καὶ τὴν ζωήτου, καὶ ἀγάπη νὰ μὴν ἔχης. 

--Ἔχει ἀξία αὐτὴ ἡ θυσία; 

- Δὲν θυμᾶσαι τί λέει πάλι ὁ Ἀπόστολος Παῦλος; «Ἀγάπην δὲ μὴ ἔχων, οὐδέν 
εἰμι»”. Ἡ θυσία, γιὰ νὰ εἶναι κατὰ Θεόν, πρέπει νὰ μὴν ἔχη ἀνθρώπινα στοιχεῖα, 
ἰδιοτέλεια, ὑπερηφάνεια κ.λπ. Ὅταν θυσιάζεται κανεὶς ταπεινά, τότε ἔχει ἀγάπη καὶ 
τότε συγκινεῖ τὸν Θεό. Ὅταν µιλάω γιὰ ἀγάπη, µιλάω γιὰ τὴν ἀληθινή, τὴν γνήσια 
ἀγάπη ποὺ ἔχει ἀρχοντιά. Γιατὶ μπορεῖ κανεὶς νὰ ἀναπαύεται μὲ τὸν λογισμό του ὅτι 
ἔχει ἀγάπη, ἐπειδὴ τὰ δίνει ὅλα, καὶ ὅμως ἀγάπη νὰ μὴν ἔχη, ἐπειδὴ µέσα στὴν ἀγάπη 
του αὐτὴ ἔχει τὸν ἑαυτό του, ἐπειδὴ δηλαδὴ ἀποβλέπει σὲ ἀτομικό του συμφέρον. 

Γιὰ νὰ εἶναι γνήσια ἡ ἀγάπη µας, πρέπει νὰ τὴν ἐξαγνίσουμε, νὰ βγάλουμε 
τὸν ἑαυτό µας ἀπὸ τὴν ἀγάπη µας. Καὶ ὅταν ὅλοι βγάζουν τὸν ἑαυτό τους ἀπὸ τὴν 
ἀγάπη τους, τότε ὁ ἕνας εἶναι µέσα στὸν ἄλλον καὶ ὅλοι εἶναι ἕνα καὶ εἶναι πιὰ 
ἑνωμένοι ἀπὸ τὴν µία ἀγάπη τοῦ Χριστοῦ. Καὶ µέσα στὸν Χριστὸ εἶναι ὅλα τὰ 
προβλήµατα λυμµένα, διότι ἡ ἀγάπη τοῦ Χριστοῦ µας διαλύει ὅλα τὰ προβλήµατα. 


Ἀγάπη µητρικὴ γιὰ ὅλους 


-Γέροντα, πῶς μπορεῖ νὰ βάλη κανεὶς ὅλον τὸν κόσµο µέσα στὴν καρδιά του; 

-Πῶς μπορεῖ νὰ ἀγκαλιάση ὅλον τὸν κόσµο, ὅταν τὰ χέρια του εἶναι µικρά,... 
Γιὰ νὰ βάλη κανεὶς ὅλον τὸν κόσµο στὴν καρδιά του, πρέπει νὰ πλατύνη τὴν καρδιά 
του. 

-Πῶς θὰ γίνη αὐτό, Γέροντα; 

-Μὲ τὴν ἀγάπη. Ἀλλὰ κι αὐτὸ δὲν φθάνει. Χρειάζεται μητρικὴ ἀγάπη. Ἡ 
μάνα ἀγαπάει τὰ παιδιά της περισσότερο ἀπὸ τὸν ἑαυτό της. Αὐτὴν τὴν ἀγάπη ἂν 
ἀποκτήση κανείς, ἀγαπάει ὄχι µόνον ὅσους τὸν ἀγαποῦν ἀλλὰ καὶ ἐκείνους ποὺ τὸν 


5ΡΛ. Ἰω. 15, 34 καὶ 15, 12. 
6Ῥλ. Α΄ Κορ. 19, 9. 
7Βλ. Α΄ Κορ. 19, 2. 

βλάπτουν, γιατί, ὅπως ἡ µάνα ὅλα τὰ δικαιολογεῖ, ἔτσι καὶ αὐτὸς πάντα βρίσκει 
ἐλαφρυντικὰ γιὰ τοὺς ἄλλους καὶ ρίχνει τὸ βάρος στὸν ἑαυτό του. Ἀκόμη καὶ νὰ τὸν 
κλέψουν, νιώθει τύψεις, ἂν πιάσουν τὸν κλέφτη καὶ τὸν βάλουν στὴν Φυλακή. 
«Ἐξαιτίας µου Φυλακίσθηκε, θὰ λέη. Ἂν ἔβρισκα τρόπο νὰ τοῦ δώσω τὰ χρήµατα ποὺ 
τοῦ χρειάζονταν, δὲν θὰ ἔκλεβε καὶ δὲν θὰ ἦταν τώρα στὴν φυλακή». 

Ἡ μητρικὴ ἀγάπη ὅλα τὰ καλύπτει, ὅλα τὰ σβήνει. Ἂν ἕνα παιδὶ κάνη μιὰ 
ζημιὰ ἢ Φερθῆ ἄσχημα, ἡ µάνα του ἀμέσως τὸ συγχωρεῖ, γιατὶ εἶναι παιδί της. Ἔτσι, 
καὶ ὅταν ἀγαπᾶς τὸν πλησίον σου μὲ ἀγάπη µητρική, δικαιολογεῖς τὶς ἀδυναμίες του 
καὶ δὲν βλέπεις τὰ σφάλμµατά του! κι ἂν τὰ δῆς, τὰ συγχωρεῖς. Τότε ἡ καρδιά σου 
πλημμυρίζει ἀπὸ ἀγάπη, γιατὶ γίνεσαι μιμητὴς τοῦ Χριστοῦ ποὺ μᾶς ἀνέχεται ὅλους. 

-Γέροντα, ὅλα τὰ ἀντιμετωπίζω μὲ μιὰ στενότητα: µήπως δὲν ἔχω καρδιά; 

- Ἐσὺ δὲν ἔχεις καρδιά; Ἑέρεις τί καρδιὰ ἔχεις; Ἀλλὰ ἀφήνεις νὰ τὴν πνίγη ἡ 
στενοκεφαλιά σου καὶ ὕστερα βασανίζεσαι. Ὅποιος ἔχει πλατειὰ καρδιά, ὅλα τὰ 
σηκώνει. ἐνῶ ὁ στενόκαρδος ἀπὸ μιὰ παρατήρηση ἢ ἀπὸ ἕνα δυσάρεστο γεγονὸς 
λυπᾶται πολύ' δὲν τὸ σηκώνει. 

--Γιατί, Γέροντα; 

-Γιατὶ τόσο σηκώνει ἡ μπαταρία του. 

-Τίνὰ κάνω, Γέροντα, γιὰ νὰ σηκώνη πιὸ πολὺ ἡ μπαταρία µου; 

- Νὰ δικαιολογῆς τὶς ἀταξίες καὶ τὶς ἐλλείψεις τῶν ἄλλων. Νὰ τὰ 
ἀντιμετωπίζης ὅλα πνευματικά, μὲ πίστη καὶ ἐμπιστοσύνη στὸν Θεό. Νὰ σκέφτεσαι 
ὅτι βρίσκεσαι στὰ χέρια τοῦ Θεοῦ καί, ἂν δὲν γίνεται κάτι ὅπως τὸ θέλεις καὶ τὸ 
ἐπιθυμεῖς, νὰ τὸ δέχεσαι μὲ δοξολογία. 

-Γέροντα, πῶς θὰ πλατύνη ἡ καρδιά µου; 

-Γιὰ νὰ πλατύνη ἡ καρδιά σου, πρέπει νὰ ἀφαιρέσης κάτι ἀπὸ µέσα της: νὰ 
πετάξης τὴν Φιλαυτία σου. Ἂν ξεραθῆ ὁ κισσὸς τῆς Φιλαυτίας καὶ τῆς στενῆς λογικῆς 
ποὺ σὲ πνίγει, θὰ ἀναπτυχθη ἐλεύθερα πιὰ τὸ πνευματικό σου δένδρο. Θὰ εὔχωμαι 
γρήγορα νὰ ἐλευθερωθῆ τελείως ἡ καρδιά σου, γιὰ νὰ ἀναπτυχθῆ καὶ νὰ πλατυνθῆ. 
Ἀμήν. 

Ἐγὼ τώρα ξέρετε πῶς νιώθω; Νιώθω τέτοια μητρικὴ ἀγάπη, τέτοια στοργὴ καὶ 
τρυφερότητα, ποὺ δὲν εἶχα πρὠταδ. Χωράει µέσα µου ὅλος ὁ κόσμος. Θέλω νὰ 
ἀγκαλιάσω ὅλους τοὺς ἀνθρώπους, γιὰ νὰ τοὺς βοηθήσω. Γιατὶ ἡ ἀγάπη δὲν μπορεῖ 
νὰ µείνη κλεισµένη στὴν καρδιά. Ὅπως τὸ γάλα μιᾶς μητέρας ποὺ τὸ παιδάκι της 
πέθανε, τρέχει καὶ χύνεται, ἔτσι καὶ ἡ ἀγάπη θέλει νὰ δοθῆ. 


Ἡ καρδιᾶ δὲν γερνάει ποτὲ 


ἑ Ὁ Γέροντας τὸ 1981 εἶχε πεῖ: «Εἶναι δυνατὸ στὸν ἄνθρωπο νὰ ἔχη µέσα του πάντα τὴν 
Φλόγα τῆς θεϊκῆς ἀγάπης. Ἐγὼ εἶχα συνέχεια αὐτὴν τὴν οὐράνια γλυκύτητα. Καιγόμουνα 
ὁλόκληρος καὶ τὰ κόκκαλα γίνονταν σὰν ἀναμμένες λαμπάδες. Ὅταν ἔπρεπε νὰ κάνω κάτι ἢ νὰ 
πάω κάπου, βίαζα τὸν ἑαυτό µου νὰ βγῶ ἀπ᾿ αὐτὴν τὴν κατάσταση. Πολλὲς φορὲς ἀπὸ τὴν 
γλυκύτητα αὐτὴ τὴν οὐράνια ἔπεφτα κάτω. Τώρα μετατράπηκε αὐτὸ σὲ πόνο γιὰ τὸν κόσμο. 
Πονάω γιὰ τὸν κόσµο καὶ µέρα μὲ τὴν µέρα μεγαλώνει αὐτὸς ὁ πόνος. Λειώνω κυριολεκτικά». 

- Γέροντα, ὁ Ἀββᾶς Παμβὼ λέει: «Εἰ ἔχεις καρδίαν, δύνασαι σωθήῆναι»’. Τί 
ἐννοεῖ μὲ τὸ «εἰ ἔχεις καρδίαν»; 

-Πολλὰ μπορεῖ νὰ ἐννοῆ. Πρώτον! ἂν ἔχης καρδιά, ἴσον ἂν ἀγαπᾶς τὸν Θεό. 
Δεύτερον’ ἂν ἔχης καρδιά, ἴσον ἂν ἔχης εὐαισθησία καὶ δὲν εἶσαι ἀναίσθητος. Τρίτον: 
ἂν ἔχης καρδιά, ἴσον ἂν ἔχης καλωσύνη. Τέταρτον' ἂν έχης καρδιά, ἴσον ἂν ἔχης 
ἀνεκτικότητα. Πέμπτον' ἂν ἔχης καρδιά, ἴσον ἂν ἔχης παλληκαριά. Ὅταν λέμε 
«καρδιά», δὲν ἐννοοῦμε ἕνα κομμάτι σάρκα, ἀλλὰ τὴν διάθεση γιὰ θυσία, τὴν 
ἀρχοντικὴ ἀγάπη. 

Μεγάλο πράγµα ἡ δύναμη τῆς καρδιᾶς! Ἡ καρδιὰ εἶναι σὰν μιὰ μπαταρία ποὺ 
συνέχεια Φορτίζεται. Οὔτε κουράζεται οὔτε γερνάει' ἡ δύναμή της δὲν ἐξαντλεῖται 
ποτέ. Ἀλλὰ πρέπει νὰ δουλεύουμε τὴν καρδιά. Γιατὶ κι ἐγὼ έχω καρδιὰ κι ἐσὺ ἔχεις 
καρδιά, ἀλλὰ τί τὸ θέλεις, ἂν δὲν τὴν δουλεύουμε; Ἂν δὲν δουλεύη κανεὶς τὴν καρδιά, 
μπορεῖ νὰ εἶναι γίγαντας καὶ νὰ μὴν ἔχη κουράγιο νὰ κάνη τίποτε. Καὶ ἄλλος μπορεῖ 
νὰ εἶναι τόσος δά, ἀλλά, ἐπειδὴ ὅτι κάνει τὸ κάνει μὲ τὴν καρδιά του, δὲν κουράζεται 
καθόλου. Νά, βλέπω κι ἐδῶ μιὰ ἀδελφὴ ποὺ δὲν ἔχει ἀντοχή, ἀλλά, ἐπειδὴ βάζει 
καρδιὰ σὲ ὅτι κάνει, δὲν νιώθει κούραση. Δὲν κοιτάζει νὰ ξεφύγη τὴν δουλειά: 
κοιτάζει πῶς θὰ ἀναπαύση τὸν ἄλλον. Τὸ καθετὶ τὸ κάνει μὲ ἀγάπη, γιατὶ τὸ πονάει 
καὶ ὄχι γιὰ νὰ τὴν δοῦν οἱ ἄλλοι καὶ νὰ τῆς ποῦν «μπράβο». Δὲν ἔχει Φιλαυτία, 
ἀνθρωπαρέσκεια, κινεῖται στὴν ἀφάνεια, ὁπότε δέχεται τὴν θεία Χάρη καὶ βοηθιέται 
ἀπὸ τὸν Θεό. 

Ὅταν ἕνας ἄνθρωπος εἶναι ἀσθενικὸς ἡ έχη γεράσει καὶ τὸ σώμα του δὲν 
µπορη νὰ κοπιάση, ἂν ἔχη µάθει νὰ δουλεύη τὴν καρδιά, ἡ καρδιὰ ζορίζει τὸ σῶμα, 
γιὰ νὰ δουλέψη. Εἶναι σὰν ἕνα παλιὸ αὐτοκίνητο μὲ ρόδες ξεφουσκωμµένες, μὲ ἄξονες 
χαλασμµένους, ποὺ ἡ μηχανή του ὅμως εἶναι γερὴ καὶ τὸ σπρώχνει καὶ τρέχει. Ἐνῶ 
ἕνας ἄνθρωπος νέος καὶ γερός, ἂν δὲν δουλεύη τὴν καρδιά, εἶναι σὰν ἕνα καινούργιο 
αὐτοκίνητο ποὺ δὲν ἔχει γερὴ μηχανὴ καὶ δὲν μπορεῖ νὰ προχωρήση. Τοῦ Φαίνεται 
βουνὸ νὰ κάνη καὶ τὸν πιὸ μικρὸ κόπο. Καμμιὰ φορὰ στὸ Καλύβι τυχαίνει νὰ ξεχάση 
κανένα γεροντάκι τὴν ὀμπρέλα του ἢ μιὰ τσάντα καὶ λέω σὲ κανένα νέο παιδί: «Άντε 
παλληκάρι, τρέχα λιγάκι νὰ προλάβης τὸ γεροντάκι». Μόλις τ ἀκούη, ἀναστενάζει. 
«ΛΔὲν θὰ γυρίση πίσω, Πάτερ;», λέει. «Ἄντε, βρὲ παλληκάρι, ξαναλέω, κάνε ἀγάπη». 
Πάλι ἀναστενάζει. ἜἘ, αὐτὸς µόνον ποὺ ἄκουσε: «τρέχα λιγάκυ, κουράστηκε, πόσο 
μᾶλλον νὰ πήγαινε! 

Ἂν ὁ ἄνθρωπος δὲν δουλεύη τὴν καρδιά, δὲν εἶναι οὔτε σὰν ζῶο' ἄγαλμα 
γίνεται. Εἶναι ἄχρηστη ἡ καρδιά του. 


Ἡ συνεργασία τοῦ νοῦ καὶ τῆς καρδιᾶς 


-Τέροντα, μερικὲς Φορὲς μὲ τὸν νοῦ µου καταλαβαίνω ὅτι πρέπει νὰ 
ἀγαπήσω τὸν ἄλλον, ἀλλὰ δὲν νιώθω µέσα µου ἀγάπη. 

- Σιγὰ-σιγὰ ἀπὸ τὸν νοῦ θὰ πάη καὶ στὴν καρδιὰ καὶ θὰ νιώσης τὴν ἀγάπη. 
Γιὰ νὰ ἀγαπήσης τὸν ἄλλον, χρειάζεται νὰ δουλέψη καὶ ἡ καρδιά’ δὲν ἀρκεῖ ὁ νοῦς. 
Μὲ τὸν νοῦ Φθάνεις στὸ σημεῖο νὰ πῆς: «Τώρα πρέπει αὐτὸν νὰ τὸν ἀνεχθῶ» ἢ 
«πρέπει νὰ προσέξω νὰ μὴν τοῦ πῶ αὐτό, νὰ μὴν τοῦ κάνω ἐκεῖνο» κ.λπ. Αὐτὸ 


3Τὸ Γεροντικόν, Ἀββᾶς Παμβὼι, σ. 102. 

σηµαίνει ὅτι τὸν ἄλλον δὲν τὸν ἀγαπᾶς. Τὸν βλέπεις σὰν ξένο’ δὲν τὸν βλέπεις σὰν 
ἀδελφό, γιὰ νὰ τὸν πονέσης καὶ νὰ σκιρτήση ἡ καρδιά. 

- Ὅταν, Γέροντα, ὑπάρχη ἀπόσταση μεταξὺ νοῦ καὶ καρδιᾶς, μπορεῖ μὲ μιὰ 
λογικὴ τοποθέτηση ποὺ θὰ κάνω νὰ ἀκολουθήση ἡ καρδιὰ τὸν νοῦ; 

--Πόσο ἀπέχει ἡ καρδιὰ ἀπὸ τὸν νοῦ; Γιατί νὰ ὑπάρχη ἀπόσταση; 

- Γιατί, ἐνῶ μὲ τὸν νοῦ τοποθετοῦμαι σωστά, ἡ καρδιὰ δὲν μπορεῖ νὰ 
ἀκολουθήση, ἐπειδὴ εἶναι κυριευµένη ἀπὸ τὰ πάθη. 

- Καλὴ εἶναι ἡ διάγνωση ποὺ κάνεις, ἀλλὰ δὲν Φθάνει χρειάζεται καὶ 
προσπάθεια γιὰ θεραπεία. Ὅλη τὴν πνευματικὴ δουλειὰ τὴν κάνει ὁ νοῦς μὲ τὴν 
καρδιά. Ὁ νοῦὺς εἶναι ὁ πομπὸς καὶ ἡ καρδιὰ ὁ δέκτης. Ὅπου γυρίση κανεὶς τὸν πομπό, 
σ᾽ αὐτὴν τὴν συχνότητα δουλεύει καὶ ὁ δέκτης. Ἂν ὁ νοῦς δουλεύη κοσμικά, στέλνει 
κοσμικὰ τηλεγραφήµατα στὴν καρδιά’ ἂν δουλεύη πνευματικά, συγκινεῖται καὶ 
πονάει ἡ καρδιὰ πνευματικά. Πῶς νὰ φᾶς λ.χ. πολύ, ὅταν σκεφθῆς ὅτι ἀλλοῦ οἱ 
ἄνθρωποι πεθαίνουν ἀπὸ τὴν πεῖνα ἢ ὅτι οἱ Βεδουΐνοι τρῶνε τὴν κοπριὰ ἀπὸ τὶς 
καμῆλες); 

- Πρόσεξα, Γέροντα, ὅτι ἐγὼ δὲν ἀγαπῶ μὲ τὴν καρδιά, ἀλλὰ μὲ τὸ μυαλό. 
Πῶς θὰ δουλέψη ἡ καρδιά; 

-Δὲν ξέρεις; Τώρα οἱ γιατροί, γιὰ νὰ δουλέψη ἡ καρδιά, τουποῦν τὸ στῆθος καὶ 
βάζουν µέσα ..μπαταρία. Κι ἐμεῖς πρέπει νὰ δουλεύουμε τὸ μυαλό µας, γιὰ νὰ 
τρυπήση τὴν καρδιά, νὰ πάρη μπρὸς καὶ νὰ ἀρχίση νὰ δουλεύη. 

-Πῶς θὰ γίνη αὐτό, Γέροντα; 

- Αὐτὸ κατ ἐμὲ γίνεται μὲ τρεῖς τρόπους Ἡ νιώθει κανεὶς πολλὴ 
εὐγνωμοσύνη γιὰ τὶς εὐεργεσίες τοῦ Θεοῦ, ὁπότε λειώνει καὶ δοξολογεῖ τὸν Θεό, ἢ 
νιώθει τὸ βάρος τῶν ἁμαρτιῶν του καὶ ζητᾶ μὲ πόνο ἀπὸ τὸν Θεὸ συγχώρηση, ἢ 
ἔρχεται στὴν θέση τοῦ ἄλλου ποὺ ἔχει κάποια δυσκολία καὶ τὸν πονάει φυσιολογικά. 

-Γέροντα, ἐγὼ φέρομαι αὐθόρμητα, ὅπως νιώθω" αὐτὸ εἶναι καλό; 

-Κοίταξε, ὅταν ὑπάρχη στὴν καρδιὰ ἡ καθαρή, ἡ ὁλοκληρωμένη ἀγάπη πρὸς 
τὸν Θεό, τότε κάθε αυθόρμητη ἐκδήλωση τῆς καρδιᾶς εἶναι καθαρή. Ὅταν ὅμως δὲν 
ὑπάρχη στὴν καρδιὰ ἡ καθαρὴ ἀγάπη, τότε χρειάζεται φρένο στὸν αὐθορμητισμό, 
γιατὶ αὐτὴ ἡ αυθόρμητη ἐκδήλωση εἶναι γεµάτη ἀπὸ κοσμικὲς τοξίνες. 

-Τίθὰ μὲ βοηθήση, Γέροντα, νὰ περιορίσω τὸν αὐθορμητισμό µου; 

-Ἐσὺ δὲν ὁδηγοῦσες αὐτοκίνητο; φρένο δὲν εἶχε; Γιά πές µου λοιπὸν τώρα ποὺ 
εἶσαι... ἔξω φρενῶν, τί πρέπει νὰ κάνης; 

--ΠΗρέπει νὰ βάλω φρένο στὴν καρδιά. 

- Ναί, πρέπει ὁ νοῦὺς νὰ Φρενάρη τὴν καρδιά, γιατί, ὅταν προπορεύεται ἡ 
καρδιά, χαραμίζεται. Σ ἐσένα ὁ Θεὸς ἔδωσε καὶ πολὺ μυαλὸ καὶ πολλὴ καρδιά, ἀλλὰ 
δὲν χρησιμοποιεῖς τὸ μυαλό σου γιὰ φρένο στὴν καρδιά σου καὶ τὴν χαραμίζεις. Νὰ 
σκέφτεσαι πρὶν ἀπὸ τὴν κάθε σου ἐνέργεια, γιὰ νὰ δουλεύης τὴν καρδιὰ ποὺ σοῦ 
έδωσε ὁ Θεὸς σωστά, ἁπλὰ καὶ φιλότιμα. 


«Ἐκ τοῦ ὑστερήματος...»1 


10Ὁ Γέροντας ἀναφέρεται στὴν δεκαετία τοῦ 1960. 
Ἡ Λουκ. 21, 4. 

- Γέροντα, ὁ Ἀπόστολος Παῦλος λέει: «Ἱλαρὸν δότην ἀγαπᾷ ὁ Θεός». Ἐγὼ 
πιέζω τὸν ἑαυτό µου, γιὰ νὰ δώσω ἢ νὰ κάνω κάποιο καλό. 

-Εἴμαστε παιδιὰ τοῦ Θεοῦ καὶ εἶναι καθῆκον µας νὰ κάνουμε τὸ καλό, γιατὶ ὁ 
Θεὸς εἶναι ὅλος ἀγάπη. Εἶδες ἡ χήρα ποὺ Φιλοξένησε τὸν Προφήτη Ἠλίατ 
Εἰδωλολάτρις ἦταν, ἀλλὰ τί ἀγάπη εἶχε µέσα της! Ὅταν ὁ Προφήτης πῆγε καὶ τῆς 
ζήτησε Ψωμί, τοῦ εἶπε: «Ἔχουμε λίγο λάδι καὶ ἀλεύρι αὐτὰ θὰ φάω μὲ τὰ παιδιά µου 
καὶ μετὰ θὰ πεθάνουμε». Δὲν τοῦ εἶπε: «Δὲν ἔχουμε νὰ σοῦ δώσουμε». Καὶ ὅταν ὁ 
Προφήτης, γιὰ νὰ δοκιµάση τὴν προαίρεσή της, τῆς εἶπε νὰ Φφτιάξη ψΨωμὶ πρῶτα γιὰ 
ἐκεῖνον καὶ μετὰ γιὰ τὰ παιδιά της, ἡ καηµένη ἀμέσως τοῦ ἔφτιαξεῦ. Ἂν δὲν εἶχε µέσα 
της ἀγάπη, θὰ ἔβαζε λογισμούς. «Δὲν φθάνει ποὺ τοῦ λέω ὅτι ἔχουμε λίγο, θὰ ἔλεγε, 
ζητάει νὰ φτιάξω πρῶτα γιὰ ἐκεῖνον[». Φάνηκε ἡ προαίρεσή της, γιὰ νὰ ἔχουμε ἐμεῖς 
παραδείγματα. Ἀλλὰ ἐμεῖς διαβάζουμε Ἁγία Γραφή, διαβάζουμε τόσα καὶ τόσα, καὶ τί 
κάνουμε; 

Θυμᾶμαι, καὶ στὸ Σινᾶ τὰ Βεδουϊνάκια] ποὺ δὲν ἤξεραν τίποτε ἀπὸ 
Εὐαγγέλιο, ἂν τοὺς ἔδινες κάτι, ἀκόμη καὶ πολὺ Λίγο νὰ ἦταν, θὰ τὸ μοιράζονταν 
μεταξύ τους καὶ θὰ ἔπαιρναν ὅλα ἀπὸ λίγο. Καὶ ἂν γιὰ τὸ τελευταῖο δὲν ἔμενε τίποτε, 
θὰ τοῦ ἔδιναν τὰ ἄλλα ἀπὸ τὸ δικότους. 

Ὅλα αὐτὰ νὰ τὰ παίρνετε σὰν παράδειγµα καὶ νὰ ἐξετάζετε τὸν ἑαυτό σας, 
γιὰ νὰ βλέπετε ποῦ βρίσκεσθε. Ἂν ἐργάζεται ἔτσι κανείς, ὠφελεῖται ὄχι µόνον ἀπὸ 
τοὺς Ἁγίους καὶ ἀπὸ τοὺς ἀγωνιστές, ἀλλὰ ἀπὸ ὅλους τοὺς ἀνθρώπους. Σκέφτεται: 
«Αὐτὸ τὸ φιλότιμο τὸ έχω ἐγώ; Πῶς θὰ κριθῶ;». Γιατὶ ὁ καθένας µας µόνος του θὰ 
κριθῆ ἀπὸ τὸν καλύτερό του. 

Ἀξία ἔχει νὰ δίνουμε ἀπὸ τὸ ὑστέρημά µας, εἴτε πρόκειται γιὰ κάτι 
πνευματικὸ εἴτε γιὰ κάτι ὑλικό. Ἔχω, ἂς ὑποθέσουμε, τρία μαξιλάρια. Ἂν δώσω τὸ ἕνα 
ποὺ μοῦ περισσεύει, δὲν ἔχει ἀξία. Ἐνῶ, ἂν δώσω αὐτὸ ποὺ χρησιμοποιὼ γιὰ 
προσκέφαλο, αὐτὸ ἔχει ἀξία, γιατὶ ἔχει θυσία. Γι αὐτὸ καὶ ὁ Χριστὸς εἶπε γιὰ τὴν 
χήρα: «Ἡ χήρα ἡ πτωχὴ αὕτη πλείον πάντων ἔβαλεν...»1. 


Ρίξτε τὸ παλιὀὸ κατάστιχο µέσα στὴν φωτιᾶ τῆς ἀγάπης 


-Γέροντα, δὲν μπορῶ νὰ συγχωρήσω εὔκολα τοὺς ἄλλους. 

-Ἐσὺ δὲν θέλεις νὰ σὲ συγχωρῆῇ ὁ Χριστός; 

-Πῶς δὲν θέλω, Γέροντα; 

- Τότε, γιατί κι ἐσὺ δὲν συγχωρεῖς τοὺς ἄλλους; Αὐτὸ πρόσεξέ το πολύ, γιατὶ 
στενοχωρεῖ τὸν Χριστό. Εἶναι σὰν νὰ σοῦ χάρισε δέκα χιλιάδες τάλαντα κι ἐσὺ νὰ μὴ 


ΤΕ Κορ, Τι 

1 Ὁ Προφήτης Ἠλίας ἐξαιτίας τῆς ἀνομβρίας εἶχε καταφύγει στὸν χείμαρρο Χορράθ. 
Μόλις ξεράθηκε καὶ αὐτὸς ὁ χείμαρρος, ὁ Θεὸς τὸν ἔστειλε στὰ Σαρεπτὰ τῆς Σιδωνίας, γιὰ νὰ 
τὸν διατρέφη µία χήρα. (ΒΛ. [”Ρβασ. 17, 1-24). 

1 Βλ. Γ΄Ρασ. 17, 12-19. 

15Ὁ Γέροντας ἀναφέρεται στὴν ἐποχὴ ποὺ έμεινε στὸ Σινᾶ (1962-1964). 

16/ουκ. 21, 9. 

θέλης νὰ χαρίσης στὸν ἄλλον ἑκατὸ δηνάρια””. Νὰ λὲς μὲ τὸν λογισμό σου: «Πῶς ὁ 
Χριστὸς ποὺ εἶναι ἀναμάρτητος μὲ ἀνέχεται συνέχεια, καὶ ἀνέχεται καὶ συγχωρεῖ 
δισεκατομμύρια ἀνθρώπους, κι ἐγὼ δὲν συγχωρῶ μιὰ ἀδελφή;». 

Μιὰ µέρα ἠρθε στὸ Καλύβι ἕνα παιδὶ ποὺ ἤξερα ὅτι εἶχε παρεξηγηθῆ μὲ 
κάποιον καί, ἐνω ἐκεῖνος τοῦ ζητοῦσε νὰ τὸν συγχωρέση, αὐτὸ δὲν τὸν συγχωροῦσε. 
Κάποια στιγμὴ μοῦ λέει; «Κάνε προσευχή, Γέροντα, νὰ μὲ συγχωρέση ὁ Θεός». «Θὰ 
κάνω προσευχή, τοῦ λέω, νὰ μὴ σὲ συγχωρέση ὁ Θεός». Ἀλλὰ ἐκεῖνο πάλι μοῦ εἶπε: 
«Θέλω, Γέροντα, νὰ μὲ συγχωρέση ὁ Θεός». «Ἂν δὲν συγχωρέσης, εὐλογημένε, ἐσὺ 
τοὺς ἄλλους, τοῦ εἶπα τότε, πῶς θὰ σὲ συγχωρέση ἐσένα ὁ Θεός;». 

Ἡ δικαιοσύνη τοῦ Θεοῦ εἶναι ἡ ἀγάπη, ἡ µακροθυμία: δὲν ἔχει καμμιὰ σχέση 
μὲ τὴν ἀνθρώπινη δικαιοσύνη. Αυτὴν τὴν δικαιοσύνη τοῦ Θεοῦ πρέπει νὰ 
ἀποκτήσουμε. Μιὰ νύχτα πῆγε στὸ Κελλὶ τοῦ Παπα-Γύχωνα ἕνας κοσμικὸς νὰ τὸν 
ληστέψη. Ἀφοῦ βασάνισε ἀρκετὰ τὸν Γέροντα -- τοῦ ἔσφιγγε τὸν λαιμὸ μὲ ἕνα σχοινί -- 
,εἶδε ὅτι δὲν ἔχει χρήματα καὶ ξεκίνησε νὰ Φύγη. Τὴν ὥρα ποὺ ἔφευγε, ὁ Παπα-Γύχων 
τοῦ εἶπε: «Θεὸς συγχωρέσοι, παιδί µου». Ὁ κακοποιὸς αὐτὸς πῆγε νὰ ληστέψη καὶ 
ἄλλον Γέροντα, ἀλλὰ ἐκεῖ τὸν ἔπιασε ἡ ἀστυνομία καὶ ὁμολόγησε µόνος του ὅτι εἶχε 
πάει καὶ στὸν Παπα-Γύχωνα. Ὁ ἀστυνόμος ἔστειλε χωροφύλακα νὰ πάρη τὸν Παπα- 
Τύχωνα γιὰ ἀνάκριση, ἀλλὰ ὁ Γέροντας δὲν ἤθελε νὰ πάη. «Ἐγώ, παιδί µου, ἔλεγε, 
συγχώρεσα τὸν κλέφτη μὲ ὅλη τὴν καρδιά µου». Ὁ χωροφύλακας ὅμως δὲν ἔδινε 
καθόλου σηµασία στὰ λόγια του. «Ἄντε, γρήγορα, Γέροντα, τοῦ ἔλεγεί Ἐδῶ δὲν ἔχει 
"συγχώρησον" καὶ "εὐλόγησον"». Τελικά, ἐπειδὴ ὁ Γέροντας ἔκλαιγε σὰν μωρὸ παιδί, 
τὸν λυπήθηκε ὁ διοικητὴς καὶ τὸν ἄφησε νὰ γυρίση στὸ Κελλί του. Ὅταν μετὰ 
θυμόταν ὁ Γέροντας αὐτὸ τὸ περιστατικό, δὲν μποροῦσε νὰ τὸ χωρέση στὸ μυαλό του: 
«ΠΙὰ-πὰ-πά, παιδί µου, ἔλεγε, αὐτοὶ οἱ κοσμικοὶ ἄλλο τυπικὸ ἔχουν' δὲν ἔχουν τὸ 
"εὐλόγησον" καὶ τὸ "Θεὸς συγχωρέσοι’»! 

-Γέροντα, τί εἶναι ἡ µνησικακία; Νὰ θυμᾶσαι τὸ κακὸ ποὺ σοῦ ἔκαναν ἢ νὰ 
αἰσθάνεσαι κακία γιὰ ἐκεῖνον ποὺ σοῦ τὸ ἔκανε; 

-Ἂν θυμᾶσαι τὸ κακὸ καὶ λυπᾶσαι, ὅταν αὐτὸς ποὺ σοῦ τὸ ἔκανε πάη καλά, ἢ 
χαίρεσαι, ὅταν δὲν πάη καλά, αὐτὸ εἶναι μνησικακία. Ἂν ὅμως, παρὰ τὸ κακὸ ποὺ σοῦ 
έκανε ὁ ἄλλος, χαίρεσαι μὲ τὴν προκοπή του, αὐτὸ δὲν εἶναι µνησικακία. Αὐτὰ εἶναι 
τὰ κριτήρια, γιὰ νὰ ἐλέγξης τὸν ἑαυτό σου σ᾿ αὐτὸ τὸ θέµα. 

Ἐγὼ πάντως, ὅτι κακὸ κι ἂν μοῦ κάνη ὁ ἄλλος, τὸ ξεχνῶ' ρίχνω τὸ παλιὸ 
κατάστιχο µέσα στὴν φωτιὰ τῆς ἀγάπης καὶ καίγεται. Τότε μὲ τὸν ἀνταρτοπόλεμο, τὸ 
1944, μιὰ µέρα εἶχαν ἔρθει στὸ χωριό µας ἀντάρτες. Έκανε πολὺ κρύο. Εἶπα: «Τί θὰ 
ἔχουν νὰ φᾶνε; Θάναι νηστικοί. Ἄς τοὺς πάω Λίγο ψωμῦ. Ὅταν τοὺς τὸ πῆγα, μὲ 
πέρασαν γιὰ ὕποπτο. Ούτε κἂν σκέφθηκα ὅτι στὰ βουνὰ κυνηγοῦσαν τὰ ἀδέλφια µου. 
Τί εἶπε ὁ Χριστός; «Ν᾽ ἀγαπᾶτε τοὺς ἐχθρούς σας καὶ νὰ κάνετε καλὸ σ᾿ αὐτοὺς ποὺ 
σᾶς μισοῦν»!δ. 


Ἀγάπη μὲ πόνο 
Βλ. Ματθ. 18, 23-95. Ἡ ἀξία τῶν 10.000 ταλάντων ἦταν ἑπτὰ χιλιάδες φορὲς µεγαλύτερη 


ἀπὸ τὴν ἀξία τῶν 100 δηναρίων. 
18Ώλ. Ματθ. 5, 44: Λουκ. 6, 27. 

- Στὸ Καλύβι σας, Γέροντα, τί δυσκολίες ἔχετεί Ἔρχονται ψυχοπαθεῖς, 
ναρκομανεῖς... 

- ἙἘκεῖ ὅμως Φαίνεται ἂν ἔχουμε πραγματικὴ ἀγάπη. Στὸ πρόσωπο τοῦ 
ἀδελφοῦ µας βλέπουμε τὸν Χριστό. Γιατί, ὅτι κάνουμε, γιὰ νὰ ἀναπαύσουμε τὸν 
ἀδελφό µας, εἶναι σὰν νὰ τὸ κάνουμε στὸν Ἴδιο τὸν Χριστό. «Ἐφ' ὅσον ἐποιήσατε ἑνὶ 
τούτων τῶν ἀδελφῶν µου τών ἐλαχίστων, εἶπε ὁ Χριστός, ἐμοὶ ἐποιήσατεν»τ". 

Μιὰ µέρα ἠρθε στὸ Καλύβι ἕνα δαιμονισμµένο παιδὶ μὲ τὸν πατέρα του. Ἐκείνη 
τὴν ὥρα ἦρθε καὶ κάποιος γνωστός µου κι ἐγὼ πῆρα τὸν πατέρα παράµερα, γιὰ νὰ 
τοῦ πῶ μερικὰ πράγματα, ἐπειδὴ αὐτὸς ἦταν αἰτία ποὺ εἶχε δαιμονισθῆ τὸ παιδί. Τὸ 
καηµένο ἦταν χάλια! Κοτζὰμ παλληκάρι, ἔτρεχαν οἱ μύξες του... Ὅταν τὸ εἶδε ὁ 
γνωστός µου, τὸ πλησίασε, ἔβγαλε τὸ μαντήλι του, τοῦ σκούπισε τὴν μύτη καὶ τὸ 
ξαναέβαλε στὴν τσέπη του. Ἔβγαλε ὕστερα τὸν σταυρό του -- χουσὸ σταυρὸ -- καὶ τὸν 
ἔβαλε στὸν λαιμὸ τοῦ παιδιοῦ. Ἀλλὰ δὲν ἦταν τόσο αὐτό, ὅσο μὲ τί ἀγάπη, μὲ τί 
στοργὴ σκούπισε τὸ παιδὶ -- νὰ βλέπατε σὲ τί χάλια ἦταν! Μοῦ έκανε ἐντύπωση! Τὸν 
πόνεσε σὰν ἀδελφό του: ἂν δὲν τὸν ἔνιωθε ἀδελφό, θὰ τὸ ἔκανε αὐτό; Ἂν ἀγαπήσης 
τὸν ἄλλον σὰν ἀδελφό, μὲ τὸ μαντήλι τὸ δικό σου σκουπίζεις καὶ τὴν μύτη του καὶ τὸ 
ξαναβάζεις στὴν τσέπη σου! Ἀλλά, ἂν δὲν τὸν νιώθης ἀδελφό, εἶναι σὰν ἕνα ξένο 
σῶμα, γι αὐτὸ Λίγο νὰ σὲ ἀγγίξη, ἀμέσως τινάζεσαι' λίγο σάλιο νὰ πέση ἐπάνωσου, 
θὰ πᾶς νὰ πλυθῆς. 

Ἀφοῦ σ᾿ ἐμᾶς ὁ Καλὸς Θεὸς ἔδωσε ἄφθονες δωρεὲς καὶ δὲν ἐπέτρεψε νὰ 
ταλαιπωρηθοῦμε, πρέπει νὰ πονέσουµε γιὰ τὸν πλησίον µας ποὺ ταλαιπωρεῖται. 
Βλέπουμε λ.χ. ἕναν ἀνάπηρο. Ἐὰν σκεφθοῦμε: «ἂν ἐγὼ ἧμουν ἀνάπηρος καὶ δὲν 
μποροῦσα νὰ περπατήσω, πῶς θὰ ἔνιωθα;», θὰ τὸν πονέσουµε. Ἠ, ἂν ζητήση τὴν 
βοήθειά µας κάποιος ποὺ ἔχει προβλήµατα, ἀμέσως πρέπει νὰ σκεφθοῦµε: «Ἂν εἶχα 
ἐγὼ τὰ δικά του προβλήµατα, δὲν θὰ ἤθελα νὰ μὲ βοηθήσουν;», κι ἔτσι θὰ τὸν 
πονέσουµε. Ἀλλὰ καὶ δοκιμασίες νὰ περνᾶ κανείς, ὅταν ἔχη ἀγάπη ἀληθινή, μὲ πόνο, 
τὸν δικό του πόνο τὸν ξεχνάει καὶ πονάει γιὰ τὸν ἄλλον. Ἐγώ, ὅταν μοῦ µιλάη ὁ 
ἄλλος γιὰ τὸν πόνο του, κι ἐπάνω σὲ σπασμένα γυαλιὰ νὰ κάθωµαι ἢ σὲ ἀγκάθια νὰ 
πατάω, δὲν καταλαβαίνω τίποτε. 





-Γέροντα, ὁ Ἅγιος Μᾶρκος ὁ Ἀσκητὴς γράφει: «Ἕνα µόνον πάθος ἐμποδίζει 
νὰ κάµωμεν τὸ κατὰ δύναμιν καλόν, ἡ ἀμέλεια. Τὸ πάθος τοῦτο θεραπεύεται διὰ 
προσευχῆς καὶ ἐλεημοσύνης»2. Γιατί ἀναφέρει σ᾿ αὐτὴν τὴν περίπτωση τὴν 
ἐλεημοσύνη; 

-Γιατὶ ἡ ἐλεημοσύνη, ἡ καλωσύνη, µαλακώνει τὴν καρδιά: ἐνεργεῖ ὅπως τὸ 
λάδι στὴν σκουριασµένη κλειδαριά. Ἡ σκληρὴ καρδιὰ µαλακώνει κοντὰ στὶς 
πληγωμένες ψυχές γίνεται εὐαίσθητη καὶ ταπεινή. Ὁ Θεὸς δὲν ἔκανε ἄνθρωπο 
σκληρὸ καὶ ἄσπλαχνο, ἀλλὰ οἱ ἄνθρωποι δὲν καλλιεργοῦν τὴν εὐσπλαχνία ποὺ τοὺς 
έδωσε ὁ Θεός’ δὲν πονοῦν τὸν συνάνθρωπό τους καὶ ἀπὸ τὴν ἀμέλεια γίνονται σιγὰ- 
σιγὰ σκληροί. 

-Γέροντα, τί βοηθάει νὰ µαλακώση ἡ καρδιά µας; 


1 Νατθ. 25, 40. 
2 Τοῦ Ὁσίου καὶ θεοφόρου Πατρὸς ἡμῶν Μάρκου τοῦ ἀσκητοῦ, Τὰ 200 κεφάλαια περὶ 
πνευματικοῦ νόµου, ἔδ᾽, ἐκδ. «Ὀρθόδοξος Κυψέλη», Θεσσαλονίκη 1974, σ.21. 

-Γιὰ νὰ µαλακώση ἡ καρδιά µας, πρέπει νὰ ἔρθουμε στὴν θέση ὄχι µόνον τῶν 
ἄλλων ἀνθρώπων ἀλλὰ καὶ τῶν ζώων, ἀκόμη καὶ τοῦ Φιδιοῦ. Νὰ σκεφθοῦμε: «Θὰ μοῦ 
ἄρεζε νὰ ἤμουν Φίδι, νὰ ἔβγαινα λίγο στὴν λιακάδα νὰ ζεσταθῶ καὶ νὰ ἐρχόταν ὁ 
ἄλλος νὰ μὲ χτυπήση, νὰ μοῦ σπάση τὸ κεφάλι; Όχι. Τότε θὰ λυπηθοῦμε καὶ θὰ 
ἀγαπήσουμε ἀκόμη καὶ τὰ φίδια. Ἂν δὲν ἔρχεται ὁ ἄνθρωπος στὴν θέση τῶν ἄλλων, 
ἀκόμη καὶ τῶν ζώων καὶ τῶν ἐντόμων, δὲν γίνεται «ἄνθρωπος». 

Μέσα στὸν πόνο κρύβεται ἡ περισσότερη ἀγάπη ἀπὸ τὴν κανονική. Γιατί, 
ὅταν πονᾶς τὸν ἄλλον, τὸν ἀγαπᾶς λίγο παραπάνω. Ἀγάπη μὲ πόνο εἶναι νὰ σφίξης 
στὴν ἀγκαλιά σου ἕναν ἀδελφό σου ποὺ έχει δαιμόνιο καὶ τὸ δαιμόνιο νὰ Φύγη. Γιατὶ 
ἡ «σφιχτὴ» ἀγάπη, ἡ πνευματικὴ ἀγάπη μὲ πόνο, δίνει παρηγοριὰ θεϊκὴ στὰ 
πλάσματα τοῦ Θεοῦ, πνίγει δαίμονες, ἐλευθερώνει ψυχὲς καὶ θεραπεύει τραύματα μὲ 
τὸ βάλσαμο τῆς ἀγάπης τοῦ Χριστοῦ ποὺ χύνει. 

Ὁ πνευματικὸς ἄνθρωπος εἶναι ὅλος ἕνας πόνος. Λειώνει ἀπὸ τὸν πόνο γιὰ 
τοὺς ἄλλους, εὔχεται, παρηγορεῖ. Καὶ ἐνῶ παίρνει τὸν πόνο τῶν ἄλλων, εἶναι πάντα 
χαρούμενος, γιατὶ ὁ Χριστὸς τοῦ παίρνει τὸν πόνο καὶ τὸν παρηγορεῖ πνευματικά. 


Ἡ ἀγάπη πληροφορεί 


-Γέροντα, πῶς θὰ δείξω ἀγάπη; 

-Νὰ δείξω ἀγάπη; Δὲν τὸ καταλαβαίνω. Αὐτὸ εἶναι κάτι ψεύτικο, ὑποκριτικό. 
Νὰ ὑπάρχη ἡ ἀγάπη µέσα µας καὶ νὰ μᾶς προδώση, ναί. Ἡ ἀληθινὴ ἀγάπη 
πληροφορεῖ τὸν ἄλλον χωρὶς ἐξωτερικὲς ἐκδηλώσεις. Ἀγάπη εἶναι νὰ ἀκούσης μὲ 
πόνο τὴν στενοχώρια τοῦ ἄλλου. Ἀγάπη εἶναι κι ἕνα βλέμμα πονεμένο κι ἕνας λόγος 
ποὺ θὰ πῆς μὲ πόνο στὸν ἄλλον, ὅταν ἀντιμετωπίζη κάποια δυσκολία. Ἀγάπη εἶναι 
νὰ συμμερισθῆς τὴν λύπη του, νὰ τὸν ἀναπαύσης στὴν δυσκολία του. Ἀγάπη εἶναι νὰ 
σηκώσης ἕναν βαρὺ λόγο ποὺ θὰ σοῦ πῆ. Ὅλα αυτὰ βοηθοῦν περισσότερο ἀπὸ τὰ 
πολλὰ λόγια καὶ τὶς ἐξωτερικὲς ἐκδηλώσεις. 

Ὅταν πονᾶς ἐσωτερικὰ γιὰ τὸν ἄλλον, ὁ Θεὸς τὸν πληροφορεῖ γιὰ τὴν ἀγάπη 
σου καὶ τὴν καταλαβαίνει χωρὶς ἐξωτερικὲς ἐκδηλώσεις. Ὅπως καὶ ὅταν δὲν 
ἐκδηλώνεται ἡ κακία µας, ἀλλὰ εἶναι ἐσωτερική, πάλι ὁ ἄλλος τὴν καταλαβαίνει. 
Βλέπεις, καὶ ὁ διάβολος, ὅταν παρουσιάζεται ὡς «ἄγγελος φωτός»2, φέρνει ταραχή, 
ἐνῶ ὁ Ἄγγελος ὁ πραγματικὸς Φέρνει μιὰ ἁπαλὴ ἀνέκφραστη ἀγαλλίαση. 

-Τί εἶναι αὐτό, Γέροντα, ποὺ μὲ ἐμποδίζει νὰ πληροφοροῦμαι τὴν ἀγάπη τῶν 
ἄλλων; 

-Μήπως δὲν έχεις καλλιεργήσει τὴν ἀγάπη; Ὅποιος ἀγαπάει, πληροφορεῖται 
καὶ τὴν ἀγάπη τοῦ ἄλλου, ἀλλὰ καὶ πληροφορεῖ τὸν ἄλλον γιὰ τὴν ἀγάπη του. 

Καταλαβαίνει ὁ ἄλλος ἂν ὑποκρίνεσαι ἢ ἂν τὸν ἀγαπᾶς πραγματικά, γιατὶ 
πάει σὰν τηλεγράφημα ἡ ἀγάπη. Ἂν κάνουμε λ.χ. μιὰ ἐπίσκεψη σὲ ἕνα 
ὀρφανοτροφεῖο, τὰ παιδιὰ ἀμέσως θὰ καταλάβουν μὲ τί διάθεση πήγαμε. Εἶχαν έρθει 
μιὰ φορὰ στὸ Καλύβι νὰ ζητήσουν τὴν γνώμη µου κάποιοι ποὺ ήθελαν νὰ κάνουν ἕνα 
ἵδρυμα γιὰ ἐγκαταλελειμμένα παιδιά. «Τὸ κυριώτερο ἀπὸ ὅλα, τοὺς εἶπα, εἶναι νὰ 
πονέσετε τὰ παιδιὰ αὐτὰ σὰν παιδιά σας καὶ ἀκόμη περισσότερο. Αὐτὸ εἶναι ποὺ θὰ 
πληροφορήση τὰ παιδιὰ γιὰ τὴν ἀγάπη σας. Ἂν δὲν τὰ πονᾶτε, μὴν ξεκινᾶτε νὰ 


21Βλ. Β΄ Κορ. 11, 14. 

κάνετε τίποτε». Τότε ἕνας γιατρός, πολὺ εὐλαβής, εἶπε: «Ἔχεις δίκαιο, Πάτερ. Κάποτε 
μιὰ συντροφιὰ εἴχαμε ἐπισκεφθῆ γιὰ πρώτη Φφορὰ ἕνα ὀρφανοτροφεῖο καὶ τὰ παιδιὰ 
κατάλαβαν τὴν διάθεση τοῦ καθενός. "Ὁ κύριος τάδε, εἶπαν, εἶναι περαστικός' ὁ 
κύριος τάδε ἠρθε νὰ περάση τὴν ὥρα του µαζί µας' ὁ κύριος τάδε μᾶς ἀγαπάει 
πραγµατικά"». Βλέπετε πῶς πληροφορεῖ ἡ ἀγάπη; 


Ἡ ἀγάπη καταργεἴ τὶς ἀποστάσεις 


-Γέροντα, πῶς ἐπικοινωνοῦν πνευματικὰ ἀπὸ μακριὰ οἱ ἄνθρωποι; 

-ΓΤράφουν κανένα γράμμα ἢ μὲ ἀσύρματο ἢ μὲ σήµατα µόρς!... 

-Δηλαδή, Γέροντα; 

-Γιὰ νὰ ὑπάρξη πνευματικὴ ἐπικοινωνία μεταξὺ τῶν ἀνθρώπων, πρέπει νὰ 
ἐργάζωνται στὴν ἴδια συχνότητα. Αὐτὸ δὲν μποροῦν νὰ τὸ πιάσουν οἱ ἐπιστήμονες. 
Θυμᾶσαι ἐκεῖνο τὸ περιστατικὸ ποὺ ἀναφέρω στοὺς «Ἁγιορεῖτες Πατέρες»2; Μιὰ µέρα 
ἕνας μοναχὸς θὰ πήγαινε νὰ ἐπισκεφθῆ ἕναν Πατέρα στὴν Καψάλα καὶ σκεφτόταν: 
«Τί νὰ τοῦ πάω γιὰ εὐλογία;». Οἰκονόμησε λοιπὸν δύο ψάρια καὶ τὰ καθάριζε, γιὰ νὰ 
τοῦ τὰ πάη. Ἐν τῷ μεταξύ, ὁ ἄλλος εἶχε λάβει πληροφορία ἀπὸ τὸν Θεὸ γιὰ τὴν 
ἐπίσκεφψη τοῦ ἀδελφοῦ καὶ σκεφτόταν: «Τώρα ποὺ θὰ ᾿οθῇ, τί νὰ τὸν Φφιλέψω;». Τὴν 
ὥρα λοιπὸν ποὺ ὁ ἀδελφὸς καθάριζε τὰ ψάρια, ἕνας κόρακας ἦρθε ξαφνικά, τοῦ πῆρε 
τὸ ἕνα ψάρι καὶ τὸ πῆγε στὸν ἄλλον στὴν Καψάλα -- ἀπόσταση πεντέµισι ὧρες. Τὸ 
καταλαβαίνετε; Ὁ ἕνας σκεφτόταν πῶς νὰ ἀναπαύση τὸν ἄλλον καὶ ὁ κόρακας μετὰ 
ἔκανε τὸν ἐνδιάμεσοί 

Ὅταν ὁ ἄνθρωπος ἔχη τὴν Ἀγάπη, τὸν Χριστό, καὶ βουβὸς νὰ εἶναι, μπορεῖ νὰ 
συνεννοηθῆ μὲ ὅλα τὰ δισεκατομμύρια τῶν λαῶν καὶ μὲ τὴν κάθε ἡλικία τῶν 
ἀνθρώπων, ποὺ έχει καὶ αὐτὴ τὴν δική της γλῶσσα. Βάλε δύο ἀνθρώπους ποὺ δὲν 
έχουν ἀγάπη μεταξύ τους νὰ καθήσουν ὁ ἕνας δίπλα στὸν ἄλλον καὶ νὰ μὴ μιλοῦν. 
Βάλε καὶ δύο ἄλλους ποὺ ἔχουν ἀγάπη μεταξύ τους νὰ καθήσουν ὁ ἕνας δίπλα στὸν 
ἄλλον καὶ νὰ μὴ μιλοῦν καὶ αὐτοί. Πῶς θὰ νιώθουν οἱ μὲν καὶ πῶς θὰ νιώθουν οἱ δέ; 
Καὶ οἱ πρῶτοι δὲν θὰ μιλοῦν καὶ οἱ δεύτεροι δὲν θὰ μιλοῦν. Ὅμως οἱ δεύτεροι καὶ μὲ 
τὴν σιωπὴ θὰ «μιλοῦν», γιατὶ θὰ ὑπάρχη ἐπικοινωνία μεταξύ τους. Ἀντίθετα οἱ 
πρῶὠτοι δὲν θὰ μποροῦν νὰ ἐπικοινωνήσουν, γιατὶ ἀνάμεσά τους θὰ ὑπάρχη μόνωση. 
Ὅταν δὲν ὑπάρχη ἀγάπη, μπορεῖ δύο ἄνθρωποι νὰ βρίσκωνται κοντά, ἀλλὰ νὰ εἶναι 
μακριὰ ὁ ἕνας ἀπὸ τὸν ἄλλον. 

-Γέροντα, στενοχωριέµαι ποὺ ἦρθε ἡ ἡμέρα νὰ Φύγετε πάλι ἀπὸ κοντά µας. 

-Στὴν πνευματικὴ ζωὴ δὲν ὑπάρχει «κοντὰ» καὶ «μακριά». Τὴν ἀγάπη τοῦ 
Χριστοῦ δὲν τὴν χωρίζουν ἀποστάσεις, γιατὶ ὁ Χριστὸς μὲ τὴν ἀγάπη Του καταργεῖ τὶς 
ἀποστάσεις. Ἑπομένως, εἴτε κοντὰ εἴτε μακριὰ βρίσκεται κανείς, νιώθει πάντα κοντά, 
ὅταν εἶναι κοντὰ στὸν Χριστὸ καὶ συνδέεται μὲ τὸν ἄλλον ἀδελφικὰ μὲ ἀγάπη 
Χριστοῦ. 


Δοξολογῶ τὸν Θεὸ ποὺ ἡ ἀγάπη µου εἶναι τέτοιου εἴδους, πνευματική, 
ἀγγελική, ὁπότε οἱ ἀποστάσεις καταργοῦνται καὶ ἡ ἐπαφὴ θὰ ὑπάρχη µαζί σας καὶ σ᾿ 


2Ρλ. Γέροντος Παϊσίου Ἁγιορείτου, Ἁγιορεῖται Πατέρες καὶ Ἁγιορείτικα, σ. 9-10. 

αὐτὴν τὴν ζωὴ ἀπὸ μακριὰ καὶ στὴν ἄλλη ποὺ εἶναι ἀκόμη πιὸ µακριά, γιατὶ καὶ 
ἐκείνη ἡ ἀπόσταση θὰ εἶναι πολὺ κοντινή, ἀφοῦ μᾶς ἑνώνει ἡ Ἀγάπη, ὁ Χριστός. 

ΚΕΦΑΛΑΙΟ 53- Ἡ ἀγάπη γιὰ ὅλη τὴν κτίση 
Ἡ σχέση τοῦ ἀνθρώπου μὲ τὰ ζῶα πρὶν καὶ μετὰ τὴν πτώση 


-Γέροντα, δῶστε µου μιὰ εὐχὴ γιὰ τὰ Χριστούγεννα. 

-Εὔχομαι ὁ Χριστὸς καὶ ἡ Παναγία νὰ σὲ ἔχουν κοντά τους σὰν τὸ ἀρνάκι ποὺ 
εἶναι δίπλα στὴν Φάτνη. Νομίζω, περνάει καλά, ὅπως καὶ τὸ βοϊδάκι καὶ τὸ 
γαϊδουράκι ποὺ ζεσταίνουν τὸν Χριστὸ στὴν φάτνη... «Ἔγνω βοῦς τὸν κτησάµενον καὶ 
ὄνος τὴν φάτνην τοῦ κυρίου αὐτοῦ»], λέει ὁ Προφήτης Ἠσαΐας. Γνώρισε δηλαδὴ τὸ 
βοϊδάκι τὸ ἀφεντικό του καὶ τὸ γαϊδουράκι τὴν φάτνη τοῦ Κυρίου του. Γνώρισαν τί 
ἦταν µέσα στὴν φάτνη καὶ μὲ τὰ χνῶτα τους τὸ ζέσταιναν! Κατάλαβαν τὸν 
Δημιουργό τους! Ἀλλὰ καὶ τὸ γαϊδουράκι, τί µεγάλη του τιμὴ νὰ πάη τὸν Χριστὸ μετὰ 
στὴν Αἴγυπτοι Οἱ ἄρχοντες εἶχαν ἅρματα χρυσοκέντητα, καὶ ὁ Χριστὸς τί 
χοησιµοποίησε! Τί καλὰ νὰ ἤμουν αὐτὸ τὸ γαϊδουράκι! 

Μέσα στὸν Παράδεισο τὰ ζωα αἰσθάνονταν τὴν εὐωδία τῆς Χάριτος καὶ 
ἀναγνώριζαν τὸν Ἀδὰμ γιὰ ἀφέντη τους”. Μετὰ τὴν παράβαση ὅμως βγῆκαν καὶ αὐτὰ 
ἀπὸ τὸν Παράδεισο, χωρὶς νὰ Φφταῖνε, καὶ δὲν ἀναγνώριζαν τὸν Ἀδὰμ γιὰ ἀφεντικό 
τους, ἀλλὰ ὁρμοῦσαν νὰ τὸν ξεσχίσουν. Ἠταν σὰν νὰ τοῦ ἔλεγαν: «Εἶσαι κακός' δὲν 
εἶσαι ἀφεντικό µας». 

Τώρα, ὅταν ὁ ἄνθρωπος μὲ τὴν τήρηση τῶν ἐντολῶν τοῦ Θεοῦ πλησιάζη ξανὰ 
στὸν Θεό, ντύνεται καὶ πάλι τὴν θεία Χάρη, ὁπότε ἐπανέρχεται στὴν κατάσταση ποὺ 
εἶχε πρὸ τῆς πτώσεως καὶ τὰ ζωα τὸν ἀναγνωρίζουν γιὰ ἀφεντικό τους. Τότε κινεῖται 
ἄφοβα ἀνάμεσα στὰ ἄγρια ζῶῷα, τὰ ὁποῖα παύουν πιὰ νὰ εἶναι ἄγρια, ἀφοῦ τὸ 


» 


ἀφεντικό τους ἔχει ἡμερέψει. 





Τὰ ζώα διαισθάνονται τὴν ἀγάπη τοῦ ἀνθρώπου 


-Γέροντα, ὁ Ἀββᾶς Ἰσαὰκ λέει: «Καρδία ἐλεήμων εἶναι καῦσις καρδίας ὑπὲρ 
πάσης τῆς κτίσέως...»Ξ. 

- Ναί, ἔτσι εἶναι «καῦσις καρδίας»' καὶ ὑπὲρ τῶν ζώων, ἀλλὰ καὶ ὑπὲρ τῶν 
δαιμόνων ἀκόμη. Ὁ πνευματικὸς ἄνθρωπος δίνει τὴν ἀγάπη του πρῶτα στὸν Θεό, 
έπειτα στοὺς ἀνθρώπους, καὶ τὴν ὑπερχείλιση τῆς ἀγάπης του τὴν δίνει στὰ ζῶα καὶ 
σὲ ὅλη τὴν κτίση. Αὐτὴ ἡ Οεϊκὴ ἀγάπη πληροφορεῖ καὶ τὰ ζώα, τὰ ὁποῖα 
καταλαβαίνουν τὸν ἄνθρωπο ποὺ τὰ ἀγαπάει καὶ τὰ πονάει καὶ τὸν πλησιάζουν, 
χωρὶς νὰ φοβοῦνται. Ἀκόμη καὶ τὰ ἄγρια ζώα μποροῦν νὰ διακρίνουν ἕναν ἄνθρωπο 
ποὺ τὰ ἀγαπάει ἀπὸ ἕναν κυνηγὸ ποὺ θέλει νὰ τὰ σκοτώση. Τὸν κυνηγὸ τὸν 
ἀποφεύγουν, τὸν ἄνθρωπο ποὺ τὰ ἀγαπάει τὸν πλησιάζουν. Νόμιζα ὅτι δὲν 
συμβαίνει τὸ ἴδιο καὶ μὲ τὰ φίδια, γιατὶ τὸ Φίδι εἶναι τὸ µόνο ζῶο ποὺ δὲν ἀγαπιέται 
ἀπὸ τοὺς ἀνθρώπους. Διαπίστωσα ὅμως ἀργότερα ὅτι καὶ τὰ φίδια διαισθάνονται τὴν 
ἀγάπη τοῦ ἀνθρώπου καὶ πιάνουν Φιλία µαζίτου. Ἂν ὁ ἄνθρωπος ἔρθη στὴν θέση τοῦ 


1Ἠσ. 1, 2. 

2Βλ. Γέν. 1,2. 

2 Αββᾶ Ἰσαὰκ τοῦ Σύρου, Οἱ Ἀσκητικοί Λόγοι, Λόγος ΠΙΑ’, σ. 270. 
4 Ὅ, πι. 

Φιδιοῦ καὶ τὸ πονέση, τὸ Φίδι ἀμέσως τὸ καταλαβαίνει καὶ τὸν πλησιάζει σὰν Φίλος. 
Εἶναι σὰν νὰ λέη: «Λόξα σοι ὁ Θεός, βρῆκα κι ἐγὼ ἐπιτέλους ἕναν Φίλο»! 

-Εἶναι, Γέροντα, τὸ ἔνστικτο ποὺ ἔχουν; 

-Ὁ Θεός, γιὰ νὰ ἐξυπηρετοῦνται, ἔχει δώσει καὶ σ᾽ αὐτὰ ὅ,τι χρειάζονται τοὺς 
έδωσε τὴν διαίσθηση. Μετὰ τὴν πτώση ὁ ἄνθρωπος στερήθηκε τὸ ὑπερφυσικό, ἀλλὰ 
τοῦ ἔμεινε ὁ νοῦς, ἡ λογική. Π.χ. οἱ ἄνθρωποι βλέπουν κάπου πλατάνια καὶ 
καταλαβαίνουν ὅτι ἐκεῖ ὑπάρχει καὶ νερό: ψάχνουν καὶ τὸ βρίσκουν. Ἐνῶ τὰ ζῶῴα τὸ 
πληροφοροῦνται σὰν νὰ ἔχουν ραντάρ. Ἡ καμήλα, ὅταν εἶναι στὴν ἔρημο καὶ διψάη, 
τρέχει µόνη της πρὸς τὸ µέρος ποὺ ὑπάρχει νερὸ καὶ ὁ καµηλιέρης τὴν ἀκολουθεῖ. 
Εἶναι σὰν νὰ παίρνη τηλεγράφημα. 


Τὰ ζώα ζητοῦν βοήθεια ἀπὸ τὸν ἄνθρωπο 


Τὰ καημένα τὰ ζωα θεὸ ἔχουν τὸν ἄνθρωπο. Ὅπως ἐμεῖς ζητοῦμε βοήθεια 
ἀπὸ τὸν Θεό, ἔτσι καὶ αὐτὰ ζητοῦν βοήθεια ἀπὸ τὸν ἄνθρωπο. 

Στὸ Ἅγιον Ὄρος ἄκουγα γιὰ τὸν Γερο-Θεοφύλακτο ἀπὸ τὴν Σκήτη τοῦ Ἁγίου 
Βασιλείου ὅτι εἶχε µεγάλη Φιλία μὲ τὰ ἄγρια ζωα. Αὐτὰ διαισθάνονταν τὴν ἀγάπη του 
καὶ πήγαιναν στὴν Καλύβη του, ὅταν εἶχαν καμμιὰ ἀνάγκη. Κάποτε μάλιστα ἕνα 
ζαρκάδι ποὺ εἶχε σπάσει τὸ πόδι του πῆγε ἔξω ἀπὸ τὸ Κελλίτου καὶ βέλαζε θλιμμένα. 
Βγῆκε ὁ γέροντας καὶ τὸ εἶδε νὰ τεντώνη τὸ σπασμένο του ποδαράκι σὰν νὰ τοῦ τὸ 
έδειχνε. Ἐκεῖνος τοῦ ἔφερε Λίγο παξιµάδι νὰ φάη καὶ πῆρε δύο Συλάκια, μὲ τὰ ὁποῖα 
ἔδεσε σταθερὰ τὸ πόδι του. Μετὰ εἶπε στὸ ζαρκαδάκι: «Πήγαινε τώρα στὸ καλὸ καὶ 
μετὰ ἀπὸ μιὰ ἑβδομάδα νὰ ξαναπεράσης νὰ τὸ δῶ». Ὁ καλὸς Γέροντας συνεννοήθηκε 
μὲ τὸ ζῴο σὰν γιατρὸς μὲ πονεμένο ἄνθρωπο, ἐπειδὴ εἶχε γίνει ἄνθρωπος τοῦ Θεοῦ! 

- Γέροντα, μοῦ κάνει ἐντύπωση πῶς ὁ Ὅσιος Γεράσιμος δὲν φοβήθηκε 
καθόλου τὸ λιοντάρι ποὺ τὸν πλησίασε, γιὰ νὰ τοῦ βγάλη τὸ ἀγκάθι». 

-Ἐ, Ἅγιος ἦταν, ἀλλὰ καὶ τὰ ζῷα ποτὲ δὲν κάνουν κακὸ στὸν ἄνθρωπο, ὅταν 
βρίσκωνται σὲ ἀνάγκη. Μιὰ φορά, τότε ποὺ ἤμουν μὲ τὴν κήληό, κάποιοι ἐργάτες 
κουβαλοῦσαν ξύλα μὲ τὰ ζωα ἐκεῖ στὴν περιοχὴ τοῦ Καλυβιοῦ. Βλέπω σὲ μιὰ στιγμὴ 
ἕνα ζῶο νὰ πέφτη, τὸ καηµένο, κάτω καὶ τὸ σαµάρι μὲ τὰ ξύλα νὰ πέφτη ἀπὸ πάνω 
του. Διπλώθηκαν τὰ πόδια του καὶ δὲν μποροῦσε νὰ τὰ ἰσιώση. Ἐγὼ ξέχασα ὅτι εἶχα 
κήλη, ξέχασα ὅτι δυσκολευόµουν ἀκόμη καὶ νὰ περπατήσω. Ἰρέχω, πετάω τὰ ξύλα. 
Πάω νὰ σηκώσω τὸ σαµάρι, δὲν μποροῦσα. Δίνω µιά, τραβάω τὰ σχοινιὰ καὶ 
ἐλευθέρωσα τὸ ζῶο. Ὁπότε ἕνας Πατέρας ποὺ ἦταν ἐκεῖ κοντὰ φώναξε: «Πρόσεχε, 
ἔχεις κήλη, θὰ πάθης καμμιὰ ζημιά». Τότε θυμήθηκα ὅτι εἶχα κήλη. «Καλά, τοῦ λέω, 
ἐγὼ ἔχω κήλη' ἐσὺ ποὺ δὲν ἔχεις κήλη, γιατί δὲν ἔτρεξες;». «Φοβήθηκα µήπως μὲ 


5 Ὁ βίος τοῦ Ὁσίου Γερασίμου τοῦ Ἰορδανίτου εἶναι συνδεδεμένος μὲ ἕνα λιοντάρι ποὺ 
παρουσιάσθηκε µπροστά του στὴν ὄχθη τοῦ Ἰορδάνου καὶ ὠρυόταν ἀπὸ τὸν πόνο, γιατὶ εἶχε 
µπῆ στὸ πόδι του ἕνα μυτερὸ καλάμι. Ὁ Ὅσιος συµπόνεσε τὸ ζῶο καὶ τοῦ ἔβγαλε τὸ καλάμι. 
Ἀπὸ τότε τὸ λιοντάρι ἀκολουθοῦσε τὸν Ὅσιο «ὡς γνήσιος µαθητής» του. (Βλ. Ἰωάννου 
Μόσχου, Πνευματικὸς Λειμών, Φιλοκαλία τῶν Νηπτικῶν καὶ Ἀσκητικῶν, τόμος 2, ἐκδ. «Τὸ 
Βυζάντιον», Θεσσαλονίκη 19687, σ. 204-207). 

6 Τὸ 1987. 

κλωτσήσῃ», μοῦ λέει. «Εὐλογημένε, τοῦ λέω, τὸ ζῶο, καὶ λύκος νὰ εἶναι, ὅταν τὸ 
καηµένο βρίσκεται σὲ ἀνάγκη, ζητάει βοήθεια καὶ δὲν κάνει κακὸ στὸν ἄνθρωπο». 

Ἀλλὰ κι ἂν πεινοῦν κι ἂν διψοῦν τὰ ζώα, στὸν ἄνθρωπο καταφεύγουν, γιατὶ ὁ 
ἄνθρωπος εἶναι τὸ ἀφεντικό τους. Θυμᾶμαι, στὸ Καλύβι τοῦ Τιμίου Σταυροῦ”, ἕνα 
καλοκαίρι, μιὰ ὀχιὰ κατέβηκε ἀπὸ τὴν λαμαρίνα τῆς σκεπῆς καὶ κουλουριάστηκε 
μπροστά µου. Σήκωνε τὸ κεφάλι της Ψηλά, ἔβγαζε τὴν γλῶώσσα τῆς καὶ σφύριζε. 
Διψοῦσε πολὺ -- εἶχε καῆ ἀπὸ τὸν πολὺ καύσωνα -- καὶ μὲ ἀπειλοῦσε. Ζητοῦσε νερό, 
ἀλλὰ μὲ ἐπιτακτικὸ τρόπο, λὲς καὶ ἤμουν ὑποχρεωμένος νὰ πάω νὰ τῆς φέρω νερό. 
«Βρέ, τῆς λέω, ἐσύ, ἔτσι ποὺ κάνεις, δὲν συγκινεῖς τὸν ἄλλον]!». Τῆς ἔβαλα μετὰ νεράκι 
καὶ ήπιε. Ἐνῶ τὰ τσακάλια πολὺ μὲ συγκινοῦν, γιατί, ὅταν πεινοῦν, κλαῖνε σὰν μωρὰ 
παιδιά. Νὰ δῆτε τί ἔχω πάθει καὶ μὲ τὰ γατάκια τώρα στὸ Καλύβιξ. Πρόσεξαν πώς, 
κάθε Φορὰ ποὺ χτυποῦσε τὸ καμπανάκι, ἔβγαινα ἔξω, καὶ πόὀτε-πότε τοὺς ἔρριχνα 
κάτι νὰ φᾶνε. Ὅταν λοιπὸν πεινοῦν, τραβοῦν τὸ σχοινἰ καὶ χτυπάει τὸ καμπανάκι. 
Βγαίνω καὶ βλέπω νὰ χτυποῦν αὐτὰ τὸ καµπανάκι καὶ τὰ ταϊΐζω. Πῶς τὰ ἔχει κάνει 
ὅλα ὁ Θεός! 

-- Έρχονται, Γέροντα, ζῴα στὸ Καλύβι σας; 

-Πῶς δὲν ἔρχονται Ἔρχονται τσακάλια, ἀγριόχοιροι... Έρχεται ποῦ καὶ ποῦ 
καὶ μιὰ μικρὴ ἀλεποῦ. Ὅταν Φεύγουν οἱ γάτες, ἔρχεται ἡ ἀλεπουδίτσα. Οἱ 
ἀγριόχοιροι, τὸ καλοκαίρι, δὲν ἐμφανίζονται, ἐπειδὴ φοβοῦνται τοὺς κυνηγούς: τότε 
µόνο Φίδια ἐμφανίζονται, γιατὶ τὰ φοβοῦνται οἱ ἄνθρωποι. 

Ἔρχονται καὶ πουλιά, κοπάδια, μικρὰ-μεγάλα. Τοὺς βάζω βρεγμένο παξιµάδι 
καὶ τρῶνε. Τὸ ἰνδοκάρυδο ἀπὸ τὰ λουκούµια τὸ κρατῶ ξεχωριστὰ γιὰ κάτι πουλιὰ ποὺ 
Φέρνουν τὴν ἄνοιξη. Τὰ καημένα κελαηδοῦν ἀνοιξιάτικα ἀκόμη ἀπὸ τὸν χειμώνα μὲ 
τὰ χιόνια. Φέρνουν παρηγοριὰ δηλαδή. Αὐτὰ πεθαίνουν γιὰ τὸ ἰνδοκάρυδοί 

-Γέροντα, στὸ Σινᾶ, ἐκεῖ ποὺ µένατε, εἶχε ζώα; 

-Στὸ Σινᾶ, ἐπειδὴ ἦταν ἔρημος, πλησίαζαν πιὸ πολὺ τὰ ἄγρια ζωα, καθὼς καὶ 
τὰ πουλιά. Εἶχε καὶ πέρδικες, εἶχε καὶ ὀρτύκια, σὰν αὐτὰ ποὺ ἔτρωγαν οἱ Ἑβραῖοι στὴν 
ἔρημο”. Εἶχε καὶ κάτι ὄμορφα ποντίκια, σὰν χελωνάκια, χωρὶς οὐρά, ποὺ εἶχαν ἐπάνω 
στὴν ράχη τους ἕνα τρίχωμα σὰν βούρτσα! Τὰ τάιζα ὅλα, τὶς πέρδικες, τὰ ὀρτύκια, τὰ 
ποντίκια! Ἔβαζα ὅτι εἶχα ξεχωριστὰ πάνω στὶς πλάκες, γιατὶ µάλωναν! Πήγαινε τὸ 
πουλάκι νὰ φάη, πήγαινε καὶ τὸ ποντίκι, ὁπότε σηκωνόταν τὸ πουλάκι νὰ Φύγη. 

Τὰ πουλιά, ὅπου πήγαινα, μὲ ἀκολουθοῦσαν. Ὅταν ἀνέβαινα πάνω στὰ 
βράχια καὶ ἄρχιζα νὰ ψάλλω, μαζεύονταν ἐκεῖ καὶ στὸ τέλος τοὺς ἔρριχνα λίγο οὔζι. 
Ἅμα ἤθελα ἠἡσυχία, δὲν ἔπρεπε νὰ ψΨάλω καθόλου, γιατὶ μαζεύονταν ὅλα γύρω µου! 
Θυμᾶμαι μιὰ φορὰ ποὺ πιάστηκε ἡ µέση µου καὶ ἔμεινα μερικὲς µέρες ξαπλωμένος, 
ἕνα πουλάκι, τὸ καηµένο, µπῆκε µέσα στὸ κελλί µου καὶ ἦρθε πάνω στὸ στῆθος µου. 
Στάθηκε ἐκεῖ, μὲ κοιτοῦσε στὸ πρόσωπο καὶ κελαηδοῦσε, ὧρες, πολὺ γλυκά. Μοῦ 
ἔκανε ἐντύπωση! 





Νὰ παραδειγµατιζώμµαστε ἀπὸ τὰ ζώα 


7 Τὴν περίοδο 1968-1979. 
ἑΣτὸ Καλύβι «Παναγούδα». 
Βλ. Ἔξ. 16, 13: Ἀριθμ. 11, 31-32. 


Ἁγ. Παϊσίου Ἁγιορείτου ΛΟΓΟΙ Ε’ «ΠΓιάθη καὶ Ἀρετὲς» -124 - 


-Γέροντα, τί εἶναι αὐτὸ τὸ βουητὸ ποὺ ἀκούγεται; 

- Ἕνα µελίσσι ἐγκαταστάθηκε στὸ παράθυρό μου] καὶ τώρα ἐργάζεται 
ἐντατικά. Τί τραβάω τὸ βράδυ μὲ τὶς φωνές τους! Ἐλᾶτε νὰ σᾶς δείξω τὴν κυψέλη µου. 
Νὰ δῆτε μὲ τί ἀρχιτεκτονικὴ ἐργάζονται οἱ μέλισσες, ἐνῶ δὲν ἔχουν οὔτε ἀρχιτέκτονα 
οὔτε ἐργολάβο! Εὔχομαι νὰ δουλέψετε καὶ ἐσεῖς σωστά, πνευματικά, νὰ Φτιάξετε 
πνευματικὴ κυψέλη, νὰ βγάζη µέλι πνευματικό, νὰ ἔρχωνται οἱ λαϊκοὶ νὰ τρῶνε καὶ 
νὰ γλυκαίνωνται πνευματικά. 

- Τί σηµαίνει, Γέροντα, αὐτὸ ποὺ λέει ὁ Ψαλμωδός: «Ἀνθρώπους καὶ κτήνη 
σώσεις, Κύριε»1; 

-Ἐννοεῖ ὅτι ὁ Θεὸς βοηθάει καὶ τὰ ζῶα. Πόσοι Ἅγιοι εἶναι προστάτες τῶν 
ζώων! Ἀλλὰ καὶ τί τραβᾶνε τὰ καημένα! Ἐμεῖς οὔτε μιὰ ἑβδομάδα δὲν θὰ μπορούσαμε 
νὰ κάνουμε τὴν ὑπακοὴ ποὺ κάνουν αὐτὰ στὸν ἄνθρωπο. Ἂν τὰ ταΐῖσουν, τὰ τάισαν' 
διαφορετικὰ μένουν νηστικά. Ἂν δὲν κάνουν αὐτὸ ποὺ θέλει τὸ ἀφεντικό τους, τὰ 
χτυποῦν. Καὶ τί κόπο κάνουν, χωρὶς νὰ περιμένουν κανέναν μισθό. Ἐμεῖς ἕνα «Κύριε 
ἐλέησον» νὰ ποῦμε, Παράδεισο έχουµε νὰ λάβουμε. Μικρὸ πράγµα εἶναι αὐτό; Μᾶς 
πέρασαν ἑπομένως καὶ στὴν ἀκτημοσύνη καὶ στὴν ὑπομονὴ καὶ στὴν ὑπακοή. 

Ὅλα νὰ τὰ παρακολουθῆτε, γιατὶ ὅλα βοηθοῦν. Παρατηρῷ τὰ μυρμήγκια 
πόσο Φιλότιμα ἐργάζονται, χωρὶς νὰ ἔχουν ἐπιστάτη. Ἐγὼ δὲν βρῆκα σὲ κανέναν 
ἄνθρωπο τὴν λεπτότητα ποὺ εἶδα στὰ μυρμήγκια. Τὰ νέα μυρµηγκάκια πᾶνε καὶ 
κουβαλοῦν στὴν Φωλιὰ ξυλάκια καὶ ἕνα σωρὸ ἄλλα ἄχρηστα πράγματα, ἐπειδὴ 
ἀκόμη δὲν ξέρουν τί πρέπει νὰ Φέρουν. Τὰ παλιὰ μυρμήγκια τὰ ἀφήνουν νὰ τὰ 
κουβαλήσουν, χωρὶς νὰ τοὺς κόβουν τὴν προθυμία, καὶ μετὰ τὰ βγάζουν ἔξω ἀπὸ τὴν 
Φωλιά. Ὕστερα, σιγὰ-σιγὰ τὰ νέα βλέπουν τί κουβαλοῦν τὰ παλιὰ καὶ μαθαίνουν τί 
πρέπει νὰ φέρνουν. Ἂν ήμασταν ἐμεῖς, θὰ λέγαμε: «Ἔλα ἐδῶ ἐσύ, τί εἶναι αὐτὰ ποὺ 
κουβαλᾶς; Πέταξέτα γρήγορα ἔξω!». 

Τὰ ζῶα τὰ ἔκανε ὁ Θεός, γιὰ νὰ ἐξυπηρετῆται ὁ ἄνθρωπος, ἀλλὰ καὶ γιὰ νὰ 
παραδειγµατίζεται. Ὁ ἄνθρωπος, ἂν εἶναι ἄνθρωπος, ἀπὸ ὅλα ὠφελεῖται. 


Ὁ ὍὌλετ, τὸ φιλότιμο πουλὶ 


Στὸ τελευταῖο σας γράμμα” μοῦ εἴχατε στείλει μιὰ εἰκόνα μὲ τὸν Ἀδὰμ καὶ τὰ 
ζώα στὸν Παράδεισο. Σκέφθηκα Λοιπὸν νὰ σᾶς στείλω κι ἐγὼ μὲ τὴν σειρά µου 
ζωγραφισμένο ἕνα πουλί, τὸν πιὸ στενό µου Φίλο, γιατί, ἂν σᾶς ἕστελνα 
ζωγραφισμένο ἕνα Φίδι, νομίζω, θὰ σᾶς ἔπιανε Φόβος. Τὸν έχω ὀνομάσει Όλετ, ποὺ 
σηµαίνει στὰ ἀραβικὰ «παιδί»1. Μένει στὸ ραχώνι!ά, πεντακόσια µέτρα μακριὰ ἀπὸ τὸ 


10 Τὸ µελίσσι εἶχε μπῆ ἀπὸ τὶς τρύπες τοῦ κλειστοῦ παντζουριοῦ καὶ εἶχε φτιάξει τὴν 
κυψέλη του ἀνάμεσα στὸ κλειστὸ παντζούρι καὶ στὸ τζάμι. Ὁ Γέροντας εἶχε συνέχεια κλειστὸ 
αὐτὸ τὸ παράθυρο τοῦ κελλιοῦ του καὶ τραβηγµένη τὴν κουρτίνα. (Συνέβη στὸ Ἡσυχαστήριο 
τὸν Ἰούνιο τοῦ 1993). 

πψαλμ.οο,7. 

2 Τὸ γράμμα τὸ εἶχαν στείλει στὸν Γέροντα ἀδελφὲς τοῦ Ἡσυχαστηρίου τὴν ἄνοιξη τοῦ 
ος, 

1Τὸ πουλὶ αὐτὸ ἦταν ἕνας κοκκινολαίµῆς. 

ἨΡαχώνι: Λόφος, βουναλάκι. 

Καλύβι µου!. Κάθε µεσηµέρι τοῦ πηγαίνω καλούδια καὶ Φιλεύματα. Μόλις τοῦ δίνω 
κάτι νὰ φάη, παίρνει λίγο καὶ φεύγει. Ἐγὼ τὸ φωνάζω νὰ ἔρθη, ἀλλὰ αὐτὸ Φεύγει καὶ 
σὲ λίγο ἔρχεται κρυφὰ ἀπὸ πίσω καὶ κρύβεται κάτω ἀπὸ τὴν ζακέτα µου. Ὅταν πάω 
νὰ φύγω, μὲ ξεπροβοδίζει σὲ ἀπόσταση ἑκατὸ µέτρων περίπου, κι ἐγώ, γιὰ νὰ μὴ 
συνεχίση νὰ ἔρχεται ἀπὸ πίσω µου καὶ κουρασθή, τοῦ ἀφήνω κανένα ψίχουλο, γιὰ νὰ 
ἀπασχοληθῆ, καὶ φεύγω γρήγορα, γιὰ νὰ μὲ χάση. 

Τώρα τελευταῖα ἄφησε τὴν ἄσκηση καὶ ζητάει καλοπέραση!... Οὔτε σπασμένο 
ρύζι τρώει οὔτε βρεγμένο παξιµάδι, ἀλλὰ µόνο σκουληκάκια, ποὺ θέλει νὰ τὰ βάζω 
στό... πιάτο -- στὴν χούφτα µου --καὶ νὰ ἀνεβαίνη ἐκεῖ νὰ τρώη. Πρόοδος! 

Εἶναι µέρες ποὺ πανηγυρίζω μὲ τὸν Όλετ καὶ τὴν συντροφιά του. Μπορεῖ νὰ 
πῆ κανείς: «Γιατί κάνεις ἐξαιρέσεις στὸν Όλετ,; Γιατί δὲν κάνεις τὸ ἴδιο καὶ μὲ τὰ ἄλλα 
πουλιά;». Ἁπαντω: «Ὅταν φωνάζω τὸν Ὄλετ νὰ ἔρθη, φέρνει µαζί του καὶ ἄλλα 
πουλιά, φίλους του, τὰ ὁποῖα τρέχουν ἀμέσως στὸ φαῖ, ἐνῶ ὁ Ὄλετ ἔρχεται ἀπὸ 
ὑπακοὴ καὶ ἀπὸ ἀγάπη. Ἀκόμη καὶ ὅταν εἶναι νηστικός, κάθεται ἀρκετὴ ὥρα µαζί µου 
καὶ ξεχνάει τὸ Φαγητό' ἐγὼ τοῦ τὸ θυµίζω. Καὶ τώρα ποὺ καλωσύνεψε ὁ καιρὸς καὶ 
βρίσκει ζουζούνια νὰ φάη, ὅταν τὸ φωνάζω, πάλι ἔρχεται, γιὰ τὴν ὑπακοή, ἐνῶ εἶναι 
χορτάτο καὶ δὲν τὸ ἀναγκάζει ἡ πεῖνα. Ἐ, πῶς νὰ μὴν τὸ χαίρεσαι περισσότερο ἀπὸ τὰ 
ἄλλα πουλιὰ αὐτὸ τὸ φιλότιμο πουλάκι;». 

Πολλὲς φορὲς μοῦ ἔρχεται ἀπὸ τὴν πολλή µου ἀγάπη νὰ τὸ σφίξω µέσα στὴν 
χούφτα µου, ἀλλὰ φοβᾶμαι µήπως κάνω σὰν τὴν μαϊμοῦ ποὺ ἀπὸ ἀγάπη σφίγγει τὰ 
παιδιά της καὶ τελικὰ τὰ πνίγει. Γι αὐτὸ σφίγγω τὴν καρδιά µου καὶ τὸ χαίρομαι ἀπὸ 
µακριά, γιὰ νὰ μὴν τὸ βλάψωϊν. 

Μιὰ µέρα ἄργησα νὰ πάω στὸ ραχώνι καὶ ὁ Ὄλετ, ἐπειδὴ φυσοῦσε πολύ, εἶχε 
λουφάξει ἀπὸ νωρίς. Ἄφησα τὸ Φαγητό του καὶ ἔφυγα, χωρὶς νὰ τὸν δω. Τὴν ἄλλη 
μέρα ξεκίνησα νὰ πάω πολὺ νωρίς, γιατὶ ἀνησύχησα µήπως τὸ ἔφαγε κανένα γεράκι. 
Αὐτό, ὅταν εἶδε τὸ πρωὶ τὸ φΦαγητὸ ποὺ τοῦ εἶχα ἀφήσει ἀποβραδίς, «τὸ πείραξε ὁ 
λογισμὸς» καὶ κατέβηκε στὰ μισὰ τοῦ δρόμου καὶ μὲ περίµενε. Ὅταν μὲ εἶδε, ἔκανε 
σὰν τρελλὸ ἀπὸ τὴν χαρά του. Τοῦ ἔδινα νὰ Φφάη, ἀλλὰ αὐτὸ περισσότερο ἤθελε 
συντροφιὰ παρὰ φαγητό. Τὸ θαυμάζω γιὰ τὴν ἄσκησή του καὶ γιὰ τὴν ἀγάπη ποὺ 
ἔχει καθὼς καὶ γιὰ τὴν εὐγνωμοσύνη του. Εὐχεσθε νὰ μιμηθῶ τὶς ἀρετές του. 

Πιστεύω νὰ μὴν ἔχετε παράπονο σᾶς τὰ εἶπα ὅλα, χωρὶς νὰ πάρω τὴν 
συγκατάθεση τοῦ Ὄλετ. Ἐλπίζω νὰ μὴν τὸν στενοχωρήσω, μιὰ ποὺ δὲν θὰ γίνουν 
γνωστὰ ἔξω... Έχετε τοὺς χαιρετισμοὺς τοὺς δικούς του καὶ τοὺς δικούς µου τοὺς 
πολλούς. 

Στὸ Καλύβι µου ὄχι µόνον τὰ πετούµενα πουλάκια ἀλλὰ ὅλα τὰ ζῶῷα ποὺ 
ἔρχονται ἐκεῖ -- τσακάλια, λαγοί, νυφίτσες, χελῶνες, σαῦρες, Φίδια -- χορταίνουν ἀπὸ 
τὴν ὑπερχείλιση τῆς ἀγάπης µου καὶ χορταίνω κι ἐγώ, ὅταν χορταίνουν αὐτά, καὶ ὅλοι 


1Τὸ Καλύβι τοῦ Τιμίου Σταυροῦ. 
1 Ἡ σχέση τοῦ Γέροντα μὲ τὰ ζώα δὲν ἦταν μιὰ ἐκδήλωση ζωοφιλίας ἀλλὰ έκφραση 
«ἐλεήμονος καρδίας», τῆς ὁποίας ἡ ἀγάπη ξεχυνόταν πρὸς ὅλη τὴν κτίση. 


Ἁγ. Παϊσίου Ἁγιορείτου «ΛΟΓΟΙ Ε’ «ΠΓιάθη καὶ Ἀρετὲς» -126- 


μαζί, «τὰ Θηρία καὶ πάντα τὰ κτήνη, ἑρπετὰ καὶ πετεινὰ πτερωτά»", «αἰνοῦμεν, 
εὐλογοῦμεν καὶ προσκυνοῦμεν τὸν Κύριον»"δ. 


ΤΡΙΤΟ ΜΕΡΟΣ - ΑΡΧΟΝΤΙΑ ΚΑΙ ΦΙΛΟΤΙΜΟ 


«Ὅπου ὑπάρχει ἀρχοντιά, 
ὑπάρχει τὸ ἀθόρυρο, 
ὑπάρχει ἡ ἀφάνεια, 
γι αὐτὸ ἐκεῖ ἀναπαύεται ὁ Χριστὸς 
καὶ ἐκεῖ ὑπάρχει ἡ εὐλογία τοῦ Χριστοῦ». 


7 Ψαλμ. 148, 10. 
18 Ἀπὸ τὴν ὀγδόη Ὠδὴ (Ύμνος τῶν Ἁγίων Τριῶν Παίδων). Βλ. Ὡρολόγιον τὸ Μέγα, ἔκδ. 
«Ἀποστολικῆς Διακονίας», Ἀθήνα Ἠ2001, σ. 76. 

ΚΕΦΑΛΑΙΟ 1 - Ἀρχοντιά, τὸ μεγαλεῖο τοῦ Θεοῦ 
Τί εἶναι ἀρχοντιὰ 


-Γέροντα, τί νὰ προσέξουμε περισσότερο τὴν Μεγάλη Σαρακοστή; 

-Τὴν ἀρχοντιά, τὴν πνευματικὴ ἀρχοντιά. 

-Γέροντα, ἡ Μεγάλη Σαρακοστὴ δὲν εἶναι περισσότερο περίοδος µετανοίας; 

- Αρχοντιὰ-άρχοντιά, γιὰ νὰ δικτυωθητε μὲ τὸν Χριστό, ἀλλιῶς δὲν γίνεται 
προκοπή. Ἂν ξέρατε τί δίνει ἡ ἀρχοντιά, θὰ τὴν κυνηγούσατε μέρα-νύχτα: οὔτε θὰ 
κοιµόσασταν. Ἂν ἀναλύση κανεὶς τὴν πνευματικὴ ἀρχοντιά, θὰ δῆ ἐκεῖ µέσα 
κρυμμένο τὸ μµεγαλεῖο τοῦ Θεοῦ! 

-Γέροντα, τί εἶναι ἀκριβωῶς ἡ ἀρχοντιά; 

- Αρχοντιὰ πνευματικὴ εἶναι ἡ πνευματικὴ ἀνωτερότητα, εἶναι ἡ θυσία. Μιὰ 
ἀρχοντικὴ ψυχἠ ἔχει ἀπαιτήσεις µόνον ἀπὸ τὸν ἑαυτό της καὶ ὄχι ἀπὸ τοὺς ἄλλους. 
Θυσιάζεται γιὰ τοὺς ἄλλους, χωρὶς νὰ περιµένη ἀνταμοιβή. Ἐεχνάει ὅτι δίνει καὶ 
θυμᾶται ἀκόμη καὶ τὸ παραμικρὸ ποὺ τῆς δίνεται. Έχει Φιλότιμο, ἔχει ταπείνωση καὶ 
ἁπλότητα, ἔχει ἀνιδιοτέλεια, τιµιότητα..., ὅλα τὰ ἔχει. Ἔχει καὶ τὴν µεγαλύτερη χαρὰ 
καὶ τὴν πνευματικὴ ἀγαλλίαση. 

Ἡ πνευματικὴ ἀρχοντιὰ ἔχει Χάρη Θεοῦ, εἶναι - πῶς νὰ τὸ πῶ; -- μιὰ θεϊκὴ 
ἰδιότητα. Ὅπου ὑπάρχει ἀρχοντιά, ὑπάρχει τὸ ἀθόρυβο, ὑπάρχει ἡ ἀφάνεια, γι αὐτὸ 
ἐκεῖ ἀναπαύεται ὁ Χριστὸς καὶ ἐκεῖ ὑπάρχει ἡ εὐλογία τοῦ Χριστοῦ. 


Ἡ πνευματικὴ ἀρχοντιᾶ εἶναι πνευµατικἡ δικαιοσύνη 


- Γέροντα, ἡ πνευματικὴ ἀρχοντιὰ εἶναι ἀνώτερη ἀπὸ τὴν πνευματικὴ 
δικαιοσύνη; 

- Ἡ πνευματικὴ ἀρχοντιὰ ἔχει πνευματικὴ δικαιοσύνη καὶ ἡ πνευματικὴ 
δικαιοσύνη ἔχει πνευματικὴ ἀρχοντιὰ ἤ, καλύτερα, ἡ ἀρχοντιὰ εἶναι πνευματικὴ 
δικαιοσύνη. Γι αὐτό, τὸν ἄνθρωπο ποὺ ἔχει πνευματικὴ ἀρχοντιά, δὲν τὸν πιάνει ὁ 
νόμος -- «δικαίοις νόμος οὐ κείται»!. Ἕνας τέτοιος ἄνθρωπος προτιµάει νὰ σκοτωθῆ 
παρὰ νὰ σκοτώση. 

-Γέροντα, ὅταν μοῦ ζητοῦν νὰ κάνω μιὰ δουλειά, ἀμέσως σκέφτομαι ὅτι ἔχω 
καὶ ἄλλες δουλειὲς νὰ κάνω καὶ ἀντιδρω. 

- Ἂν ἀποκτήση κανεὶς ἀρχοντιά, ὅλα αὐτὰ τὰ ξεπερνάει. Δὲν βάζει τὴν 
λογική, γιατὶ ἡ ἀρχοντιὰ εἶναι ἔξω τῆς λογικῆς. Ἐσεῖς πηγαίνετε νὰ τακτοποιήσετε τὰ 
πράγµατα μὲ τὴν ἀνθρώπινη λογική, μὲ τὴν κοσμικὴ δικαιοσύνη. Ποῦ εἶναι ἡ 
πνευματικὴ δικαιοσύνη; Δὲν ἔχω πεῖ ὅτι, ὅσο πιὸ πνευματικὸς εἶναι ὁ ἄνθρωπος, τόσο 
λιγώτερα δικαιώµατα ἔχει σ αὐτὴν τὴν ζωή; ὅτι ὁ πνευματικὸς ἄνθρωπος µόνο δίνει 
καὶ ποτὲ δὲν ζητάει νὰ πάρη; 


1Ρλ. Α΄ Τιμ. 1, 9. 

- Γιατί ὅμως, Γέροντα, στὸ Εὐαγγέλιο λέει: «Ὁ αἰτῶν λαμβάνει καὶ ὁ ζητῶν 
εὑρίσκει»2; 

-Ἄλλο εἶναι ἐκεῖνο. Ἀλλά, καὶ ὅταν ζητάη κανεὶς ἀπὸ τὸν Θεὸ κάτι γιὰ τὸν 
ἑαυτό του, τὸ ὁποῖο δὲν ἔχει ἀγάπη γιὰ τοὺς ἄλλους, πάλι γιὰ τὸ βόλεμά του 
φροντίζει. Ἐνῶ, ὅταν λ.χ. μιὰ μάνα ζητάη ἀπὸ τὸν Θεὸ νὰ γίνη καλὰ τὸ παιδίτης ἢ νὰ 
έρθουν βολικὰ τὰ πράγµατα στὴν οἰκογένειά της, αὐτὸ δὲν εἶναι γιὰ τὸν ἑαυτό της, 
ἀλλὰ γιὰ τὸ καλὸ τοῦ σπιτιοὺ. Νά, ἡ Χαναναία ποὺ ἀναφέρει τὸ Εὐαγγέλιο» δὲν 
ζητοῦσε τίποτε γιὰ τὸν ἑαυτό της. Ἔτρεχε πίσω ἀπὸ τὸν Χριστὸ καὶ Τὸν παρακαλοῦσε 
νὰ βοηθήση τὴν κόρη της ποὺ εἶχε δαιμόνιο. Πλησίασαν τότε οἱ Ἀπόστολοι τὸν Χριστὸ 
καὶ Τοῦ εἶπαν: «Κάνε αὐτὸ ποὺ σοῦ ζητάει, γιὰ νὰ μὴν τρέχη ἀπὸ πίσω µας καὶ 
φωνάζει». Ἀλλὰ Ἐκεῖνος τοὺς ἀπάντησε: «Οὐκ ἀπεστάλην εἰ μὴ εἰς τὰ πρόβατα τὰ 
ἀπολωλότα οἴκου Ἰσραήλ»3". Ἡ Χαναναία ὅμως συνέχισε νὰ ζητάη βοήθεια, ὁπότε ὁ 
Χριστὸς γύρισε καὶ τῆς εἶπε: «Οὐκ ἔστι καλὸν λαβεῖν τὸν ἄρτον τῶν τέκνων καὶ βαλεῖν 
τοῖς κυναρίοις»». Κι ἐκείνη Τοῦ ἀπάντησε: «Ναί, Κύριε, ἀλλὰ καὶ τὰ σκυλάκια τρῶνε 
ἀπὸ τὰ ψίχουλα ποὺ πέφτουν ἀπὸ τὰ τραπέζια τῶν κυρίων τους». Καὶ τότε ὁ Χριστὸς 
τῆς εἶπε: «Γιὰ τὸν λόγο σου αὐτὸν ἡ κόρη σου ἔγινε καλά». Εἴδατε τί πίστη εἶχε, τί 
ταπείνωση, τί ἀρχοντιά, τί ἀνωτερότηταί! Ἂν εἶχε ἐγωισμό, θὰ ἔλεγε στὸν Χριστό: «Δὲν 
τὸ περίµενα ἀπὸ σένα νὰ μὲ κάνης καὶ σκυλί Ἔχασα πᾶσαν ἰδέαν!» καὶ θὰ έφευγε μὲ 
ἀντίδραση! Θὰ εἶχε καὶ ἀναπαυμένο τὸν λογισμό τῆς ὅτι φέρθηκε πολὺ σωστά, πολὺ 
δίκαια. Μπορεῖ καὶ νὰ ἔλεγε: «Ἀπορῶ πῶς τόσος κόσμος κάθεται καὶ τὸν ἀκούει!»... 

-Γέροντα, ἡ πίστη της τὴν βοήθησε; 

-Ἡ ἀρχοντιά της τὴν βοήθησε καὶ εἶχε τέτοια πίστη. Δὲν εἶχε καθόλου ἰδέα 
γιὰ τὸν ἑαυτό της οὔτε εἶχε καμμιὰ ἀπαίτηση. Εἶχε καὶ καλὸ λογισμό: «Ἀφοῦ ἔτσι εἶπε 
ὁ Θεὸς γιὰ τὸν λαὸ τοῦ Ἰσραήλ, κάτι ξέρει. Ἐμεῖς ἀνήκουμε σὲ ἄλλο ἔθνος». 


Πῶς ἀποκτιέται ἡ ἀρχοντιὰ 


--Γέροντα, πῶς θὰ ἀποκτήσω ἀρχοντιά; 

-Νὰ κινῆσαι ταπεινά, μὲ καθαρὸ Φιλότιμο καὶ πάντα νὰ θυσιάζεσαι. Νὰ 
καλλιεργήσης τὴν πνευματικὴ εὐαισθησία. Νὰ δέχεσαι ήρεμα τὴν ἐνόχληση τοῦ 
ἄλλου καὶ νὰ χαίρεσαι ποὺ ἐνοχλεῖσαι καὶ δὲν ἐνοχλεῖς. Γιατὶ εἶναι μερικοὶ ποὺ δὲν 
τοὺς ἀπασχολεῖ ἂν ἐνοχλοῦν' τοὺς ἀπασχολεῖ µόνο νὰ μὴν τοὺς ἐνοχλοῦν. Άλλοι δὲν 
θέλουν οὔτε αὐτοὶ νὰ ἐνοχλοῦν, ἀλλὰ οὔτε καὶ νὰ τοὺς ἐνοχλοῦν. Ἄλλοι πάλι λένε: 
«Εἶμαι εὐαίσθητος, δὲν μπορῶ οὔτε μιὰ κουβέντα νὰ σηκώσω», αὐτοὶ ὅμως στοὺς 
ἄλλους λένε κουβέντες. Τί εὐαισθησία εἶναι αὐτή; Ἡ λαμπικαρισµένη εὐαισθησία ἔχει 
ἀρχοντιά. 

-Ἂν κάποιος, Γέροντα, ἔχη ἐλαττώματα, ἀλλὰ ἀγωνίζεται νὰ ἀποκτήση τὴν 
ἀρχοντιά, θὰ βοηθηθη; 

-Ἡ ἀρχοντιὰ θὰ διώξη τὰ ἐλαττώματα. 


2Ματθ. 7, δ' Λουκ. 11, 10. 

3ῬΏλ. Ματθ. 15, 21-25: Μάρκ. 7, 24-90. 
4λΜατθ. 15, 24. 

δλΜατθ. 15, 26. 

6Ρλ. Ματθ. 15, 27-2δ' Μάρκ. 7, 28-29. 

-Γέροντα, ἡ πνευματικὴ ἐλευθερία εἶναι ἡ ἁπαλλαγὴ ἀπὸ τὰ πάθη; 

-Ἡ πνευματικὴ ἐλευθερία εἶναι ἡ ἀρχοντιὰ ποὺ λέω ὅτι πρέπει νὰ ἔχετε. Καὶ 
γιὰ νὰ ἔχη ὁ ἄνθρωπος ἀρχοντιά, πρέπει νὰ μὴν ὑπάρχουν µέσα του κατώτερα πάθη, 
µικρότητες κ.λπ. Στὶς µικρότητες δὲν βρίσκεται ὁ Θεός, γιατὶ ὁ Θεὸς εἶναι φύσει 
ἀγαθός. 

-Γιὰ νὰ ἀγαπήσω, Γέροντα, τὴν κακοπάθεια, πάλι στὴν ἀρχοντιὰ πρέπει νὰ 
δουλέψω; 

- Ἀχ, ἀκόμη δὲν ἔχετε καταλάβει τί θὰ πῆ ἀρχοντιά! Ἡ ἀρχοντιὰ ἔχει καὶ 
λεβεντιὰ µέσα, γιατὶ τότε δουλεύει ἡ καρδιά. Γιὰ νὰ καταλάβετε τὴν ἀρχοντιά, 
σκεφθῆτε τὸν Χριστό: τί κράτησε ὁ Χριστὸς γιὰ τὸν Ἑαυτό Του; Τίποτε. Ὅλα τὰ έδωσε. 
Θυσιάστηκε καὶ ὅλο θυσιάζεται γιὰ ὅλους µας. Μᾶς δίνει τὴν ἀγάπη Του, μᾶς παίρνει 
τὶς ἁμαρτίες µας. Ἐμεῖς, ἀντίθετα, θέλουμε νὰ μαζεύουµε ἀγάπη. Σκεφθῆτε ἀκόμη τί 
κάνουν καὶ οἱ καλοὶ γονεῖς' θυσιάζονται συνέχεια γιὰ τὰ παιδιά τους, παρόλο ποὺ 
μπορεῖ νὰ Φφᾶνε καὶ κλωτσιὲς ἀπὸ τὰ παιδιά τους. Καὶ νὰ ξέρουν τί τοὺς περιμένει, 
πάλι θυσιάζονται. Τὸ ἴδιο κάνουν καὶ τὰ ζῶα καὶ τὰ πουλιά. Τὸ χελιδόνι φροντίζει τὰ 
µικρά του, ἀλλὰ καὶ τὰ χελιδονάκια, ὅταν μεγαλώσουν, θὰ φροντίσουν τὰ µικρά τους' 
έτσι τὰ δημιούργησε ἡ ἀρχοντικὴ ἀγάπη τοῦ Θεοῦ. 


Μὲ τὴν ἀρχοντιᾶ ὁ ἄνθρωπος ἔχει ἐπαφὴ μὲ τὸν Θεὸ 


-Πῶς συγγενεύει, Γέροντα, ὁ ἄνθρωπος μὲ τὸν Θεό; 

-Ὅλη ἡ βάση εἶναι νὰ ἀποκτήση ὁ ἄνθρωπος τὴν πνευματικὴ ἀρχοντιά. Τότε 
συγγενεύει μὲ τὸν Θεό. 

-Γέροντα, μπορεῖ μιὰ ἀδελφὴ νὰ κάνη στὸ κελλί της πνευματικὰ καὶ ὕστερα 
νὰ μὴν έχη κουράγιο νὰ βοηθήση σὲ μιὰ κοινὴ ἐργασία; 

-Τί πνευματικά”; εἰς βάρος τῶν ἄλλων; Δηλαδὴ νὰ κοπιάζη ὁ ἄλλος κι ἐγὼ νὰ 
κάνω πνευματικά; Μὰ αὐτὸ δὲν εἶναι πνευματικό, ἰδίως γιὰ ἕναν νέο. Ὁ νέος πρέπει 
νὰ κοιτάξη πῶς νὰ βοηθήση ἕναν ἡλικιωμένο. Ἄντε τώρα, ὁ νέος νὰ κάνη δῆθεν 
πνευματικὰ καὶ ἕνας γέρος νὰ ζορίζεται νὰ βγάλη πέρα τὴν δουλειά! Ἔχει θυσία 
αὐτό; Έχει ἀρχοντιά; Νὰ µελετήσω, νὰ κάνω πνευματικὰ καὶ νὰ ἀφήσω γιὰ τοὺς 
ἄλλους τὶς δουλειές; Αὐτὰ εἶναι κούφια πράγµατα! Πολλὲς ψυχὲς δὲν ἔχουν ἀκόμη 
συλλάβει τὸ νόηµα τῆς πνευµατικῆς ζωῆς. Τὴν ἀλλοίωση τὴν ἀρχοντικὴ δὲν τὴν 
έχουν γευθῆ: σκέφτονται τὸν ἑαυτότους. 

Στὴν δυσκολία δίνει ἐξετάσεις ὁ ἄνθρωπος. Θυμᾶμαι, μιὰ φορὰ στὸ Κοινόβιοδ 
μοῦ εἶχαν πεῖ νὰ µείνω στὸ κελλὶ καὶ νὰ εἶμαι σὲ τελεία ἀκινησία, γιατὶ ἔβγαζα 
συνέχεια αἷμα. Κάποια στιγμὴ βλέπω ἀπὸ τὸ παράθυρο ἕνα γεροντάκι, τὸν πορτάρη, 
νὰ παιδεύεται νὰ σχίση μὲ τὸ τσεκούρι ἕνα κούτσουρο, γιὰ νὰ τὸ βάλη στὸ τζάκι. Αὐτὸ 
τὸ γεροντάκι εἶχε πρόβλημα μὲ τὰ ἔντερα καὶ εἶχε, τὸ καηµένο, συνέχεια αἱμορραγίες: 
εἶχε τελείως ἐξαντληθηῆ. Νὰ σκεφθῆτε κοιμόταν μὲ τὰ παπούτσια, γιατὶ δὲν εἶχε 
κουράγιο νὰ τὰ λύνη καὶ νὰ τὰ δένη. Πετάγομαι, πιάνω τὸ τσεκούρι, χτυπῶ μιὰ-δυὸ τὸ 


7” Πνευματικά: Ἡ πνευματικὴ ἐργασία ποὺ κάνει ὁ μοναχὸς στὸ κελλί του (εὐχὴ μὲ τὸ 
κομποσχοίνι, µετάνοιες, πνευματικὴ µελέτη κ.λπ.). 
ἱὉ Γέροντας µόνασε στὴν Ἱερὰ Μονὴ Ἐσφιγμένου ἀπὸ τὸ 1958 µέχρι τὸ 1955. 

κούτσουρο, τὸ σχίζω, καὶ νά, μετὰ βγῆκε τὸ αἷμα ἀπὸ τὸ στόμα µου. Κατάλαρες; Οὔτε 
κἂν σκέφθηκα τὴν κατάστασή µου" δὲν ὑπολόγισα καθόλου τὸν ἑαυτό µου. 

Ἀρχοντιὰ πνευματική! Τίποτε ἄλλο δὲν συγκινεῖ τὸν Θεὸ ὅσο ἡ ἀρχοντιά! 
Εἶναι ὁ δέκτης τῆς θείας Χάριτος. Πόσο ἁπλὰ καὶ εὔκολα εἶναι τὰ πράγµατα καὶ πόσο 
δύσκολα τὰ κάνουμε! Σὲ ὅλα χρειάζεται ἀρχοντιὰ πνευματική. Ἅμα κανεὶς δὲν τὸ 
καταλάβη αὐτό, μπορεῖ νὰ κάνη τρεῖς ἀγρυπνίες τὴν ἑβδομάδα, τρία τριήµερα τὸν 
μήνα, νὰ προσεύχεται ὧρες, νὰ διατηρῆ καὶ τὴν σωματική του ἁγνότητα, ἀλλὰ ὅλα 
αὐτὰ νὰ εἶναι ἄχρηστα. Δὲν λέω ἐγὼ ὅτι δὲν χρειάζεται νὰ τὰ κάνη αὐτά, ἀλλὰ νὰ 
Φφροντίση νὰ ἀποκτήση τὸ κυριώτερο ἀπὸ ὅλα: τὴν πνευματικὴ ἀρχοντιά, ποὺ εἶναι ἡ 
ψυχικὴ ἁγνότητα. Νὰ μὴν ὑπάρχη µέσα του ἰδιοτέλεια, θέλημα, ἐγωισμός, 
ἀνθρωπαρέσκεια κ.λπ., γιὰ νὰ ἀναπαύεται ὁ Θεός. Ὅταν δὲν ὑπάρχουν αὐτά, ὑπάρχει 
ψυχικὴ ἁγνότητα καὶ ἀπὸ ἐκεῖ καὶ πέρα, καὶ νὰ μὴν προσεύχεται ὁ ἄνθρωπος, 
συγγενεύει μὲ τὸν Θεό, εἶναι ἑνωμένος μὲ τὸν Θεό. 

Μόνο μὲ τὴν ἀρχοντιὰ ἔχει ὁ ἄνθρωπος τὸ κουμπὶ γυρισµένο στὴν ἴδια 
συχνότητα μὲ τὸν Θεὸ καὶ ἔχει ἐπαφὴ μὲ τὸν Θεό, ἐργάζεται στὴν συχνότητα τοῦ 
Θεοῦ: διαφορετικὰ τὸ κουμπὶ εἶναι γυρισµένο σὲ ἄλλον σταθμό. Γι αὐτὸ κοιτάξτε νὰ 
ἀλλάξετε κεραία... Ὑπάρχουν κεραῖες κάθετες καὶ ὁριζόντιε. Οἱ κάθετες 
ω«κάθονται» στὸν ἑαυτό τους καὶ δὲν ἔχουν καλὴ ἐπαφή, εὔκολα χάνουν τὴν 
ἐπικοινωνία! Ἐνῶ οἱ ὁριζόντιες κεραῖες τεντώνονται, γι αὐτὸ ἔχουν µεγάλη ἐμβέλεια 
καὶ πιάνουν καὶ τὰ ἀσθενικὰ κύματα. Θέλω νὰ πῶ ὅτι αὐτὸς ποὺ «κάθεται» στὸν 
ἑαυτό του, δὲν ἔχει ἐλευθερωθῆ ἀπὸ τὸν ἑαυτό του, δὲν ἔχει ἀρχοντιά, γι αὐτὸ δὲν 
ἔχει οὔτε Χάρη Θεοῦ οὔτε θεῖο φωτισμό. 


Ὁ ἄνθρωπος ἢ θὰᾷ γίνη ἀρχοντόπουλο ἡ θὰ µείνη κακορρίζικος 


-Γέροντα, ζηλεύω, μµαλώνω καὶ φέρομαι ἀδιάκριτα. 

- Σοῦ λείπει ἡ πατερική, ἡ πνευματική, ἀρχοντιά, καὶ ἑπόμενο εἶναι νὰ 
µαλώνης. Κοίταξε νὰ ἀποκτήσης πνευματικὴ ἀρχοντιά, γιὰ νὰ ἀποκτήσης καὶ 
διάκριση. Ἀλλά, γιά πές µου τί λογισμοὶ ἀνέβηκαν καὶ κατέβηκαν, ὅταν δὲν ἔστειλα 
καὶ σ ἐσένα μικρὴ εἰκονίτσα ὅπως στὶς ἄλλες ἀδελφὲς καὶ τί σκέφτηκες, ὅταν ἔλαβες 
τὴν ἄλλη φορὰ τὴν µεγαλύτερη; Κάνε καὶ ἕναν πνευματικὸ λογαριασμό, νὰ ρίξω κι 
ἐγὼ μιὰ ματιὰ καί, ἂν εἶναι σωστός, θὰ σοῦ φτιάξω ἕνα ξυλόγλυπτο Ἅγιον Ὄρος καὶ 
θὰ σοῦ τὸ στείλω ἀπὸ τὸ Ἅγιον Ὄρος. Εἶχα ξεκινήσει νὰ Φτιάχνω ἕνα μὲ τὰ 
μοναστήρια, τὶς πέτρες, τὰ δρομάκια, τὰ καλντερίµια.. Ἠταν περίπου εἴκοσι 
ἑκατοστά, µισοέτοιµο, ἀλλὰ μοῦ τὸ πῆραν κάποια παιδιά. Τὸ ἤθελαν γιὰ εὐλογία καὶ 
ἐπέμεναν νὰ τοὺς τὸ δώσω. 

-Γέροντα, θὰ ἦταν πολὺ καλὰ παιδιά... 

-Ἅμα ἦταν πολὺ καλὰ παιδιά, θὰ εἶχαν ἀρχοντιὰ καὶ δὲν θὰ τὸ ζητοῦσαν μὲ 
τέτοια ἀπαίτησηή! Τοὺς εἶπα: «Νὰ τὸ τελειώσω! πῶς νὰ σᾶς τὸ δώσω µισό;». Ἐκεῖνα 
ἐπέμεναν: «Όχι, δῶσ᾽ το µας ἔτσι! Τί νὰ παιδευτῆς νὰ τὸ τελειώσης»! Κατάλαρες; Μὲ 
διευκόλυναν! Τί κόσμος ὑπάρχεί... Νὰ φαντασθῆτε κάποιος μοῦ ζήτησε τὸ µάτι µου 
γιὰ εὐλογία. 

-Σοβαρά, Γέροντα; 

- Ναί, σοβαρά! Νὰ τοῦ δώσω τὸ µάτι µου γιὰ εὐλογία! Ἠταν καμμιὰ 
τριανταριὰ χρονῶν, εἶχε χάσει τὸ φῶς του καὶ θὰ ἔκανε μιὰ ἐγχείρηση. Τὸν εἶχαν 
Φέρει στὸ Καλύβι. Τὸν λυπήθηκα, τὸν πόνεσα τόσο, ποὺ τοῦ εἶπα: «Κοίταξε, μὴ 
στενοχωριέσαι, ἂν τυχὸν δὲν πετύχη ἡ ἐπέμβαση, θὰ σοῦ δώσω τὸ δικό µου μάτι. 
Ἐμένα μοῦ Φθάνει τὸ ἕνα, γιὰ νὰ ἐξυπηρετοῦμαι». Ἠρθε μετὰ ἀπὸ Λίγο καιρό, 
χαρούμενος, γιατὶ πέτυχε ἡ ἐγχείρηση καὶ ἔβλεπε καλὰ καὶ μὲ τὰ δυό του µάτια καὶ 
μοῦ λέει: «Ἠρθα, νὰ μοῦ δώσης τὸ µάτυ! «Καλά, τοῦ λέω, ἀφοῦ βλέπεις τώραί!». «Ὅχι, 
τὸ θέλω γιὰ εὐλογία», μοῦ λέει. Πάλι τὸν πόνεσα, ἀλλὰ αυτὴν τὴν φορὰ τὸν πόνεσα 
ποὺ δὲν εἶχε ἴχνος ἀρχοντιᾶς! Άλλος πόνος αὐτός... 

- Γέροντα, πρόσεξα ὅτι, ὅταν κάνω κάτι ποὺ θὰ τὸ ἐκτιμήσουν, τὸ κάνω μὲ 
περισσότερη ὄρεξη. 

- Βέρεις τί μοῦ θύμισες τώρα; Ἕνα κακόµοιρο κοριτσάκι, τὴν Σπυριδούλα. 
Ἕνας σιδερᾶς τὸ εἶχε βάλει νὰ φυσάη μὲ τὸ φυσερὸ τὸ καµίνι καὶ τοῦ ἔλεγε συνέχεια: 
«Ῥύσα-φύσα, Σπυριδούλα, καὶ θὰ σοῦ πάρω καινούργιο φουστάνι». Κι ἐκεῖνο τὸ 
Φουκαριάρικο, ἐπειδὴ τοῦ ἔταξε καινούργιο φουστάνι, ζοριζόταν' σήκωνε τὰ χεράκια 
του καὶ Φυσοῦσε μὲ τὸ φυσερὸ τὰ κάρβουνα! Κατάλαβες; Ἂν δὲν ἀποκτήσης ἀρχοντιά, 
σὰν τὴν Σπυριδούλα θὰ εἶσαι. Ὁ ἄνθρωπος ἢ θὰ γίνη ἀρχοντόπουλο ἢ θὰ µείνη 
κακορρίζικος. 

-Γέροντα, ἔχω τὸν λογισμὸ ὅτι δὲν μὲ βοηθᾶτε ὅσο τὶς ἄλλες ἀδελφές. 

-Ἂν καὶ σοῦ ἔχω δώσει πολλά, καὶ ἀπὸ μακριὰ καὶ ἀπὸ κοντά, κάθε Φορὰ ποὺ 
ἐρχόμουν ἀπὸ τὸ Ἅγιον Ὄρος, Φαίνεται δὲν τὰ κράτησες' τὰ ἔχεις σπαταλήσει καὶ 
τώρα εἶσαι σὰν ἀπογοητευμένη ζητιάνα ποὺ ἔχασε ὅτι μάζεψε. Τί νὰ σὲ κάνω; Θὰ 
εὔχωμαι σύντομα νὰ γίνης πλούσια τοῦ Χριστοῦ, γιὰ νὰ φύγης ἀπὸ τὴν καλύβα μὲ 
τοὺς τενεκέδες καὶ νὰ εἶσαι πλέον ἀρχοντοπούλα τοῦ Χριστοῦ. 


Πολὺ μὲ συγκινοῦν οἱ ἄνθρωποι ποὺ ἔχουν ἀρχοντιά. Ὅποιος ἔχει ἀρχοντιά, 
χωρὶς νὰ μὲ ρωτήση -- οὔτε κι ἐγὼ τὸν ρωτάω --, μπαίνει μόνος του µέσα µου καὶ 
κοινοβιάζει στὴν καρδιά µου καὶ τὸν μεταφέρω µαζί µου καὶ τὸν χαίρομαι ἀπὸ κοντά, 
ὅσο μακριὰ κι ἂν βρίσκεται σωματικά. 

ΚΕΦΑΛΑΙΟ 2- Φιλότιμο, ἡ πολὺ-πολὺ εὐγνώμων ἀγάπη 
Οἱ φιλότιμοι εἶναι ἀρχοντικὲς ψυχὲς 


-Τί εἶναι Γέροντα, τὸ φιλότιμο; 

- Τί λέει τὸ λεξικό; Ἡ λέξη «φιλότιμο» δὲν ὑπάρχει σὲ καμμιὰ ἄλλη γλὠσσα. 
Βλέπεις, οἱ Ἕλληνες μπορεῖ νὰ ἔχουν µερικὰ κουσούρια, ἀλλὰ ἔχουν καὶ δύο δώρα 
ἀπὸ τὸν Θεό: τὸ φιλότιμο καὶ τὴν Λλεβεντιά’ ὅλα τὰ πανηγυρίζουν. 

Νὰ σᾶς πῶ λοιπὸν τί λέει τὸ δικό µου λεξικό: Φιλότιμο εἶναι τὸ εὐλαβικὸ 
ἀπόσταγμα τῆς καλωσύνης: ἡ πολὺ-πολὺ εὐγνώμων ἀγάπη ποὺ εἶναι ὅλο καλωσύνη 
καὶ ταπείνωση. Εἶναι ἡ λαμπικαρισµένη ἀγάπη τοῦ ταπεινοῦ ἀνθρώπου ποὺ δὲν βάζει 
καθόλου τὸν ἑαυτό του σὲ ὅτι κάνει καὶ ἡ καρδιά του εἶναι γεμάτη πνευματικὴ 
λεπτότητα, εὐαισθησία καὶ εὐγνωμοσύνη πρὸς τὸν Θεὸ καὶ πρὸς τὶς εἰκόνες τοῦ Θεοῦ, 
τοὺς συνανθρώπους του. 

Οἱ Φφιλότιμοι λειώνουν ἐσωτερικὰ ἀπὸ εὐγνωμοσύνη πρὸς τὸν Θεό, τὴν ὁποία 
ἐκδηλώνουν μὲ κάθε πνευματικὸ τρόπο, σὰν παιδιὰ τοῦ Θεοῦ. Ἐπειδὴ κινοῦνται στὸν 
οὐράνιο χῶρο τῆς δοξολογίας, δέχονται μὲ χαρὰ καὶ τὶς δοκιμασίες. Δοξάζουν τὸν Θεὸ 
γι αὐτές, ὅπως καὶ γιὰ τὶς εὐλογίες, καὶ δέχονται συνέχεια τὴν εὐλογία τοῦ Θεοῦ. 

Οἱ Φιλότιμοι εἶναι ἀρχοντικὲς ψυχές. Ὑποφέρουν καὶ ἀπὸ τὴν παραμικρὴ 
καλωσύνη ποὺ τοὺς κάνουν οἱ ἄλλοι καὶ προσπαθοῦν νὰ τὴν ἀνταποδώσουν, ἀλλά, 
ὅτι κι ἂν κάνουν, ποτὲ δὲν αἰσθάνονται ὅτι μπόρεσαν νὰ τὴν ἀνταποδώσουν καὶ ποτὲ 
δὲν τὴν ξεχνοῦν. 

- Αὐτός, Γέροντα, ποὺ ἀγαπάει πραγματικὰ τὸν εὐεργέτη του φανερώνει ὅτι 
ἔχει φιλότιμο; 

- Αὐτὸς ποὺ ἀγαπάει µόνον τὸν εὐεργέτη του δὲν κάνει τίποτε. Ἀλλὰ 
δυστυχῶς σήµερα οὔτε αὐτὸ τὸ φιλότιμο ὑπάρχει σπάνια βρίσκεις ἄνθρωπο νὰ ἔχη 
εὐγνωμοσύνη. Παλιά, τί φιλότιμο εἶχαν οἱ ἄνθρωποι! Μοῦ ἔλεγαν οἱ γονεῖς µου ὅτι 
ἕνας Αὐστριακὸς βιομήχανος, ποὺ ἦταν στὰ Άδανα, γλύτωσε τὸν πατέρα µου ἀπὸ 
τοὺς Τούρκους. Μετὰ χρεωκόπησε ὁ καηµένος καὶ τὸ θεωροῦσε προσβολἠὴ νὰ καθήση 
στὰ Ἄδανα, ἀλλὰ οὔτε ἤθελε νὰ γυρίση στὴν Αὐστρία. Τότε ὁ πατέρας µου, ποὺ δὲν 
εἶχε ξεχάσει ποτὲ ὅτι τοῦ εἶχε σώσει τὴν ζωή, τὸν πῆρε στὸ σπίτι στὰ Φάρασα καὶ τὸν 
γηροκόμησαν. 

-Τὸ φιλότιμο, Γέροντα, ἔχει κάποιο ὅριο; 

- Όχι, δὲν ἔχει ὅριο. Εἶναι μιὰ συνεχἠς µεγάλη παλαβομάρα... Πνευματικὴ 
παλαβομάρα! 

-Χρειάζεται, Γέροντα, διάκριση στὸ φιλότιμο; 

-Τὸ φιλότιμο έχει καὶ διάκριση καὶ εὐαισθησία καὶ ἀρχοντιά... Ὅλα τὰ ἔχει... 
Ὁ Φιλότιμος, κουτὸς δὲν εἶναι: ἀδικημένος μπορεῖ νὰ εἶναι, ἀλλὰ ἔχει τὸν Χριστὸ µέσα 
του, γιατὶ ὁ πιὸ ἀδικημένος εἶναι ὁ Χριστός. 


Τὸν φιλότιμο ἀγώνα µας χαίρεται ὁ Χριστὸς 


--Πέστε µου κάτι, Γέροντα, γιὰ τὸν ἀγώνα µου. 

-Παλληκαριά, λεβεντιά, φιλότιμο! Μὲ Φιλότιμο νὰ ἐργάζεσαι στὸν Χριστό. 
Καὶ ὁ Χριστὸς στὴν ψυχἠ ποὺ ἔχει καλὴ διάθεση, ἀγωνιστικὸ πνεῦμα καὶ Φιλότιμο 
ἐργάζεται ἀθόρυβα. 

- Γέροντα, γιατί δὲν γεµίζω ἀπὸ τὴν προσευχή, ἐνῶῷ Φροντίζω νὰ εἶμαι 
συνεπὴς στὰ πνευματικά µου καθήκοντα; 

-ΈἘ, πῶς νὰ γεµίσης; Ἔτσι θὰ γεµίσης; Θέλει γύρισμα τὸ κουμπὶ ἀλλοῦ. 
Ἐξέτασε νὰ δῆς πόσο δουλεύεις στὴν πνευματικὴ ζωὴ μὲ τὴν λογικὴ καὶ πόσο μὲ τὴν 
καρδιά’ πόσο κινεῖσαι ἀπὸ τὴν εὐρωπαϊκὴ συνέπεια καὶ πόσο ἀπὸ τὸ ὀρθόδοξο 
Φιλότιμο. Αὐτὸ ποὺ λέμε «συνέπεια», μερικὲς φορὲς εἶναι ἐγωισμὸς καὶ μᾶς κλέβει. 
Νὰ φανῶ συνεπής, γιὰ νὰ δείξω στοὺς ἄλλους ὅτι εἶμαι σὲ ὅλα ἐντάξει. Τότε ὅμως ἡ 
ζωή µου γίνεται μιὰ µεγάλη ἀταξία πνευματική. Νὰ κινῆσαι παντοῦ μὲ Φιλότιμο, 
γιατὶ σ᾿ αὐτὴν τὴν συχνότητα κινοῦνται ὁ Χριστός, ἡ Παναγία, οἱ Ἅγιοι... Χωρὶς 
φιλότιμο δὲν ἔρχεται ἡ θεία Χάρις. 

-Γέροντα, ἡ διαρκὴς ἐγρήγορση κουράζει; 

-Κουράζει, ὅταν µπαίνη ὁ ἐγωισμός, γιατὶ τότε ὁ ἄνθρωπος πιέζει τὸν ἑαυτό 
του. Ὅταν ὅμως µπαίνη τὸ φιλότιμο, ὁ ἀγώνας γίνεται μὲ τὴν καρδιά, καὶ τότε δὲν 
κουράζει, γιατὶ τὸν γλυκαίνει τὸ φιλότιμο. Ἐσύ, νομίζω, ζορίζεσαι λίγο στὸν ἀγώνα 
σου, γιατὶ λές: «πρέπει νὰ κάνω ἐκεῖνο καὶ ἐκεῖνο», ἔτσι μὲ μιὰ πειθαρχία" καί, χωρὶς 
νὰ τὸ καταλαβαίνης, μπαίνει καὶ ὁ ἐγωισμός: «Νὰ τὸ κάνω, γιὰ νὰ ἁγιάσω». Νὰ κάνης 
τὸν ἀγώνα σου, ὄχι γιὰ νὰ ἁγιάσης, ἀλλὰ γιὰ νὰ χαρη ὁ Χριστός. Ἂν δούλευες, γιὰ νὰ 
χαρη ὁ Χριστός, θὰ ἦταν ἁπαλὸς ὁ ἀγώνας σου καὶ θὰ εἶχες µέσα σου θεία παρηγοριά. 
Τώρα ὁ ἀγώνας σου εἶναι σκληρὸς καὶ δὲν ἔχει παρηγοριά. Ὁ Χριστὸς εἶναι στοργικὸς 
Πατέρας καὶ ὄχι τύραννος. Τὸν φιλότιμο ἀγώνα µας χαίρεται ὁ Χριστός. 

Ὅταν ὁ ἄνθρωπος ἀγωνίζεται πνευματικὰ μὲ Φιλότιμο, νιώθει ἐσωτερικὴ 
ἀγαλλίαση, γιατὶ ὁ Θεὸς τοῦ δίνει πνευματικὴ εὐχαρίστηση. Βέβαια ὁ Φιλότιμος ποτὲ 
δὲν ἀγωνίζεται γιὰ τὴν ἀνάπαυση καὶ τὴν εὐχαρίστηση. Κι ἂν δὲν τοῦ δώση ὁ Θεὸς 
καὶ τὸν Παράδεισο, δὲν θὰ τὸν πειράξη, γιατὶ δὲν λέει; «νὰ ἀγωνισθωῶ, γιὰ νὰ πάω 
στὸν Παράδεισο, γιὰ νὰ περνάω καλὰ καὶ νὰ μὴν ὑποφέρω στὴν κόλαση», ἀλλὰ ἀπὸ 
φιλότιμο δὲν ἁμαρτάνει, γιατὶ δὲν θέλει νὰ πάη στὴν κόλαση καὶ νὰ πληγώση τὸν 
Ευεργέτη του Χριστό. Κι ἂν ὁ Χριστὸς τοῦ πῆ ὅτι καὶ στὸν Παράδεισο θὰ ἔχη μαρτύρια 
κ.λπ., πάλι θὰ θέλη νὰ πάη ἐκεῖ γιὰ τὸν Χριστό. 


Ὁ ἐχθρὸς τοῦ φιλότιμου εἶναι ἡ φιλαυτία 


-Ὁ ἄνθρωπος, Γέροντα, ποὺ ἔχει φιλότιμο, ἔχει πάντα καὶ αὐταπάρνηση; 

-Ἂν εἶναι καθαρὸ τὸ Φιλότιμο ποὺ ἔχει, ἔχει αὐταπάρνηση. Ὅσο βγάζει ὁ 
ἄνθρωπος τὸν ἑαυτό του ἀπὸ τὴν ἀγάπη του, τόσο περισσότερο Φιλότιμο ἀποκτάει. 
Ὅπου ὑπάρχει Φιλαυτία, δὲν ὑπάρχει φιλότιμο, γιατὶ ὁ ἐχθρὸς τοῦ Φιλότιμου εἶναι ἡ 
Φιλαυτία. 

-Τέροντα, παρόλο πού, ἂν χρειασθῆ, δουλεύω μὲ φιλότιμο δώδεκα-δεκατρεῖς 
ὧρες, ἀντιδρώ, ἂν μοῦ ζητηθη νὰ κάνω κάτι ἄλλο ποὺ δὲν τὸ ἔχω προγραμματισμένο. 

-Νὰ μὴν τὸ λὲς αὐτὸ Φιλότιμο. Ὅποιος ἔχει φιλότιμο δὲν ἀντιδρᾶ, ὅταν τοῦ 
ζητοῦν βοήθεια, οὔτε λέει πόσο δουλεύει. Στὸ Κοινόβιο ποὺ ἤμουν, ὅποιος ἔκανε τὴν 
πιὸ πολλὴ δουλειὰ κρυβόταν. Μάζευε ἕνας ἀδελφὸς δυὸ τσουβάλια ἐλιὲς καὶ ἔλεγε ὅτι 

μάζεψε ἕνα καλαθάκι καὶ ὅτι ὁ ἄλλος μάζεψε πολλὰ τσουβάλια. Αὐτὸ εἶναι ἀγάπη. 
Ἐδῶ ρωτᾶς: «Ποιά ἀδελφὴ μάζεψε τὶς ἐλιές;». «Ἐγώ», σοῦ λέει ἡ ἄλλη. Ἔ, καλύτερα νὰ 
μὴν τὶς μάζευε. Ἂν ξεκινήσατε γιὰ τὸν Μοναχισμµό, γιὰ νὰ πάρετε ἐπαίνους, κρίμα 
στὰ ναῦλα σας. 

-Γέροντα, ὅταν βλέπω νὰ ἔχουμε πολλὴ δουλειά, ἐμένα μὲ πιάνει πανικὸς καὶ 
ζορίζομαι. 

- Ἐγώ, ἂν ἤμουν στὴν θέση σου, θὰ ζόριζα τὸν ἑαυτό µου νὰ βγάλω καὶ τὴν 
δουλειὰ τῆς ἄλλης. Ὅταν µάθαινα µαραγκός, τὸ ἀφεντικὸ εἶχε πάρει καὶ ἕνα ἄλλο 
παιδὶ γιὰ βοηθὸ ποὺ ἦταν µεγαλύτερο ἀπὸ µένα καὶ πιὸ γεμάτο, ἀλλὰ ἦταν 
τεµπέλικο. Μᾶς ἔδινε δουλειὰ τὸ ἀφεντικὸ καὶ ἐκεῖνο καθόταν. «Τί; ἐγὼ θὰ κάνω 
πλούσιο τὸν µάστορα;», ἔλεγε καὶ δὲν ἔκανε τίποτε! «Βρέ, κοίταξε, τοῦ ἔλεγα, ἂν 
θέλης νὰ µάθης τὴν τέχνη, δούλεψεί». Τίποτε ἐκεῖνοί Ὁπότε ἔβγαζα καὶ τὴν δική του 
τὴν δουλειά. «Τοὐλάχιστον, τοῦ ἔλεγα, κάθησε ἐπάνω στὸν πάγκο νὰ πατᾶς τὰ 
σανίδια, κι ἐγὼ νὰ τὰ σχίζω, γιατὶ εἶναι χασομέρι νὰ τὰ σφίγγω καὶ νὰ τὰ ξεσφίγγω μὲ 
τὸν σφιγκτήρα». Μποροῦσα νὰ πω: «Ἔβγαλα τὴν δουλειά µου, εἶμαι ἐντάξει» καὶ νὰ 
᾿οθῇ τὸ ἀφεντικὸ νὰ τοῦ πῆ: «Τί ἔκανες ἐσύ; Πῶς αὐτὸς ποὺ εἶναι καὶ πιὸ ἀδύνατος 
ἀπὸ σένα ἔβγαλε τόση δουλειά;». Ἂν τὸν µάλωνε, δὲν θὰ στενοχωριόµουν; Νὰ 
καµάρωνα ποὺ θὰ έπαιρνα ἐγὼ ἕναν έπαινο καὶ ἐκεῖνος ἕνα µάλωμα; αὐτὸ ἐμένα θὰ 
μὲ βοηθοῦσε; Καὶ τελικὰ ἀδίκησε τὸν ἑαυτό του, γιατὶ δὲν ἔμαθε τὴν τέχνη καὶ μετὰ 
δούλευε μὲ τὸν κασμᾶ. Ὁ Φιλότιμος ἄνθρωπος, ὅπου κι ἂν βρεθῆ, θὰ κάνη προκοπή, 
γιατὶ θὰ ἐργασθῆ Φιλότιμα. Ἐνῶ ὁ ἄνθρωπος ποὺ δὲν καλλιεργεῖ τὸ φιλότιμο ποὺ τοῦ 
χάρισε ὁ Θεός, ὅ,τι κι ἂν κάνη, ἀνεπρόκοπος θὰ εἶναι. 

Βλέπαμε παλιὰ τὰ καημένα τὰ ζῶῴα, καὶ τὰ βόδια καὶ τὰ ἄλογα, ὅταν στὸ 
ζευγάρι τὸ ἕνα ἦταν Φιλότιμο καὶ τὸ ἄλλο δὲν τραβοῦσε, ζοριζόταν τὸ φιλότιμο καὶ 
ἔσερνε καὶ τὸ ἄλλο. Καὶ τελικὰ ἐκεῖνο ποὺ δὲν εἶχε φιλότιμο κατέληγε στὸν χασάπη. 
Ἕνα βουβάλι ξέρετε πόσο τὸ εἶχα πονέσει Ζεύαμε τρία ζώα µαζί, κι ἐκεῖνο τὸ 
καηµένο, παρόλο ποὺ δὲν ἦταν καὶ τόσο δυνατό, ζοριζόταν νὰ προχωρήση καὶ 
τραβοῦσε καὶ τὰ ἄλλα δύο. Ὅσο ζοριζόταν, τόσο γινόταν μούσκεμα στὸν ἱδρώτα. Ἂν 
μᾶς παρουσιάση κανένα τέτοιο ζῶο ὁ Χριστὸς μεθαύριο καὶ μᾶς πῆ: «δῆτε αὐτό, 
σβάρνιζε καὶ τὰ ἄλλα δύο' ἐσεῖς τί κάνατε;», τί θὰ ποῦμε; Ἀχ µωρέ, πάρτε το στὰ 
ζεστά! Ἡ πνευματικὴ ζωὴ εἶναι λεβεντιά. Σᾶς δίνονται τόσες δυνατότητες! 


Οἱ φιλότιμοι ἔχουν λεπτὴ συνείδηση καὶ βοηθιοῦνται ἀπὸ τὸν Θεὸ 


-Γέροντα, ὅποιος ἔχει φιλότιμο τὸ καταλαβαίνει ὁ ἴδιος; 

--Ἐσὺ ἔχεις; Αὐτὸ φαίνεται, εὐλογημένη! Λίγο-πολὺ καταλαβαίνει κανεὶς τὸν 
ἑαυτό του, πληροφορεῖται, γιατὶ ἔχει ἐσωτερικὴ ἀνάπαυση καὶ εἰρήνη. Ἀλλὰ καὶ 
ὅποιος ἔχει Φιλότιμο δὲν καυχᾶται, δὲν λέει «ἐγὼ ἔχω Φιλότιμο», γιατὶ πάντα 
σκέφτεται: «Πρέπει νὰ κινοῦμαι μὲ περισσότερο Φιλότιμο». 

Ὁ Φιλότιμος ἄνθρωπος ἔχει εἰλικρίνεια, δὲν ὑπολογίζει τὸν ἑαυτό του, εἶναι 
ἁπλός, ἔχει ταπείνωση. Ὅλα αὐτὰ δίνουν ἀνάπαυση καὶ στὸν ἴδιο, ἀλλὰ εἶναι αἰσθητὰ 
καὶ στὸν ἄλλον' ἔχει καὶ ἐπικοινωνία ἐσωτερικὴ μὲ τὸν ἄλλον καὶ τὸν καταλαβαίνει. 
Καὶ νὰ τοῦ Λές, ἐνῶ πονᾶς, «εἶμαι πολὺ καλά», γιὰ νὰ μὴ στενοχωρεθή, ἐκεῖνος 
καταλαβαίνει ὅτι πονᾶς καὶ προσπαθεῖ νὰ μὴ σὲ κουράση. Καὶ ἄλλος, ἐνῶ σὲ βλέπει 

νὰ μὴν ἔχης κουράγιο, νὰ ζαλίζεσαι, ἐπειδὴ θέλει νὰ σὲ ἀπασχολήση, σοῦ λέει: «Σὲ 
βλέπω, Γέροντα, πιὸ καλὰ ἀπὸ κάθε ἄλλη φορά, σὲ βλέπω ὑγιέστατο!». Καὶ νὰ εἶχε 
τοὐλάχιστον κανένα σοβαρὸ πρόβλημα, θὰ ἦταν κάπως δικαιολογηµένος. Ἀντιθέτως 
ὁ Φιλότιμος, καὶ νὰ ἔχη ἀνάγκη, λέει: «Γέροντα, µόνον τὴν εὐχή σου νὰ μοῦ δώσης, νὰ 
μὴ σὲ ἀπασχολῶ». Τὸν κρατῶ καὶ βουρκώνουν τὰ µάτια του. «Νὰ φύγω, Γέροντα, λέει, 
νὰ φύγω, κουρασμµένο σὲ βλέπω». Ἐ, αὐτὸς πῶς νὰ μὴ δεχθῆ θεία βοήθεια; 

Ὑπάρχουν ἄνθρωποι ποὺ ἀπὸ τὸ Φιλότιμο ποὺ ἔχουν ἀμέσως καταλαβαίνουν 
τί βοηθάει καὶ τί εὐχαριστεῖ τὸν ἄλλον, μὲ τὴν καλὴ ἔννοια, γιατὶ σκέφτονται 
συνέχεια τὸν ἄλλον καὶ ὄχι τὸν ἑαυτό τους. Μερικοί, ἐνῶ δὲν μὲ γνωρίζουν, 
καταλαβαίνουν ἀπὸ τί ἔχω ἀνάγκη' μοῦ στέλνουν κανένα δεµατάκι καὶ ἔχουν µέσα 
ἀκριβῶς ὅτι μοῦ χρειάζεται. Τὸ δέµα τους σοῦ δίνει νὰ καταλάβης ὅλον τὸν ἐσωτερικό 
τους κόσµο. Βλέπεις τὴν λεπτή τους συνείδηση νὰ εἶναι ἁπλωμένη στὸ κάθε πράγμα. 

-Γέροντα, στὸ Καλύβι σας μερικὲς φορὲς καταφέρνουν καὶ σᾶς βλέπουν αὐτοὶ 
ποὺ εἶναι Λίγο ἀναιδεῖς καὶ ἐπιμένουν. 

-λΝαί, ἀλλὰ ἀνταμείβονται οἱ φιλότιμοι ποὺ ἀπὸ λεπτότητα δὲν θέλουν νὰ μὲ 
ἀνησυχήσουν. Τὴν ἄλλη φορὰ ἠρθε ἐδῶ νὰ μὲ δῆ ἕνας οἰκογενειάρχῆς. Τὸν εἶδα καὶ 
χωριστά, τὸν εἶδα καὶ μὲ τὴν γυναίκα του καὶ μὲ τὰ παιδιά του. Μετὰ ἀπὸ δυὸ-τρεῖς 
μέρες ξαναηρθε. Ἐκείνη τὴν ὥρα έβλεπα κάποιον ἄλλον καὶ ἔξω περίμενε μιὰ κοπέλα 
ποὺ εἶχε έρθει ἀεροπορικῶς ἀπὸ τὴν Ἀθήνα, γιὰ νὰ μὲ ρωτήση γιὰ ἕνα θέµα ποὺ τὴν 
ἀπασχολοῦσε. «Μπορῶ νὰ ἁπασχολήσω τὸν Γέροντα γιὰ πέντε λεπτά;», τῆς εἶπε, κι 
ἐκείνη τοῦ ἔδωσε τὴν σειρά της. Περίμενε µιάµιση ὥρα, γιὰ νὰ βγῆ ὁ κύριος ποὺ τῆς 
ζήτησε νὰ τοῦ δώση τὴν σειρά της µόνο γιὰ ..πέντε λεπτά. Ὅταν βγῆκε, εἶχε ἔρθει ἡ 
ὥρα νὰ Φύγη γιὰ τὸ ἀεροδρόμιο, ὁπότε ἡ καηµένη μοῦ εἶπε: «Δῶσε µου τὴν εὐχή σου, 
Πάτερ, ἦρθα ἀπὸ τὴν Ἀθήνα, νὰ σὲ συμβουλευθῶ γιὰ ἕνα πρόβλημα ποὺ ἔχω, ἀλλὰ 
τώρα δὲν προλαβαίνω: εἶχα πάρει ἄδεια ἀπὸ τὴν δουλειά µου γιὰ λίγες ὧρες καὶ 
πρέπει νὰ φύγω, γιὰ νὰ μὴ χάσω τὸ ἀεροπλάνο». Ἔ, πῶς νὰ τὴν ξεχάσω αὐτὴν τὴν 
ψυχή! Τελικὰ µόνον μὲ τὸν ἀρχοντικὸ τρόπο βοηθιέται ὁ ἄνθρωπος ἀπὸ τὸν Θεό. 

-Γέροντα, ὅταν ὁ φιλότιμος ζῆ μὲ δύσκολους ἀνθρώπους, δὲν ταλαιπωρεῖται; 

--Σκοπὸς εἶναι νὰ δείξη τὸ Φιλότιμό του στοὺς ἀνάποδους ἀνθρώπους. Τὸ 
Εὐαγγέλιο λέει: «Εἰ ἀγαπᾶτε τοὺς ἀγαπῶώντας ὑμᾶς, ποία ὑμῖν χάρις ἑστίρ»!. 

Οἱ Φιλότιμοι καὶ εὐαίσθητοι ἀδικοῦνται ἑκουσίως ἀπὸ τὶς παραχωρήσεις ποὺ 
κάνουν ἀπὸ ἀγάπη στοὺς ἄλλους ἢἡ ἀπὸ τὴν πονηρία τῶν ἄλλων, ἀλλὰ ποτὲ δὲν 
περιμένουν οὔτε ἐπιδιώκουν νὰ δικαιωθοῦν σ᾿ αὐτὴν τὴν μάταιη ζωή. Σὲ τούτη τὴν 
ζωὴ οἱ Φφιλότιμοι τὰ πληρώνουν ὅλα, ἀλλὰ λαμβάνουν καὶ τὴν βοήθεια τοῦ Θεοῦ, καὶ 
στὴν ἄλλη ζωὴ θὰ ἔχουν µεγάλο µισθὀ. 


1/ουκ. 6, 22. 

ΤΕΤΑΡΤΟ ΜΕΡΟΣ -ΠΑΙΔΙΑ ΤΗΣ ΑΓΑΙΠΙΗΣ ΚΑΙ ΤΗΣ ΤΑΙΠΕΙΝΩΣΕΟΩΣ 
Ἁπλότητα καὶ Καθαρότητα 
Πίστη καὶ Ἐλπίδα 
Ὑπομονὴ - Χαρὰ - Διάκριση 


«Μόνον κοντὰ στὸν Χριστὸ βρίσκει κανεὶς 
τὴν πραγματική, τὴν γνήσια χαρά, 
γιατὶ µόνον ὁ Χριστὸς δίνει χαρὰ 
καὶ παρηγοριὰ πραγματική». 

ΚΕΦΑΛΑΙΟ Ί1 - Ἡ ἁπλότητα καὶ ἡ καθαρότητα 
Ἡ ἁπλότητα, τὸ πρώτο παιδὶ τῆς ταπεινώσεως 


Τὸ πρῶτο παιδὶ τῆς ταπεινώσεως εἶναι ἡ ἁπλότητα. Καὶ ὅταν ὑπάρχη στὸν 
ἄνθρωπο ἁπλότητα, ὑπάρχει καὶ ἀγάπη, θυσία, καλωσύνη, Φιλότιμο, εὐλάρεια. Ὁ 
ἁπλὸς ἄνθρωπος ἔχει καθαρότητα ψυχῆς καὶ μιὰ ἀπερίεργη ἐμπιστοσύνη στὸν Θεό. 
Ἡ ἁπλότητα ἦταν ἡ κατάσταση τοῦ Ἀδὰμ πρὸ τῆς πτώσεως, ποὺ τὰ ἔβλεπε ὅλα ἁγνὰ 
καὶ καθαρά, γιατὶ ἦταν ντυμένος μὲ τὴν Χάρη τοῦ Θεοῦ. 

-Γέροντα, ὅταν λένε: «ἐν τῇ ἁπλότητι ἡ χάρις», ἐννοοῦν τὴν θεία Χάρη; 

- Φυσικά. Ὁ ἁπλὸς καὶ ἀπονήρευτος ἄνθρωπος, ἐπειδὴ ἔχει ταπείνωση, 
δέχεται τὴν Χάρη ἀπὸ τὸν Θεό, ὁ Ὁποῖος εἶναι ἁπλὸς καὶ φύσει ἀγαθός. 

-Γέροντα, μπορεῖ κανεὶς νὰ κινῆται ἁπλὰ καὶ νὰ ἔχη ὑπερηφάνεια; 

- Αὐτὸ δὲν γίνεται. Στὸν ἄνθρωπο ποὺ ἔχει πραγµατικὴ ἁπλότητα δὲν 
ὑπάρχει ὑπερηφάνεια. 

- Μπορεῖ, Γέροντα, κάποιος νὰ μιμῆται μερικὲς ἐκδηλώσεις τοῦ ἁπλοῦ 
ἀνθρώπου, χωρὶς νὰ ἔχη πραγμµατικὴ ἁπλότητα; 

- Ναί, καὶ κάνοντας τὸν ἁπλό, νὰ πετυχαίνη αὐτὸ ποὺ θέλει! Ὅποιος 
παριστάνει τὸν ἁπλό, γιὰ νὰ πετύχη κάτι, µέσα σ᾿ αὐτὴν τὴν ἁπλότητα ὑπάρχει ἡ πιὸ 
χονδρὴ πονηριά. Εἶναι σὰν νὰ φοράη ἕνας γέρος καλτσάκια μικροῦ παιδιοῦ, γιὰ νὰ 
τοῦ κάνουν τὰ χατίρια ποὺ κάνουν σ᾿ ἕνα παιδί Ἐνῶ, ὅποιος έχει πραγματικὴ 
ἁπλότητα, ἔχει καὶ εὐθύτητα καὶ διάκριση. 


Ἅλλο ἁπλότητα καὶ ἄλλο ἀναίδεια 


--Γέροντα, μερικὲς φορὲς νομίζω ὅτι κινοῦμαι μὲ ἁπλότητα, ἀλλὰ μοῦ λένε ὅτι 
κινήθηκα μὲ ἀναίδεια. Πῶς θὰ ξεχωρίσω τὴν ἁπλότητα ἀπὸ τὴν ἀναίδεια; 

- Ἅλλο ἁπλότητα καὶ ἄλλο ἀναίδεια. Ἡ ἀναίδεια ἀναπαύει τὸν ἄνθρωπο 
κοσμικά. Φέρεται κανεὶς μὲ ἀναίδεια καὶ ἱκανοποιεῖ τὸν ἐγωισμό του. Σοῦ λέει: «Τὸν 
έβαλα τὸν ἄλλον στὴν θέση του». Αὐτὸ δίνει μιὰ ἱκανοποίηση κοσμική, ποὺ δὲν 
ἀναπαύει τὸν ἄνθρωπο πραγματικά. Ἐνῶ ἡ ἁπλότητα ἀναπαύει πνευματικά: ἀφήνει 
στὴν καρδιὰ μιὰ ἁπαλάδα. 

- Γέροντα, μοῦ λένε ὅτι φέρομαι μὲ ἐπιπολαιότητα, ἐγὼ ὅμως νομίζω ὅτι 
κινοῦμαι ἁπιλά. 

- Κοίταξε' ὅταν λέμε «ἁπλότητα», δὲν ἐννοοῦμε νὰ Φέρεται κανεὶς ἀνόητα. 
Ἐσὺ τὰ μπερδεύεις. Μιλᾶς χωρὶς νὰ σκέφτεσαι καὶ νομίζεις ὅτι κινεῖσαι ἁπλά. Ἔχεις 
λίγη φυσικὴ ἁπλότητα, σοῦ λείπει ὅμως ἡ σύνεση καί, ἐνῶ στὰ μυαλὰ δὲν εἶσαι παιδί, 
Φφέρεσαι σὰν παιδί. Εὐτυχῶς ποὺ οἱ ἀδελφὲς σὲ γνωρίζουν καὶ δὲν σὲ παρεξηγοῦν. 

- Μπορεῖ, Γέροντα, ἕνας ἄνθρωπος νὰ εἶναι πραγματικὰ ἁπλὸς καὶ ὅμως ἡ 
συμπεριφορά του νὰ πειράζη τοὺς ἄλλους; 

-Ἂν κάποιος λέη ἢ κάνη κάτι μὲ πραγµατικὴ ἁπλότητα, καὶ παρεξηγήσιµο νὰ 
εἶναι, δὲν παρεξηγεῖται ὁ ἄλλος, γιατὶ ὁ ἁπλὸς ἔχει Χάρη Θεοῦ καὶ δὲν προκαλεῖ. Ἐνῶ 
κάποιος ποὺ δὲν ἔχει ἁπλότητα καὶ σοῦ μιλάει μὲ εὐγένεια κοσμική, σοῦ σπάζει τὰ 
κόκκαλα. 

«Γίνεσθε ὡς τὰ παιδία»! 


-Γέροντα, ποιά εἶναι ἡ φΦυσικὴ ἁπλότητα; 

- Ἡ Φφυσικὴ ἁπλότητα εἶναι ἡ ἁπλότητα ποὺ ἔχει ἕνα μικρὸ παιδί. Τὸ παιδί, 
ὅταν κάνη μιὰ ἀταξία, τὸ µαλώνεις καὶ κλαίει. Ἂν μετὰ τοῦ δώσης ἕνα αὐτοκινητάκι, 
πόει, τὰ ξεχνάει ὅλα. Δὲν ἐξετάζει γιατί προηγουμένως τὸ µάλωσες καὶ ὕστερα τοῦ 
έδωσες τὸ αὐτοκινητάκι, ἐπειδὴ ὁ μικρὸς δουλεύει μὲ τὴν καρδιά, ἐνῶ ὁ μεγάλος 
δουλεύει μὲ τὴν λογική. 

-Γέροντα, ὑπάρχουν καὶ μεγάλοι ποὺ ἔχουν στὴν φύση τους μιὰ ἁπλότητα. 
Αὐτὸ εἶναι ἀρετή; 

- Ναί, ἀλλὰ ἣ Φφυσικὴ ἁπλότητα - ὅπως καὶ ὅλες οἱ φυσικὲς ἀρετὲς -- 
χρειάζεται λαμπικάρισµα. Ὁ φύσει ἁπλὸς ἄνθρωπος ἔχει ἀκακία, καλωσύνη κ.λπ., 
ἔχει ὅμως καὶ τὶς παιδικὲς πονηρίες. Μπορεῖ λ.χ. νὰ μὴ σκεφθῆ κακὸ γιὰ τὸν διπλανό 
του, ἀλλά, ἂν πρέπη νὰ διαλέξη ἀνάμεσα σὲ δυὸ πράγµατα, θὰ πάρη τὸ καλύτερο γιὰ 
τὸν ἑαυτό του καὶ θὰ ἀφήση τὸ χειρότερο στὸν ἄλλον. Εἶναι σὰν ἕνα κομμάτι χρυσὸς 
ποὺ ἔχει σὲ μικρὸ ποσοστὸ καὶ ἄλλα μµείγµατα καὶ χρειάζεται νὰ περάση ἀπὸ τὸ 
χωνευτήρι, γιὰ νὰ µείνη χρουσὸς καθαρός. Πρέπει δηλαδὴ νὰ καθαρισθῆ ἡ καρδιά του 
ἀπὸ κάθε πονηρία, ἰδιοτέλεια κ.λπ., καὶ τότε θὰ φθάση στὴν κατάσταση τῆς τελείας 
ἁπλότητος. 

Μέσα στὴν ἀληθινὴ ἀγάπη τοῦ Χριστοῦ, στὴν κατάσταση ἐκείνη τῆς 
ἁπλότητος καὶ καθαρότητος, ἀναπτύσσεται ἡ καλὴ παιδικότητα, τὴν ὁποία ζητᾶ ὁ 
Χριστὸς νὰ ἀποκτήσουμε -- «γίνεσθε ὡς τὰ παιδία»23, λέει. Στὴν ἐποχή µας ὅμως, ὅσο 
προχωράει ἡ κοσμικὴ εὐγένεια, τόσο χάνεται ἡ ἁπλότητα, ἡ ἀληθινὴ χαρὰ καὶ τὸ 
Φυσικὸ χαμόγελο. 

Θυμᾶμαι ἕνα γεροντάκι ἀπὸ τὴν Σκήτη τῶν Ἰβήρων, τὸν Γερο-Παχώμιο. Ὅσο 
µεγάλη στενοχώρια κι ἂν εἶχες, µόνον νὰ τὸν ἔβλεπες, ἔφευγε ἡ στενοχώρια ἀπὸ 
µόνη της. Καὶ ἂν πήγαινες μὲ σκοπὸ νὰ τοῦ πῆς πολλά, τὰ ξεχνοῦσες ὅλα, περνοῦσαν 
ὅλα. Εἶχε κάτι κόκκινα μάγουλα καὶ γελοῦσε σὰν παιδάκι Ἠταν γέρος μὲ ὄψη μικροῦ 
παιδιοῦ. Νὰ χαλοῦσε ὁ κόσμος, γελοῦσε. Πανηγύρι Οὔτε γράµµατα ἤξερε, οὔτε καὶ 
ἀπὸ ψαλτικὰ ὔξερε, ἐκτὸς ἀπὸ τὸ «Χριστὸς Ἀνέστη», ποὺ ἔψαλλε τὸ Πάσχα. Ὅταν 
ἐρχόταν στὸ Κυριακὸξ τῆς Σκήτης, γιὰ νὰ ἐκκλησιασθῆ στὶς γιορτές, ποτὲ δὲν 
καθόταν στὸ στασίδι, ἀλλὰ στεκόταν πάντα ὄρθιος, ἀκόμη καὶ στὶς ὁλονυκτίες, καὶ 
ἔλεγε τὴν εὐχή. Εἶχε ἀγωνιστικὸ πνεῦμα καὶ πολὺ Φιλότιμο. Ἂν τὸν ρωτοῦσες: «Γερο- 
Παχώμιε, ποῦ βρίσκεται ἡ Ἀκολουθία», ἀπαντοῦσε: «Ψαλτήρια-ψαλτήρια λένε οἱ 
Πατέρες». Ὅλα ψαλτήρια τὰ ἔλεγε. 

Ἠταν πολὺ ἁπλὸ τὸ γεροντάκι αὐτὸ καὶ πολὺ χαριτωμένο. Εἶχε ἀπαλλαγὴ 
ἀπὸ τὰ πάθη, γι αὐτὸ ἦταν σὰν ἄκακο παιδί. Ἐνῶ, ὅταν ὁ ἄνθρωπος δὲν ἀποβάλη 
ἀπὸ μικρὸς τὸν παιδικὸ ἐγωισμό, τὴν παιδικὴ ὑπερηφάνεια, τὸ παιδικὸ πεῖσμα καὶ 
παραμείνη σὲ μιὰ νηπιώδη κατάσταση, Φθάνει στὰ γεράµατα νὰ ἔχη ἀπαιτήσεις 


1Βλ. Ματθ. 18, 5. 

2Ὅ.π. 

5 Ὁ κυρίως ναὸς μιᾶς σκήτης, στὸν ὁποῖο ἐκκλησιάζονται οἱ σκητιώτες μοναχοὶ τὶς 
Κυριακὲς καὶ τὶς µεγάλες γιορτές. 

μικροῦ παιδιοῦ. Γι αὐτὸ λέει ὁ Ἀπόστολος Παῦλος: «Μἠ παιδία γίνεσθε ταις φρεσίν, 
ἀλλὰ τῇ κακίᾳ νηπιάζετε»". 


Ὁ ἁπλὸς ἄνθρωπος ἔχει ὅλο καλοὺς λογισμοὺς 


Ὁ ἁπλὸς ἄνθρωπος εἶναι ἄκακος καὶ ἀπονήρευτος. Καὶ τὸ κακὸ καὶ τὸ ἄσχημο 
τὰ μετατρέπει σὲ καλό. Έχει πάντα καλοὺς λογισμοὺς γιὰ τοὺς ἄλλους. Δὲν εἶναι 
κουτός, ἀλλὰ νομίζει ὅτι, ὅπως σκέπτεται αὐτός, ἔτσι σκέπτονται καὶ οἱ ἄλλοι. 

-Γέροντα, νὰ μᾶς πῆτε ἕνα παράδειγµα; 

-Δὲν σᾶς ἔχω πεῖ γιὰ ἐκεῖνον τὸν Παπα-Χαράλαμπο ποὺ ἦταν παλιὰ στὴν 
Μονὴ Κουτλουμουσίου»; Τὸν εἶχαν βιβλιοθηκάριο, ἀλλὰ τελικὰ τὸν ἔβγαλαν, γιατὶ 
ποτὲ δὲν ἔκλεινε τὴν πόρτα τῆς βιβλιοθήκης. «Τί τὰ θέλετε στὶς πόρτες τὰ κλειδιά; 
ἔλεγε. Ἀφῆστε τοὺς ἀνθρώπους νὰ διαβάζουν τὰ βιβλία». Εἶχε τέτοια ἁπλότητα καὶ 
ἁγνότητα ποὺ δὲν τοῦ περνοῦσε ὁ λογισμὸς ὅτι ὑπάρχουν καὶ ἄνθρωποι ποὺ κλέβουν 
βιβλία. 

Ὁ ἁπλὸς ἄνθρωπος, ἐπειδὴ ἔχει ὅλο καλοὺς λογισμοὺς γιὰ τοὺς ἄλλους, τοὺς 
βλέπει ὅλους καλούς. Θυμᾶμαι κι ἕνα ἄλλο γεροντάκι, τὸν Γερο-Θεόκτιστο ἀπὸ τὴν 
Μονὴ Διονυσίου, πόση ἁπλότητα εἶχεί Ἕνα βράδυ εἶχε μείνει μαζὶ μὲ ἕναν μοναχὸ στὸ 
κονάκι τους στὶς Καρυές. Ἀργὰ τὴν νύχτα χτύπησε κάποιος τὴν πόρτα καὶ ὁ Γερο- 
Θεόκτιστος ἔτρεξε ν᾿ ἀνοίξη. «Ἄσ΄ τον, τοῦ λέει ὁ μοναχός, μὴν ἀνοίγης τέτοια ὥρα, 
γιὰ νὰ µπορέσουµε νὰ ἡσυχάσουμε». «Καὶ ποῦ ξέρεις, πάτερ, τοῦ λέει, ποιός εἶναι; 
μπορεῖ νὰ εἶναι καὶ ὁ Χριστός! Νὰ τοῦ ἀνοίξουμε». Καὶ πῆγε κι ἄνοιξε. Βλέπετε, ὁ 
ἁπλὸς ἄνθρωπος µόνον καλὸ λογισμὸ βάζει καὶ πάντα τὸ καλὸ περιμένει. 


Ἡ ἁπλότητα δεκουράζει 


- Τέροντα, νοµίζω ὅτι ἁπλότητα εἶναι νὰ κινῆται κανεὶς ὅπως νιώθει 
ἐσωτερικά. Ἔτσι εἶναι; 

- Ανάλογα μὲ τὸ ποῦ ζηῆ. Γιὰ νὰ κινηθῆ ὁ ἄνθρωπος ἁπλά, πρέπει νὰ βρῆ 
ἀνάλογη ἀτμόσφαιρα. Μέσα στὸν κόσμο, ἰδίως τὸν σημερινό, πρέπει νὰ προσέξη 
κανεὶς πῶς θὰ κινηθῆ. Σὲ ἕνα μοναστήρι ὅμως ἢ σὲ μιὰ οἰκογένεια δὲν δικαιολογεῖται 
νὰ μὴ ζῆ κανεὶς μὲ ἁπλότητα. Εἶναι πολὺ κουραστικό, ὅταν δὲν ὑπάρχη ἁπλότητα καὶ 
ἐμπιστοσύνη! Τότε, γιὰ νὰ πῆς μιὰ κουβέντα στὸν ἄλλον, χρειάζεται πρόλογος, 
ἐπίλογος, ἐξηγήσεις... Ἔτσι ἡ ζωὴ γίνεται τυραννία, μαρτύριο. Ἐνῶ, ὅταν ὑπάρχη 
ἁπλότητα, λὲς στὸν ἄλλον «τώρα κάθησε» καὶ κάθεται, «τώρα δὲν χρειάζεσαι, Φύγε» 
καὶ Φεύγει, χωρὶς νὰ Φφοβᾶσαι µήπως παρεξηγηθῆ. Ἡ ἁπλότητα ξεκουράζει, ἐνῶ ἡἣ 
ἔλλειψη ἁπλότητος κουράζει. 

-Γέροντα, τί σηµαίνει: «Κτῆσαι ἐλευθερίαν ἐν τῇ ἀναστροφῆ σου, ἵνα τῆς ζάλης 
ἐλευθερωθῆῃς»ό; 


4 Α΄ Κορ. 14, 20. 
ΣΡλ. Γέροντος Παϊσίου Ἁγιορείτου, Ἁγιορείῖται Πατέρες καὶ Ἁγιορείτικα, σ. 10-11. 
όΤοῦ Ὁσίου πατρὸς ἡμῶν Ἰσαάκ, Τὰ εὑρεθέντα ἀσκητικά, Λόγος ΚΙ’, σ. 93. 

-Νὰ ἀποκτήσης ἁπλότητα στὴν συναναστροφή σου, γιὰ νὰ μὴ ζαλίζεσαι ἀπὸ 
τοὺς λογισμοὺς καὶ μπερδεύεσαι. Ὅταν κανεὶς ἐκφράζη ἁπλὰ αὐτὸ ποὺ νιώθει, καὶ ὁ 
ἴδιος ἐλευθερώνεται καὶ τοὺς ἄλλους βοηθάει. 

Μιὰ φορὰ κατέβαινα στὴν Ἀθήνα γιὰ κάποια ὑπόθεση μὲ τὸ αὐτοκίνητο 
κάποιου γνωστοῦ µου -- µαζί µας ἦταν καὶ ἕνας ἄλλος κύριος. Ἐπειδὴ τὸ αὐτοκίνητο 
μὲ πειράζει, ἄνοιξε ὁ ὁδηγὸς τὸ παράθυρο, ἀλλὰ ἔκανε ψύχρα. «Μήπως κρυώνετε;», 
τοὺς ρώτησα. «Ὅχι, ὄχυ, μοῦ εἶπαν. Σὲ λίγο ὅμως εἶδα νὰ μαζεύεται ὁ ἄλλος καὶ νὰ 
κουμπώνη τὸ σακκάκι του. Ὁπότε τοὺς εἶπα: «Ἂν Θέλετε νὰ μὴν ἀρρωστήση κανείς, 
νὰ τὸ λέτε ἁπλά, ὅταν κρυώνετε, ὅπως κι ἐγὼ θὰ σᾶς λέω, ὅταν αἰσθάνωμαι ἄσχημα». 
Ἔτσι κανένας δὲν δυσκολεύτηκε. Ἂν ὅμως ἐγὼ ἔνιωθα ἄσχημα καὶ δὲν μιλοῦσα, καὶ ὁ 
ἄλλος κρύωνε καὶ δὲν μιλοῦσε, μπορεῖ κάποιος νὰ ἔφθανε ἄρρωστος στὴν Ἀθήνα. Κι 
ἐσεῖς νὰ συµπεριφέρεσθε μὲ ἁπλότητα μεταξύ σας. Ἀλλιῶς θὰ ἔχετε συνέχεια τὴν 
ἀνησυχία μήπως κάνετε κάτι καὶ στενοχωρηθῆ ἢ πειραχθῆ ὁ ἄλλος. Ἔτσι καὶ 
στενοχωριέται κανεὶς καὶ ἀνάπαυση δὲν βρίσκει, ἀλλὰ καὶ ἡ συμπεριφορά του γίνεται 
ἀφύσικη. 

-Γέροντα, μπροστὰ σὲ ἄλλους δὲν μπορῶ νὰ κάνω καὶ τὸ πιὸ ἁπλὸ πράγμα. 
Αὐτὸ εἶναι συστολὴ ἡ ὑπερηφάνεια; 

-Ὁ Θεὸς δίνει μερικὲς φορὲς ὑπερβολικὴ συστολὴ στὸν ἄνθρωπο σὰν Φρένο͵, 
γιὰ νὰ μὴν πάθη κακό. Γιατί, ποιός ξέρει, ἂν δὲν εἶχε αὐτὴν τὴν συστολή, πόσο θὰ 
μποροῦσε νὰ ξεφύγη ἀπὸ τὸν σωστὸ δρόµο! Αὐτὸ ποὺ πρέπει νὰ κάνης τώρα ἐσύ, 
εἶναι νὰ προσέχης Λίγο καὶ νὰ ἀφήνης πολὺ τὸν ἑαυτό σου στὰ χέρια τοῦ Θεοῦ. Νὰ μὴ 
σφίγγεσαι καὶ βασανίζεσαι ἀνθρώπινα, γιατὶ µέσα σ αὐτὸ τὸ ἀνθρώπινο σφίξιμο 
κρύβεται καὶ ἐγωισμός. Δὲν μὲ βλέπεις ἐμένα ποὺ συµπεριφέροµαι Φυσιολογικὰ -- 
χωρὶς νὰ καταβάλλω προσπάθεια -- πότε σὰν παπποῦς, πότε σὰν πατέρας, πότε σὰν 
μεγάλος ἀδελφὸς καὶ πότε σὰν παιδί; 

- Γέροντα, ἐγὼ σκέφτομαι πῶς θὰ τὸ πάρη ὁ ἄλλος αὐτὸ ποὺ θὰ πω καὶ 
Φοβᾶμαι μὴν παρεξηγηθῶ κ.λπ. 

- Ἐσὺ βραχυκυκλώνεσαι, ἐπειδὴ δὲν ἔχεις ἁπλότητα. Κοίταξε, νὰ ἀποκτήσης 
ἁπλότητα καρδίας, γιὰ νὰ ἀναπτυχθῆς πνευματικά. Νὰ δέχεσαι ἁπλὰ τὶς 
παρατηρήσεις ποὺ σοῦ κάνουν καὶ νὰ προσπαθῆς νὰ διορθώνεσαι, ζητώντας καὶ τὴν 
βοήθεια τοῦ Θεοῦ. Μπορεῖ νὰ σοῦ ποῦν ὅτι σὲ ἐκείνη τὴν περίπτωση Φέρθηκες χωρὶς 
σύνεση. Άλλη Φορά, σὲ ἀνάλογη περίπτωση, πρέπει νὰ σκεφθῆς: «Τότε μοῦ εἶπαν ὅτι 
Φέρθηκα χωρὶς σύνεση! τώρα πρέπει νὰ προσέξω νὰ Φερθῶ συνετά». Μὲ αὐτὸν τὸν 
τρόπο ἀποκτᾶς σιγὰ-σιγὰ πεῖρα, διορθώνεσαι, προοδεύεις καὶ ἐξελίσσεσαι 
πνευματικά. Ἔτσι καὶ ὁ ἄλλος πληροφορεῖται καὶ ὁ Θεὸς πληροφορεῖται κι ἐσὺ 
πληροφορεῖσαι καὶ εἶσαι εἰρηνική. 

Ἡ ἁπλότητα μὲ τὸν Φιλότιμο ἀγώνα καὶ μὲ τὴν ἐμπιστοσύνη στὸν Θεὸ 


αν) 


φέρνουν ἐσωτερικὴ εἰρήνη καὶ χαρὰ καὶ γεμίζει ἡ ψυχἠ ἀπὸ ἐλπίδα καὶ παρηγοριά. 
Μὲ τὴν ἁγία ἁπλότητα γνωρίζει ὁ ἄνθρωπος τὰ μυστήρια τοῦ Θεοῦ 


-Γέροντα, ἡ µελέτη τῶν βιβλίων καὶ ἡ γνώση βοηθοῦν νὰ γνωρίση κάποιος 
τὸν Θεό; 

- Κοίταξε νὰ σοῦ πω' ὅταν ἐργασθῆ κανεὶς πνευματικὰ καὶ Φθάση σὲ μιὰ 
καλὴ πνευματικὴ κατάσταση, βλέπει μερικὰ πράγματα πολὺ καθαρά, μὲ τὸν θεῖο 
φωτισμό, χωρὶς νὰ τὰ ἔχη γνωρίσει ἀπὸ τὰ βιβλία. Καὶ µάλιστα τὰ βλέπει 
καθαρώτερα ἀπὸ ἄλλους ποὺ ἔχουν διαβάσει τοῦ κόσμου τὰ βιβλία. Μὲ τὴν ἐσωτερική 
του καθαρότητα βλέπει καθαρὰ πολὺ μακριὰ καὶ πολὺ βαθιά, γιατὶ ἔχει βγῆ ἀπὸ τὴν 
κοσμικὴ τροχιὰ καὶ κινεῖται πλέον στὴν πνευματικὴ τροχιά, στὸν μυστηριακὸ χῶρο. 
Ὅσοι ἀπέκτησαν τὴν ἐσωτερικὴ ἁπλότητα καὶ καθαρότητα βλέπουν καὶ τὰ 
ὑπερφυσικὰ πράγµατα πολὺ ἁπλά, σὰν Φυσικά, γιατὶ στὸν Θεὸ ὅλα ἁπλὰ εἶναι -- 
ὅπως καὶ ὁ Ἴδιος εἶναι πολὺ ἁπλός, καὶ μᾶς τὸ φανέρωσε ὁ Υἱός Του ἐπὶ τῆς γῆς μὲ 
τὴν ἁγία Του ἁπλότητα - καὶ δὲν χρησιμοποιεί µεγαλύτερη δύναμη γιὰ τὰ 
ὑπερφυσικὰ καὶ μικρότερη γιὰ τὰ φυσικά, ἀλλὰ τὴν ἴδια δύναμη γιὰ ὅλα. 

- Δηλαδή, Γέροντα, μπορεῖ ἕνας ἄνθρωπος χωρὶς πολλὴ µελέτη νὰ γνωρίση 
τὰ μυστήρια τοῦ Θεοῦ; 

-Ναί, ἂν ἔχη τὴν ἁγία ἁπλότητα, μπορεῖ ὄχι µόνο νὰ γνωρίση, ἀλλὰ καὶ νὰ 
ζήση τὰ μυστήρια τοῦ Θεοῦ. Θυμᾶστε ἐκεῖνον τὸν πολὺ ἁπλὸ μοναχὸ ποὺ ἀξιώθηκε 
νὰ φάη μαζὶ μὲ τὸν Χριστό; Πρὶν γίνη μοναχός, ἦταν βοσκός, καὶ τὸ µόνο ποὺ τὸν 
ἐνδιέφερε ἦταν πῶς θὰ σωθῇ. Κάποτε πέρασε ἀπὸ τὰ µέρη του ἕνας ἐρημίτηῆς καὶ τοῦ 
εἶπε: «Ἂν θέλης νὰ σωθῆς, νὰ βαδίζης τὸν ἴσιο δρόµο». Αὐτὸς πῆρε κατὰ γράµµα τὸν 
λόγο του. Παίρνει λοιπὸν ἕναν δρόμο καὶ τρεῖς µέρες βάδιζε συνέχεια ὅλο ἴσια, ὥσπου 
τελικὰ ἔφθασε σὲ ἕνα μοναστήρι. Ἐκεῖ ὁ ἡγούμενος, ὅταν εἶδε τὸν πόθο ποὺ εἶχε γιὰ 
τὴν σωτηρία του, τὸν ἔκανε ἀμέσως μοναχὸ καὶ τὸν ἔβαλε νὰ διακονῆ στὴν ἐκκλησία. 
Μιὰ µέρα, τὴν ὥρα ποὺ καθάριζε τὸν ναό, πέρασε ὁ ἡγούμενος καὶ τὸν συμβούλεψε 
νὰ κάνη καλὰ τὴν δουλειά του. Ἐκεῖνος, ἀφοῦ ἄκουσε τὶς συμβουλές, ρώτησε τὸν 
Γέροντα δείχνοντας τὸν Ἐσταυρωμένο: «Γέροντα, ποιός εἶναι αὐτὸς ποὺ στέκεται ἐκεῖ 
ἐπάνω; Έχω τόσες µέρες ἐδῶ καὶ δὲν κατέβηκε οὔτε νὰ φάηῃ οὔτε νὰ πιῆ». Θαύμασε ὁ 
ἡγούμενος τὴν ἁπλότητά του καὶ τοῦ λέει: «Ἐγὼ τὸν τιμώρησα νὰ στέκεται ἐκεῖ 
ἐπάνω, γιατὶ δὲν ἔκανε καλὰ τὴν δουλειά του». Ὁ μοναχὸς τὸν ἄκουσε χωρὶς νὰ πῆ 
τίποτε. Τὸ βράδυ πῆρε τὸ Φαγητό του καὶ κλείσθηκε µέσα στὸν ναό. Πῆγε κάτω ἀπὸ 
τὸν Ἐσταυρωμένο καὶ Τοῦ εἶπε μὲ πόνο: «Κατέβα, ἀδελφέ, νὰ φᾶμε μαζῦ. Τότε ὁ 
Χριστὸς κατέβηκε καὶ ἔφαγε μαζὶ μὲ τὸν ἁπλὸ μοναχὸ καὶ τοῦ ὑποσχέθηκε ὅτι θὰ τὸν 
πάρη στὸ σπίτι τοῦ Πατέρα Του, γιὰ νὰ εὐφραίνεται αἰώνια. Πράγματι, μετὰ ἀπὸ 
λίγες µέρες ὁ ἁπλὸς αὐτὸς μοναχὸς κοιμήθηκε εἰρηνικά. Βλέπετε, τέλεια ἄγνοια εἶχε, 
ἀλλὰ τί ἀξιώθηκε νὰ ζήση, χάρη στὴν πολλὴ ἁπλότητα καὶ καθαρότητα ποὺ εἶχει 

Γιὰ νὰ ἀναπαυθῆ ἡ Χάρις τοῦ Θεοῦ στὸν ἄνθρωπο, πρέπει νὰ ὑπάρχη µέσα 
του αὐτὸ τὸ ἄδολο, τὸ καθαρό. Ὁ Θεὸς χαρίζεται σὲ ὅσους ἔχουν ἐξαγνισμένη 
ἁπλότητα. Ὅταν προηγηθῆ ἡ ἁπλότητα καὶ ἡ καθαρότητα, μὲ τὴν θερμὴ πίστη καὶ 
τὴν εὐλάρεια, φθάνει μετὰ ὁ ἄνθρωπος νὰ ἔχη θεῖα γεγονότα καὶ νὰ γνωρίζη τὰ 
μυστήρια τοῦ Θεοῦ, χωρὶς νὰ ἔχη γνώσεις. Γιατὶ τότε Φιλοξενεῖται µέσα του ἡ Ἁγία 
Τριάδα καὶ μὲ τὸν Οεῖο φωτισμὸ ποὺ ἔχει βρίσκει εὔκολα τὰ κλειδιὰ τῶν θείων 
νοημάτων καὶ ἑρμηνεύει τὸ πνεῦμα τοῦ Θεοῦ πολὺ ἁπλὰ καὶ Φυσικά, χωρὶς 
διανοητικὸ πονοκέφαλο. 

Ὅταν καθαρίσουµε τὴν πονηρή µας καρδιά, «ἐκ τῆς ὁποίας ἐξέρχονται ὅλα τὰ 
κακά»7, θὰ γίνουμε καθαρὰ καὶ ταπεινὰ δοχεῖα τῆς θείας Χάριτος καὶ θὰ ἀναπαύεται 


7Βλ. Ματθ. 15, 18-19: Μάρκ. 7, 21-25. 

πλέον µέσα µας ἡ Ἁγία Τριάδα. Θὰ εὔχωμαι κι ἐγὼ γιὰ σᾶς, καθὼς κι ἐσεῖς νὰ 
εὔχεσθε γιὰ µένα, νὰ βοηθήσουν ὁ Χριστὸς καὶ ἡ Παναγία νὰ καθαρισθοῦν οἱ καρδιές 
μας, γιὰ νὰ δοῦμε τὸν Θεό. «Μακάριοι οἱ καθαροὶ τῇ καρδίᾳ, ὅτι αὐτοὶ τὸν Θεὸν 
ὄψονται»δξ. Ἀμήν. 


δ Ματθ. 5, ὃ. 

ΚΕΦΑΛΑΙΟ 2Ζ- Ἡ πίστη καὶ ἡ ἐλπίδα στὸν Θεὸ 
Ὅλο τὸ κακὸ σήµερα προέρχεται ἀπὸ τὴν ἀπιστία 


-Τέροντα, βλέπω ὅτι µερικοὶ ἄνθρωποι ποὺ δὲν πιστεύουν στὸν Θεό, ἔχουν 
ἔντονη τὴν ἐπιθυμία νὰ γνωρίσουν τὸν κόσµο, νὰ ταξιδέψουν, νὰ διασκεδάσουν. 

- Ὅταν ὁ ἄνθρωπος δὲν πιστεύη στὴν ἄλλη ζωή, ζητάει νὰ γνωρίση τὸν 
κόσµο, νὰ χαρη σ᾿ αυτὴν τὴν ζωὴ ἐκεῖνο, τὸ ἄλλο.., καὶ τελικὰ τί βγαίνει Έχει 
συνέχεια µέσα του ἕνα κενό. Ἐνῶ, ἅμα πιστέψη στὸν Θεό, γνωρίζει τὸν Θεό, τὸν 
γνωρίζει ὁ Θεός], καὶ τότε νιώθει µέσα του γεμάτος. 

-Γέροντα, ἂν οἱ ἄνθρωποι σκέφτονταν ὅτι αὐτὴ ἡ ζωὴ εἶναι πρόσκαιρη, δὲν 
θὰ ἄλλαζαν; 

-Ἑξαρτᾶται. Ἂν ποῦμε τώρα: «τελειώνει ὁ κόσμος», ἕνας ποὺ δὲν πιστεύει θὰ 
ἀποθρασυνθῆ περισσότερο καὶ θὰ ὁρμήση στὸ κακό, στὴν ἁμαρτία. Ἕνας ὅμως ποὺ 
πιστεύει, θὰ φρενάρη τὸν ἑαυτό του. «Τί νὰ ξανοιχτῶ μὲ χαμένα; θὰ πῆ. Νὰ κοιτάξω 
τὴν ψυχή µου, νὰ ζήσω πνευματικά, νὰ κάνω καμμιὰ ἐλεημοσύνη». 

Ὅλο τὸ κακὸ σήµερα προέρχεται ἀπὸ τὴν ἀπιστία. Παλιὰ ὁ κόσμος πίστευε’ 
καὶ ὁ πιὸ ἀδιάφορος εἶχε µέσα του πίστη. Μπορεῖ οἱ ἄνθρωποι νὰ ἦταν ἁπλοί μπορεῖ 
νὰ μὴν καταλάβαιναν τίποτα ἀπὸ ὅσα ἄκουγαν στὴν ἐκκλησία. Μερικοὶ δὲν ήξεραν 
οὔτε ὅτι τὰ Εὐαγγέλια εἶναι τέσσερα! νόμιζαν ὅτι εἶναι δώδεκα, ἀλλὰ τί πίστη εἶχαν, τί 
εὐλάβεια!ί Καὶ οἱ νοσοκόμες τί παλληκαριὰ εἶχανι Πόσες στὸν πόλεμο πήγαιναν 
ἐθελόντριες! Εἶχαν καὶ πίστη καὶ θυσία καὶ βοηθοῦσαν πάρα πολύ. Σήµερα μοῦ εἶπε 
κάποιος ὅτι ἕνας ἄρρωστος ἔλεγε τὸ «Πιστεύω» καὶ ἡ νοσοκόμα τὸν χτυποῦσε, γιατὶ 
νόμιζε ὅτι τῆς ἔκανε μάγια! Νὰ μὴν ἑέρη οὔτε τὸ Σύμβολο τῆς Πίστεως! Ποῦ ἔχουμε 
Φθάσει! Νέα παιδιὰ τὰ ρωτᾶς: «Τί πιστεύεις;». «Δὲν ξέρω, σοῦ λένε, ἀκόμη δὲν 
κατέληξα». «Τί θρησκεία ἔχει ἡ µάνα σου, ὁ πατέρας σου;». «Δὲν ξέρω: δὲν τοὺς 
ρώτησα». Δὲν ἐνδιαφέρθηκε νὰ µάθη τί θρησκεία ἔχουν οἱ γονεῖς του! Ὅταν κανεὶς 
εἶναι τόσο ἀδιάφορος, πῶς νὰ βοηθηθη; 

-Γέροντα, στὰ κράτη ποὺ εἶχαν ὁλοκληρωτικὸ καθεστὼς εἶναι ἀκόμη δύσκολη 
ἡ κατάσταση. 

- Ναί, ἀλλὰ πόσοι μάρτυρες θὰ βγοῦν ἀπὸ αὐτοὺς ποὺ κράτησαν τὴν πίστη 
τους µέσα στὰ ὁλοκληρωτικὰ καθεστώτα! Μοῦ ἔλεγε ἕνας Ρώσος ποὺ πῆγε στὴν 
Ῥωσία ὕστερα ἀπὸ χρόνια: «Μὲ πλησίασε μιὰ γιαγιὰ ποὺ μὲ γνώριζε ἀπὸ παλιὰ καὶ 
μοῦ εἶπε: "Μ᾽ αὐτὸ τὸ παλτὸ πηγαίνεις στὸ Ἅγιον Ὄρος;". "Ναί, μ᾿ αὐτό", τῆς εἶπα. 
Βούρκωσαν ἀμέσως τὰ µάτια της, πῆρε τὸ παλτὸ καὶ τὸ Φιλοῦσε ἡ καηµένη, γιὰ νὰ 
πάρη εὐλογία». Βλέπεις, ἡ πίστη, ὅσο καταπιέζεται, τόσο δυναμώνει. Εἶναι σὰν 
ἐλατήριο πού, ὅσο περισσότερο τὸ πιέση κανείς, μὲ τόσο µεγαλύτερη δύναμη θὰ 
τιναχθῆ. Κάποτε κουράζεται ἐκεῖνος ποὺ τὸ πιέζει, τὸ ἀφήνει καὶ τινάζεται. 


Ὅταν ἡ πίστη κλονίζεται 


1Βλ. Ἀντωνίου τοῦ Μεγάλου, Παραινέσεις περὶ ἤθους ἀνθρώπων καὶ χρηστῆς πολιτείας, 
ϱξδ', Φιλοκαλία τῶν Ἱερῶν Νηπτικῶν, τόµος Α΄’, ἐκδ. «Ἀστήρ», Ἀθῆναι 1974, σ. 25. «Γνωρίζει 
τὸν Θεὸν ὁ ἄνθρωπος καὶ γνωρίζεται ὑπὸ τοῦ Θεοῦ, ὁ σπουδάζων διὰ παντὸς ἀχώριστος εἶναι 
τοῦ Θεοῦ». 

-Γέροντα, γιατί πολλοὶ ἄνθρωποι, ἐνῶ πίστευαν, ἔχασαν τὴν πίστη τους; 

-Ἂν δὲν προσέχη κανεὶς στὰ θέµατα τῆς πίστεως καὶ τῆς λατρείας, σιγὰ-σιγὰ 
ξεχνιέται καὶ μπορεῖ νὰ γίνη ἀναίσθητος, νὰ φθάση σὲ σημεῖο νὰ μὴν πιστεύη τίποτε. 

- Μερικοί, Γέροντα, λένε ὅτι ἡ πίστη τους κλονίζεται, ὅταν βλέπουν νὰ 
ὑποφέρουν καλοὶ ἄνθρωποι. 

- Ἀκόμη κι ἂν κάψη ὁ Θεὸς ὅλους τοὺς καλούς, δὲν πρέπει νὰ βάλη κανεὶς 
ἀριστερὸ λογισμό, ἀλλὰ νὰ σκεφθῆ πὼς ὁ Θεός, ὅ,τι κάνει, ἀπὸ ἀγάπη τὸ κάνει. Ἑέρει 
ὁ Θεὸς πῶς ἐργάζεται. Γιὰ νὰ ἐπιτρέψη νὰ συµβῆ κάποιο κακό, κάτι καλύτερο θὰ βγῆ. 

-Γέροντα, σήµερα ἀκόμη καὶ τὰ πιστὰ παιδιὰ ἀμφιταλαντεύονται, γιατὶ στὰ 
σχολεῖα ὑπάρχουν καθηγητὲς ποὺ διδάσκουν τὴν ἀθεῖα. 

- Γιατί νὰ ἀμφιταλαντεύωνται; Ἡ Ἁγία Αἰκατερίνη δεκαεννιὰ χρονῶν ἦταν 
καὶ διακόσιους φιλοσόφους τοὺς ἀποστόμωσε μὲ τὴν κατὰ Θεὸν γνώση καὶ τὴν σοφία 
της. Ἀκόμη καὶ οἱ Προτεστάντες τὴν ἔχουν προστάτιδα τῆς ἐπιστήμης. 

Στὰ Θέματα τῆς πίστεως καὶ στὰ Θέματα τῆς πατρίδος δὲν χωρᾶνε 
ὑποχωρήσεις' πρέπει νὰ εἶναι κανεὶς ἀμετακίνητος, σταθερός. 

- Γέροντα, παλιὰ προσευχόµουν μὲ πίστη στὸν Θεὸ καὶ ὅτι ζητοῦσα μοῦ τὸ 
ἔκανε. Τώρα δὲν ἔχω αὐτὴν τὴν πίστη. Ποῦ ὀφείλεται αὐτό; 

-Στὴν κοσμικὴ λογικὴ ποὺ ἔχεις. Ἡ κοσμικὴ λογικὴ κλονίζει τὴν πίστη. «Ἐὰν 
ἔχητε πίστιν καὶ μὴ διακριθῆτε", πάντα ὅσα ἐὰν αἰτήσητε ἓν τῇ προσευχῆ πιστεύοντες, 
λήψεσθε»», εἶπε ὁ Κύριος. Ὅλη ἡ βάση ἐκεῖ εἶναι. Στὴν πνευματικὴ ζωὴ κινούµαστε 
στὸ θαῦμα. Ἕνα σὺν δύο δὲν κάνει πάντα τρία’ κάνει καὶ πέντε χιλιάδες καὶ ἕνα 
ἑκατομμύριο! 

Χρειάζεται καλὴ διάθεση καὶ Φιλότιμο. Γιατί, ἂν ὁ ἄνθρωπος δὲν ἔχη καλὴ 
διάθεση, τίποτε δὲν καταλαβαίνει. Νά, καὶ γιὰ τὴν Σταύρωση τοῦ Χριστοῦ, τόσες 
λεπτομέρειες εἶχαν πεῖ οἱ Προφῆτες -- µέχρι καὶ τί θὰ κάνουν τὰ ἱμάτιά Του", τί θὰ 
κάνουν τὰ χρήµατα τῆς προδοσίας, ὅτι θὰ ἀγοράσουν µ αὐτὰ τὸν ἀγρὸ τοῦ 
Κεραμέως, γιὰ νὰ θάβουν τοὺς ξένους» --, ἀλλὰ οἱ Ἑβραῖϊοι πάλι δὲν καταλάβαιναν. «Ὁ 
δὲ παράνομος Ἰούδας οὐκ ἠβουλήθη συνιέναι»»... 


Δυσπιστία καὶ ὀλιγοπιστία 


-Γέροντα, γιατί ὁ Μωυσῆς γιὰ ἕνα παραμικρὸ σφάλμα στερήθηκε τὴν Γῆ τῆς 
Ἐπαγγελίαςζ; 

- Δὲν ἦταν παραμικρὸ σφάλμα" ἦταν δυσπιστία. Ὁ Θεὸς εἶχε περάσει τοὺς 
Ἰσραηλίτες ἀπὸ τὴν Ἐρυθρὰ Θάλασσαδῦ, τοὺς εἶχε βγάλει νερὸ στὸ Σινᾶ”, τοὺς ἔτρεφε 


2Ματθ. 21, 21 («Ἐὰν μὴ διακριθῆτε»: Ἂν δὲν έχετε ἀμφιβολίες). 

“Ματο. 21,22, 

“Ρλ.φαλμ.21,1ρ. 

5Ρλ. Ματθ. 27, 7-9. ΠΙϱβΡΛ. καὶ Ἱερ. 18, 2 καὶ 99, 9. 

ό Ἀπὸ τὸ Τρίτον Ἀντίφωνον τοῦ Ὄρθρου τῆς Μεγάλης Παρασκευῆς (Ἀκολουθία τῶν Ἁγίων 
Παθώῶν). 

7ΡΒλ. Ἀριθμ. 20, 1-19: Δευτ. 32, 48-52. 

δΡλ. Ἔξ. 14, 1-91. 

μὲ τὸ μάννα”, τόσα θαυμαστὰ γεγονότα τοὺς εἶχε δείξει καὶ αὐτοί, ὅταν τοὺς ἔλειψε 
πάλι τὸ νερό, γόγγυσαν. Καὶ ὁ Μωυσῆς, ὅταν τοῦ εἶπε ὁ Θεὸς νὰ χτυπήση τὸν βράχο, 
γιὰ νὰ βγῆ νερό, δυσπίστησε. «Μήπως μπορεῖ νὰ βγῆ ἀπ᾿ αὐτὸν τὸν βράχο νερό;», 
εἶπε]. Γι αὐτὸ μετὰ ὁ Θεὸς τοῦ ἔβαλε ἐκεῖνον τὸν κανόνα: «Γιὰ τιμωρία, τοῦ εἶπε, 
µόνον ἀπὸ μακριὰ θὰ δῆς τὴν Γῆ τῆς Ἐπαγγελίας»]2. Ἂν ὁ Θεὸς δὲν τοὺς εἶχε βγάλει 
κι ἄλλη Φορὰ νερὸ μὲ θαυμαστὸ τρόπο, θὰ εἶχε ὁ Μωυσῆς κάποια ἐλαφρυντικά' τώρα 
ὅμως ἦταν ἀδικαιολόγητος γιὰ τὴν δυσπιστία του, γι αὐτὸ ὁ Θεὸς δὲν ἐπέτρεψε νὰ 
µπῆ στὴν Γῆ τῆς Ἐπαγγελίας. 

-ΓΤέροντα, νομίζω ὅτι µόνο μὲ τὴν δική µου προσπάθεια θὰ διορθωθῶ καὶ γι 
αὐτὸ δὲν προχωράω. 

- Τί μπορεῖς νὰ κάνης ἐσὺ µόνη σου; Ὅσο εἶναι κανεὶς γαντζωμµένος στὸν 
ἑαυτότου, ἐμποδίζει τὸ ἔλεος τοῦ Θεοῦ καὶ μένει πίσω, δὲν προχωράει. Ἐὰν εἶχες λίγη 
πίστη, θὰ ἄλλαζαν σχεδὸν ὅλα καί, ἐὰν εἶχες καὶ λίγη ταπείνωση, θὰ εἶχες Χάρη 
Θεοῦ. Ὅλα ὀφείλονται στὸ ὅτι χωλαίνεις στὴν πίστη καὶ στὴν ταπείνωση. Ἔτσι 
«δένεται» ὁ Θεὸς καὶ δὲν μπορεῖ νὰ σὲ βοηθήση, γιατὶ σέβεται τὸ αὐτεξούσιο. Νὰ 
ζητᾶς πίστη ἀπὸ τὸν Χριστὸ -- «πρόσθες ἡμιν πίστιν»Ώ -- καὶ νὰ καλλιεργῆς τὴν 
ταπείνωση. Γιατί, ἀκόμη καὶ ὅταν πιστεύη κανείς, ἂν ἔχη ὑπερηφάνεια, πάλι δὲν 
ἐνεργεῖ ἡ πίστη. 

Εἴδατε ὁ ἑκατόνταρχος, ποὺ ἀναφέρει τὸ Εὐαγγέλιο; Δὲν εἶχε καθόλου 
ὑπερήφανο λογισμό, ἀλλὰ καὶ τί πίστη εἶχεί «Δὲν εἶμαι ἄξιος, εἶπε στὸν Χριστό, νὰ 
μπῆς στὸ σπίτι µου' πὲς µόνον ἕναν λόγο καὶ θὰ γίνη καλὰ ὁ δοῦλος µου», καὶ δὲν Τὸν 
ἄφησε νὰ πλησιάση στὸ σπίτι του. Γι αὐτὸ ὁ Χριστὸς εἶπε: «Οὐδὲ ἐν τῷ Ἱσραὴλ 
τοσαύτην πίστιν εὑρον»Ἡ. 


Ὅποιος πιστεύει στὸν Θεό, δὲν φοβᾶται τίποτε 


-Γέροντα, οἱ παπποῦδες µας ἔλεγαν ὅτι θὰ ἔρθη καιρὸς ποὺ θὰ ἔχουμε ἀπ᾿ 
ὅλα τὰ ἀγαθά, ἀλλὰ δὲν θὰ μποροῦμε νὰ Φφᾶμε. Σήµερα οἱ ἄνθρωποι γιὰ τὶς 
περισσότερες τροφὲς ἔχουν ἐρωτηματικά. 

-Τί νὰ κάνουμε; Μόλυναν ὅλο τὸ περιβάλλον. Μἠ σᾶς πιάνη ὅμως Φοβία. Νὰ 
κάνετε τὸν σταυρό σας καὶ νὰ μὴ φοβᾶσθε. Ἔχω ὑπ ὄψιν µου ἀνθρώπους ποὺ κάνουν 
τὴν ζωή τους μαρτύριο, γιατὶ φοβοῦνται τὰ πάντα: καὶ εἶναι Χριστιανοί, βαπτισµένοι, 
μυρωμένοι, κοινωνοῦν, διαβάζουν τὸ Εὐαγγέλιο, τὰ ἔχουν µάθει ἀπ ἔξω τὰ ρητά. Δὲν 
βλέπουν τί δύναμη ἔχει ἡ Χάρις τοῦ Θεοῦ; «Ὁτιδήποτε θανάσιμο κι ἂν πιῆτε, δὲν θὰ 
σᾶς βλάψη»'5, εἶπε ὁ Χριστός, καὶ «σᾶς δίνω ἐξουσία νὰ πατᾶτε πάνω στὰ Φίδια καὶ 
στοὺς σκορπιοὺς χωρὶς νὰ παθαίνετε κακό»!6. 


Βλ. Ἔξ. 15, 22-25 καὶ 17, 1-7. 
19Βλ. Ἔξ. 16, 1-26. 

1Βλ. Ἀριθμ. 20, 1-19. 

12Ώλ. Δευτ. 92, 48-52. 

19ουκ. 17, 5. 

Βλ. Ματθ. ὃδ, 5-10: Λουκ. 7, 1-10. 
15Ώλ. Μάρκ. 16, 18. 

16Βλ. Λουκ. 10, 19. 

Ἂν ὁ ἄνθρωπος ἔχη τὴν Χάρη τοῦ Θεοῦ, δὲν φοβᾶται τίποτε. Γι αὐτὸ πάντα νὰ 
ζητᾶμε τὴν Χάρη τοῦ Θεοῦ κάνοντας τὸν σταυρό µας. Θυμᾶστε τὸ περιστατικὸ ποὺ 
ἀναφέρει τὸ Λαυσαϊκό; Πῆγε ἕνας μοναχὸς νὰ πάρη νερὸ ἀπὸ τὸ πηγάδι καί, ἐπειδὴ 
εἶδε µέσα μιὰ ἀσπίδα””, ἔφυγε κατατρομαγμµένος, χωρὶς νὰ πάρη νερό. «Πάει, Ἀββᾶ, 
χαθήκαμε, εἶπε στὸν ΓΤέροντά του, μιὰ ἀσπίδα εἶναι µέσα στὸ πηγάδι». «Καλά, τοῦ 
λέει ὁ Γέροντας, ἂν πᾶνε σ᾿ ὅλα τὰ πηγάδια δηλητηριώδη Φίδια, τί θὰ κάνης; θὰ 
πεθάνης ἀπ τὴν δίψα;». Πῆγε ὁ Γέροντας, σταύρωσε τὸ πηγάδι, πῆρε νερὸ καὶ ἥπιε. 
«Ὅπου σταυρὸς ἐπιφοιτᾶ, τοῦ εἶπε, οὐκ ἰσχύει κακία τοῦ σατανᾶ»]. 

-Γέροντα, ἔχω µέσα µου μιὰ φοβία. 

-Ἡ φοβία ποὺ ἔχεις εἶναι εὐλογία ἀπὸ τὸν Θεό’ εἶναι οἰκονομία Θεοῦ, γιὰ νὰ 
καταφεύγης πάντα σ Ἐκεῖνον διὰ τῆς προσευχῆς. Θὰ σὲ βοηθήση νὰ πιασθῆς ἀπὸ 
τὸν Θεό. Βλέπεις, τὸ μικρὸ παιδί, ἂν δὲν τὸ Φοβερίσουν, δὲν μποροῦν νὰ τὸ 
συμµαζέψουν. Νὰ ἀγωνίζεσαι Φιλότιμα καὶ μὲ ἐλπίδα στὸν Θεὸ καὶ τότε δὲν θὰ 
Φοβᾶσαι τίποτε. «Τὸν δὲ φόβον ἡμῶν οὐ μὴ φοβηθώμεν ουδ’ οὐ μὴ ταραχθώμεν, ὅτι µεθ' 
ἡμῶν ὁ Θεός», δὲν ψάλλουμε στὸ Μεγάλο Ἀπόδειπνο; 


«Προωρώμην τὸν Κύριον ἐνώπιόν µου διὰ παντος» 


-Γέροντα, ὁ φόβος ποὺ ἔνιωσε ὁ Προφήτης Δανιήλ, ὅταν εἶδε τὸν Ἄγγελοβ, τί 
Φόβος ήταν; 

- Ἠταν μιὰ συστολή, ἕνα δέος, ἕνα ἱερὸ πράγμα. Ἔπεσε ὁ Δανιὴλ νὰ 
προσκυνήση τὸν Ἄγγελο, ἀλλὰ ἐκεῖνος τοῦ εἶπε: «Σήκω, Δανιήλ, καὶ μὴ φοβᾶσαι ὁ 
Θεὸς ἄκουσε τὴν προσευχή σου»23. 

Ὁ Φόβος τοῦ Θεοῦ εἶναι ὁ πολὺς σεβασμός, ἡ εὐλάβεια, ἡ πνευματικὴ 
συστολή, ποὺ προέρχεται ἀπὸ τὴν πολλὴ ἀγάπη πρὸς τὸν Θεό. Ὅπως κανεὶς 
αἰσθάνεται μιὰ συστολὴ μπροστὰ σὲ κάποιο σεβάσµιο πρόσωπο, ἔτσι αἰσθάνεται καὶ 
ὁ ἄνθρωπος ποὺ ἔχει Φόβο Θεοῦ, ὅπου κι ἂν βρεθῆ, γιατὶ παντοῦ αἰσθάνεται τὴν 
παρουσία τοῦ Θεοῦ. «Τὰ Χερουβεὶμ φόβῳ παριστάμενα»”Ά, δὲν λέει Αὐτὴ ἡ συστολὴ 
καὶ ὁ Φόβος ἔχουν µέσα εἰρήνη καὶ ἀγαλλίαση' δὲν ταλαιπωροῦν τὸν ἄνθρωπο. 
«Δουλεύσατε τῷ Κυρίῳ ἐν φόβῳω καὶ ἀγαλλιᾶσθε αὐτῷ ἐν τρόµω»2, λέει ὁ Ψαλμωδός. 

-Γέροντα, τί σχέση ἔχει ἡ ήσυχη συνείδηση μὲ τὸν φόβο τοῦ Θεοῦ ; 

--Μά, ἂν ὁ ἄνθρωπος δὲν ἔχη φόβο Θεοῦ, τί συνείδηση θὰ ἔχη; Χωρὶς τὸν φόβο 
τοῦ Θεοῦ εὔκολα μπορεῖ νὰ καταπατήση τὴν συνείδηση του, καὶ τότε ὁ ἄνθρωπος 
παύει νὰ εἶναι ἄνθρωπος. 


7 Ασπίδα: Δηλητηριώδες Φίδι. 

Παλλαδίου, Λαυσαϊκὴ Ἱστορία, σ. 58. 

1) Ὡρολόγιον τὸ Μέγα, ἔκδ. «Ἀποστολικῆς Διακονίας», Ἀθήνα 92001, σ. 164. Βλ. καὶ Ἠσ. 8, 
12. 


2 ψαλμ. 15, ὃ. 
3 Βλ. Δαν. 10, δ-12. 
22 Ὅ .π. 


3 Βλ. Τριαδικὸς Ὕμνος πλ. Β΄ ἤχου, Ὄρθρος Μεγάλης Τεσσαρακοστῆς. Ὡρολόγιον τὸ 
Μέγα, ἔκδ. «Ἀποστολικῆς Διακονίας», Ἀθήνα 32001, σ. 59. 
αλ ορ 

-Γέροντα, ὅταν νιώθω εὐγνωμοσύνη γιὰ ἕναν ἄνθρωπο, μπορῶ νὰ κάνω ὅτι 
μοῦ ζητήση. Ἀνησυχῶ ὅμως, ἐπειδὴ δὲν συμβαίνει τὸ ἴδιο καὶ μὲ τὸν Θεό. Μήπως δὲν 
ἔχω τὴν ἀνάλογη εὐγνωμοσύνη γιὰ τὶς εὐεργεσίες Του; 

-Ὑπάρχει µέσα σου ἡ εὐγνωμοσύνη πρὸς τὸν Θεό, ἀλλὰ δὲν ὑπάρχει αὐτὸ τὸ 
Φτερούγισμα. Πρὸς τὸν ἄνθρωπο νιώθεις πιὸ πολὺ τὴν εὐγνωμοσύνη, ἐπειδὴ 
αἰσθάνεσαι τὴν παρουσία του. Χρειάζεται νὰ κάνης δουλειὰ πνευματική, γιὰ νὰ 
νιώσης ἔντονα τὴν παρουσία τοῦ Θεοῦ. Ἂν νιώσης τὴν παρουσία τοῦ Θεοῦ, τότε θὰ 
νιώθης καὶ εὐγνωμοσύνη µεγάλη στὸν Θεό. Τώρα λὲς «Πάτερ ἡμῶν...» καὶ δὲν νιώθεις 
τίποτε. Ἂν ὅμως ἔνιωθες πράγματι ὅτι ὁ Θεὸς εἶναι Πατέρας σου, δὲν θὰ μποροῦσες 
νὰ ἀντέξης αὐτὰ τὰ λόγια. 

Συνέχεια ὁ ἄνθρωπος πρέπει νὰ ἔχη τὴν αἴσθηση τῆς παρουσίας τοῦ Θεοῦ. 
Καὶ ὅταν ὁ ἄνθρωπος αἰσθάνεται τὴν παρουσία τοῦ Θεοῦ, τῶν Ἀγγέλων καὶ τῶν 
Ἁγίων, αὐτὸ εἶναι µεγάλο φρένο, γιὰ νὰ μὴν ξεφύγη. «Προωρώμην τὸν Κύριον ἐνώπιόν 
µου διὰ παντός, ἵνα µὴ σαλευθῶ»2 λέει ὁ Δαβίδ. Ἂν ἐνεργοῦμε μὲ τὴν σκέψη ὅτι ὁ 
Θεὸς μᾶς βλέπει, μᾶς παρακολουθεῖ, ὅτι κάνουμε θὰ εἶναι σίγουρο. 

- Γέροντα, πῶς ἡ λογικὴ αἴσθηση τοῦ Θεοῦ θὰ γίνη καρδιακή, ὥστε νὰ 
γνωρίσουμε τὸν Θεό; 

- Πρέπει νὰ καθαρίσουµε τὴν καρδιά µας. Ἂν καθαρίση ἡ καρδιά, ἔρχεται ὁ 
Θεὸς στὴν καρδιά µας καὶ Τὸν γνωρίζουμε. Προηγεῖται δηλαδὴ ὁ Φιλότιμος ἀγώνας, ἡ 
Φιλότιμη ἀντιμετώπιση καὶ τοποθέτηση, καὶ τότε ἡ καρδιακὴ αἴσθηση τοῦ Θεοῦ 
ἔρχεται σὰν ἀποτέλεσμα. 


Ἡ ἐλπίδα καὶ ἡ ἐμπιστοσύνη στὸν θΘεὸ εἶναι ἡ µεγαλύτερη ἀσφάλεια 


-Γέροντα, ἀκόμη ἀντιμετωπίζω τὸ καθετὶ ἀνθρώπινα καὶ ὄχι πνευματικά, καὶ 
ἔχω ἀγωνία. 

-Ἐσὺ βάζεις τὰ προγράµµατά σου μπροστὰ ἀπὸ τὰ προγράµµατα τοῦ Θεοῦ, 
γι αὐτὸ βασανίζεσαι. Μὲ τὴν ἐμπιστοσύνη στὸν Θεὸ καὶ μὲ τὴν ταπείνωση ὅλα τὰ 
προβλήµατα λύνονται. Νὰ κάνης αὐτὸ ποὺ μπορεῖς ἐσὺ καὶ μετὰ νὰ ἀφήνεσαι στὴν 
θεία Πρόνοια, στὸ θεῖο θέλημα. Ἡ ἐλπίδα στὸν Θεὸ εἶναι τονισµένη πίστη: εἶναι ἡ 
μεγαλύτερη ἀσφάλεια γιὰ τὸν ἄνθρωπο. 

Μικρὸ πράγμα εἶναι νὰ ἔχη κανεὶς σύμμαχο τὸν Θεό; Θυμᾶμαι, πρὶν πάω στὸν 
στρατό, ἔκανα προσευχὴ στὴν Ἁγία Βαρβάρα νὰ μὲ βοηθήση -- τὴν εἶχα σὲ εὐλάβεια, 
γιατὶ πήγαινα στὸ ἐξωκλήσι της ἀπὸ μικρὸς καὶ προσευχόµουν. «Ἄς κινδυνεύσω στὸν 
πόλεμο, εἶπα, ἀλλὰ µόνον ἄνθρωπο νὰ μὴ σκοτώσω». Καὶ πῶς τὰ οἰκονόμησε ὁ Καλὸς 
Θεός! Ὅταν βγῆκαν τὰ ἀποτελέσματα, ἐνῶ ἄλλους ποὺ ἦταν μορφωμένοι τοὺς 
έστειλαν στὴν πρώτη γραμμὴ σὰν ἁπλοὺς στρατιῶτες, τουφεκιοφόρους, ἐμένα ποὺ 
ἤμουν τοῦ δημοτικοῦ μὲ πῆραν γιὰ ἀσυρματιστή! Μοῦ ἔλεγαν οἱ ἄλλοι: «Ἔχεις 
µεγάλο µέσο». «Βρὲ τί µέσο έχω; Δὲν έχω κανέναν γνωστό». «Τί; μᾶς κοροϊδεύεις; μοῦ 
ἔλεγαν. Ποιόν έχεις στὸ Γενικὸ Ἐπιτελεῖο;». Ἀφοῦ ἐπέμεναν, τοὺς ἔλεγα κι ἐγώ: «Ἔχω 
στὸ Γενικὸ Ἐπιτελεῖο τὸν Χριστό». Ἔτσι δὲν χρησιμοποίησα ποτὲ τουφέκι. 

-Γέροντα, πῶς αὐξάνει ἡ ψυχικὴ ἀντοχή; 


Ελ ΝΩΛμ. 198: 

-Μὲ τὴν ἐλπίδα καὶ τὴν ἐμπιστοσύνη στὸν Θεό, οἱ ὁποῖες δίνουν δυνάμεις 
πολλές. Πρέπει νὰ ἀφήνουμε τὸν ἑαυτό µας στὰ χέρια τοῦ Θεοῦ μὲ ἀπόλυτη 
ἐμπιστοσύνη καὶ νὰ βλέπουμε τὴν κάθε δοκιμασία σὰν δῶρο σταλµένο ἀπὸ τὴν 
ἀγάπη τοῦ Θεοῦ. Ὁ ἄνθρωπος ποὺ ἔχει µεγάλη ἐμπιστοσύνη στὸν Θεὸ χαίρεται τὰ 
πάντα. Εἴτε εἶναι ἄρρωστος, εἴτε μένει νηστικός, εἴτε τὸν ἀδικοῦν, εἴτε..., εἴτε..., 
πιστεύει ὅτι ὁ Θεὸς τὰ έχει ἐπιτρέψει, ἐλπίζει στὸν Θεὸ καὶ εἶναι πάντα ἀσφαλισμένος 
στὸ λιμάνι τῆς ἐλπίδος τοῦ Θεοῦ. 


Ὅποιος ἔχει ὀρθὴ πίστη, ἔχει ἀληθινὴ ἀγάπη 


- Γέροντα, μᾶς ἔχετε πεῖ ὅτι πρῶτα εἶναι ἡ πίστη καὶ μετὰ ἔρχεται ἡ ἀγάπη 
πρὸς τὸν Θεό. 

- Κοίταξε, γιὰ νὰ ἀγαπήσης τὸν Θεό, πρέπει νὰ Τὸν πιστέψης. Ἀνάλογη μὲ 
τὴν πίστη µας εἶναι καὶ ἡ ἀγάπη µας πρὸς τὸν Θεό. Μοῦ λέει ὅμως ὁ λογισμὸς ὅτι γιὰ 
ἕναν Φιλότιμο ἄνθρωπο ἡ ἀγάπη πρὸς τὸν Θεὸ προηγεῖται τῆς πίστεως. Εἶναι φθηνὸ 
νὰ ζητᾶ κανεὶς νὰ τοῦ ἀποκαλυφθῃῆ πρῶτα ὁ Θεός, γιὰ νὰ Τὸν πιστέφη καὶ μετὰ νὰ 
Τὸν ἀγαπήση. Ἀγαπῶ Φιλότιμα τὸν Θεὸ καὶ μετὰ ἐνεργεῖ ὁ Θεός. Καὶ ὅσο βλέπω τὶς 
εὐεργεσίες τοῦ Θεοῦ, τόσο αὐξάνει καὶ ἡ πίστη µου καὶ ἡ ἀγάπη µου πρὸς τὸν Θεὸ καὶ 
ἀγαπῷ καὶ ὅλους τοὺς ἀνθρώπους, ἀφοῦ εἶναι εἰκόνες τοῦ Θεοῦ, καὶ ὅλα τὰ ζώα καὶ 
τὰ πουλιὰ καὶ ὅλη τὴν κτίση, γιατὶ εἶναι δημιουργήματα τοῦ Θεοῦ. 

--Μπορεῖ, Γέροντα, κάποιος νὰ ἔχη ἀγάπη χωρὶς νὰ έχη ὀρθὴ πίστη; 

-Μπορεῖ νὰ νοµίζη ὅτι ἔχει ἀγάπη καὶ στὴν πραγματικότητα νὰ μὴν ἔχη. 
Μέσα στὸ δόγµα τὸ ὀρθό, τὸ Ὀρθόδοξο, βρίσκει κανεὶς τὴν ἀληθινὴ ἀγάπη. Ἠρθαν 
μιὰ φορὰ στὸ Καλύβι δύο Καθολικοί ὁ ἕνας ἦταν δημοσιογράφος καὶ ὁ ἄλλος 
γραμματέας στὸ Βατικανό. «ΠΙρῶτα νὰ ποῦμε τὸ "Πάτερ ἡμῶν"», μοῦ εἶπαν. «ΠΓιὰ νὰ 
ποῦμε τὸ "Πάτερ ἡμῶν", τοὺς λέω, πρέπει νὰ συμφωνοῦμε καὶ στὸ δόγµα, ἀλλὰ 
μεταξὺ ἡμῶν καὶ ὑμῶν χάσµα µέγα ἐστί». «Καλά, μοῦ λέει ὁ ἕνας, µόνον οἱ 
Ὀρθόδοξοι θὰ σωθοῦν; Ὁ Θεὸς εἶναι μὲ ὅλον τὸν κόσµο». «Ναί, τοῦ λέω, ἀλλὰ ἐσὺ 
μπορεῖς νὰ μοῦ πῆς πόσος κόσμος εἶναι μὲ τὸν Θεό;». «Νὰ δείξουμε ἀγάπη», μοῦ λένε 
µετά. «Καὶ ἡ ἁμαρτία ἔγινε μόδα», τοὺς λέω. «Καὶ αὐτὸ µέσα στὴν ἀγάπη εἶναι», μοῦ 
λένε. «Ὅλοι μιλᾶνε γιὰ ἀγάπη, εἰρήνη καὶ ὁμόνοια, τοὺς εἶπα στὸ τέλος, ἀλλὰ ὅλοι 
αὐτοὶ εἶναι διχασµένοι καὶ μὲ τὸν ἑαυτό τους καὶ μὲ τοὺς ἄλλους, γι αὐτὸ ἑτοιμάζουν 
ὅλο καὶ μεγαλύτερες βόμβες». 

Πολλοὶ ποὺ μιλοῦν γιὰ ἀγάπη καὶ ἑνότητα, οἱ ἴδιοι δὲν εἶναι ἑνωμένοι μὲ τὸν 
Θεό, γιατὶ δὲν Τὸν έχουν ἀγαπήσει οὔτε ἔχουν ἀγάπη ἀληθινή. Ἀγάπη ἀληθινὴ ἔχει 
ἐκεῖνος ποὺ ἔχει ὀρθὴ πίστη, ζῆ κοντὰ στὸν Θεό, καὶ τότε ὁ Θεὸς ζωγραφίζεται στὸ 
πρόσωπότου, καὶ οἱ ἄλλοι βλέπουν στὸ πρόσωπό του τὸν Θεό. 


Εὔχομαι ὁ Θεὸς νὰ φωτίση ὅλους τοὺς ἀνθρώπους, μὲ τοὺς ὁποίους εἴμαστε 
κατὰ σάρκα ἀδέλφια -- ἀπὸ τὸν Ἀδὰμ καὶ τὴν Εὔα --, νὰ ἔρθουν «εἰς ἐπίγνωσιν 
ἀληθείας»2 γιὰ νὰ γίνουν καὶ πνευματικά µας ἀδέλφια. 

Ἀμήν. 


6 Α΄ Τιμ. 2, 4. 


Ἁγ. Παϊσίου Ἁγιορείτου ΛΟΓΟΙ Ε’ «ΠΓΙάθη καὶ Ἀρετὲς» -149 - 


ΚΕΦΑΛΑΙΟ Ξ5 - Ἡ σωτήριος ὑπομονὴ 
«Μακάριος ἀνήρ, ὃς ὑπομένει πειρασμὀν»! 


- Γέροντα, ὅταν περνοῦμε κάποιον πειρασμό, μιὰ µεγάλη δοκιμασία, τί νὰ 
κάνουμε; 

-Τίνὰ κάνετε; Ὑπομονὴ νὰ κάνετε. Ἡ ὑπομονὴ εἶναι τὸ ἰσχυρότερο φάρμακο 
ποὺ θεραπεύει τὶς µεγάλες καὶ μακροχρόνιες δοκιμασίες. Οἱ περισσότερες δοκιμασίες 
µόνο μὲ τὴν ὑπομονὴ περνοῦν. Ἡ µεγάλη ὑπομονὴ ξεδιαλύνει πολλὰ καὶ φέρνει 
θεϊκὰ ἀποτελέσματα' ἐκεῖ ποὺ δὲν περιμένεις τὴν λύση, δίνει ὁ Θεὸς τὴν καλύτερη 
λύση. 

Νὰ ξέρετε ὅτι ὁ Θεὸς εὐαρεστεῖται, ὅταν ὁ ἄνθρωπος περνᾶ δοκιμασίες καὶ 
ὑπομένη ἀγόγγυστα δοξάζοντας τὸ ἅγιο ὄνομά Του. «Μακάριος ἀνήρ, ὃς ὑπομένει 
πειρασμόν»», λέει ὁ Ἅγιος Ἰάκωβος. Γι αὐτὸ νὰ προσευχώµαστε νὰ μᾶς δίνη ὁ Καλὸς 
Θεὸς ὑπομονή, ὥστε νὰ τὰ ὑπομένουμε ὅλα ἀγόγγυστα καὶ μὲ δοξολογία. 

Ἡ ζωή µας σ᾽ αὐτὸν τὸν κόσµο εἶναι µία συνεχἠς ἄσκηση καὶ ὁ καθένας µας 
ἀσκεῖται μὲ διαφορετικὸ τρόπο. Νὰ σκέφτεσθε τί τράβηξε ὁ Χριστὸς σ᾿ ἐκεῖνα τὰ 
δύσκολα χρόνια! Πόσα προβλήµατα τοῦ δημιουργοῦσαν οἱ Ἑβραῖοι καὶ δὲν μιλοῦσε 
καθόλου! Ἀλλὰ καὶ ὁ Ἀπόστολος Παῦλος τί ὑπομονὴ ἔκανεί Ἐνῶ εἶχε πληροφορία 
ἀπὸ τὸν Θεὸ ὅτι θὰ πάη στὴν Ρώμη», ἔμεινε στὴν φυλακὴ δύο χρόνια, γιατὶ ὁ 
ἡγεμόνας καθυστεροῦσε τὴν δίκη”. Ὁ Ἅγιος Ἰωάννης ὁ Θεολόγος πάλι τί ὑπέφερε! Γιὰ 
ἕναν µμικρὸ γογγυσμὸ ὑπέστη ναυάγιο»... Βλέπετε, ἐπιτρέπει ὁ Θεὸς νὰ 
ταλαιπωρηθοῦν γιὰ μικρὰ πράγµατα οἱ Ἅγιοι, γιὰ νὰ ἔχουμε ἐμεῖς παραδείγματα, 
ὥστε νὰ ἀντιμετωπίζουμε τοὺς πειρασμοὺς μὲ ὑπομονή, μὲ προσευχή, ἀλλὰ καὶ μὲ 
χαρά. 


Γιᾶ νὰ ὑπομείνης τὸν ἄλλον, πρέπει νὰ τὸν ἀγαπήσης 


-Γέροντα, πῶς ἀποκτιέται ἡ ὑπομονή; 


τἸακ. 1, 12. 

2Ὅ.π. 

3ΡΒλ. Πράξ. 25, 11. 

«Βλ. Πράξ. 24, 27. Ὁ Ἀπόστολος Παῦλος ἔμεινε δέσµιος στὴν Καισάρεια δύο χρόνια, ἐπειδὴ 
ὁ Ρωμαῖος ἡγεμόνας Φῆλιξ ἀνέβαλλε τὴν δίκη του μὲ τὴν ἐλπίδα ὅτι θὰ δωροδοκηθή. Στὴν 
συνέχεια ὁ Φῆστος, ὁ διάδοχος τοῦ Φήλικα, τὸν ἔστειλε νὰ δικασθῆ στὴν Ρώμη, γιατὶ ὁ 
Ἀπόστολος στηριζόμενος στὴν πληροφορία ποὺ εἶχε λάβει ἀπὸ τὸν Θεὸ ἐπικαλέσθηκε τὸ 
δικαίωµα τοῦ ρωμαίου πολίτη καὶ ζήτησε νὰ δικασθῆ στὴν Ρώμη. 

5Ὁ Ἅγιος Ἰωάννης ὁ Θεολόγος, ὅταν ἐπρόκειτο νὰ πάη νὰ κηρύξη τὸ Εὐαγγέλιο στὴν 
Μικρὰ Ἀσία, λιποψύχησε καὶ γόγγυσε, ἐπειδὴ ἡ περιοχὴ ἦταν βυθισµένη στὴν εἰδωλολατρικὴ 
πλάνη. Γιὰ τὸν γογγυσµό του αὐτὸν ὁ Θεὸς ἐπέτρεψε νὰ πέση σὲ πειρασμό. Ἐνῶ λοιπὸν ἔπλεε 
πρὸς τὴν Μικρὰ Ἀσία, ἔπεσε σὲ ναυάγιο καὶ σώθηκε, ἀφοῦ πάλεψε σαράντα ἡμέρες μὲ τὰ 
κύματα. 

- Ἡ ὑπομονὴ ἔχει βάση τὴν ἀγάπη. «Ἡ ἀγάπη πάντα ὑπομένει»ό, λέει ὁ 
Ἀπόστολος. Γιὰ νὰ ὑπομείνης τὸν ἄλλον, πρέπει νὰ τὸν ἀγαπήσης, νὰ τὸν πονέσης. 
Ἂν δὲν τὸν πονέσης, τὸν βαριέσαι. 

-Γέροντα, νὰ μιλήσω γιὰ μιὰ δυσκολία ποὺ ἀντιμετωπίζω ἢ νὰ σιωπήσω; 

- Ἂν δὲν µιλήσης γιὰ τὴν δυσκολία σου ἀπὸ ἀγάπη, γιὰ νὰ μὴ δυσκολέψης 
τοὺς ἄλλους, θὰ διατηρήσης τὴν εἰρήνη µέσα σου. Αὐτὴ ἡ δυσκολία θὰ Φφέρη τὴν 
εὐλογία τοῦ Θεοῦ. Καλύτερα νὰ δυσκολευθῆς ἐσύ, παρὰ νὰ δυσκολευθῆ ὁ ἄλλος 
ἐξαιτίας σου. Μιὰ Φορὰ ἐπέστρεψα ἀργὰ στὸ Κελλὶ ἀπὸ τὴν Λιτανεία τῆς Μονῆς 
Κουτλουμουσίου. Ἴμουν κατακουρασµένος καὶ πονοῦσα πολύ, γιατὶ τότε εἶχα 
πρόβλημα μὲ τὴν µέση µου. Βρήκα ἀπ ἔξω νὰ μὲ περιµένη ἕνα γεροντάκι ὀγδόντα 
πέντε χρονῶν ποὺ ἤθελε νὰ µείνη τὸ βράδυ στὸ Κελλί. Εἶχε ἀφήσει καὶ τὴν βαλίτσα 
του πιὸ κάτω, γιατὶ δὲν μποροῦσε νὰ τὴν σηκώση. Ἀφοῦ τοῦ ἐξήγησα ὅτι δὲν 
μποροῦσε νὰ διανυκτερεύση σ᾿ ἐμένα, φορτώθηκα στὸν ὤμο τὴν βαλίτσα του καὶ τὸν 
πῆγα στὸ ξενοδοχεῖο, μισὴ ὥὦρα ἀνήφορο' τοῦ έδωσα καὶ πεντακόσιες δραχμὲς γιὰ τὰ 
έξοδά του. Ἔκανα λίγη ὑπομονὴ καὶ μετὰ ἤμουν ἀναπαυμένος, γιατὶ ἀναπαύθηκε ὁ 
ἄλλος. 

- Γέροντα, ὅταν ἡ ἀδελφὴ μὲ τὴν ὁποία συνεργάζοµαι εἶναι ζορισµένη, τὴν 
λυπᾶμαι καὶ τὴν κάνω ὑπομονή: αὐτὸ ἔχει µέσα ἀγάπη; 

- Καὶ ποῦ ξέρεις ἂν δὲν εἶσαι ἐσὺ αἰτία ποὺ εἶναι ἡ ἄλλη ζορισµένη καὶ σὲ 
κάνει ἐκείνη ὑπομονή; Ἂν νοµίζης ὅτι ἐσὺ εἶσαι σὲ καλύτερη πνευματικὴ κατάσταση 
καὶ τὴν κάνης ὑπομονή, τότε πρέπει νὰ λυπᾶσαι τὸν ἑαυτό σου. Ὅταν ὑπάρχη 
πραγματικὴ ἀγάπη καὶ ὑπομονή, δικαιολογεῖ κανεὶς τὸν ἄλλον, καὶ µόνον τὸν ἑαυτό 
του κατηγορεῖ. «Θεέ µου, ἐγὼ εἶμαι ἔνοχος, λέει, μὴ μὲ ὑπολογίζης ἐμένα: πέταξέ µε 
στὴν ἄκρη καὶ βοήθησε τὸν ἄλλον». Αὐτὴ εἶναι ἡ σωστὴ τοποθέτηση, ἡ ὁποία ἔχει καὶ 
πολλὴ ταπείνωση, καὶ τότε δέχεται ὁ ἄνθρωπος πλούσια τὴν Χάρη τοῦ Θεοῦ. Θὰ 
εὔχωμαι νὰ γίνης «σκύμνος»’ πνευματικός, σὰν τὰ μπρούντζινα λεονταράκια ποὺ μὲ 
τὴν πλάτη τους στηρίζουν τὰ µανουάλια τῆς ἐκκλησίας καὶ οὔτε ταράσσονται οὔτε 
ἀκοῦνε οὔτε μιλᾶνε, ἀλλὰ σηκώνουν βάρος στὴν πλάτητους. Ἀμήν. 


Ὁ Χριστὸς τὴν σωτηρία τῶν ἀνθρώπων τὴν κρέμασε στὴν ὑπομονὴ 


Μὲ λίγη ὑπομονὴ ποὺ θὰ κάνη ὁ ἄνθρωπος στὶς δύσκολες στιγμὲς μπορεῖ νὰ 
ἀποκτήση τὴν θεία Χάρη. Ὁ Χριστὸς δὲν μᾶς ἔδειξε ἄλλον τρόπο σωτηρίας, παρὰ τὴν 
ὑπομονή. Τὴν σωτηρία τῶν ἀνθρώπων τὴν κρέμασε στὴν ὑπομονή. Βλέπεις τί εἶπε; «Ὁ 
ὑπομείνας εἰς τέλος, οὗτος σωθήσεται»ὲ. Δὲν εἶπε «ὁ ὑπομείνας εἰς ...Θέρος!». Μέχρι τὸ 
καλοκαίρι εὔκολο εἶναι νὰ ὑπομείνης, ἀλλὰ µέχρι τέλους;.. Νὰ προσέχουµε νὰ μὴ 
χάνουμε τὴν ὑπομονή µας, γιὰ νὰ μὴ χάσουμε τελικὰ τὴν ψυχή µας. «Ἐν τῇ ὑπομονῆῇ 
ὑμῶν κτήσασθε τὰς ψυχὰς ὑμῶν», λέει τὸ Εὐαγγέλιο. 

Εἶχα ἀκούσει γιὰ τὴν ὑπομονὴ ποὺ ἔκανε μιὰ γυναίκα, ἡ ὁποία ἐκτὸς ἀπὸ τὸν 
οὐράνιο μισθὸ ποὺ θὰ έχη, ἀνταμείφθηκε ἀπὸ τὸν Θεὸ καὶ σ᾿ αὐτὴν τὴν ζωὴ 


δΑ΄Κορ.19,7. 

7Ὁ σκύμνος: Τὸ λεονταράκι. 

Ματθ. 10, 22 καὶ 24, 19: Μάρκ. 15, 19. 
2Λουκ. 21, 19. 

ἑκατονταπλάσια). Εἶχε τρία παιδιὰ καὶ ὁ ἄνδρας της ἦταν γιατρός. Σὰν γιατρὸς ἦταν 
πολὺ καλός, σὰν ἄνθρωπος ὅμως ὄχι, γιατὶ ἦταν δυστυχῶς κυριευµένος ἀπὸ σαρκικὰ 
πάθη καὶ δημιουργοῦσε προβλήµατα καὶ σὲ ἄλλες οἰκογένειες. Ἔπαιρνε καὶ στὸ 
ἰατρεῖο του κοπέλες δῆθεν νὰ τὸν βοηθᾶνε σὰν νοσοκόμες. Μιὰ ἀπὸ αὐτὲς τὶς 
νοσοκόμες μµπῆκε σὰν σφήνα ἀνάμεσα στὸ ἀνδρόγυνο καὶ κατόρθωσε νὰ διώξη τὴν 
σύζυγο μὲ τὰ τρία παιδάκια καὶ νὰ συζῆ µαζίτου παράνομα στὸ σπίτι του. Ἡ µάνα μὲ 
τὰ παιδάκια ἀναγκάστηκε νὰ πάη στὸ πατρικὸ της σπίτι καὶ νὰ ἐργάζεται, γιὰ νὰ 
μπορέσουν νὰ συντηρηθοῦν. Προσευχόταν βέβαια πολὺ καὶ ἔκανε πολλὴ ὑπομονή. Ὁ 
γιατρὸς μὲ τὴν παράνομη γυναίκα ἀπέκτησε ἄλλα τρία παιδιά. Τί συνέβη ὅμως; 
Μόλις γεννήθηκε τὸ τρίτο παιδί, ξεµυαλίσθηκε μὲ μιὰ ἄλλη κοπέλα δεκαέξι χρονῶν, 
τὴν ὁποία πῆρε στὸ ἰατρεῖο του, γιὰ νὰ τὸν βοηθάη, καὶ ἔδιωξε τὴν προηγούµενη 
παράνομη μὲ τὰ τρία παιδιά. Βλέπετε, λειτούργησαν οἱ πνευματικοὶ νόμοι, ὥστε νὰ 
ἐξοφλήση τὸ σφάλμα τῆς, ἀλλὰ καὶ νὰ καταλάβη τὸν πόνο τῆς πραγμµατικῆς συζύγου. 
Μετὰ ἀπὸ λίγο καιρὸ ὁ γιατρὸς ἀρρώστησε καὶ ἔμεινε κατάκοιτος στὸ σπίτι του. Ἡ 
τελευταία μικρὴ κοπέλα κάθησε µαζί του, ὅσο εἶχε χρήματα, ἀλλὰ ἔκανε ἄτακτη ζωή. 
Μάζευε φίλους στὸ σπίτι του, γιατὶ αὐτὴ δὲν μποροῦσε νὰ γυρίζη, ἐπειδὴ δῆθεν τὸν 
πρόσεχε. Ἡ ἀπρόσεκτη ὅμως ζωή της τὸν πλήγωνε συνέχεια, γιατὶ τὴν ζήλευε. 
Τελικά, ἀφοῦ τοῦ ἔφαγε ὅλα τὰ χρήµατα ποὺ εἶχε στὴν ἄκρη, τὸν ἐγκατέλειψε. Ἡ 
πραγματικὴ σύζυγός του, ὅταν ἔμαθε ὅτι βρίσκεται σὲ κακὰ χάλια, πΏγε καὶ τοῦ 
συµπαραστάθηκε. Καθάρισε, συγύρισε τὸ σπίτι του καὶ τὸν συντηροῦσε ἀπὸ τὶς 
οἰκονομίες ποὺ εἶχε ἀπὸ τὴν ἐργασία της καὶ ἀπὸ τὰ χρήµατα τῶν παιδιῶν της, ποὺ 
εἶχαν μεγαλώσει καὶ ἐργάζονταν. Ἡ προηγούµενη παράνομη ποὺ εἶχε διωχθῆ, ὄχι 
µόνο δὲν τὸν πλησίασε νὰ τὸν βοηθήση καὶ νὰ τοῦ συμµπαρασταθῆ έστω καὶ λίγο, 
ἀλλὰ οὔτε ἤθελε νὰ ἀκούση γι αὐτόν. Μόνον ἡ στεφανωµένη γυναίκα του τοῦ 
συµμπαραστάθηκε, τὸν περιποιήθηκε καὶ τὸν βοήθησε πνευματικά. Τελικὰ ὁ γιατρὸς 
ζήτησε νὰ ἐξομολογηθῆ καὶ στὴν συνέχεια ζοῦσε ἐν µετανοίᾳ. Βλέποντας ὁ Καλὸς 
Θεὸς ὅλη αὐτὴν τὴν καλὴ προσπάθεια τῆς καλῆς συζύγου -- χρόνια νὰ κάνη ὑπομονή, 
νὰ ζῆ τίµια καὶ νὰ ἐργάζεται σκληρά, γιὰ νὰ συντηρῆ καὶ τὸν ἄνδρα της, ἐνῶ ἐκεῖνος 
τῆς εἶχε Φερθῆ τόσο σκληρὰ καὶ βάρβαρα - τὴν ἀντάμειψε. Τί συνέβη λοιπόν; Πέθανε 
στὴν Ἀμερικὴ ἕνας πλούσιος συγγενἠς τοῦ ἄνδρα της καὶ κληρονόµησαν µεγάλη 
περιουσία. Στὸ τέλος ὅλη ἡ περιουσία ἔμεινε στὴν καλὴ σύζυγο καὶ καλὴ μητέρα, ἡ 
ὁποία βοήθησε καὶ τὰ παιδιά της γιὰ τὴν καλή τους ἀποκατάσταση, βοήθησε καὶ 
ἄλλους φτωχούς, καὶ αὐτὴ ἔζησε τὰ ὑπόλοιπα χρόνια της χωρὶς φτώχεια. Ἂν καὶ ὅταν 
ζοῦσε φτωχικά, πάλι ἦταν πλούσια, γιατὶ ἦταν πλούσια σὲ αἰσθήματα --τὸ κυριώτερο. 


Τὸν χειμώνα κάνουμε ὑπομονὴ μὲ τὴν ἐλπίδα τῆς ἀνοίξεως 


-Γέροντα, βλέπω ὅτι δὲν προχωράω πνευματικὰ καὶ στενοχωριέµαι. 

-Μιὰ φορὰ κάποιος εἶχε Φυτέψει ἕνα κλῆμα καί, ἐνῶ δὲν εἶχε πιάσει ἀκόμη 
ρίζες, εἶχε τὴν ἀπαίτηση νὰ βγάλη σταφύλια, νὰ κάνη ἄφθονο κρασί, γιὰ νὰ πίνη, νὰ 
εὐφραίνεται καὶ νὰ µεθάη. Ἔτσι κάνεις κι ἐσύ. Φύτεψες μιὰ κληµατσίδα καὶ θέλεις 
ἀμέσως νὰ πιῆς κρασί. Αὐτὸ δὲν γίνεται. Τὸ κλῆμα δὲν τὸ Φυτεύεις σήµερα καὶ αὔριο 
πίνεις κρασί. Σὲ ἕναν χρόνο μπορεῖ νὰ φᾶς μερικὰ τσαμπιά. Σὲ δυὸ χρόνια θὰ φᾶς ἕνα 


19Ώλ. Ματθ. 19, 25: Μάρκ. 10, 90. 

κοφίνι σταφύλια καὶ σὲ πέντε χρόνια θὰ πιῆς καὶ κρασί. Νὰ ἀγωνίζεσαι λοιπὸν καὶ νὰ 
κάνης ὑπομονή, ἂν θέλης νὰ ἀπολαύσης καρποὺς πνευματικούς. 

-Γέροντα, δὲν ἔχω συνηθίσει νὰ περιμένω καὶ εὔκολα χάνω τὴν ὑπομονή µου. 

- Χρειάζεσαι ὑπομονὴ καὶ σύνεση. Βλέπεις, πολλὲς Φορές, ἐνῶ κάνει κανεὶς 
ὑπομονὴ μιὰ-δυὸ ὧρες, γιὰ νὰ φηθῆ τὸ φαγητό, δὲν περιμένει δυὸ λεπτὰ νὰ κρυώση, 
ἀλλά, χωρὶς νὰ σκεφθῆ, τρώει καὶ καίγεται. Λοιπόν... Ὅταν ἐπιστρέψω στὸ Ἅγιον 
Ὄρος, θὰ σοῦ στείλω µία εἰκόνα τῆς Ἁγίας Ὑπομονῆς. Μοῦ ἔστειλαν τρεῖς εἰκόνες, 
δύο Ὁσίων καὶ µία τῆς Ἁγίας Ὑπομονῆς: τῶν Ὁσίων τὶς ἔδωσα καὶ τὶς δύο εὐλογία, τῆς 
Ἁγίας Ὑπομονῆς τὴν κράτησα... 

--Τέροντα, τώρα ποὺ ἤρθατε δὲν μοῦ φέρατε κανένα «βότανο» ἀπὸ τὸ Ἅγιον 
Ὄρος"... 

- Αὐτὴν τὴν ἐποχὴ δὲν ὑπάρχουν «βότανα» στὸ περιβόλι τῆς Παναγίας... 
Πρέπει νὰ ἔρθη ἡ ἄνοιξη. Ἀλλά, γιὰ νὰ ἔρθη ἡ ἄνοιξη, χρειάζεται νὰ κάνης λίγη 
ὑπομονὴ νὰ Ππεράση ὁ Χειμώνας. Ἑπομένως τώρα τὸ καλύτερο καὶ 
ἀποτελεσματικώτερο «βότανο» γιὰ σένα εἶναι ἡ ὑπομονή. 

-Γέροντα, νιώθω νὰ βρίσκωµαι στὴν καρδιὰ τοῦ πνευματικοῦ χειμώνα. 

-Ἂν θέλης νὰ ἀλλάξη ὁ καιρός, νὰ γίνη γλυκός, νὰ ἀνθίσης καὶ νὰ καρπίσης, 
νὰ παράγης καρποὺς ἀρετῆς, πρέπει νὰ χαίρεσαι καὶ τὴν παγωνιὰ καὶ τὶς λιακάδες, 
γιατὶ ὅλα βοηθοῦν γιὰ τὸ καλό. Τὸν πνευματικὸ χειμώνα τὸν περνᾶμε μὲ ὑπομονὴ καὶ 
τὴν ὑπομονὴ τὴν δίνει ἡ ἐλπίδα τῆς πνευματικῆς ἀνοίξεως. Ὕστερα, τὸ καλοκαίρι 
ἀναγνωρίζουμε τὸ καλὸ τοῦ χειμώνα ποὺ γέμισε τὶς δεξαμενὲς μὲ νερὸ καὶ ἐξαφάνισε 
μὲ τὶς παγωνιὲς ὅλα τὰ μικρόβια. 

Ὁ Καλὸς Θεὸς ὅλα τὰ οἰκονόμησε σοφὰ γιὰ τὴν σωτηρία µας καὶ μᾶς βοηθάει 
σὰν Καλὸς Πατέρας: ἀπὸ μᾶς χρειάζεται µόνο λίγη ὑπομονή. 


1 Ἡ ἀδελφὴ ζητᾶ κάποιο «βότανο», δηλαδὴ λόγο πνευματικό, ἔχοντας ὑπ ὄψιν της τὴν 
ἐπιστολὴ «ΠΙνευματικὰ βότανα», τὴν ὁποία ὁ Γέροντας έστειλε στὸ Ἡσυχαστήριο στὶς 139-1- 
1971. (Βλ. Γέροντος Παϊσίου Ἁγιορείτου, Ἐπιστολές, "2005, σ. 151-162). 

ΚΕΦΑΛΑΙΟ 4 - Ἡ πνευματικὴ χαρὰ 
Ἡ Παναγία ἔφερε στὸν κόσµο τὴν χαρὰ 


-Τέροντα, μπορεῖτε νὰ μᾶς ψάλετε τὸ Μεγαλυνάριο ποὺ εἴχατε γράψει γιὰ 
τὴν Παναγία; 

- Ἔλα νὰ τὸ ψάλουμµε µαζί. «Εὗρες πολλὴν Χάριν παρὰ Θεοῦ, Μῆτερ τοῦ 
Δεσπότου, Μεγαλόχαρη, ἀληθῶς, Κεχαριτωµένη, ὡς Γαβριήλ ἐβόα, Βασίλισσα Ἀγγέλων, 
Φρούρει τοὺς δούλους σου». Νὰ σοῦ πῶ τώρα καὶ ἕνα δογματικό: Ἡ Παναγία ἦταν 
Κόρη καὶ Μητέρα, Δούλη καὶ Βασίλισσα, Βασίλισσα ὅλου τοῦ κόσμου. Χωράει στὸν 
νοῦ τοῦ ἀνθρώπου αὐτό; Καὶ ὁ Εὐαγγελισμὸς τῆς Θεοτόκου εἶναι κάτι τὸ ὑπερφυσικό, 
ἔξω τῆς λογικῆς. Εὔχομαι ἡ Παναγία νὰ σοῦ δώση τὴν χαρὰ τοῦ Εὐαγγελισμοῦ καὶ ὁ 
Ἄγγελος νὰ σὲ εὐλογήση, γιὰ νὰ έχης πνευματικὴ πρόοδο. Ἀμήν. 

-Γέροντα, ἕνα τροπάριο λέει: «Χαίρε ἡ τῆς Εὔας χαρά’ ἡ γὰρ ἐκείνης λύπη διὰ 
τοῦ τόκου σου πέπαυται, Ἀγνή»2. 

-Ὅ,ιτι καλὸ κι ἂν βρῆ ὁ ἄνθρωπος νὰ πῆ γιὰ τὴν Παναγία, δὲν θὰ µπορέση νὰ 
ἐκφράση τὸ μεγαλεῖο Της. Ἡ Παναγία μὲ τὴν ὑπακοή Της ἄνοιξε πάλι γιὰ μᾶς τὸν 
Παράδεισο, ποὺ τὸν εἶχε κλείσει ἡ παρακοὴ τῆς Εὖας. Ἡ Εὖα ἔσπασε τὸν κρίκο ποὺ 
μᾶς ἕνωνε μὲ τὸν Θεὸ καὶ ἔφερε στὸν κόσµο λύπη καὶ πόνο» ἡ Παναγία ἕνωσε πάλι 
τὸν κρίκο καὶ ἔφερε στὸν κόσµο τὴν παραδεισένια χαρά. Μᾶς συνέδεσε μὲ τὸν Θεό, 
ἀφοῦ ὁ Χριστὸς εἶναι Θεάνθρωπος. 

Ὁ Αρχάγγελος Γαβριὴλ ἔφερε στὸν κόσµο τὴν χαρµόσυνη ἀγγελία ὅτι οἱ 
ἄνθρωποι χάρη στὴν Παναγία βρῆκαν «χάριν παρὰ Θεοῦ». Χαίρεται ἡ Παναγία, γιατὶ 
σαρκώθηκε ὁ Λόγος τοῦ Θεοῦ καὶ μᾶς λύτρωσε ἀπὸ τὴν ἁμαρτία. Χαιρόμαστε καὶ 
ἐμεῖς, γιατὶ ἡ Παναγία μᾶς ἔβγαλε ἀσπροπρόσωπους. Γι αὐτὸ ψάλλουμε τὰ 
Χριστούγεννα: «Ἡ ἔρημος προσφέρει στὸν Χριστὸ τὴν φάτνη καὶ ἐμεῖς οἱ ἄνθρωποι 
προσφέρουμε τὴν Μητέρα Του, τὴν Παναγία». 


Ὅπου Χριστός, ἐκε[χαρὰ ἀληθινὴ 


- Γέροντα, μερικὲς φορὲς δὲν μπορῶ νὰ χαρῷ, καὶ τότε σκέφτομαι µήπως ἡ 
χαρὰ δὲν εἶναι γιὰ μένα. 

- Τί λές; Δὲν εἶναι ἡ χαρὰ γιὰ σένα; Καὶ γιὰ ποιόν εἶναι; γιὰ τὸ ταγκαλάκι; 
Χαμένο τὄχεις; Γιὰ τὸν ἄνθρωπο εἶναι ἡ χαρά. Ὁ Θεὸς δὲν ἔδωσε λύπη: ἔδωσε µόνο 
χαρά. 

-Γιατί ὅμως, Γέροντα, δὲν ἔχω πάντοτε µέσα µου χαρά; 

-Ὅταν ὁ νοῦς σου δὲν εἶναι στὸν Θεό, πῶς θὰ νιώσης τὴν χαρὰ τοῦ Θεοῦ; Ἐσὺ 
ξεχνᾶς τὸν Χριστὸ καὶ ὁ νοῦς σου γυρίζει συνέχεια στὶς δουλειὲς καὶ στὶς μηχανές, καὶ 


1Ὁ Γέροντας ἔγραψε τὸ Μεγαλυνάριο αὐτὸ καὶ τὸ ἔστειλε στὴν γιορτὴ ἀδελφῆς ποὺ ἔφερε 
ὄνομα τῆς Παναγίας, γιὰ νὰ τὸ ψάλλη στὸ κελλί της. 

2 Ἀπὸ τὸ Θεοτοκίον τῆς α΄ ὠδῆς τοῦ β΄ κανόνος τῆς Δευτέρας τῆς Γ΄ Ἑβδομάδος τῶν 
Νηστειῶν. 

2Ρλ. Γέν. 8, 16. 

4Ῥλ. Τέταρτον Ἰδιόμελον Ἑσπερίων τῶν Χριστουγέννων. 

έτσι σταματάει ἡ πνευματική σου μηχανή. Βάλε λοιπὸν μπρὸς τὴν εὐχὴ καὶ τὴν 
σιγανὴ ψαλμωδία, καὶ μετὰ θὰ τρέχης καὶ θὰ γυρίζης σὰν σβούρα γύρω ἀπὸ τὸν 
Χριστό. 

Μόνον κοντὰ στὸν Χριστὸ βρίσκει κανεὶς τὴν πραγματική, τὴν γνήσια χαρά, 
γιατὶ µόνον ὁ Χριστὸς δίνει χαρὰ καὶ παρηγοριὰ πραγματική. Ὅπου Χριστός, ἐκεῖ 
χαρὰ ἀληθινὴ καὶ ἀγαλλίαση παραδεισένια. Ὅσοι εἶναι μακριὰ ἀπὸ τὸν Χριστό, δὲν 
ἔχουν πραγματικὴ χαρά. Μπορεῖ νὰ κάνουν ὄνειρα: «θὰ φτιάξω αὐτό, θὰ φτιάξω τὸ 
ἄλλο, θὰ πάω ἐδῶ, θὰ πάω ἐκεῖῦ, μπορεῖ νὰ ἀπολαμβάνουν τιμὲς ἢ νὰ τρέχουν στὶς 
διασκεδάσεις καὶ νὰ χαίρωνται, ἀλλὰ ἡ χαρὰ ποὺ νιώθουν δὲν εἶναι δυνατὸν νὰ 
γεµίση τὴν ψυχή τους. Αὐτὴ ἡ χαρὰ εἶναι ὑλική, κοσμικὴ χαρά, ἀλλὰ ἀπὸ ὑλικὲς 
χαρὲς δὲν γεμίζει ἡ ψυχή, καὶ ὁ ἄνθρωπος μένει µ ἕνα κενὸ στὴν καρδιά του. Εἶδες τί 
λέει ὁ Σολομών; «Ἔχτισα σπίτια, φύτεψα ἀμπέλια, ἕκανα κήπους, µάζεψα χρυσάφι, 
ἀπέκτησα ὅ,τι πόθησε ἡ καρδιά µου, ἀλλὰ στὸ τέλος κατάλαβα ὅτι ὅλα αὐτὰ εἶναι 
μάταια»». 

Ἡ κοσμικὴ χαρὰ δίνει κάτι τὸ πρόσκαιρο, κάτι γιὰ ἐκείνη τὴν στιγµή, δὲν δίνει 
αὐτὸ ποὺ δίνει ἡ πνευματικὴ χαρά. Ἡ πνευματικὴ χαρὰ εἶναι ζωὴ παραδεισένια. Ὅσοι 
πέρασαν πρῶτα ἀπὸ τὴν Σταύρωση καὶ ἀναστήθηκαν πνευματικά, ζοῦν τὴν 
πασχαλινὴ χαρά. «Πάσχα, Κυρίου Πάσχα»ε Καὶ μετὰ έρχεται ἡ Πεντηκοστή!... Καὶ 
ὅταν φθάσουν πιὰ στὴν Πεντηκοστὴ καὶ δεχθοῦν τὴν πύρινη γλὠῶσσα, τὸ Ἅγιο 
Πνεῦμα, τότε ὅλα τελειώνουν’... 


Ἡ πνευματικὴ χαρᾶὰ ἔρχεται µὲτὴν πνευματικὴ ἐργασία 


-Γέροντα, πέστε µας κάτι γιὰ τὶς οὐράνιες χαρές. 

-Καὶ σ᾿ αὐτὴν τὴν ζωὴ ὑπάρχουν οὐράνιες χαρὲς καὶ ἡδονὲς καὶ ἀναρωτιέται 
κανεὶς ἂν στὴν ἄλλη ζωὴ ὑπάρχει κάτι ἀνώτερο ἀπὸ αὐτὸ ποὺ ζῆ ἐδῶ. Αὐτὲς οἱ χαρὲς 
δὲν ἐκφράζονται, µόνο βιώνονται. 

-Γέροντα, πῶς μπορεῖς νὰ Φθάσης σ᾿ αὐτὴν τὴν κατάσταση; 

-Γιὰ νὰ έρθης στὴν κατάσταση ποὺ νὰ μὴν µπορῆς νὰ χωρέσης τὴν χαρὰ οὔτε 
νὰ τὴν ἐκφράσης, χρειάζεται νὰ προσέξης τρία πράγματα: Νὰ κινῆσαι ἁπλά, νὰ μὴν 
ἀσχολῆσαι μὲ τοὺς ἄλλους, νὰ λὲς τὴν εὐχή. Ἂν κάνης αὐτά, θὰ ἔρθη ὥρα ποὺ θὰ 
νιώθης τόση χαρὰ ποὺ θὰ μοῦ λές: «ΠΠαππούλη µου, παλάβωσα! Μήπως δὲν εἶμαι 
καλά; τί εἶναι αὐτὸ ποὺ νιώθω;». Τέτοια παλαβὴ χαρὰ θὰ έἔχης! 

- Γέροντα, γιὰ νὰ έχη κανεὶς πνευματικὴ χαρά, πρέπει νὰ εἶναι σὲ καλὴ 
κατάσταση; 

-Ἐσὺ τί λές; Πότε θὰ ἔχη κανεὶς πνευματικὴ χαρά; ὅταν εἶναι ἀκατάστατος; 
Ἡ ἐσωτερικὴ χαρὰ ἔρχεται μὲ τὴν ἐσωτερικὴ τακτοποίηση καὶ δίνει φτερὰ στὴν ψυχή. 
Ὅταν δὲν ζεσταθη ἡ ψυχἠὴ μὲ τὴν ἐσωτερικὴ ἐργασία, μοιάζει μὲ αὐτοκίνητο ποὺ ἔχει 


Βλ. Ἐκκλ.2, 11. 

ό Ἀπὸ τὸν εἱρμὸ τῆς α΄ ὠδῆς τοῦ κανόνος τῆς Ἀναστάσεως. 

7 Οἱ λόγοι αὐτοὶ τοῦ Γέροντα ἐκφράζουν τὸν τελικὸ σκοπὸ τοῦ πνευματικοῦ ἀγῶνος κάθε 
πιστοῦ, ποὺ εἶναι ἡ ἀπόκτηση τοῦ Ἁγίου Πνεύματος. Ὅταν ὁ ἄνθρωπος γίνη κοινωνὸς τῆς 
θεοποιοῦ Χάριτος τοῦ Ἁγίου Πνεύματος, τότε Φθάνει πλέον στὴν κατάσταση τῆς θεώσεως, 
στὴν «ἀτέλεστον τελειότητα». 

παγωμένη τὴν μηχανὴ καὶ τὸ σπρώχνουν, γιὰ νὰ προχωρήση. Ἐνῶ ἡ ἐσωτερικὴ 
ἐργασία -- ἡ ἐγρήγορση μὲ τὴν παρακολούθηση τοῦ ἑαυτοῦ µας, ἡ µελέτη καὶ ἡ εὐχὴ - 
θερµαίνει τὴν φψυχὴ καὶ ἡ μηχανὴ παίρνει μπρὸς καὶ τρέχει. Τότε ὁ ἄνθρωπος 
παραβλέπει πλέον τὰ ἐξωτερικὰ καὶ κάνει ἄλματα πνευματικά. 

--Καὶ τότε, Γέροντα, δὲν ἐπηρεάζεται, ἂν βρεθῆ σὲ δύσκολο περιβάλλον; 

-Όχι, δὲν ἐπηρεάζεται, γιατὶ κινεῖται σὲ ἄλλη ἀτμόσφαιρα: βρίσκεται ἔξω ἀπὸ 
αὐτὸ τὸ περιβάλλον. Καὶ ἐπειδὴ κινεῖται σὲ ἄλλη ἀτμόσφαιρα, αὐτὸ τὸ περιβάλλον 
δὲν τὸν ἐνοχλεῖ. Εἶναι σὰν νὰ μιλᾶνε μιὰ ἄλλη γλῶσσα ποὺ αὐτὸς δὲν τὴν γνωρίζει 
καὶ γι αὐτὸ δὲν καταλαβαίνει τί λένε. Καὶ καλύτερα ποὺ δὲν καταλαβαίνει, γιατί, ἂν 
καταλάβαινε ἔστω καὶ κάτι, θὰ πήγαινε ἡ προσοχή του πρὸς τὰ ἐκεῖ. Τώρα ὅμως εἶναι 
ἀφοσιωμένος στὴν γλῶσσα ποὺ γνωρίζει. Ἔτσι ἀρχίζει τὸ φτερούγισμα τὸ ἐσωτερικό. 
Ξέρετε τί εἶναι φΦτερούγισμα ἐσωτερικό; Φτερὰ ποιό ἀγγελικὸ τάγµα έχει; Τὰ Χερουβὶμ 
ἢ τὰ Σεραφίμµ; «Ἑξ πτέρυγες»ὲ, ποὺ λέει ὁ Προφήτης Ἠσαΐας, ποιό τάγµα ἔχει; 

-Τὰ Σεραφίµ, Γέροντα. 

- Ξέρετε πῶς κάνουν τὰ Σεραφίµ; Χτυποῦν τὰ φτερά τους μὲ ἕναν ρυθμό... 
Ἔτσι χτυπάει καὶ ἡ καρδιά, μὲ παλμό, ὅταν ὑπάρχη Φφτερούγισµα ἐσωτερικό. Εἶναι 
πανηγύρι τότε ἡ ζωή. Ἐσεῖς ὅμως ἀκόμη εἶστε δεµένες μὲ τὸν ἑαυτό σας' δὲν 
λυθήκατε ἀπὸ τὸν ἑαυτό σας, κι ἔτσι ἡ καρδιὰ δὲν ἔχει ἐλευθερωθῆ, γιὰ νὰ φθάση σ᾿ 
αὐτὴν τὴν κατάσταση, νὰ σκιρτᾶ ἀπὸ χαρά. Γιὰ γευθηῆτε, βρὲ παιδιά, πρῶτα αὐτὴν 
τὴν χαρὰ καὶ μετὰ ἐλᾶτε νὰ κουβεντιάσουµε! 


Ἡ θεϊκὴ χαρὰ ἔρχεται μὲ τὸ δόσιµο 


-Γέροντα, κάθε ἄνθρωπος ποὺ ζῆ κατὰ Θεὸν ἔχει πνευματικὴ χαρά; 

- Φυσικά! Γιὰ νὰ χαίρεται κανεὶς ἀληθινά, πνευματικά, πρέπει νὰ ἀγαπάη 
καί, γιὰ νὰ ἀγαπάη, πρέπει νὰ πιστεύη. Δὲν πιστεύουν οἱ ἄνθρωποι καὶ γι αὐτὸ δὲν 
ἀγαποῦν, δὲν Ουσιάζονται καὶ δὲν χαίρονται. Ἂν πίστευαν, θὰ ἀγαποῦσαν, θὰ 
θυσιάζονταν καὶ θὰ χαίρονταν. Ἀπὸ τὴν θυσία βγαίνει ἡ μεγαλύτερη χαρά. 

-Γέροντα, χαίρεσαι, ὅταν ἀγαπᾶς. 

- Όχι, ἀνάποδα τὸ εἶπες! Ὅταν ἀγαπᾶς, χαίρεσαι. Καὶ ὅταν αὐξηθῆ ἡ ἀγάπη, 
τότε ὁ ἄνθρωπος δὲν ζητάει τὴν χαρὰ γιὰ τὸν ἑαυτό του, ἀλλὰ θέλει νὰ χαίρωνται οἱ 
ἄλλοι. 

- Δηλαδή, Γέροντα, ἡ χαρὰ ἀπορρέει ἀπὸ κάπου, ἐνῶ ἡ ἀγάπη ὑπάρχει ἀπὸ 
µόνη τῆς; 

- Ἔτσι εἶναι ἡ ἀγάπη ὑπάρχει ἀπὸ µόνη της, ἐνῶ ἡ χαρὰ πηγάζει ἀπὸ τὴν 
ἀγάπη. Ὅταν δίνης τὴν ἀγάπη, τότε ἔρχεται ἡ χαρά. Δίνει ἀγάπη ὁ ἄνθρωπος καὶ 
δέχεται χαρά’ ἀνταμείβεται δηλαδὴ μὲ τὴν χαρὰ ποὺ νιώθει. Βλέπεις, κάποιος παίρνει 
ἕνα πράγµα ποὺ τοῦ δίνουν καὶ χαίρεται γι αὐτὸ τὸ ἕνα. Ἄλλος τὰ δίνει ὅλα καὶ 
χαίρεται γιὰ ὅλα. Ἡ χαρὰ ποὺ νιώθει ὁ ἄνθρωπος, ὅταν παίρνη, εἶναι χαρὰ 
ἀνθρώπινη. Ἐνῶ ἡ χαρὰ ποὺ νιώθει, ὅταν δίνη, εἶναι θεϊκή. Ἡ θεϊκὴ χαρὰ ἔρχεται μὲ 
τὸ δόσιµο! 


Οπνευματικὲς χαρὲς εἶναι δώρα τοῦ Θεοῦ 


8Ἠσ. 6, 2. 

--Γέροντα, πῶς πληροφορεῖται κανεὶς ὅτι εἶναι συμφιλιωμένος μὲ τὸν Θεό; 

- Ἡ ἐσωτερικὴ χαρά, ἡ θεία παρηγοριά, ποὺ νιώθει µέσα του εἶναι μιὰ 
πληροφορία ὅτι εἶναι συμφιλιωμένος μὲ τὸν Θεό. 

-Μπορεῖ νὰ αἰσθάνεται κανεὶς συμφιλιωμένος μὲ τὸν Θεὸ καὶ νὰ μὴ νιώθη 
χαρά, θεία παρηγοριά; 

-Δὲν μπορεῖ, κάτι θὰ νιώθη. Μπορεϊῖ νὰ ἔνιωσε μιὰ Φορὰ δυνατὴ παρηγοριὰ 
καὶ μετὰ ἡ παρηγοριὰ ποὺ νιώθει νὰ εἶναι λιγώτερη καὶ γι αὐτὸ νὰ νοµίζη ὅτι δὲν 
νιώθει θεία παρηγοριά. 

-Πῶς γίνεται, Γέροντα, μερικὲς φορές, ἐνῶ βρίσκεσαι σὲ μιὰ καλὴ πνευματικὴ 
κατάσταση καὶ χαίρεσαι, ξαφνικὰ νὰ χάνης αὐτὴν τὴν χαρά; 

-Σοῦ στέλνει ὁ Θεὸς πνευματικὲς χαρὲς καὶ χαίρεσαι. Τὶς παίρνει, κι ἐσὺ μετὰ 
τίς ἀναζητᾶς καὶ καταβάλλεις περισσότερο ἀγώνα καὶ προχωρᾶς πιὸ πολὺ 
πνευματικά. 

-Γέροντα, τί χαρὰ εἶναι αὐτὴ ποὺ νιώθω; Μήπως δὲν ἔχω συναίσθηση τῆς 
ἁμαρτωλότητός µου; 

- Όχι, παιδί µου! Σοῦ δίνει ὁ Θεὸς καμμιὰ σοκολάτα, γιὰ νὰ χαίρεσαι. Τώρα 
σοκολάτες, ἀργότερα κρασί, σὰν κι αὐτὸ ποὺ πίνουν στὸν Παράδεισο. Ξέρεις τί γλυκὸ 
κρασὶ πίνουν ἐκεῖ Οὐὔ! Λίγο φιλότιμο νὰ δῆ ὁ Θεός, λίγη καλὴ διάθεση, καὶ δίνει 
πλούσια τὴν Χάρη Του καὶ σὲ µεθάει ἀπὸ αὐτὴν τὴν ζωή. Τὴν πνευματικὴ ἀλλοίωση 
ποὺ δέχεται ὁ ἄνθρωπος καὶ τὴν ἀγαλλίαση ποὺ νιώθει στὴν καρδιά του, ὅταν τὸν 
ἐπισκέπτεται ἡ Χάρις τοῦ Θεοῦ δὲν μπορεῖ νὰ τὴν δώση οὔτε ὁ ..μεγαλύτερος 
καρδιολόγος τοῦ κόσμου. Ὅταν νιώθης αὐτὴν τὴν χαρά, προσπάθησε νὰ τὴν 
κρατήσης, ὅσο μπορεῖς περισσότερο. 

--ΠΗρέπει, Γέροντα, νὰ ζητᾶμε ἀπὸ τὸν Θεὸ νὰ μᾶς δίνη πνευματικὲς χαρές; 

-Εἶναι φΦθηνὸ νὰ ζητᾶμε πνευματικὲς χαρές' αὐτὲς ἔρχονται µόνες τους, ὅταν 
ὑπάρχουν οἱ προὐποθέσεις. Ἂν Οέλης νὰ εἶσαι συνέχεια χαρούμενη, αὐτὸ ἔχει 
Φιλαυτία. Ὁ Χριστὸς ἠἦρθε στὸν κόσµο, γιὰ νὰ σταυρωθῆ ἀπὸ ἀγάπη' πρῶτα 
σταυρώθηκε καὶ μετὰ ἀναστήθηκε. 

Τὰ παιδιὰ τοῦ Θεοῦ δὲν ἐργάζονται οὔτε γιὰ οὐράνιο μισθό, ἀλλὰ οὔτε καὶ γιὰ 
πνευματικὲς χαρὲς σ αὐτὴν τὴν ζωή. Γιατὶ τὰ παιδιὰ δὲν πληρώνονται ἀπὸ τὸν 
Πατέρα, ἀφοῦ ὅλη ἡ περιουσία τοῦ Πατέρα τους εἶναι δική τους. Ἄλλο τὰ θεῖα δῶρα 
ποὺ θὰ προσφέρη ὁ Θεὸς σὰν Καλὸς Πατέρας καὶ σ' αὐτὴν τὴν ζωὴ καὶ στὴν αἰώνια. 


Ὁ πνευματικὸς πόνος εἶναι χαρὰ πνευµατικἡ 


-Γέροντα, πῶς μπορεῖ νὰ κρατήση κανεὶς µέσα του τὴν χαρά; 

-Ἂν τὰ ἀντιμετωπίζη ὅλα πνευματικά. Τότε ἀκόμη καὶ οἱ ἀρρώστιες καὶ οἱ 
δοκιμασίες δὲν τοῦ ἀφαιροῦν τὴν χαρά. 

-Γέροντα, δὲν πρέπει ὁ ἄνθρωπος νὰ ἔχη ἀπαλλαγη ἀπὸ τὰ πάθη του, γιὰ νὰ 
ἀντιμετωπίζη τὶς δοκιμασίες πνευματικά; 

- Καὶ ὅταν κανεὶς δὲν ἔχη ἀπαλλαγη ἀπὸ τὰ πάθη καὶ περνάη δοκιμασίες, 
στενοχώριες, πάλι μπορεῖ νὰ εἶναι χαρούμενος. Ἐὰν σκεφθῆ ὅτι οἱ στενοχώριες αὐτὲς 


Ἁγ. Παϊσίου Ἁγιορείτου ΛΟΓΟΙ Ε’ «ΠΓιάθη καὶ Ἀρετὲς» -157- 


εἶναι τὸ φάρμακο γιὰ τὰ πάθη του, τότε τὶς δέχεται μὲ χαρά, ὅπως ὁ ἄρρωστος δέχεται 
εὐχάριστα τὸ πικρὸ φάρμακο μὲ τὴν ἐλπίδα ὅτι θὰ γίνη καλά. 

-Πῶς συνδυάζονται, Γέροντα, ἡ χαρὰ καὶ ὁ πόνος; 

- Στὴν πνευματικὴ ζωὴ συμβαίνει κάτι τὸ παράδοξο: Ὅταν ὁ ἄνθρωπος 
ὑπομένη γιὰ τὴν ἀγάπη τοῦ Χριστοῦ, ἀκόμη καὶ μαρτύριο, πλημμυρίζει ἡ καρδιά του 
ἀπὸ θεία ἡδονή. Τὸ ἴδιο, καὶ ὅταν συµµετέχη στὸ Τιάθος τοῦ Κυρίου. Ὅσο δηλαδὴ 
σκέφτεται ὅτι ὁ Χριστὸς σταυρώθηκε γιὰ τὶς ἁμαρτίες µας καὶ πονάει, τόσο 
ἀνταμείβεται μὲ θεία ἀγαλλίαση. Πονάει-ἀγάλλεται, πονάει-ἀγάλλεται. Καὶ ὅσο 
περισσότερο πονάει, τόσο µεγαλύτερη χαρὰ ἔχει. Νιώθει σὰν νὰ τὸν χαϊδεύη ὁ 
Χριστὸς καὶ νὰ τοῦ λέη: «Μἠ στενοχωριέσαι, παιδάκι µου, γιὰ μένα». 

Μιὰ ἀδελφὴ ἔλεγε: «Δὲν θέλω χαρά’ θέλω νὰ στενοχωριέµαι γιὰ τὸν Χριστό. 
Ἀφοῦ ὁ Χριστὸς σταυρώθηκε γιὰ µένα, πῶς ἐγὼ νὰ χαίρωμαι; Γιατί ὁ Χριστὸς μοῦ 
δίνει χαρά;». Ζοῦσε καταστάσεις πνευματικὲς καί, ὅσο συμμετεῖχε στὸ ΤΙάθος τοῦ 
Χριστοῦ καὶ στενοχωριόταν Φιλότιμα, τόσο πιὸ πολλὴ χαρὰ τῆς ἔδινε ὁ Χριστός. Τὴν 
εἶχε παλαβώσει! 

Ἡ σταύρωση προηγεῖται πάντοτε τῆς ἀναστάσεως καὶ φέρνει νίκη. Ὁ σταυρὸς 
φέρνει δόξα. Ὁ Χριστός, ἀφοῦ ἀνέβηκε πρῶτα στὸν ΓΤολγοθᾶ μὲ τὸν Σταυρὸ καὶ ἀφοῦ 
σταυρώθηκε, μετὰ ἀπὸ τὸν Σταυρὸ ἀνέβηκε στὸν Πατέρα. Καὶ τώρα ὁ Ἐσταυρωμένος 
Χριστὸς γλυκαίνει τὶς πίκρες τῶν ἀνθρώπων καὶ ὁ σταυρωµένος ἄνθρωπος μιμεῖται 
τὸν Θεάνθρωπο Ἰησοῦ. 

Ὁ Καλός µας Ἰησοῦς πῆρε μαζὶ μὲ ὅλη τὴν ἁμαρτία τοῦ κόσμου καὶ ὅλες τὶς 
πίκρες καὶ μᾶς ἄφησε τὴν χαρὰ καὶ τὴν ἀγαλλίαση, τὴν ὁποία αἰσθάνεται ὅποιος ἔχει 
ἀπεκδυθῆ τὸν παλαιό του ἄνθρωπο καὶ ζῆ πλέον µέσα του ὁ Χριστός. Τότε ζῆ µέρος 
τῆς χαρᾶς τοῦ Παραδείσου ἐπὶ τῆς γῆς, καθὼς λέει τὸ Εὐαγγέλιο: «Ἡ βασιλεία τοῦ 
Θεοῦ ἐντὸς ὑμῶν ἐστιν»". 

Εὐχαριστῶ τὸν Θεὸ ποὺ μὲ ἀξίωσε νὰ γνωρίσω πολλοὺς τέτοιους ἀνθρώπους 
καὶ Τὸν παρακαλῶ νὰ μὲ βοηθήση νὰ μὴν Τὸν λυπήσω, τουλάχιστον στὸ ἑξῆς, ἔστω κι 
ἂν δὲν ἀξιωθῶ τέτοιες καταστάσεις. 


Εὔχομαι νὰ ἔχετε πάντοτε τὴν πνευματικὴ χαρὰ σ᾿ αὐτὴν τὴν ζωή, καὶ στὴν 
ἄλλη, τὴν αἰώνια, νὰ χαίρεσθε μόνιμα πιὰ κοντὰ στὸν Χριστό. Ἀμήν. 


Λουκ. 17, 21. 

ΚΕΦΑΛΑΙΟ 5- Διάκριση, ἡ κορωνίδα τῶν ἀρετῶν 
Ἀνάλογη μὲ τὴν πνευματική µας κατάσταση εἶναι καὶ ἡ διάκρισή µας 


- Γέροντα, γιατί οἱ Πατέρες λένε ὅτι ἡ ἀρετὴ τῆς διακρίσεως εἶναι «μείζων 
πασῶν τῶν ἀρετῶν»1; 

- Ἡ διάκριση δὲν εἶναι ἁπλῶς μιὰ ἀρετή' εἶναι ἡ κορώνα, τὸ στεφάνι, τῶν 
ἀρετῶν. 

Ἀνάλογη μὲ τὴν πνευματική µας κατάσταση, ἀνάλογη μὲ τὴν ποιότητα τῶν 
ἀρετῶν µας, εἶναι καὶ ἡ διάκρισή µας. Ἂν οἱ ἀρετές µας εἶναι χάρτινες, χάρτινο θὰ 
εἶναι καὶ τὸ στεφάνι τους, ἡ διάκριση δηλαδὴ ποὺ θὰ ἔχουμε. Ἂν οἱ ἀρετές µας εἶναι 
ἀπὸ μπροῦντζο, μπρούντζινο θὰ εἶναι καὶ τὸ στεφάνιτους. Ἂν εἶναι ἀπὸ χρυσό, χουσὸ 
θὰ εἶναι καὶ τὸ στεφάνι τους. Ἂν οἱ ἀρετές µας ἔχουν διαµαντόπετρες, 
διαμαντόπετρες θὰ ἔχη καὶ τὸ στεφάνιτους, ἡ διάκριση. 

--Γέροντα, τί εἶναι διάκριση; 

- Διάκριση εἶναι ἡ πνευματικὴ ὅραση. Καὶ πνευματικὴ ὅραση ἔχει ἐκεῖνος ποὺ 
ἔχει ἐξαγνισμένο νοῦ' γι αὐτὸ ἔχει καὶ πνευματικὴ διαύγεια καὶ θεῖο φωτισμό. 

- Γέροντα, ὁ Ἅγιος Ἰωάννης τῆς Κλίµακος λέει: «Μὲ τὰ δύο µάτια βλέπουμε 
σωματικὰ καὶ μὲ τὴν διάκριση βλέπουμε πνευματικά»2. 

- Ἔτσι εἶναι. Βλέπεις, ἂν τὰ µάτια µας εἶναι γερά, βλέπουμε καλά, ἐνῶ, ἂν 
ἔχουμε μιὰ πάθηση στὰ µάτια, δὲν βλέπουμε καλά. Τὸ φῶς µας εἶναι ἀνάλογο μὲ τὴν 
ὑγεία τῶν ματιῶν µας. Τὸ ἴδιο συμβαίνει καὶ στὴν πνευματικὴ ζωή. Ἀνάλογη μὲ τὴν 
πνευματική µας ὑγεία εἶναι καὶ ἡ πνευματική µας ὅραση, ἡ διάκρισή µας. 

-Γέροντα, πῶς ἀνοίγουν τὰ µάτια τῆς ψυχῆς; 

- Μὲ λάσπη δὲν ἄνοιξε ὁ Χριστὸς τὰ µάτια τοῦ τυφλοῦ2; Ἀλλά, γιὰ νὰ 
ἀνοίξουν τὰ µάτια τῆς ψυχῆς µας, πρέπει νὰ πετάξουμε ἀπὸ πάνω µας τὴν λάσπη τῆς 
ἁμαρτίας. «Ἰλὺν γὰρ ἐκτινάξας ὄμματος νόου»", δὲν λέει; Ἂν δὲν πετάξουμε τὸν ἑαυτό 
μας καὶ δὲν ἐλευθερωθοῦμε ἀπὸ τὸν παλαιό µας ἄνθρωπο, ἀλλὰ ὑπάρχη µέσα µας 
Φιλαυτία, ἐγωισμός, ἀνθρωπαρέσκεια, δὲν μποροῦμε νὰ έχουμε διαύγεια πνευματική. 

Ὅσο προχωρεῖ ὁ ἄνθρωπος στὴν πνευματικὴ ζωή, τόσο περισσότερο ἀνοίγουν 
τὰ µάτια τῆς ψυχῆς του. Ὁ νοῦς του λαμπικάρεται, διακρίνει καλύτερα τὰ σφάλματά 
του καὶ τὶς πολλὲς εὐεργεσίες τοῦ Θεοῦ, ταπεινώνεται, συντρίβεται ἐσωτερικὰ καὶ 
έρχεται Φυσιολογικὰ ἡ Χάρις τοῦ Θεοῦ, ὁ θεῖος φωτισμός, καὶ ἀποκτᾶ διάκριση. Τότε 
σὲ κάθε περίπτωση βλέπει καθαρὰ ποιό εἶναι τὸ θέληµα τοῦ Θεοῦ καὶ δὲν σκοντάφτει 
στὴν πνευματική του πορεία. Γιατὶ ἡ διάκριση εἶναι τὸ τιμόνι ποὺ ὁδηγεῖ τὸν ἄνθρωπο 
μὲ ἀσφάλεια, ὥστε νὰ μὴν ξεφεύγη ἀπὸ τὸν ἴσιο δρόµο καὶ νὰ μὴν πέφτη οὔτε ἀπὸ 
δεξιὰ οὔτε ἀπὸ ἀριστερά. 


1 Τοῦ ἐν Ἁγίοις Πατρὸς ἡμῶν Ἰωάννου τοῦ Δαμασκηνοῦ, Λόγος ψυχωφελῆς καὶ θαυμάσιος, 
Φιλοκαλία τῶν Ἱερῶν Νηπτικῶν, τόμος Β΄, ἐκδ. «Ἀστήρ», Ἀθῆναι 1975, σ. 237. 

ΣΒΛλ. Ἰωάννου τοῦ Σιναΐτου, Κλιμαξ , Λόγος Κ6’, µέρος Β΄, παρ. ο’, ἐκδ. «Ἀστήρ», Ἀθῆναι 
1970, σ. 145. 

3Ρλ.Ἰῷ. 9,6. 

4 Ἀπὸ τὸν εἱρμὸ τῆς α΄ ὠδῆς τοῦ ἰαμβικοῦ κανόνος τῆς Πεντηκοστῆς. 

-Ὅταν, Γέροντα, ξεκινάη κανεὶς ἀπὸ καλὴ διάθεση νὰ κάνη κάτι καλὸ καὶ 
τελικὰ φθάνη στὰ ἄκρα καὶ γίνεται κακό, λείπει ἡ διάκριση; 
-Μπορεῖ νὰ ξεκινάη καλά, ἀλλά, ἂν δὲν προσέξη, μπαίνει ὁ ἐγωισμὸς µέσα 
καὶ ξεφεύγει. Ὅταν µπαίνη ὁ ἑαυτός µας, τὸ ἐγώ µας, στὶς ἐνέργειές µας, 
δημιουργοῦνται ἐμπάθειες καὶ μετὰ ἁλωνίζει ὁ διάβολος. Γι’ αὐτὸ νὰ προσπαθῆτε νὰ 
ζῆτε ἐσωτερικά, ταπεινά, νὰ ἐργάζεσθε στὴν ἀφάνεια, γιὰ νὰ ἔχετε τὸν θεῖο φωτισμό. 
Ὅποιος ζῆ ἐσωτερικά, ταπεινά, ξεπερνάει τὶς ἀνθρώπινες µικρότητες, τοὺς 
Φανατισμοὺς κ.λπ., καὶ γίνεται ζηλωτὴς μὲ τὴν καλὴ ἔννοια. 

-Γέροντα, δυσκολεύοµαι νὰ διακρίνω ποιό εἶναι τὸ σωστὸ σὲ κάθε περίπτωση. 

- Ἔχεις ἀνάγκη ἀπὸ ἐξαγνισμό, γιὰ νὰ ἔλθη ἡ διαύγεια ἡ πνευματική. Νὰ 
διαβάζης Λαυσαϊκό, Λειμωνάριο, Φιλόθεο Ἱστορία καὶ τὸν Ἀββᾶ Βαρσανούφιο καὶ νὰ 
καθρεφτίζης σ᾽ αὐτὰ τὸν ἑαυτό σου, γιὰ νὰ ἀποκτήσης πνευματικὸ αἰσθητήριο. Τότε 
θὰ µπορῆς νὰ Σεχωρίζης τὸ χρυσὸ ἀπὸ τὸ µπακίρι καὶ θὰ γίνης χουσοχόος 
πνευματικός. 





Κάθε ἀρετὴ ἔχει ἀνάγκη ἀπὸ διάκριση 


- Γέροντα, ὁ Ἀββᾶς Ἰσαὰκ γράφει: «Ὁ Θεὸς ὡς πρὸς τὴν διάκρισιν λογίζεται 
τὴν ἀρετήν»». 

- Ἔτσι εἶναι. Κάθε πράξη µας, γιὰ νὰ εἶναι εὐάρεστη στὸν Θεό, καὶ κάθε 
ἀρετή, γιὰ νὰ εἶναι πράγµατι ἀρετή, ἔχει ἀνάγκη ἀπὸ διάκριση. Ἡ διάκριση εἶναι τὸ 
ἅλας τῶν ἀρετῶν. Γι αὐτὸ καὶ ὁ Χριστὸς μᾶς λέει στὸ Εὐαγγέλιο: «Πᾶσα θυσία ἁλὶ 
ἁλισθήσεται»6. Ἡ ἄσκηση, ἂς ὑποθέσουμε, πόση διάκριση χρειάζεται! Πρέπει νὰ λάβη 
ὑπ) ὄψιν του ὁ ἄνθρωπος τὶς δυνάµεις ποὺ ἔχει, τὴν πνευματική του κατάσταση κ.λπ. 
Ἂν ξεπεράση κανεὶς τὰ ὅρια, θὰ φΦθάση νὰ μὴν μπορῃ νὰ κάνη τίποτε καὶ αὐτὸ θὰ 
εἶναι εἰς βάρος ὅλης τῆς πνευµατικῆς του ζωῆς. Γι αὐτὸ οἱ Πατέρες λένε ὅτι τὰ 
ὑπέρμετρα εἶναι τοῦ διαβόλου”. Γιὰ τὸν Μέγα Παΐσιο λ.χ. ποὺ μποροῦσε νὰ µείνη καὶ 
εἴκοσι µέρες νηστικός, ἂν ἔκανε συνέχεια τριήµερα, αὐτὸ δὲν θὰ ἦταν ὑπερβολή. Γιὰ 
ἕναν ὅμως ποὺ τρέµουν τὰ πόδια του καὶ δὲν μπορεῖ νὰ κρατήση τὸ τριήμερο» οὔτε 
μιὰ φορὰ τὸν χρόνο, ἂν θέλη νὰ κάνη συνέχεια τριήµερα, αὐτὸ εἶναι ὑπέρμετρο, 
ἤγουν ἐκ τοῦ διαβόλου. 

-ΓῬέροντα, στὴν ἄσκηση καταλαβαίνω ὅτι χρειάζεται διάκριση, ἀλλὰ γιὰ τὶς 
ἄλλες ἀρετὲς δυσκολεύοµαι νὰ τὸ καταλάβω. Θὰ μπορούσατε νὰ μᾶς πῆτε ἕνα 
παράδειγµα; 

-Νὰ πάρουμε ἐσένα γιὰ παράδειγµα: ἐσὺ ἔχεις καρδιὰ μάνας καί... νὰ πῶ καὶ 
τὸ πιὸ κάτω; 

-Ναί, Γέροντα. 

- Καὶ τρόπο ..κακιᾶς μητρυιᾶς. Ἔχεις τόση θυσία, τόση αὐταπάρνηση, τόση 
καλωσύνη, καὶ δὲν ἔχεις διάκριση. Δὲν προσέχεις νὰ δῆς ποιός εἶναι αὐτὸς ποὺ σοῦ 


5δΑβΡᾶ Ἰσαὰκ τοῦ Σύρου, Οἱ Ἀσκητικοί Λόγοι, Λόγος ΝΗ’, σ. 210-211. 

6 Μάρκ. 9, 49. 

7 Τὸ Γεροντικόν, Ἀββᾶς Ποιμὴν ρκθ΄, σ. 97. 

ὃ Τριήμερο: Οἱ τροεῖς πρῶτες ἡμέρες τῆς Μεγάλης Τεσσαρακοστῆς κατὰ τὶς ὁποῖες 
ἀπέχουμε ἀπὸ τροφὴ καὶ νερό. 

μιλάει καὶ τί ἀκριβῶς θέλει δὲν σκέφτεσαι πῶς πρέπει νὰ τοῦ Φερθῆς, ἀλλὰ τὸν 
παίρνεις σβάρνα. Ὁ ἄλλος ὅμως ποὺ δὲν βλέπει τὴν καρδιά σου ἀλλὰ τὴν 
συμπεριφορά σου, στενοχωριέται. 

-Δηλαδή, Γέροντα, τί πρέπει νὰ κάνω; 

-Νὰ παρακαλᾶς τὸν Θεὸ νὰ σοῦ δίνη Φώτιση, γιὰ νὰ τὰ ἀντιμετωπίζης ὅλα μὲ 
διάκριση. Ὁπλίσου τώρα μὲ τὴν ὑπομονὴ καὶ τὴν προσευχἠ καὶ σιγὰ-σιγὰ θὰ 
ἀποκτήσης καὶ διάκριση. 


Καὶ ἡ ἀγάπη χρειάζεται διάκριση 


-Γέροντα, ὁ Ἀββᾶς ΤΠοιμὴν λέει; «Μάθε τί θέλει ὁ ἀδελφὸς καὶ ἀνάπαυσέ 
τον»”. Τί θέλει νὰ πῆ ἀκριβώς; 

-Ἐννοεῖ νὰ µάθης τί ἀνάγκη ἔχει ὁ ἀδελφός σου, ὁ πλησίον σου, καὶ ἀνάλογα 
νὰ τὸν ἀναπαύσης, μὲ τὴν καλὴ ἔννοια. Γιατὶ καὶ ἡ ἀγάπη χρειάζεται διάκριση. Ἂν 
κάποιος λ.χ. εἶναι γαστρίµαργος, δὲν πρέπει νὰ τοῦ δίνης συνέχεια νόστιμα φαγητά, 
γιατὶ αὐτὸ θὰ τὸν βλάψη. Θὰ κάνης νόστιμο Φφαγητὸ γιὰ ἕναν ποὺ ἔχει ἀνορεξία, γιὰ 
νὰ µπορέση νὰ τὸ φάη. Ἠ, ἂν κάποιος ἔχη ζάχαρο καὶ τοῦ δίνης γλυκά, ἀγάπη εἶναι 
αυτή; 

-Γέροντα, πῶς γίνεται νὰ ἀγαπάη κανεὶς τὸ ἴδιο ὅλους τοὺς ἀνθρώπους καὶ 
νὰ τοὺς ἀγαπάη μὲ διάκριση; 

-Ἀγαπάει ὅλους τὸ ἴδιο, ἀλλὰ δὲν ἐκδηλώνει τὴν ἀγάπη του σὲ ὅλους τὸ ἴδιο. 
Ἄλλον τὸν ἀγαπάει ἀπὸ µακριά, γιατὶ χρειάζεται νὰ τὸν κρατήση σὲ ἀπόσταση, 
ἄλλον ἀπὸ κοντά, ἀνάλογα μὲ τὸ τί ὠφελεῖ τὸν καθένα. Σὲ ἕναν δὲν πρέπει καθόλου 
νὰ µιλήση, σὲ ἄλλον πρέπει νὰ πῆ δυὸ λόγια, σὲ ἄλλον λίγα παραπάνω. 

--Μπορεῖ, Γέροντα, ἡ ἐκδήλωση τῆς ἀγάπης µου νὰ βλάψη τὸν ἄλλον; 

-Ἂν ὁ ἄλλος ἔχη φιλότιμο καὶ ἐσὺ τοῦ δείξης πολλὴ ἀγάπη, τότε ἀλλοιώνεται 
μὲ τὴν καλὴ ἔννοια καὶ προσπαθεῖ μὲ κάθε τρόπο νὰ σὲ εὐχαριστήση, νὰ μὴ σὲ 
λυπήση. Ὁ ἀναιδὴς ὅμως, ἂν τοῦ δείξης πολλὴ ἀγάπη, γίνεται ἀκόμη πιὸ ἀναιδής, 
γιατὶ ἡ πολλὴ ἀγάπη τοὺς μὲν Φιλότιμους τοὺς κάνει πιὸ φιλότιμους, τοὺς δὲ ἀναιδεῖς 
τοὺς κάνει πιὸ ἀναιδεῖς. Ὁπότε, ὅταν δῆς πὼς δὲν βοηθᾶς μὲ τὴν ἀγάπη σου, τὴν 
λιγοστεύεις μὲ διάκριση! ἀλλὰ καὶ αὐτὸ ἀπὸ ἀγάπη τὸ κάνεις. 

-Γέροντα, ὑπάρχει περίπτωση νὰ κάνω µία θυσία μὲ καθαρὰ ἐλατήρια καὶ νὰ 
Φθάσω στὴν ἀγανάκτηση; 

-ΊΝαί, γι αὐτὸ ἡ θυσία πρέπει νὰ γίνεται μὲ διάκριση. Νὰ προσέχης νὰ μὴν 
ξεπερνᾶς τὴν ἀντοχή σου, γιατὶ καὶ οἱ σωματικὲς δυνάµεις ἔχουν ὅριο. Ὅταν 
ξεπεράσης τὴν σωματικὴ ἀντοχή σου, τότε, ἂν κάποιος σοῦ πῆ: «τίποτε δὲν ἔκανες 
ἀπ τὸ πρωί», μπορεῖ νὰ πῆς µέσα σου: «Βρὲ τὸν ἀχάριστοί Ἐγὼ ἀπ τὸ πρωὶ 
σκοτώθηκα στὴν δουλειά, κι αὐτὸς λέει ὅτι δὲν ἕκανα τίποτε!. Ἔτσι πᾶνε ὅλα 
χαμένα. 

-Ἂν, Γέροντα, πρὸς στιγμὴν µέσα µου ἀγανακτήσω, ἀλλὰ ἀμέσως σκεφθῶῷ ὅτι 
συνέβη αὐτό, γιατὶ τὰ ἐλατήριά µου δὲν ἦταν καθαρά, τότε πάλι τὰ χάνω ὅλα; 

-Σ αυτὴν τὴν περίπτωση σοῦ δίνει μιὰ σπρωξιὰ τὸ ταγκαλάκι κι ἐσὺ τοῦ 
δίνεις μιὰ σφαλιάρα. Ὁπότε τρώει τὸ ταγκαλάκι τὴν σφαλιάρα καὶ φεύγει. 


2ΗΙΟΡΛ. Τὸ Γεροντικόν, Ἀββᾶς Ποιμὴν (β΄, σ. 93. 

Ἡ διάκριση δὲν ἔχει ὅρια καὶ κανόνες 


-Γέροντα, ἡ διάκριση ἔχει ἕνα ὁρισμένο μέτρο; 

- Όχι, ἡ διάκριση δὲν ἔχει ὁρισμένο μέτρο: δὲν ἔχει ὅρια καὶ κανόνες. Ἔχει καὶ 
τὸ «ὄχι», ἔχει καὶ τὸ «ναί»: έχει καὶ τὸ λίγο, ἔχει καὶ τὸ πολύ. Σὲ μιὰ ἀδελφὴ ποὺ ἔχει 
διάκριση δὲν χρειάζεται νὰ τῆς πῆς τί νὰ κάνη ἢ πῶς νὰ µιλήση. Κινεῖται πάντοτε 
σωστά, γιατὶ πάντοτε σκέφτεται πνευματικά. Έχει θεῖο Φωτισμὸ καὶ αἰσθητήριο 
πνευματικό. 

- Γέροντα, κάποια φορὰ μοῦ εἴπατε ὅτι ἔχω στενοκεφαλιά. Τί ἀκριβῶς 
ἐννοούσατε; 

-Ελέπεις στενὰ τὰ πράγματα: κοιτᾶς µόνον τί πρέπει νὰ γίνη καὶ ἀδιαφορεῖς 
γιὰ τὸν ἄνθρωπο. Στὴν Ἀκολουθία λ.χ. λές: «Ἡ τάδε ἀδελφὴ πρέπει νὰ σταθῆ ἐκεῖ καὶ 
νὰ ψάλη αὐτό». Δὲν ἐξετάζεις ἂν ἔχη κουράγιο νὰ σταθῆ κι ἂν µπορῇ νὰ τὸ ψάλη 
αὐτό. Νὰ βλέπης πρὠτα πότε καὶ πῶς πρέπει νὰ ἐφαρμοσθῆ τὸ «πρέπευ καὶ ὕστερα 
νὰ ζητᾶς τὴν ἐφαρμογή. Δὲν έχεις διάκριση, καὶ γι αὐτὸ τὰ ἀντιμετωπίζεις ὅλα ξερά, 
τυπικά. 

Γιὰ νὰ ἐφαρμόση κανεὶς σωστὰ τοὺς κανόνες τῆς Ἐκκλησίας καὶ νὰ ὠφελήση 
τοὺς ἀνθρώπους, πρέπει νὰ ἔχη πνευματικὴ κατάσταση, γιὰ νὰ ἔχη καὶ πνευματικὴ 
διάκριση. Γιατὶ ἀλλιῶς μένει στὸ γράμμα τοῦ νόµου τὸ γράμμα τοῦ νόµου ὅμως 
«ἀποκτείνει»]ὸ. Σοῦ λέει ὁ ἄλλος: «Τὸ ΠηδάλιοἩ ἔτσι γράφει» καί, ὅπως τὰ βρίσκει 
γραμμένα, τὰ ἐφαρμόζει κατὰ γράμμα: ἐνῶ θὰ έπρεπε νὰ ἐξετάζη τὴν κάθε 
περίπτωση ξεχωριστά. Ὅπως ἔχω δεῖ, σὲ μιὰ περίπτωση μπορεῖ νὰ κρύβωνται καὶ 
ἄλλες χίλιες περιπτώσεις. Τὸ ἐπιτίμιο λ.χ. πρέπει νὰ εἶναι ἀνάλογο μὲ τὸν ἄνθρωπο, 
μὲ τὴν κατάσταση στὴν ὁποία βρίσκεται, μὲ τὸ σφάλμα ποὺ ἔκανε, μὲ τὴν μετάνοια 
ποὺ ἔδειξε καὶ τόσα ἄλλα: δὲν ὑπάρχει µία συνταγή, ἕνας κανόνας. 

Ἡ διάκριση, ὁ θεῖος Φωτισμός, εἶναι τὸ πᾶν σὲ ὅλες τὶς περιπτώσεις. Γι αὐτὸ 
πάντα εὔχομαι, φώτιση-φώτιση νὰ δίνη ὁ Θεὸς στὸν κόσµο. «Χριστέ µου, λέω, ἔχουμε 
χάσει καὶ τὸ σπίτι µας καὶ τὸν δρόµο ποὺ πάει σ αὐτό. Φώτισέ µας νὰ βροῦμε τὸ σπίτι 
μας, τὸν Πατέρα µας. Δῶσε µας τὴν θεία γνώση». 


19Βλ. Β΄ Κορ. 3, 6. 

Ἡ Συλλογὴ Κανόνων τῆς Ὀρθόδοξης Ἐκκλησίας, ἡ ὁποία περιέχει τοὺς Ἱεροὺς Κανόνες 
τῶν Οἰκουμενικῶν Συνόδων, τοὺς Ἀποστολικοὺς Κανόνες, καθὼς καὶ τοὺς Κανόνες τῶν 
Ἁγίων Πατέρων τῆς Ἐκκλησίας, μὲ σύντομη ἑρμηνεία. Τὴν συνέταξαν κατὰ τὸ 1793 ὁ Ἅγιος 
Νικόδημος ὁ Ἁγιορείτης καὶ ὁ μοναχὸς Ἀγάπιος. 

ΕΙΠΛΟΓΟΣ-ΗΚΑΛΗ ΑΝΗΣΥΧΙΑ 


«Ὅταν δὲν ξεχνοῦμε ὅτι 
ὁ σκοπός µας ἐδῶ στὴν γή 
εἶναι ἡ ἀπόκτηση τῆς Βασιλείας τοῦ Θεοῦ, 
τότε μπαίνει µέσα µας ἡ καλὴ ἀνησυχία. 
Αὐτὴ ἡ ἀνησυχία ἀργὰ ἢ γρήγορα θὰ µεταφέρη 
τὴν ψυχή µας στὸν πνευματικὀ χῶρο, 
ὅπου θὰ βρή ἄφθονο ὀξυγόνο, 
θὰ ζωντανέψη καὶ θὰ πετάξδη ψηλά». 

Καλὴ ἀνησυχία, ἡ καλὴ ἀγωνία γιὰ τὸν «καλὸν ἀγώνα»2 


--Γέροντα, τί εἶναι ἡ καλὴ ἀνησυχία; 

-Ἡ καλὴ ἀνησυχία εἶναι ἡ καλὴ ἀγωνία γιὰ τὸν «καλὸν ἀγῶνα»2δ. 
Ἀγωνίζεται κανείς, παρακολουθεῖ τὸν ἑαυτό του, ἐντοπίζει τί ἐμποδίζει τὴν 
πνευματική του πρόοδο, προβληµατίζεται, ζητάει, ἂν χρειάζεται, βοήθεια, καὶ κάνει 
ἐργασία πνευματική. Βλέπει λ.χ. ὅτι στὴν τάδε περίπτωση Φέρθηκε ὑπερήφανα" 
ἀμέσως σκέφτεται: «Πῶς χτυπιέται ἡ ὑπερηφάνεια; Μὲ τὴν ταπείνωση. Ταπείνωση 
λοιπόν». Τὰκ-τάκ, χτυπάει τὴν ὑπερηφάνεια μὲ τὸ τσεκούρι. Μὲ λίγα λόγια ζητάει τὴν 
ἐξέλιξη τὴν πνευματικὴ καὶ κάνει ἐργασία πνευματική. Βλέπεις, ὁ μαθητὴς τελειώνει 
τὴν πρώτη δημοτικοῦ, πηγαίνει στὴν δευτέρα, τελειώνει τὸ δημοτικό, πηγαίνει στὸ 
γυμνάσιο, στὸ λύκειο κ.λπ. Ἂν δὲν εἶναι καλὸς μαθητής, θὰ ζητήση βοήθεια. Ἠ, γιὰ 
νὰ µπῆ στὸ Πανεπιστήμιο, κάνει Φροντιστήριο. Μετά, γιὰ νὰ πάρη τὸ πτυχίο, διαβάζει 
ἐντατικά. Στὴν συνέχεια μπορεῖ νὰ κάνη μεταπτυχιακό, ὕστερα διδακτορικό’ μπορεῖ 
νὰ πάη καὶ στὸ ἐξωτερικὸ γιὰ περισσότερες σπουδές. Καὶ ὅλα αὐτὰ τὰ κάνει, γιὰ νὰ 
ἐξελιχθῆ σὲ μιὰ ἐπιστήμη. Πόσο μᾶλλον στὴν πνευματικὴ ζωή, ποὺ εἶναι ἡ 
πνευματικὴ ἐπιστήμη, πρέπει νὰ ἔχη κανεὶς ἀνησυχία γιὰ τὴν πνευματική του 
ἐξέλιξη 

Ἡ καλὴ ἀνησυχία εἶναι φτερούγισμα. Δίνει στὴν ψυχὴ λεβεντιά, ζωντάνια! 
δὲν φέρνει ἄγχος καὶ στενοχώρια, ἀλλὰ παρηγοριά’ δὲν εἶναι κόπος, δὲν εἶναι ἀγωνία, 
ἀλλὰ ζῆλος γιὰ ἀγώνα. Ἐσεῖς μερικὲς φορὲς παρουσιάζετε μιὰ στασιμότητα. «Ἔτσι 
ἀγωνίζομαι, λέτε, σ αὐτὴν τὴν κατάσταση βρίσκομαι», καὶ µένετε ἐκεῖ. Ἐντάξει: 
βρίσκεσθε σ᾿ αὐτὴν τὴν κατάσταση. Ἕνας Ἅγιος ὅμως τί θὰ ἔκανε σ αὐτὴν τὴν 
περίπτωση; Δὲν ὑπάρχει αὐτὸ τὸ τίναγµα ἀπὸ µέσα σας' αὐτὸ τὸ Φφτερούγισμα. Δὲν 
έχετε ἀλλοιωθῆ ἐσωτερικά, γιατὶ δὲν μπῆκε µέσα σας ὁ μοχλὸς τῆς καλῆς ἀνησυχίας, 
γιὰ νὰ σᾶς τινάξη. 


Νὰ πάρουμε στὰ ζεστᾶ τὴν σωτηρία τῆς ψυχῆς µας 


--Γέροντα, γράφετε στὸν βίο τοῦ Γέροντα Χατζη-Γεώργη: «Τὸ ἐνδιαφέρον τῆς 
σωτηρίας τῆς ψυχῆς ταπεινώνει τὸ σώμα καὶ νεκρώνει τὰ πάθη»26. Σ ἐμένα Λείπει 
αὐτὸ τὸ ἐνδιάφερον; 

-Βασικὰ ὁ νοῦς καὶ ἡ καρδιά σου δὲν εἶναι ἐκεῖ. Ὁ νοῦς καὶ ἡ καρδιὰ πρέπει νὰ 
εἶναι συνέχεια στὸ πῶς θὰ φθάσουμε στὸν προορισμό µας, στὴν Βασιλεία τῶν 
Οὐρανῶν. Ὅταν πονάη ἡ καρδιὰ γιὰ τὴν σωτηρία τῆς ψυχῆς, καὶ ὁ νοῦς πηγαίνει ἐκεῖ 
ποὺ εἶναι ὁ πόνος τῆς καρδιᾶς. Ὁ πόνος εἶναι ὅλη ἡ ὑπόθεση. Καὶ ὅταν πονᾶς, δὲν 
θέλεις νὰ φᾶς, δὲν θέλεις νὰ κοιμηθῆς. Ὅποιος ἔχει καλὴ ἀνησυχία, παίρνει τὰ 
πράγµατα στὰ ζεστά. Φαίνεται ὅμως ἐσὺ δὲν ἔχεις βάλει ἀκόμη στόχο τὸν Οὐρανό' 
ἔχεις στόχο τὴν γῆ. Δὲν πῆρες ἀκόμη στὰ ζεστὰ τὴν σωτηρία τῆς ψυχῆς σου. Ἀλλά, ἂν 
δὲν πάρουμε στὰ ζεστὰ τὴν σωτηρία τῆς ψυχῆς µας, τί θὰ πάρουμε; 


ΑΜ, 
25 Ὅ ,π. 


26 Γέροντος Παϊσίου Ἁγιορείτου, Ὁ Γέρων Χατζη-Γεώργης, σ. 34. 

Δὲν μποροῦμε νὰ εἴμαστε ἀδιάφοροι γιὰ τὴν σωτηρία τῆς ψυχῆς µας. Πρέπει 
νὰ μᾶς ἀπασχολῆ συνέχεια πῶς θὰ σωθοῦμε. Ἂν δὲν μᾶς ἀπασχολῆ αὐτό, θὰ µένουμε 
δεμένοι μὲ τὰ γήινα καὶ θὰ εἴμαστε συνέχεια βραχυκυκλωμµένοι. Ὅταν δὲν ξεχνοῦμε 
ὅτι ὁ σκοπός µας ἐδῶ στὴν γῆ εἶναι ἡ ἀπόκτηση τῆς Βασιλείας τοῦ Θεοῦ, τότε μπαίνει 
µέσα µας ἡ καλὴ ἀνησυχία. Αὐτὴ ἡ ἀνησυχία ἀργὰ ἡ γρήγορα θὰ µεταφέρη τὴν ψυχή 
μας στὸν πνευματικὸ χῶρο, ὅπου θὰ βρῆ ἄφθονο ὀξυγόνο, θὰ ζωντανέψη καὶ θὰ 
πετάξη ψηλά. 

Ὁ Θεὸς δὲν ἔδωσε τὸ μυαλὸ στὸν ἄνθρωπο, γιὰ νὰ καταγίνεται συνέχεια μὲ τὸ 
πῶς νὰ βρῆ ταχύτερο µέσο νὰ πηγαίνη ἀπὸ τὴν μιὰ χώρα στὴν ἄλλη, ἀλλά, γιὰ νὰ 
καταγίνεται πρωτα μὲ τὸ κυριώτερο: πῶς νὰ Φθάση στὸν προορισμό του, κοντὰ στὸν 
Θεό, στὴν ἀληθινὴ χώρα, στὸν Παράδεισο. 


«Δίδου σοφῶ ἀφορμήν, καὶ σοφώτερος ἔσται»2ῦ 


-Γέροντα, τί μπορεῖ νὰ κεντήση ἕναν ἄνθρωπο ποὺ εἶναι ἀδιάφορος, γιὰ νὰ 
ἀρχίση νὰ ζῆ πνευματικά; 

-Πολλὰ μποροῦν νὰ τὸν κεντήσουν, ὅταν ὁ ἴδιος θέλη νὰ προχωρήση. Ἀλλά, 
ἂν ὁ ἴδιος δὲν θέλη νὰ προχωρήση, ἁπλῶς θὰ γεµίση πληγὲς ἀπὸ τὸ κέντημα, σὰν 
μερικὰ βόδια ποὺ τὰ κεντᾶς μὲ τὴν βουκέντρα, γιὰ νὰ πᾶνε πιὸ γρήγορα, ἀλλὰ δὲν 
προχωροῦν’ µόνον πληγώνονται ἀπὸ τὴν βουκέντρα καὶ δουλειὰ πάλι δὲν βγάζουν. 

-Γέροντα, ἂν κάποιος ἔχη καλὴ διάθεση καὶ τὸν κεντᾶς, δὲν θὰ βοηθήση καὶ ὁ 
Θεός, ὥστε κάτι νὰ κάνη; 

-Ναί, θὰ βοηθήση καὶ ὁ Θεός, ἀλλὰ μὲ ἕνα κέντηµα πρέπει νὰ τρέξη. Ἀλλιῶς 
κουράζεται κι ἐκεῖνος ποὺ τὸν κεντάει. Ὅταν σκαλώνη κανεὶς συνέχεια στὰ ἴδια, γιατὶ 
δὲν θέλει νὰ διορθωθή, εἶναι πολὺ κουραστικὸ γιὰ τὸν ἄλλον ποὺ προσπαθεῖ νὰ τὸν 
βοηθήση. 

Ἂν δὲν μπῆ στὸν ἄνθρωπο ἡ καλὴ ἀνησυχία, γιὰ νὰ παίρνη στροφὲς καὶ νὰ 
δουλεύη πνευματικά, δὲν μπορεῖ νὰ κάνη προκοπὴ πνευματική! µένει τετράγωνη 
ρόδα καὶ θέλει κάθε τόσο σπρώξιµο. Δίνεις µιά, «γκάπ», σταματάει τοῦ ξαναδίνεις 
μιά, «γκάπ», πἀλι σταματάει. Πῶς νὰ πάη ἔτσι μπροστά; Ἂν ἔχη νὰ κάνη μιὰ μακρινὴ 
πορεία, γίνεται μὲ σπρώξιµο νὰ τὴν φέρη σὲ πέρας; Καὶ ἡ πνευματικὴ πορεία εἶναι 
μακρινή: δὲν εἶναι ἑκατὸ ἡ διακόσια µέτρα, γιὰ νὰ τὸν σπρώξουν καὶ νὰ προχωρήση. 

-Γέροντα, πῶς προκαλεῖται ἡ καλὴ ἀνησυχία; 

-Ἄς ὑποθέσουμε, διαβάζω ἕνα πνευματικὸ βιβλίο καὶ μοῦ κάνει ἐντύπωση 
κάποιο σημεῖο. Σταµατάω ἐκεῖ -- σὰν νὰ βρίσκω ἕνα πετράδι καὶ θέλω νὰ δῶ τί εἶναι -- 
καὶ τὸ µελετῶ. Καθρεφτίζω σ᾿ αὐτὸ τὸν ἑαυτό µου, ρωτάω μετὰ ἂν τὸ κατάλαβα 
σωστὰ καὶ προσπαθῶ νὰ τὸ ἐφαρμόσω. Στὴν συνέχεια ρωτάω ἂν τὸ ἐφάρμοσα σωστά. 
Ἔτσι σιγὰ-σιγὰ μαθαίνω νὰ προχωράω σωστὰ στὴν πνευματικὴ ζωή. Ποιός μοῦ εἶχε 
μιλήσει ἐμένα γιὰ Ἀββα Ἰσαάις; Ἕνας µπακάλης μοῦ τύλιξε μιὰ Φορὰ μιὰ ρέγκα σὲ 
ἕνα Φύλλο ἀπὸ τὸ περιοδικὸ «Ἁγιορειτικὴ Βιβλιοθήκη». Ὅταν τὴν ξετύλιγα, ἔπεσε τὸ 
µάτι µου στὸ κείµενο ποὺ ἦταν γραμμένο στὸ χαρτί. Ἠταν ἀπὸ τὸν Ἀββᾶ Ἰσαάκ. Τὸ 
πῆρα, τὸ στέγνωσα στὸν ἥλιο, τὸ διάβασα καὶ μὲ διέλυσε. Μὲ τὴν ἀνάγνωση αὐτὴν 


Παρ οο, 

πέρασα ἕναν χρόνο' τὸ διάβαζα-τὸ ξαναδιάβαζα, κι ἔτσι ἀγάπησα τὸν Ἀββα Ἰσαάκ. 
Ἀναρωτήθηκα ἂν ὑπάρχει βιβλίο. Ἔψαξα καὶ τρόμαξα νὰ βρῷ καὶ νὰ πάρω τὸ βιβλίο 
στὰ χέρια µου. Κι ἐσεῖς τόσα καὶ τόσα διαβάζετε’ δὲν σᾶς κάνει κάτι ἐντύπωση; Αὐτὸ 
ποὺ σᾶς κάνει ἐντύπωση νὰ τὸ ἀντιγράφετε. Ἂν τὸ ἀντιγράψετε καὶ τὸ Φέρνετε συχνὰ 
στὸν νοῦ σας, δὲν θὰ τὸ ξεχάσετε εὔκολα καὶ θὰ τὸ ἐφαρμόσετε. 

Σὲ μερικοὺς λέω ἕνα-δυὸ Λόγια καὶ ἀμέσως γυαλίζουν τὰ µάτια τους. Τὰ 
σημειώνουν σὲ ἕνα τόσο δὰ χαρτάκι, τὰ ἐφαρμόζουν καὶ προχωροῦν παραπέρα. 
«Δίδου σοφῶ ἀφορμήν, καὶ σοφώτερος ἔσται»2ᾖό, δὲν λέει ὁ Σολομών; Καὶ ἄλλοι, ἂν καὶ 
ἔχουν ἀκούσει ἕνα σωρὸ καὶ ἔχουν βοηθηθή πολύ, δὲν κάνουν τίποτε, γιατὶ δὲν μπῆκε 
µέσα τους ἡ καλὴ ἀνησυχία. Ἔρχονται καὶ μοῦ κάνουν ἁπλῶς μιὰ έκθεση τῆς 
καταστάσεώς τους, χωρὶς νὰ ἔχουν τὴν καλὴ ἀνησυχία γιὰ νὰ ἀγωνισθοῦν. Αὐτὸ 
εἶναι μιὰ ρηχἡὴ κατάσταση. Ἀπορῶ! Δὲν προβληµατίζονται στὴν πνευµατικὴ ζωή; Δὲν 
ἔχουν ἐρωτηματικά; 

Ἀπὸ τὴν στιγμὴ ποὺ μπαίνει στὸν ἄνθρωπο ἡ καλὴ ἀνησυχία, παρατηρεῖ τί 
τοῦ λείπει, ρωτάει πῶς θὰ τὸ ἀποκτήση καὶ ὠφελεῖται. Πῶς θὰ µάθη κανείς, ἅμα δὲν 
ρωτάη; Ταξίδευα μιὰ φορὰ μὲ ἕνα ἀνδρόγυνο ποὺ εἶχαν µαζίτους καὶ τὸ παιδάκιτους. 
Τὸ παιδάκι σὲ ὅλη τὴν διαδρομὴ δὲν ἄφησε ἤσυχο τὸν πατέρα του μὲ τὶς ἐρωτήσεις 
του. «Μπαμπά, ἐκεῖνο τί εἶναι μπαμπά, ἐκεῖνο γιατί». «Πάψε, τὸν ζάλισες τὸν 
πατέρα σου», τοῦ λέει ἡ μάνα. «Ἄσ᾽ το τὸ παιδί, λέει ἐκεῖνος' ἂν δὲν ρωτήση, πῶς θὰ 
µάθη;». Ἔτσι καὶ στὰ πνευματικά. 

Γιὰ νὰ καταλάβετε πιὸ καλὰ πῶς ἐργάζεται πνευματικὰ αὐτὸς ποὺ ἔχει καλὴ 
ἀνησυχία, θὰ έπρεπε νὰ σᾶς πῶ τί θέµατα ἀπασχολοῦν ἐδῶ μιὰ ἀδελφή. Τὴν βλέπω 
καὶ τὴν χαίρομαι. Σὲ κάθε ἐρώτηση ποὺ μοῦ κάνει, ἀπὸ καλὴ ἀνησυχία καὶ ὄχι γιὰ νὰ 
βρισκώµαστε σὲ συζήτηση, χρειάζεται νὰ γράψω ὁλόκληρο τετράδιο, γιὰ νὰ τῆς 
ἀπαντήσω. Έχει µεγάλη καλὴ ἀνησυχία, πιάνει πολλά, ἀγωνίζεται πολύ, γι αὐτὸ καὶ 
χαριτώνεται πολύ. Ὅταν ὁ ἄνθρωπος Ψψάχνη νὰ βρῆ ποῦ δὲν πηγαίνει καλὰ καὶ 
προσπαθῆ νὰ διορθωθῆ, ταπεινώνεται, ἔρχεται ἡ Χάρις τοῦ Θεοῦ καὶ ἀπὸ ἐκεῖ καὶ 
πέρα προχωράει κανονικά. 


Ἡ καλἠ ἀνησυχία δὲν σταματᾶ ποτὲ 


-Γέροντα, ἀνησυχῶ, µήπως δὲν ἀγωνίζομαι σωστά. 

-Έχεις ἄγχος; 

-Όχι, ἀλλὰ γιατί ἔχω αὐτὴν τὴν ἀνησυχία; 

- Εὐλογημένη, ὑπάρχει ἡ ἥσυχη ἀνησυχία καὶ ἡ ἀνήσυχη ἡσυχία. Ἡ καλὴ 
ἀνησυχία πρέπει πάντοτε νὰ ὑπάρχη µέσα µας' ἄγχος νὰ μὴν ὑπάρχη. Ὅταν κανεὶς 
ἀγωνίζεται σωστά, ποτὲ δὲν µένει εὐχαριστημένος ἀπὸ τὸν ἑαυτό του: ἔχει συνέχεια 
µέσα του μιὰ ἀνησυχία ποὺ προέρχεται ἀπὸ τὴν Φιλότιμη προσπάθεια ποὺ κάνει. 

-Γέροντα, φθάνει κάποτε ὁ ἄνθρωπος ποὺ ἀγωνίζεται σὲ σημεῖο ποὺ νὰ μὴν 
τοῦ χρειάζεται πιὰ ἡ καλὴ ἀνησυχία; 


Πο 

- Όχι, γιατὶ ἡ καλὴ ἀνησυχία δὲν σταματᾶ ποτὲ σ αὐτὴν τὴν ζωή. «Τρέχετε, 
ἵνα καταλάβητε»/ὔ, λέει ὁ Ἀπόστολος Παῦλος. Τρέχει ὁ ἄνθρωπος, ὅσο ζῆ, νὰ βρῆ τὸν 
Χριστό, χωρὶς νὰ σταματᾶ ποτέ. Τρέχει καὶ δὲν νιώθει κούραση, ἀλλὰ χαρά. 

Γιὰ νὰ καταλάβετε, θὰ σᾶς φέρω ἕνα παράδειγµα: ἕνα καλὸ λαγωνικό, μόλις 
μυρισθή τὸν λαγό, δὲν κάθεται ἄλλο κοντὰ στὸν κυνηγό’ ἀρχίζει νὰ ψάχνη, γιὰ νὰ 
βρῇ τὸν λαγό. Τρέχει, σταματᾶ λίγο, μυρίζει ἀριστερὰ- δεξιά, ἀρχίζει ξανὰ νὰ τρέχη' 
δὲν μπορεῖ νὰ σταθῆ. Ὁ νοῦς του εἶναι πῶς νὰ βρῆ τὸν λαγό: δὲν χαζεύει. Μεγαλύτερη 
χαρὰ ἔχει, ὅταν τρέχη, παρὰ ὅταν κάθεται. Τὸ τρέξιμο καὶ τὸ ψάξιμο τοῦ δίνει ζωή. 

Ἔτσι κι ἐμεῖς αὐτὴν τὴν ἐγρήγορση πρέπει νὰ ἔχουμε. Ὁ νοῦς µας νὰ εἶναι 
συνέχεια στὸν Χριστό, ἀφοῦ αὐτὸς εἶναι ὁ στόχος µας. Ἐμεῖς ὅμως, ἐνῶ βρήκαμε τὰ 
ἀχνάρια, βρήκαμε τὸν δρόμο, ξέρουμε ἀπὸ ποῦ θὰ πᾶμε, γιὰ νὰ συναντήσουμε τὸν 
Χριστό, πολλὲς φορὲς στεκόµαστε' δὲν προχωροῦμε. Ἂν δὲν γνωρίζαμε τὸν δρόµο, 
δικαιολογημένα νὰ σταματούσαμε. 

Θυμᾶμαι, ὃ πατέρας µου στὴν Κόνιτσα εἶχε δυὸ Λλαγωνικὰ καλὰ 
ἐκπαιδευμένα. Ὁ Γερο-Πρόδρομος ὁ Κορτσινόγλου, ὁ ψάλτης τοῦ Ἁγίου Ἀρσενίου, μιὰ 
Φορὰ τοῦ ζήτησε ἕνα κουταβάκι καλὸ ἀπὸ τὴν ἴδια ράτσα, γιὰ νὰ Φυλάη τὰ ζῶα του, 
νὰ γαυγίζη δηλαδή, ὅταν θὰ πλησίαζε λύκος. Ὁ πατέρας µου τοῦ ἔδωσε ἕνα. Μιὰ 
μέρα, ἕνας γείτονας τοῦ Κορτσινόγλου ποὺ ἀγαποῦσε πολὺ τὸ κυνήγι, ἦταν πολὺ 
στενοχωρηµένος, γιατὶ ἀρρώστησε τὸ σκυλί του καὶ δὲν μποροῦσε νὰ πάη νὰ 
κυνηγήση. Ὅταν τὸ ἄκουσε ὁ ΓΤερο-Πρόδρομος, τοῦ λέει: «Μὴ στενοχωριέσαι' θὰ σοῦ 
δώσω τὸ δικό µου σκυλί, εἶναι ράτσα Ἐζνεπίδηβδ». Χαρούμενος ὁ γείτονας πῆρε τὸ 
σκυλὶ καὶ ξεκίνησε γιὰ τὸ κυνήγι. Ὅταν ἔφθασε στὸ δάσος, κούνησε τὸ χέριτου, ὅπως 
συνηθίζουν νὰ κάνουν οἱ κυνηγοί, γιὰ νὰ τρέξη τὸ λαγωνικό, ἀλλὰ ἐκεῖνο, ἀντὶ νὰ 
τρέξη, γύριζε γύρω του, τοῦ ἔγλειφε τὰ πόδια καὶ κοιτοῦσε τὰ χέρια του µήπως ἔχει 
Ψωμί Βλέπετε, ἦταν καλὸ σκυλί, ἀπὸ ράτσα, ἀλλὰ δὲν εἶχε ἐκπαιδευθῆ, γιὰ νὰ μπορῆ 
νὰ πιάνη τὸν λαγό, καὶ γύριζε συνέχεια γύρω ἀπὸ τὸν κυνηγό. Πιστεύω ὅμως ὅτι 
ἐσεῖς, ἀφοῦ βρήκατε τὰ ἀχνάρια τοῦ Χριστοῦ, θὰ τρέχετε συνέχεια νὰ βρῆτε τὸν 
Χριστό, γιὰ νὰ γεµίση ἡ καρδιά σας τόσο πολὺ ἀπὸ τὸν Χριστό, ποὺ νὰ μὴν μπορῆτε 
νὰ Τὸν χωρέσετε καὶ νὰ Λέτε: «Φθάνει, Θεέ µου, δὲν ἀντέχω ἄλλο». 


27 Α΄ Κορ. 9, 24. 
265 Τὸ ἐπώνυμο τοῦ πατέρα τοῦ Γέροντα. 


